
PLATONO FILOSOFIJOS BRUOŽAI 


Kūrybinga senovės graikų mintis jau iki Platono buvo su- 
kūrusi teorijas, kurios iki šiol stebina problemų kėlimo drąsa. 
Graikai jau turėjo Heraklito, pitagoriečių, elėjiečių ir kitas 
filosofines mokyklas, kurių tolesnė raida atvėrė kelią filo- 
sofinių sistemų formavimuisi. Ilgai dominavęs gamtamoks- 
linis pasaulio aiškinimas savo viršūnę pasiekė Demokrito 
materializme. Idealistinio mąstymo pradmenys atsiskleidė so- 
fistų ir Sokrato filosofijoje. Juos išplėtojęs, Platonas sukūrė 
savo filosofiją — objektyvųjį idealizmą. Nuo tada filosofijoje 
ir atsirado Demokrito ir Platono linijos. 

Platonas (428/427—348/347 m. pr. m. e.) ieškojo tiesos, 
gėrio, grožio ir kitų idealų, kurie jo filosofijoje yra glaudžiai 
susiję. Jie analizuojami pačiais įvairiausiais aspektais. Siek- 
damas tuos idealus pagrįsti teoriškai, Platonas ieškojo vi- 
suotinių stabilių pagrindų, kurie padėtų paaiškinti pasaulį, 
žmogų, pažinimą, gyvenimą. Bet Platono tarsi nedomino tai, 
ką jis matė. Mąstymo ir fantazijos galiomis jis kūrė abstrak- 
čius idealus, 0 juos įgyvendinti patikėjo valstybei. Todėl 
visa Platono filosofija glaudžiai susijusi su valstybės teorija. 
Galima manyti, kad sudėtingus teorinius ieškojimus jis buvo 
pajungęs vienam tikslui — valstybės problemų sprendimui. 

Valstybės reikalams graikai nebuvo abejingi ir iki Pla- 
tono. Jie siūlė įvairias reformas, stengėsi taisyti tai, kas 
jiems atrodė negera. Tačiau Platonas reformomis nepasi- 
tenkino. Išnagrinėjęs visus jam žinomus valstybės tipus — 
timokratiją, oligarchiją, demokratiją ir tironiją — jis atmetė 
juos kaip netinkamus ir sukūrė visiškai naują valstybės ti- 
pą, idealios valstybės modelį. Tai buvo pirmoji vientisa vals- 
tybės teorija, turėjusi didžiulę reikšmę tolesnei filosofijos 
raidai. 

Platono filosofijos specifiką didele dalimi nulėmė konkre- 
ti istorinė situacija ir aplinka, kurioje jis gyveno. Visas 
Platono gyvenimas buvo susijęs su Atėnų miestu-valstybe, 


jos iškilimu, klestėjimu ir smukimu. Gimė jis, kai graikų— 
persų karai (490—449 m. pr. m. e.) buvo sėkmingai baigti 
ir graikai, išsivadavę iš ilgai trukusios persų priespaudos, 
savo jėgas ir dėmesį galėjo skirti vidaus gyvenimui. Senieji 
ekonomikos ir kultūros centrai kolonijose — Miletas, Efe- 
sas ir kiti — buvo sunaikinti arba neteko pirmykštės reikš- 
mės. Dabar iškilo metropolijos miestai — Korintas, Egina ir 
ypač Atėnai, kovų prieš persus hegemonas. Gyvenimas Atė- 
nuose labai suintensyvėjo. Laisvasis atėnietis, kuris, kaip 
ir kiekvienas graikas, aktyviai dalyvavo visuomenės gyve- 
nime ir valstybės valdyme, dabar jautė pareigą reprezentuoti 
ne tik Atėnus, bet ir visą Eladą. Atėniečiui jau nebepaka- 
ko mokyklinių žinių, jo nebepatenkino ir gamtos filosofija. 
Į pasaulį jis dabar žvelgė per žmogų. Jis troško žinoti, kaip 
jam dera gyventi, kaip elgtis, kokia jo vieta valstybėje, ar 
gali jis pažinti pasaulį, žmogų ir koks to pažinimo tikslas. 
Atsakymą į šiuos klausimus mėgino rasti humanistinės kryp- 
ties Mąstytojai — sofistai. Keliaudami iš miesto į miestą, jie 
mokė graikus įvairiausių dalykų, bet visų pirma — mąstyti 
ir reikšti savo mintis, įtikinti ir pavergti klausytoją. To meto 
sofistai neabejotinai buvo švietėjai plačiąja šio žodžio pras- 
me. Jie — Protagoras, Gorgijas, Prodikas ir kiti — žadino 
intelektualinį nerimą, skatino kultūros ugdymą. Ypač daug 
jie nusipelnė kalbos mokslams — gramatikai, stilistikai. So- 
tistai įžvelgė žodžio grožį ir galią. Mokėjimas tinkamai var- 
toti žodį sofistui buvo didžiausias gėris, suteikiąs ir laisvę, 
ir teisę valdyti kitus. Tačiau sofistai suabsoliutino žmo- 
gaus-individo galias, ir todėl jų mąstysenoje nuo pat pra- 
džių buvo ryškus subjektyvizmas ir reliatyvizmas. Šios pa- 
kraipos švietėjus paprastai domino ne objektyvi tiesa, o 
nauda ir mokėjimas įtikinti. Todėl jie lengvai nukrypdavo 
nuo dalyko esmės. Aristotelis teigė, kad sofistų samprota- 
vimuose dažniausiai vyraują atsitiktiniai dalykai, kuriuos 
jie iškelią vietoj esminių. Toks galvojimo būdas negalėjo už- 
tikrinti, kad žmogus, išmokęs sofistikos, nepanaudos jos 
savanaudiškiems ir žemiems tikslams. Pražūtingos sofistikos 
galimybės ypač atsiskleidė Peloponeso karo metu (431— 
404 m. pr. m. e.), kai išryškėjo vergovinės santvarkos prieš- 
taravimai, prislopinti taikos ir klestėjimo laikotarpiu. Na- 
minio karo nelaimės neseniai buvusius galingus Atėnus 
smukdė ekonomiškai, politiškai, morališkai. Visuomeniniame 
gyvenime pradėjo įsigalėti tie, kurių noras patogiai įsikurti 
nustelbdavo sąžinę. Istorikai nurodo, kad tuo metu Atėnuose 


kiekvienas, kuris bent trumpam pasijusdavęs stipresnis už 
kitą, manęs, kad jam nieko nesą negalima. Krašte viešpa- 
tavęs kyšininkavimas, išdavystės ir nepasitikėjimas. Dori ir 
sąžiningi žmonės buvę laikomi kvailiais, o triumfuojantys 
skriaudikai taręsi esą išminčiai. Klestinti demokratija už- 
leidusi vietą nuolatiniam valdančiųjų partijų keitimuisi, kurį 
lydėjo teroro bangos. Visų tų blogybių šaltinis buvęs val- 
džios troškimas. 

Platonas sielojosi dėl savo krašto negandų ir, ieškodamas 
jų priežasčių, priėjo išvadą, kad gyvenimą reikia organi- 
zuoti ir tvarkyti moksliškai. Jis ryžosi parodyti atėniečiams, 
kokia turėtų būti jų valstybė ir jos piliečiai. Iš tikrųjų tai 
buvo mėginimas gelbėti aristokratų (aristokratais Platonas 
vadino geriausius žmones ir piliečius) padėtį, teoriškai pa- 
grindžiant jų ideologiją. Tam jis atidavė savo žinias ir ga- 
bumus. Tačiau ekonominė visuomenės struktūra, klasinis mąs- 
tytojo vienpusiškumas ir teorijos daugiaplaniškumas nulė- 
mė jos utopiškumą ir tam tikrą prieštaringumą. 

Aristokratų lūkesčiai ir jų gyvenimo suvokimas Platonui 
nebuvo svetimi — pats buvo kilęs iš labai senos aristokratų 
giminės: Platono tėvas Aristonas — legendinio karaliaus Kod- 
ro ainis, artimas Perikliui, motina — garsiojo įstatymų lei- 
dėjo Solono giminaitė. Berniukui buvo duotas senelio Aristok- 


lio vardas. Platonas — tai slapyvardis (gr. nAazoGg — „platu- 
mas“). Taip jį pavadino gimnastikos mokytojas, o gal Sokratas 
dėl to, kad buvo gražiai ir stipriai sudėtas, plačių pečių ir 
krūtinės. Nuo pat vaikystės Platonas buvo rūpestingai auk- 
lėjamas ir mokomas. Ir gabumų jam netrūko — buvo gabus 
gimnastikai, muzikai, tapybai, literatūrai... Poetu jis liko 
visą gyvenimą. Filosotinėje kūryboje Platonas nuolatos var- 
tojo palyginimus, analogijas, mitinius įvaizdžius, suteikda- 
mas jiems simbolinę prasmę. Jaunuolis greičiausiai ir ren- 
gėsi tapti poetu ar valstybės vyru. Tačiau dvidešimties metų 
Platonas atsitiktinai sutiko Sokratą, kurį K. Marksas pava- 
dino „tilosofijos įsikūnijimu“. Sokratas ir išsigimusios so- 
fistikos laikais gyveno taip, kaip mokė. Lydimas jaunų vy- 
Tų — savo šalininkų, — ir aikštėse, ir gatvėse, ir bičiulių na- 
muose jis su kiekvienu norinčiu (nes ir turtuoliui, ir vargšui 
vienodai leidęs klausinėti, atsakinėti arba klausytis) aiški- 
nosi, kas yra gėris, grožis, teisingumas, valstybė, koks turi 
būti valstybės vyras ir t. t. Sokratas reikalavo, kad žmonės 
suprastų vartojamų žodžių reikšmę ir prasmę, o tai įmanoma 


tik suvokus dalyko esmę. Platoną sužavėjo Sokrato teorija 
ir gyvenimo principai. Paskutiniuosius devynerius metus iki 
Sokrato mirties jis buvo vienas iš artimiausių Sokrato bičiu- 
lių ir klausytojų. 

Tragišką Sokrato mirtį Platonas išgyveno skaudžiai. Po 
mokytojo mirties, matyt, susidarius tam tikrai politinei si- 
tuacijai, Platonas išvyko iš Atėnų ir dvylika metų keliavo 
po pasaulį, bendraudamas su kitų kraštų mokslininkais, gi- 
lindamas savo žinias. Jis pabuvojo Megaroje, kur Euklidas, 
subūręs Sokrato šalininkus, įkūrė Megaros mokyklą, ir susi- 
pažino su jos filosofija, griežtai skyrusia sąvokinį pažinimą 
nuo jutiminio. Egipte Platonas domėjosi visuomenės susi- 
skirstymu į kastas, darbo pasidalijimu ir t. t. Italijoje jis gi- 
linosi į elėjiečių racionalizmą ir pitagoriečių teorijas, ŽžŽavė- 
damasis matematiniu galvojimo būdu. Kai kurie minėtų teori- 
jų motyvai aptinkami ir Platono filosofijoje. 

387 m. pr. m. e., būdamas jau keturiasdešimties metų, 
Platonas sugrįžo į Atėnus ir Akademo miškelyje įkūrė filo- 
sofijos mokyklą — Akademiją, su kuria susiejo tolesnį savo 
gyvenimą. Šeimos jis nesukūrė, bet vienišas nebuvo: apsup- 
tas mokinių ir vienminčių, jų garbinamas ir net dievinamas, 
jis gyveno iki gilios senatvės, visiškai atsidavęs filosofijai. 

Platono veikalai, laimingai susiklosčius aplinkybėms, iš- 
liko visi. Mėgstama jo veikalų forma — dialogas. Dialoguo- 
se dalyvauja konkretūs, dažniausiai istoriniai, asmenys. 
Kiekvienas iš jų gina savo pažiūras, priešpastatydamas jas 
savo priešininko teiginiams. Platonas neapsiriboja vien sa- 
vo laikotarpiu: jis žvelgia toli į praeitį, kritikuoja viską, 
ko pats nepripažįsta, ir gina visa tai, kur įžvelgia savo pa- 
žiūrų šaltinį. Be to, remdamasis susintetintais analizuojamų 
problemų duomenimis, Platonas žvelgia į ateitį: jis progno- 
zuoja, kuria idealius modelius, kuriuos taiko pasauliui ir 
Žmogui. 

Dialoguose Platonas dažniausiai naudojosi Sokrato klau- 
simų— atsakymų metodu, kurį jis mėgino suderinti su plačiu 
savo filosofijos užmoju. Sokrato metodas visų pirma reika- 
lavo tiksliai formuluoti klausimą, atsakymas į kurį iš dalies 
paaiškintų tiriamąjį objektą ir suponuotų tolesnę jo analizę. 
Platonas nė vienos problemos nesprendžia iki galo iš karto. 
Jis formuluoja ją ir susieja su daugeliu kitų problemų. 
Toks tyrimo būdas reikalauja nuolatos sugrįžti prie to, kas 
jau buvo nagrinėta, kad į tą patį dalyką būtų galima pa- 
žvelgti kitame kontekste, kitu aspektu. Todėl terminai ir 


sąvokos čia ne visada vienareikšmiai. Jų turinys keičiasi, 
darosi skirtingas, o kartais net priešingas ar prieštaringas. 
Platono filosofija — nuolatinis ieškojimas, nuolatinė kūryba, 
kurią sąlygoja priešybių įžvelgimas, jų vienijimas, visumos 
skaidymas ir dalių jungimas, sintetinimas. Platonas tiesos 
ieško mąstydamas. Jis derina, skaido, analizuoja ir sintetina 
grynas sąvokas. Juslėmis gauti duomenys, Platono nuomone, 
tam tik kliudytų. Siela „geriausiai mąsto tada, kada jai ne- 
kliudo nė vienas iš pojūčių ar jausmų — nei girdėjimas, nei 
regėjimas, nei nuliūdimas, nei koks džiaugsmas, bet kai ji 
daugiausia susitelkia savyje“ *. 

Šį sąvokų derinimo ir jų analizės būdą, kuris parodo, kad 
sąvokos yra viena su kita susijusios, viena kitą sąlygoja, 
papildo ir viena į kitą pereina, Platonas vadino dialektika. 
Dialektika jam — tai įrankis, padedąs apvalyti sąvokas nuo 
jutiminės ir atsitiktinės medžiagos, išgryninti jas, padaryti 
tinkamas pažinimui ir mąstymui. Susieta su įvairiomis mokslų 
dalimis, ji turėtų būti ne kas kita, kaip filosofija, kuri, pa- 
gal Platono interpretaciją, turinti tendenciją išsikristalizuoti 
į savarankišką mokslą. To mokslo objektas turėtų būti idė- 
jos, 0 metodas —- sąvokų derinimas. Neabejotina, kad Pla- 
tono keltas mąstymo autonomijos reikalavimas, racionalis- 
tinis sąvokų derinimas, susiejant jas su visomis filosofijos 
dalimis, įžvelgiant prieštaravimus ir ieškant būdo jiems 
įveikti bei suderinti, turėjo įtakos vėlesniems dialektikams, 
tarp jų ir G. Hėgeliui. Pasitelkęs dialektiką, Platonas toli 
pažengė teorinio mąstymo srityje, iškeldamas proto, mąsty- 
mo reikšmę pažinimui, parodydamas, kad mąstymas koky- 
biškai skiriasi nuo jutiminio pažinimo. Remdamasis tais pa- 
čiais dialektikos principais, Platonas kūrė ir valstybės teoriją. 

Filosofijos istorijoje įsigalėjusi nuomonė, kad Platono fi- 
losofijos pagrindą sudaro idėjų teorija. Tačiau išaiškinti, 
kaip Platonas suprato idėją, nėra paprasta, ir filosofijos is- 
torikai ją interpretuoja nevienodai. Išbaigtos idėjos sampra- 
tos jis niekur nepateikia, be to, sąvokas e1ėoc ir 10e0, ku- 
riomis dažnai žymi idėjas, vartoja nevienareikšmiškai. 
Platono idėjas galima aiškinti įvairiais aspektais: loginiu- 
gnoseologiniu, ontologiniu, etiniu, estetiniu ir kitais. Visi šie 
aspektai susipynę, vienas kitą sąlygoja ir papildo, sudarydami 
neišardomą vienumą. 

Platonas teigia, kad, priešingai negu materialius daiktus, 
kuriuos galima matyti ir liesti, idėjas galima suvokti tik pro- 


1 Platonas. Dialogai.— V., 1968, p. 158. 

tuŽ. Vadinasi, loginiu-gnoseologiniu aspektu idėja — tai gry- 
na mintis, loginė abstrakcija, apimanti vienarūšių objektų 
aibę. Šia prasme kiekviena loginė giminė ir loginė rūšis, 
pagaliau ir kiekviena sąvoka yra idėja. Visos idėjos sudaro 
loginę sierą, idėjų pasaulį, kuriuo Platonas remiasi, aiškin- 
damas bet kurį reiškinį. 

Platonui ne mažiau svarbus ir ontologinis idėjos aspektas, 
kuriam tarsi pajungiami visi kiti. Platono idėja — tai sava- 
rankiška, nuo daiktų nepriklausoma būtis. Jis ją vadina 
„tikrąja būtimi“ 3. Tai jau ne žodis ir ne sąvoka. Ontolo- 
giniu požiūriu idėja Platonui yra savarankiška esmė, minti- 
mi ieškoma tobulybė, kurioje dialektiškai jungiasi į visumą 
galimi apibrėžimai ir santykiai. Priešingai pojūčiams, kurie 
yra painūs, nestabilūs ir netobuli, idėja, anot Platono, yra 
gryna, vienalytė „ir niekuomet niekur jokiu būdu nesikei- 
čia“ *. Daiktų atžvilgiu idėja transcendentiška ir pirminė. 
Tik jos dėka daiktai yra tuo, kuo jie yra. Idėja — tai tarsi 
daikto modelis, jo siekiamas tikslas, jo vertinimo kriterijus. 
Štai, pavyzdžiui, kaip Platonas aiškina grožio idėją, kurią jis 
nagrinėja ,Puotoje“, ,„Fedone“, ,„Timėjuje“ ir kituose dia- 
loguose: pasaulyje yra daug gražių dalykų, tačiau kas yra 
grožis pats savaime? Konkretus grožis — nei graži mergina, 
nei graži lyra, nei gražus ąsotis — jo nepaaiškina. Konkre- 
tus grožis santykinis ir praeinantis. O Platonui rūpi amži- 
nas ir nepriklausomas grožis, tas, kurio dėka tampa gražu 
visa, su kuo tik jis susyja,— „akmuo ir medis, žmogus ir 
dievas, kiekvienas veiksmas ir kiekvienas žinojimas“ ?. 
Tą amžiną savarankišką grožį Platonas ir vadina grožio idėja. 
Ji apima visa, kas gražu. Ji yra konkretaus grožio priežas- 
tis ir tikslas, jo vertinimo kriterijus. 

Panašiai Platonas aiškino ir kitas idėjas. Yra dideli, yra 
lygūs daiktai, bet yra ir didumo bei lygybės idėjos. Taip 
pat ir judėjimo, spalvos, garso, pagaliau tiesos, gėrio ir 
daugelis kitų idėjų. Šioms nuo daiktų abstrahuotoms bendry- 
bėms Platonas pripažįsta savarankišką egzistenciją. ,,„Bet argi 
į tai nepanašus (visiškai panašus) šiuolaikinis idealizmas, 
Kantas, Hegelis, dievo idėja? Stalai, kėdės ir stalo bei kė- 
dės idėjos; pasaulis ir pasaulio idėja (dievas)“ ?,— rašė: 
V. Leninas. 

Zr. Il naToA. CoxwHenna B 1pex TOMax.— M., 1970, T. 2, c. 416. 
Plaionas. Dialogai, p. 158. 
Ten pat, p. 182—183. 


Il naron. CounHekKs4 B TpPex TOMax.— M., 1970, T. 1, c. 167. 
Leninas V. Raštai. — V., 1960, t. 38, p. 358. 

Idėjų, pagal Platoną, yra daug. Visos jos susijusios pagal 
subordinacijos principą ir sudaro specifinę sierą, kurią Pla- 
tonas ir laikė tikrąją būtimi. Idėjų hierarchijos viršūnėje 
yra absoliutaus gėrio idėja. Jai pajungtos visos kitos idėjos, 
ji yra pažinimo, visos esaties tikslas. Tačiau kas yra gėris“ 
Kaip jį apibrėžti? Ir pats Platonas abejojo, ar galima api- 
brėžti gėrį, nes kiekviena siela „nujaučia, kad yra kažkas, 
bet nesupranta ir nemoka apibrėžti, kas tai" 7. 

Bendriausia prasme gėrį, matyt, galima būtų suprasti kaip 
žinojimą, protą. Tačiau jis gali reikšti ir tiesą, grožį, teisin- 
gumą. Gėrį Platonas lygino su saule ir šviesa. Panašiai kaip 
reiškinių pasaulyje niekas negali egzistuoti be šilumos ir 
negali būti skiriama be šviesos, taip esmių pasaulyje gėris 
sąlygojąs jų būtį ir jų pažinimą. Saulė Platonui tampa gė- 
rio ir grožio, daiktų matymo ir pažinimo, pagaliau kiekvie- 
nos gyvybės šaltiniu. Antikoje tai nebuvo nauja mintis. Ir 
iki Platono filosofai tvirtino, kad šviesa ir šiluma (ją dažnai 
vadindavo tiesiog ugnimi) yra visos esaties pagrindas. Ji 
sukuria gyvybę, ją palaiko ir sudaro jai būtinas sąlygas. Be 
to, ji suteikia galimybę matyti ir būti matomam. Todėl 
Platonas ieškojo analogijos tarp šviesos ir gėrio. Gėris — taip 
pat šviesa. Tačiau tai šviesa, kurią suvokia žmogaus siela, 
protas. Platono filosofijoje gėris yra visų žemesnių jam 
subordinuotų idėjų šaltinis; jis — žinojimo, tiesos, grožio prin- 
cipas ir galutinis tikslas, „viso to, kas teisinga ir gražu, 
priežastis“ 8. Tačiau pats gėris neapibrėžiamas, nepriklau- 
somas ir atskirybių atžvilgiu transcendentiškas. 

Už idėjų transcendentiškumą, jų nepriklausymą nuo daik- 
tų Platonas buvo bene daugiausia kritikuotas. Jau Aristote- 
lis nurodė, kad idėjų savarankiškumo suabsoliutinimas esąs 
gnoseologiškai nepagrįstas, kad esmės negalima atskirti nuo 
to, kieno esmė ji yra. Toks svarus Aristotelio argumentas 
griauna ne tik Platono teorijos, bet ir apskritai idealizmo 
pagrindus. 

Tačiau Platono filosofijoje idėjų transcendentiškumą, ma- 
tyt, ne visada reikėtų suprasti tiesiogiai. Platono idėja yra 
daiktą kuriantis modelis, jo konstravimo metodas. Būdama 
kuriančiuoju modeliu, idėja tampa ir daikto priežastimi, ji 
tarsi susijungia su daiktu ir skatina jį siekti tobulumo ar- 
ba — jei idėjos aktyvumą nustelbia kita, stipresnė, jėga — 

7 Žr. šios knygos p. 236. 

š Ten pat, p. 247. 

tolti nuo jo. Todėl net ir Platono dialektikos požiūriu idėjų 
transcendentiškumas ir imanentiškumas yra dvi priešybės, 
kurios viena kitą sąlygoja, papildo ir netgi pereina viena 
į kitą. 

Esaties kūrimo procese idėjai Platonas teikia prioritetą. 
Ji yra kuriančioji jėga, kurioje dialektiškai jungiasi kūry- 
bos planas, modelis, kūrimo aktas ir šio akto atlikėjas — 
kūrėjas. Idėja — aktyvus kūrimo veiksnys. Ją Platonas va- 
dino tėvu. Idėjos priešybė yra materija, kurios vaidmuo 
šiame procese yra antraeilis, pasyvus. Ji tik priima idėjas, 
idėjos joje atsispindi, tarsi palieka savo atspaudus. Materiją 
Platonas vadino idėjų maitintoja, jų motina. Šių dviejų prie- 
šybių — idėjos ir materijos — susijungimo rezultatas, kūdi- 
kis yra juslėmis suvokiamas daiktas. 

Daiktas materialus, bet jis — ne materija. Materija Pla- 
tono filosofijoje yra tikrosios būties — idėjų pasaulio — prie- 
šybė, gryna nebūtis. Kad ji taptų kažkuo, kad būtų galima 
kalbėti apie jos egzistavimą, reikalinga idėja. Pati materija 
apibrėžtumo neturi. Ji — nuolatinis tapsmas. Kiekviename 
materijos pasireiškime, kiekviename reiškinyje idėja tarsi 
žaidžia, verčia reiškinį nuolat kisti ir siekti tobulumo. Tai- 
gi materija Platonui — tik galimybė idėjai įsikūnyti, grynas 
esaties tapsmas. Bet tapsmas — tai ne niekas. Per tapsmą 
įsikūnija idėja. Vadinasi, idėja ir materija, Platono požiūriu, 
yra dvi priešybės, kurias sieja dialektinė priklausomybė. 

Atrodytų, kad materijos ir idėjos dialektika tam tikra 
prasme lyg susilpnina filosofijos istorikų dažnai akcentuo- 
jamą Platono filosofijos dualizmą, esaties suskaidymą į dvi 
sferas: idėjų ir daiktų. Tačiau tikroji būtis Platonui — tai 
idėjos, daiktų esmės, o patys daiktai — tik idėjų šešėliai, 
jų atspindžiai. Apie juos esą net negalima pasakyti, kad jie 
yra. Dėl savo nuolatinės raidos, nuolatinio kitimo jie yra 
ir kartu jų nėra. Taigi Platonas neneigė Heraklito teorijos, 
kad viskas keičiasi, viskas juda. Tačiau Platonas manė, kad 
Heraklito amžino kitimo teorija tinka tik daiktams, tik reiš- 
kinių pasauliui, o ne idėjoms. 

Idėjų reikšmė, jų prioritetas reiškinių atžvilgiu labai ryš- 
kus Platono pažinimo teorijoje. Pažinimo klausimus Plato- 
nas analizuoja „Teaitete“ ir kituose dialoguose. Graikams 
buvęs būdingas požiūris, kad daiktas pažįstamas, tiesiogiai 
jį stebint, Platono nepatenkino. Nepatenkino todėl, kad idė- 
jos, pagai jį, pažįstamos ne juslėmis, bet protu. Daikto es- 
mės negalima suvokti juslėmis, ją galima tik mąstyti. Ta- 


čiau suprasdamas, kad vien racionalaus pažinimo gyvenime 
nepakanka, Platonas neneigė ir jutimiškumo. Bet tai — vaiz- 
dinių ir įspūdžių siera, kurioje, anot jo, galima tik nuomo- 
nė, kuri yra „labiau miglota negu pažinimas ir aiškesnė ne- 
gu nežinojimas“ ?. 

Protu suvokiamo ir jutiminio pasaulių skirtingumą Pla- 
tonas atskleidė garsiuoju olos simboliu. Jis vaizduoja žmo- 
nes, kurie, sukaustyti grandinėmis, sėdi tamsioje požemio 
oloje. Iš viršaus per įėjimą į olą patenka šviesa. Tačiau 
žmonės sėdi nugara į šviesą ir yra taip prirakinti, kad negali 
pasukti galvos. Ant prieš juos esančios sienos jie mato tik 
virš olos einančiu keliu nešamų daiktų šešėlius. Nesunku 
suprasti, kad žmogus, jei jis visą gyvenimą liktų prirakintas 
oloje ir matytų tik šešėlius, net nežinotų, kad virš jo yra 
šviesa ir kitoks gyvenimas, ir šešėlius, kuriuos mato, lai- 
kytų tikraisiais daiktais. Jeigu jam ir pavyktų išsivaduoti 
ir, išsiveržęs iš olos, jis staiga pažiūrėtų į šviesą, jinai tokį 
neįgudėlį apakintų, ir jis nieko nematytų. Tik įgudusi, prie 
aplinkos pripratusi akis pradeda skirti daiktų kontūrus. Taip 
ir racionalus pažinimas reikalauja ilgo ir įtempto darbo. 
Mąstyti išmokstame palaipsniui. 

Racionalųjį pažinimą Platonas skirsto į diskursyvų ir in- 
tuityvų. Diskursyviu būdu tiesos ieškoma, logiškai sampro- 
taujant. Diskursyvaus pažinimo kelias toks: priėmus pagrin- 
dinį teiginį, teisinga pripažįstama visa, kas jam nepriešta- 
rauja, ir klaidinga — visa, kas jam prieštarauja. Aišku, 
kad čia kalbama apie loginę tiesą, gaunamą dedukcijos buū- 
du. Bet dedukcijai reikalingas išeities taškas — tas pagrin- 
dinis teiginys. Juo, anot Platono, galėtų būti tik bendrybė, 
teiginys, turintis visuotinę galią. Tad Platonui aiškiai turė- 
jo iškilti bendrybės ir atskirybės santykio dialektikos prob- 
lema, kuri tapo dar ryškesnė Aristotelio filosofijoje. Plato- 
nas šią problemą tarsi apeina. Jis hipostazuoja bendrybę, 
tvirtindamas, kad ji visiškai nepriklauso nuo juslėmis gau- 
tų duomenų. Ne tik nepriklauso — ji yra ankstesnė už kiek- 
vieną jutiminį suvokimą ir net jį sąlygoja ir jam padeda. 
Vertindami lygius daiktus, remiamės jau turimu lygybės 
supratimu. Vadinasi, lygybės sąvoka, lygybės idėja sąmo- 
nėje jau turėjusi būti. Lygūs daiktai —tik akstinas surasti 
tą idėją sąmonėje, ją prisiminti. Platonas pateikia faktų, 
kurie, jo nuomone, liudija bendrybės buvimą sąmonėje iki 








9 Zr. šios knygos p. 207. 

pažinimo. Jis pasakoja apie berniuką, kuris, niekada nesi- 
mokęs geometrijos, orientavosi pagal tiksliai formuluojamus 
klausimus ir išsprendė geometrijos uždavinį. Šis ir kiti pa- 
našūs pavyzdžiai (apie juos kalbama ,,„Menone“, ,„Fedone“ 
ir kituose veikaluose) rodą, kad bendrieji racionalaus paži- 
nimo pagrindai yra aprioriniai. Platonas — griežtas raciona- 
listas ir aprioristas. 

Įžvelgti bendrybę sąmonėje galinti padėti intuicija. Šią 
pažinimo pakopą Platonas laiko aukštesne už diskursyvų 
mąstymą. Intuicija, pagal Platoną, yra tiesioginis objekto 
pažinimas protu, intelektinis stebėjimas. Ji nesietina su 
ekstaze ar mistika — toks požiūris išryškėjo vėlesnių mąs- 
tytojų, Platono sekėjų, teorijose. Platonas, atrodo, intuiciją 
suprato daug blaiviau. Ji esanti pasiekiama per įtemptą pro- 
tinį darbą. Kai objektą ilgai analizuojame, apie jį mąstome, 
jis staiga lyg -atsiveria tyrinėtojui, ir protas jį supranta. 
„(„..) kas bus stebėjęs gražius dalykus palaipsniui, pagal 
tikslią jų eilę, tas šito kelio gale staiga išvys nuostabios 
prigimties grožį, (...) pamatys kažką (...) amžiną, nepa- 
žįstantį gimimo nei mirties, nei augimo, nei nykimo" 19, 

Tačiau iš kur bendrybė atsirado sąmonėje? Griežtas ra- 
cionalizmas į tą klausimą atsakyti bejėgis. Šitai Platonas 
puikiai suprato. Todėl apriorizmui pagrįsti jis griebėsi ira- 
cionalių argumentų, sielos nemirtingumo ir eschatologijos 
sampratos. Tais argumentais nelabai tikėjo ir pats Platonas. 
Tačiau čia yra pradžia įgimtų idėjų teorijos, kurią kartojo 
ne vienas vėlesnis racionalistas. 

Sielą graikų mąstytojai iki Platono suprato labai plačiai: 
ji buvo judėjimo, gyvybės ir visų dvasinių galių priežastis 
ir šaltinis. Ir Platonas sielą supranta analogiškai. Tik, prie- 
šingai materialistams, jis ginčija jos materialumą. Pagal 
Platoną, siela esanti artima idėjoms, ji kilusi iš idėjų ir są- 
lygojanti bet kurį judėjimą ir gyvybę. Visa, kas gyva ir 
kas juda, turi sielą. Ne tik žmogus, bet ir pasaulis esąs 
gyvas organizmas ir turįs sielą. Pasaulio siela susijusi su 
visomis pasaulio dalimis, visais daiktais. Ji — toji jėga, kuri 
tvarko materialų pasaulį idėjų pavyzdžiu. Todėl ji ir esanti 
pasaulio tvarkos, harmonijos ir tikslingumo laidas. 

Pasaulio siela — aktyvi jėga. Jos veikla — visa apimantis 
mąstymas. Pasaulio siela mąstanti apie savo pačios veiklą. 
Mąstydama ji nuolatos sugrįžtanti į save ir įsisąmoninanti, 


10 Platonas. Dialogai, p. 64. 


ką yra atlikusi. Abstrahuojantis nuo Platono fantazijos dik- 
tuojamų analogijų, pasaulio sielą galima būtų suprasti kaip 
žmonių dvasinį gyvenimą, pažinimą ir jo rezultatų įgy- 
vendinimą. 

Žmogaus siela susijusi su pasaulio siela, ji — pasaulio 
sielos dalis. Todėl ji taip pat artima idėjoms; ji vientisa, 
amžina ir nemirtinga. Kiekvienas individas turi savo indi- 
vidualią sielą. Ji — žmogaus esmė. Ji padaranti žmogų tuo, 
kuo jis yra. Tai ji suteikianti kūnui gyvybę, o kūnui mirus, 
nuo jo atsiskirianti. Kūnas, anot Platono, yra sielos kalėji- 
mas. Atėjusi iš idėjų pasaulio, siela ilgisi tiesos, grožio ir 
harmonijos. Ji veržiasi prie idėjų tobulumo, siekia aukš- 
čiausiojo gėrio. Tačiau kelias į jį nelengvas, nes kūniškoji 
prigimtis turi savo teisių, ir siela privalanti į jas atsižvelgti. 
Todėl ir žmogaus siela, Platono supratimu, nėra vienalytė. 
Ją sudarantys trys pradai —trys sielos funkcijos, arba ga- 
lios: protingoji, aistringoji ir geidžiančioji. Sielos funkcijos — 
nevienareikšmės, jos tarpusavyje susijusios pagal subordi- 
nacijos principą. Svarbiausia yra protingoji siela. Ji sava- 
rankiška ir tvarko kitas dvi sielos dalis. Jai neretai tenka 
tramdyti temperamentą, ginčyti nepagrįstus norus ir pana- 
šiai. Platonas siekė parodyti, kad gyvenime svarbiausia pa- 
klusti protui, įveikti kūniškumą. Todėl visoje Platono filo- 
sofijoje ir jo idėjų sampratoje ryškus etinis aspektas. 

Prieš žmogų, nurodė Platonas, visada yra du keliai: ke- 
lias aukštyn, paklūstant protui ir dorybei, ir kelias žemyn, 
nepaisant dorybės ir proto, pervertinant kūniškuosius malo- 
numus, kurie dažnai nepagrįstai vadinami laime. Ankstyvuo- 
ju kūrybos laikotarpiu Platonas visą dėmesį buvo sutelkęs į 
intelektines galias — gėrio ir kitų idėjų pažinimą. Tuo 
metu jis kūrė labai griežtą, asketišką etiką, tapatindamas 
dorovę su žinojimu. Protas, žinojimas jam ir vėliau buvo 
svarbiausias, lemiantis dorovingumo požymis. Tačiau vien- 
pusiškumo vėliau jis lyg ir išvengė, mėgindamas suderinti 
įvairias žmogaus galias, kiekvienai pripažindamas jai pri- 
klausančią sritį. Kiekvienai sielos galiai jis numatė idealą, 
dorybę, kuria ji turėtų vadovautis ir jos siekti. Protingosios 
sielos dorybė — išmintis. Aistringosios, tos, kurios buveinė 
krūtinėje, — narsumas, o geidžiančiosios — nuosaikumas. Šias 
tris dorybes susiejanti ketvirtoji dorybė — teisingumas. Taip 
atsirado keturių pagrindinių dorybių teorija, suvaidinusi 
nemažą vaidmenį etikos istorijoje. 

Dorą gyvenimą sąlygoja sielos harmonija, o ją lemia 
teisingumas — kai kiekvienas sielos pradas rūpinasi tuo, kas 
jam priklauso: protingoji siela siekia išminties, aistringoji — 
garbės, geidžiančioji — malonumų, turtų, naudos ir pan. 
Protas nustato saiką, reikalaudamas tvardyti godumą, geis- 
mus, afektus. Sielos harmonija, pagal Platoną, primena svei- 
ką organizmą, kurio visos dalys veikia darniai. Kai ima 
viešpatauti tas sielos pradas, kuris pagal savo prigimtį tam 
netinka, pažeidžiama harmonija ir teisingumas. Dėl to at- 
sirandantis blogis yra tarsi sielos liga. Todėl dorovė, pagal 
Platoną,— tai sielos sveikata, jos grožis, jos gerovė. O ne- 
dorovingumas — sielos liga, silpnumas, jos gėda. Elgtis do- 
rovingai ir elgtis teisingai čia reiškia tą patį. Tuo tarpu do- 
rovės principų nepaisymas yra nusikaltimas. Baisiausia, kad 
nedorovingumas, blogis gali reikštis įvairiausiomis formo- 
mis, o dorovės kelias esąs vienas — paklusti protui. Vado- 
vaujantis protu turėtų būti sprendžiama, kam reikia ryžtis, 
ko vengti; protas įgalina suprasti, kas gera, kas naudinga 
ir kas žmogų padaro laimingą. 

Laimės problema buvo viena iš svarbiausių visoje grai- 
kų etikoje. Ir Platonas ėjo eudemonistinės etikos keliu. Jis 
neginčijo, kad žmogus nori būti laimingas. Tačiau kas yra 
laimė? Hedonistų teorija, skatinusi žmogų siekti trumpalai- 
kių malonumų, Platonui buvo nepriimtina. Jis teigė, kad 
žmogų laimingą padaro meilė, kurią suprato kaip siekimą 
to, ko žmogui trūksta, nes „būtinai taip esti, kad geidžia- 
me to, ko stokojame...“ !. Todėl žmogus ir siekia tobulu- 
mo, geidžia nemirtingumo. Vadinasi, nėra pagrindo stebė- 
tis tuo, kad kiekviena būtybė iš prigimties rūpinasi savo 
palikuonimis. Jie tarsi pratęsia trumpalaikės prigimties eg- 
zistenciją. Taip mirtinga dalyvauja nemirtingume. 

Meilės objektas — tobulybė, pasireiškianti kaip grožis, 
kurį graikai (ir ne tik graikai) labai intymiai siejo, net ta- 
patino su gėriu. Reiškinių pasaulyje per grožį atsiskleidžia 
gėris. Grožis žavi ir stipriai jaudina sielą, tuo sužadindamas, 
anot Platono, atsiminimus iš idėjų pasaulio. Jis, kaip Ariad- 
nės siūlas, padedąs išbristi iš kūniškojo pasaulio chaoso ir 
pakilti iki esmės pažinimo. Todėl ir meilė tik palaipsniui 
atsiskleidžia, kildama nuo žemesniųjų gėrio formų prie 
aukštesniųjų. Pirmiausia ji įsiliepsnoja nuo kūniškojo grožio. 
Tačiau pamažu imama suprasti, kad sielos grožis vertinges- 


11 Ten pat, p. 47. 


nis už kuūniškąjį grožį. Taip meilė ima aprėpti visą pasaulį, 
pamažu kildama iki grynojo grožio ir gėrio. 

Laimės, dorybės, pagaliau ir gyvenimo tikslo žmogus ne- 
gali pasiekti, gyvendamas vienas. Visa tai pasiekiama vi- 
suomenėje, kurioje žmogus gyvena, kurioje jis užima atitin- 
kamą vietą ir kuriai jaučiasi įsipareigojęs. Platonas visa 
tai puikiai suprato ir individo dorovę glaudžiai susiejo su 
visuomenės gyvenimu. Platono etika — socialinė. Ji neat- 
skiriama nuo valstybės teorijos, į kurią tarsi įsilieja visi 
svarbiausi Platono filosofijos motyvai. Valstybės teorijoje 
susieti su konkrečiais dalykais, jie, šalia pranašumų, išryš- 
kina ir Platono filosofijos iliuziškumą bei klasinę jos 
orientaciją. 

Platono valstybė — politinė ir dorovinė organizacija. Jos 
tikslas — aprūpinti piliečius viskuo, kas būtina jų gyveni- 
mui. Svarbiausia, ji sudaro ir užtikrina sąlygas dvasinei veik- 
lai ir kūrybai. Kad galėtų tai padaryti, ji turi būti organi- 
zuota ir turėti priemonių apginti tai organizacijai nuo 
vidaus ir išorės priešų. Platonas ieškojo panašumo tarp vals- 
tybės ir žmogaus organizmo bei viso pasaulio. Valstybę jis 
suprato kaip organizmą, kurio dalys — individai ir jų gru- 
pės — paklūsta visumai. Kaip ir visoje Platono filosofijoje, 
atskirybė čia subordinuojama bendrybei, piliečiai ir jų gy- 
venimas pajungiami valstybės idėjos įgyvendinimui. Vals- 
tybės funkcijas Platonas mėgino nustatyti, siedamas jas su 
trimis sielos pradais ir keturių dorybių teorija. 

Numatomas valstybės valdymo principas — teisingumas. 
Jis turėtų lemti valstybės darną, harmoniją, kuri galima tik 
tuo atveju, kai kiekvienas rūpinasi ne tuo, kas jam pačiam 
naudinga, o tuo, kas naudinga valstybei. Todėl valstybė tu- 
rėtų žiūrėti, kad kiekvienas dirbtų tik tai, kas jam priklauso. 
Toks valdymo principas įgyja ekonominį, politinį, socialinį 
ir moralinį aspektus. Platonas genialiai įžvelgė darbo pasi- 
dalijimo būtinybę, teigė, kad darbas visada atliekamas ge- 
riau ir lengviau, kai jį dirba pasirengęs, įgudęs ir turintis 
tam darbui sugebėjimų žmogus. Todėl Platonas reikalavo, 
kad valstybė diferencijuotų žmones, paskirdama vieniems 
auginti gyvulius, rūpintis maistu, kitiems — parūpinti dra- 
bužius, apavą, įvairius reikmenis, tretiems — ginti kraštą 
arba jį valdyti. Tačiau, veikiamas vergovinės santvarkos, 
Platonas darbo pasidalijimo klausimą sprendė vien iš var- 
totojo pozicijų, neatsižvelgdamas į gamintoją. Pagal atlieka- 

mą darbą idealios valstybės gyventojus jis suskirstė į tris 
luomus: valdovų-filosofų, sargybinių ir gamintojų. 

Žmonių suskirstymą į luomus Platonas mėgino pagrįsti 
jų prigimties ypatybėmis. Jis pateikia pasakojimą, esą kū- 
rėjas, „lipdydamas“ žmones, į vienus įmaišęs aukso — tai 
vertingiausieji, išmintingi žmonės, kurie gyvenime patys 
vadovaujasi protu ir gali vadovauti kitiems. Į antruosius 
kūrėjas įmaišęs sidabro. Šie taip pat esą kilnios prigimties, 
pirmųjų pagalbininkai, pasižymintys narsumu, drąsa. Tai 
valstybės sargybinių ir karių luomo atstovai. Tretieji savyje 
nešioją varį arba geležį. Tai žemdirbiai, amatininkai, pirk- 
liai, kuriems, pagal Platoną, jau pačios prigimties yra skir- 
ta gaminti ir paklusti pirmiesiems. Tokį žmonių suskirstymą 
į privilegijuotus ir jiems pavaldžius Platono teorijoje su- 
švelnina nebent tai, kad priklausymą luomui lemia ne indivi- 
do kilmė, bet jo dvasinės ir moralinės savybės. Jei vaiko krū- 
tinėje yra varis arba geležis, jis priskiriamas trečiajam 
luomui, nesvarbu, kas yra jo tėvai. Bet jei amatininko, žemdir- 
bio ar pirklio šeimoje atsirastų jaunuolis, turintis krūtinėje 
aukso arba sidabro, jis turėtų būti perkeliamas į aukštesnį 
luomą. Kas galėtų nesavanaudiškai „rūšiuoti“ augančią kar- 
tą? Tą atsakingą darbą Platonas ketino patikėti atitinkamai 
organizuotai valstybei. 

Platonas reikalavo mokant ir auklėjant jaunuolius įžvelg- 
ti ir įvertinti jų gabumus. Iš dvidešimtmečių turėtų būti 
atrenkami sargybiniai, tie, kuriems toliau būtų leidžiama 
mokytis matematikos, astronomijos, muzikos ir karo daly- 
kų. O iš trisdešimtmečių sargybinių reikėtų atrinkti tuos, 
kurie, dar trejus metus pasimokę dialektikos, pradėtų dirbti 
valstybinį darbą. Tik tokiems žmonėms ir derėtų būti idealios 
valstybės valdovais — išsimokslinusiems, mokantiems įžvelg- 
ti absoliutų gėrį ir sugebantiems juo vadovautis. 

Labai ryškus platoniškojo auklėjimo ir gyvenimo bruo- 
žas — asketizmas, kuris, einant nuo žemesnių luomų prie 
aukštesnių, kas kartą vis didėja. Gamintojų gyvenimas dar 
nėra labai asketiškas. Gamintojai — žemdirbiai, amatininkai, 
pirkliai — pati gausiausia ir, Platono akimis žiūrint, pati že- 
miausia piliečių kategorija. Tačiau valstybei ji būtina. Be 
jos valstybė negalėtų funkcionuoti. Bet šie žmonės Platoną 
valstybėje mažiausiai domino, ir jis paliko jiems kai kurių 
laisvių. Gamintojai — ne vergai. Jų negalima nei pirkti, nei 
parduoti, nei savavališkai brautis į jų gyvenimą. Jie gamina 
produktus, juos parduoda, bendrauja su svetimšaliais, tvar- 


ko savo privatų gyvenimą pagal savo supratimą. Ekonomiš- 
kai jie lyg ir laisvi. Tačiau tokia laisvė — iliuzija. Jų ga- 
minamais produktais ir jų gyvenimu disponuoja valdovai. 
Gamintojai gamina tam, kad egzistuotų valstybė ir fiunkcio- 
nuotų aukštesnieji luomai. 

Sargybinių ir valdovų gyvenimas visiškai pajungiamas 
valstybės reikalams. Jų asmeniniai interesai pateisinami tik 
tiek, kiek jie netrukdo idėjai, bendriems tikslams. Sargybi- 
nių darbas — ginti valstybe nuo vidaus ir išorės priešų — 
esąs nelengvas. Jis reikalauja specialių žinių, užsigrūdinimo, 
pasirengimo. Todėl Platonas reikalavo sudaryti sargybiniams 
tokias gyvenimo sąlygas, kurios netrukdytų jiems būti ge- 
riausiais sargybiniais, neskatintų jų skriausti kitų piliečių. 
Valdovams, tiems, kurie nešioja savyje auksą, didžiausią 
malonumą teikia gilinimasis į mokslą. Jie siekia pažinti tie- 
są ir ja vadovautis. Todėl šių dviejų luomų atstovus Plato- 
nas stengiasi apsaugoti nuo materialinių gėrybių, nuosavy- 
bės pamėgimo, kurį jis laiko didžiausiu visuomenės blogiu. 

Platonas taikliai įžvelgė, kad valstybė yra istoriškai su- 
siiformavusi institucija. Jo manymu, žmonių gyvenime yra 
buvę du laikotarpiai. Pirmuoju žmonės valstybės neturėję. 
Gyvenę jie pagal prigimtį, ir gamta jiems teikusi viską. Ne- 
buvę tada karų, nesantaikos, vaidų. Tačiau turtai ir nuosa- 
vybė suskaldę žmones į priešiškas klases. Godieji pasiskirs- 
tę Žemę ir namus, paskelbę juos savo nuosavybe, o tuos 
žmones, kurie dirbo ir juos maitino, pavertę savo tarnais ir 
vergais. Pastariesiems tramdyti ir atsiradusi valstybė, kuri 
jau iš pat pradžių buvusi dvilypė. Ją sudariusios tarsi „dvi 
valstybės — turtingųjų ir vargšų“. Dėl priešiškų klasių su- 
sidūrimų keitęsi valstybės valdymo formos, bet klasės 
išlikdavę. Neatsisakė jų ir Platonas. Tačiau malonumą nau- 
dotis materialinėmis gėrybėmis ir nuosavybe jis paliko tik 
gamintojams. O valdovus ir sargybinius įspėjo, kad saugo- 
tųsi turtų, pinigų, nuosavybės. Pinigai visada esą susiję su 
nešvariais ir niekingais dalykais. Be to, valdovams ir sargy- 
biniams jų, Platono nuomone, ir nereikia. Jie sieloje nešioja 
savo auksą ir sidabrą, gryną, nesuteptą. Todėl Platono vals- 
tybės sargybiniai neturi asmeninės nuosavybės, nes jei tik 
jie įsigytų Žemės, nuosavus namus ir pinigų, tuoj pat iš 
sargybinių pasidarytų namų šeimininkais ir žemdirbiais. Ta- 
da jie nustotų rūpinęsi bendrais valstybės interesais ir žiū- 
rėtų tik savųjų. Todėl Platono valstybės sargybiniai — vyrai 
ir moterys — gyvena bendrose stovyklose, bendrai maitinasi, 

lavinasi ir dirba. Jie sudaro tarsi vieną šeimą. Jie nežino 
savo vaikų, o jų vaikai — savo tėvų. Vyresniosios kartos žmo- 
gus kiekvieną jaunuolį vadina sūnumi ir juo rūpinasi. 
Tik taip valstybė ir teišgalėtų grupuoti žmones, kuriais nau- 
dotųsi kaip priemonėmis. Valdovams Platonas suteikia ne- 
ribotas teises. Jie skelbia karus, poruoja jaunuolius, seka 
jų auklėjimą. Valdovams leidžiama net meluoti — ne tik 
priešui, bet ir saviems piliečiams, jei to prireikia valstybei. 
Valdovai vadovaujasi vien savo protu, savo valia. 

Platono valstybės teorija, kaip ir visa jo filosofija,— su- 
dėtinga; ne visos jos dalys gali būti vienodai vertinamos. 
Jo filosofija žavi mus gėrio ir harmonijos ieškojimu pasau- 
lyje, visuomenėje, žmoguje. Platonas genialiai įžvelgė ir 
iškėlė ne vieną problemą, kurios vėliau ilgai vargino žmonių 
protus. Jis suprato darbo pasidalijimo visuomenėje reikšmę, 
iškėlė ir mėgino pagrįsti moters vaidmenį ir vietą valsty- 
bėje, pripažindamas moteriai lygias teises su vyrais. Nepa- 
seno ir Platono reikalavimas rūpintis jaunimo auklėjimu arba 
jo kelta meno, poezijos, muzikos įtakos dorovei ir žmogaus 
charakteriui problema. Ir čia galbūt ne taip svarbu, ar mus 
patenkina Platono siūlomas problemos sprendimas. Svarbi 
pati problema. Tik bėda, kad teorinio mąstymo pagrin- 
dus Platonas atplėšė nuo juslėmis suvokiamos tikrovės ir 
priešpastatė jai. Suabsoliutinti tie pagrindai tapo iliuziški, 
o išvados — nutolusios nuo gyvenimo, utopiškos. 

Platoną žavėjo senojo graikų polio gyvenimas, ir jis no- 
rėjo jį atstatyti, restauruoti. Tačiau graikų miesto-valstybės 
laikai jau buvo praėję. Artėjo imperijų laikotarpis su savo 
kosmopolitine pasaulėžiūra. Ir vergovinei Graikijai buvo dar 
labai toli iki to, kad jos gyvenimą būtų galima tvarkyti 
moksliškai. Platonas apeliavo į valdovo-filosofo protą, bet 
nenurodė jo kriterijaus. Palikus jį paties valdovo dispozici- 
jai, liktų atviras kelias prievartai, despotizmui. Suabsoliu- 
tinęs bendrybę, Platonas tarsi užmiršo individą, jo teises, jo 
nepakartojamumą ir tai, kad atskirybių raida sąlygoja bend- 
rybę. Matyt, suprasdamas tai, veikale „Įstatymai“ jis mėgi- 
no kai kurias valstybės teorijos dalis koreguoti, švelninti. 
„Įstatymai“, rašyti filosofo gyvenimo pabaigoje, liko neuž- 
baigti ir neišbaigti. Šis veikalas patvirtina, kad ir į Platono 
tilosofiją reikėtų Žiūrėti kaip į nuolatinį ieškojimą. 2 

Dialogo dalyviai: 


SOKRATAS, GLAUKONAS, -POLEMARCHAS, 
TRASIMACHAS, ADIMANTAS, KEFALAS 


PIRMOJI KNYGA 


T. [Sokratas|. Vakar su Aristono sūnumi Glaukonu 
buvau nuėjęs į Pirėją. Norėjau pasimelsti deivei !, be 
to, pasižiūrėti, kaip jie švęs tą šventę — juk ji šven- 
čiama pirmą kartą. Vietinių gyventojų eitynės atrodė 
labai gražiai, bet ne mažiau iškilmingos buvo ir trakų 
eitynės. Pasimeldę ir pasižiūrėję iškilmių, ėjome atgal 
i miestą. Iš tolo pamatęs mus einant namo, Kefalo sū- 
nus Polemarchas paliepė tarnui mus pasivyti ir papra- 
šyti, kad jo palauktume. Pribėgęs tarnas truktelėjo 
mane iš užpakalio už apsiausto ir tarė: 

— Polemarchas prašo jo palaukti. 

Aš atsisukau ir paklausiau, kur jis. 

— Ana, eina iš paskos. Palaukite jo. 

— Gerai, palauksime, — pasakė Glaukonas. 

Netrukus atėjo Polemarchas su Glaukono broliu 
Adimantu, Nikijo sūnumi Nikeratu ir dar kai kuo — 
visi grįžo iš iškilmingų eitynių. 

Polemarchas tarė: 

— Man atrodo, kad jūs skubate grįžti į miestą. 

— Įspėjai, — atsakiau aš. 

— Ar matai, kiek čia mūsų? 

— Kurgi nematysi! 

— Taigi turėsite arba mus visus nugalėti, arba 
likti čia. 

— Bet juk yra dar viena išeitis — įtikinti jus, kad 
reikia paleisti mus namo. 

— Argi galėtumėte įtikinti tuos, kurie visai nenori 
jūsų klausyti? | ž 

— Jokiu būdu negalėtume, — atsakė Glaukonas. 

— Tad turėkite galvoje, kad mes jūsų neklausy- 
sime. 

Adimantas pridūrė: 

— Ar žinote, kad šį vakarą deivės garbei bus rai- 
telių lenktynės su deglais? 

— Raiteliųė — paklausiau aš. — Tai naujiena. Jie 
raiti lenktyniaus, perduodami vieni kitiems deglus? Ar 
aš teisingai supratau? 

— Taip, — atsakė Polemarchas. — Be to, bus nakti- 
nės iškilmės, jas būtų verta pamatyti. Taigi po vaka- 
rienės pakilsime ir eisime pažiūrėti tų iškilmių. Ten 
bus daug jaunuolių, galėsime pasikalbėti. Tik pasiliki- 
te, nedvejokite. 

Glaukonas tarė: 

— Matyt, reikės pasilikti. 

— Jei jau tu sutinki, — tariau, — tai taip ir pada- 
'rykime. 

II. Taigi nuėjome į Polemarcho namus. Tenai rado- 
me Polemarcho brolius Lisiją ir Eutidemą, o su jais 
chalkedonietį Trasimachą, peanietį Charmantidą ir 
Aristonimo sūnų Klitofontą. Buvo namie ir Polemarcho 
tėvas Kefalas. Jis man atrodė labai susenęs: mat jau 
seniai buvau jį matęs. Jis sėdėjo krėsle ant pagalvės 
su vainiku 2 ant galvos, nes ką tik buvo aukojęs namų 
kieme. Susėdome prie jo — ten aplinkui buvo pristaty- 
ta krėslų. 

Pamates mane, Kefalas tuojau pasisveikino ir tarė: 

— Tu, Sokratai, nedažnai ateini į Pirėją mūsų at- 
lankyti. Negerai. Jei aš dar turėčiau tiek jėgų, kad 
galėčiau lengvai išsiruošti į miestą, tau nereikėtų į čia 
vaikščioti — mes pas tave ateitume. Bet dabar jau tu 
turėtum dažniau mus aplankyti. Žinok, kad juo labiau 
nyksta kiti, kūniški, malonumai, tuo didesnis kyla no- 
ras pasikalbėti ir tuo daugiau malonumo teikia pokal- 
biai. Taigi neatsisakyk padaryti man šį malonumą: ir 
su šiais jaunuoliais bendrauk, ir mus dažniau aplan- 
kyk! Juk esame seni pažįstami ir artimi draugai. 


— Kefalai, — tariau aš, — iš tikro aš mėgstu kalbė- 
tis su senais žmonėmis. Mat jie jau yra nuėję tą kelią, 
kuriuo ir mums galbūt teks keliauti. Todėl, man atro- 
do; iš jų reikia sužinoti, koks tas kelias — ar sunkus € 
ir duobėtas, ar lygus ir patogus. Kadangi jau esi pa- 
siekęs tą amžių, kai, anot poetų, stovima prie „„senat- 
vės slenksčio“, tai norėčiau sužinoti, ar šis amžiaus 
tarpas tau atrodo sunkus, ar tu kitaip apie jį manai. 

Ii. — Sokratai,-— atsakė jis,— prisiekiu Dzeusu, aš 
tau pasakysiu taip, kaip man atrodo. Mes, maždaug 
vieno amžiaus žmonės, dažnai sueiname į draugę, pa- 
teisindami senovės priežodi*. Dauguma iš mūsų suėję 
dejuoja, ilgisi jaunystės malonumų, prisimena meilės 
džiaugsmus, išgėrimus, puotas ir kitus panašius daly- 
kus ir kremtasi, tarsi netekę didelių gėrybių: tada tai pb 
jie gyvenę, 0 dabar — argi tai gyvenimas?! Kai kurie 
skundžiasi, kad namiškiai juos uja, ir traukia vis tą 
pačią giesmę, kiek nelaimių jiems atnešusi senatvė. 
Man atrodo, Sokratai, kad jie kaltina ne tą, kas kaltas, 
nes jeigu būių kalta senatvė, tai ir aš patirčiau tas pa- 
čias nelaimes, ir visi kiti, kurie sulaukė tokio amžiaus; 

o aš sutikau senių, kurie buvo visai kitaip nusiteikę. 
Antai kartą man girdint kažkas paklausė. poeto So- Cc 
foklio *: „Sofokli, o kaip dėl meilės teikiamų smagu- 
mų? Ar dar įstengi turėti reikalų su moterimi?“ „Tylėk, 
žmogau, — atsakė Sofoklis, — su didžiausiu malonumų 
ištrūkau iš meilės, tarsi būčiau pabėgęs nuo žiauraus 

ir pašėlusio valdovo“. 

Man ir tada tas jo atsakymas pasirodė vykęs, ir 
šiandien jis ne mažiau patinka. Senatvė iš tikrųjų iš- 
laisvina nuo tokių dalykų ir suteikia visišką ramybę. 

Kai aistros susilpnėja ir aprimsta, atsiranda tokia savi- 
jauta, apie kurią kalbėjo Sofoklis: Žmogus jaučiasi iš- 
sivadavęs nuo daugybės siautėjančių valdovų. O jų, d 
kaip ir kitų negerovių bei pašlijusių santykių su na- 
miškiais, priežastis ta pati: kalia, Sokratai, ne senatvė, 

o žmogaus būdas. Kas gyvena tvarkingai ir yra sugy- 
venamas, tam ir senatvė nebūna labai sunki; o kas ne 
toks, tam, Sokratai, ir senatvė, ir jaunystė būna sunki. 95 

IV. Gėrėdamasis tokiu jo atsakymu ir norėdamas jį 
dar labiau įtraukti į pokalbį, tariau: 

— Kefalai, aš manau, kad dauguma žmonių, girdė- 
dami tokius žodžius, nesutiks su tavimi ir manys, kad 
tu lengvai pakeli senatvę ne dėl savo būdo, o dėl to, 
kad turi didelį turtą. Juk turtingieji, kaip sakoma, turi 
Kuo pasilengvinti senatvę. 

— Teisingai sakai, — tarė Kefalas, — jie nesutiks. 
Iš dalies jie teisūs, bet ne tiek, kiek įsivaizduoja. Tie- 
sa glūdi Teėmistoklio ? atsakyme kažkokiam serifiečiui “, 
kuris jį koneveikė, teigdamas, kad Temistoklis pelnęs 
šlovę ne savo nuopelnais, kad už ją jis esąs skolingas sa- 
vo miestui: „Teisingai. Būdamas serifietis, aš nebūčiau 
garsus, bet tu nebūtum garsus, ir būdamas atėnietis“. 
Šie žodžiai tinka ir neturtingiems žmonėms, kurie sun- 
kiai pakelia senatvę: romiam žmogui, jeigu jis betur- 
tis, senatvė nebus labai maloni, bet prasto būdo žmo- 
gus, kad ir koks jis būtų turtingas, senatvėje niekada 
nesijaus patenkintas. | 
Aš vėl paklausiau: 

— Ar tu, Kefalai, daugumą savo turtų paveldėjai, 
ar pats įsigijai? 

— Kur aš tau įsigysiu! Turtų kaupimo atžvilgiu aš 
esų viduryje tarp senelio ir tėvo. Senelis, mano bend- 
ravardis, paveldėjęs maždaug tokio dydžio turtą, kokį 
aš dabar turiu, padidino jį keleriopai, o mano tėvas 
Lisanijas padarė jį mažesnį, negu aš dabar turiu. Aš 
esu patenkintas, kad sūnums palieku ne mažesnį, o tru- 
putį didesnį turtą negu paveldėjau. 

— Šito tavęs paklausiau todėl — tariau, — kad man 
atrodo, jog nesi labai prisirišęs prie savo turtų; taip 
elgiasi daugiausia tie, kurie ne patys įsigijo turtus. O 
tie, kurie patys sukaupė, dvigubai labiau prisiriša prie 
turtų negu kiti. Mat kaip poetai myli savo kūrinius, 
kaip tėvai vaikus, taip ir tie, kurie įsigijo turtų, jais 
rūpinasi, nes tai yra jų pačių darbo vaisius; be to, 
kaip kiti, taip ir jie prisiriša prie turtų ir dėl jų teikia- 
mos naudos. Su tokiais žmonėmis sunku bendrauti, nes 
įie nori kalbėti tik apie turtus. 


— Teisybę sakai. 

V. — Tikrą teisybę. Bet dar man pasakyk: kokią 
didžiausią naudą, tavo nuomone, teikia turtai? 

— Bijau, — tarė Kefalas, — kad daugelis manim ne- 
patikės. Tu žinai, Sokratai, kad, kai žmogus pajunta, 
jog mirtis jau nebetoli, jį apima baimė ir susirūpinimas 
dėl tokių dalykų, kurie jam anksčiau nė į galvą ne- 
ateidavo. Visokie pasakojimai apie Hadą'— kad už 
šičia padarytas neteisybes tenai reikėsią atlikti baus- 
me, — iš kurių anksčiau jis tik juokėsi, dabar sukelia 
nerimą jo sieloje: o jeigu tai tiesa? Ir jis pats — ar tai 
dėl senatvės negalios, ar tai dėl to, kad jau yra netoli 
ano pasaulio, — pradeda į visa tai žiūrėti rimčiau. 
Apimtas baimės ir nepasitikėjimo savimi, jis peržvel- 
gia savo gyvenimą, ar nėra kartais ko nors kuo nu- 
skriaudęs. Tas, Kuris randa savo gyvenime daug nedo- 
rybių, išsigąsta lyg vaikas, staiga pažadintas iš miego, 
ir gyvena, laukdamas ateityje tik bloga. O tą, kuris 
nesijaučia ką nors ,bloga padaręs, visuomet lydi, 
kaip sako Pindaras 9, graži viltis, maloni senatvės mai- 
tintoja. Šis poetas, Sokratai, yra labai gražiai pasakęs, 
kad su tuo, kuris praleidžia gyvenimą teisingai ir 
šventai, 

eina kartu 

Malonioji senatvės maitintoja, 

Puoselėjanti širdį viltis — 

Daugiausia ji valdo žmonių besiblaškančią dvasią. 
Puikūs, nuostabūs žodžiai! Aš pridursiu, kad būti tur- 
tingam yra labai naudinga — žinoma, ne kiekvienam 
žmogui, o tik padoriam. Iškeliauti į aną pasaulį nesi- 
bijant, kad ką nors — net prieš savo norą — būsi apga- 
vęs, kam nors pamelavęs ar kad kam nors lieki sko- 
lingas — ar dievui aukų, ar žmogui pinigų, — štai dėl 
ko labai svarbu būti turtingam. Yra daug ir kitų rei- 
kelingų dalykų, bet, juos palyginęs, aš vis dėlto ma- 
nyčiau, Sokratai, kad turtas padoriam žmogui ypač 
reikalingas ir labai jam pravers. 

— Tu puikiai kalbi, Kefalai, — pasakiau. — Bet štai 
teisingumas — ar teisingumu mes vadinsime tiesiog 

sakyti tiesą ir sugrąžinti tai, kas ką yra iš ko paėmęs, 
ar šiuos du dalykus kartais vadinsime teisingais, o kar- 
tais neteisingais? Pateiksiu tau pavyzdį. Jei kas iš drau- 
go, turinčio sveiką protą, pasiskolintų ginklą, o vėliau, 
kai šis išprotėjęs reikalautų ginklą grąžinti, jį atiduo- 
tų, kiekvienas pasakys, kad nereikia grąžinti ir kad 
tas, kuris grąžintų, pasielgtų neteisingai, kaip ir tas, ku- 
ris tokiam žmogui sakytų tiesą. 

— Teisingai kalbi. 

— Taigi „sakyti tiesą ir grąžinti tai, ką paėmei“ 
dar nebus teisingumo apibrėžimas. 

— Kaip tik šitai bus jo apibrėžimas, — įsiterpė Po- 
lemarchas, — jei bent kiek tikėsime Simonidu ?. 

— Na, — tarė Kefalas, — jūs čia svarstykite, c man 
jau metas pasirūpinti aukojimu. 

— Vadinasi, Polemarchas bus tavo įpėdinis? — pa- 
klausiau jo. 

— Kas gi daugiau, — atsakė Keialas šypsodamasis 
ir tuojau išėjo aukoti. 

VI. — Na, tai tu, žodžio įpėdini, — tariau, — pasa- 
kyk, ką sako Simonidas, kad tu jam pritari? 

— Kad yra teisinga kiekvienam atiduoti tai, ką esi 
skolingas. Man atrodo, kad tai gerai pasakyta. 

— Žinoma, sunku netikėti Simonidu — tai išmintin- 
gas ir dieviškas žmogus. Bet ką jis turi galvoje, taip 
sakydamas, tu, Poiemarchai, galbūt supranti, o aš ne- 
suprantu. Tik aišku, kad Simonidas kalba ne apie tai, 
ką mes ką tik svarstėme — kad viską, ką pasiskolino- 
me, reikia grąžinti, savininkui pareikalavus, net įeigu 
tas būtų ir išprotėjęs, nes paimias daiktas jau yra sko- 
la, kurią turime grąžinti. Ar ne taip“ 

— Taip. 

— Taigi jokiu būdu nereikia atiduoti daikto, kai jį 
grąžinti reikalauja beprotis? 

— Teisybė. 

— Matyt, Simonidas, sakydamas, jog yra teisinga 
grąžinti skolą, turi galvoje ką kita. 


— Dievaži, tikriausiai ką kita. Simonidas mano, kad 
draugai privalo draugams daryti gera, o bloga — nie- 
kuomet. 

— Suprantu, —- pasakiau. — Kai kas nors grąžins 
pinigus tam, kuris juos pas jį pasidėjo, tai nebebus 
skolos grąžinimas, jei tas grąžinimas ir grąžintojui, ir 
gavėjui bus žalingas, o grąžintojas ir gavėjas bus drau- 
gai. Ar ne šitai norėjo pasakyti Simonidas4 

— Kaip tik šitai. 

— Na, o priešams ar reikia grąžinti skolą, jei esa- 
me skolingiė 

— Aiškų, — atsakė Polemarchas, — ir jiems priva- 
lome grąžinti tai, kas pridera. Mano manymu, priešas 
privalo atsilyginti priešui kaip pridera — kuo nors 
bloga. 

VIL. — Atrodo, — tariau, — kad Simonidas, kaip 
poetas, mįslingai nusakė, kas yra teisinga. Matyt, jis 


norėjo pasakyti, kad teisingumas — tai grąžinimas kiek- - 


vienam to, kas jam pridera, o tai jis pavadino skola. 

— O tu Kaip manai? 

— Prisiekiu Dzeusu, jei kas nors jo paklaustų: ,„Si- 
monidai, ką kam reikia mokėti paskirti — žinoma, tai, 
kas pridera, — kad pasiteisintų gydymo meno vardas“, 
ką, tavo manymu, jis atsakytų? 

—- Aišku, kad kūnui vaistus, maistą ir gėrimą. 

— O kam ką reikia suteikti — tai, kas pridera, — 
kad parodytum virėjo meną? 

— Valgiams — skonį. 

— Gerai, o kuo kam reikia atlyginti, kad meną ga- 
lėtume pavačinti teisingumo menu? 

— Jei laikysimės to, ką sakėme anksčiau, tai bus 
menas draugams daryti gera, o priešams — bloga. 

— Taigi draugams daryti gera, o priešams — bloga 
Simonidas vadina teisingumu? 

— Man taip atrodo. 

— O ligos ir sveikatos atžvilgiu kas yra pajėgiau- 
sias sergantiems draugams daryti gera, o priešams — 
bloga: 

— Gydytojas. 

— O jūreiviams, kurių tyko jūreivystės pavojai? 

— Vairininkas. 

— O teisingas žmogus? Kokiais atvejais ir kokiais 
veiksmais jis yra pajėgiausias draugams padėti, O prie- 
šams kenkti? 

— Man atrodo, kare,-vieniems padėdamas kautis, o 
kitus puldamas. 

— Gerai. Bet, mielas Polemarchai, nesergantiems 
gydytojas yra nereikalingas. 

— Teisybė. 

— O neplaukiantiems — vairininkas. 

— Taip. 

— Išeina, kad tiems, kurie nekariauja, teisingas 
žmogus yra nereikalingas? 

— Kažin, ar taip yra. 

— Tai tu manai, kad teisingumas ir taikos metu 
reikalingas? | 

— Reikalingas. 

— Ir žemdirbystė? Ar ne? 

— Taip. 

— Kad gautume derlių? 

— Taip. 

— Ir batsiuvystė? 

— Taip. 

— Manau, sakysi, kad aprūpintų batais. 

— Aišku. 

— Na, o teisingumas taikos metu kokiam reikalui 
ir kam įsigyti, tavo nuomone, yra reikalingas. 

—- Kad būtų galima sudaryti sandėrius, Sokratai. 

— O ką vadini sandėriaisė Ar bendrus veiksmus, 
ar ką kita? 

— Bendrus veiksmus. | 

— Gerai. O ar, žaidžiant šaškėmis, gėru ir naudin- 
gu bendru bus tas, kuris teisingas, ar tas, kuris moka 
žaisti šaškėmis? 

— Tas, kuris moka žaisti šaškėmis. 

— O plytoms ir akmenims mūryti ar teisingasis yra 
geresnis ir naudingesnis bendras už mūrininką? 

— Jokiu būdu ne. 


— Kitaristas geriau už teisingąjį tinka groti kitara. 
O kur teisingojo dalyvavimas bus labiau pageidauti- 
nas negu kitaristo4 

— Man atrodo, piniginiuose reikaluose, 

— Išskyrus turbūt tuos atvejus, Polemarchai, kai 
reikia pasinaudoti pinigais, sakysim, kai reikia bendrai 
pirkti ar parduoti arklį. Tada, manau, naudingesnis 
bus prityręs raitininkas. Ar ne taip? 

— Matyt, taip. 

— O kai reikia pirkti laivą — laivų statytojas arba 
vairininkas? 

— Suprantama. 

— O kai reikia bendrai tvarkyti auksinius ar si- 
dabrinius pinigus, tai Kokiais atvejais teisingasis būna 
naudingesnis už kitus? 

— Kai norime pasidėti pinigus ir atgauti juos svei- 
kus, Sokratai. 

— Tai, sakai, kai nenorime jais pasinaudoti, o tik 
laikyti padėtus? 

— Taip. 

— Vadinasi, kai pinigais nesinaudoji, tai teisingu- 
mas būna kaip tik naudingas? 

-— Turbūt taip. | 

--- Kai reikia saugoti sodininko peilį, teisingumas 
yra naudingas ir visuomenei, ir paskiram žmogui, o 
kai reikia juo naudotis, tada reikalingas sodininkas. 

— Taip atrodo. 


—- Turbūt pasakysi, kad, kai reikia saugoti skydą 


ir lyrą ir jais nesinaudoti, yra naudingas teisingumas, 
o kai reikia jais naudotis, tada būna naudingesnis pės- 
tininko ir muzikanto išmanymas. 

— Aišku, kad taip. | 

— Panašiai yra ir su visais kitais daiktais: kai jais 
naudojamės, teisingumas būna nenaudingas, o kai ne- 
sinaudojame — naudingas? 

— Matyt, taip. 

VIII. — Taigi, mano mielas, teisingumas nėra jau 
toks vertingas dalykas, jei jis būna naudingas tik ta- 
da, kai nesinaudojama daiktais. Bet pasvarstykime štai 

ką: ar tas, kuris geriausiai sugeba smogti kumštynėse 
ar kitokiose rungtynėse, nemoka taip pat ir geriausiai 
apsisaugoti nuo smūgių? 

— Tikriausiai moka. 

— O tas, kuris sugeba apsisaugoti nuo ligos, ia- 
biausiai gali sukelti ją kitam? 

— Man atrodo, gali. 

— Ar tas, kuris sugeba slapta sužinoti priešų pla- 
nus ir rengiamus veiksmus, nebus kartu ir geras ka- 
riuomenės saugotojas? 

— Tikriausiai bus. 

— Vadinasi, kas ką sugeba saugoti, tą sugeba ir 
pavogti? 

— Atrodo, kad taip. 

— Taigi, jei teisingasis sugeba pinigus saugoti, tai 
sugebės juos ir pavogti. 

— Pagal tavo samprotavimą taip išeina. 

— Taigi paaiškėjo, kad teisingas Žmogus yra tarsi 
koks vagis. Tu tai tikriausiai sužinojai iš Homero *, 
Mat Homeras labai vertina Odisėjo motinos senėlį Au- 
toliką ir sako, kad jis visus Žmones pranokęs suktumu 
ir priesaikos laužymu *“. Taigi atrodo, kad, pagal tave, 
pagal Homerą ir Simonidą, teisingumas yra tarsi koks 
vogimo menas, tik draugų labui, o priešų nenaudai. Ar 
ne šitai norėjai pasakyti? 

— Prisiekiu Dzeusu, ne, -- tarė jis. — Aš jau nebe- 
žinau, ką kalbėjau. Bet man vis tiek atrodo, kad teisin- 
gumas — tai daryti gera draugams, 0 priešams — 
bloga. 

— O ką tu vadini draugais“ Ar tuos, kurie atrodo 
esą geri žmonės, ar tuos, kurie iš tikrųjų yra tokie, 


net jeigu ir neatrodo esą geri? Panašiai ir su priešais. 


— Suprantama, — tarė jis, — kad, Kas ką laiko ge- 
ru, tą ir myli, o ką laiko blogu, to neapkenčia. 

— Argi šiuo atžvilgiu žmonės kartais nesuklysta? 
Daug ką laiko gerais, nors jie nėra geri, ir priešingai. 

— Suklysta. 

— Taigi tokiems žmonėms gerieji yra priešai, 0 
blogieji — draugai. 


— Tikrai. 

— Tačiau jie mano, jog teisinga blogiems daryti 
gera, 0 geriems kenkti. 

— Taip išeina. 

— Bet gerieji yra teisingi ir negali neteisingai 
elgtis. 

— Teisybė. | 

— Taigi pagal tavo žodžius išeitų, kad yra teisinga 
daryti bloga tiems, kurie nieko bloga nedaro. 

— Jokiu būdu, Sokratai, — atsakė jis. — Tokia iš- 
vada, žinoma, netikusi. 

— Taigi,— tariau, — yra teisinga blogiesiems kenk- 
ti, o teisingiesiems — padėti. 

— Šita išvada geresnė už aną. 

—- Taigi, Polemarchai, tokiems žmonėms, kurie su- 
klysta, vertindami kitus žmones, dažnai atsitinka, kad 
jie teisingu dalyku laiko draugams kenkti, nes, jų aki- 
mis, jie yra blogi, o priešams — daryti gera, nes jie 
jiems atrodys esą geri. Tad mūsų išvada bus visai 
priešinga minėtiems Simonido žodžiams, 

— Iš tikrųjų, — tarė jis, — taip atsitinka. Bet pa- 
tikslinkime apibrėžimą. Atrodo, mes neteisingai api- 
brėžėme draugą ir priešą. 

— O kaip mes juos apibrėžėme, Polemarchai? 

— Kas atrodąs geras, tas ir esąs draugas. 

— O kaip mes, — paklausiau, — patikslinsime api- 
brėžimą? 

— Draugas yra tas, — atsakė jis, — kuris ir atrodo 
veras, ir iš tikrųjų yra geras; O kas tik atrodo esąs 
„eras, bet toks nėra, tas atrodo esąs draugas, o iš tik- 
rujų Nėra draugas. Tas pats apibrėžimas tinka ir 
priešui. 

—- Atrodo, pagal šį apibrėžimą geras Žmogus bus 
diaugas, o blogas žmogus — priešas. 

— Taip. 

— Matyt, tu nori, kad mes teisingumo apibrėžimą, 
tciptantį, jog teisinga yra draugui daryti gera, 0 prie- 
sut - Dloga, papildytume šitaip: yra teisinga daryti 

draugui gera, jei jis yra geras, ir kenkti priešui, jei 
jis yra blogas. 

— Tikrai. Man atrodo, kad šitaip labai gerai pa- 
sakyta. 

IX. — Argi teisingam žmogui būdinga kenkti kai 
kuriems Žmonėms? — paklausiau. 

— Tikriausiai, — atsakė jis, — blogiems žmonėms 
ir priešams reikia kenkti. 

— O jei kenki arkliams, ar jie darosi geresni, ar 
blogesni? 

— Blogesni. 

— Ar šunų, ar arklių ypatybių atžvilgiu? 

— Arklių. 

— O jei kenksi šunims, jie pasidarys blogesni šu- 
nų, o ne arklių ypatybių atžvilgiu? 

— Aišku, šunų. 

— O dėl žmonių, mano mielas, argi nesakysime, 
kad, jeigu jiems kenksime, jie taps blogesni žmogiškų- 
jų ypatybių atžvilgiu? 

— Tikriausiai. 

— O teisingumas argi ne Žmogaus ypatybė? 

— Be abejo. 

— Taigi, mano mielas, ir tie žmonės, kuriems ken- 
kiame, būtinai turi pasidaryti neteisingesni. 

— Būtinai. 

— Argi muzikantai muzika gali padaryti žmones 
nemuzikalius? 

— Tai neįmanoma. 

— O prityrę jojikai jojimu atpratinti žmones nuo 
jojimo? 

— Negali. 

— O teisingieji teisingumu padaryti žmones netei- 
singus? O geri Žmonės savo geromis ypatybėmis pa- 
daryti žmones blogus? 

— Tai neįmanoma. 

— Juk šaldyti, manau, yra ne šilumos, o to, kas 
jai priešinga, ypatybė. 

— Taip. 


— Ir ne sausumo ypatybė yra drėkinti, o to, kas 
jam priešinga. 

— Aišku. 

— O kenkti — ne gero žmogaus ypatybė, bet jam 
priešingo. 

— Suprantama. 

— Teisingasis — tai juk geras žmogus. 

— Aišku, geras. 

— Vadinasi, Polemarchai, ne teisingo Žmogaus dar- 
bas kenkti — ar draugui, ar kam kitam; tai darbas to, 
kas jam priešingas, tai yra neteisingo žmogaus. 

— Man atrodo, kad tu, Sokratai, kalbi visai tei- 
singai. 

— Taigi, jei kas tvirtina, kad teisingai elgtis — tai 
kiekvienam atiduoti tai, Kas pridera, ir jeigu jis tą ati- 
davimą supranta taip, kad teisingas žmogus privalo 
daryti žalą priešams, o draugams — tai, kas išeina 
jiems į naudą, tai žmogus, kuris šitaip sako, nėra iš- 
minčius, nes jis kalbėjo netiesą — juk mums paaiškė- 
jo, kad teisinga niekada .niekam -nedaryti žalos. 

— Sutinku su tuo, — atsakė Polemarchas. 

Taigi, — pasakiau, — aš ir tu — abu bendrai ko- 
vosime pries kiekvieną, kuris tvirtins, kad šitaip yra 
pasakęs Simonidas ar Biantas, ar Pitakas 12, ar koks ki- 
las išmintingas ir garsus vyras. 

— Aš esu pasirengęs dalyvauti toje kovoje. 

—- Ar žinai, kieno man atrodo būsiąs tas posakis, 
kuris teigia, jog esą teisinga draugams daryti gera, o 
priešams kenkti? 

— O kieno? — paklausė Polemarchas. 

— Manau, kad jis bus Periandro ** ar Perdiko **, ar 
Kserkso *, ar tėbiečio Ismenijo !“, ar kieno nors kito, 
dėl savo turtų įsivaizduojančio save galingu vyru. 

— Labai teisingai kalbi. 

— (Gerai, — pasakiau. — Bet kadangi paaiškėjo, kad 
ne tai yra teisingumo ir to, kas teisinga, esmė, tai kas 
gi kita teisingumas dar galėtų būti? 

X. Mums kalbant, Trasimachas jau ne kartą mėgi- 
no įsikišti į pokalbį, bet greta sėdėjusieji, norėdami iki 

galo išklausyti kalbų, jį vis sulaikydavo. Kai tik bai- 
gėme kalbėti ir aš pasakiau paskutinius žodžius, jis ne- 
beištvėrė ir, visas įsitempęs lyg žvėris, puolė mus, 
tarsi norėdamas sudraskyti. Mes su Polemarchu nejuo- 
kais išsigandome ir susigūžėme, o jisai, kreipdamasis 
į visus, suriko: 

— Ką jūs čia, Sokratai, tiek laiko malate niekus! 
Ko vaidinate naivuolius ir pakaitomis vienas kitam nu- 
sileidžiate? Jeigu iš tikrųjų nori sužinoti, kas yra tei- 
singumas, tai neklausinėk ir nesipuikuok, kad gali su- 
kirsti kitų atsakymus. Juk žinai, kad klausinėti yra 
lengviau negu atsakinėti; tu ir pats atsakinėk ir pasa- 
kyk, ką vadini teisingumu. Žiūrėk, kad man nesaky- 
tum, jog tai yra pareiga arba jog tai naudingumas, 
arba tikslingumas, arba pelningumas, arba tikimas! Kad 
ir ką sakysi, sakyk aiškiai ir tiksliai. Aš nepakęsiu, 
kad man tokius niekus pasakotum! 

Tie žodžiai pribloškė mane; išsigandęs pažvelgiau į 
jį. Ir jeigu aš nebūčiau pažiūrėjęs į jį pirmiau negu 
jis į mane, būčiau turbūt netekes žado *! Laimei, kai 
jis iniršo dėl mūsų pokalbio, aš į jį pažiūrėjau pirmas 
ir todėl dabar įstengiau jam atsakyti. Truputį drebė- 
damas tariau: 

— Trasimachai, nepyk ant mūsų! Jeigu mudu — aš 
ir jis — ir suklydome, nagrinėdami šį klausimą, tai su- 
klydome ne iš blogos valios. Negi tu manai, kad, ieš- 
kodami aukso, mes savo noru vienas kitam nusileistu- 
me ir šitai mums sukliudytų jį surasti“ O juk mes 
ieškome teisingumo, kuris yra daug kartų brangesnis 
už auksą. Nejaugi mes, užuot dėję visas pastangas jį 
surasti, tarsi kokie kvailiai vienas kitam nuolaidžiau- 
įame? Tik pagalvok, mano mielas! Deja, mes neįsten- 
gėme jo surasti. Tad jūs, kurie įstengiate tai padaryti, 
užuot ant mūsų pykę, turėtumėte mūsų pagailėti. 

XI. Tai išgirdęs, Trasimachas kandžiai nusijuokė ir 
tarė: 

— O Herakli št Štai toji įprastinė Sokrato ironija! 
Aš jau seniai tai žinojau ir kitiems iš anksto sakiau, 
kad tu nesutiksi atsakinėti, o apsimesi kvaileliu ir da- 


rysi viską, kad tik nereikėtų atsakinėti, Kai kas tavęs 
ko paklaus. 

— Tu esi gudrus, Trasimachai, ir gerai žinai, kad 
įeigu paklaustum, iš kokių skaičių susideda dvylika, ir 
paklausęs iš anksto įspėtum: „Žiūrėk, žmogau, kad 
man nesakytum, jog dvylika — tai dukart šeši arba 
triskart keturi, arba šešiskart du, arba keturiskart trys. 
Aš nepakęsiu, kad man tokius niekus taukštum“, — 
tai, Manau, tau būtų aiškų, kad niekas į tavo klausimą 
negalės atsakyti. O jeigu kas tau pasakytų: „Kaip čia 
išeina, Trasimachaiė Argi mano atsakymuose negali 
būti nė vieno iš tų dalykų, kuriuos tu iš anksto už- 
draudei? Keistuolis! O jeigu vienas iš tų dalykų būtų 
teisingas, argi aš turėčiau ką kita sakyti, o ne tiesąč 
Kaip tu manai?“ Ką tu jam į tai atsakytum? 

— Pakaks, — tarė Trasimachas, — tu ir vėl tą patį. 

— O kodėl gi ne? — paklausiau. — Tą patį ar ne tą 
patį, bet taip gali pagalvoti tas, Kurio tu klausi. Ar tu 
manai, kad jis atsakys ne taip, kaip jam atrodo, vis 
tiek, ar Jam drausime, ar ne? 

— Vadinasi, ir tu taip darysi? Ir tavo aisakyme 
bus kas nors, ką aš uždraudžiau? 

— Nenustebsiu, — atsakiau, — jei man taip ir išeis. 

— Na, — tarė jis, — o jeigu aš nurodysiu kitokį at- 
sakymą apie teisingumą, daug geresnį negu visi šie at- 
sakymai? Kokią bausmę tu sau pasiskirsi 192 

— Kokią gi kitą bausmę, jei ne ta, kuri tinka ne- 
mokšai! O nemokšai pritinka pasimokyti iš to, kuris 
žino. Tai šitokią bausmę aš sau skiriu. 

— Gražiai suoki! Ne, tu užsimokėk už mokymą ?*! 

— Kai tik turėsiu pinigų, — atsakiau. 

— Bet juk tu jų turi! — sušuko Glaukonas. — Tra- 
simachai, dėl pinigų nesirūpink: mes visi sudėsime 5o- 
kratui. 

— A, matau, kad Sokratas galėtų elgtis, kaip yra 
įpratęs: pats neatsakinėti, o kai kitas atsakinės, prikib- 
Lt prie įrodymų ir juos sukirsti! 

— Gerbiamasis,— tariau, — kaipgi atsakyti, jei, 
pirmiausia, nežinai ir sakaisi nežinąs, o antra, jei ir 

turi apie tą dalyką kokią nors nuomonę, tau uždrausta 
sakyti tai, Ką galvoji, be to, dar žymaus žmogaus? Vei- 
kiau tau pritiktų kalbėti, juk tu sakaisi žinąs ir turįs 
ką pasakyti. Tad nesididžiuok, būk toks malonus, at- 
sakyk man ir leisk Glaukonui ir kitiems iš tavęs pasi- 
mokyti. 

XII. Man tai pasakius, ir Glaukonas, ir kiti pradėjo 
jo prašyti, kad neatsisakytų. Buvo aiškiai matyti, jog 
Trasimachas trokšta kalbėti, kad pasižymėtų, nes tarė- 
si turįs puikų atsakymą, bet jis apsimetė labai norįs, 
kad aš atsakyčiau. Pagaliau jis nusileido ir tarė: 

— Štai kokia ta Sokrato išmintis! Kitų jis nenori 
mokyti, o pats visur vaikščioja, mokosi iš kitų ir net 
jiems už tai neatsidėkoja! 

-— Kad iš kitų mokausi, teisybę sakai, Trasimachai, 
bet kad aš esą neatsidėkojąs, klysti. Aš juk atsilyginu, 
kiek įstengiu, o įstengiu tik pagirti, nes pinigų netu- 
Tiu. O kaip noriai aš šitai darau, kai kas nors, mano 
nuomone, gerai kalba, tu ir pats tuoj pamatysi, kai tik 
man atsakysi; aš esu įsitikinęs, kad tu gerai kalbėsi. 

— Tad klausyk. Aš teigiu, kad teisingumas yra tai, 
kas naudinga stipresniajam. Na, ko nepagiri? Matyt, 
nenori. 

— Kai tik suprasiu, ką tu kalbi, — atsakiau. — Kol 
kas dar nesuprantu. Tu sakai, kad teisingumas yra tai, 
kas naudinga stipresniajam. Ką tu nori tuo pasakyti, 
Trasimachai? Jei daugiakovininkas Polidamantas *! yra 
stipresnis už mus ir jo kūno jėgoms palaikyti yra nau- 
dinga jautiena, tai ar ir mums, silpnesniems už jį, nau- 
dinga ir teisinga valgyti tokį patį maistą? 

— Tu bjaurus, Sokratai: kimbi prie žodžių, kad 
kuo labiau iškreiptum mano apibrėžimą. 

— Visai ne, mano mielas, tik tu pasakyk aiškiau, 
ką turi galvoje. 

— Argi tu nežinai, — tarė jis, — kad vienos valsiy- 
bės yra tironų valdomos, kitos tvarkosi demokratiškai, 
o dar kitos yra aristokratų rankose? 

— Kaipgi nežinosi! 


— Ir kad kiekvienoje valstybėje viešpatauja tas, 
kuris turi valdžią? 

— Žinoma. 

— Kiekviena valdžia leidžia įstatymus savo pačios 
naudai: demokratija — demokratiškus, tironija — tiro- 
niškus; panašiai daro ir kitos valdžios. Išleidusios įsta- 
tymus, jos paskelbia, kad jie yra teisingi pavaldi- 
niams — tai kaip tik ir yra naudinga valdantiesiems, — 
ir tuos, kurie jų nesilaiko, baudžia kaip įstatymų ir 
teisingumo pažeidėjus. Šitai, mano mielas, aš ir norė- 
jau pasakyti: visose valstybėse teisingumu laikoma 
tas pat — tai, Kas naudinga valdžiai. O juk ji yra jėga. 
Todėl, jeigu teisingai samprotauji, išeina, kad teisin- 
gumas visur yra tas pat — tai, kas naudinga stipresnia- 
jam. 

— Dabar aš suprantu, ką tu kalbi. Pamėginsiu iš- 
siaiškinti, ar tai tiesa. Tu ir pats, Trasimachai, atsakei, 
kad teisingumas yra tai, kas naudinga, ro'53 man už- 
draudei taip atsakyti. Tu tik Gar piriCeėjai „stipresnia- 
jam“. 

— Matyt, visai nereikšmingas priedas. 

— Dar neaišku, gal jis ir svarbus. Tik aišku, kad 
reikia ištirti, ar tu sakai tiesą. Tr aš sutinku, kad tei- 
singumas yra kažkas naudinga. Bet tu priduri „stipres- 
niajam“, 0 aš šito nežinau. Todėl šitai dar reikia išsi- 
aiškinti. 

— Tai aiškinkis. 

XIII. — Taip ir padarysiu, — atsakiau. — Sakyk man, 
ar tu teigi, kad paklusti valdantiesiems taip pat yra 
teisinga? 

— Teigiu. 

— Ar bet kurios valstybės valdantieji yra neklys- 
lantys, ar gali ir klysti? 

— Suprantama, — atsakė jis, — jie gali ir klysti. 

— O ėmęsi leisti įstatymus, ar neišleidžia vienų 
islatymų teisingų, o kitų — neteisingų? 

— Aš taip ir manau. 

— Bet išleisti teisingus įstatymus jiems patiems yra 
naudinga, o išleisti neteisingus — nenaudinga. Ar taip? 

— Taip. 

— Ir pavaldiniai turi paklusti viskam, ką tik nusta- 
to valdovai? Tai ir yra teisinga? 

— O kaipgi kitaip? 

— Taigi pagal tave išeina, kad yra teisinga vykdy- 
ti ne tik tai, kas stipresniajam naudinga, bet ir tai, kas 
priešinga, tai yra nenaudinga. 

— Ką tu čia kalbi? 

— Man atrodo, tą patį, ką ir tu. Įsižiūrėkime ati- 
džiau. Argi mes nesutarėme, kad valdovai, įsakydami 
pavaldiniams vykdyti jų nurodymus, kartais suklysta 
ir pasirenka ne tai, kas jiems patiems yra naudinga, tuo 
tarpu iš pavaldinių pusės bus teisinga vykdyti bet ko- 
kius valdančiųjų įsakymus? Ar ne taip sutarėme? 

— Manau, kad sutarėme. 

— Tik prisimink, — tariau aš, — jog tu sutikai, kad 
yra teisinga daryti ir tai, kas valdantiesiems ir stiprie- 
siems yra nenaudinga, kai valdantieji, patys to neno- 
rėdami, įsako daryti tai, kas jiems kenkia; juk, pagal 
tave, yra teisinga, kad pavaldiniai vykdytų tai, ką 
jiems įsako. Tokiu atveju, išmintingasis Trasimachai, 
ar neprisieis padaryti išvadą, kad yra teisinga daryti 
priešingai, negu tu sakai? Juk silpnesniesiems įsakoma 
vykdyti tai, kas stipresniesiems yra nenaudinga! 

— Taip, prisiekiu Dzeusu, Sokratai, — sušuko Pole- 
marchas,— visiškai aišku, kad taip! 

— Ypač jeigu tu jam šitai paliudysi,— įsikišo Kli- 
toiontas. 

— O kam Sokratui reikia liudininko? — tęsė Pole- 
marchas.— Juk pats Trasimachas pripažįsta, kad val- 
dantieji kartais įsako vykdyti tai, kas jiems patiems 
kenkia, o pavaldiniai elgiasi teisingai, jiems paklusdami. 

— Iš tikrųjų, Polemarchai, Trasimachas tvirtino, jog 
yra teisinga, kad pavaldiniai vykdytų valdančiųjų įsa- 
kymus. 

— Bet, Klitofontai, jis taip pat tvirtino, kad tei- 
singumas yra tai, kas naudinga stipresniajam. Patei- 
kęs šiuos du teiginius, jis sutiko, kad stipresnieji kar- 
tais liepia silpnesniesiems ir pavaldiniams vykdyti tai, 


kas jiems patiems yra nenaudinga. Iš viso to išeina, 


kad nė kiek ne mažiau teisinga daryti tai, kas stip- 
resniesiems nenaudinga, negu tai, kas jiems naudinga. * 


— Bet, — paprieštaravo Klitofontas, — stipresniajam 
naudingu dalyku jis vadino tai, ką stipresnysis laiko 
esant sau naudinga. Silpnesnysis šitai turi vykdyti — 
tai ir esą teisinga. 

— Bet Trasimachas ne taip kalbėjo, — pasakė Pole- 
marchas. 

— Ar ne vis tiek, Polemarchai? — tariau— Jei da- 
bar Trasimachas kalba taip, mes taip ir suprasime jo 
žodžius. 

XIV.— Sakyk man, Trasimachai, ar tu šitaip norė- 
jai apibrėžti teisingumą: teisinga yra tai, kas stipres- 
niajam atrodo esą naudinga, nesvarbu, ar tai bus iš 
tikro naudinga, ar ne? Ar galiu teigti, kad tu šitaip 
sakei? 

— Visai ne. Argi tu manai, kad aš stipresniuoju 
vadinu tą, kuris klysta, ir kaip tik tada, kai jis klysta? 

— Aš maniau, kad tu tai turėjai galvoje, kai su- 
tikai, jog valdantieji nėra neklystantys, bet, priešingai, 
kartais ir klysta. 

— Koks tu priekabus, Sokratai, savo samprotavi- 
muose! Ar tu, pavyzdžiui, vadini gydytoju tą, kuris 
suklysta, gydydamas ligonius, kaip tik dėl to, kad jis 
suklysta? Arba puikiu skaičiuotoju tą, kuris skaičiuo- 
damas suklysta, kaip tik tada, kai jis suklysta ir kaip 
tik dėl tos jo klaidos? Aš manau, kad mes tik taip 
sakome, jog gydytojas suklydo, skaičiuotojas suklydo, 
sramatikos mokytojas suklydo. O iš tikrųjų kiekvie- 
nas iš jų — tiek, kiek jis yra vertas to vardo, kuriuo 
jį vadiname, — niekuomet nesuklysta. Tad, griežtai kal- 
bant — nes ir tu giriesi mėgstąs tikslumą, — niekas, kas 
gerai išmano savo darbą, neklysta, nes klystama tik 
Luo atveju, kai trūksta žinių, kitaip tariant, išmanymo. 
Taigi nei amatininkas, nei išminčius, nei valdovas nie- 
Kuomet nesuklysta, kai jis puikiai išmano savo darbą, 
nors dažnai sakoma, kad gydytojas suklydo, valdovas 
suklydo. Šitokia prasme tu ir turi suprasti mano atsa- 

kymą. Štai jis kuo tiksliausiai: valdovas — kiek jis yra 
tikras valdovas — neklysta; jis neklysdamas nustato, 
kas jam geriausia, o pavaldiniai turi šitai vykdyti. Taigi, 
kaip jau iš pradžių sakiau, teisingumas yra daryti tai, 
kas naudinga stipresniajam. 

"XV. — Trasimachai,— tariau,— negi tau atrodo, kad 
aš priekabiauju? 

— Ir dar kaip, — atšovė jis. 

— Ar tu manai, jog aš samprotaudamas tyčia užda- 
vinėjau tokius klausimus, kad tau pakenkčiau? 

— Tuo aš esu tikras, bet tu nieko nepeši: nuo ma- 
nęs nepaslėpsi savo piktų kėslų, o nepaslėpęs neįsteng- 
si manęs sukirsti pokalbyje. 

— Gerbiamasis, aš net nemėginčiau tavęs sukirsti. 
Bet, kad ir vėl tarp mūsų nekiltų šitoks nesusipratimas, 
tu man pasakyk: ar žodžius „valdovas“ ir „stipresny- 
sis“ tu vartoji įprastine, kasdiene, ar tiksliai apibrėžta 
prasme, sakydamas, kad bus teisinga, jei silpnesnysis 
darys tai, kas naudinga stipresniajam? 

— Aš turiu galvoje valdovą, — atsakė jis,— pačia 
tiksliausia šio žodžio prasme. Todėl juodink ir šmeižk. 
mane, jei tik gali! Man visai nesvarbu. Bet tu neįsteng- 
si to padaryti. 

— Negi tu manai, jog aš esu toks kvailas, kad im- 
siuosi kirpti liūtą*2— kitaip tariant, apgauti Trasi- 
machą? 

— O vis dėlto mėginai,— atrėžė jis,— nors tai ne 
tavo jėgoms. 

— Užteks šitokių kalbų, — tariau aš.— Geriau pasa- 
kyk man: ar gydytojas tikrąja šio žodžio prasme, kaip 
tu jį čia apibūdinai, rūpinasi tik pinigais, ar ligonių 
gydymu? 

— Ligonių gydymu. 

— O vairininkas? Ar tikras vairininkas yra viršes- 
nis už irklininką, ar jis tik paprastas irklininkas? 

— Viršesnis. 

— Aš manau, jog negalima atsižvelgti vien tik į 
tai, kad jis irgi plaukia laivu — irklininku jo nepava- 


dinsi. Jis vadinamas vairininku ne dėl to, kad plaukia, 
o dėl to, kad vairuoja ir vadovauja irklininkams. 

— Tavo tiesa, — sutiko jis, 

— Išeitų, kad kiekvienas iš jų, tai yra ir gydyto- 
jas, ir vairininkas, turi kokių nors naudingų žinių. 

— Aišku, turi. 

— Ar tai ir nėra meno paskirtis — surasti ir parū- 
pinti, kas kam naudinga? 

— Taip, tokia jo paskirtis — atsakė Trasimachas. 

— O ar bet kuriam menui reikia dar ko nors, be 
jo paties didžiausio tobulumo? 

— Ką tu čia turi galvoje? 

— Štai ką,— atsakiau.— Pavyzdžiui, jei tu manęs 
paklaustum, ar mūsų kūnui pakanka paties savęs, ar 
jam reikia dar ko nors, aš atsakyčiau: būtinai reikia. 
Todėl ir atsirado gydymo menas, kad mūsų kūnas yra 
netobulas ir jam nepakanka paties savęs. Meno pri- 
Teikė, kad suteiktų kūnui tai, kas jam naudinga. Ar 
aš teisingai kalbu? 

-— Teisingai. 

— Tai ką? Argi pats gydymo menas nėra tobulas? 
Ar apskritai menui būna reikalinga kokia nors papil- 
doma ypatybė, kaip, pavyzdžiui, akims regėjimas, au- 
sims Klausa? Ar kuriam nors menui reikalingas dar 
koks nors menas, kuris nuspręstų ir parūpintų, kas pir- 
majam naudinga? O gal pačiame mene yra koks neto- 
bulumas, ir kiekvienam menui reikalingas kitas me- 
nas, kuris svarstytų, kas pirmajam naudinga, 0 šiam 
svarstančiam menui reikia vėl kito, ir taip be galo? 
Ar gal kiekvienas menas pats sprendžia, kas jam nau- 
dinga? O gal, kad išsiaiškintų, kas pašalins jo trūku- 
mus, menui nereikia nei jo paties, nei kito meno? Juk 
menas neturi jokio trūkumo, jokios kliaudos, ir jam 
nereikia ieškoti to, kas naudinga, už paties savęs. Me- 
nas, jeigu jis yra teisingas, lieka nepažeidžiamas ir 
grynas, kol išsaugo savo nepriekaištingumą ir vienti- 
sumą. Na, ar pagal tavo nustatytą tikslią žodžio reikš- 
mę taip išeina, ar ne? 

— Atrodo, kad taip. 

— Vadinasi, — tariau— gydymo menas rūpinasi ne 
tuo, kas naudinga gydymo menui, o tuo, kas naudinga 
kūnui. 

—- Taip,— atsakė jis. 

— Tr jojimo menas rūpinasi ne tuo, kas naudinga 
jojimui, o tuo, kas naudinga arkliams. Ir kiekvienas 
kitas menas rūpinasi .ne tuo, kas jam pačiam naudinga, 
nes jam nieko nereikia, o tuo, kas naudinga jo objektui. 

— Atrodo, kad taip. 

— Bet, Trasimachai, visi menai valdo ir pajungia 
sau tą sritį, kurioje jie taikomi. 

Trasimachas, nors ir nenorom, su tuo sutiko. 

— Taigi kiekvienam menui rūpi ne tai, kas naudin- 
ga stipresniajam, o tai, kas naudinga silpnesniajam, 
kuriam jis vadovauja. 

Trasimachas bandė prieštarauti, bet pagaliau su 
tuo sutiko. Kai jis sutiko, aš tariau: 

— Vadinasi, kiekvienas gydytojas — jei jis yra tik- 
ras gydytojas — rūpinasi ne tuo ir paskiria ne tai, kas 
yra naudinga gydytojui, bet tai, kas naudinga ligoniui. 
Juk sutarėme, kad gydytojas tiksliąja šio žodžio pras- 
me yra kūnų valdytojas, o ne mėgėjas pasipelnyti. 
Juk šitaip sutarėme? 

Jis sutiko. 

— Vadinasi, ir vairininkas tiksliąja šio žodžio pras- 


me yra irklininkų vyresnysis, o ne irklininkas. 


Jis sutiko. 

— Taigi toks vairininkas, kuris kartu yra ir vyres- 
nysis, rūpinsis ne tuo ir įsakys ne tai, kas naudinga vai- 
rininkui, o tai, kas naudinga irklininkui, tai yra tam, 
kuris jam paklūsta. 

"Trasimachas vargais negalais sutiko. 

— Taigi, Trasimachai,— tariau,— ir kiekvienas val- 
dovas, kaip valdovas, vis tiek, kokią valdžią jis turė- 
tų, rūpinasi ne tuo ir įsako ne tai, kas jam pačiam yra 
naudinga, O tai, kas naudinga pavaldiniui, kurio labui jis 
veikia; ką tik jis kalba ir ką tik jis daro, visada žiūri, 
kas naudinga pavaldiniui ir kas jam tinka. 


XVI. Kai svarstydami priėjome šitą vietą ir visiems 
dalyviams pasidarė aiškų, kad teisingumo apibrėžimas 
virto savo priešingybe, Trasimachas, užuot atsakęs, 
paklausė: 

— Sakyk, Sokratai, ar tu turi auklę? 

— Ką? — pasakiau. — Tu verčiau atsakytum, o ne 
šitokių dalykų klaustum. 

— Juk tavo auklė užmiršta netgi nušluostyti tau 
nosį. O reikėtų. Ji tavęs neišmokė skirti avies nuo pie- 
mens. į 

— Ką tu čia dabar paistai? 

— Mat tu galvoji, kad aviganiai arba jaučiaganiai 
prižiūri savo avis ir jaučius, juos šeria, jais rūpinasi, 
turėdami kokį kitą tikslą, o ne šeimininkų ir savo pa- 
čių gerovę. Tu manai, kad ir valstybių valdovai — tie, 
kurie iš tikrųjų valdo, — žiūri į savo pavaldinius kaž- 
kaip kitaip, negu piemenys į avis, ir kad jie dieną 
naktį rūpinasi kuo kitu, o ne tuo, kad patys turėtų kuo 
daugiau naudos. „Teisinga“, „teisingumas“, „neteisin- 
ga“, „neteisingumas'— visa tai tau taip tolima, jog tu 
net nežinai, kad teisingumas ir tai, kas teisinga, iš tik- 
rųjų yra svetimas gėris: stipresniajam ir valdančia- 
jam tai teikia naudą, o tam, kuris paklūsta ir tarnauja, 
gryniausią žalą. Neteisingumas — priešingai: jis valdo, 
tiesą sakant, naivius ir todėl teisingus žmones, o pa- 
valdiniai daro tai, kas naudinga valdovui, nes jis turi 
galią. Dėl jų uolumo valdovas klesti, o jie patys ne- 
turi iš to jokios naudos. Naivuoli Sokratai, reikia at- 
kreipti dėmesį į tai, kad teisingas žmogus, palyginti su 
neteisingų, visur pralaimi. Pirmiausia sandėriuose, kai 
vienas su kitu imasi kokio bendro reikalo: tu niekur 
nerasi, kad, galutinai atsiskaitant, teisingasis gautų 
daugiau negu neteisingasis — jis visada pralaimi. To- 
liau — santykiuose su valstybe: kai reikia mokėti mo- 
kesčius, teisingasis, tokį patį turtą turėdamas, įneša dau- 
giau pinigų, o neteisingasis — Mažiau; O kai reikia 
vauti, teisingasis nieko negauna, 0 neteisingasis gerai 
pasipelno. Kai vienas ir kitas užima kokią nors vietą 
valdžioje, net jei teisingasis neturėtų jokių kitų nuos- 

tolių, nukenčia jo namų reikalai, nes jis neturi laiko 
jais užsiimti, o iš valstybės reikalų jis negali pasipel- 
nyti, nės yra teisingas. Be to, jis sukelia giminaičių ir 
pažįstamų nepasitenkinimą, nes, nenorėdamas pažeisti 
7 atsisako jiems padėti. O neteisingam žmo- 

i Askas klostosi priešingai. Aš kartoju tai, ką tik 

Šdkiau: valdžios turėjimas suteikia daug pranašumų. 
a nori nuspręsti, kiek asmeniškai naudingiau yra 
būti neteisingam negu teisingam, turi šitai turėti gal- 
voje. Lengviausiai tai suprasi, jeigu imsi neteisingu- 
mą labiausiai išbaigtu pavidalu, kai klesti kaip tik tas, 
kuris pažeidė teisingumą, o neteisingumo auka, vis 
dėlto nesiryžusi nusižengti teisingumui, yra itin apgai- 
lėtinoje būklėje. Tokia yra tironija. Jinai Čia iš pasalų, 
čia jėga grobia tai, kas jai nepriklauso — šventyklų 
ir valstybės, asmeninį ir visuomeninį turtą, — ir ne pa- 
laipsniui, bet vienu kirčiu. Jei paskiras asmuo padaro 
tik dalį šių nusikaltimų, jis yra baudžiamas ir užsi- 
traukia didžiausią gėdą. Tokius Žmones vadina švent- 
vagiais, vergų grobikais, įsilaužėliais, plėšikais, vagi- 
mis — pagal tai, kokį nusikaltimą jie padarė. O jei kas 
ne tik atima iš piliečių turtą, bet ir juos pačius paver- 
Čia vergais, tokius žmones, užuot pavadinę kuriuo 
nors gėdingu vardu, vadina klestinčiais ir laimingai 
gyvenančiais ne tik tėvynainiai, bet ir svetimtaučiai 
kaip tik todėl, kad žino: toksai žmogus visiškai igy- 
vendino neteisingumą. Mat tie, kurie smerkia neteisin- 
gumą, bijosi ne elgtis neteisingai, o patys patirti ne- 
teisingumą. Tad neteisingumas, Sokratai, jei jis dide- 
lio masto, yra stipresnis už teisingumą, jame daugiau 
laisvės, jėgos ir valdingumo; teisingumas, kaip jau iš 
pradžių sakiau, yra tai, kas naudinga stipresniajam, o 
neteisingumas yra naudingas ir pravartus pats savaime. 

XVII. Tai pasakęs, Trasimachas, tarsi vanotojas, 
užpylęs mums ausis žodžių srautu, jau ketino išeiti, bet 
pokalbio dalyviai jo neišleido, privertė pasilikti ir sa- 
vo žodžius pagrįsti įrodymais. Ir aš pats jo šito pra- 
šiau, sakydamas; 


— Keistas tu žmogus, Trasimachai. Pabėrei mums 
tokius žodžius ir dabar ruošiesi išeiti, nei pakankamai 
įrodęs jų tikrumą, nei pats būdamas įsitikinęs, kad iš 
tikro taip yra, kaip tu sakei. Negi manai, kad tai menk- 
niekis — imtis apibrėžti tokį dalyką? Juk tai taptų gy- 
venimo taisykle, pagal kurią gyvendamas kiekvienas 
iš mūsų turėtų kuo daugiausia naudos! 

— Aš manau, — atsakė Trasimachas,— kad čia yra 
kitaip. 

— Atrodo,— tariau,— kad tu mumis visai nesirūpi- 
ni, tau visai nesvarbu, ar mes, nežinodami to, ką tu 
sakaisi žinąs, gyvensime blogiau, ar geriau. Bet, miela- 
sis, malonėk ir mums tai atskleisti. Mūsų čia tiek daug: 
tau labai apsimokės, jeigu padarysi mums malonę. Dėl 
savęs paties aš galiu pasakyti, jog netikiu ir nemanau, 
kad neteisingumas būtų naudingesnis už teisingumą, 
net ir tuo atveju, kai neteisingumui suteikiama visiš- 
ka veikimo laisvė. Mano mielas, tegu! kas nors būna 
neteisingas, tegul jis gali slapta arba kovoje daryti 
skriaudas, vis tiek aš nepatikėsiu, kad neteisingumas 
yra naudingesnis už teisingumą. Galimas daiktas, kad 
ir dar kas nors iš mūsų taip galvoja, ne aš vienas. Tad, 
gerbiamasis, įtikink mus galutinai, kad mes, teisingu- 
mą labiau vertindami už neteisingumą, galvojame 
neteisingai. 

— Kaipgi aš tave įtikinsiu? — pasakė "Trasima- 
chas.— Jeigu tavęs neįtikino tai, ką čia kalbėjau, ką 
man su tavim darytiė Juk grūste neįgrūsiu savo pa- 
žZiūrų tau į sielą! 

—- Vardan Dzeuso, tik ne šitaip! Tu pirmiausia lai- 
kykis to, ką pasakei, 0 jei norėsi savo nuomonę pa- 
keisti, pasakyk apie tai atvirai ir neapgaudinėk mūsų! 
O dabar, Trasimachai, grįžkime prie to, kas buvo pa- 
sakyta. Iš pradžių apibrėžęs tikrą gydytoją, tu vėliau 
nepagalvojai, jog to paties tikslumo reikia laikytis ir 
apibrėžiant tikrą piemenį. Tu manai, kad jis gano avis 
tik todėl, kad yra piemuo, nesi ūpindamas jų gerove, 
o tarsi koks puotautojas, kuris ketina gerai pasivaišin- 
Li už stalo, arba tarsi pirklys, kuris ketina iš jų ne- 

vimo meną laikai tuo pačiu menu? Arba, jei nori tiks- 
*| liai apibrėžti, kaip anksčiau siūlei, pasakyk: jei kas 

„blogai pasipelnyti, tik ne kaip piemuo. O juk šis me- 


nas turi atitikti ne kokį kitą, o savo tiesioginį tikslą, 
ir kuo geriausiu būdu — tada avys bus geriausiai už- 
laikomos; toks menas yra pakankamas šiam tikslui, 
kol jis neturi jokių trūkumų. Todėl, manau, mes visi 
sutiksime, kad kiekviena valdžia, kaip valdžia, rūpi- 
nasi gerove ne kieno nors kito, o tik tų, kuriuos įi 
valdo ir globoja, vis tiek, ar tai bus valstybė, ar pa- 
skiras asmuo. Ir nejaugi tu manai, kad tie, kurie val- 
do valstybes — tikri valdovai, — valdo savo noru? 

— Prisiekiu Dzeusu, ne tik manau, bet ir gerai žinau. 

— Betgi, Trasimachai,— tariau,— argi tu nepaste- 
bėjai, kad kitų valdžios vietų niekas nenori užimti sa- 
vo noru, o reikalauja atlyginimo, nes mano, jog iš to 
ne jiems bus nauda, o tik pavaldiniams? Pasakyk man 
štai ką: ar ne todėl mes skiriame vieną meną nuo kito, 
kad kiekvienas iš jų turi savo paskirti? Tik, mano 
mielas, nepasakyk kokios keistenybės, nes kitaip mes 
niekada neišsikapstysime. 

— Iš tikro mes skiriame juos kaip tik dėl t0,— at- 
sakė jis. 

— Argi kiekvienas menas neteikia mums tik tam 
tikros naudos, o ne naudą apskritai? Pavyzdžiui, gy- 
dymo menas teikia sveikatą, laivo vairavimo menas — 
saugumą plaukiant. Panašiai ir kiti menai. 

— Iš tikrųjų. 

— Taigi darbo apmokėjimo menas teikia atlyginimą. 


„Juk jis tam ir skirtas. O gal tu gydymo meną ir vaira- 


nors, vairuodamas laivą, tampa sveikesnis, nes jam 
yra naudinga plaukioti jūroje, ar dėl to laivų vaira- 
vimo meną pavadi: si gydymo menu? 

— Jokiu būdu ::e,— atsakė Trasimachas. 

— Ir, manau, nepavadinsi atlyginimu už darbą, jei 
kas, pasisamdęs d:rbti, pasveiks? 

— Aišku, kad ne. 

— Ir gydymo meno nepavadinsi menu dirbti pasi- 
samdžius, įei gydantysis gauna atlyginimą? 


— Ne. 

— Argi mes nesutarėme, kad kiekvienas menas yra 
savaip naudingas? 

— Tegul bus taip. 

— Taigi, jeigu amatininkai turi kokią bendrą nau- 
dą, tai aiškų, kad ją jiems teikia kokia nors bendra 
veikla, kurioje jie visi dalyvauja. 

— Atrodo, kad taip. 

— Mes teigiame, kad amatininkai tą naudą, kurią 
teikia atlyginimas, gauna iš apmokėjimo už darbą 
meno. 

Trasimachas vargais negalais sutiko, 

— Taigi naudą, kurią kiekvienas amatininkas gauna 
iš atlyginimo, teikia ne jo paties menas. Tiksliau kal!- 
bant, gydymo menas teikia sveikatą, apmokėjimo už 
darbą menas — atlyginimą, statymo menas — namą, 0 
samdymo menas — atlyginimą už tai. Kiekvienas me- 
nas dirba savo darbą ir teikia naudą pagal savo pa- 
skirtį. O jei prie meno nebus pridėtas atlyginimas, ar 
menininkas turės iš jo naudos? 

— Atrodo, kad ne. 


— Vadinasi, kai jis dirba veltui, menas neteikia 
jam jokios naudos. 
— Aš taip manau. 


— Dabar, Trasimachai, jau aiškų, kad joks menas 
ir įokia valdžia nesirūpina tuo, kas jai pačiai yra nau- 
dinga, bet, kaip jau anksčiau sakėme, parūpina ir įsa- 
ko tai, kas naudinga pavaldiniui, nes žiūri tik silpnes- 
niojo naudos. Todėl, mielas Trasimachai, aš neseniai 
sakiau, kad niekas savo noru nenori valdyti ir taisyti 
svetimų ydų, o reikalauja atlyginimo, nes tas, kuris 
nori tinkamai taikyti savo meną, niekuomet neveikia 
ir neiiepia savo labui, o tik savo pavaldinių didžiau- 
sios gerovės vardan. Štai kodėl tiems, kurie imasi val- 
dyti, reikia atlyginti — arba pinigais, arba 2 arba 
bausme, jei atsisako valdyti. 


— Ką tu nori tuo pasakyti, seras GS 
Glaukonas.— Pirmąsias dvi atlyginimo rūšis aš žinau, 

bet nesuprantu, kodėl tu ir bausmę priskyrei prie 
atlyginimo. 

— Vadinasi, tu nesupranti, kaip atlyginama geriau- 
siems,— tariau.— Dėl to ir valdo dori žmonės, kai jie 
sutinka valdyti. Argi tu nežinai, kad garbės ir turtų 
troškimas yra laikomas gėdingų — toks jis iš tikrųjų 
ir yra. 

— Aš tai žinau, — atsakė jis. 

— Todėl geri žmonės nesutinka valdyti nei dėl tur- 
tų, nei dėl garbės. Mat jie nenori nei, viešai imdami 
atlyginimą, būti vadinami samdiniais, nei, slaptai nau- 
dodamiesi valdžios teikiamomis gėrybėmis, būti vadi- 
nami vagimis. Jų nevilioja ir garbė, nes jie nėra gar- 
bėtroškos. Kad jie sutiktų valdyti, juos reikia priversti 
ir uždėti bausmę. Todėl ir laikoma gėdingu dalyku sa- 
vo noru siekti valdžios, nelaukiant prievartos. O di- 
džiausia bausmė — tai būti valdomam blogesnio žmo- 
gaus, jeigu pats nesutikai valdyti. Man atrodo, kad kaip 
tik bijodami šitos bausmės dori žmonės ir valdo, kai 
yra valdžioje: jie imasi valdyti ne tikėdamiesi kokio 
nors gėrio ir jausdami pasitenkinimą, bet būtino rei- 
kalo verčiami, nes neturi už save geresnių nei sau ly- 
gių, kuriems galėtų pavesti tvarkyti reikalus. Jei at- 


„sirastų valstybė, kurioje gyventų tik geri Žmonės, 


tikriausiai joje kiltų intrigų, siekiant išvengti valdžios, 
panašiai kaip dabar varžomasi dėl jos. Tada paaiškėtų, 
kad tas, kuris iš tiesų yra tikras valdovas, siekia nau- 
dos ne sau, o pavaldiniams; ir kiekvienas tai supran- 
tantis Žmogus verčiau sutiktų, kad kitas jam teiktų 
naudą, negu pats rūpintųsi kito nauda. Aš jokiu būdu 
nenusileidžiu Trasimachui, kad teisingumas esąs tai, 
kas naudinga stipresniajam. Bet tai mes apsvarstysime 
vėliau. Man atrodo, daug svarbesnis yra neseniai Tra- 
simacho pareikštas tvirtinimas, jog neteisingo žmogaus 
gyvenimas esąs geresnis negu teisingo. O kaip tau, 
Glaukonai, atrodo? Kuris iš tų dviejų teiginių yra 
teisingesnisė 

— Aš manau,— atsakė jis,— kad teisingo Žmogaus 
gyvenimas yra naudingesnis. 


— C tu girdėjai,— tariau — kiek gėrybių Trasima- 
chas priskyrė neteisingo Žmogaus gyvenimui? 

— Girdėjau, bet netikiu. 

— Tad jeigu nori, pamėginkime jį įtikinti, kad jo 
teiginys neteisingas. Žinoma, jeigu mums pasiseks įro- 
dyti, kad jis neteisus. 

— Kur nenorėsi! — atsakė Glaukonas. 

— Jeigu mes imsime prieštarauti jam, žodis po 
žodžio vardydami gėrybes, kurias teikia teisingumas, 
o po to vėl kalbės jis, ir mes vėl atsakysime į jo kal- 
bą, tai teks skaičiuoti ir matuoti gėrybes, kurias nu- 
rodysime, ir prireiks teisėjo, kad nuspręstų, - kiek jų 
kiekvienas iš mūsų pateikė kiekviename savo atsaky- 
me. O jeigu mes svarstysime taip, kaip iki šiol, vieni 
su kitais sutardami, tai patys būsime ir teisėjai, 1r 
gynėjai. 

— Teisingai sakai. 

— Katras iš šių dviejų būdų tau patinka? 

— Antrasis, — atsakė jis. 

XX. — Na, Trasimachai,— tariau,— atsakyk man iš 
pat pradžių. Ar tu teigi, kad tobulas neteisingumas yra 
naudingesnis už tobulą teisingumą? 

— Tikrai taip manau,— atsakė jis,— ir pasakiau, 
kodėl. 

— Na, gerai. O ką tu manai apie tuos du dalykus? 
Turbūt vieną iš jų vadini dorybe, o kitą — nedorybe? 

— (O) kodėl gi ne? 

— Vadinasi, teisingumą vadini dorybe, o neteisin- 
gumą — nedorybe. 

— Suprantama, mielasis. Juk aš ir sakau, kad ne- 
teisingumas yra naudingas, o teisingumas — ne. 

— O kaip vis dėlto reikia sakyti? 

— Kaip tik priešingai. 

— Negi teisingumą vadinti nedorybe? 

— Ne, tik kilniu naivumu. 

— Ar neteisingumą tu vadini piktavališkumu? 

— Ne, tik sugebėjimu sveikai galvoti, — atsakė jis. 

— Ar tau, Trasimachai, neteisingieji atrodo protin- 
gi U geriė 

— Bent tie, kurie yra tobulai neteisingi ir sugeba 
užvaldyti ištisas valstybes ir tautas. O tu turbūt manei, 
kad aš kalbu apie tuos, kurie pjausto pinigines? Be 
abejo, ir tokie darbai yra naudingi, jei tik neiškyla 
aikštėn. Bet apie juos neverta kalbėti; kas kita tai, 
apie ką aš ką tik kalbėjau. 

— Aš suprantu, — tariau,— ką tu nori pasakyti, tik 
stebiuosi, kad tu neteisingumą priskiri prie dorybių ir 
išminties, o teisingumą — prie priešingų dalykų. 

— Iš tikro aš juos taip skirstau,— atsakė jis. 

— Tai, brolau, kietas riešutas, ir nelengva į tai ką 
nors pasakyti. Mat, jei tu būtum teigęs, kad neteisin- 
gumas yra naudingas, bet būtum sutikęs, jog tai yra 
ydingas ir gėdingas dalykas, tai mes, remdamiesi vie- 
šąja nuomone, turėtume ką atsakyti. Bet dabar jau 
aišku, kad tu sakysi, jog neteisingumas yra ir gražus, 
ir stiprus, ir jam priskirsi visas tas ypatybes, kurias 
mes priskiriame teisingumui, nes išdrįsai palaikyti jį 
dorybe ir išmintimi. 

— Tu puikiai ispėjai, tarsi žynys. 

— Vis dėlto,— pasakiau, — nereikia nusiminti, rei- 
kia toliau visa tai svarstyti, kol tu, kaip man atrodo, 
kalbi tai, ką galvoji. Man rodos, Trasimachai, kad tu 
nė kiek nejuokauji, o kalbi taip, kaip iš tikrųjų tau 
atrodo. 

— Argi tau ne vis tiek, ar man iš tikrųjų taip at- 
rodo, ar ne — tu tik įrodyk, jog kalbu netiesą. 

— Vis tiek, — atsakiau.— Bet pamėgink dar man at- 
sakyti: ar tau atrodo, kad teisingas žmogus nori kuriuo 
nors atžvilgiu pranokti kitą, irgi teisingą? 

— Jokiu būdu ne,— atsakė jis,— nes kitaip jis ne- 
būtų toks mandagus ir naivus, kokį jį dabar matome. 

— Ar ir teisingumo reikaluose? 

— Net ir teisingumo. 

— O ar jis nenorėtų pranokti neteisingo Žmogaus? 
Ar jis tai laikytų teisingu dalyku? 

— Laikytų teisingu dalyku ir norėtų pranokti, bet 
neįstengtų. 


— Aš ne to klausiu, — pasakiau, — o klausiu tik, ar 
teisingasis, nors nenori ir nesiekia pranokti teisingojo, 
nori pranokti neteisingąjį“ 

— Taip ir yra. 

— O neteisingasis? Argi jis siekia pranokti teisin- 
gąjį ir teisingumo reikaluose? 

— O kodėl gi ne? — atsakė Trasimachas.— Juk jis 
nori visus pranokti. 

— Taigi neteisingasis norės pranokti kitą neteisin- 
gąjį ir jo darbus ir pats stengsis turėti daugiau už vi- 
sus kitusė 

— Taip ir bus. 

XXI. — Vadinasi, — tariau, — teisingas Žmogus ne- 
nori pranokti į save panašaus Žmogaus, tik į save ne- 
panašų, 0 neteisingas nori pranokti ir į save panašų, 
ir nepanašų. 

— Puikiai pasakei. 

— Ar neteisingasis yra protingas ir geras, o teisin- 
gasis — nei protingas, nei gerasė 

— Kaip tik taip. 

— Vadinasi, neteisingasis yra panašus į protingą ir 
gerą, 0 teisingasis — nepanašus. 

Kaipgi, toks: būdamas, jis bus nepanašus į tokį, 
o toks nebūdamas, bus panašus? 

— Taigi kiekvienas iš jų yra toks, į kokį jis yra 
panašus. | 

— O kodėl turėtų nebūti? — atsakė Trasimachas. 

— Gerai, Trasimachai,— tariau— Vieną Žmogų tu 
vadini nusimanančiu apie muziką, o kitą — nenusima- 
nančiu? 

— Žinoma. 





— Katrą iš jų vadini protingų, o katrą — nepro- - 


tingu? 

— Nusimanantįi vadinu protingu, o nenusimanantį — 
neprotingu. | 

— Nusimanantis apie muziką yra ir geras, 0 nenu- 
simanantis — blogas? 

— Taip. 

— Na, o gydytojas? Irgi taip pat? 

— Panašiai. 

— Ar tau, mano mielas, atrodo, kad nusimanantis 
apie muziką žmogus, derindamas lyrą, stygų įtempimu 
ir atleidimu siekia dar ko nors daugiau, negu nusima- 
nyti apie muziką? 

— Ne, neatrodo. 

— Na, o ko nors daugiau, palyginti su nenusima- 
nančiu apie muziką? 

| — Būtinai siekia. 

350 — O gydytojas? Ar, paskirdamas vienokį ar kitoki 
maistą ar gėrimą, jis siekia šituo ko nors daugiau, ne- 
gu būti gydytoju ir išmanyti gydytojo darbą? 

— Ne. 

— O ar siekia jis ko nors daugiau, palyginti su 
negydytoju? 

LN šiai Taip. 

„V — Imkim bet kurią žinojimo ir nežinojimo sritį: ar 
kas nors, išmanantis savo darbą, savo veiksmais ir žo- 
džiais siekia ko nors daugiau negu kitas, išmanantis 
tą patį darbą, ar to paties toje pačioje srityje, kaip 
ir tas, kuris į jį panašus? 

— Turbūt to paties, — atsakė jis. 

b — O neišmanėlis? Argi jis nesiektų pranokti ir ži- 
novą, ir kitą neišmanėlį? 

— Tikriausiai siektų. 

— Bet ar žinovas yra išmintingas Žmogus? 

— Taip. 

— O išmintingas yra geras? 

— Sutinku. 

— Taigi išmintingas ir geras Žmogus nenorės pra- 
nokti sau lygaus, o tik tą, kuris į jį nepanašus, vadi- 
nasi, jam priešingas? 

— Atrodo, kad taip, — atsakė jis. 

— O blogas ir neišmanėlis norės pranokti ir sau 
lygų, ir priešingą. | 

— Tikriausiai. 

— Vadinasi, Trasimachai,— tariau,— išeina, kad ne- 
teisingas Žmogus nori pranokti ir į save panašų, ir ne- 

54 panašų. Ar ne taip sakei? 


— Taip. 

— (O teisingasis nenorės pranokti į save panašaus, 
tik nepanašų4 

— Taip. | 

— Taigi teisingas Žmogus yra panašus į išmintingą 
ir gerą, o neteisingas — į blogą ir neišmanėlį. 

— Taip atrodo. | 

— Bet.juk sutarėme, jog kas į ką panašus, tas toks 
ir yra. | 

-— Sutarėme. 

— Vadinasi, paaiškėjo, kad teisingas žmogus yra ge- 
ras ir išmintingas, o neteisingas — neišmanėlis ir blogas. 

XXII. Trasimachas su visu tuo sutiko, bet ne taip 
lengvai, kaip aš čia pasakoju, o tik vargais negalais 
ir verste verčiamas. Jį pilte pylė prakaitas — juk buvo 
vasara. Čia aš pirmą kartą pamačiau Trasimachą iš- 
raudusį. Kai sutarėme, kad teisingumas yra dorybė ir 
išmintis, o neteisingumas — yda ir neišmanymas, aš 
tariau: 

— Gerai. Šitai mes jau pripažinome. Bet taip pat 
sakėme, kad neteisingumas yra galingas. Ar prisimeni, 
Trasimachai? 

— Prisimenu. Bet man nepatinka tai, ką tu čia da- 
bar pasakei. Aš turiu kai ką į tai atsakyti. Beje, jei 
imsiu kalbėti, esu tikras, jog tu pavadinsi tai daugžo- 
džiavimu. Taigi arba leisk man kalbėti, ką tik noriu, 
arba, jei nori, klausk, o aš tau, tarsi močiutėms, se- 
kančioms pasakas, leisiu pasakoti ir arba linkčiosiu, 
arba purtysiu galvą. 

-— Tik jokiu būdu ne priešingai savo nuomonei. 

— Atsakysiu taip, kad tau patiks, nes neleidi man 
kalbėti. Ko dar nori? 

— Prisiekiu Dzeusu, — tariau— nieko. Jei sutinki 
atsakinėti, tai atsakinėk, o aš klausinėsiu. 

— Klausk. 

— Aš tavęs paklausiu to paties, Ko neseniai klau- 
siau. Mat aš.noriu, kad apsvarstytume viską iš eilės. 
Tad koks yra santykis tarp teisingumo ir neteisingumo? 
Juk buvo pasakyta, kad neteisingumas yra galingesnis 

ir stipresnis už teisingumą. Tačiau jei teisingumas yra 
išmintis ir dorybė, tai lengva bus įrodyti, kad jis yra 
stipresnis už neteisingumą, nes neteisingumas yra ne- 
mokšiškumas. Niekas to negalėtų paneigti. Bet aš, Tia- 
simachai, nenoriu taip paprastai išspręsti to klausimo. 
Veikiau štai kaip: ar tu pripažįsti, jog valstybė gali 
būti neteisinga ir mėginti neteisingai pavergti kitas 
valstybes ir laikyti jas savo valdžioje? 

— Kaipgi nepripažinsiė — atsakė jis.— Ypač tai ga- 
li padaryti geriausioji iš valstybių, tobula savo netei- 
singumu. 

— Suprantu, — tariau,— kad tai tavo teiginys. Bet 
aš štai kaip į tai žiūriu: ar valstybė, užvaldžiusi kitą 
valstybę, savo galybę išlaikys,be teisingumo pagalbos, 
ar būtinai turės pasitelkti teisingumą? 

— Jeigu, kaip tu ką tik pasakei, teisingumas yra 
išmintis, tai turės pasitelkti teisingumą, o jei yra taip, 
kaip aš sakiau, — tai neteisingumą. 

— Puiku, Trasimachai, kad ne tik galvos linktelė- 
jimu ar papurtymu pritari ar atmeti, bet visai gražiai 
atsakai. 

— Noriu tau įtikti, — atsakė jis. 

XXIII. — Ir gerai darai. Bet padaryk man dar tokį 
malonumą ir pasakyk: ar valstybė arba kariuomenė, 
arba plėšikų ir vagių gauja, arba kokia kita žmonių 
grupė, kuri bendrai imsis kokios nors neteisybės, galė- 
tų, tavo nuomone, ką nors laimėti, jei tie Žmonės vie- 
ni su kitais elgtųsi neteisingai4 

— Negalėtų. 

— O jeigu nesielgtų neteisingai? Tada geriau sek- 
tųsiė 

— Aiškus dalykas, kad geriau. 

— Mat, Trasimachai, neteisingumas sukelia tarpu- 
savio nesantaikas, vaidus, neapykantą, o teisingumas — 
santarvę ir draugystę. Ar ne taip? 

— Tegul bus taip, — atsakė jis, — nenoriu tau prieš- 
tarauti. 

— Gerai darai, gerbiamasis. Pasakyk man dar štai 
ką. Jei neteisingumui, kur tik jis atsiranda, yra būdin- 


ga sukelti neapykantą, tai argi jisai, atsiradęs tarp 
laisvų žmonių ar vergų, neprivers jų vienas kito ne- 
apkęsti, vaidytis ir ar nepasidarys neįmanoma ką nors 
bendrai veikti? 

— Tikrai pasidarys. 

— O jeigu jis atsiras tarp dviejų žmonių, ar neiš- 
siskirs jiedu, ar nepradės vienas kito neapkęsti, ar ne- 
pasidarys priešai ir vienas kitam, ir teisingiesiems? 

— Pasidarys,— atsakė Trasimachas. 

— O jeigu, nuostabus žmogau, neteisingumas at- 
siranda tik viename žmoguje, ar jis praras savo galią, 
ar turės jos nė kiek ne mažiau? 

— Tegul turi jos nė kiek ne mažiau! 

— O neteisingumo galia tokia, kad vis tiek, kur 
jis atsiranda — valstybėje, gentyje, kariuomenėje ar 
kokioje kitoje bendrijoje, — pirmiausia padaro neima- 
noma veikti sutartinai, nes sukelia nesantaiką ir vai- 
dus, vidaus ir išorės priešiškumą, taip pat ir teisingo 
priešininko atžvilgiu. Ar ne taip? 

— Taip. 

— Aš manau, kad ir viename žmoguje neteisingu- 
mas veikia taip, kaip reikalauja jo prigimtis: pirmiau- 
sia jis padaro jį neveiklų, nes Žmogus nesutaria ir 


vaidijasi pats su savimi, tampa priešu ir pats sau, ir 


teisingiems žmonėms. Ar ne taip. | 

— Taip. „2 

— Mano mielas, bet juk teisingi yra ir dievai? 

— Galbūt. 

— Taigi, Trasimachai, neteisingasis bus priešas die- 
vams, o teisingasis — draugas. 

— Gardžiuokis savo žodžiais, — tarė jis.— Drąsiau! 
Aš tau neprieštarausiu, kad šitiems neįsipykčiau. 

— Na, tai padėk man gardžiuotis ir toliau atsaky- 
damas, kaip iki šiol atsakinėjai. Paaiškėjo, kad teisin- 
gi Žmonės yra išmintingesni, geresni ir geriau gali 
veikti, o neteisingi nieko negali veikti kartu. Net jei- 
gu sakome, kad kada nors neteisingieji sutartinai yra 
Ką nors svarbaus nuveikę, tai, šitaip sakydami, mes 
same ne visai teisūs. Juk jeigu jie būtų buvę visiškai 

neteisingi, tai būtų nesusilaikę ir puolę vieni kitus. 
Taigi aišku, kad jie turėjo šiek tiek teisingumo, kuris 
jiems trukdė skriausti ir vienas kitą, ir savo priešus; 
kaip tik dėl to jie ir įvykdė tai, ką įvykdė. Atlikti 
nedorus darbus juos skatino juose slypintis neteisin- 
gumas, bet jie buvo tik pusiau nedori, nes tie, kurie 
yra visai blogi ir neteisingi, visiškai nieko negali 
veikti. Štai kaip aš šitai suprantu, o ne taip, kaip tu 
iš pradžių teigei. Dabar pasvarstykime, ar teisingieji 
gyvena geriau už neteisinguosius ir yra laimingesni, 
nes mes žadėjome vėliau išsiaiškinti šį klausimą. Iš. 
to, ką esame pasakę, man atrodo, jau ir dabar viskas 
aišku, bet vis tiek reikia apsvarstyti giliau, nes čia 
kalbame ne apie bet ką, 0 apie tai, kaip reikia gyventi. 

— Tai svarstyk,— pasakė Trasimachas. 

— Aš taip ir darau, — atsakiau — Pasakyk man, ar 
tu manai, kad arklys turi kokią nors paskirtį? 

— Turi. 

— Ar ne tai tu laikai arklio ar kurio kito gyvulio 
paskirtimi, ką galima atlikti ar bent geriausiai atlikti 
tik su to gyvulio pagalba? 

— Nesuprantu. 

— Paklausiu kitaip: ar gali regėti kuo kitu, o ne 
akimis? 

— Negaliu. 

— O ar gali girdėti kuo kitu, ne ausimis? 

— Jokiu būdu ne. 

— Todėl teisinga sakyti, kad tai yra jų — akių ir 
ausų — paskirtis. 

— Teisinga. 

— Ar galėtum vynuogės šakelę nupjauti kardu, pei- 
liu ar dar kuo kitu? 

— Zinoma. 

— Bet, aš manau, niekuo kitu taip gražiai nenu- 
pjausi, kaip sodininko peiliu, kuris yra kaip tik tam 
darbui padarytas. 

— Teisybė. 

— Tai ar nesakysime, kad tai yra sodininko peilio. 
paskirtis? 


— Sakysime. 

XXIV. — Dabar, manau, geriau supranti, ko tavęs 
klausiu: ar kiekvieno daikto paskirtis nėra tai, ką ga- 
lima padaryti tik su juo arba su juo padaryti geriau, 
negu naudojantis kuriuo nors kitu daiktu4 

— Suprantu, — tarė jis,—ir manau, kad kaip tik 
tai ir yra kiekvieno daikto paskirtis. 

— Gerai. O ar tau neatrodo, kad kiekvienas daik- 
tas, jeigu jis turi savo paskirtį, turi ir savo ypatybių? 
Grįžkime prie minėtų pavyzdžių: ar sutinkame, kad 
akys turi savo paskirtį? 

— Turi. 

— Vadinasi, akys turi ir savo ypatybę? 

— Turi ir tai. 

— Na, o ausys ar turi savo paskirtį? 

— Turi. 

— Vadinasi, ir ypatybę? 

— Taip, ir ypatybę. 

— O ar ne taip yra ir su visais kitais daiktais? 

— Taip. 

— Gerai. Ar akys galėtų gerai atlikti savo paskirtį, 
jei neturėtų joms būdingos ypatybės, o vietoj jos turė- 
tų ydą? | 

— Kaipgi jos galėtų? Matyt, vietoj regėjimo tu tu- 
Ti galvoje aklumą. 

— Kaip tik regėjimas, — tariau, — ir yra akių ypa- 
tybė. Bet ne to aš klausiu. Aš tik klausiu, ar kas nors, 
turėdamas jam būdingą ypatybę, atlieka savo paskirtį 
gerai, o turėdamas ydą — blogai? 

— Taip ir yra. Teisybę sakai. 

— Ar ausys, netekusios savo ypatybės, blogai at- 
liks savo paskirtįė 

— Blogai. 

— Ar šis dėsnis tinka ir visiems kitiems daiktams? 

— Man atrodo, tinka. 

— Na, o dabar pasvarstykime štai ką. Ar siela turi 
kokią nors paskirtį, kurios daugiau niekas negalėtų 
atlikti, — pavyzdžiui, rūpintis, valdyti, svarstyti ir pa- 
našiai? Ar galėtum visa tai pagrįstai priskirti kam 

nors kitam, o ne sielai? Argi nesakysim, kad tai yra 
būdinga sielai? 

»— Visa tai galima priskirti tik sielai. 

-- Na, o gyvybė? Ar nesakysim, kad ji būdinga 
sielai? 

— Suprantama, — atsakė Trasimachas. 

— Vadinasi, pripažinsime, kad siela turi jai būdin- 
gą ypatybę? 

— Pripažinsime. 

— Ar siela, Trasimachai, netekusi jai būdingos ypa- 
tybės, galės gerai atlikti savo paskirtį, ar negalės? 

— Negalės. 

— Taigi bloga siela valdys ir rūpinsis būtinai blo- 
gai, o gera siela atliks visa tai gerai. 

— Būtinai. 

— Argi mes nesutarėme, kad sielos ypatybė yra 


*. teisingumas, o neteisingumas — yda? 


— Sutarėme. 

— Taigi teisinga siela ir teisingas Žmogus gyvens 
gerai, o neteisingas — blogai. 

— Pagal tavo išvedžiojimus taip išeina. 

— Bet tas, kuris gerai gyvena, yra laimingas, įam 
sekasi, o kuris biogai gyvena — priešingai. 

— Be abejo. 

— Taigi teisingasis yra laimingas, o neteisingasis — 
nelaimingas. 

— Galbūt, — atsakė Trasimachas. 

— Bet būti nelaimingam yra nenaudinga, o būti 
laimingam — naudinga. 

— Kaipgi kitaip“ 

— Taigi, laimingasis "Yrasimachai, neteisingumas 
nėra naudingesnis už teisingumą. 

— Na ir vaišinkis sau, Sokratai, šitais dalykais per 
bendidijas! 

— Tai tu mane vaišini, Trasimachai, — pasakiau, — 
nes pasidarei sukalbamas ir lioveisi pykęs. Vis dėlto 
dar nesijaučiu iki valiai prisivaišinęs — tai mano kal- 
tė, ne tavo! Kaip smaližiai, dar iki soties neprisigar- 
džiavę ankstesniojo valgio, puola ragauti naujo, taip, 


man rodosi, darau ir aš: dar neišsprendęs klausimo, 
kurį mes iš pradžių svarstėme — kas yra teisingu- 
mas, — mečiau jį į šalį ir šokau nagrinėti, ar teisin- 
gumas yra yda ir nemokšiškumas, ar išmintis ir dory- 
bė; paskui, išgirdęs teiginį, kad neteisingumas esąs 
naudingesnis už teisingumą, nebeiškenčiau ir nuo ano 
klausimo perėjau prie šito. Taip išėjo, kad visi svarsty- 
mai nedavė jokios naudos. Juk jeigu nežinau, kas yra 
teisingumas, tai vargu ar galėsiu sužinoti, ar teisingu- 
mas yra dorybė, ar ne, ir ar tas, kuris ją turi, yra lai- 
mingas, ar neiaimingas. 

ANTROJI KNYGA 


I. Šitaip pasakęs, aš jau maniau, kad man neberei- 
kės daugiau kalbėti. Bet pasirodė, jog tai buvo tik 
įžanga. Glaukonas, kuris visada būna labai karingas, ir 
dabar nesutiko su Trasimacho atsisakymu ir tarė: 

— Sokratai, ar tu tiktai nori, kad atrodytų, jog mus 
įtikinai, ar iš tikrųjų nori įtikinti, kad bet kokiu atve- 
ju teisingumas yra geriau už neteisingumą? 

— Norėčiau jus iš tikrųjų įtikinti, — atsakiau, — 
jeigu tai nuo manęs priklausytų. 

-—- Betgi tu, — tarė Glaukonas, — darai ne tai, ką 
nori. Pasakyk man: ar tu laikai gėriu tai, ką mes verti- 
name ne dėl to, ką tai duoda, bet pati savaime, kaip, 
pavyzdžiui, džiaugsmą ar nekaltus malonumus, kurie 
ateityje neturi jokių padarinių, o tik džiugina tą, kuris 
juos patiria? 

— Man atrodo, kad tai yra kažkas panašu į gėrį. 

— Na, o tai, ką mes vertiname ir patį savaime, ir 
dėl to, ką tai duoda, kaip, pavyzdžiui, protingumas, re- 
gėjimas, sveikata ir visa kita, Kas mums yra vertinga 
dėl abiejų priežasčių, ar tu laikai gėriu? 

— Taip. 

— O ar tau neatrodo, kad yra dar ir trečia gėrio 
rūšis, Kuriai priklauso gimnastika, ligonių slaugymas, 
gydymas ir kiti pelningi užsiėmimai? Juos pavadintu- 
me varginančiais, bet naudingais. Vargu ar mes pano- 
rėtume užsiimti jais dėl jų pačių, jeigu ne atlyginimas 
ir kitokia jų teikiama nauda. 

— Yra ir tokia trečia gėrio rūšis. Bet kas iš to? 

— Kuriam iš tų gėrių priskirtume teisingumą? 

— Aš jį priskirčiau gražiausiam gėriui, kurį reikia 
branginti ir patį savaime, ir dėl to, ką jis duoda, jei 
nori būti laimingas. 

— Bet daugumai žmonių atrodo kitaip, — tarė Glau- 
konas. — Jie priskiria jį varginančio gėrio rūšiai: juo 
reikią užsiimti tik dėl atlyginimo, gero vardo ir gar- 
bės; šiaipjau geriau jo vengti, nes pats savaime jis 
esąs labai sunkus. 

II. — Žinau, — atsakiau, — kad dauguma žmonių 
taip mano. Ne veltui Trasimachas jau seniai peikia šią 
gėrio rūšį ir garbsto neteisingumą. Bet aš, matyt, esu 
nenuovokus. 

— Na, — tarė Glaukonas, — tai išklausyk ir mane, 
Gal tada su manim sutiksi. Man atrodo, kad Trasima- 
chas per greit pasidavė tarsi angis tavo kerams. Aš 
dar nesu patenkintas nei vieno, nei kito teiginio įro- 
dymu. Mat aš trokštu sužinoti, kas yra teisingumas ir 
neteisingumas ir kokią jiedu turi galią, patys savaime 
glūdėdami žmogaus sieloje; atlyginimą ir padarinius pa- 
likim nuošalyje. Jeigu sutinki, aš padarysiu taip: grišiu 
prie Trasimacho įrodinėjimų ir pasakysiu, pirma, kaip 
dauguma žmonių supranta teisingumą ir iš kur mano jį 
esant kilusį; antra, parodysiu, kad visi, kurie jo laiko- 
si, daro tai prieš savo valią, laikydami jį būtinybe, o 
ne gėriu; trečia, įrodysiu, kad jų elgesys yra visai su- 
prantamas, nes, kaip jie sako, neteisingo. Žmogaus gy- 
venimas yra geresnis negu teisingo. Man pačiam, So- 
kratai, viskas atrodo ne taip, bet aš nežinau, ką many- 
galvą, o kad kas būtų apgynęs teisingumą ir įrodęs, 
jog jis geriau už neteisingumą, nesu girdėjęs. Aš no- 
rėčiau, kad kas nors išgarbintų jį patį savaime, ir la- 
biausiai pageidaučiau, kad tu tai padarytum. Todėl aš 
tyčia girsiu neteisingą gyvenimą ir tuo parodysiu, kaip 
turėtum išpeikti neteisingumą ir išgirti teisingumą. Ar 
sutinki su mano pasiūlymu? 

— Sutinku, — atsakiau. — Argi protingam žmogui 
gali būti kas nors maloniau, kaip galimybė kuo daž- 
niau kalbėti ir klausyti apie tokį dalyką? 

— Puiku. Taigi išklausyk, ką sakiau pirmiausia iš- 
dėstysiąs — kas yra teisingumas ir iš kur jis kilo. Sa- 
koma, kad neteisingai elgtis paprastai o gera, O pa- 
yra didesnis blogis už "tą sėrį, kurį "patiria tasai, kuris 
neteisingai elgiasi. Todėl žmonės, paragavę ir vieno, ir 
kito, tai yra ir elgęsi neteisingai, ir kentėję nuo netei- 
singumo, nusprendė, kad jeigu jau negalima vieno iš 
tų dalykų išvengti ir laikytis kito, tai geriausia vie- 
niems su kitais susitarti ir nei daryti skriaudų, nei jų 
patirti. Tada jie pradėjo leisti įstatymus ir daryti tar- 
pusavio sutartis, o įstatymų nuostatus pavadino teisė- 
tais ir teisingais. Tai tokia esanti teisingumo kilmė ir 
esmė. Teisingumas užima tarpinę vietą tarp to, kas yra 
visų geriausia, tai yra neteisingai elgtis ir likti nenu- 
baustam, ir to, kas yra visų blogiausia, tai yra kesti 
skriaudas ir negalėti atsikeršyti. Teisingumas yra vi- 
duryje tarp šių dviejų dalykų, ir žmonės jį vertina ne 
todėl, kad jis yra gėris, bet todėl, kad patys neįstengia 
skriausti kitų. Juk tam, kuris gali daryti skriaudas ir 
yra tikras vyras, niekuomet neateis į galvą susitarti, 
jog negalima skriausti ar būti skriaudžiamam, — ne- 
bent jis būtų išprotėjęs! Tai tokia, Sokratai, yra tei- 
singumo esmė, ir taip jis, anot Žmonių, atsirado. 

LIT. Kad ir tie, kurie elgiasi teisingai, daro tai prieš 
savo valią ir tik dėl to, kad neįstengia neteisingai elg- 
tis, geriausiai pamatycime, jei mintyse įsivaizduosime 
šitokį dalyką: ir teisingam, ir neteisingam Žmogui duo- 
kime valią daryti, ką tik jie nori, ir pažiūrėkime, kur 
juos nuves jų polinkiai. Teisingąjį užklupsime einantį 
tuo pačiu keliu, kaip ir neteisingasis, — abu ves sava- 
naudiškumas; kiekviena prigimtis siekia naudos sau ir 
laiko ją gėriu, ir tik įstatymas jėga priverčia gerbti 
lygybę. Žmonės turėtų puikiausią galimybę daryti, kaip 
aš sakau, ką tinkami, jeigu jiems suteiktume tokią ga- 
lią, kokią, sako, kadaise turėjęs Lydo palikuonis Gi- 


gas !. Jis buvo piemuo ir tarnavo tuometiniam Lydijos 
toli nuo tos vietos, kur jis ganė, prasivėrė žemė ir at- 
sirado didžiulis plyšys. Nustebęs jis nusileido į tą ply- 
šį ir, kaip pasakojama, pamatė ten visokių nuostabių 
dalykų, taip pat ir tuščiavidurį varinį arklį su dure- 
lėmis. Įkišęs pro dureles galvą, viduje jis pamaiė la- 
voną, iš pažiūros didesnio nei žmogaus ūgio. Lavonas 
buvo visai nuogas, tik ant rankos žibėjo auksinis žie- 
das. Numovęs tą žiedą, Gigas išlindo lauk. Kai pieme- 
nys susirinko pranešti valdovui apie kaimenių būklę — 
jie taip darydavo kas mėnesį, — atėjo ir Gigas, užsi- 
movęs auksinį žiedą. Sėdėdamas tarp kitų, jis netyčia 
atsuko žiedo akį į delno pusę ir tuoj pat pasidarė ne- 
matomas. Greta sėdėjusieji ėmė kalbėti apie jį taip, 
tarsi jo Čia visai nebūtų. Gigas nustebo, vėl užčiuopė 
žiedą, atsuko akį į išorę ir vėl pasidarė matomas. Su- 
sidomėjęs jis ėmė bandyti, ar iš tikro žiedas turi tokią 
galią, ir visada išeidavo taip, kad vos tik jis atsukda- 
vo žiedo akį į delno pusę, pasidarydavo nematomas, o 
kai pasukdavo ją į išorę — matomas. Įsitikinęs, kad 
taip yra, jis išsiprašė, kad kartu su kitais pasiuntiniais 
jį vėl pasiųstų pas valdovą. Atsidūręs rūmuose, jis su- 
viliojo valdovo žmoną, jos padedamas nužudė jį ir 
užėmė jo sostą. Jei būtų du tokie žiedai, ir vieną už- 
simautų teisingas žmogus, o kitą — neteisingas, tik- 
riausiai nė vienam iš jų neužtektų tvirtybės likti išti- 
kimam teisingumui ir susilaikyti nepalietus svetimo 
turto, Kai gali be baimės pasiimti turguje, ko tik gei- 
džia širdis, įsigauti į svetimus namus ir mylėtis su kuo 
tik nori, ką nori žudyti, ką nori išlaisvinti iš grandi- 
nių — apskritai elgtis su žmonėmis tarsi koks dievas. 
Šiuo atžvilgiu teisingasis niekuo nesiskirtų nuo netei- 
singojo, abu darytų tą patį. Tai aiškiausiai įrodo, kad 
nė vienas nėra teisingas savo valia, o tik iš prievartos, 
nes teisingumo niekas nelaiko gėriu ir, kai tik gali 
elgtis neteisingai, taip ir daro. Mat kiekvienas žmogus 
mano, kad neteisingumas jam yra naudingesnis už tei- 
singumą, ir jis mano teisingai, — pasakys tas, kuris gi- 

na tokį požiūrį. Juk jeigu kas nors, turėdamas tokią 
galią, niekuomet nepanorės pasielgti neteisingai ir ne- 
palies svetimo turto, tai visiems, kurie šitai pastebės, 
jis atrodys apgailėtinas ir kvailas. Viešai tokį Žmogų 
jie vieni. kitiems girs— iš baimės, kad patys nenuken- 
tėtų. Štai kaip yra. 

IV. Tų dviejų žmonių, apie kuriuos kalbame, gy- 
venimą sugebėsime teisingai įvertinti tik tada, kai su- 
gretinsime patį neteisingiausią ir patį teisingiausią; ki- 
taip nieko neišeis. Kaip juos gretinsime? Ogi štai kaip: 
iš neteisingojo neatimsime nė mažiausios neteisingu- 
mo dalelės, o iš teisingojo — nė mažiausios teisingumo 
dalelės. Įsivaizduokime, kad jiedu abu yra tobuli savo 
įpročiais. Pirmiausia tegul neteisingasis elgiasi taip, 
kaip tie, kurie puikiai išmano savo amatą: geras vai- 
rininkas arba gydytojas žino, ką jo menas gali ir ko 


negali; jis imasi to, ką gali, ir numoja ranka į tai, ko 


negali; o jei kartais suklysta, moka pasitaisyti. Taip ir 
neteisingasis, imdamasis nedorybių, turi mokėti pasi- 
slėpti, jei nori būti neteisingas. Kas leidžiasi sugauna- 
mas, tą reikia laikyti prastai išmanančiu savo darbą. 
Juk didžiausias neteisingumas — atrodyti teisingam, 
kai iš tikrųjų toks nesi. Taigi tobulai neteisingam žmo: 
gui dera vaizduoii tobuliausią teisingumą, neužmirštant 
nė menkiausios smulkmenos; leiskime jam, darant di- 
džiausius nusikaltimus, įgyti didžiausią teisingo žmo- 
gaus šlovę; jeigu jis kur suklups, tegul įstengia pasi- 
taisyti; tegul jis bus pakankamai iškalbingas pasitei- 
sinti, jeigu jį įskųs dėl kokio nusikaltimo; tegul jis 
jėga nugali ten, kur reikia panaudoti smurtą, nes jis 
ir drąsus, ir stiprus, be to, turi draugų ir turto. Šalia 
šitokio nedorėlio pastatykime teisingąjį, paprastą ir 
kilnų žmogų, kuris, Eschilo žodžiais tariant, nori ne 
atrodyti, o būti geras. Visa, kas apsimėsta, reikia at- 
mesti. Mat, jei jis dėsis esąs teisingas, jam reikš pa- 
garbą, plauks dovanos — juk visiems jis atrodys kaip 
tik toks, ir bus neaišku, ar jis yra teisingas dėl teisin- 
sumo, ar dėl dovanų ir pagarbos. Atimkime iš jo vis- 
ką, palikime tik teisingumą, ir padarykime jį visiškai 


priešingą pirmąjam žmogui: nedarydamas nieko netei- 
singa, tegul jis būna laikomas didžiausiu nedorėliu, kad 
išlaikytų teisingumo išmėginimą ir įrodytų, jog jo ne- 
paveiks piktos paskalos ir tai, kas jas lydi. Tegul jis 
tvirtai eina savo keliu iki pat mirties, laikomas nedo- 
rėliu, nors iš tikrųjų yra teisingas. Tr kai jie abu prieis 
kraštutinę ribą, vienas — teisingumo, kitas — neteisin- 
gumo, tada galėsime spręsti, katras iš jų yra laimin- 
gesnis. 

V. — Ak, mielas Glaukonai, — tariau, — kaip pui- 
kiai tu nugludinai tarsi kokias statulas tuodu vyrus, 
kad galėtume juos įvertinti! 

— Stengiausi, kiek galėdamas, — atsakė jis. — Ka- 
dangi jiedu yra tokie, tai, aš manau, bus nesunku nu- 
sakyti, koks gyvenimas laukia vieno ir kito. Reikia ši- 
tai padaryti, ir jei man išeis grubokai, tai žinok, So- 
kratai, kad čia ne mano žodžiai, o tų, kurie vietoj 
teisingumo garbina neteisingumą. Jie sakys, kad toks 
teisingasis bus plakamas rykštėmis, kankinamas, jį su- 
rakins grandinėmis, jam išdegins akis, ir galų gale, 
iškentęs visas kančias, jis bus pamautas ant mieto ir 
sužinos, Kad pageidautina ne būti, o. tik atrodyti teisin- 
gu. Eschilo žodžius kur kas teisingiau būtų taikyti ne- 
teisingajam. Juk jie iš tikrųjų sakys, kad neteisingasis 
užsiima tikrais dalykais, o ne regimybe, ir nori ne at- 
rodyti neteisingas, o būti toks: 


Jis varo gilią vagą proto dirvoje — 
Iš jos išauga užmojai kilniausi 2. 


Pirmiausia jis paims į savo rankas valdžią, nes at- 
rodys esąs teisingas; paskui ves žmoną iš kokios tik 
panorės šeimos, išleis dukteris už ko panorėjęs, už- 
megs ryšius ir bendraus su kuo. tik užsigeis ir, be to, 
iš visko turės naudos, nes nė kiek nesibodi neteisin- 
sumu. Jeigu iškils asmeninis ar visuomeninis konilik- 
las, jis laimės ir nugalės priešus, o nugelėjęs juos, pra- 
lurtės, apipils malonėmis draugus, sutriuškins priešus, 
chevams aukos gausias aukas ir prabangias dovanas — 
jis geriau už teisingąjį sugebės įsiteikti dievams ir 

žmonėms, kuriems tik panorės, ir veikiausiai jam, O 
ne teisingajam lemta būti labiau mylimam dievų. Tai- 
gi, Sokratai, jie sako, kad ir dievai, ir Žmonės netei- 
singajam sukuria geresnį gyvenimą negu teisingajam. 

VI. Kai Glaukonas baigė kalbėti, aš jau ketinau 
jam paprieštarauti, bet jo brolis Adimantas tarė: 

— Sokratai, ar tu manai, kad klausimas jau iš- 
spręstas? 

— Kur čia manysi, — atsakiau. 

— Nepasakyta tai, kas svarbiausia. 

— Ar nežinai priežodžio, kad brolis broliui pade- 
da? Taigi, jei jis ko nepasakė, pagelbėk jam, nors man 
užtenka ir to, ką jis pasakė; jo kalba išmušė mane iš 
vėžių, ir aš nebežinau, kaip apginti teisingumą. 

— Niekus kalbi, — tarė Adimantas. — Paklausyk, 


ką aš dar pasakysiu. Mums reikia apsvarstyti ir tuos 


tvirtinimus, kurie prieštarauja tam, ką pasakė Glauko- 
nas: jie giria teisingumą ir peikia neteisingumą. Tada 
aiškiau suprasime, ką norėjo pasakyti Glaukonas. Tė- 
vai ir visi kiti, kurie rūpinasi kieno nors auklėjimu, 
savo vaikus moko ir ragina būti teisingus; jie giria 
teisingumą ne dėl paties teisingumo, bet dėl gero var- 
do, kuris įgyjamas teisingumu, kad tam, kuris atrodo 
teisingas, atitektų ir valstybinės tarnybos, ir pelningos 
vedybos, ir kitokia nauda, kurią minėjo Glaukonas, 
kalbėdamas apie žmogų, kuris turi gerą vardą, nors ir 
nėra teisingas. Maža to, šie žmonės nurodo ir kitus 
pranašumus, kuriuos teikia geras vardas: dievų malo- 
nę ir gausias gėrybes, kurių dievai negaili pamaldie- 
siems. Apie tai kalba kilnusis Heziodas ir Homeras. 
Pagal Heziodą, dievų valia teisingiesiems 

Duona (...) dirvoj užauga, kalnų ąžuolynų viršūnės 

Čeža nuo gilių rusvų, o stuobriuose dūzgia bitutės. 

Nuo gausybės gaurų jų vilnotos avys net svyra 3, 


ir dar daug kitų gėrybių gavę jie iš dievų. Panašiai sa- 
ko ir Homeras: 
tavo šlovė lig padangių iškilo, 


Lygu karaliaus beydžio, kuris iš dievo malonės 
Valdo galybę žmonių ir, šalį tvarkydamas plačią, 


Žiūri teisybės visur. Juodojoje žemėje auga 

Miežiai jam ir kviečiai, o vaisiais lūžta jo sodai, 

Avys veda be skaičiaus, žuvim jo vandenys knibžda *, 
Musėjas ir jo sūnus * teisingiesiems parūpina iš dievų 
dar didesnių gėrybių: nuveda juos į Hadą, suguldo į 
guolius, surengia šiems šventiesiems pokylį ir leidžia 
jiems visą laiką girtauti, užsidėjus ant galvų vainikus, 
manydami, jog amžinas girtumas esąs puikiausias atly- 
ginimas už dorybę. Kiti mano, kad dievų malonė esanti 
dar didesnė; jie sako, jog dievobaimingas ir priesaiką 
gerbiąs Žmogus po mirties gyvenąs vaikų vaikuose ir 
ateinančiose kartose. Štai už ką — ir už kitus panašius 
dalykus — jie liaupsina teisingumą. Nedorėlius ir ne- 
teisingus žmones Hade jie panardina į dumblą ir ver- 
čia rėčiu nešioti vandenį", o kol jie gyvi, skleidžia 
apie juos piktas paskalas — ta bausmė, kurią minėjo 
Glaukonas, kalbėdamas apie teisingus žmones, laiko- 
mus nedorėliais, ištinkanti neteisinguosius. Daugiau 
apie juos nėra ką pasakyti. Štai kaip giriami vieni ir 
peikiami kiti. 

VII. Be šito, apsvarstyk, Sokratai, ir kitokią nuo- 
monę apie teisingumą ir neteisingumą, kurią pareiškia 
ir paprasti žmonės, ir poetai. Visi jie vienu balsu 
liaupsina susivaldymą ir teisingumą kaip gražų, bet 
sunkų ir varginantį dalyką, o nesusivaldymą ir netei- 
singumą vaizduoja esant malonų ir lengvai pasiekiamą 
dalyką, kurį smerkia tik viešoji nuomonė ir įstaty- 
mai. Jie sako, kad neteisingumas apskritai yra nau- 
dingesnis už teisingumą: turtingus ir įtakingus nedorė- 
lius ir viešajame, ir asmeniniame gyvenime jie yra 
linkę laikyti laimingais ir gerbti, o tų, kurie yra silpni 
ir neturtingi, negerbia ir nesiskaito su jais, nors ir lai- 
ko juos geresniais už anuos. Keisčiausias jų požiūris 
į dievus ir dorybę; dievai geriems žmonėms skirią ne- 
laimes ir blogą gyvenimą, o blogiesiems — priešingą 
likimą. Elgetaujantys Žyniai atėję beldžiasi į turtingų- 
jų duris ir įtikinėja , esą jiems dievai yra suteikę ga- 
lią aukomis ir kerais panaikinti kokį nors jų pačių ar 
jų protėvių padarytą nusikaltimą — ir tai būsią pada- 

ryta linksminantis ir puotaujant; o jeigu kas panorės 
pakenkti savo priešui, už mažą atlyginimą jie gali už- 
keikimais ir magiškais mazgeliais padaryti žalą vis 
tiek ar geram, ar blogam žmogui — jie tvirtina sugebą 
palenkti dievus, kad jiems padėtų. Tiems savo žo- 
džiams paremti jie pasitelkia liudininkais poetus, kal- 
bančius apie tai, kad blogis esąs lengvai pasiekiamas. 
Jo 
galėsi lengvai pilnom rieškutėmis semtis; 

Kelias į jį kuo lygiausias; arti jis prie mūsų gyvena. 

O šaunumo dievai be prakaito niekam neduoda. 

Kelias į jį gana ilgas, status 7. 


Įrodinėdami, kad žmonės gali dievus paveikti, ima 
liudininku Homerą, kuris pasakė: 
„Juk dievai tai ir tie atskleidžia, 
Nors aukštesni jie dora ir galybe, garbės daugiau turi. 
Jeigu dievam nusikalsta Žmogus ar nusižengia sunkiai, 
Vis dėlto juos smilkalais ir karščiausia malda arba vyno 
Pilstymais, dūmais aukų, apžadais jam nulenkti pavyksta S: 


Jie turi šūsnis knygų, parašytų, anot jų, Musėjo ir Or- 
fėjo?, Selenės ** ir Mūzų sūnų. Pagal šias knygas jie 
atlieka savo apeigas ir ne tik paskirus Žmones, bet ir 
ištisas tautas įtikinėja, esą aukomis ir linksmomis pra- 
mogomis galima panaikinti ir nuplauti ne tik gyvųjų, 
bet ir mirusiųjų nedorybes. Tas apeigas jie vadina 
įšventinimais. Jos mus išvaduojančios nuo pomirtinių 
kentėjimų, o kurie jų neatlieka, tų po mirties laukia 
baisūs dalykai *!. 

VIII. Kiek daug tokių ir kitokių panašių dalykų, 
brangusis Sokratai, 7albama apie dorybę ir ydą ir apie 
tai, kaip jas vertina žmonės ir dievai! Ką, tavo nuo- 
mone, turi daryti jaunuoliai, paveikti tokių kalbų? 
Nors jų siela yra kilni ir sugeba protauti, juos suvi- 
lioja tokie samprotavimai tarsi jaukas, ir iš jų jie daro 
išvadas, koks turi būti žmogus ir kokiu keliu jis turi 
eiti, kad užsitikrintų sau kuo geriausią gyvenimą. Jau- 
nuolis veikiausiai paklaus savęs Pindaro žodžiais: 

Ar tiesa padės man užkopti į aukštą tvirtovę, 
Ar apgaulė ir melas? 


Pagal tuos samprotavimus išeina, kad jeigu aš būsiu 


teisingas, bet manęs tokiu nelaikys, tai neturėsiu jo- ; 


kios naudos, o tik vargus ir nuostolius, o jeigu būsiu 


neteisingas, bet įgysiu teisingo žmogaus šlovę, gyven- i 
siu puikiai, tarsi koks dievas. Tad jeigu, kaip man 


tvirtina išminčiai, regimybė nugali net tiesą ir yra lai- 
mės laidas, reikia pasukti kaip tik šituo keliu: aplink 
save nupiešiu vaizdingą dorybės paveikslą — tai padės 
man sukurti regimybe — ir po šia priedanga paslėpsiu 
gudriąją ir mitriąją išmintingojo Archilocho lapę 12. 
Kai kas gal pasakys: nelengva visą laiką slėpti savo 
nedorumą. Mes atsakysime: nė vienas iš didelių daly- 
kų nėra lengvas; įeigu norime būti laimingi, turime 
eiti tuo keliu, kuriuo mus veda tų samprotavimų pėd- 
sakai. Norėdami paslėpti nedorumą, mes sudarysime 
sąjungas ir grupuotes; yra ir įtikinėjimo mokytojų, 
kad mus išmokytų kalbėti teismuose ir liaudies susirin- 
kimuose. Pasitelkdami tai įtikinėjimus, tai prievartą, 
mes visada laimėsime ir nebūsime baudžiami. „Bet nuo 
dievų negalima nei pasislėpti, nei jų priversti“. Jeigu 
dievų nėra arba jeigu jiems visiškai nerūpi žmonių 
reikalai, tai mums nėra ko stengtis nuo jų pasislėpti. 
O jeigu jie yra ir rūpinasi mumis, tai juk apie juos 
mes žinome arba esame girdėję iš pasakojimų ir poetų, 
kurie aprašė jų kilmę. Tie patys poetai pasakoja, 
jog esą galima dievus palenkti į savo pusę aukomis, 
nuolankiomis maldomis ir dovanomis. Tai reikia arba 
tikėti ir vienu,-ir kitu, arba visai netikėti. Jei tikėsime 
jais, tada būkime neteisingi ir iš pelno, kurį gausime 
per nedorybes, aukokime jiems aukas. Būdami teisin- 
gi, galėsime dievų nebijoti, bet neteksime naudos, ku- 
rią teikia neteisingumas. O būdami neteisingi, pasi- 
pelnysime ir savo maldomis įkalbėsime dievus dova- 
noti mums mūsų nusikaltimus ir išvengsime bausmės. 
„Bet Hado karalystėje būsime nubausti už čia padary- 
tus nusikaltimus — arba mes patys, arba mūsų vaikų 
vaikai.“ Tačiau, mano mielas, protaujantis Žmogus į 
tai atsakys: įšventinimai daug gali, taip pat dievai iš- 
gelbėtojai, jei tikėsime didžiausiomis valstybėmis ir 

dievų vaikais — poetais ir dievų pranašais, kurie sako, 
kad yra kaip tik taip. 

IX. Tad kuo dar remdamiesi pasirinktume teisin- 
gumą vietoj didžiausio neteisingumo? Jei tik mokėsi- 
me paslėpti neteisingumą po apsimestu padorumu, ir 
dievų, ir žmonių akyse mūsų gyvenimas atitiks mūsų 
norus — ir mums gyviems esant, ir po mirties; taip 
mums sako ir paprasti žmonės, ir mokyčiausieji. Sa- 
kyk, Sokratai, ar po viso to, kas pasakyta, dvasios 
stiprybe ir kūno galia apdovanotas žmogus, be to, 
turtingas ir kilmingas, galėtų panorėti gerbti teisingu- 
mąt Jis tik pasijuoks, išgirdęs garbinant teisingumą, 
o ir tas, kuris įstengia įrodyti, kad tai, ką mes pasakė- 
geriausias dalykas — teisingumas, net ir tas yra labai 
atlaidus neteisingiesiems ir nepyksta ant jų, nes gerai 
žino, kad, išskyrus vieną kitą Žmogų, kuris, apdova- 
notas dieviška prigimtimi, piktinasi neteisingumu ar- 
ba, žinojimo apšviestas, susilaiko nuo nedorybių, dau- 
giau niekas nėra teisingas savo noru ir smerkia netei- 
singumą tik iš bailumo arba dėl senatvės, arba dėl 
kokios kitos negalios, tai yra todėl, kad neįstengia ne- 
dorai elgtis. Aišku, kad iš tikrųjų taip yra. Juk pir- 
masis iš tokių žmonių, kuris tik įgyja galią, pirmasis 
ir elgiasi nedorai, kiek tik gali. Šito priežastis, So- 
kratai, yra tai, nuo ko mudu su broliu pradėjome visa 
tai su tavimi svarstyti, sakydami: „Keistas tu žmogus! 
Iš jūsų visų, kurie sakotės esą teisingumo gerbėjai — 
pradedant senovės didvyriais, kurių kalbos mums yra 
išlikusios, iki šiandieninių žmonių, — dar nė vienas 
nesmerkė nedorybės ir negarbino teisingumo dėl ko 
nors kito, o ne dėl garbės, aukštų vietų ir dovanų, ku- 
rias jis teikia. Tuo tarpu paties teisingumo ar netei- 
singumo, glūdinčio sieloje to, kam jis būdingas, nors 
tai būtų paslėpta ir nuo dievų, ir nuo žmonių, dar nie- 
kas nei poezijoje, nei prozoje nėra pakankamai ap- 
svarstęs ir įrodęs, kad neteisingumas yra didžiausias 
blogis, koks tik gali glūdėti sieloje, o teisingumas — 
didžiausias gėris. Jei nuo pat pradžių jūs visi būtumė- 


te šitaip kalbėję ir iš mažens būtumėte mus tuo įtiki- 
nę, Mums nereikėtų sergėti vieniems kitų nuo nedorų 
darbų, o kiekvienas pats sergėtųsi, baimindamasis, 
kad, nedorai elgdamasis, netaptų didžiausio blogio 
bendrininku". 

Štai ką, o galbūt ir dar daugiau galėtų pasakyti apie 
teisingumą ir neteisingumą Trasimachas arba kas nors 
kitas, grubiai, mano nuomone, iškreipdamas jų prigim- 
ti, o aš — nenoriu nuo tavęs slėpti — kalbėjau stipriai, 
kaip tik įstengiau, nes trokštu išgirsti, kaip tu šitai pa- 
neigsi. Todėl ne tik įrodyk mums, kad teisingumas yra 
geriau už neteisingumą, bet ir pasakyk, kokį jie pa- 
daro žmogų, patys savaime glūdėdami jame — gerą ar 
blogą. Apie tai, kokį Žmogus turi vardą, nekalbėk — ir 
Glaukonas tau taip patarė. Juk jeigu tu turėsi galvoje 
tikrąjį vardą ir dar pridėsi tariamą, mes sakysi- 
me, kad tu giri ne teisingumą, o tik teisingumo regi- 
mybę, ir peiki ne neteisingumą, o tik neteisingumo regi- 
mybę, kad ragini mus slėpti savo nedorumą ir sutari 
su Trasimachu, jog teisingumas yra svetimas gėris, 
naudingas stipresniajam, kuriam parankus ir naudin- 
gas jo paties neteisingumas, o silpnesniajam teisingu- 
mas nereikalingas. Kadangi tu tvirtinai, jog teisingumas 
priklauso prie didžiausių gėrybių, kurias verta turėti 
dėl to, ką jos duoda, o dar labiau dėl jų pačių, — to- 
kių, kaip regėjimas, klausa, protas, sveikata ir kitos 
gėrybės, tikros dėl savo pačių prigimties, o ne dėl 
žmonių nuomonės, — tai tu ir išgirk šitą teisingumo 
pusę: pasakyk, kad teisingumas pats savaime yra nau- 
dingas tam, kam jis būdingas, o neteisingūmas — ža- 
lingas. Tai, kad už teisingumą atlyginama garbe ir 
pinigais, palik kitiems išgirti. Aš galėčiau pakęsti gir- 
dėdamas, kaip kiti giria teisingumą ir smerkia netei- 
singumą, iškeldami į pirmą vietą atlyginimą ir garbę, 
bet nepakęsiu, jei tu šitaip kalbėsi — nebent tu šito 
pareikalautum, — nes tu visą gyvenimą sprendei tik 
šį vieną klausimą. Todėl ne tik įrodyk mums, kad 
lcisingumas geriau už neteisingumą, bet taip pat pa- 
sakyk, kokį jie padaro žmogų, patys savaime ęglūdėda- 

mi jame — nesvarbu, ar dievai ir žmonės tai mato, ar 
ne, — ir kodėl vienas iš jų yra gėris, o kitas — blogis. 

X. Aš visada gėrėdavausi Glaukono.ir Adimanto 
įgimtais gabumais, bet dabar mane ypač sužavėjo jų 
kalbos. Jas išklausęs, tariau: 

— O jūs iš tiesų savo šaunaus tėvo vaikai! Ne be 
pagrindo Glaukono gerbėjas savo eilegiją, kuria krei- 
pėsi į judu, pasižymėjusius mūšyje prie Megaros, pra- 
dėjo tokiais žodžiais: 

Jūs, Aristono šaunuolio vaikai, dievų giminaičiai 13. 


Man, mielieji, atrodo, kad čia gerai pasakyta. Jūs tik- 
rai turite kažką dieviška, jei, sugebėdami taip puikiai 
kalbėti apie neteisingumo naudingumą, vis dėlto ne- 
manote, kad neteisingumas yra geriau už teisingumą. 
Man atrodo, kad jūs iš tikrųjų taip nemanote. Taip 
sprendžiu iš viso jūsų elgesio, nes vien tik jūsų kalbo- 
mis aš nepatikėčiau. Bet Kuo labiau aš jumis tikiu, tuo 
labiau nesumoju, ką daryti, nežinau, kaip jums padėti, 
nes jaučiuosi neįstengsiąs. Kad taip iš tikro yra, rodo 
štai kas: kalbėdamas prieš Trasimachą, tariausi įrodęs, 
jog teisingumas yra geriau už neteisingumą, bet jūsų 
mano įrodymas nepatenkino. Kita vertus, negaliu 
neginti savo nuomonės, nes, man atrodo, būtų nedora 
nepagelbėti tavo akivaizdoje plūstamam teisingumui, 
kol dar esi gyvas ir įstengi kalbėti. Taigi geriausia gin- 
ti jį, kiek išgali. Ir Glaukonas, ir kiti manęs prašė, kad 


pagelbėčiau kiek galėdamas ir nemesčiau svarstyti, 
$ „el neišaiškinsiu teisingumo ir neteisingumo esmės ir 
+ 


až tikrojo vieno ir kito naudingumo. Aš jau sakiau, kaip 
(man atrodo: KTausima „Kurį imamės tyrinėti, yra ne- 


lengvas; man rodos, jis pagal jėgas tik tam, kieno 
skvarbus žvilgsnis. Mes, mano nuomone, nesame pa- 
kankamai stiprūs ištirti tokį dalyką — tai tas pat, ką 
žmogų, turintį prastą regėjimą, versti iš toli skaityti 
smulkias raides. O jeigu staiga kas nors susiprotėtų, 
kad tos pačios raidės būna ir didesnės, parašytos -di- 
desnėje lentoje, tai, manau, būtų tiesiog atradimas pir- 
miau perskaityti tai, kas parašyta stambiomis raidė- 


mis, o paskui ir tai, kas smulkiomis, jeigu tik parašyta 
tas pat. 

— Žinoma, — tarė Adimantas. — Bet, Sokratai, ko- 
kį tu čia matai ryšį su teisingumo klausimu? 

— Aš tau pasakysiu. Ar teisingumas yra būdingas 
paskiram žmogui, ar jis būna būdingas ir ištisai vals- 
tybei? 

— Ir valstybei, — atsakė jis. 

— Argi valstybė nėra didesnė už paskirą žmogų? 

— Aišku, didesnė. 

— Didesniame dalyke veikiausiai ir teisingumas 
yra didesnio masto ir lengviau suvokiamas. Taigi, jei 
norite, pirmiau panagrinėkime, kas yra teisingumas 
valstybėse, o paskui lygiai taip pat ištirsime jį ir paski- 
rame žmoguje, tai yra pasistengsime mažesniajame su- 
rasti panašumą į didesnįjį. 

— Man atrodo, kad tai geras pasiūlymas. 

— Jei mes mintyse įsivaizduotume besikuriančią 
valstybę, tai pamatytume joje ir teisingumo, ir netei- 
singumo pradus. 

— Tikriausiai. 

— Yra vilties, kad tokiomis sąlygomis lengviau 
pastebėsime tai, ko ieškome. 

— Aišku, lengviau. 

— Tai, man atrodo, reikia pasistengti šitai padary- 
ti. Čia didelis darbas. Patys spreskite. 

— Jau nuspręsta, — tarė Adimantas. — Pradėk. 

XI. — Mano nuomone, — tariau, — valstybė atsi- 
randa tada, kai kiekvienas iš mūsų jaučiasi negalįs 
pats vienas viskuo apsirūpinti, nes reikia dar daugelio 
dalykų. Ar tu manai esant kokią kitą valstybės susi- 
darymo priežastį? 

— Ne, nemanau. 

— Vadinasi, kiekvienas žmogus pasitelkia tai vie- 
ną, tai kitą Žmogų, kad patenkintų vieną ar kitą po- 
reikį, ir kadangi visiems daug ko trūksta, žmonės su- 
siburia į draugę, kad bendrai gyventų ir vieni kitiems 
padėtų; tokią bendriją ir vadiname valstybe. Ar ne 
laip? 

— Taip. 

— Vadinasi, kiekvienas ką nors duoda kitam ir ką 
nors iš kito gauna, ir mano, kad taip įam yra geriau. 

— Žinoma. 

— Na, tai mintyse kurkime valstybę nuo pat pra- 
džių, — tariau. — Kaip matyti, ją kuria mūsų poreikiai. 

— Be abejo. 

— O pirmutinis ir svarbiausias poreikis yra apsirū- 
pinti maistu, kad galėtum gyventi. 

— Aišku. 

— Antrasis poreikis — būstas, trečiasis — drabu- 
žiai, ir taip toliau. 

— Taip jau yra. 

— Na, o kaip valstybė gali visu tuo apsirūpinti? 
Matyt, vienas turės būti žemdirbių, kitas — namų sta- 
tytojų, dar kitas — audėju. Turbūt pridėsime dar ir 
batsiuvį ir dar kai ką iš tų, kurie padeda patenkinti 
mūsų kūno poreikius. 

— Teisybė. 

— Taigi valstybę būtinai turi sudaryti bent keturi 
ar penki Žmonės. 

— Taip atrodo. 

— Tai ką? Ar nereikia, kad kiekvienas iš jų dirb- 
tų savo darbą visos bend-ijos labui — vienas žemdir- 
bys augintų maistą keturiems ir sunaudotų keturis 
kartus daugiau laiko ir darbo ir dalytųsi su kitais tuo, 
ką jis išaugino? Ar jis turi nesirūpinti kitais, auginti 
tik ketvirtą dalį tos duonos sau vienam ir sunaudoti 
tik ketvirtą dalį laiko, o kitas tris dalis skirti būstui 
įsirengti, įsitaisyti drabužiams, apavui ir nevargti dėl 
kitų, bet pasirūpinti viską savo jėgomis ir tik sau pa- 
čiam? 

— Pirmasis atvejis geresnis, Sokratai, — tarė Adi- 
mantas. 

— Prisiekiu Dzeusu, — pasakiau, — čia nėra nieko 
nuostabaus. Ir man pačiam kilo tokia mintis, kai tu 
pasakei, kad iš pradžių žmonės gimsta nelabai pana- 
šūs vienas į kitą — kiekvieno prigimtis ir sugebėjimai. 
dirbti vieną ar kitą darbą yra skirtingi. Ar ne taip? 


— Taip. 

— Tai kąė Kas geriau dirba — ar tas, kuris moka 
daug darbų, ar tas, kuris tik vieną? 

— Aišku, tas, kuris moka tik vieną darbą. 

— Bet, aš manau, taip pat yra aišku, kad, jei pra- 
leisi darbo laiką, nieko nepadarysi. 

— Aišku. 

— Mat joks darbas nelaukia, kol dirbantysis turės 
laiko; priešingai, jis turi visą laiką rūpintis darbu, o 
ne dirbti jį priešokiais. 

— Būtinai. 

— Išeina, kad galima padaryti daugiau, geriau ir 
lengviau, kai kiekvienas dirba kokį nors vieną darbą, 
kuris atitinka jo sugebėjimus, be to, dirba laikų, ne- 
užsiimdamas kitais darbais. 

— Be abejo. 

— Taigi, Adimantai, parūpinti visam tam, ką mes 
minėjome, reikia ne keturių, o daugiau žmonių. Juk 
žemdirbys, aišku, nepasidarys nei gero arklo, nei 


kauptuko, nei kitų žemdirbystei reikalingų įrankių... 


Taip pat ir statybininkas — jam irgi daug ko reikia. 
Lygiai taip pat ir audėjas, ir batsiuvys. 

— Teisybė. 

— Taigi statybininkai, kalviai ir daug kitų amati- 
ninkų, prisijungę prie mūsų mažutės valstybės, pada- 
rys ją didelę. 

— Be abejo. 

— Bet valstybė dar nebus labai didelė, jei net prie 
jų pridėsime aviganius, jaučių ir kitokių galvijų pie- 
menis, kad žemdirbiai turėtų jaučių žemei arti, o sta- 
tybininkai kartu su žemdirbiais turėtų kinkomų gyvu- 
lių kroviniams vežioti, kad audėjai ir batsiuviai turėtų 
vilnų ir odų. 

— Sudėjus viską į krūvą, — tarė Adimantas, — 
išeis jau nemaža valstybė, 

— Bet beveik neįmanoma įkurti valstybę tokioje 
vietoje, kur ji apsieitų be prekių įvežimo iš kitur. 

— Aišku, neįmanoma. 

— Taigi dar reikės Žmonių, kurie atgabentų iš ki- 
tos šalies tai, ko reikia. 

— Reikės. 

— Bet toks tarpininkas grįš tuščiomis, jeigu jis 
nuvyks tuščiomis, tai yra nenugabens kitiems nieko 
iš to, ko jiems reikia. Ar ne taip? 

— Manau, kad taip. 

— Vadinasi, reikia gaminti ne tik tai, ko patiems 
reikia, bet taip pat ir tokių dalykų, už kuriuos gautum 
įvežamų prekių, ir tiek, kiek jų reikia. 

— Reikia. 

— Taigi mūsų valstybei reikės daugiau žemdirbių 
ir įvairių amatininkų. . 

— Taip, daugiau. 

— Taip pat ir daugiau tarpininkų, kad jie įvežtų 
ir išvežtų įvairius dalykus. Tai bus pirkliai. Ar ne 
taip? 

— Taip. 

— Taigi mums reikės ir pirklių? 

— Reikės. 

— O jei prekyba vyks jūromis, reikės ir daugybės 
žmonių, nusimanančių apie jūreivystę. 

— Reikės jų nemažai. 

XII. — Na, o pačioji valstybėje kaip jie savo 
tarpe dalysis tuo, ką pagamins? Juk kaip tik dėl to su- 
darėme bendriją ir sukūrėme valstybę. 

— Aišku, — atsakė Adimantas, — kad dalysis par- 
duodami ir pirkdami. 

— Todėl reikės ir turgaus, ir pinigų, kurie išreikš- 
tų keičiamų daiktų vertę. 

— Reikės. 

— Jeigu žemdirbys ar kuris kitas amatininkas, nu- 
nešęs savo gaminius į turgų, nepataikys atvykti tuo 
pačiu laiku, kaip ir tas, kuriam reikia pirktis tuos ga- 
minius, ar jis tuščiai leis laiką, sėdėdamas turguje vi- 
są dieną? 

— Jokiu būdu ne, —atsakė Adimantas. — Atsiras 
žmonių, kurie, tai matydami, apsiims būti tarpininkais. 
Gerai sutvarkytose valstybėse paprastai tuo užsiima 


silpnos sveikatos žmonės, netinkami kitokiam darbui. 
Jie ten, turguje, tik ir laukia, kad už pinigus įsigytų 
ką nors iš tų, kurie nori parduoti, ir vėl parduotų už 
pinigus tiems, kuriems reikia ką nors nusipirkti. 

— Todėl, — tariau, — miestui yra reikalingi smul- 
kūs prekiautojai. Argi mes nevadiname smulkiais pre- 
kiautojais tų, Kurie sėdi turguje ir verčiasi pirkimu ir 
pardavimu, o tų, kurie keliauja iš vieno miesto į ki- 
tą — pirkliais? 

— Vadiname. 

— Mano nuomone, yra ir kitokių tarpininkų. Tai 
žmonės, kurie dvasiniu atžvilgiu nelabai verti būti 
bendrijoje, bet jie turi daug fizinės jėgos ir gali dirbti 
sunkius darbus. Jie parduoda savo jėgą ir jos kainą 
vadina atlyginimu. Todėl jie ir vadinami samdiniais. 
Ar ne taip?ė 

— Taip. 

— Taigi valstybei reikalingi ir samdiniai. 

— Manau, kad taip. 

— Adimantai, ar jau pakankamai išaugo mūsų 
valstybė, kad ją galėtume laikyti tobula? 

— Turbūt. 

— O kur joje vieta teisingumui ir neteisingumui? 
Kuriuose iš mūsų minėtų dalykų jie pasireiškia? 

— Nežinau, Sokratai, — atsakė  Adimantas. — Ne- 
bent kokiame nors visų tų dalykų tarpusavio sąryšyje. 

— Galimas daiktas, — tariau, — kad tu esi teisus. 
Bet reikia tai išsiaiškinti ir eiti iki galo. Pirmiausia 
pažiūrėkime, kaip gyvens šitaip pasirengę žmonės. Jie 
augins duoną, darys vyną, siūs drabužius, apavą, 
statys namus, vasarą dirbs daugiausia basi ir pusnuo- 
giai, o žiemą — tinkamai apsirengę ir apsiavę. Susima- 
lę miežius arba kviečius, kruopas virs, o iš miltų už- 
maišys tešlą ir ant nendrių arba ant švarių lapų keps 
iš jos skanius pyragus ir duoną; gulėdami ant mirtų 
ir kukmedžio lapų pakloto, jie puotaus kartu su savo 
vaikais, užsigerdami vynu; pasipuošę vainikais, jie 
„iedos himnus dievams, linksmai bendraudami vieni su 

kitais; saugodamiesi skurdo ir karo, jie turės tiek vai- 
kų, kiek leidžia jų ištekliai. 

XIII. Čia įsikišo Glaukonas, sakydamas: 

— Tu verti tuos žmones vaišintis, matyt, vien sau- 
sa duona! 

— Teisybę sakai, — tariau. — Užmiršau pasakyti, 
kad jie turės kai ką ir prie duonos. Aišku, kad tu- 
rės ir druskos, ir alyvų, ir sūrio, ir svogūnų, ir 
daržovių — tai vis valstiečių maistas. Mes pridėsime 
jiems ir gardėsių — figų, žirnių, pupų. Jie keps mirtos 
vaisius ir buko riešutus ir po truputį gurkšnos vyną. 
Šitaip jie gyvens santarvėje, sveiki sulauks gilios se- 
natvės ir Mirdami perduos savo palikuonims tokį patį 
gyvenimo būdą. 

— Sokratai, jei kurtum kiaulių valstybe, ar ne to- 
kiu pačiu pašaru jas šertum? — paklausė Glaukonas, 

— Bet ko gi dar reikia, Glaukonai? 

— To, kas įprasta, — atsakė jis. — Jei nori, kad jie 
gerai jaustųsi, paguldyk juos į guolius, valgius sudėk 
ant stalų, duok mėsos ir gardėsių, kokius valgo dabar- 
tiniai Žmonės. 

— A, suprantu. Atrodo, mes kalbame ne tik apie 
besikuriančią valstybę, Let ir apie valstybę, gyvenan- 
čią pertekliuje. Gal tai ir neblogai. Mat, nagrinėdami 
šitokią valstybę, mes galbūt geriau pastebėsime, kaip 
valstybėje atsiranda teisingumas ir neteisingumas. 
Valstybė, kurią čia aptarėme, yra tikroji, tai yra svei- 
ka, valstybė. Jei norite, galime panagrinėti ir karščiuo- 
jančią valstybę. Matyt, kai kam mūsų nustatytas pa- 
prastas gyvenimo būdas nepatiks, jie bus nepatenkin- 
ti, jiems duok ir guolių, ir stalų, visokių rykų, mėsos, 
kvepalų, smilkalų, heterų, gardėsių — ir visko kuo 
daugiau. Išeina, kad būtinais dalykais reikia laikyti 
jau ne tai, apie ką mes iš pradžių kalbėjome — na- 
mus, drabužius, apavą, — ne, duok mums paveikslų ir 
papuošalų, aukso, dramblio kaulo ir kitų panašių daly- 
kų. Ar ne taip“ 

— Taip. 


— Taigi reikės vėl padidinti valstybę, nes sveiko- 
sios valstybės jau nepakaks: ją reikės išplėsti, papil- 
dyti daugybe tokių žmonių, kurie valstybei nėra būti- 
ni; visokiais medžiotojais, mėgdžiotojais — figūrų, 
spalvų ir dar kitais, kurie užsiima dailiaisiais menais, — 
poetais ir jų kūrinių atlikėjais, rapsodais, aktoriais, 
teatro rangovais, įvairių reikmenų gamintojais, viso- 
kiausių dirbinių, ypač moterų papuošalų, meistrais. 
Mums reikės padidinti ir patarnautojų skaičių. Argi 
nereikės auklėtojų, auklių, žindyvių, kambarinių, kir- 
pėjų, taip pat virėjų ir mėsininkų? Prireiks ir kiaulia- 
ganių. Mūsų pirmojoje valstybėje jų nebuvo, nes ne- 
reikėjo, o šitoje valstybėje reikės. Be to, reikės dau- 
gybės visokių galvijų, jeigu jau maistui bus vartojama 
mėsa. Ar ne taip? 

— Žinoma. 

— Šitaip maitinantis, ir gydytojų reikės daug dau- 
giau negu anksčiau. 

—-Žinoma, daugiau. 

; XVI. > Ir šalis, kurios iki šiol užteko gyventojams 
išmaitinti, pasidarys per maža. Kaip tu manai? 

— Iš tikrųjų taip. 

— Taigi, jeigu norėsime turėti pakankamai ganyk- 
lų ir dirvų, reikės atsirėžti dalį kaimynų žemės, o šie 
savo ruožtu turės atsirėžti dalį mūsų žemės, jeigu ir 
jie, nesitenkindami tuo, kas būtinai reikalinga, pasi- 
duos troškimui turėti vis daugiau ir daugiau. 

— Tai bus neišvengiama, Sokratai. 

— Tada, Glaukonai, turėsime kariauti. Ar kaip ki- 
taip elgsimės? 

— Be Karo neapsieisim, — atsakė jis. 

— Kol kas nekalbėsime apie tai, — tariau, — ar ka- 
ras yra gėris, ar blogis. Pasakysime tik, kad jau at- 
skleidėme, kas sukelia karą — aistra vis daugiau turė- 
ti; užvaldžiusi žmones, ji tampa visų asmeninių ir 
valstybinių nelaimių priežastimi. 

— Teisybė. 

— Tada, mano mielas, reikės dar labiau padidinti 
valstybę — net visa kariuomene, kuri galėtų ginti nuo 

priešų valstybės turtą ir visa tai, apie ką mes čia kal- 
bėjome, ir atremti priešų antpuolius. 

— Na, o patys piliečiai —ar jie neįstengtų ka- 
riautiė 

— Ne, — tariau, — negalėtų, jei tu ir mes visi, kur- 
dami. savo. valstybę, teisingai išsprendėme tą klausi- 
mą; jei prisimeni, mes nutarėme, kad vienas žmogus 
negali gerai išmanyti daugelio menų. 1 

— Tu teisus. 

— Tai ką? Ar karo veiksmai nėra menas? 

— Ir dar koks, — atsakė Glaukonas. 

— Tad ar batų siuvimu reikėtų labiau rūpintis ne- 
gu karo menu? 

-— Jokiu būdu ne. 

— Batsiuviui mes uždraudėme būti dar ir žemdirbiu 
ar audėjų, ar statybininku, jam leidome likti tik bat- 
siuviu, kad jis gerai atliktų batsiuvio darbą. Ir kiekvie- 
nam kitam palikome tik vieną darbą, kuriam jis iš 
prigimties geriausiai tinka; jį, atsisakęs kitų darbų, jis 
ir dirbs visą savo gyvenimą ir, jei tik neleis laiko vel- 
tui, puikiai-.jį atliks. O argi nesvarbu, kad visa, kas 
susiję su Karo menu, taip pat būtų gerai atliekama? 
Argi karo menas yra toks lengvas, jog ir žemdirbys, 
ir batsiuvys, ir bet kuris kitas amatininkas gali kartu 
būti ir geras karys? Niekas neišmoks gerai žaisti šaš- 
kėmis ar kauleliais, jeigu neužsiiminės tuo iš pat ma- 
žens, o žais tik retkarčiais. Tai nejaugi, paėmęs į ran- 
kas skydą ar kurį kitą ginklą ir užsivilkęs karinę ap- 
rangą, tuoj pat pasidarysi geru kovotoju ir hoplitų ** 
kautynėse, ir bet kuriame kitame mūšyje? Joks įran- 
kis, paimtas į rankas, iš karto nepadarys tavęs nei 
meistru, nei atletu ir bus nenaudingas, jeigu nemoki 
su juo apsieiti ir esi neigudęs. 

XV. — Kitaip tie įrankiai būtų neįkainojami. 

— Vadinasi, kuo svarbesnis yra sargybinių (guiag) 
darbas, tuo labiau jis nesuderinamas su kitais užsiėmi- 
mais — juk jis reikalauja meistriškumo ir didelių pa- 
stangų. 

— Tr aš taip manau,;-- tarė Glaukonas. 


— Šiam užsiėmimui reikia turėti ir atitinkamų įgim- 
tų savybių. 

— Be abejo. 

— Atrodo, mūsų darbas bus parinkti — jei tik suge- 
bėsime — žmones, kurie dėl įgimtų savybių tinka sau- 
goti valstybei. 

— Taip, tai mūsų darbas. 

— Prisiekių Dzeusu, — tariau,— užsikrovėme neleng- 
vą darbą. Vis dėlto nenusiminkime, darykime, kiek 
mūsų jėgos leis. 


— Žinoma, nereikia nusiminti,— pritarė Glaukonas.. 


— Ar tu manai, kad šiuo atžvilgiu yra skirtumas 


tarp geros veislės šuniuko 0 ir jaunuolio iš geros šeimos 
savybių? | 

— Kokias savybes tu turi galvoje? 

— Ir vienas, ir kitas turi būti aštraus regėjimo 
priešui susekti, miklus susektą priešą vytis ir stiprus, 
jei reikės su pasivytu priešu kautis. 

— Visos tos savybės reikalingos. | 

— O kad gerai kautumeis, reikia būti narsiam. 

— Kaipgi kitaip! 

— Ar galės būti.narsus arklys. ar šuo, ar kitas kuris 
gyvulys, jei jis nebus aršus? Argi nesi pastebėjęs, kad 
įniršis yra nesutramdomas ir nenugalimas ir kad kiek- 
viena įniršio apimta siela yra bebaimė ir nepasiduo- 
dantiė 

—- Esu pastebėjęs. 

— Dabar aiškų, kokios turi būti Kkūniškos sargybi- 
nio ypatybės. 

— Aišku. 

— Ir kad jo siela turi būti arši. 

— Ir tai aišku. 

— Bet, Glaukonai,— tariau,— ar. būdami tokio bu- 
do, jie nebus žiaurūs ir vieni kitiems, ir kitiems. pilie- 
čiams4 

— Prisiekiu .Dzeusu,— atsakė Glaukonas,— į tai ne- 
lengva atsakyti. 

— Saviesiems jie turi būti švelnūs, o priešams — 
žiaurūs. Priešingu atveju jiems neprisieis laukti, kad 
kiti juos išžudytų — jie patys išžudys vieni kitus. 

— Teisybė. 

— Tai ką daryti? — tariau.— Kur rasti kartu ir švel- 
nų, ir narsų būdą? Juk įniršis ir švelnumas yra vienas 
kitam priešingi. 

— Aišku. 

— O jei vienos iš tų dviejų ypatybių truks, Žžmo- 
gus jokiu būdu negalės būti geras sargybinis. Atrodo, 
kad tų dviejų ypatybių neįmanoma sujungti; tad išei- 
na, Kad negalima rasti gero sargybinio. 

— Tikra bėda, — tarė Glaukonas. 

Aš kiek pagalvojau ir, apsvarstęs tai, ką anksčiau 
kalbėjome, tariau: 

— Teisybę sakai, mano mielas. Mes patekome į 
bėdą, nes nutolome nuo to vaizdinio, kurį susikūrėme. 

— Kaip? 

— Mes nesumojome, kad yra žmonių, kurie turi 
šias dvi priešingas ypatybes. 

— Kur jieė 

— Tai būdinga ir kitiems gyvūnams, o ypač tam, 
kurį lyginome su mūsų sargybiniu. Tu, be abejo, ži- 
nai, kad geros veislės šunys būna labai romūs su sa- 
vais, pažįstamais, 0 su nepažįstamais — priešingai. 

— Žinau. 

— Vadinasi,— tariau,— šitai yra galima, ir, ieško- 
dami tokio sargybinio, mes nenusikaltome prigimčiai. 

— Atrodo, kad ne. 

XVI. — Ar tau neatrodo, kad būsimajam sargybi- 
niui dar kai ko trūksta: jam turi būti įgimtas ne tik 
įniršis, bet ir išminties siekimas. 

— Kaip tu sakai? — paklausė Glaukonas.— Nesu- 
prantu. 

— Ir šį bruožą, — pasakiau, — tu pastebėsi šunyse; 
gyvuliui tai tikrai nuostabus dalykas. 

— Būtent? 

— Pamatęs nepažįstamą žmogų, šuo urzgia, nors 
prieš tai nebūtų patyręs iš jo nieko bloga, o pamatęs 


pažįstamą, vizgina uodegą, nors niekados nebūtų pa- 
tyręs iš jo nieko gera. Ar tai ne nuostabu“ 

— Iki šiol — tarė Glaukonas,— aš nekreipiau dė- 
mesio į tai, bet aišku, kad taip yra. | 

— Šita jo prigimties ypatybė yra nuostabi ir netgi 
tikrai filosofiška. 

— Kaip tai suprasti? 

— Mat apie žmogaus, kurį mato, draugiškumą ar 
priešiškumą šuo sprendžia pagal tai, pažįsta jis jį ar 
ne. Argi tai nėra siekimas pažinti, kai savas Žmogus 
nuo svetimo skiriamas, remiantis atpažinimu ir neat- 
pažinimu? 

— Šito nepaneigsi. 

— Argi siekimas pažinti ir išminties siekimas nėra 
tas pat? 

— Tas pat, — atsakė Glaukonas. 

— Todėl drąsiai galima sakyti, kad ir žmogui, ku- 
ris bus švelnus saviems ir pažįstamiems, iš prigimties 
bus būdingas išminties ir pažinimo siekimas. 

— Galima sakyti. 

— Taigi nepriekaištingas valstybės sargybinis turės 
būti iš prigimties siekiantis išminties, siekiantis pažinti, 
be to, aršus, vikrus ir stiprus. 

— Visai teisingai. 

— Toks ir turės būti sargybinis. O kaip mes tokius 
žmones auginsime ir auklėsime? Ar, šitai svarstydami, 
mes lengviau išsiaiškinsime tai, dėl ko ir pradėjome 
šią kalbą, — kaip visuomenėje atsiranda teisingumas 
ir neteisingumas? Reikia žiūrėti, kad nenutoltume nuo 
mūsų pokalbio tikslo ir nesileistume perdaug toli. 

Glaukono brolis tarė: 

— Aš manau, kad šitai mums labai pravers, sie- 
kiant mūsų tikslo. 

— Mielas Adimantai, prisiekiu Dzeusu, tada nerei- 
kia atsisakyti išsiaiškinti šį klausimą, net jei tai ilgai 
užtruktų. 

— Tikrai nereikia. 

— Na, tai neskubėdami, kaip daro pasakotojai, im- 
kimės — tegul tik žodžiais — auklėti šiuos Žmones. 

— Taip ir reikia daryti. 

XVII. — Koks gi bus tas auklėjimas? Turbūt bū- 
tų sunku surasti geresnį auklėjimą už tą, kuris 
praktikuojamas nuo seniausių laikų: kūnui — gimnas- 


tika (yvuvaoTixn), o sielai — dailieji menai (uovovan) ??. 

— Iš tikro taip. 

— Turbūt pradėsime nuo dailiųjų menų, o tik pas- 
kui — gimnastika. ' | 

— Kodėl gi ne? 

— Dailiesiems menams tu priskiri ir pasakojimus 
(Adyoc). Ar ne? 

— Priskiriu. 

— Pasakojimai būna dviejų rūšių — tikri ir prama- 
nyti. 

— Taip. 

— Ir auklėti reikia abiejų rūšių pasakojimais, bet 
pradėti nuo pramanytųjų? 

— Nesuprantu, apie ką tu kalbi. 

— Ko čia nesuprasti? — tariau.— Juk iš pradžių vai- 
kams pasakojame mitus, o mitai apskritai -—- tai išmonė, 
bet juose yra ir šiek tiek tiesos. Taigi mitais vaikus 
pradedame auklėti pirmiau negu gimnastiką. 

— Taip. | 

— Todėl aš ir sakiau, kad pirmiau reikia imtis dai- 
liųjų menų, o tik paskui gimnastikos. 

— Teisingai, — tarė Adimantas. 

— Argi tu nežinai, kad kiekviename darbe svar- 
biausia yra pradžia, ypač jei tai liečia jauną ir glež- 
ną būtybę? Kaip tik tuomet ugdosi ir įsitvirtina tie 
bruožai, kuriuos kas nors nori idiegti auklėtiniui. 

— Iš tikro taip yra. 

— Argi mes lengva širdimi leisime vaikams klau- 
sytis ir dėtis į galvas bet kokius ir bet kieno sugalvo- 
tus mitus, dažniausiai prieštaraujančius toms pažiūroms, 
kurias, mūsų manymu, jie privalės turėti suaugę? 

— Jokiu būdu neleisime. 

— Taigi pirmiausia mums reikės prižiūrėti mitų 
kūrėjus: jeigu jų kūrinys bus geras, priimsime jį, o jei 
blogas — atmesime. Paskui mes įkalbėsime aukles ir 


motinas pasakoti vaikams tik '„pripažintuosius mitus,.- 


kad jais sparčiau ugdytų jų sielas, negu jų kūnus — 
rankomis. Daugumą dabar pasakojamų mitų reikės 
atmesti. 

— Kokius gi? — paklausė Adimantas. 

— Pagal reikšmingesnius mitus galėsime spręsti ir 
apie smulkiuosius. Juk ir vieni, ir kiti kuriami pagal 
tą patį pavyzdį ir veikia lygiai taip pat. Ar ne taip“. 

— Taip. Bet aš nesuprantu, kokius reikšmingesnius 
mitus tu turi galvoje. | 

— Tuos, — tariau— kuriuos mums pasakojo He- 
ziodas, Homeras ir kiti poetai. Sukūrę melagingus mi- 
tus, jie pradėjo pasakoti juos žmonėms ir iki šiol 
Dasakoja. 

— Kokie tie mitai, — paklausė Adimantas,— ir ką 
tu jiems prikiši? 

— Tai, ką visų pirma ir iš esmės dera prikišti — 
ypač kai prasimanymas nevykęs. 

— Ką tu turi galvoje? 

— Kai kas nors, kalbėdamas apie dievus ir didvy- 
rius, neigiamai vaizduoja jų savybes, tai yra lygiai tas 
pat, kaip kad jeigu dailininkas nupieštų ką nors visai 
nepanašų į tai, ką įis norėjo nupiešti. 

— Tokius dalykus iš tiesų reikia peikti, tik kuriuo 
atžvilgiu? 

— Visų pirma, — tariau,— didžiausią melą apie di- 
džiausius dievus išgalvojo tas, kuris negražiai pasako- 
ja, jog Uranas padaręs tai, ką jam priskiria Heziodas, 
ir kad Kronas jam už tai atsikeršijęs *?. Net jei visa 
tai, kas pasakojama apie Krono darbus ir kančias, ku- 
rias jis patyrė iš sūnaus, būtų teisybė, vis dėlto nerei- 
kėtų šito lengva širdimi pasakoti kvailiukams vai- 
kams — verčiau apie tai nutylėti. O jeigu jau būtinai 
reikia papasakoti, tai bent tegul tik nedaugelis slapta 
tai išgirsta, paaukoję ne paršelį *", o kokią nors didelę 
ir sunkiai įgyjamą auką, kad tik vienas kitas galėtų 
girdėti pasakojimą. 

— Šitokie mitai iš tikrųjų nekokie. 

— Mūsų valstybėje, Adimantai, jų nereikėtų pasa- 
koti. Negalima pasakoti jaunam Žmogui, esą, dary- 


damas didžiausius nusikaltimus ir visokiais būdais 


keršydamas savo tėvui už nedorybes, jis nepadarytų 
nieko ypatinga, o tik pasielgtų taip, kaip darė pirmieji, 
didieji dievai. 

— Prisiekiu Dzeusu, — tarė jis, — ir man pačiam at- 
rodo, kad tokių dalykų nereikia pasakoti. 

— Apskritai nereikia pasakoti, kad dievai su die- 
vais kariauja, spendžia vieni kitiems spąstus, vaidija- 
si — juk visa tai netiesa. Jei norime, kad tie, kurie 
saugos mūsų valstybę, laikytų didžiausia gėda vaidytis 
tarpusavyje, tuo labiau nereikia jiems pasakoti nei 
smulkiai aprašinėti milžinų mūšių ir kitokių dievų ir 
didvyrių vaidų su savo artimaisiais ir giminaičiais — 
priešingai, jeigu norime juos įtikinti, kad nė vienas 
pilietis niekuomet nejautė neapykantos kitam ir kad 
tai būtų nedora, tai seniai ir senutės iš mažens turi 
vaikams apie tai pasakoti, o ir vėliau, kai vaikai pa- 
ugės; ir poetus reikia priversti, kad jie kurdami laiky- 
tųsi šių taisyklių. O pasakojimų apie tai, kaip Herą 
sukaustė grandinėmis jos sūnus Hefaistas, kurį įo tėvas 
nutrenkė į žemę už tai, kad šis Mėgino užstoti moti- 
ną “, arba apie dievų kovas, sukurtų Homero, negali- 
ma įsileisti į mūsų valstybę, nesvarbu, ar jie būtų ale- 
goriniai, ar ne. Juk vaikai nesugeba atskirti, Kur ale- 
gorija, o kur —ne: nuomonės, kurias jie įsisąmonina 
tokiame amžiuje, lieka visam laikui, neišdildomos ir 
nepajudinamos. Todėl nepaprastai svarbu žiūrėti, kad 
mitai, kuriuos vaikai pirmiausia išgirsta, kuo rūpestin- 
giausiai diegtų jiems dorybes. 

XVIII. — Tai suprantama. Bet jei kas mūsų pa- 
klaustų, kas tai per mitai ir apie ką jie, ką mes jiems 
atsakytume? 

— Adimantai,— tariau,— dabar mudu ne poetai, O 
valstybės kūrėjai. O valstybės kūrėjams pakanka ži- 
noti, kokie turi būti mitai, ir žiūrėti, kad šito būtų lai- 
komasi. Kurti mitus — ne jų reikalas. 


— Teisybę sakai. Bet norėčiau žinoti, kokie turėtų 
būti mitai apie dievus. 

— Štai kokie: dievą visuomet reikia vaizduoti to- 
kį, koks jis yra,— vis tiek, ar epe, ar lyrikoje, ar tra- 
gedijoje. 

— Iš tikrųjų. 

— Argi dievas nėra iš esmės geras? Argi ne tokį 
ji ir reikia vaizduoti? 

— Kaipgi kitaip?! 

— Juk joks gėris nėra žalingas. Ar ne taip? 

— Taip. 

— Argi tai, kas nežalinga, kenkia? 

— Jokiu būdu ne. 

— O kas nekenkia, argi daro ką nors blogaė 

— Nedaro. 

— Kas nedaro nieko bloga, tas negali būti ir kokio 
nors blogio priežastis. 

— Negali. 

— Tai ką? Gėris yra naudingas? 

— Naudingas. 

— Vadinasi, gėris yra teisingo veikimo priežastis. 

— Taip. 

— Taigi gėris yra ne bet kokių, o tik teisingų veiks- 
mų priežastis. Dėi blogio jis niekuo dėtas. 

— Visiškai teisingai, — pritarė Adimantas. 

— Kadangi dievas yra geras, — pasakiau, — tai jis 
negali būti viso ko priežastis, kaip tvirtina dauguma; 
įis yra tik nedaugelio dalykų priežastis, o dėl dauge- 
lio dalykų jis nėra kaltas: juk gėrio būna mažiau negu 
blogio... Gėrio priežastimi negalima laikyti nieko kito, 
kaip tik dievą, o blogio priežasties reikia ieškoti kur 
nors kitur. 

— Man atrodo, kad tu labai teisingai kalbi. 

— Todėl negalima priimti nei Homero, nei kitų poe- 
tų suklydimų apie dievus, kai jie neteisingai teigia, 
jog esą 

Rūmuose Dzeuso prie slenksčio du kubilu stovi didžiausiu 
Su dovanom: viename jų nelaimės, antrajame — gėriai, 

ir tam, kuriam Dzeusas duoda iš abiejų, 
Tam atsitinka nelaimių, bet kartais ir laimė ateina, 
o tą, kuriam tik iš antrojo, 
Skurdas ir badas per šventąją žemę jį vejasi nuolat *?. 
Taip pat netiesa, kad Dzeusas esąs dalytojas 
ir gėrybių visų, ir nelaimių 20, 

XIX. Mes nepritarsime, jei kas sakys, įog Atėnė ir 
Dzeusas paragino Pandarą sulaužyti priesaiką ir nu- 
traukti paliaubas*!; atmesime ir pasakojimą, kad Te- 
midė ir Dzeusas sukėlę vaidą tarp dievų ŽŽ. Negalima 
leisti jaunuoliams klausytis ir šių Eschilo žodžių: 


Nusikaltimą dievas pasiunčia žmonėms, 
Kai nori jų namus sugriaut iš pamatų Ž*. 


Jeigu kokiame nors kūrinyje bus tokios įambinės ei- 
lutės ar bus aprašyta Niobės nelaimės arba Pelopo ai- 
nių kančios? arba trojiečių vargai, tai arba reikia 
nepripažinti, kad tai yra dievo darbas, arba, jeigu vis 
dėlto dievo, tai sugalvoti maždaug tokį paaiškinimą, 
kokį mes čia norime surasti: poetas turės sakyti, kad 
dievas daro tik tai, kas teisinga ir gera, o bausmė, 
krintanti tiems žmonėms, yra jiems į naudą. Bet ne- 


"galima leisti poetui tvirtinti, kad nubaustieji kenčia, 


ir dar dievo valia. O jei poetai sakys, kad tuos žmo- 
nes reikėjo nubausti ir kad vargsta tik nedorieji, ku- 
riems dievas daro gera, juos bausdamas, šitai galima 
leisti sakyti. Bet negalima leisti sakyti, jog dievas, 
kuris yra geras, esąs kaltas dėl kieno nors nelaimių,—-- 
tam turime iš visų jėgų priešintis: mūsų valstybėje 
tokių dalykų niekas — nei jaunas, nei senas, jeigu jis 
nori, kad valstybėje viešpatautų teisėtumas,— neturi 
nei kalbėti, nei klausytis pasakojant eilėmis ar proza, 
2es toks tvirtinimas ir nedoras, ir nenaudingas, ir, be 
to, prieštaringas. 

— Aš kartu su tavimi balsuosiu už šį įstatymą, jis 
man patinka. 

— Tai bus pirmasis įstatymas ir pirmoji taisyklė 
dėl dievų: pagal ją, ir kalbose, ir poetiniuose kūri- 


niuose reikia teigti, kad dievas yra ne viso ko, o tik 
gėrio priežastis. 

— Tai visiškai priimtina, — tarė Adimantas. d 

— O koks bus antrasis įstatymas? — paklausiau.— 
Argi tu manai, kad dievas yra burtininkas, kuris ty- 
čia pasirodo mums tai vienu, tai kitu pavidalu: čia jis 
pats keičiasi, įgydamas įvairius kitus pavidalus, čia tik 
klaidina mus, versdamas manyti apie jį tai viena, tai 
kita? O gal dievas yra kažkas paprasta, ir jis niekad 
neišeina už savo pavidalo ribų? 

— Negaliu taip iš karto atsakyti. 
— O jeigu kas peržengia savo pavidalo ribas, tai jis 

kinta arba savaime, arba dėl kieno*nors kito poveikio. € 

— Be abejo. A 

— Bet tai, kieno būklė kuo geriausia, mažiausiai ; 
pasiduoda įvairiems poveikiams. Juk, pavyzdžiui,“ 
sveiko ir stipraus kūno neįstengia pakeisti valgis, gė- 
rimas, sunkus darbas arba augalų — saulės kaitra, vė- 
jai ir kiti panašūs dalykai. 

— Be abejo. 

— Narsiausios ir protingiausios sielos išoriniai įvy- 
kiai taip pat negali sųdrumsti ir pakeisti. 381 

— Žinoma. 

— Net ir sudėtiniai daiktai — rykai, namai, drabu- 
žiai, — jeigu jie gėrai padaryti ir tvarkingai užlaikomi, 
dėl tos pačios priežasties taip pat mažai kinta dėl lai- 
ko ir kitokių išorinių dalykų poveikio. 

— Iš tikrųjų taip yra. 

— Taigi kiekvienas daiktas, arba iš prigimties to- b 
bulas, arba tobulai padarytas, arba ir toks, ir toks, be- 
veik nesikeičia dėl kieno nors poveikio. 

— Atrodo, kad taip. 

— Bet juk dievas ir visa, kas su juo susiję, yra 
visais atžvilgiais tobula. 

— Žinoma. 

— Todėl jam mažiausiai tinka keisti savo pavidalą. 

— Mažiausiai. 

XX. — Bet gal jis pats save keičia ir įgyja kitą 
pavidalą? 91 


P. 

— Matyt, jei tik jis keičiasi, 

— Ar jis pakeičia save į geresnį ir gražesnį, ar į 
blogesnį ir bjauresnį? 

— Tik į blogesnį — atsakė Adimantas,— jeigu jau 
keičiasi. Juk negalėtume pasakyti, kad dievui trūksta 
grožio arba dorybių. 

— Puikiai pasakei, — tariau.— Bet jeigų taip yra, 
Adimantai, tai ar tu manai, kad kas nors — nesvarbu, 
dievas ar Žmogus — pats savo noru padarys save ku- 
riuo nors atžvilgiu blogesnį? 

— Tai neįmanoma. 

— Taigi neįmanoma ir tai, kad dievas panorėtų pa- 
keisti pats save: kiekvienas iš dievų, būdamas geriau- 
sias ir gražiausias, visuomet išlaiko savo pavidalą. 

— Tai būtina, — sutiko Adimantas. 

— Tad, mielas bičiuli, tegul nė vienas poetas ne- 
pasakoja mums, kad 

dievai, prisimetę svečiais iš tolimo krašto 
Ir apsirengę prastai, per miestus ir per kaimus keliauja 2*, 
tegul niekas neskleidžia paskalų apie Protėją ir Teti- 
dę 2, tegul tragedijose ir kituose kūriniuose nevaiz-, 
duoja Heros, pasivertusios žyne ir renkančios aukas 


argiečio Inacho vaikams, gyvybės davėjams "7, 


ir tegul apskritai neprasimano nebūtų dalykų. Ir moti- 
nos neturi, patikėjusios poetais, gąsdinti savo vaikų 
prasimanymais, jog kažkokie dievai vaikščioją nakti- 
mis, pasivertę visokiais svetimšaliais. Šitokiomis pasa- 
komis jos įžeidinėja dievus, o ir vaikai nuo jų darosi 
bailūs. 

— Jos neturėtų šito daryti, — pritarė Adimantas. 

— Vadinasi, patys dievai nesikeičia. Bet galbūt jie 
burtais apgauna mus ir įtikina, jog jie rodosi įvairiais. 
pavidalais? 

— Galbūt. 

— Tai ką? — tariau— Negi dievas panorės apgau- 
dinėti mus — žodžiais arba iš tikrųjų, — vietoj savęs pa- 
kišdamas mums tik vaiduoklį? 

— Nežinau,— atsakė Adimantas. 


— Argi tu nežinai, kad tikro melo — jei taip gali- 
ma pasakyti — nekenčia visi dievai ir žmonės? 

— Kaip, kaip? 

— Ogi štai: niekas nenori apsigauti ir kito apgauti 
dėl pačios esmės ir dėl svarbiausių dalykų — čia kiek- 
vienas labiau už viską vengia melo. 

— Aš vis dar nesuprantu. 

— Tu manai, — tariau,— kad aš čia kalbu kažką ne- 
paprasta, tuo tarpu aš tik sakau, kad apgauti savo sie- 
lą tikrovės atžvilgiu, palikti ją suklaidintą ir pats buū- 
ti nemokša ir persisunkęs melu niekas nenori: čia visi 
labiausiai neapkenčia melo. 

— Tikra teisybė. 

— Tai va — šitai, apie ką aš ką tik kalbėjau, visai 
pagrįstai galima pavadinti tikruoju melu: tai suklaidinto 
žmogaus sieloje glūdįs nežinojimas. O žodinis melas jau 
yra sielos būsenos atgaminimas, vėlesnis jos atvaiz- 
das, vadinasi, jau ne grynas melas. Ar ne taip? 

— Taip. 

XXI. — Taigi tikrojo melo nekenčia ne tik dievai, 
bet ir žmonės. 

— Manau, kad taip. 

— O kaip su žodiniu melu? Gal kai kada jis kai 
kam būna ir naudingas, tad neverta jo neapkęsti? Pa- 
vyzdžiui, priešų ir vadinamųjų draugų atžvilgiu — kai 
jie, apimti šėlo ar beprotybės, puola daryti ką nors 
bloga, ar tada melas nėra naudinga priemonė, pade- 
danti nukreipti juos nuo blogų darbų? O ir tuose mi- 
tiniuose pasakojimuose, apie kuriuos ką tik kalbėjome, 
melas yra naudingas, jei tik jis kaip galima panašes- 
nis į tiesą, nes mes nežinome, kaip viskas buvo iš tik- 
rųjų senovėje. 

— Iš tikrųjų taip būna, — sutiko Adimantas. 

— Bet kokiu atžvilgiu melas yra naudingas dievui? 
Galbūt jis, neturėdamas žinių apie senus laikus, apgau- 
dinėja mus, sukurdamas tiesos regimybę? 

— Tai būtų tiesiog juokinga! 

— Vadinasi, dievuje nėra melagio poeto. 

— Manau, kad ne. 

— O. gal jis imtų apgaudinėti, išsigandęs priešų“ 

— Jokiu būdu. | 

— O gal dėl savo artimųjų šėlimo.ar beprotybės? 

— Bet juk nė vienas beprotis ar patrakėlis nėra 
dievų mylimas. 

— Taigi dievui nėra jokio pagrindo meluoti. 

— Nėra. 

— Todėl nė vienas dievas ar demonas nemeluoja. 

— Jokiu būdu nemeluoja. 

— Taigi dievas yra kažkas visiškai paprasta ir tik- 
ra ir savo veiksmais, ir žodžiais; jis ir pats nesikeičia, 
ir kitų neapgaudinėja nei žodžiais, nei siųsdamas ženk- 
lus — nei miegant, nei budint. 

— Iš tavo žodžių man ir pačiam šitai darosi aišku. 

— Taigi, — tariau,— tu sutinki, kad antroji taisyk- 
lė, kurios reikia laikytis ir samprotavimuose, ir kūry- 
boje, kai kalbama apie dievus, yra tokia: dievai — ne 
burtininkai, jie nekeičia savo pavidalo ir neapgaudi- 
nėja mūsų nei žodžiais, nei darbais. 

— Sutinku, — atsakė Adimantas. 

— Taigi, daug ką girdami Homero poezijoje, mes 
vis dėlto nepritarsime sapnui, kurį Dzeusas pasiuntė 
Agamemnonui Š. Nepritarsime ir Eschilui toje vietoje, 
kur Tetidė sako, jog Apolonas per vestuves pranašavęs 


man laimę vaikuose, kurie 
Ilgai gyvensią, nepatirdami ligų. 
Dievai mane mylėsią, saugosią visad. 
Pajaną užgiedojo, aukštindams mane. 
Ir aš tikėjaus — Febo lūpos nemeluos, 
Iš jųjų trykšta pranašavimai dievams. 
O jis — giedojęs pats, tada puotavęs pats, 
Pasakęs pats, — patsai nužudė mano sūnų! 2? 


Kai koks nors poetas ims šitaip kalbėti apie dievus, 
mes supyksime ir neduosime jam choro“: taip pat 
uždrausime mokytojams naudoti šitokią noeziją jauni- 
mui auklėti, nes sargybiniai turi būti dievobaimingi ir 
panašūs į dievus, kiek tai žmogui įmanoma. 

— Aš visiškai sutinku su šiais reikalavimais ii esu 
pasirengęs laikyti juos įstatymais. 


TREČIOJI KNYGA 


I. — Taigi, — tariau,— dievų atžvilgiu reikės laiky- 
tis šitokios taisyklės: tie, kuriems privalu gerbti die- 
vus ir savo gimdytojus ir tarpusavio meilę laikyti la- 
bai svarbiu dalykų, jau iš pat mažens turi vienų pa- 
sakojimų klausytis, o kitų — nesiklausyti. 

— Man rodos,— tarė Adimantas,— kad mes visai 
teisingai nutarėme. 

— Na, o jeigu jie turi būti narsūs, tai ar nereikia 
jiems kalbėti ne tik šitokius dalykus, bet dar ir kito- 
kius, kad išrautume mirties baimę? Kaip tu manai, ar 
gali būti narsus tas, kuris bijosi mirties? 

— Prisiekiu Dzeusu, manau, kad ne. 

— Ar tu manai, kad žmogus, kuris tiki Hadu ir jo 
baisumais, nebijos mirties ir verčiau pasirinks mirtį 
mūšyje negu pralaimėjimą ir vergiją? 

— Jokiu būdu ne. 


- 


— Taigi, kaip matyti, mums reikės susirūpinti ir 
tokiais mitais ir iš tų, kurie juos pasakoja, reikalauti, 
kad taip naiviai nejuodintų Hado karalystės, o daugiau 
ją išgirtų, nes jų pasakojimai ir neteisingi, ir nenau- 
dingi būsimiems kariams. 

— Reikės, — pritarė Adimantas. 

— Taigi iš epo, pradėję nuo pirmos eilutės, išbrauk- 
sime visus šitokius dalykus: 

Aš malonėčiau geriau už tarną būti pas kitą 


Žmogų beturtį, kuris ir duonos pristinga ne Kalta: 
Nei karaliauti visų ligi šiol numirusių tarpe 1. 


356 


387 


96 


Išbrauksim ir šitas eilutes: 


Kad neiškiltų į šviesą žmonėms ir dievams nemirtingiems 
Rūmai jo tvankūs, priplėkę, kurių ir dievai neapkenčia *, 


arba: 

Nuostabūs dedas dalykai! Ir Hado namuos pasilieka 

Vėlei pavidalas senas, tik jausmo širdy nė krislelio ž. 
Ir šitą: 

Vienas tik jis gyvastingas, kiti — be gyvybės šešėliai *, 
ir: 

Siela iš kūno išskrido ir Hado šalin nukeliavo, 

Savo likimą apverkus, jaunystę ir jėgą palikus *. 
Ir šitą: 

Suplazdėjęs šešėlis prasmego 
Žemėn kaip dūmas lengvutis 9, 

ir: 


Kaip gūdžioje olos tamsumoj šikšnosparniai švokščia, 
Ėmę plasnoti sparnais, kai vienas krinta nuo sienos, 

Kur jie, sukibę eilėj, greit glaudžiasi vėlei į pulką, — 
Lygiai taip švokštė tos vėlės ir skrido, pulkan susimetę 7. 


Mes paprašysim Homero ir kitų poetų neužsigauti, jei 
visus šitokius dalykus išbrauksime — ne dėl to, kad jie 
būtų nepoetiški ir nemalonūs daugeliui klausytojų, bet 
dėl to, kad, priešingai, kuo jie poetiškesni, tuo mažiau 
tinka klausytis vaikams ir suaugusiems, jeigu žmogus 
turi būti laisvas ir labiau bijotis vergijos negu mirties. 

— Ir aš taip manau,— pritarė Adimantas. 

1. — Taip pat reikia atmesti visus baisius ir gąs- 
dinančius su tuo susijusius pavadinimus — Kokito, 
Stikso *, vėlių, vaiduoklių ir kitus,— kuriųos išgirdus 
žmonėms plaukai pasišiaušia. Galbūt jie tinka kur nors 
kitur. Bet mes būgštaujame dėl sargybinių, kad nuo 
tokių sukrėtimų jie nepasidarytų pernelyg nervingi ir 
jautrūs. 

—- Ir pagrįstai būgštaujame, 

— Vadinasi, tokių pavadinimų reikia atsisakyti. 

— Reikia. 


— Tr poezijos kūriniuose reikia piešti visai priešin- 
gą vaizdą. 

— Aišku. 

— Taip pat išmesime iš poezijos ir didžiųjų vyrų 
skundus ir dejones. 

— Jei išmetėm anuos, reikia išmesti ir šitai. 

— Pažiūrėkime, — tariau,— ar teisingai darome, iš- 
mesdami tokius dalykus. Mes teigiame, kad tikras vy- 
ras nelaiko baisiu dalyku kito tikro vyro mirties, nors 
tai būtų ir jo draugas. 

— Iš tikrųjų taip teigiame. 

— Todėl jis neaimanuos, tarsi tą būtų ištikę kaž- 
kas baisaus. 

— Neaimanuos. 


— Mes taip pat teigiame, kad toks vyras, garbingai | 


gyvendamas, yra visiškai nepriklausomas ir mažiau- j e 


siai reikalingas kitų žmonių. 

— Teisybė. 

— Todėl jam visai nebaisu netekti sūnaus ar brolio, 
ar turto, ar kitų panašių dalykų. 

— Visai nebaisu. 

— Vadinasi, kai jį ištiks kokia nelaimė, jis nevaitos, 
o tyliai iškęs. 

— Tylių tyliausiai. 

— Todėl teisingai pasielgtume, atimdami iš didžiųjų 
vyrų aimanas ir palikdami jas moterims — ir tai nerim- 
toms — ir niekam tikusiems vyrams, kad tie, kuriuos 
norime išauklėti šalies sargybiniais, gėdytųsi taip 
elgtis. 

—- Teisingai, — patvirtino Adimantas, 

— Ir vėl prašysime Homero ir kitų poetų nepasa- 
koti, kad Achilas, deivės sūnus, „vertės nuo šono ant 
šono, aukštielninkas gulė ir kniūpščias“ ir „pagaliau, 
atsikėlęs iš guolio, nerimo pilnas, išbėgo pajūrin“ ar- 
ba kad jis „stvėrė (...) rankom abiem pajuodavusias 
dulkes nuo žemės, bėrė jas sau ant galvos“ ?, ir ap- 
skritai nevaizduoti jo verkiančio ir vaitojančio. Ir 
apie Priamą, kuris savo kilme buvo artiinas dievams, 
nesakyti, kad jis 

Prašė maldavo visus, atsiklaupdamas žemėį į purvą, 
Vyrą kiekvieną vardu pavadindamas **, 


Dar labiau prašysime jų neversti dievų sielvartauti 
ir kalbėti: 

Oi, kokia vargšė ir kaip nelaiminga aš močia herojaus **. 
O jeigu jau apskritai negalima dievų taip vaizduoti, 
tai kokio reikia įžūlumo, kad didžiausiąjį iš dievų pa- 
rodytum tokį nepanašų į save, tariantį tokius žodžius: 


Vargas! Tą mieląjį vyrą antai mano akys pamatė, 
Kaip apie mūrus jį veja. Širdis man sugrudo, nes gaila 12, 


arba: 


Vargas man! Štai Sarpedonas, kuris man brangiausias tarp vyrų, 
Turi pražūti nuo rankos nūn Menetiado Patroklo 1*, 


III. Jeigu jaunuoliai, mielas Adimantai, tokių da- 
lykų klausysis rimtai ir neišjuoks jų kaip dievams ne- 
pritinkančių, tai vargu ar kas nors, būdamas tik žmo- 
gus, laikys žeminančiu dalyku ir priekaištaus sau, jeigu 
jam šaus į galvą pasakyti ar padaryti ką nors pana- 
šaus,— priešingai, jis be jokios gėdos dėl kiekvieno 
menkniekio raudos ir aimanuos. 

— Tikra teisybė. 

— Taigi šito neturi būti, kaip mes ką tik išsiaiš- 
kinome. Šios išvados ir laikykimės, kol kas nors neiti- 
kins mūsų pakeisti ją kita, geresne. 

— Sutinku. 

— Bet mūsų jaunuoliai neturi būti ir perdėm ju- 
kūs: po stipraus juoko priepuolio beveik visada ap- 
ima visai priešinga nuotaika. 

— Man irgi taip atrodo, — pritarė Adimantas. 

— Taigi negalima vaizduoti, kaip juokas suima gar- 
bingus Žmones, o juo labiau — dievus. 

— Taip, šito tai juo labiau. 

— Todėl mes neleisime Homerui šitaip kalbėti apie 
dievus: 

Nebesuvaldomai juoktis pradėjo dievai laimingieji, 
Šiubį Hefaistą pamatę vikriai sukinėjantis rūmuos !*, 


Pagal tave išeina, kad negalima tokių dalykų pasakoti. 


Taip, šito iš tikrųjų negalima pasakoti, jeigu no- 
ir ztnoli Mano nuomonę. 

Juk tiesą reikia vertinti. Jei mes teisingai sakė- 
me, kad dievams melas iš tikrųjų yra nenaudingas, o 
zmonėms jis naudingas kaip vaistas, tai aišku, kad to- 
kt vaistą reikia leisti naudoti tik gydytojams, o neiš- 
manančių prie jo negalima prileisti. 

— Aišku. 

— Jau kam kam, o valstybių valdovams tikrai dera 
meluoti ir priešams, ir savo piliečiams — savo valsty- 
bės labui, bet visi kiti neturi griebtis melo. Jeigu koks 
nors žmogus mMmeluos valdovams, mes pasakysime, kad 
lai yra toks pat —o gal dar didesnis — nusikaltimas, 
kaip kad jeigu ligonis meluotų gydytojui arba darantis 
oimnastikos pratimus slėptų nuo mokytojo tikrąją sa- 
vo kūno būklę, arba irklininkas nesakytų vairininkui 
Liesos apie laivą ir jūreivius, kaip einasi jam pačiam 
1r kitiems įūreiviams. 

—— Teisingai kalbi. 

-— Taigi, jei valdovas sugaus meluojant kurį nors 
iš tų, kurie dirba, 

Žynį, ar tą, kuris gydo, ar gerą dailidę *5, 
jis nubaus jį už tai, kad šis įveda pražūtingą paprotį, 
kuris apvers valstybę tarsi kokį laivą. 

— Ypač jeigu po žodžių eis darbai. 


— Na, 0 nuosaikumas (o0ogpoovvn) ar nebus reika- 
lingas mūsų jaunuoliams? 

— Kaipgi ne! — atsakė Adimantas. 

— Dauguma žmonių svarbiausiu nuosaikumo bruo- 
Zu laiko ne tik paklusimą valdovams, bet ir saikingumą 
valgant, geriant ir meilės dalykuose. 

— Ir man taip atrodo. 

— Taigi, manau, mes pavadinsime vykusiais tuos 
žodžius, kuriuos taria Homero Diomedas: 

Liaukis, nutilk. Paklausyk patarimo tu mano geriausiai 18, 


taip pat ir tokias eilutes: 


Vyrai achajai tylėdami žengė, rūstybe kvėpavo, 
Cierbė jie savo vadus ir jų klausė !*, 

ir kitus panašius žodžius. 
— Puiku. 
— (O ką tu pasakysi apie šitokius žodžius: 
Vargšas girtuokli, tau akys šunies, o širdis tai kaip stirnos * 


ir po jų einančius? Ar jiems pritari Ar gerai bus, jei 
kas nors kalbėdamas ar eilėse bus toks įžūlus su savo 
valdovu? 

— Visai negerai. 

— Tokie žodžiai, mano nuomone, nepadės skiepyti 
jaunuoliams nuosaikumo. Beje, nereikia stebėtis, jeigu 
jie patinka. Kaip tau atrodo? 

— Taip pat, kaip ir tau. 

IV. — Na, o kai poetas išmintingiausio vyro lūpo- 
mis tvirtina, jog puikiausias dalykas — tai, kad 

skobnys lūžta gėrybėm, 
Duona, mėsų kalnais, ir vyno pylėjas nespėja 
Semt iš kraterio ir pilt kiekvienam prinešęs į taurę *?, 


ar šitai, tavo manymu, tinka skiepyti jaunuoliams su- 
sivaldymą? Arba šitai: 
Bet nusibaigti badu — baisiau už viską pasauly ??, 


arba kad Dzeusas, kai visi dievai ir Žmonės miegojo 
ir tik jis vienas budėjo, staiga apimtas meilės geismo, 
viską užmiršo ir, pamatęs Herą, taip įsiaudrino, jog net 
nenuėjo į savo kambarį, o panorėjo čia pat ant žemės 
su ja susijungti, ir prisipažino jai esąs apimtas tokios 
aistros, kokia nė tada jo nebuvo užvaldžiusi, kai jiedu 
pirmą kartą susitiko slapta nuo savo tėvų ži. Arba kad 
Arėjas ir Afroditė Hefaisto buvo apkalti lovoje *ž ir 
kiti panašūs dalykai? 

— Prisiekiu Dzeusu,— tarė Adimantas,— tokie da- 
lykai man atrodo netinkami. 

— Bet jei garsūs vyrai ir žodžiais, ir darbais rodo 
ištvermę, reikia žiūrėti ir klausyti. Kad ir, pavyzdžiui, 
šitai: 

Trenkė sau kumščiu todėl į krūtinę ir pratarė šitaip: 
„Reikia ištverti, širdie! Nepalygint baisesnę ištvėrei 
Kančią“ 23, 


— Teisingai kalbi. 
-— Be to, mūsų auklėtiniai neturi imti dovanų ir bū- 
t godūs. 
— Jokiu būdu. 
—— Negalima jiems pasakoti, kad 


Dovanos tinka dievams, karalius garbiuosius palenkia 2*. 


Negalima pagirti ir Achilo auklėtojo Feniko, kuris 
esą teisingai pataręs savo auklėtiniui padėti achajams, 
jei šie duos dovanų, o jei ne — ir toliau pykti ??,. Mes 
nesutiksime ir su visais tais negražiais dalykais, kurie 
pasakojami apie Achilą — kad jis buvęs toks godus, 
į0g priėmęs Agamemnono dovanas Ž, arba kad miru- 
stojo kūną grąžinęs tik po to, kai gavęs išpirką — ki- 
taip nesutikęs grąžinti ?'. 

— Tokie poelgiai nenusipelno pagyrimo. 

— Aš gerbiu Homerą, bet vis dėlto kad ir nenoro- 
mis turiu pasakyti, jog nedora tokius dalykus priskirti 
Achilui ir tikėti, kai šitai tvirtina kiti poetai. Arba 
vėlgi — štai ką Achilas sako Apolonui: 


Pavojingiausias dievų, tu mane suvedžiojai, taiklusis, 


Keršyčiau tau iš tikrųjų, jei tokią galybę turėčiau 28, 


Net upės dievui Achilas nepakluso 2? ir buvo pasiren- 
gęs kautis su juo; arba apie savo plaukus, skirtus ki- 
tai upei, Sperchėjui, jis pasakė: 

Lai jau ir garbanos mano palydi Patroklą herojų *?, 


o Patroklas tada jau buvo miręs. Neįtikėtina, kad jis 
būtų šitaip padaręs. Arba pasakojimai apie Hektoro 
lavono valkiojimą aplink Patroklo kapą *!, belaisvių 
aukojimą lauže?*— mes pasakysime, kad visa tai — 
melas. Mes neleisime, kad mūsų kariai tikėtų, jog 
Achilas, deivės ir dorovingojo Pelėjo, Dzeuso sūnaus 33, 
sūnus, išauklėtas išmintingojo Chirono **, buvęs tokios 
prieštaringos dvasios, jog sirgęs dviem viena kitai 
priešingomis ligomis — žemu turtų troškimu ir išdidžia 
panieka dievams ir žmonėms. 

— Teisingai kalbi. 

V. — Taip pat netikėsime,— tariau,— ir kitiems ne- 
leisime pasakoti, kad Poseidono sūnus Tesėjas ir Dzeu- 
so sūnus Piritojas buvę gudrūs ir klastingi grobikai *? 
arba kad kuris kitas dievo sūnus ar didvyris būtų iš- 
drisęs daryti tokius baisius ir šventvagiškus darbus, 
apie kuriuos meluoja poetai; mes priversime poetus 
sakyti arba kad tai ne jų darbai, arba kad jie nėra 
dievų vaikai — tik jau ne priešingai ir vienam, ir ki- 
tam. Tegul jie nebando įtikinti jaunuolių, kad dievai 
sukelia blogį ir kad didvyriai nė kiek ne geresni už 
žmones. Kaip jau anksčiau sakėme, tai nedora ir ne- 
atitinka tiesos. Juk įrodėme, kad iš dievų negali kilti 
blogis. 

— Be abejo. 

— Net ir klausytis apie tai yra žalinga. Mat kiek- 
vienas ims pateisinti savo nedorumą, jei įsitikins, kad 
šitaip daro ir darė ir tie, kurie dievams giminingi, ir 
Dzeuso artimieji: 

tarp Idos kainų 
Aukuras jų tėvo, Dzeuso, iškilęs. 
Jų gyslomis dar teka kraujas dieviškas **. 


Todėl reikia padaryti galą šitokiems mitams, kad jie 
mūsų jaunuoliams neįskiepytų nuomonės, jog esą ga- 
lima lengva ranka daryti nusikaltimus. 

— Reikia. 

— Kadangi mes svarstome, — tariau,— kokių pasa- 
kojimų reikia ir kokių nereikia, tai kokią jų rūšį dar 
liko aptarti? Jau išsiaiškinome, kaip reikia kalbėti apie 
dievus, demonus, apie.didvyrius-ir apie Hado karalystę. 

— Visiškai. 

— Ar tik ne apie žmones mums liko išsiaiškinti? 

— Teisingai. 

— Bet, mano mielas, kol kas mes nieko negalime 
apie tai pasakyti. 

— Kodėl? 

— Aš manau, mes turėtume sakyti, kad ir poetai, 
ir tie, kurie rašo proza, dažniausiai klaidingai spren- 
džia apie žmones — jie mano, kad nedorėliai paprastai 


buna laimingi, o teisingi Žmonės — nelaimingi, kad ne- 
teisingumas esąs naudingas, jei tik jis neiškyla aikš- 
tėn, ir kad teisingumas esąs naudingas kitam, 0 pačiam 
teisingajam jis — bausmė. Tokius dalykus mes uždrau- 
sime kalbėti ir liepsime eilėse ir mituose pasakoti visai 
priešingai. Ar ne taip? 

— Taip. 

— Jei sutinki, kad aš kalbu teisingai, tai manau, kad 
sutinki ir sų mūsų ankstesniais samprotavimais. 

— Teisingai Manai. 

— Kad apie žmones šitaip negalima kalbėti, mes 
nutarsime tik tada, kai išsiaiškinsime, kas yra teisin- 
gumas ir kuo jis savaime naudingas tam, kuris yra 
teisingas, nesvarbu, ar kiti jį laiko tokiu, ar ne. 

— Tikra teisybė. 

VI. — Apie pasakojimus užteks kaibėti. Dabar, aš 
manau, reikia paanalizuoti išraiškos būdus. Tada bū- 
sime išsiaiškinę ir ką reikia pasakoti, ir kaip. 

— Nesuprantų, ką tu turi galvoje, — pasakė Adi- 
mantas. 

— Turi suprasti, — tariau.— Gal šitaip greičiau su- 
prasi: visa, Ką mitų kūrėjai ir poetai pasakoja, ji2 
pasakoja arba apie praeitį, arba apie dabartį, arba apie 
ateitį, ar ne? 

— O kaipgi kitaip galėtų būti? 

— lr visa tai jie arba paprastai pasakoja, arba 
mėgdžiodami, arba darydami ir viena, ir kita kartu. 

— Man dar ne visai aišku. 

— Matyt, aš juokingas ir nenuovokus mokytojas! — 
tariau.— Nemoku paaiškinti! Tada padarysiu taip, kaip 
daro tie, kurie nemoka aiškinti: imsiu kokį nors atski- 
rą atvejį ir, juo remdamasis, pamėginsiu parodyti, ką 
a5 noriu pasakyti. Sakyk, ar žinai „Iiados“ pradžią, 
kur poetas pasakoja, kaip Chrisas prašė Agamemnono 
vrąžinti jam dukterį, kaip šis supyko ir kaip Chrisas, 
negaves dukros, meldė dievą atkeršyti achajams? 

- Žinau. 

— Žinai, kad, baigiant eilutėmis: 


įr meldė 
Vyrų achajų, labiausiai gi brolių Atridų valdovų **, 


poetas kalba savo vardu ir visai nemėgina nukreipti 
mūsų minties kitur, vaizduodamas, jog kalba kas ki- 
tas, o ne jis pats. Bet tolesnėse eilutėse jis kalba taip, 
tarsi jis pats būtų Chrisas, ir nori sudaryti mums įs- 
pūdį, kad kalba ne Homeras, o senasis šventikas “*. 
Panašiai sukurtas visas pasakojimas apie Trojos karą, 
apie įvykius Itakėje ir kitose „Odisėjoje“ aprašytose 
vietose. 

— Iš tikrųjų, — pritarė Adimantas. 

— Vadinasi, ir tai, kai jis pateikia kitų žodžius, ir 
kai įsiterpia pats ir kalba nuo savęs, vis tiek yra pa- 
sakojimas. 

— Aišku. 

— Bet kai jis kalba kieno nors kito vardu, ar ne- 
sakome, kad tada įis stengiasi kalbėjimo būdu kuo 
labiausiai panėšėti į tą asmenį, kurį mums pasakė 
kalbėsiant? 

— Sakome, kaipgi ne. 

— Bet argi pasidaryti panašiam į kitą žmogų bal- 
su arba išvaizda nereiškia pamėgdžioti tą, į kurį da- 
Taisi panašus? 

— Be abejo. 

— Panašiais atvejais, matyt, ir Homeras, ir kiti poe- 
tai pasakoja pamėgdžiodami. 

— Taip išeina. 

— O jeigu poetas niekur nesislėptų, tai visoje jo 
kūryboje ir pasakojime nebūtų pamėgdžiojimo. Kad 
nesakytum, jog ir vėl nesupranti, aš tau paaiškinsiu, 
kaip šitai atsitinka. Jei Homeras, pasakęs, jog atvyko 
Chrisas su išpirka už dukterį ir maldavo achajų, o ypač 
karalių, ir toliau kalbėtų kaip Homeras, o ne taip, 
tarsi jis būtų virtęs Chrisu, tai supranti, kad šitai bū- 
tų ne pamėgdžiojimas, O paprastas pasakojimas. Jis 
atrodytų maždaug šitaip — pasakysiu proza, nes nesu 
poetas: „Atvykęs šventikas meldė dievus, kad padėtų 


achajams užimti Troją, o patiems nepražūti, ir prašė, 
kad achajai, pasigėdiję dievo, grąžintų jam dukterį už 
ispirką. Jam taip pasakius, kiti jį pagerbė ir sutiko, 
bet Agamemnonas užpyko ir liepė jam eiti šalin ir 
niekad daugiau nesugrįžti, nes tada jam nepadėsiąs 
nei skeptras, nei dievo vainikas. O apie jo dukterį pa- 
sakė, kad paleisiąs ją ne anksčiau, negu ji pasensianti, 
su juo Arge gyvendama. Jis liepė jam eiti sau ir ne- 
erzinti jo, jei norįs sveikas sugrįžti namo. Tai išgirdęs, 
senis išsigando ir tylėdamas pasišalino. Išėjęs iš sto- 
vyklos, labai maldavo Apoloną, kreipdamasis į jį vi- 
sais jo epitetais ir primindamas jam apie savo dova- 
nas —ir šventykloms statyti, ir šventoms aukoms,— 
kad, atsilygindamas už visa tai, strėlėmis atkeršytų 
achajams už jo ašaras“ 3. Šitaip, mano mielas, yra pa- 
sakojama paprastai, nemėgdžiojant. 

— Suprantu. 

VII. — Dabar tau aiškų, kad galima pasakoti ir prie- 
šingai: pakanka išmesti žodžius, kuriuos poetas įter- 
pia nuo savęs, ir palikti tik dialogą. 

— Aišku. Tai juk būdinga tragedijai. 

— Teisingai supratai, — tariau— Dabar, manau, tau 
jau aišku tai, ko anksčiau nesugebėjau išaiškinti: kad 
vieną poezijos ir mitų rūšį ištisai sudaro pamėgdžio- 
jimas — tai, Kaip tu sakai, tragedija ir komedija, o ki- 
tą — paties poeto pasakojimas: tai ypač būdinga diti- 
rambams; o epinėje poezijoje ir daugelyje kitų poezi- 
jos rūšių naudojama ir viena, ir kita. Ar supranti? 

— Suprantu, ką tu anksčiau norėjai pasakyti. 

— Prisimink, ką mes anksčiau sakėme: kad jau 
nurodėme, apie ką reikia kalbėti poezijoje, bet mums 
dar reikia išsiaiškinti, kaip šitai turi būti kalbama. 

— Prisimenu. 

— Kaip tik tai aš ir turėjau galvoje, sakydamas, 
kad mums reikia nuspręsti, ar poetams visur leisime 
naudoti pamėgdžiojimą, ar vienur leisime, o kitur — 
no, ir būtent kur, ar visai neleisime. 

— Numanau, kad tu svarstai, ar įsileisime trage- 
lijo ir komediją į mūsų valstybę, ar ne. 

— Galbūt, — atsakiau.— O gal ir daugiau ką — kol 
kas dar nežinau: kur žodis neš mus tarsi vėjo dvel- 
kimas, ten ir eisime. 

— (Gerai pasakei. 

— Dabar, Adimantai, pagalvok: ar sargybiniai turi 
būti pamėgdžiotojai, ar ne? Beje, juk ir tai išplaukia 
iš to, ką jau anksčiau nutarėme — kad kiekvienas gali 
gerai dirbti tik vieną, o ne daug darbų, ir jeigu pamė- 
gintų imtis daug ko, jam nieko neišeitų ir jis niekur 
nepasižymėtų! 

— Be abejo. 

— Ar negalima to paties pasakyti ir apie pamėg- 
džiojimą? Tas pats žmogus negalėtų vykusiai pamėg- 
džioti daugelio dalykų. 

— Teisybė. 

— Vargu ar kas galėtų dirbti kokį nors svarbų 
darbą ir kartu vykusiai pamėgdžioti daugelį dalykų. 
Juk netgi tais atvejais, kai, atrodytų, dvi pamėgdžio- 
jimo rūšys yra artimos viena kitai, tiems patiems as- 
menims šitai nepavyksta — pavyzdžiui, tiems, kurie 
kuria ir komedijas, ir tragedijas. Argi tu ką tik ir vie- 
nos, ir kitos nepavadinai pamėgdžiojimu? 

— Pavadinau, ir tu teisybę sakai, kad tie patys as- 
menys negali daryti kartu ir viena, ir kita. 

— Ir rapsodai negali būti kartu ir aktoriai. 

— Negali. | 

— O tie patys aktoriai netinka ir tragedijai, ir ko- 
medijai, nors ir viena, ir kita — pamėgdžiojimas. Ar net 

— Pamėgdžiojimas. 

— Be to, Adimantai, man atrodo, kad žmogaus 
prigimtis turi tiek bruožų bruoželių, kad daugeliu at- 
žvilgių neįmanoma atkurti ar parodyti viso to, ką sie- 
kiama atkartoti pamėgdžiojimu. 

— Tikra teisybė, — pritarė Adimantas. 

VIII. — Taigi, jei laikysimės pirmojo dėsnio, ku- 
rį nustatėme, — kad sargybiniai bus atleisti nuo visų 
kitų darbų ir tik sergės valstybės laisvę, ir labai uo- 
liai, niekuo kitu neužsiimdami, tik tuo, kas susiję su 
jų pareigomis, — tai jiems nereikės nieko kita daryti 


nei ką nors pamėgdžioti. O jeigu jau jie mėgdžios, tai 
lik tai, Kas pritinka — tai yra iš pat vaikystės mėg- 
(Ižzios narsius, santūrius, laisvus žmones ir panašiai. 
/amų ir gėdingų dalykų jie neturi daryti, kad mėgdžio- 
dami patys iš tikrųjų nepasidarytų tokie. Argi tu ne- 
pastebėjai, kad mėgdžiojimas, jeigu jis tęsiasi nuo 
mažens, virsta įpročiu ir Žmogaus prigimties bruo- 
71 — jis paveikia ir išorę, ir balsą, ir dvasią. 

— Tr dar kaip paveikia. 

— Mes neleisime,— tariau,— kad tie, kuriais mes 
rūpinamės ir kurie turi tapti šauniais vyrais, vyrai bū- 
dami, pamėgdžiotų moterį — jauną ar seną, su vyru 
besivaidijančią ar su dievais besiginčijančią, besidi- 
dlžiuojančią savo laime ar nelaimėje aimanuojančią, 
liūdinčią ar verkiančią; dar labiau drausime pamėg- 
džioti sergančią, gimdančią ar mylinčią moterį. 

— Be abejo. 

— Neleisime mėgdžioti nei vergų, nei vergių — 
juk jie daro tik tai, kas vergams dera. 

— Neleisime. 

— Neleisime mėgdžioti ir blogų žmonių, bailių, 
kurie elgiasi priešingai, negu mes ką tik kalbėjome, — 
piktžodžiauja, vieni kitus išjuokia, nešvankiai kalba 
ir girti, ir blaivūs būdami, ir apskritai ko tik jie ne- 
pridaro ir vieni kitiems, ir kitiems žmonėms, ir žodžiais, 
ir darbais! Aš manau, kad negalima pratintis mėgdžio- 
ti ir bepročių kalbos bei elgesio: reikia išmokti skirti 
isprotėjusius ir nedorus žmones — vyrus ir moteris, ir 
nedera nei daryti ką nors panašaus, nei jų pamėgdžioti. 

— Teisybę sakai. 

— Na, o ar reikia pamėgdžioti kalvius arba kokį 
kitą darbą dirbančius, irkluojančius trijeras arba duo- 
dančius irklininkams taktą, arba darančius ką nors 
panašaus? 

— Jokiu būdu! — sušuko Adimantas.— Juk jiems 
uždrausta tokiais dalykais užsiimti. 

-— Gerai. O ar ims jie pamėgdžioti žvengiančius 
žirgus, baubiančius jaučius, šniokščiančias upes, ošian- 
Čią jūrą, griaustinį ir panašius dalykus? 

— Ne,— atsakė Adimantas.— Juk jiems uždrausta 
pasiduoti beprotybei ir pamėgdžioti bepročius. 

— Jei aš teisingai suprantu tavo mintį, — tariau,— 
yra tam tikra kalbėjimo ir pasakojimo rūšis, kurią 
vartoja tikrai doras žmogus, kai jam reikia ką nors 
pasakyti, bet yra ir kita rūšis, visai nepanaši į pirmą- 
ją, kurios pasakodamas griebiasi priešingos prigimties 
ir priešingai išauklėtas žmogus. 

— Kokios tos rūšys? — paklausė Adimantas. 

— Aš mManau,— tariau,— kad nuosaikus doras žŽmo- 
gus, kai jis pasakodamas prieis prie dorybingo žmo- 
gaus kokio nors posakio ar darbo, panorės šitai perteik- 
ti taip, tarsi jis pats būtų tas Žmogus, ir nesigėdys 
tokio pamėgdžiojimo. Geriausiai išeina, kai pamėgdžio- 
jamas doras žmogus, kurio poelgiai ryžtingi ir išmin- 
tingi. Žymiai prasčiau ir silpniau pamėgdžiojami pa- 
šlijusios sveikatos arba pakrikę dėl polinkio įsimylėti, 
girtavimo ar kokios kitos nelaimės žmonės. O kai pasa- 
kotojas susidurs su savęs nevertu žmogumi, jis visai 
nenorės tapti panašus į už save blogesnį žmogų, nebent 
tik trumpai akimirkai, kai tas žmogus daro ką nors ge- 
ra, — jis gėdysis, nes yra neįpratęs pamėgdžioti tokius 
žmones, ir kartu bodėsis prisiimti pavidalą žmogaus, 
kurį širdyje niekina,-— nebent tik juokais galės šitai 
padaryti. 

— Suprantama. 

IX. — Taigi jis pasakos tokiu būdų, kurį mes ap- 
tarėme, kalbėdami apie Homero epa,— ir pamėgdžio- 
damas, ir paprastai pasakodamas, bet pamėgdžiojimo 
bus žymiai mažiau negu pasakojimo. Ar teisingai kalbu? 

— Toks pasakotojas tikrai naudos tokį pasakojimo 
būdą. 

— Kuo toks pasakotojas bus blogesnis,—- tariau, — 
tuo uoliau jis stengsis viską pamėgdžioti ir nė vieno 
dalyko nelaikys savęs nevertu. Todėl jis viską steng- 
sis pamėgdžioti rimtai ir gausios publikos akyse — ir 
griaustinį, ir vėjo švilpimą, krušos barbenimą, ašių ir 
ratų girgždėjimą, trimitų, fleitų ir birbynių balsus, vi- 
sokių įrankių sukeliamus garsus, šunų lojimą, avių blio- 


vimą ir paukščių balsus. Visą jo. pasakojimą sudarys 
pamėgdžiodamas balsu ir judesiais — paprasto pasakoji- 
tmio bus visai nedaug. 

— Teisybė,— pritarė Adimantas. 

— Tai ir yra, — tariau, — tos dvi pasakojimo rūšys, 
kurias minėjau. 

— Iš tikrųjų taip ir yra. 

— Tš tų dviejų rūšių viena tik nežymiai kinta, ir, 
suteikus tokiam pasakojimui tinkamą harmoniją ir rit- 
mą, visi, gerai jį perprate, pasakos maždaug tuo pa- 
čiu stiliumi — juk nukrypimai čia nedideli — ir tuo pa- 
Čiu ritmu. 

— Atrodo, kad iš tikrųjų taip yra,— sutiko Adi- 
mantas, 

— Na, o antroji rūšis yra visai priešinga: norint 
tinkamai paveikti klausytoją, reikalingos įvairiausios 
harmonijos ir ritmai, nes čia galimi visokiausi pasi- 
keitimai. 

— Šiai rūšiai tikrai šitai būdinga. 

— Visi poetai ir apskritai kalbėtojai pasakoja arba 
vienu, arba kitu būdu, arba derina juos abu. 

— Be abejo. 

— Tai ką mums daryti? Ar į savo valstybę įsilei- 
sime abi tas rūšis, ar tik vieną katrą iš jų, o gal mišrią? 

— Jei Mano nuomonė nusvertų, įsileistume tik tą 
nemišrią rūšį, kai poetas pamėgdžioja dorą Žmogų. 


— Bet, Adimantai, malonus ir mišrus pasakojimas, / 

o vaikams, auklėtojams ir daugumai paprastų žmonių. 


maloniausia yra pasakojimo rūšis, priešinga tai, kurią 
tu siūlai. 2 

— Taip, jiems ji iš tikro malonesnė. 

— Bet gal tu pasakysi, — tariau— kad ji netinka 
mūsų valstybei, nes mes neturėsime nei dvilypio, nei 
daugialypio žmogaus. Kiekvienas darys tik ką nors 
viena. 

— Pasakysiu. 

-— Todėl tik mūsų valstybėje batsiuvys bus tik bat- 
suvys, o ne batsiuvys ir kartu vairininkas, žemdirbys — 

tik žemdirbys, o ne kartu dar ir teisėjas, karys bus tik 
karys, o ne kartu dar ir prekiautojas ir t. t. 

— Teisybę sakai. 

— Taigi, jeigu į mūsų valstybę atvyktų žmogus, 
sugebąs pasiversti kuo tik nori ir viską pamėgdžioti, 
ir norėtų mums parodyti savo kūrinius, mes jį pagerb- 
tume kaip šventą, nuostabų, žavų žmogų, bet pasaky- 
tume, kad mūsų valstybėje tokių žmonių nėra ir ne- 
leidžiama jiems atsirasti, ir išsiųstume jį į kitą valstybę, 
ištepę galvą mira ir apvainikavę vilnoniais kaspi- 
nais, o patys tenkintumės griežtesniu poetu bei pa- 
sakotojuų, nors ir ne tokiu žaviu, bet tinkamu mūsų 
tikslui, kuris pamėgdžiotų dorovingo žmogaus kalbė- 
jimo būdą ir kalbėtų taip, kaip mes nustatėme iš pra- 
džių, kai aptarėme karių auklėjimą. 

— Jei tai nuo mūsų priklausytų, mes šitaip eigtu- 
mėmės. 

— Atrodo, mano mielas, kad mes jau baigėme ap- 
tarti tą dailiųjų menų dalį, kuriai priklauso pasakoji- 
mai ir mitai: išsiaiškinome, ką ir kaip reikia kalbėti. 

— Ir man taip atrodo. 

X. — Ar nereikėtų, — tariau, — dabar pakalbėti 
apie dainas ir lyrinę poeziją? 

— Tikrai reikėtų. | 

— Kiekvienas galėtų pasakyti, ką apie tai turėtume 
kalbėti ir kokios jos turėtų būti, kad atitiktų mūsu 
anksčiau nustatytas taisykles. 

Glaukonas nusišypsojęs tarė: 

— Aš, Sokratai, matyt, esu ne iš tų Žmonių, nes 
dabar negalėčiau pasakyti, ką apie tai turėtume tvir- 
tinti. Beje, šį tą numanau. 

— Vis dėlto, — tariau, — tu visų pirma gali drąsiai 
tvirtinti, kad lyriką sudaro trys dalys — žodžiai, har- 
monija ir ritmas. 

— Taip, šitai galiu tvirtinti, — sutiko Glaukonas. 

— Kadangi lyriką sudaro ir žodžiai, šiuo atžvilgiu 
ji niekuo nesiskiria nuo nedainuojamų žodžių, jai ga- 
lioja tos taisyklės, apie kurias ką tik kalbėjome. 

— Teisybę sakai. 


— Harmonija ir ritmas turi prisiderinti prie žodžių. 

— Be abejo. 

—— Bet mes pripažinome, Kad raudų ir aimanų poe- 
/1jOje negali būti.. 

— O kokios būna raudų dermės? Pasakyk, juk tu 
nusimanai apie muziką. 

— Mišri lydinė, griežta lydinė ir kitos panašios. 

— Tad turėtume jų atsisakyti — tariau. — Jos ne- 
tinka net moterims, kurios turi būti padorios, o ką jau 
kalbėti apie vyrus! 

— Teisingai. 

— Sargybiniams visiškai netinka girtumas, išglebi- 
mas ir tingėjimas. 

— Aišku. 

— O kurios dermės glebina ir yra būdingos užsta- 
lės dainoms? 

— Joninė, — atsakė Glaukonas, —ir lydinė — jas 
vadina palaidomis. 

— Ar šitokios, mano mielas, tinka kariams? 

— Ne. Atrodo, kad lieka tik dorinė ir fryginė. 

— Aš, —tariau, — nenusimanau apie dermes, bet 
tu mums palik tą, kuri tinkamai pamėgdžiotų narsaus 
vyro, atsidūrusio karinių veiksmų įkarštyje ir priversto 
įveikti visokiausius sunkumus, balsą ir tartį. Kai jam 
nesiseka, kai jis sužeistas ar eina į mirtį, arba jį ištin- 
ka kokia kita nelaimė, jis drąsiai ir ištvermingai pake- 
lia savo likimą. Palik mums ir kitą dermę, kuri pamėg- 
džiotų žmogų, taikiu metu užsiėmusį ne priverstine, o 
savanoriška veikla, kąi jis arba stengiasi ką nors įti- 
kinti, prašo, meldžia dievus arba pamoko ir pataria 
zmogui, arba, priešingai, kai pats išklauso kitų prašy- 
mų, pamokymų arba įtikinėjimų, žmogų, kuriam seka- 
si, bet kuris nesikelia į puikybe, o visada elgiasi išmin- 
tingai ir santūriai, atsižvelgdamas į padarinius. Tad 
palik mums šias dvi dermes — jos puikiausiai pamėg- 
džioja prievartą ir savanoriškumą, laimę ir nelaimę, 
nuosaikumą ir narsumą. 

— Tai kaip tik tos dermės, apie kurias aš ką tik 
kalbėjau, — pasakė Glaukonas. 

— Taigi dainose ir lyrinėje poezijoje mums nerei- 
kės nei daugiabalsiškumo, nei visų dermių sumaišymo. 

— Atrodo, kad nereikės. 

. — Taigi mums nereikės trigonų, pektidų *? ir kito- 
kių daugiastygių instrumentų su daugybe dermių dir- 
bėjų. 

— Matyt, kad ne. 

— O fleitų dirbėjus ir fleitininkus ar priimsi į mū- 
sų valstybę? Juk fleita turi daugiausia balsų, ir visų 
dermių maišymas — tai tik fleitos pamėgdžiojimas. 

— Teisingai. 

— Taigi, — tariau, — valstybei lieka reikalingos tik 
lyra ir kitara,-o piemenims laukuose — birbynė. 

— Pagal šį samprotavimą taip išeina. 

— Čia nėra nieko ypatinga, mano mielas, — pasa- 
kiau, — kad Apoloną ir jo instrumentą mes vertiname 
labiau negu Marsiją ir jo instrumentą *!, 

— Prisiekiu Dzeusu, nieko ypatinga. 

— Po šimts! — tariau. — Nė nepastebėjome, kaip 
vėl apvalėme mūsų valstybę nuo prabangos, kuria ją 
sakėme esant užsikrėtusią! 

— Mes pasielgėme protingai, — pasakė jis. 

XI. — Na, — tariau, — tai apvalykime ją ir nuo vi- 
so kito. Po harmonijų iš eilės reikia kalbėti apie .rit- 
mus. Mums reikia ieškoti ne įvairių, iš visokiausių 
pėdų sudarytų ritmų, bet tokių, kurie atspindėtų doro 
ir narsaus Žmogaus gyvenimą, o juos suradus, reikia 
ritmą ir melodiją priderinti prie atitinkamų žodžių, bet 
ne žodžius derinti prie ritmo ir melodijos. Kokie yra 
tie ritmai, turėsi tu nurodyti, panašiai kaip nurodei 
dermes. 

— Prisiekiu Dzeusu, aš nežinau, ką sakyti. Iš paty- 
rimo žinau, kad yra trys pėdų rūšys, iš kurių sudaromi 
metrai, panašiai kaip yra keturi sąskambiai, iš kurių 
sudaromos visos dermės. Bet negalėčiau pasakyti, ko- 
kį gyvenimą kurie iš jų pamėgdžioja *, 

— Tuo klausimu, — pasakiau aš, — pasitarsime su 
Damonu * — koks metras tinka žemam elgesiui, koks 
įžūlumui, beprotybei ir kitokioms ydoms reikšti ir 


koks — priešingiems dalykams pamėgdžioti. Man ro- 
dos, aš esu girdėjęs, kaip jis kalbėjo apie kažkokį su- 
dėtinį metrą, kurį vadino enopliju, kartu daktilinį ir 
herojinį metrą, tik nežinau, kaip jį sudarinėjo ir kaip 
tolygiai išdėstydavo pakilimus ir nuleidimus eilutėje, 
sudarytoje iš ilgų ir trumpų skiemenų. Be to, jis, kiek 
pamenu, minėjo jambą ir kažkokį kitą metrą, rodos, 
trochėją, kurį sudaro ilgų ir trumpų skiemenų derinys. 
Kai kuriais atvejais jis ne mažiau peikė arba gyrė 
tempą negu patį ritmą, o kartais ir vieną, ir kitą drau- 
ge, bet aš nesugebu to atpasakoti. Tuos dalykus, kaip 
sakiau, palikime Damonui, nes juos aptarti ilgai už- 
truktų. O gal tu kitaip manai? 

— Prisiekiu Dzeusu, ne, — atsakė Glaukonas. : 

— Bet tu galėtum bent jau pasakyti, kad grakštu- 
mas ir grakštumo stoka priklauso nuo ritmo tobulumo 
ir netobulumo. 

— Be abejo. 

— Panašiai ritmiškumas atitinka gerą kalbėjimo 
stilių, o neritmiškumas — jo -priešingybę. Taip pat ir 
gera bei prasta harmonija, jeigu, kaip ką tik sakėme, 
ritmas ir harmonija derinasi prie žodžių, o ne žodžiai 
prie jų. 

— Jie tikrai turi taikytis prie žodžių. 


— O argi išraiškos būdas ir pati kalba neatspindi. 


žmogaus sielos? 

— Kaipgi ne! 

— O visa kita — kalbos ypatybės? 

— Taip. 

— Vadinasi, kalbos gražumas, harmoningumas, 
grakštumas ir ritmingumas išplaukia iš sielos papras- 
tumo — ne to minties skurdumo, kurį tik pagražindami 
vadiname paprastumu, o tikrojo būdo paprastumo, ku- 
riame jungiasi gėris ir grožis. 

— Visai teisingai. 

— Ar mūsų jaunuoliai neturi visaip šito siekti, jei 
nori atlikti savo pareigas? 

—- Turi. 

— Juk šito apstu dailėje ir visose vaizduojamojo 
meno šakose — audimo, siuvinėjimo mene, statyboje, 
visokių reikmenų gamyboje, kūnų ir augalų prigimty- 
je: viskas yra arba gražu, arba bjauru. Bjaurumas, ne- 
ritmingumas ir neharmoningumas yra giminingi kal- 
bos ir būdo piktumui, o priešingos savybės yra artimos 
išmintingumui ir dorovingumui. 

— Visai teisingai, — pritarė Glaukonas. 

XII. — Negi mums reikės prižiūrėti tik poetus ir 
versti juos arba įkūnyti savo kūriniuose gerus papro- 
čius, arba visai atsisakyti kūrybos? Ar nereikės kont- 
roliuoti ir kitų menininkų ir neleisti jiems gyvų būty- 
bių paveiksluose, pastatuose ir kitokiuose kūriniuose 
įkūnyti ydų, nesivaldymo, žemumo ir bjaurumo? O 
tiems, kurie negalės paklusti šitiems reikalavimams, iš 
viso neleisime kurti; kitaip mūsų sargybiniai, augdami 
tarp tų blogio atvaizdų, tarsi ganydamiesi užterštoje 
ganykloje ir kasdien po truputį skabydami apnuodytą 
žolę, pamažu, nejučiomis sukauptų savo sieloje didelį 
blogį. Todėl mums reikia ieškoti tokių menininkų, ku- 
rie dėl savo įgimtų gabumų galėtų eiti grožio ir grakš- 
tumo prigimties pėdomis, kad mūsų jaunuoliams, tarsi 
sveiko krašto gyventojams, viskas eitų į naudą, kad 
iš kurios tik pusės jų akis ir ausis pasiektų gražūs kū- 
riniai, jie tarsi švelnus vėjelis iš gerų kraštų neštų 
jiems sveikatą ir nejučiomis jau iš pat mažens suar- 
tintų juos su gražiu žodžiu ir skatintų draugauti ir su- 
tarti su juo. 

— Iš tikrųjų jie būtų gerai auklėjami! 

— Glaukonai, — tariau, — ar ne dėl to dailieji me- 
nai auklėja, kad ritmas ir harmonija giliausiai įsisk- 
verbia į sielos gelmes ir stipriausiai ją paveikia? Jie 
patys yra grožis ir žmogų padaro gražų, jei tik jis tei- 
singai auklėjamas; o jeigu ne — priešingai. Šitaip iš- 
auklėtas žmogus labai gyvai pajunta apsileidimą ir 
bjaurumą meno ir gamtos kūriniuose ir piktinasi jais; 
jis giria gražius kūrinius ir su džiaugsmu priima juos 
į savo širdį, jis maitinasi jais ir pats tampa tobulas; 
jis teisingai peikia bjaurius dalykus ir neapkenčia jų 


nuo pat vaikystės, kai dar nesuvokia protingos kalbos, 
o vėliau, kai ateis tokios kalbos laikas, jis pamils ją 
kaip savą, suvokdamas, kad ji būdinga jam pagal iš- 
siauklėjimą. 

— Man atrodo, — pasakė Glaukonas, — kad kaip 
tik dėl to dailieji menai tokie svarbūs auklėjimui. 

— Kai mokėmės skaityti, — tariau, — tik tada pa- 
sijutome susigaudą, kai suvokėme, kad skirtingų rai- 
džių visuose junginiuose, kuriuose tik jų pasitaiko, 
yra visai nedaug, ir įpratome skirti kiekvieną raidę, 
nei dideliuose, nei mažuose junginiuose neniekindami 
jų, tarsi būtų neverta kreipti į jas dėmesį, bet visur 
stengdamiesi atpažinti jas. Tik tada išmokome skaityti, 
kai su tuo susidorojome. 

— Teisingai. 

— Vadinasi, ir raidžių atvaizdus kur nors vande- 
nyje arba veidrodyje mes atpažinsime tik tada, kai 
pažinsime pačias raides —o čia reikalingas tas pats 
menas ir pratybos. 

— Be abejo. 

— Prisiekiu dievais, mes nebūsime perpratę nė dai- 
liųjų Menų — nei mes patys, nei sargybiniai, kuriuos 
mums reikia auklėti, — tol, kol nežinosime visų nuo- 
saikumo, narsumo, kilnumo ir didžiadvasiškumo rūšių 
ir visko, kas šioms dorybėms yra gimininga, ir tų da- 
lykų, kurie yra joms priešingi, kol neaptiksime jų vi- 
sur, kur tik jie pasitaiko — jų pačių ir jų atvaizdų, — 
ir dideliuose, ir mažuose dalykuose, nes ir čia reika- 
linga tas pat — menas ir pratybos. 

— Teisingai kalbi. 

— Vadinasi, jei koks nors Žmogus turėtų puikių 
dvasinių ypatybių ir jo išorinė išvaizda derintųsi su 
vidinėmis savybėmis, nes jos turėtų bendrų bruožų, 
tai būtų gražiausias reginys tam, kuris sugeba matyti. 

— Iš tikrųjų. 

— Argi gražiausias dalykas nėra maloniausias? 

—- Be abejo. 

— Tokius žmones ir mylėtų labiausiai tas, kuris atsi- 
: davęs dailiesiems menams, o tų, kuriems toks harmo- 
: ningumas nebūdingas, — nemylėtų. 
— Jei tai būtų dvasinis trūkumas — nemylėtų, o 
jeigu fizinis — padarytų nuolaidą ir norėtų mylėti. 

e — Suprantu, — tariau. — Tu turi ar turėjai tokį nu- 
mylėtinį. Sutinku ir nekaltinu tavęs dėl to. Bet pasa- 
kyk štai ką: ar nesaikingi malonumai dera su nuosai- 
kumu? si 

— Kaipgi derės, — atsakė  Glaukonas, — jei jie 
įaudrina sielą ne mažiau kaip skausmas! 

— O ar dera jie su kokia kita dorybe? 

403 — Jokiu būdu ne. 

— „O su įžūlumu ir nesivaldymu? 

- Visų mažiausiai. 

— Ar galėtum pasakyti kokį didesnį ir SPS 
malonumą už meilės smagumus? 

— Negalėčiau, — tarė. — Nėra už juos "audriniges- 
nio. 

— Protingos meilės VRSiyRE“ yra mylėti tai, kas 
kuklu ir gražu, be to, mylėti (santūriai. ir. harmoningai, 

— Iš tikrųjų. 

— Vadinasi, protingai meilei nedera tai, kas yra 
beprotiška ir gimininga nesivaldymui. 

— Nedera, — atsakė Glaukonas. 

b — Nedera jai ir meilės malonumai: protingai besi- 
mylintieji — nei įsimylėjėlis, nei mylimasis — neturi 
turėti su jais nieko bendra. 

— Tikrai, Sokratai, prisiekiu Dzeusu, šitai jai ne- 
dera. | 
— Vadinasi, mūsų kuriamoje valstybėje tu taip 
sutvarkysi, kad įsimylėjėlis būtų draugas savo myli- 
majam, kartu leistų laiką ir elgtųsi su juo kaip su sū- 
numi vardan kilnaus tikslo, jei šis sutinka. O šiaip jis 

c tegul taip su juo bendrauja, kad niekada negalėtų kil- 
ti net įtarimas, jog tarp jų yra kas nors daugiau. Prie- 
šingu atveju jis užsitrauks priekaištą, kad yra grubus 
ir nesupranta grožio. 

116 — Teisingai. 


— Ar tau neatrodo, — tariau, — kad baigėme ap- 
tarti dailiuosius menus? Tikslą tikrai pasiekėme, nes 
visa, kas susiję su dailiaisiais menais, turi baigtis mei- 


Ie grožiui. 

— Sutinku, — pasakė Glaukonas. 

XIII. — Po dailiųjų menų jaunuolius reikia mokyti 
gimnastikos. 

— Be abejo. 


— Ir šiuo atžvilgiu reikia auklėti nuodugniai, pra- 
dedant nuo mažens ir toliau visą gyvenimą. Mano 
nuomone, štai Kaip yra — beje, spręsk ir tu: aš nema- 
nau, kad jeigu žmogaus kūnas yra sveikas, tai dėl jo 
gerų savybių ir siela tampa gera; pagal mane, yra 


priešingai — gera „siela savo geromis savybėmis sąly- , 


goja Kūno gerovę. Ar ne taip? 

— Ir man taip atrodo. 

— Taigi, jeigų mes pakankamai pasirūpinsime mū- 
sų sargybinių siela ir paskui jiems patiems pavesime 
rūpestingai mankštinti savo kūną, o patys, kad nerei- 
kėtų daugžodžiauti, pasitenkinsime, nurodydami tik 
keletą pavyzdžių, mes pasielgsime teisingai. 

— Teisingai. 

— Jau sakėme, kad sargybiniai turi vengti girtavi- 
mo. Niekam nepritinka taip nusigerti, jog nebežino- 
tum, kur esi, o sargybiniams ypač. 

— Būtų juokinga, jei sargybinį turėtų saugoti sar- 
gybinis. 

— O kaip su maistu? Juk šie žmonės yra svar- 
biausių varžybų dalyviai, ar ne? 

— Taip. 

— Tai ar jiems netiktų atletų maistas **? 

— Galbūt. 

— Bet toks maistas kenkia sveikatai, nuo jo žmo- 
gus pasidaro apsnūdęs. Ar nematai, kad atletai visą 
gyvenimą miega ir, jei tik bent kiek pažeidžia savo 
režimą, iškart sunkiai suserga“ 

— Matau. 

— Taigi, — tariau, — kariai turi būti geriau pareng- 
ti. Jie turi būti budrūs kaip šunys, gerai Matyti ir gir- 

dėti ir būti tokie sveiki, kad žygiuose, dažnai keičian- 
tis maistui ir gėrimui, priversti kęsti tai kaitrą, tai dar- 
ganą, nesusirgtų. 

— Ir man taip atrodo. 

— Tad ar tik nebus gimnastika mūsų ką tik aptar- 
tų dailiųjų menų sesuo? 

— Ką tu turi galvoje? 

— Toks auklėjimas paprastas ir patogus, ypač karo 
dalykuose. 

— Koks tas auklėjimas? 

— Šitai galima sužinoti kad ir iš Homero. Juk ži- 
nai, kad šis poetas žygiuose savo herojų nemaitina 
žuvimi, nors jie būtų Helesponto ** pajūryje, nei virta 
mėsa, o tik kepta; kariams taip yra patogiau, nes ug- 
nis visur po ranka, ir puodų nereikia vežiotis su sa- 
vimi. 

— Teisybė. 

— Man atrodo, Homeras niekur nemini ir priesko- 
nių. Ir kiti atletai žino, kad, norint išlaikyti stiprų kū- 
ną, reikia nuo jų susilaikyti. 

— Jie tai žino ir susilaiko, — pritarė Glaukonas. 

— Atrodo, mano mielas, kad tu nepritari ir Sira- 
kūzuose įprastam maistui *9, ir siciliečių valgių gausy- 
bei — jei mūsų išvados tau atrodo teisingos. 

— Nepritariu. 

— Taip pat nepritari, kad vyrai, kurie nori išsau- 
goti stiprų kūną, pasiimtų meilužę iš Korinto *', 

— Nepritariu. 

— Ir kad gardžiuotųsi pagarsėjusiais Atėnų kepi- 
niais 192 

— Žinoma. 

— Šitokį maitinimąsi ir gyvenimo būdą galėtumė 
palyginti su lyrine poezija ar daina, sudėta iš visokių 
dermių ir ritmų. 

— Galėtume. 

— Ten įvairovė gimdo nesivaldymą, šičia — ligą; 
tuo tarpu dailiųjų menų paprastumas sukuria dvasios 
pusiausvyrą, o gimnastikos — kūno sveikatą. 

— Tikra teisybė. 


— Kai valstybėje paplis ištvirkavimas ir ligos, argi 
tada neprireiks teismų ir ligoninių *?? Argi nebus ger- 
biama teisė ir gydymo menas, kai net ir daugelis lais- 
vų garbingų žmonių jais uoliai užsiims? 

— Tikriausiai. 

XIV. — Tad ar galėtum rasti dar svaresnį irody- 
mą, jog piliečiai auklėjami blogai ir gėdingai, negu 
tai, kad gydytojai ir prityrę teisėjai pasidarė reikalin- 
gi ne tik prastiems Žmonėms ir amatininkams, bet net 
ir tiems, kurie giriasi esą išauklėti garbingai? Argi ne 
gėda, argi tai prikišamai nerodo auklėjimo stokos, kai 
žmonės, neturėdami savo teisingumo supratimo, yra 
priversti naudotis pašalinių Žmonių sprendimais ir pa- 
daryti juos savo viešpačiais ir teisėjais? 

— Didžiausia gėda. 

— Ar tau neatrodo, kad dar didesnė gėda, kai kas 
nors ne tik didesnę dalį savo gyvenimo praleidžia teis- 
muose bylinėdamasis — tai kitus kaltindamas, tai pats 
kaltinamas, — bet dėl savo neišsiauklėjimo net di- 
džiuojasi, kad sugeba daryti nusikaltimus ir, būdamas 
vikrus kaip vijurkas, moka visokiausiais būdais išsi- 
sukti, ištrūkti per šimtus užpakalinių durų, kad tik iš- 
vengtų bausmės — ir tai vis dėl menkniekių, nieko 
nevertų dalykų, nes jis nežino, jog kur kas geriau ir 
naudingiau savo gyvenimą tvarkyti taip, Kad nereikė- 
tų ieškoti snaudžiančio teisėjo pagalbos? 

— Iš tikrųjų tai dar didesnė gėda. 

— O ar ne gėda kreiptis į gydytojus ne dėl žaizdų 
ir kokių nors kasmet pasikartojančių ligų, bet dėl to, 
kad nuo tinginiavimo ir tokio gyvenimo būdo, apie 
kurį kalbėjome, žmonės tarsi tvenkiniai prisipildo skys- 
čių ir garų ir priverčia šauniuosius Asklepijo*? sūnus 
sugalvoti toms ligoms išpūtimų ir katarų pavadinimus? 

— Tai iš tikrųjų nauji ir keisti ligų pavadinimai. 

— Asklepijo laikais, — tariau, — tokių ligų dar ne- 
buvo. Aš sprendžiu iš to, kad Asklepijo sūnūs neprie- 
kaištavo moteriai, kuri sužeistam ties Troja Euripilui 
davė gerti Pramno vyno, įbėrusi į jį miežinių miltų ir 

įtrupinusi sūrio?! — o tai, kaip atrodo, turėjo sukelti 
uždegimą; nepeikė jie ir Patroklo gydymo būdo. 

— Iš tikrųjų keistas gėrimas tokiam ligoniui! 

— Ne toks jau keistas, jei turėsi galvoje, kad iki 
Herodiko *ž Asklepijo mokiniai dar netaikė dabartinio 
gydymo būdo ir nemokėjo pakreipti ligos eigos. Hero- 
dikas buvo gimnastikos mokytojas. Apsirgęs jis gydėsi 
gimnastika; iš pradžių taip kankino patį save, o paskui 
ir daugelį kitų Žmonių. 

— Kaip? — paklausė Claukonas. 


— Jis atitolino savo mirtį. Sirgdamas mirtina liga 
ir neįstengdamas išsigydyti, jis metė viską į šalį ir gy- 
veno vien tik gydydamasis ir žiūrėdamas, kad nė kiek 
nenukryptų nuo įprasto gyvenimo būdo, ir savo iš- 
minties dėka sulaukė senatvės. Bet tai buvo mirtinin- 
ko gyvenimas. 


— Puikiai jam atsilygino įo menas! 

— Pagal nuopelnus, — tariau, — nes žmogus neži- 
nojo, jog Asklepijas neparodė savo palikuonims šito- 
kio gydymo būdo ne dėl to, kad būtų jo nežinojęs 


: arba neturėjęs patyrimo, o dėl to, kad žinojo, jog vi- 


sose gerai tvarkomose valstybėse kiekvienam žmogui 
yra skirtas Koks nors darbas ir jis turi jį atlikti, o ne 
visą gyvenimą gydyti savo ligas. Įdomu, kad šitai sa- 
vo elgesiu patvirtina amatininkai, o tarp turtingųjų 
ir laikomų pasiturinčiais šito nepamatysi. 

-— Ką tu nori tuo pasakyti; 

XV. — Dailidė susirgęs prašo gydytojo, kad duotų 
jam vimdomųjų arba vidurius paleidžiančių vaistų, 
kurie padėtų atsikratyti ligos, arba kad pridegintų ar 
išpjautų ligą. O jeigu jam paskirs ilgą gydymą, lieps 
apsirišti galvą vilnoniais skudurais ir taip toliau, jis 
iškart pasakys, kad neturi laiko sirgti, be to, kas iš to- 
kio gyvenimo, jei visą laiką galvosi tik apie ligą ir 
nedirbsi savo darbo. Jis numoja ranka į tokį gydytoją 
ir, grįžęs prie įprasto gyvenimo, arba pasveiksta ir 
toliau dirba savo darbą, arba, jeigu jo kūnas yra per 
silpnas įveikti ligą, miršta ir išsivaduoja iš bėdų. 


— Šitokiam žmogui, — tarė Glaukonas, — kaip tik 
taip reikia naudotis gydymu. 

— Ar ne todėl, — paklausiau, — kad jis turi darbą, 
kurio nedirbant jam neverta nė gyventi? 

— Tikriausiai todėl. 

— O turtuolis, kaip sakėme, neturi tokio darbo, 
kurio priverstas atsisakyti, nebegalėtų gyventi. 

— Bet šito paprastai neprisipažįstama. 

— Ar esi girdėjes, — paklausiau, — Fokilido ** po- 
sakį, kad kūno tvirtumu reikia rūpintis tik tada, kai 
turi iš ko gyventi. 

— Manau, kad šituo reikia rūpintis jau ir anks- 
čiau. 

— Dėl šito dalyko nesiginčykim su Fokilidu, o ver- 
čiau patys išsiaiškinkime, ar turtuoliui reikia mankš- 
tinti savo kūną ir ar be šito jam gyvenimas — ne gy- 
venimas? O gal tik dailidėms ir kitiems amatininkams 
rūpinimasis ligomis trukdo dirbti savo darbą, bet ap- 
skritai Fokilido patarimas niekam nekliudo? 

— Prisiekiu Dzeusu, — atsakė Glaukonas, — labiav- 
siai trukdo per didelis rūpinimasis kūnu, kai nesiten- 
kinama paprasta gimnastika: šitai erzina ir namų rei- 
kaluose, ir karo žygiuose, ir nemalonu, kai tuo užsiima 
mieste sėdintys valdžios atstovai. Bet blogiausia, kad 


toks perdėtas rūpinimasis kūnu kliudo įgyti žinių, mąs-. 


tyti ir užsiimti saviaukla, mat žmonės mano, jog nuo 
to per daug įtempiamas protas, ima svaigti galva, ir 
kaltina dėl to filosofiją, kuri padeda ugdyti ir patik- 
rinti dorybes, tarytum ji būtų kliūtis viskam ir tarytum 
kaip tik ji verstų žmogų be paliovos galvoti tik apie 
ligas ir visą laiką kankintis dėl savo sveikatos. 

— Taip jau yra, — sutiko Glaukonas. 

— Todėl, matyt, galima teigti, kad ir Asklepijas 
šitai žinojo: tiems, kurie iš prigimties turi sveiką kūną 
ir tvarkingai gyvena, bet gauna kokią neįprastą ligą, — 
tokiems žmonėms ir tokiais atvejais jis nurodė, kaip 
reikia gydytis: ligą reikia išvaryti vaistais arba išpjau- 
ti, tačiau reikia laikytis įprasto gyvenimo būdo, kad 
nenukentėtų visuomeniniai reikalai. Bet liguistiems ir 

silpniems žmonėms, visą gyvenimą sergantiems vidaus 
ligomis, jis nemėgino palengvinti, keisdamas jų gyve- 
nimo būdą ir šitaip tik užvilkindamas ligą, ir pratęsti 
vargingą tokių Žmonių gyvenimą, suteikti jiems gali- 
mybę turėti palikuonių, suprantama, tokių pat silpnų, 
kaip ir jie patys. Žmogų, kuris neįstengia išgyventi 
prigimties jam skirto amžiaus, Asklepijas laikė never- 
tu gydyti, nes toks žmogus nenaudingas nei sau pa- 
čiam, nei visuomenei. 
— Tavo nuomone, Asklepijas rūpinosi visuomene? 
— Aišku, rūpinosi, — tariau. — O ir jo sūnūs įrodė, 
kad jis buvo kaip tik toks. Argi nematai, kaip jie pa- 
sižymėjo mūšiuose ties Troja, gydydami kaip tik taip, 
kaip aš sakau? Ar neatsimeni, kad Menelajui, kurį su- 
žeidė Pandaro strėlė, jie iš žaizdos 
Kraują išspaudė /...), o paskui jau švelniosiom žolelėm 
Barstė ją?“ 


ir, kaip ir Euripilui, nenurodė, ką po to reikia gerti 
ir valgyti. Mat žmonėms, kurie prieš sužeidimą buvo 
sveiki ir tvarkingai gyveno, užtenka vaistų, nors tuo 
metu jiems ir prisieitų išgerti vyno, medaus, miežinių 
miltų ir sutrinto sūrio mišinį. O iš prigimties liguisto, 
be to, dar ir nesusivaldančio žmogaus gyvenimą jie 
laikė esant nenaudingą nei jam pačiam, nei kitiems, 
todėl manė, kad neverta jo gydyti, net jei jis būtų tur- 
tingesnis už Midą **, 

— Pagal tave išeina, — tarė Glaukonas, — kad As- 
klepijo sūnūs buvo labai protingi. 

XVI. — Jiems ir dera tokiems būti, — pasakiau, — 
nors tragedijų rašytojai ir Pindaras yra kitokios nuo- 
monės ir tikina, kad Asklepijas, nors ir buvęs Apolono 
sūnus, papirktas auksu, išgydęs mirštantį turtuolį ir už 
tai buvęs perkūno nutrenktas. Bet mes, laikydamiesi 
to, ką anksčiau pasakėme, netikėsime nei vienu, nei 
kitu: jei jis būtų buvęs dievo sūnus, tai nebūtų norė- 
jęs nedorai pasipelnyti; o jeigu jis mėgo nedorai pel- 
nytis, tai nebuvo dievo sūnus. 


— Tikra teisybė. Bet ką tu, Sokratai, manai apie 
šitokį dalyką: argi mūsų valstybei nereikia gerų gy- 
dytojų? O geriausi gydytojai turbūt bus tie, per kurių 
rankas perėjo kuo daugiau žmonių — sveikų ir ligo- 
nių, — panašiai kaip geriausi teisėjai bus tie, kurie tu- 
rėjo reikalų su įvairiausios prigimties žmonėmis. 

— Taip, mums iš tikrųjų reikia gerų gydytojų ir 
teisėjų. O ar žinai, kokius aš laikau geriausiais? 

— Jei pasakysi — žinosiu. 

— Pamėginsiu, — atsakiau. — Bet savo klausimu tu 
sujungei du visai skirtingus dalykus. 

— Kaipgi? 

— Geriausi gydytojai bus tie, Kurie iš pat mažens 
ne tik mokysis savo meno, bet ir susidurs su kuo 
daugiau sunkiai sergančių žmonių, o ir patys bus iš 
prigimties silpnos sveikatos ir kamuojami visokių li- 
gų. Juk jie kūną gydo ne kūnu, nes tokiu atveju gy- 
dytojai negalėtų būti ligoti, — jie gydo kūną siela, o 
ja negalima gerai gydyti, jei ji yra bloga ar pasidarė 
tokia. 

— Teisybę sakai, — sutiko Glaukonas. 


— (O teisėjas, mano mielas, savo siela vadovauja 
kitai sielai. Todėl neleistina, kad jo siela iš jaunumės 
bendrautų su nedoromis sielomis ir pati išmėgintų vi- 
sas nedorybes — ir visa tai tik dėl to, kad pagal savo 
pačios patyrimą galėtų spręsti apie kitų poelgius, pa- 
našiai kaip gydytojas taikliai sprendžia apie kitų ligas 
pagal savąsias. Priešingai, kad galėtų sveikai spręsti, 
kas yra teisinga, siela iš jaunumės turi būti nekalta ir 
nepatyrusi nedorybių. Todėl dori jaunuoliai atrodo nai- 
vūs ir lengvai leidžiasi nedorėlių apgaunami — juk jie 
neturi jokių nedoriems žmonėms giminingų bruožų. 

— Jie tikrai yra tokie, 

— Todėl, — tariau, — geras teisėjas bus ne jaunas, 
o senas žmogus, kuris tik subrendęs patyrė, kas yra 
nedorybė, — žinoma, patyrė ją ne savo sieloje glūdin- 
čią ir ne kaip savo paties savybę, o priešingai — glū- 
dinčią kitų žmonių sielose, kaip kažką jam svetima. 

Daug laiko prireikė, kol jis išmoko pažinti šį blogį — 
juk jam tai žinojimo, o ne patyrimo dalykas. 

— Šitoks teisėjas būtų tikrai idealus. 

— Tai ir bus, — tariau, — tas geras teisėjas, kurio 
tu ieškai, nes geras tas, kuris turi gerą sielą. O mitrus 
ir įtarus žmogus, pats pridaręs visokių nedorybių ir 
manantis esąs apsukrus ir protingas, bendraudamas su 
į save panašiais žmonėmis, atrodo nepaprastai įžval- 
gus, nes visko baiminasi, pats savyje matydamas ne- 
dorybių pavyzdžius. Bet kai tenka bendrauti su gerais 
žmonėmis ir vyresniais už save, tada jis atrodo kvai- 
las, nes yra nepatiklus, kai nėra pagrindo nepasitikėti, 
ir nesupranta sąžiningumo — juk jis savo sieloje nieko 
panašaus neturi. O Kadangi su blogais žmonėmis jis 
susiduria dažniau negu su gerais, tai ir sau pačiam, ir 
kitiems atrodo veikiau išmintingas, o ne neišmanėlis. 

— Tikra teisybė, — sutiko Glaukonas. 

XVII. — Vadinasi, — tariau, —ne tokio teisėjo 
mums reikia ieškoti, jei norime, kad jis būtų geras ir 
išmintingas, o tokio, kokį prieš tai nurodėme. Mat ne- 
dorybė niekuomet nepažins nei dorybės, nei savęs pa- 


"čios, o dorybė, jeigu ji ugdoma, pažins ir nedorybę, ir 


pačią save. Man atrodo, kad toks žmogus tampa išmin- 
tingas, o ne nedorėlis. 


— Ir man taip atrodo. 


— Taigi kartu su tokia teisėtvarka tu įvesi mūsų 
valstybėje ir tokį gydymo meną, kokį čia aptarėme. 
Abu šie menai rūpinsis tais piliečiais, kurie ir kūnu, 
ir siela bus pilnaverčiai; tiems, kurie ne tokie, kurie 
silpno kūno, leis numirti, o(tuos, kurių nedora siela 
ir kurie, be to, yra nepagydomi; nūžūdys. 

— Šitaip bus geriau ir tiems "nelaimingiesiems, išą 
valstybei. 

— Aišku, — tariau, — jog jauni žmonės saugosis, 
kad tik nereikėtų pasinaudoti teisėjo paslaugomis, jei- 
gu jie bus išauklėti tų paprastų dailiųjų menų, kurie, 
kaip sakėme, įskiepija nuosaikumą, dvasia. 

— Be abejo. 


— Tuo pačiu keliu eidamas, nusimanantis apie dai- 
liuosius menus žmogus panorėjęs pasitelks gimnastiką, 
kad galėtų apsieiti be gydytojo pagalbos — išskyrus 
tik būtinus atvejus. 

— Ir man taip atrodo. 

— Jis gimnastikuos ir įveiks sunkumus, kad paža- 
dintų įgimtą sielos narsumą ir smarkumą, o ne tam, 
kad įgytų jėgos, kaip kiti atletai, kurie ir maitinasi, ir 
laikosi ypatingo režimo tik norėdami išvystyti kūno 
jėgą. 

— Tu visiškai teisus. 

— Ar tų, Glaukonai, manai, jog tie, kurie nutarė, 
kad auklėti reikia dailiaisiais menais ir gimnastika, ši- 
taip padarė dėl to, jog, kaip mano daugelis, vienu iš 
jų lavintų kūną, o kitu — sielą? 

— O kaipgi kitaip? 

— Man atrodo, — tariau, — kad ir viena, ir kita 
yra skirta sielai. 

— Na jau! 

— Ar nesi pastebėjęs, kokio būdo būna tie, kurie 
visą gyvenimą skiria gimnastikai ir visai nesidomi 
dailiaisiais menais arba priešingai? 

— Ką tu turi galvoje? 

— Vienų žiaurumą ir grubumą, — atsakiau, — o ki- 
tų šveinumą ir romumą. 

— Taip, tie, Kurie užsiima tik gimnastika, tampa 
gsrubesni negu dera, o tie, kurie domisi tik dailiaisiais 
menais, pasidaro perdaug švelnūs — tai jų nepuošia, — 
patvirtino Glaukonas. 

— O juk grubumas galėtų skatinti igimtą sielos 
aršumą ir, teisingai ugdomas, virstų narsumu; bet, Ži- 
noma, per didelis grubumas pasidaro nepakenčiamas. 

— Ir man taip atrodo. 

— Na, o romumas būdingas į filosofiją linkusiai 
prigimčiai; tiesa, perdėtas romumas skatina pernelyg 
didelį būdo minkštumą, bet jeigu gerai auklėjama, jis 
licka romumu ir kuklumu. 

- Taip ir yra. 

— Mes teigiame, kad sargybiniai turi turėti abi 
šias įgimtas ypatybes. 

— Turi. 

— Bet jos turi būti suderintos viena su kita. 

— Be abejo. 

— Jeigu jos suderintos, siela yra nuosaiki ir narsi. 

— Iš tikrųjų. 

— O jeigu nesuderintos — grubi ir baili. 

— Teisybė. 

XVIII. — Jeigu žmogus leisis žavimas fleitos gar- 
sų ir per ausis tarsi per piltuvą leis lieti į savo sielą 
saldžias, švelnias ir graudžias harmonijas, apie kurias 
neseniai kalbėjome, jeigu jis visą gyvenimą čia gailiai 
vaitos, čia džiūgaus, veikiamas tų dainų, tai, jeigu jis 
turi aršią sielą, iš pradžių jos aršumas suminkštės, pa- 
našiai kaip suminkštėja kaitinama geležis, ir anksčiau 
buvęs nenaudingas kietas jo būdas dabar gali išeiti 
jam į naudą; bet jeigu jis be paliovos atsiduos tiems 
kerams, tai jo dvasios stiprybė pradės tirpti, kol jis 
visai ją susilpnins, tarsi išpjaus iš sielos visas sausgys- 
les, ir pasidarys jis tada „menkas kovotojas“ *8, 

— Būtinai šitaip atsitiks, — pritarė Glaukonas. 

— Jei žmogus bus iš prigimties švelnus, muzika jį 
greitai padarys ištižusį, o jei aršus, tai ir nuslopinęs 
savo karštumą, jis liks ūmus, dėl menkniekių greitai 
užsidegantis ir greitai vėl nurimstantis. Toks žmogus 
iš aršaus pasidarys irzlus, piktas ir viskuo nepaien- 


kintas. 


—- Tikra tiesa. 

— Na, o jei žmogus uoliai mankštins savo kūną, 
gerai ir gausiai valgys, bet nė kiek nesidomės nei dai- 
liaisiais menais, nei filosofija, tai ar, jausdamas savo 
kūno jėgą ir drąsą, nepasikels jis į puikybę ir nepra- 
noks narsumu pats savęs? 

— Visai galimas daiktas. 

— Jeigu jis niekuo kitu neužsiims ir visai nebend- 
raus sų Mūzomis, jo žinių troškimas, jei jis ir glūdi 
jo sieloje, neparagaudamas nei pažinimo, nei ieškojl- 
mo, atribotas nuo žodinės kūrybos ir kitų dailiųjų me- 


nų, silps, pasidarys kurčias ir aklas, nes jis neskatina 
šio Žmogaus, nemaitina jo ir neapvalo jo pojūčių. 

— Tai tiesa. 

— Toks žmogus, mano nuomone, pradeda nekęsti 
žodžio, lieka nemokša, jis niekada neįtikinėja žodžiu, 
bet tarsi žvėris siekia savo tikslų smurtu ir grubumu; 
jis gyvena, paskendęs tamsybėje ir kvailybėje, be har- 
monijos ir grožio supratimo. 

— Iš tikro taip būna, — pritarė Glaukonas. 

— Matyt, kaip tik dėl šių dviejų Žmogaus prigim- 
ties pusių koks nors, aš sakyčiau, dievas dovanojo 
žmonėms du menus — dailiuosius menus ir gimnastiką; 
bet dovanojo juos ne dėl kūno ir sielos (šitai nebent 
tik tarp kitko), o dėl žmoguje glūdinčių narsumo ir 
filosofinio pradų, kad tai įsitempdami, tai atsileisdami 
jiedu sudarytų deramą harmoniją. 

— Atrodo, kad taip, — tarė Glaukonas. 

— Taigi tą, Kuris geriausiai suderina gimnastiką su 
dailiaisiais menais ir geriausiai pateikia juos sielai, 
visai pegrįstai galėtume laikyti tobulai įvaldžiusiu dai- 
liuosius menus ir puikiu harmonijos kūrėju — daug 
geresniu už tą, kuris moka derinti stygas. 

— Teisingai kalbi, Sokratai. 


— Vadinasi, Glaukonai, ir mūsų valstybėje, kad 


būtų išsaugota valstybinė santvarka, nuolat bus reika- 
lingas toks rūpintojas. 

— Būtinai. 

XIX. — Tai tokie yra. mūsų mokymo ir auklėjimo 
būdai. Ar reikia leistis į smulkmenas, kokie bus mūsų 
piliečių šokiai, žvėrių medžioklė, medžioklė su šuni- 
mis, gimnastikos varžybos ir arklių lenktynės? Juk 
maždaug aišku, kad visi šitie dalykai turi būti suderin- 
ti su pagrindiniais būdais, todėl bus nesunku nustaty- 
ti, ko reikia. 

— Be abejo, nesunku, — patvirtino Glaukonas. 

— Sutarta, — pasakiau. — Kas mums dar lieka ap- 
svarstyti? Ar ne tai, kurie piliečiai valdys, o kurie 
paklus? 

— Žinoma. 

— Aišku, kad turi valdyti senesnieji, o jaunesnieji 
paklusti. 

— Aišku. 

— Ir valdyti turi geriausieji iš jų. 

— Ir tai aišku. 

— Argi geriausieji žemdirbiai nėra labiausiai tin- 
kami žemei dirbti? 

— Be abejo. 

— Kadangi valdantieji turi būti geriausi iš sargy- 
binių, tai argi jie nebus tie, kurie labiausiai tinka 
valstybei ginti? 

— Suprantama. 

— Jie turi būti protingi, sumanūs ir rūpintis vals- 
tybe. 

— Taip. 

— Labiausiai rūpinamasi tuo, kas mylima. 

— Iš tikrųjų. 

— O labiausiai žmogus myli tada, kai reikalo nau- 
dą laiko ir savo asmenine nauda ir kai mano, kad rei- 
kalo sėkmė sutampa su jo paties sėkme, o jeigu ne — 
priešingai. 

— Taip yra, — tarė Glaukonas. 

— Taigi iš sargybinių mes atrinksime tokius žmo- 
nes, kurių gyvenimo tikslas, pagal mūsų stebėjimus, — 
uoliai tarnauti valstybės labui ir kurie jokiu -būdu ne- 
sutiktų veikti prieš ją. 

— Tokie žmonės kaip tik bus tinkami valdyti. 

— Man rodos, tarp visokio amžiaus žmonių reikia 
ieškoti tokių, kurie laikosi šitokio požiūrio, kurių nei 
vilionėmis, nei prievarta nepriversi užmiršti ar atsisa- 
kyti nuomonės, kad reikia daryti tai, kas valstybei yra 
naudingiausia. 

— O ką tu vadini atsisakymu? 

— Aš tau tuoj. pasakysiu, — tariau. — Man atrodo, 
kad nuomonės iškrenta iš Žmogaus sąmonės arba jo 
valia, arba nejučiom: jo valia, kai žmogus apsigalvo- 
jęs atmeta klaidingą nuomonę, o nejučiom — kai at- 
meta kurią nors teisingą nuomonę. 


— Kaip šitai atsitinka mūsų valia, aš suprantu, bet 
kaip šitai įvyksta nejučiom, man dar neaišku. 

— Kodėl? — paklausiau. — Juk turbūt ir tu manai, 
kaip ir aš, kad nuo gerų dalykų žmonės atsisako prieš 
savo valią, o nuo blogų — savo noru? Argi nėra bloga 
apsigauti tiesos atžvilgiu, o gera — laikytis tiesos? Ar 
tau neatrodo, kad turėti teisingą nuomonę apie tikro- 
vę ir yra laikytis tiesos? 

— Teisingai sakai, — tarė Glaukonas. — Ir man ai- 
rodo, kad žmonės nenoromis atsisako nuo teisingos 
nuomonės. | 

— Išeitų, kad tai atsitinka, kai Žmones apvagia, su- 
vilioja arba jėga priverčia. 

— Aš ir vėl nesuprantu. 

— Matyt, —tariau, — aš kalbu kaip tragedijoje. 
Apvogtais aš vadinu tuos, kurie leidžiasi perkalbami 
arba yra užmaršūs: vienus nejučiom apvagia laikas, o 
kitus — žodiniai įrodymai. Ar dabar supranti? 

— Suprantu, — atsakė Glaukonas. 

— Jėga priverstais aš vadinu tuos, kuriuos kančios 
ar sielvartas priverčia pakeisti savo nuomonę. 

— Ir šitai suprantu. Teisingai kalbi. 

— O suviliotais, manau, ir tu pats pavadinsi tuos, 
kurie pakeičia nuomonę arba malonumų pakerėti, ar- 
ba iš baimės. 

— Vilioja visa, kas apgaulinga. 

XX. — Taigi, kaip jau sakiau, reikia ieškoti žmo- 
nių, kurie tvirčiausiai gina savo pažiūras ir mano, jog 
Teikia daryti tai, kas, jų nuomone, valstybei yra nau- 
dingiausia. Jau vaikystėje, siūlant jiems užsiėmimus, 
reikia stebėti, kur kuris iš jų būna itin užmaršus ir 
leidžiasi apgaunamas. Turinčius gerą atmintį ir nepasi- 
duodančius apgaulei reikia atrinkti, o tuos, kurie ne 
tokie, atmesti. Ar ne taip“ 

— Taip. 

— Be to, jiems reikia užkrauti darbų, sunkumų ir 
varžybų ir taip pat juos stebėti. 

— Teisingai. 


129 


414 


130 


— Reikia jiems surengti ir trečios rūšies išmėgi- 
nimą — stebint patikrinti juos vilionėmis. Panašiai kaip 
kumeliukus vaiko, triukšmaudami ir rėkaudami, ir žiū- 
ri, ar jie baikštūs, taip ir jaunuolius reikia iš pradžių 
priversti patirti ką nors baisaus, o paskui suteikti jiems 
malonumų ir išbandyti juos stipriau negu auksą ugni- 
mi; tada paaiškės, ar jie yra atsparūs vilionėms, ar vi- 
sada dori, ar jie gerai sergi ir patys save, ir dailiuo- 
sius menus, kurių mokėsi, ar visokiomis aplinkybėmis 
yra nuosaikūs ir harmoningi, žodžiu, ar jie sugeba bū- 
ti naudingiausi ir patys sau, ir valstybei. Tą, kuris iš- 
laikys šitą išmėginimą ir visais amžiaus tarpsniais — 
vaikystėje, jaunystėje ir brandos laikotarpiu — pasiro- 
dys kaip vientisas žmogus, ir reikia padaryti valstybės 
valdovu ir sargybiniu, reikšti jam pagarbą gyvam ir 
mirusiam, garbingai palaidoti ir įamžinti jo atminimą. 
O tuos, kurie ne tokie, reikia atmesti. Štai kaip, Glau- 
konai, reikia atrinkti valdovus ir sargybinius — tiesa, 
šitai nusakyta kol kas tik bendrais bruožais, nesilei- 
džiant į smulkmenas. 

— Ir man atrodo, kad atrinkti reikia šitaip. 

— Tokius sargybinius visai pagrįstai galima pava- 
dinti pačiais tikriausiais valstybės sargybiniais, nes jie 
saugos valstybę nuo išorės priešų, 0 jos viduje saugos 
jos draugiškus piliečius, kad šiems nekiltų noras, o 
anie negalėtų daryti bloga. O jaunuoliai, kuriuos vadi- 
nome sargybiniais, būtų jų padėjėjai ir jų valios vyk- 


dytojai. 
— Sutinku. 
XXI. — Neseniai sakėme, kad kartais melas būti- 


nas. Kokiu būdu mes galėtume priversti valdovus — 
o jei tai neįmanoma, tai bent kitus piliečius, — patikėti 
kuriuo nors iš tokių prasimanymų? 

— Kokiu? — paklausė Glaukonas. 

— Ne kokiu nors nauju, o finikiečių sugalvotu *'. 
Anksčiau šitaip dažnai būdavo, kaip sako poetai, ir 
žmonės jais tiki, bet mūsų laikais šito nebuvo ir var- 
gu ar galėtų būti, todėl sunku būtų tuo įtikinti. 

— Tu, matyt, nesiryžti papasakoti. 


— Kai papasakosiu, suprasi, jog ne veltui delsiau. 

— Pasakok, nebijok! 

— Gerai, — tariau, — papasakosiu, tik nežinau, 
kaip čia išdrįsti ir kokiais žodžiais pasakoti. Pirmiausia 
pamėginsiu įtikinti pačius valdovus ir karius, o paskui 
ir kitus piliečius, kad jie tik sapnavo, jog patyrė ir 
išgyveno visa tai, ką mes jiems įdiegėme, auklėdami 
ir lavindami juos, o iš tikrųjų tuo metu jie buvo po 
žeme, auginami ir formuojami jos gelmėse — ir jie pa- 
tys, ir jų ginklai, ir visa jų apranga. Kai jie buvo baig- 
ti, žemė, jų motina, išleido juos į pasaulį. Todėl ir da- 
bar šalimi, kurioje gyvena, jie privalo rūpintis kaip 
motina ir žindyve ir ginti ją, jei kas užpuls, o kitus 
piliečius laikyti broliais, nes ir jie gimė iš Žemės. 

— Ne veltui tu ilgai gėdijaisi pasakoti tokį prasi- 
manymą. 

— Tai visai suprantama, — tariau. — Bet vis dėlto 
paklausyk ir mito pabaigos. Nors jūs, valstybės pilie- 
čiai, visi esate broliai — sakysiu jiems, tęsdamas mi- 
tą, — bet dievas, lipdydamas tuos iš jūsų, kurie bus 
tinkami valdyti, įmaišė aukso, todėl jie yra vertingiau- 
si; lipdydamas jų padėjėjus, jis įmaišė sidabro, o Žžem- 
dirbius ir įvairius amatininkus — geležies ir vario. Jūs 
visi esate giminingi, bet vaikus dažniausiai gimdote 
panašius į save, nors gali atsitikti, kad iš aukso gims 
sidabro vaikas, o iš sidabro — auksinis; panašiai ir ki- 
tais atvejais. Iš valdovų dievas visų pirma ir, svarbiau- 
sia, reikalauja, kad kaip tik čia jie būtų šaunūs sargy- 
biniai ir nieko taip uoliai nesaugotų, kaip savo pali- 
kuonis, ir žiūrėtų, kokio metalo priemaišų yra jų vaikų 
sieloje; kad, jeigu vaikas gims su geležies ar vario 
priemaišomis, jokiu būdu jo negailėtų, o atsižvelgtų į 
jo prigimtį ir padarytų iš jo amatininką arba žemdirbį; 
o jeigu gims vaikas su aukso arba sidabro priemaiša, 
tai reikia pagarbiai pervesti jį į sargybinius arba pa- 
dėjėjus. Juk buvo išpranašauta, kad valstybė pražus, 
kai ją saugos geležinis arba varinis sargybinis. Sakyk, 
kaip priversti patikėti šiuo mitu? 

— Dabartinių Žmonių tuo neįtikinsi, — atsakė Glau- 
konas, — bet šitai galima įteigti jų sūnums ir vėles- 
nėms kartoms. 

XXII. — Vis dėlto, — tariau, — ir tai paskatintų pi- 
liečius labiau rūpintis ir valstybe, ir vienus kitais; aš 
taip suprantu tavo žodžius. Sėkmė čia priklausys nuo 
to, kaip plačiai pasklis toks-gandas. O mes apginkluo- 
kime tuos iš žemės gimusius žmones ir veskime juos į 
priekį, valdovams vadovaujant. Tegul jie atėję pasi- 
renka mieste geriausią vietą stovyklai, iš kur jiems 
būtų patogiausia laikyti gyventojus paklusnius, jei kas 
nenorėtų paklusti įstatymams, ir atremti išorės -priešą, 
jei šis pultų lyg vilkas kaimenę. Įkūrę stovyklą ir pa- 
aukoję dievams, tegul jie įsirengia būstus. Ar ne taip? 

— Taip, — pritarė Glaukonas. 

— Tokius būstus, kurie žiemą saugotų nuo šalčio, 
Oo vasarą — nuo karščio. 

— Be abejo. Man rodos, tu kalbi apie namus. 

— Taip, — tariau, — bet apie karių namus, o ne 
pirklių. 

— O kuo jie vieni nuo kitų skiriasi? 

— Pamėginsiu tau paaiškinti. Baisiausias ir šlykš- 
čiausias dalykas — tai jeigu piemenys taip augina šu- 
nis kaimenėms saugoti, kad šie dėl nepaklusnumo ar- 
ba iš bado, arba dėl blogo įpročio daro avims bloga ir 
yra panašūs ne į šunis, o į vilkus. 

— Tai tikrai baisu, — pritarė Glaukonas. 

— Todėl visokiais būdais reikia saugotis, kad val- 
čius, nepradėtų su jais panašiai elgtis ir, užuot buvę 
draugiškais sargybiniais, nepasidarytų panašūs į Žiau- 
rius viešpačius. 

— Taip, šito reikia saugotis. 

— Geriausiai nuo šitokių dalykų apsisaugosime, jei 
juos deramai išauklėsime. 

— Bet juk taip ir yra. 

— Dėl šito, mielas Glaukonai, neverta ginčytis, — 
atsakiau.— Geriau tvirtinkime, kaip ką tik sakiau, kad 
juos reikia teisingai išauklėti, nesvarbu kaip, jei nori- 


me, kad jie būtų švelnūs ir vieni kitiems, ir tiems, ku- 
riuos saugo. 

— Teisingai. 

— Sveikas protas sako, jog, be auklėjimo, juos dar 
reikia aprūpinti būstais ir kitokiais reikmenimis taip, 
kad tai netrukdytų jiems visą laiką būti geriausiais 
sargybiniais ir neskatintų jų daryti bloga kitiems pi- 
liečiams. 

— Iš tikro sveikas protas taip sako. 

— Na, o jei norime, — tęsiau aš, — kad jie būtų to- 
kie, ar nereikia jų gyvenimo ir būstų sutvarkyti maž- 
daug šitaip: pirmiausia, nė vienas iš jų neturi turėti 
jokios asmeninės nuosavybės, išskyrus būtiniausius da- 
lykus. Paskui niekas negali turėti tokių namų ar san- 
dėlio, į kuriuos negalėtų laisvai įeiti kiekvienas, kuris 
tik panorės. Maistą, reikalingą narsiems ir nuosaikiems 
kariams, jie turi gauti iš kitų piliečių kaip atlyginimą 
už savo tarnybą. Jo turi gauti tiek, kiek reikia viene- 
riems metams, nei daugiau, nei mažiau. Jie valgys 
bendrai ir gyvens bendrai kaip karo stovykloje. Dėl 
aukso ir sidabro jiems reikia pasakyti, kad jie savo 
sieloje visą laiką nešiojasi dievų jiems suteiktą dieviš- 
ką auksą ir sidabrą, todėl jiems nėra jokio reikalo tu- 
rėti dar ir Žmonių aukso, ir kad būtų nedora suteršti 
dieviškąjį auksą mirtingojo aukso priemaišomis; jų 
auksas turi būti švarus, ne toks, kaip auksinių mone- 
tų, kurios dažnai nedorai padirbinėjamos. Iš visų pi- 
liečių tik jiems vieniems nebus leidžiama naudoti, net 
paliesti aukso ir sidabro nei būti su jais po vienu sto- 
gu, nei puoštis auksiniais ir sidabriniais papuošalais, 
nei gerti iš auksinių ir sidabrinių taurių. Tik šitaip jie 
gali išsaugoti ir save, ir valstybę. Kai tik jie įsigis Že- 
mės, nuosavus namus ir pinigų, tuoj pat iš sargybi- 
nių pasidarys namų šeimininkais ir žemdirbiais, iš ki- 
tų piliečių sąjungininkų — jų viešpačiais ir priešais. 
Patys neapkęsdami ir nekenčiami, kitiems spąstus spęs- 
dami ir patys jų baimindamiesi, jie visą laiką gyvens, 
daug labiau bijodami vidinių priešų negu išorinių, ir 

tada ir jie patys, ir valstybė atsidurs prie pražūties 
slenksčio. Dėl visų šių priežasčių, kaip sakiau, ir reikia 
kaip tik taip tvarkyti sargybinių būstus ir visa kita ir 
įtvirtinti šitai įstatymu. Ar sutinki? 

— Sutinku, — atsakė Glaukonas. 


KETVIRTOJI KNYGA 


I. Čia į pokalbį įsikišo Adimantas: > 

— (O kaip pasiteisinsi, Sokratai, jei kas nors pasa- 
kys, kad tu šituos Žmones nori padaryti ne itin laimin- 
gus — ir, be to, jie patys bus dėl to kalti? Juk iš tikrųjų 
valstybė yra jų rankose, bet jie nepasinaudos nė 
viena iš valstybės teikiamų gėrybių; tuo tarpu kiti 
įsigis ariamos žemės, pasistatys didelius ir gražius na- 
mus, gerai juos įsirengs, aukos dievams ypatingas au- 
kas, vaišins svečius, turės tai, apie ką tu čia kalbėjai, — 
aukso ir sidabro, ir apskritai visa tai, kas paprastai 
gyvenimą padaro laimingą. Žodžiu, galima sakyti, kad 
jie bus lyg ir pagalbiniai samdiniai, nieko kita neveiks, 
o tik eis sargybą. 

— Taip, — atsakiau, — jie dirbs tik už pavalgymą — 
be maisto, negaus jokio kito atlyginimo ir negalės 
savo noru išvykti į kitus kraštus, pirkti dovanų hete- 
roms ir šiaip išlaidauti savo nuožiūra, kaip daro tie, 
kurie garsėja kaip laimingi žmonės. Taigi tu, kaltin- 
damas mane, išleidai iš akių šiuos ir daug kitų dalykų. 

— Tai pridėk ir šiuos kaltinimus. 

— Vadinasi, tu klausi, kaip pasiteisinsiuė 

— Taip, aš klausiu šito. 

— Aš manau, kad, eidami tuo pačiu keliu, surasi- 
me, ką atsakyti. Pasakysime, kad nebus nieko nuosta- 
baus, jei mūsų sargybiniai, šitaip gyvendami, bus la- 
bai laimingi. Beje, mes kuriame šią valstybę ne siek- 
dami padaryti itin laimingą kurį nors vieną gyventojų 
sluoksnį, bet norime, kad visa valstybė ištisai būtų 

laiminga. Juk kaip tik tokioje valstybėje mes tikėjo- 
mės surasią teisingumą, o neteisingumą, priešingai, — 
blogiausiai tvarkomoje valstybėje, ir taip išspręsią mus 
dominantį klausimą. Dabar mes kuriame, mūsų many- 
mu, laimingą valstybę, bet ne tokią, kurioje būtų lai- 
mingi tik kai kurie piliečiai, o tokią, kurioje būtų lai- 
mingi visi. Paskui panagrinėsime priešingą valstybę. Jei 
mes pieštume žmogaus figūrą ir kas nors priėjęs imtų 
priekaištauti, kad mes gražiausioms kūno dalims nesu- 
teikiame gražiausių spalvų, jeigu, pavyzdžiui, akys, ku- 
rios yra gražiausias dalykas, būtų nupieštos ne purpuri- 
nės, o juodos spalvos, tai mes galėtume pasiteisinti, at- 
sakydami: ,„Keistuoli, nėmanyk, jog mes turėtume taip 
gražiai išpiešti akis, kad jos pasidarytų visai nepana- 
šios į akis; lygiai taip pat ir kitas kūno dalis. Verčiau 
žiūrėk, ar. išeina gražus visas kūnas, kai deramai per- 
teikiame kiekvieną jo dalį“. Panašiai ir čia: nereika- 
lauk sargybiniams tokios. laimės, kuri padarytų juos 
kuo tik nori, tik ne sargybiniais. Mes galėtume ir žem- 
dirbius apvilkti prašmatniais drabužiais, apkarstyti 
auksu ir leisti jiems dirbti žemę tik savo malonumui; 
Oo puodžiai tegul patogiai įsitaiso prie židinio, geria 
vyną ir puotauja, pasidėję šalia žiestuvą ir dirbdami 
savo darbą tik tada, kai užeina noras. Panašiai ir vi- 
sus kitus galėtume padaryti laimingus, kad klestėtų 
visa valstybė. Bet neįkalbinėk mūsų, nes, jeigu tavęs 
paklausytume, žemdirbys jau nebebūtų žemdirbiu, puo- 
džius puodžiumi ir apskritai nė vienas iš valstybę su- 
darančių žmonių nebebūtų tuo, kas jis yra. Beje, dėl 
kitų dar būtų ne tokia didelė bėda. Juk jeigu batsiu- 
viai pasidarytų niekam tike, pagestų ir dėtųsi esą ne 
tuo, kas jie yra iš tikrųjų, valstybei nebūtų jokios bė- 
dos. Bet jeigu įstatymų ir valstybės sargybiniai tik 


"atrodys esą tokie, tai pamatysi, kad jie pražudys visą 


valstybę ir tik jie vieni turės progą gerai įsitaisyti ir 
klestėti. Jei mes sargybinius padarysime tikrais sargy- 
biniais, tai Jie jokiu būdu nekenks valstybei. O tas, ku- 
ris kalba apie kažkokius žemdirbius, tarsi jie būtų ne 
valstybės nariai, o tik dykaduoniai ir laimingi visaliau- 


(inių puotų dalyviai, tas, matyt, turi galvoje ne vals- 
Lybę, o kažką kita. Taigi reikia nuspręsti, ar mums rūpi 
pačių sargybinių didžiausia gerovė, ar visos valstybės 
siekti, ir jiemš, o ir visiems kitiems, reikia įteigti, kad 
jie turi puikiai išmanyti savo darbą. Žodžiu, gerai tvar- 
komoje ir klestinčioje mūsų valstybėje kiekvienam 
luomui turi tekti sava dalis, atitinkanti jo prigimtines 
savybes. 

IE. — Man atrodo, tu gerai kalbi. 

— Na, o ar atrodys tau teisinga tai, ką aš pasaky- 
siu apie su tuo labai susijusius dalykus? 

—- Kas gi? 

— Ar tik ne šitai pagadina visus kitus amatinin- 
kus, ir jie pasidaro niekam tikę? 

— Ką tu turi galvoje? 

— Turtą ir neturtą. 

-— Kaip tai suprastič 

— Štai kaip. Ar tau atrodo, kad praturtėjęs puo- 
džius norės rūpintis savo amatu? 

— Nė kiek, — atsakė Adimantas. 

— Ar jis nesidarys vis tingesnis ir nerūpestiugesnisė 

— Tikrai. 

— Taigi jis taps blogesniu puodžiumi. 

— Teisybė. 

— O jeigu dėl neturto jis neįstengs įsigyti įrankių 
ir kitų amatui reikalingų dalykų, tai ar jo gaminiai 
nebus prastesni? Ar jis ne blogiau išmokys amato sa- 
vo sūnus ir kitus mokinius? 

— Taip ir bus. 

— Taigi ir dėl neturto, ir dėl turto tampa prastesni 
ir patys amatininkai, ir jų gaminiai. 

— Atrodo, kad taip. 

— Vadinasi, suradome dar kai ką, ko visokiais bū- 
dais reikia saugotis, — sargybiniai turi žiūrėti, kad tie 
dalykai nepastebimai neprasiskverbtų į valstybę. 

— Kokie dalykai? 

— Turtas ir neturtas: vienas iš jų gimdo ištižimą, 
tinginystę ir naujovių troškimą, o kitas, be naujovių 
troškimo, dar ir niekšiškumą ir piktadarybes. 

— Visai teisingai — sutiko Adimantas.— Bet, Sok- 
ratai, pagalvok ir apie štai ką: kaip mūsų valstybė ga- 
lės kariauti, jei neturės pinigų, ypač jei teks susiremti 
su galinga ir turtinga valstybe? 

— Aišku, — atsakiau, — kad prieš vieną tokią vals- 
tybę bus sunkiau kariauti, o prieš dvi — lengviau. 

— Kaip čia išeina? 

— Pirmiausia dėl to, kad, jeigu jau prisieis kariauti, 
tai mūsų vyrai, prityrę kariai, kausis su turtingais 
žmonėmis. 

— Žinoma. 

— Tai ką, Adimantai? — tariau.— Ar tau neatrodo, 
kad vienas kumštininkas, būdamas gerai išsimankštinęs, 
lengvai galės kovoti su dviem netimankštinusiais tur- 
tingais ir nutukusiais žmonėmis? 

— Iš karto su abiem būtų sunkoka, — atsakė Adi- 
mantas. 

— O jeigu jis truputį pabėgėtų atgal, o paskui at- 
sisukęs smogtų pirmajam, kuris prie jo prisiartins? 
Jeigu jis dažniau pavartotų šį būdą, ir dar saulei ke- 
pinantė Ar toks karys neįveikš net ir daugiau kaip 
dviejų tokių priešininkų? 

— Tikrai, čia nebūtų nieko nuostabaus. 

— Negi tu manai, kad turtingieji yra vikresni ir 
labiau prityrę kumščiuotis negu kariauti? 

— Nemanau,— atsakė Adimantas. 

— Vadinasi, mūsų kariai lengvai galės kautis su 
dukart ir net triskart gausesniu priešu. 

— Sutinku. Man atrodo, kad tu teisingai kalbi. 

— Na, o jeigu, nusiuntę pasiuntinius į kitą valstybę, 
jie pasakytų teisybę: „„Mes neturime nei aukso, nei si- 
dabro, nes Mums tai uždrausta, bet jums juk neuž- 
drausta. Todėl, jei kartu su mumis kariausite, galėsite 
pasiimti visas priešų gėrybes“, ar tu manai, kad, ši- 
tai išgirdę, šie verčiau pasirinks kovoti su stipriais ir 


licesais šunimis, negu kartu su jais kovoti prieš riebias 
ir minkštakūnes avis? 

— Nemanau, kad šitaip pasirinktų. Bet jeigu į vie- 
ną valstybę suplauktų ir kitų turtai, tai kažin, ar ne- 
būtų pavojaus neturtingai valstybei? 

— Tu esi laimingas, — tariau,— jei manai, jog ga- 
lima ir kitas valstybes vadinti valstybėmis, o ne tik 
tą, kurią mes kuriame. 

— Kodėl? 

— Kitas valstybes, — tariau,— reikia vadinti ilges- 
niu vardu, nes kiekvienoje iš jų yra daug valstybių, 
kaip tame vaikų žaidime !. Šiaip ar taip, jose yra dvi 
viena kitai priešiškos valstybės: viena vargšų, kita — 
turtingųjų, o kiekvienoje iš šių dviejų — vėl daug vals- 
tybių. Jei į tas valstybes žiūrėsi kaip į vieningą vals- 
tybę, pralaimėsi, o jei žiūrėsi į jas kaip į daug vals- 
tybių ir vieniems atiduosi kitų turtus ir galybę ir net 
juos pačius perkelsi iš vienos grupės į kitą, visada 
turėsi daug sąjungininkų, o priešų — Mažai! Kol mūsų 
valstybė bus gerai tvarkoma — taip, kaip mes nutarė- 
me,— ji bus labai galinga; aš kalbu ne apie tariamą, 
bet apie tikrąją galią, net jeigu valstybę gintų tik 
tūkstantis karių. Vargu ar tarp graikų ar barbarų tu 
rasi nors vieną valstybę, kuri būtų didelė šia prasme, 
tuo tarpu tariamai didelių — daugybė, ir jos keliskart 
didesnės už mūsiškę. Ar ne taip? 

—- Prisiekiu Dzeusu, taip, — atsakė Adimantas. 

III. — Kaip tik šitai mūsų valdovai ir laikytų ta 
tiba, iki kurios reikia plėsti kuriamą valstybę; pagal 
ją Jie nustatys teritorijos dydį ir nesikėsins į kitas 
zemes. 


— Apie kokią ribą tu kalbi? — paklausė Adimantas.: 


— Mano manymu, štai apie kokią: valstybę galima 
(lidinti tol, kol ji išlieka vieninga, bet ne daugiau. 

— Puiku. 

— Todėl mes sargybiniams uždėsime ir kitą parei- 


vą — visokiais būdais žiūrėti, kad valstybė nebūtų nei * 


perdaug maža, nei perdaug didelė, ji turi būti pakan- 
kamo didumo ir vieninga. 

— Mes jiems uždedame nesunkią pareigą! 

— Uždėsime jiems ir kitą, dar lengvesnę pareigą — 
jau kalbėjome, kad sargybinių palikuonis, jeigu jie 
nevykę, reikia perkelti į kitus luomus, o kitų luomų 
tinkamus žmones — į sargybinius. Šituo mes norėjome 
pasakyti, jog ir kiekvienam iš kitų piliečių reikia pa- 
skirti tokį darbą, kuriam jis iš prigimties yra tinka- 
mas, kad kiekvienas, dirbdamas tik tą vieną darbą, bū- 
tų vieningas, o ne daugialypis; tada ir visa valstybė 
pasidarys vieninga, o ne susiskaidžiusi. 

— Tai paprastesnis uždavinys. 

— Kai kam gali pasirodyti, mielas Adimantai, kad 
mes keliame sargybiniams labai daug ir didelių rei- 
kalavimų. Tačiau visa tai yra niekai, jeigu jie žiūrės 
tik vieno didelio dalyko, tikriau sakant, ne didelio, o 
pakankamo. 

— Kas tai? 

— Auklėjimas ir lavinimas, — atsakiau.— Jeigu, ge- 
rai auklėjami, jie taps nuosaikiais žmonėmis, tai leng- 
vai susigaudys ir šituose, ir kituose dalykuose, kuriuos 
Čia praleidome, tokiuose, kaip, pavyzdžiui, žmonos su- 
siradimas ir vedybos bei vaikų gimdymas. Juk, pagal 
priežodį, draugų viskas turi būti bendra. 

—- Tai būtų labai teisinga. 

— Iš tikrųjų, — tariau,— valstybės sutvarkymui už- 
tenka pirmojo postūmio, toliau jis juda savaime, įgyda- 
mas vis daugiau jėgos, tarsi ratas. Juk teisingas auk- 
lėjimas ir lavinimas pažadina geruosius žmogaus pri- 
gimties bruožus, o kas jau turėjo juos, tų tie bruožai 
tokio auklėjimo dėka pasidaro dar geresni — ii ap- 
skritai, ir ypač jų perdavimo palikuonims prasme; tai 
būdinga visoms gyvoms būtybėms. 

— Suprantama. 

— Todėl, trumpai sakant, valstybės sargybiniai 
ypač turi rūpintis, kad nuo jų akių nepasislėptų nie- 
kas, kas gadina auklėjimą, ir labiau už viską žiūrėti, 
kad į gimnastiką ir dailiuosius. menus nebūtų įvesta 
visokių naujovių, pažeidžiančių nustatytąsias: taisyk- 
les. Jeigu kas sako, kad 


Klausosi žmonės mieliau ir esti labai sužavėti, 

Kai tik išgirsta dar naują, lig šiol negirdėtą jiems dainą ?, 
labiausiai reikia baimintis, kad jie nepamanytų, jog 
poetas kalba ne apie naują dainų turinį, o apie naują 
dainavimo būdą, ir neimtų jo girti. Nedera nei šito gir- 
ti, nei taip suprasti šių eilių. Reikia vengti įvesti naują 
dailųjį meną, nes tai kelia pavojų viskam: kaip tvirtina 
Damonas, negalima pakeisti dailiųjų menų vartojamų 
priemonių, nepakeičiant visų valstybės pagrindų, ir aš 
juo tikiu. 

— Ir mane priskirk prie tų, kurie juo tiki, — tarė 
Adimantas. 

„IV. — Matyt,— tariau,— sargybiniai turės įsirengti 
sargybos postą šičia — dailiųjų menų srityje. 

— Čia lengvai ir nepastebimai prasiskverbia įsta- 
tymų nepaisymas. 

— Taip, prisidengęs nekenksmingos pramogos 
skraiste. 

—- Iš tikrųjų įstatymų nepaisymas žalingas kaip 
tik dėl to, kad, pamažu braudamasis, jis iš lėto įsi- 
skverbia į Žmogaus įpročius ir būdą, paskui iš čia, jau 
didesniu mastu, — į piliečių sandėrius, kuo begėdiškiau- 
siai kėsinasi į pačius įstatymus ir valstybės santvarką, 
kol galų gale viską apverčia aukštyn kojomis — ir as- 
meniniame, ir visuomeniniame gyvenime. 

— Galimas daiktas, kad iš tikro taip yra. 

— Man taip atrodo. 

— Todėl, kaip jau iš pradžių sakėmė, net mūsų 
vaikų žaidimai turi kaip galima labiau atitikti įstaty- 
mus, nes jeigu Žaidimai netvarkingi ir vaikai nesilaiko 
taisyklių, neįmanoma išauginti jų dorais ir pareigingais 
piliečiais. 

— Aiškus dalykas. 

— O jeigu vaikai iš pat pradžių Žaisdami pripras 
prie tvarkos, dailieji menai įskiepys jiems pagarbą įs- 
latymams, ir šie jų įpročiai, priešingai negu kitų vaikų, 
nuolat stiprės ir pasireikš visur, net ir pertvarkant 
valstybės santvarką, jeigu kas buvo ne taip. 

„—- Teisybę sakai, — sutiko Adimantas. 

— Tuose dalykuose, kurie laikomi smulkmenomis, 
jie įžvelgs elgesio taisykles, tuo tarpu tie, apie kuriuos 
iš pradžių kalbėjome, šį sugebėjimą yra visiškai 
praradę. 

— Kokias taisykles? 

— Štai kokias: vyresniųjų akivaizdoje jauniems 
dera tylėti, užleisti jiems vietą, atsistoti, jiems įėjus, 
gerbti tėvus; taip pat tokias, kurios liečia rūpinimąsi 
išorės tvarkingumu — kirptis plaukus, tvarkingai reng- 
tis, apsiauti kojas ir taip toliau. 

— Sutinku. 

— Būtų naivu dėl tokių dalykų leisti įstatymus; 
šitaip niekur nedaroma. Be to, tokių nutarimų vis tiek 
niekas nesilaikytų, net jeigu jie būtų raštu išdėstyti. 

— Kodėl gi? | 

— Kas kokia linkme buvo išauklėtas, Adimantai, 
tokia eis ir toliau. Ar nežinai, kad panašus paprastai 
traukia prie savęs panašų? 

— Be abejo. 

— Aš manau, galėtume sakyti, kad nuo auklėjimo 
galų gale priklauso, ar žmogus bus geras, ar blogas. 

— Aišku, kad taip. 

— Todėl aš kol kas ir nesiėmiau dėl tokių dalykų 
leisti įstatymų. 

— Suprantama. 

— O pasakyk, vardan dievų, — tariau,— ar mes im- 
simės leisti kokius nors įstatymus dėl turgaus — tai yra 
dėl įvairių turguje sudarinėjamų sandėrių, o jei nori, 
tai ir dėl amatininkų tarpusavio santykių, barnių, muš- 
tynių, bylų iškėlimo, teisėjų parinkimo? Be to, prireiks 
nustatyti turgaus mokestį, uosto mokestį, apskritai rū- 
pintis turgaus, miesto, uosto ir panašiais reikalais. 


— Neverta davinėti nurodymų nepriekaištingai iš- 
auklėtiems žmonėms. Daugeliu atvejų jie ir patys leng- 


; vai supras, kokie įstatymai Čia reikalingi. 


— Taip, mano Mielas, — tariau,— jei tik dievas jiems 
duos išsaugoti tuos įstatymus, kuriuos anksčiau išdės- 
tėme. 


— O jei ne, jie visą gyvenimą leis ir taisys įsta- 
tymus, manydami, kad šitaip pasieks tobulumą. 

— Pagal tave išeina, kad jie gyvens kaip tie ligo- 
niai, kurie dėl nesusivaldymo nenori atsisakyti neti- 
kusio gyvenimo būdo. 

— Kaip tik taip. 

— Iš tikrųjų jie gyvens juokingai: gydydamiesi pa- 
sieks tik tiek, kad paįvairins ir sustiprins savo nega- 
lias, bet vis tikėsis pasveiksią, jei kas patars kokį nau- 
ją vaistą. 

— Taip, tokių ligonių būklė iš tikro tokia. 

— Ar ne juokinga ir tai, — tariau, — kad jie didžiau- 
siu savo priešu laiko tą, kuris atvirai sako tiesą: jeigu 
jie nesiliaus girtuokliavę, persivalgę, paleistuvavę ir 
tinginiavę, tai niekas jiems nepadės — nei vaistai, nei 
prideginimai, nei pjūviai, nei užkerėjimai, nei amu- 
letai, nei kiti panašūs dalykai. 

— Nelabai juokinga,— pasakė Adimantas.— Koks 
Čia juokas, kai pykstama už gerą patarimą. 

— Atrodo, kad tu nelinkęs liaupsinti tokių žmonių. 

— Prisiekiu Dzeusu, ne,— atsakė Adimantas. 

V. — Vadinasi, tu nesiimsi girti ir valstybės, kuri 
visa ištisai, kaip mes ką tik kalbėjome, užsiima pana- 
šiais dalykais. Ar tau neatrodo, kad tas pat vyksta 
blogai tvarkomose valstybėse, Kur piliečiams uždraus- 
ta keisti visą valstybės santvarką ir tie, kurie bando 
tai padaryti, baudžiami mirtimi? O tas, kuris pataikau- 
ja taip valdomiems piliečiams, visaip stengiasi jiems 
įtikti, iš anksto įspėja jų norus ir stropiai stengiasi 


juos patenkinti, yra laikomas geru piliečiu, išmintin- 


gu valstybės vyru, jam reiškiama visokeriopa pagarba. 
Ar taip išeina? 

— Man atrodo, tokia valstybė elgiasi kaip ir tie 
ligoniai. Aš negaliu tam pritarti. 

— Ir tavęs nežavi drąsa ir paslaugumas tų žmonių, 
kurie uoliai tarnauja tokioms valstybėmsė 

— Aš gėriuosi jais, bet išskyrus tuos, kurie apsi- 
gauna tokių valstybių atžvilgiu ir tariasi iš tikrųjų esą 
(lideli valstybės vyrai dėl to, kad minia juos giria. 

— Kaip tu sakai? — paklausiau — Tu nesutinki su 
jaisė Ar tu manai, kad žmogus, kuris nemoka matuoti, 
nepatikės, kai visi kiti, taip pat nemokantys matuoti, 
įtikinės, kad jis yra keturių uolekčių aukščio? 

— Negalės nepatikėti. 

— Todėl nepyk ant jų. Iš tikrųjų tai patys juokin- 
giausi žmonės: jie, kaip ką tik kalbėjome, visą laiką 
taiso savo įstatymus, manydami, kad įstengs padaryti 
galą visokiems sutarčių laužymams ir kitiems pana- 
šiems dalykams, kuriuos čia minėjome, ir nesupranta, 
kad jie primena žmones, kertančius hidrai galvą *. 

— Teisybė, nieko kito jie ir nedaro, — pritarė Adi- 
mantas. 

— O aš manyčiau, — tariau, — kad bet kokioje vals- 
tybėje — tiek" blogai, tiek gerai sutvarkytoje — tikras 
įstatymų leidėjas“ neturėtų kvaršinti sau galvos dėl to- 
kių įstatymų, nes pirmuoju atveju jie nenaudingi ir 
visiškai nereikalingi, o antruoju vienus iš jų bet kas 
gali nustatyti, o kiti savaime išplaukia iš ankstesnių 
įgūdžių. 

— Kas mums dar liko aptarti iš įstatymų leidybos? 

— Mums jau nieko, — tariau — bet Delfų Apolonui 
dar liko padiktuoti didingiausius, puikiausius ir pirmu- 
tinius įstatymus *. 

— Kokius? — paklausė Adimantas. 

— Apie šventyklų statymą, aukojimus ir apskritai 
apie dievų, demonų ir didvyrių garbinimą, apie miru- 
siųjų laidojimą ir apie tai, kaip reikia nusipelnyti mi- 
rusiųjų palankumą. Mat patys mes tokių dalykų ne- 
žinome, bet, Kurdami valstybę, mes nieku kitu nepa- 
tikėsime — jei būsime protingi —ir nesikreipsime į 
nieką kitą, kaip tik į savąjį tikėjimo aiškintojaą “, kuris 
sėdi ant akmens“ žemės viduryje ir aiškina žmonėms 
tuos dalykus. 

— Puikiai pasakei! Taip ir padarysime. 

VI. — Aristono sūnau,— tariau— galima sakyti, 


+ kad mūsų valstybė jau įkurta. Dabar paimk šviesų Ži- 


bintą ir, pasišaukęs brolį, Polemarchą ir kitus, pažiū- 
rėk, ar nepamatysime, kur slypi teisingumas ir kur — 


neteisingumas, kuo jie vienas nuo kito skiriasi ir kurį 
iš jų reikia turėti, Kad būtum laimingas — nesvarbu, 
ar tai bus paslėpta nuo visų dievų ir žmonių, ar ne. 

— Niekus kalbi, —tarė Glaukonas.— Juk tu pats 
pasižadėjai šį dalyką išaiškinti — sakei, jog iš tavo pu- 
sės būtų nedora visomis jėgomis ir visokiais būdais 
nepagelbėti teisingumui. 

— Teisingai man priminei,— pasakiau— Taip. ir 
reikia daryti. Bet ir jūs turite man padėti. 

— Mes pasirengę. 

— Tikiuosi, — tariau,— jog surasime tai, ko ieško- 
me, štai kokiu būdu. Aš manau, kad mūsų valstybė, 
jei tik ji yra gerai sukurta, turi būti tobula. 

— Būtinai. 
teisinga. 

— Aišku. 

— Vadinasi, kai ką nors būsime joje suradę, ne- 
surasta bus tik tai, kas liks. 

— Ką tu turi galvoje? 

— Jei, pavyzdžiui, mes ieškome kokio nors vieno 
iš Keturių daiktų, tai pakanka arba iš anksto žinoti, 
koks tas daiktas, arba žinoti kitus tris daiktus — tada 
rasime ir ketvirtąjį; juk aišku, kad lieka kaip tik tas 
daiktas. 

— Teisingai sakai. 

— Vadinasi, ir mums reikia panašiai ieškoti, jeigu 
mūsų valstybei būdingos keturios ypatybės. 

— Be abejo. 

— Mano manymu, pirmiausia yra akivaizdus jos 
ismintingumas, nors tai atrodo keistoka. 

* — Kodėl? 

— Valstybė, kurią nagrinėjome, iš tikrųjų atrodo 
išmintinga, nes joje įgyvendinami protingi sprendimai. 

— Teisingai. 

-— O protingi sprendimai, aiškų, yra žinojimas 
(eaxtotTnun); nemokšiškumas čia nepadės, reikia mokėti 
protingai samprotauti. 

— Aišku. 

— Valstybėje yra daug įvairių žinojimo rūšių. 

— Suprantama. 

— Argi dėl dailidės meno išmanymo valstybę ga- 
lima vadinti išmintinga ir darančia protingus sprendi- 
mus? 
 — Jokiu būdu ne! Kitaip ją reikėtų pavadinti dai- 
lidžių valstybe. 

— Vadinasi, nors valstybei ir pageidautina, kad 
medžio dirbiniai būtų kuo geresni, tačiau dėl to, kad 
jie nagingai padaryti, valstybės negalima vadinti iš- 
mintinga. 

— Ne. 

— O dėl vario ir kitokių panašių gaminių? 

— Jokiu būdu ne! 

— Ir ne dėl mokėjimo auginti įavus, nes kitaip ją 
reikėtų pavadinti žemdirbių valstybe. 

— Aš taip manau. 

— Tai ką? — tariau.— Ar mūsų įkurtoje valstybėje 
kam nors iš piliečių būdingas toks žinojimas, kuris 
padėtų spresti ne smulkius, o valstybinius klausimus, 
geriausiai tvarkyti vidaus ir išorės santykius? 

— Vis dėlto yra. 

— Koks tas žinojimas ir kam jis būdingas? 

— Tai menas visada buti būdriam; jis būdingas tiems 
valdantiesiems, kuriuos pavadinome tobulais sargybi- 
niais. 

— O kaip dėl šito žinojimo tu pavadinsi mūsų 
valstybę? 

— Darančia protingus sprendimus ir išmintinga. 

— Kaip tu manai, ar mūsų valstybėje kalvių bus 
daugiau negu tikrųjų sargybinių? 

— Kalvių bus daug daugiau. 

— O ir palyginti su visais kitais, kurie turi kokių 
nors žinių ir pagal jas yra vadinami, sargybinių bus 
visų Mažiausiai. 

— Visų mažiausiai. 

— Taigi dėl tos mažiausios gyventojų dalies, kuri 
vadovauja ir valdo, ir jai būdingo žinojimo visa pa- 
gal prigimties reikalavimus įkurta valstybė būtų va- 


(dinama išmintinga. Atrodo, kad tik labai nedaug žmo- 
nių iš prigimties tinka įgyti šį žinojimą, kurį tik vie- 
hą iš visų žinojimo rūšių galima pavadinti išmintimi. 

— Labai teisingai kalbi, — tarė Glaukonas. 

— Štai mes jau — nežinau, kokiu būdu, — suradome 
vieną iš keturių valstybės ypatybių — ir ją pačią, ir 
jos vietą valstybėje. 

— Man atrodo, mes ją pakankamai išsiaiškinome. 

VII. — Narsumą — koks jis yra ir kur jo vieta 
valstybėje (dėl to valstybė ir vadinama narsia) — ne- 
sunku aptikti. 

— Kaipgiė 

— Į ką gi kita žiūrima, kai valstybė vadinama nar- 
sia ar bailia, jei ne į tą jos gyventojų dalį, kuri dėl 
jos kovoja ir leidžiasi į karo žygius? 

— "Tik į šitą žiūrima, — sutiko Glaukonas. 

— Ar kiti piliečiai bus bailūs,— tariau,— ar narsūs, 
pagal juos negalima spręsti apie valstybę. 

— Negalima. 

— Taigi valstybė yra narsi tik tam tikros savo da- 
lies dėka — todėl, kad toje jos dalyje glūdi galia, ku- 
Ii visą laiką išsaugo tokią nuomonę apie pavojus — 
kad jie slypi ten ir ten, — kokią jai auklėjimu įdiegė 
įstatymų leidėjas. Ar ne šitai tu vadini narsumu? 

— Nelabai supratau, apie ką tu kalbi. Pakartok dar 
kartą. 

— Aš teigiu,— tariau,— kad narsumas yra tam tik- 
ras išsaugojimas. 

— Ko išsaugojimas? 

— Įstatymo auklėjimu įdiegtos nuomonės apie pa- 


vojų — kas jis yra ir koks. Aš sakiau, kad ji išlieka,“ 


tai yra Žmogus išsaugo ją ir kentėjimuose, ir malonu- 
muose, ir aistrose, ir baimėje ir niekad jos neatsisako. 
Jei nori, aš paaiškinsiu tai palyginimų. 

— Žinoma, noriu. | 

— Tu, be abejo, žinai, — tariau— kad dažytojai, 
norėdami nudažyti vilnas purpuro spalva, pirmiausia 
iš daugybės spalvų vilnų išsirenka vien tik baltas, 
paskui jas įvairiais būdais labai rūpestingai paruošia, 

jisaugojimą aš ir laikau narsumu, jeigu tu neprieštarauji. 


kad purpuriniai dažai kuo geriau jas kąstų, ir tada 
jau dažo. Šitaip nudažytos vilnos jau neblunka, ir jų 
spalva nesikeičia nuo plovimo — nesvarbu, ar su šar- 
mu, ar be jo. Jei dažo be paruošimo, žinai, kas atsi- 
tinka, vis tiek, kokia spalva dažytų. 

— Žinau, kad tada vilnos išblunka ir juokingai 
atrodo. 

— Tai va, — tariau—ir mes darome kažką pana- 
šaus, kai išsirenkame karius ir auklėjame juos dai- 
liaisiais menais ir gimnastika. Mes nesiekiame nieko 
kito, o tik to, kad jie kuo geriau ir su įsitikinimu per- 
imtų įstatymus — tarsi dažus; dėl jų įgimtų bruožų ir 
dėl tinkamo auklėjimo jų nuomonė apie pavojus 
ir kitus dalykus bus nepajudinama, ir tų dažų nebus 
galima nuplauti jokiais stipriais šarmais — nei mMalonu- 
mais, kurie veikia stipriau už bet kokius šarmus, nei 
skausmu, nei aistra, nei baime, nei jokia kita iš tokių 
gailių priemonių. Štai tokią galią ir teisingos bei pagrįs- 
tos nuomonės apie tai; kas pavojinga, o kas — ne, iš- 


— Nė kiek, — tarė Glaukonas.— Man atrodo, kad 
tokios nuomonės apie šiuos dalykus, kuri, nors ir yra 
teisinga, bet susidarė ne auklėjimo dėka, kaip, pa- 
vyzdžiui, gyvulių ar vergų nuomonė, tu nelaikai pa- 
tvaria-ir vadini ją ne narsumu, o kaip nors kitaip. 

— Tikra teisybė. 

— Taigi aš sutinku su tavo narsumo apibrėžimu. 

— Sutik ir su tuo, — tariau,— kad narsumas yra pi- 
lietinė dorybė. Jei norėsi, kada nors kitą kartą galė- 
sime ją aptarti smulkiau. Juk dabar mes norime išsi- 
aiškinti, kas yra teisingumas, 0 ne narsumas. Apie 
narsumą, Manau, jau užteks. 

— (Gerai sakai, — sutiko Glaukonas. 

VIII. — Mums dar liko aptarti dvi mūsų valstybės 
ypatybes — nuosaikumią ir teisingumą, dėl kurio ir 
vyksta šis pokalbis. 

— Teisingai. 

— Kokiu būdu mes galėtume iškart surasti teisin- 
gumą, kad nebereikėtų terliotis su nuosaikumu? 


— Nežinau, bet aš nenorėčiau išsiaiškinti, kas yra 
teisingumas, kol neaptarėme nuosaikumo. Jei nori pa- 
daryti man malonumą, pirmiau aptark jį. 

— Noriu ir, man rodos, netgi privalau. 

— Tai pradėk. 


— Taip ir padarysiu,— pasakiau — Nuosaikumas, 


mūsų požiūriu, labiau panašus į sąskambį ir harmo- 
niją negu kitos ypatybės. 

— Kaip šitai suprasti? 

— Nuosaikumas,--tariau,—. yra tam tikra tvarka; 
tai malonumų ir geismų valdymas — juk taip tvirtina, 
sakydami, kad reikia „įveikti save“, tik nežinau, kaip. 
lr apie daug ką kita sakome, kad tai — nuosaikumo 
žymės. Ar ne? 

— Taip,— pritarė Glaukonas. 

— Ar ne juokinga sakyti „įveikti save"? Išeina, kad 
zmogus turi įveikti tą, kuris aiškiausiai nuolaidžiauja 
sau; vadinasi, tas, kuris nuolaidžiauja, ir bus tas, ku- 
ris turi įveikti: juk kalbama apie tą pati žmogų. 

— Teisybė. 

— Bet man atrodo, — tariau,— kad šiais žodžiais no- 
rima pasakyti, jog žmogaus sieloje yra dvi dalys — 
viena geresnė, kita blogesnė. Kai savo prigimtimi ge- 


resnė dalis pažaboja blogesniąją, tada sakoma, kad. 


Zmogus „įveikia save“, — tai yra pagyrimas; kai dėl 
blogo auklėjimo arba dėl bendravimo su blogais žmo- 
nėmis nugali blogesnioji dalis, tada priekaištaujama, 


barama ir sakoma, kad žmogus „nusileidžia sau“ ir“ 


nesivaldo. 

— Paprastai taip ir sakoma. 

— Dabar pažiūrėk į mūsų naująją valstybę: joje 
rasi vieną iš tų dviejų atvejų; tu teisingai pavadinsi 
ių įveikusia save, nes tai, kieno geresnioji dalis valdo 
blogesniąją, turi būti vadinama nuosaikiu ir įveikusiu 
save. iso, T DNR S HIT 

—- Žiūriu ir matau, kad tu sakai tiesą. 

— Vis dėlto tu rasi joje ir daugybę visokių troški- 
mų, malonumų ir kančių, ypač tarp vaikų, moterų, ;Ver) 

/ gų.ir daugybės vadinamųjų laisvų žmonių, kurie mažai 
—k6 verti. 

— Be abejo. 

— O paprastus ir nuosaikius troškimus, kuriems 
vadovauja protas ir teisinga nuomonė, turės tik nedau- 
gelis žmonių, kurie iš prigimties yra geri ir geriausiai 
išauklėti. 

— Teisybė. 

— Ar nematai, kad ir mūsų valstybėje. taip yra — 
daugumos žemus troškimus valdo nedaugelio dorų žmo- 

d nių protingi troškimai. 

— Matau. 

IX. — Taigi, jeigu jau pavadinti kokią nors vals- 
„tybę įveikusia ir malonumus, ir troškimus, ir pačią save, 
tai tik mūsų valstybę. 

— Teisingai kalbi, — pritarė Glaukonas. 

— O ar dėl viso to negalėtume pavadinti jos 1 
nuosaikia? 

— Puikiausiai! 

— Ir jeigu kokioje nors valstybėje valdovai ir pa- 

e valdiniai yra tos pačios nuomonės, kas turi valdyti, 
tai tik mūsų valstybėje. Ar tau taip neatrodo? 

— Sutinku. | 

— O jeigu taip, tai kuriems iš jų, tavo nuomone, bū- 
dingas nuosaikumas — valdovams ar pavaldiniams? 

— Ir vieniems, ir kitiems. 

— Matai,— tariau,— vadinasi, mes teisingai nuspė- 
jome, kad nuosaikumas primena harmoniją. 

— Kodėl? 

— Narsumas ir išmintis, glūdėdami tik kurioje nors 
vienoje valstybės dalyje, visą valstybę padaro narsią 

432 arba išmintingą, o nuosaikumas pasireiškia kitaip: jis 
viską derina pagal save ir sukuria tobulą visų piliečių 
santaiką — vis tiek, ar jie būtų silpni, ar stiprūs, ar vi- 
dutinio stiprumo, ar, jei nori, pasižymintys protu arba 
kūno jėga, arba gausumu, arba turtais, arba kitais 
dalykais. Todėl pagrįstai galėtume sakyti, kad ši darna 
ir yra nuosaikumas, kitaip sakant, geresniosios ir blo- 

b gesniosios dalių natūrali dermė tuo atžvilgiu, kuri iš 


jų turi vyrauti ir valstybėje, ir kiekviename paskirame 
žmoguje. 

— Ir man taip atrodo. 

— (Gerai, — tariau.— Tris valstybės ypatybes jau ap- 
žvelgėme. Dar liko ketvirtoji ypatybė, kurios dėka 
valstybė susyja su dorybe. Aišku, jog tai yra teisin- 
gumas. 

— Aišku. 

— Dabar, Glaukonai, mes turime tarsi medžiotojai 
apstoti šį tankumyną ir žiūrėti, kad teisingumas neiš- 
trūktų ir nepaspruktų nuo mūsų. Juk aiškų, kad jis 
slepiasi kur nors čia. Gerai žiūrėk, gal tu pirmas jį 
pamatysi ir man parodysi. 

— O, kad aš galėčiau jį pamatyti! Bet aš tam rei- 
kalui nelabai tinku: būsiu patenkintas, jei galėsiu 
sekti paskui tave ir pamatyti, kai tu jį man parodysi. 

— Na, tai pasimelsk dievams ir sek paskui mane! 

— Taip ir padarysiu. Tik tu eik pirmas. 

— Čia iš tikrųjų neįžengiamas tankumynas, aplin- 
kui tamsu, nieko negali įžiūrėti. Bet vis tiek reikia 
eiti, 

— Reikia. 

Aš pažiūrėjęs tariau: 

— Žiūrėk, Glaukonai! Man rodos, užtikome jo pėd- 
sakus. Dabar jis iš mūsų neištruks. 

— (Gera žinia! — pasakė Glaukonas. 

— Na ir žiopliai mudu! 

— Kodėl? 


— Ogi, mano mielas, jis jau seniai painiojasi mums 


po kojomis, o Mes vis nematėme! Tai bent žiopliai! 
Kaip kartais žmogus ieško to, ką turi rankoje, taip ir 
meš žiūrėjome ne į jį, o dairėmės tolyn. Todėl ir 
nepastebėjome. 

— Kaip čia išeina? 

— Štai kaip — tariau.— Man atrodo, mes nepaste- 
bėjome, kad jau seniai tam tikra prasme kalbame apie 
teisingumą! 

— Per ilga tavo įžanga. Aš nekantrauju išgirsti apie 
teisingumą. 

X. — Na, tai klausyk, — tariau,— ar aš teisingai kal- 
bėsiu. Kai kūrėme valstybę, jau iš pat pradžių nusta- 
tėme vieną pareigą. O toji pareiga ir yra teisingumas 
arba kokia nors jo atmaina. Jei prisimeni, mes nusta- 
tėme ir daug kartų kartojome, kad kiekvienas pilietis 
privalo dirbti kurį nors vieną visuomenei reikalingą 
darbą, kuriam jis iš prigimties geriausiai tinka. 

— Iš tikrųjų taip sakėme. 

— O kad dirbti savo darbą ir nesikišti į kitus kaip 
tik ir yra teisingumas, tai mes iš daug ko esame girdėję 
ir net patys esame tai sakę. 

— Esame sakę. 

— Taigi, mano mielas, kiekvienam dirbti savo dar- 
bą, matyt, ir bus teisingumas. Ar žinai, iš ko aš taip 


sprendžiu? 


*— Nežinau, — atsakė Glaukonas.— Pasakyk. 


— Man atrodo,— tariau,— kad tai, kas liko, apta- 
rus tris mūsų valstybės ypatybes — nuosaikumą, narsu- 
mą ir išmintingumą,— suteikia joms galimybę atsirasti 
ir išlikti. Bet juk sakėme, kad tai, kas liks, suradus 
šias tris ypatybes, ir bus teisingumas. 

— Be abejo. 

— Bet jeigu reikėtų nuspręsti, kuri iš šių ypatybių 
valstybę labiausiai daro tobulą, būtų sunku pasakyti, 
ar tai bus valdančiųjų ir pavaldinių nuomonių sutapi- 
mas, ar įstatymus atitinkanti Karių nuomonė apie tai, 
kas pavojinga, o kas — ne, ir jos išsaugojimas, ar val- 
dovų protingumas ir budrumas, o gal toji ypatybė, 
kuri yra būdinga ir vaikams, ir moterims, ir vergams, 
ir laisviems žmonėms, ir amatininkams, ir valdantie- 
siems, ir pavaldiniams,— tai, kad kiekvienas dirba sa- 
vo darbą, nesigriebdamas jokių pašalinių darbų. 

— Būtų sunku šitai nuspręsti — pritarė Glaukonas. 

— Taigi, kaip matyti, sprendžiant valstybės tobu- 
lumo klausimą, kiekvieno piliečio sugebėjimas dirbti 
savo darbą varžosi su nuosaikumu, narsumu. ir išmin- 
timi. 

— Atrodo. 


— Ar tau neatrodo, kad ir teisingumas kovoja su 
jais dėl valstybės tobulumo? 

— Be abejo. 

— Pagalvok: dar štai apie ką — nežinau, ar sutiksi 
su manimi: juk valstybės valdovams tu patikėsi ir tei- 
sėjavimą?' | 

— Žinoma. 

— Spręsdami bylas, jie turbūt labiausiai žiūrės, kad 
niekas negrobtų svetimo turto ir neprarastų savojo. 

— Kaip tik šito žiūrės. 

— Nes tai teisinga? 

— Teisinga. 


— Taigi ir šitas pavyzdys rodo, jog yra teisinga, 3 


kad kiekvienas valdytų.savo turtą ir dirbtų savo darbą. 

— Iš tikrųjų taip. 

— Na, o ar sutiksi su manim štai dėl ko: jei dai- 
lidė pradės dirbti batsiuvio darbą, o batsiuvys — dai- 
lidės, susikeitę darbo įrankiais ir verslais, arba jeigu 
tas pats Žmogus ims dirbti abu darbus ir amatininkai 
susikeis -vietomis, ar tu manai, kad valstybei dėl to 
bus didelis nuostolis? 

— Nelabai,— atsakė Glaukonas. 

— Bet jeigu koks amatininkas arba kas nors kitas, 
iš prigimties verslininkas, iškils savo turtų, įvairių ry- 
šių, jėgos ar kitų panašių dalykų dėka ir užsimanys 
pereiti į karių luomą arba jeigu kuris nors iš karių 
bandys patekti į luomą tų, kurie svarsto valstybės rei- 
kalus ar budi jos sargyboje, būdamas to nevertas, ar- 
ba jeigu šie susikeis įrankiais ir užsiėmimais arba 
jeigu tas pats žmogus mėgins vienas dirbti visus šiuos 
darbus, tai, manau, ir tu sutiksi, kad šitoks susikeiti- 
mas ir kišimasis ne į savo reikalus bus pražūtingas 
valstybei. 

— Be abejo. 

— Taigi tų trijų luomų kišimasis į svetimus rei- 
kalus ir perėjimas iš vieno luomo į kitą labai žalingas 
valstybei — šitai galėtume pavadinti didžiausiu nusi- 
kaltimu. 

— Teisybė. 


“ 

— O didžiausio nusikaltimo savo valstybei ar ne- 
pavadinsi neteisingumu? 

„T Kaipgi nepavadinsi? 

+ XI. — Tai štai kas yra neteisingumas. Ir dar kartą 
2 kome priešingai negu pastarasis, teisingumas 
yra visų, trijų luomų — verslininkų, padėjėjų ir sargy- 
binių — atsidavimas savo darbui, kai-kiekvienas atlie- 
ka tai, kas jam būdinga. Šitai ir valstybę padaro 
teisingą. 

— Man atrodo, kad kitaip ir negali būti, — pasakė 
Glaukonas. 

— Kol kas dar šito griežtai netvirtinkime,— ta- 
riau,— bet jeigu ši idėja tiks ir kiekvienam paskiram 
žmogui ir pasitvirtins, kad ir jame pasireiškia teisingu- 
mas, tada jau sutiksime, nes ko gi dar abejoti? O jei 
ne, tada turėsime aiškintis kitaip. Bet dabar užbaikime 
šį svarstymą taip, kaip esame numatę: kadangi jau 
išsiaiškinome, kuo pasireiškia teisingumas, stebėdami 
didelį objektą, mums bus lengviau pastebėti jį paski- 
rame žmoguje. Mes nutarėme, kad tas didelis objek- 
tas bus valstybė, ir sukūrėme ją kuo tobuliausią, ge- 
rai žinodami, kad tokiai valstybei tikrai bus būdingas 
teisingumas. Tai, ką ten suradome, perkelkime į pa- 
skirą žmogų. Jeigu sutaps — puiku, o jeigu paskirame 
žmoguje surasime kažką kita, mes patikrinsime tai, 
vėl grįžę prie valstybės. Galbūt, šitaip sugretindami, 
tarsi trindami vienas į kitą du medžio gabalus, pri- 
versime įsižiebti teisingumą ir, kai jis nušvis, sustip- 
rinsime jį Mumyse pačiuose. 

— Teisingas tavo kelias,— tarė Glaukonas.— Rei- 
kia taip ir daryti. 

— Jei apie du daiktus — vieną didesnį, kitą mažes- 
nį — sakome, kad tai yra tas pats daiktas, tai ar jie 
nėra panašūs tuo, dėl ko mes juos vadiname tuo pa- 
čiu daiktu? O gal jie nepanašūs? 

— Panašus. 

— Taigi ir teisingas Žmogus pačios teisingumo idė- 
jos atžvilgiu nė kiek nesiskirs nuo teisingos valstybės, 
bet, priešingai, bus į ją panašus. 


— Panašus,---sutiko Glaukonas. | 
„— Mės pripažinome teisinga tokią valstybę, kurioje 


trys skirtingos prigimties luomai kiekvienas dirba sa- 

vo darbą, o nuosaikia, narsia ir išmintinga valstybę va- 

dinome dėl šių luomų atstovų savybių ir polinkių. 
== Tėišybė. - S a 

— Taigi, mano mielas, lygiai taip pat vertinsime ir 
paskirą žmogų: jo sieloje surasime tas pačias rūšis, 
kaip ir valstybėje, ir dėl tokios pačios jų būsenos 
(naV0n) bus teisinga žymėti jas tais pačiais pavadinimais. 

— Suprantama. 

— Štai, mano mielas,— pasakiau, — mums iškilo vi- 
sai nesunkus klausimas: ar siela turi tas pačias tris 
savybių rūšis, ar ne. 

— Man neatrodo, kad tai būtų lengvas klausimas. 
Matyt, Sokratai, priežodis teisingai sako: „Gražūs da- 
lykai yra sunkūs". 

— Tikriausiai. Ir žinok, Glaukonai, kad aš manau, 
jog tomis priemonėmis, kuriomis iki šiol naudojomės 
svarstydami, mes pakankamai tiksliai neaprėpsime šio 
dalyko — kelias į jį daug ilgesnis ir sudėtingesnis. 
Vis dėlto jis yra vertas mūsų ligšiolinių svarstymų ir 
tyrinėjimų. 

— Argi to neužtenka? Aš tuo pasitenkinčiau. 

— Aš tuo labiau, — pasakiau. 

— Tad nenusimink ir imk aiškinti toliau. 

— Argi mums nebūtina sutikti, — tariau,— kad kiek- 
vienam iš mūsų būdingos tos pačios dorovinių savybių 
rūšys ir tie patys įpročiai, kaip ir valstybei? Juk jie į 
valstybę yra pateke iš mūsų. Būtų juokinga manyti, 
jog aršumas kai kurioms valstybėms būdingas ne to- 
dėl, kad tokie ten yra paskiri žmonės: tuo pasižymi 
Trakijos?, Skitijosš ir beveik visų šiaurinių žemių 
gyventojai; proto smalsumas labiau būdingas mūsų 
kraštams, o godumas — finikiečiams ir egiptiečiams. 

— Teisybė,— sutiko Glaukonas. 

— Ir visai nesunku įsitikinti, kad iš tikrųjų taip 
yra. „V 


— Nesunku. už a 

XII. — Sunku išsiaiškinti štai ką: ar mūsų veiks- 
mus sukelia tai patį sėxy56) ar, kadangi jų yra trys, 
kiekviena: iš jų sukelia tik tam tikrą veiksmą — pažįs- 
tame, vienos iš mūsų biŲ" dėka, aršumą sąlygoja 
kita, f trečias verčia mus siekti malonumų, kuriuos teikia 
valgymas, giminės pratęsimas ir kiti panašūs dalykai. 
O gal visais šiais atvejais mūsų veiksmus sukelia visa 
siela? Štai ką sunku deramai išsiaiškinti. 

— Ir man taip atrodo. 

— Pamėginsime nustatyti, ar šios savybės tapačios, 
ar skirtingos. 

— Kokiu būdu? 

— Aišku, jog tai, Kas tapatu, nesiekia tuo pačiu 

: metu daryti arba patirti tai, kas priešinga jo tapaty- 
+bei ir yra nukreipta prieš ją. Todėl, jeigu pastebėsime 
tokį reiškinį, tai žinosime, kad čia yra ne tas pats 
dalykas, o daug dalykų. 

— Tegul bus taip. 

— Dabar klausyk, ką aš pasakysiu. 

— Sakyk. 

— Ar gali tas pats daiktas tuo pačiu metu ir tuo 
pačiu atžvilgiu judėti ir stovėti? 

— Jokiu būdu. 

— Sutarkime dar tiksliau, kad vėliau neiškiltų ne- 
susipratimų. Jei apie žmogų, kuris stovi, bet judina 
rankas ir galvą, kas nors sakytų, kad jis ir stovi, ir 
kartu juda, mes, aš manau, nesūtiktume — šiuo aiveju 
reikėtų sakyti, kad viena jo dalis juda, o kita nejuda. 
Ar ne taip? 

— Taip. 

— O jeigu tas, kuris taip sako, būtų dar sąmojin- 
gesnis ir imtų tvirtinti, kad vilkelis kartu ir sukasi, ir 
stovi, nes jo smaigalys remiasi į tą pačią vietą, ir Kad 
yra daugiau daiktų, kurie sukasi, likdami toje pačioje 
vietoje, mes atmestume jo tvirtinimą, nes šiais atve- 
jais daiktai juda ir stovi ne tuo pačiu atžvilgiu, ir 
sakytume, kad jie turi tiesumą ir apskritumą: tiesio- 
sios krypties atžvilgiu jie stovi, niekur nenukrypdami, 
o ratu sukasi. Bet jeigu, daiktui sukantis, tiesioji kryp- 


tis pasislinks į kairę ar į dešinę, į priekį ar atgal, 
tada jau jokiu būdu nepasakysi, kad jis stovi. 

— Teisingai. 

— Todėl tokios kalbos mūsų nesutrikdys ir nejti- 
kins, kad koks nors daiktas, likdamas pačiu savimi, 
staiga ims daryti ar patirs ką nors, kas būtų priešinga 
jo tapatvbei ar nukreipta prieš ją. 

— Bent jau manęs tai tikrai neįtikins. 

— Tačiau, kad nereikėtų nagrinėti tokių gluminan- 
čių tvirtinimų ir ilgai įrodinėti jų klaidingumo, suūti- 
kime, jog taip yra, ir eikime toliau, susitarę, kad jeigu 
vėliau tie dalykai pasirodys esą klaidingi, tai atkris 
ir.visos iš šio teiginio padarytos išvados. 

— Taip ir padarykime, — tarė Glaukonas. 

XIII. — Ar linktelėti pritariant ir papurtyti galva 
neigiant, siekti ko nors ir tai atmesti, traukti prie sa- 
vęs ir atstumti ir kiti panašūs dalykai nėra vienas ki- 
tam priešingi veiksmai ar būsenos? 

— Žinoma, priešingi. 

— Na, o jausti alkį, troškulį ir apskritai trokšti, 
norėti, geisti — ar visų tų dalykų mes nepriskirsime 
toms rūšims, apie kurias ką tik kalbėjome? Argi siela 
to, kuris geidžia, nesiekia to, ko geidžia, arba netrau- 
kia prie savęs to, ką nori turėti? Arba štai: argi, no- 
rėdama ką nors turėti, ji nepritaria pati sau galvos 
linktelėjimu, tarsi jos kas klaustų, ir nesiekia paten- 
„Kinti savo noro ? 

— Taip. 

— Na, o nenorėti, netrokšti, negeisti — ar tai ne 
tas pat, kaip ir atstumti, vyti šalin? Ar tai ne priešingi 
aniems dalykai? 

— Be abejo. 

— Turime sutikti ir su tuo, kad yra tam tikra troš- 
kimų rūšis; stipriausi iš jų — a!kis ir troškulys. 

— Sutiksime. 

— Alkis yra noras valgyti, o troškulys — noras 
geiti. 

— Taip. 

— Ar troškulys yra žmogaus noras ne tik to, ką 
nurodėme, bet dar ir ko nors kito? Kitaip sakant, ar 
troškulys yra noras gerti būtinai karštą arba šaltą gė- 
rimą, gerti daug arba mažai — žodžiu, gerti tam tik- 
rą gėrimą? Jeigu žmogui karšta, ar prie troškulio 
neprisidės ir noras ko nors šalto, o jeigu šalta — tai 
karšto? Jei troškulys labai stiprus, norima daug gerti, 
jei silpnas — mažai. Tačiau pats troškulys visada bus 
ne troškimas ko nors kito, bet tik natūralus noras 
gerti, o alkis — natūralus noras valgyti. 

— Tai tiesa,— tarė Glaukonas.— Kiekvienas troški- 
mas pats savaime yra troškimas to, kas kiekvienu konk- 
rečiu atveju atitinka jo prigimtį, tuo tarpu vienokios 
ar kitokios kokybės troškimas jau yra šalutinis dalykas. 

— Bet nesiduokime išmušami iš vėžių, — tariau,— jei 
kas sakys, kad niekas nenori tiesiog gerti, bet būtinai 
tam tikro gėrimo, nori ne tiesiog valgyti, bet būtinai 
tam tikro maisto, — juk visi trokšta to, kas gera. Taigi, 
jei troškulys yra troškimas, tai tik tam tikro gėrimo 
arba ko nors kito, į ką nukreiptas troškimas. Tą patį 
galima pasakyti ir apie visus kitus troškimus. 

— Toks prieštaravimas turi šiokį tokį pagrindą, — 
pasakė Glaukonas. 

— Bet tai liečia tik tuos dalykus, kurie su kuo 
nors siejami: jie turi tokias savybes todėl, kad tai, 
su kuo jie siejami, taip pat turi tokias savybes, o pa- 
tys savaime jie siejasi tik patys su savimi. 

— Nesuprantu. 

— Nejaugi nesupranti, kad didesnis daiktas yra di- 
desnis tik už ką nors? 

— Žinoma. 

— Ar tik ne už tą, kuris mažesnis? 

— Taip. 

— O daug didesnis tik už daug mažesnį? 

— Taip. 

— (O anksčiau buves didesnis — tik už anksčiau bu- 
vusį mažesnį, būsiantis didesnis — tik už būsiantį ma- 
žesnį“ 

— Be abejo. 


— Panašiai daug yra daug tik palyginti su mažai, 
dvigubai — palyginti su puse ir taip toliau: sunkesnis 
yra sunkesnis, palyginti su lengvesniu, greitesnis — su 
lėtesniu, karštas su šaltu, taip pat ir visa kita. 

— Suprantama. 

— Na, o mūsų žinios? Ar ir čia nėra panašiai? Pa- 
žinimas pats savaime yra susijęs su pačiu pažįstamu 
dalyku, nesvarbu, kokį dalyką imsime: jis yra toks 
todėl, kad susijęs su tam tikru dalyku. Juk, pavyzdžiui, 
kai išmoko statyti namus, ši pažinimo sritis išsiskyrė 
iš kitų, todėl buvo pavadinta namų statybos menu. 

— Ir kas iš to2 

— Vadinasi, jis taip buvo pavadintas dėl to, kad 
skyrėsi nuo visų kitų pažinimo rūšių? 

— Taip. 

— Kokių ypatybių turi pažįstamas dalykas, toks tam- 
pa ir pats pažinimas. Tas pat būdinga ir kitoms paži- 
nimo rūšims bei menams. 

— Iš tikrųjų taip. 

XIV. — Jeigu dabar jau supratai, — tariau,— tai 
matai, ką aš norėjau pasakyti: patys savaime daiktai 
santykiauja tik su pačiais savimi, o siejami su kitais 
daiktais, jie įgyja tų daiktų savybes. Aš nesakau, kad 
jie tampa tokie patys, kaip ir tie dalykai, su kuriais 
jie siejami, — pavyzdžiui, kad žinios apie sveikatą ar 
ligas yra sveikos ar ligotos, o gėrio ar blogio pažini- 
mas yra geras ar blogas. Pažinimas ir pažįstamas daly- 
kas nėra tas pat, pažinimas siejasi su jo savybėmis — 
šiuo atveju su sveikata ar ligotumu; ši savybė ir api- 
brėžia jį. Todėl tokį pažinimą vadiname ne tiesiog 
pažinimu, bet gydymo menu — pagal jo šalutinę savybę. 

— Supratau, — tarė Glaukonas.— Man atrodo, kad 
taip ir yra. 

— O ar troškulio nelaikai vienu iš tų dalykų, ku- 
rie tuo, kas jie yra, siejasi su kuo nors kitu? Juk troš- 
kulys yra ko nors troškimas. 

— Gėrimo. 

— Su tam tikru gėrimu siejasi tam tikras troškulys, 
O pats savaime troškulys nėra noras gerti daug ai ma- 
žai, skanaus ar neskanaus gėrimo — žodžiu, jis nesie- 
jamas su kokia nors ypatybe: pats savaime troškulys 
yra natūraliai susijęs tik su gėrimu apskritai. 

— Visiškai teisingai. 

— Todėl ištroškusio žmogaus, kiek jis yra ištroškęs, 
siela nenori nieko kita, kaip tik gerti; to ji siekia, į 
tai veržiasi. 

— Aišku. | 

— O jeigu, nors ji yra ištroškusi, kažkas vis dėlto 
Ją sulaiko, vadinasi, joje glūdi kažkas skirtinga nuo 
geidžiančiojo prado, skatinančio ją gerti tarsi žvėrį. 
Juk mes tvirtiname, kad tas pats daiktas tuo pačiu 
metu negali daryti priešingų dalykų toje pačioje savo 
dalyje ir tuo pačiu atžvilgiu. 

— Zinoma, ne. 

— Lygiai taip pat apie lankininką, aš manau, ne- 
galima sakyti, kad jo rankos tuo pat metu ir traukia 
lanką į save, ir stumia jį nuo savęs. Reikia sakyti taip: 
„Viena ranka stumia nuo savęs, kita traukia į save“. 

— Iš tikrųjų taip yra,— pritarė Glaukonas. 

— Ar nebūna kartais, kad žmogus jaučia troškulį, 
bet atsisako gerti? 

— Taip būna dažnai ir daug kam. 

— Ką galima pasakyti apie tokius žmones? Turbut 
tai, kad jų sieloje glūdi pradas, kuris liepia gerti, ir 
kitas pradas, kuris draudžia gerti, ir šis pastarasis 
nugali tą, kuris liepia. 

— Ir man taip atrodo. 

— Šis draudžiantis pradas, jeigu jis atsiranda, at- 
siranda dėl sugebėjimo samprotauti, o tai, kas verčia 
ir traukia, — dėl kentėjimų ir ligų. Ar ne taip“ 

— Atrodo, kad taip. 

— Taigi, — tariau— mes pagrįstai galime sakyti, jog 
tai yra du skirtingi pradai: vieną iš jų, kurio dėka 


Žmogus sugeba samprotauti, galėtume pavadinti protin- 


guoju sielos pradu (TO AoyvoTvixov), o kitą, kurio dėka 
žmogus myli, jaučia alkį ir troškulį ir pasiduoda ki- 


tiems geismams, pavadintume neprotingu ir geidžian- 
čiuoju (TO exVdvUNTUAOV) — jis yra visokių Malonumų 
ir pasitenkinimo bičiulis. 

— Visai teisinga šitaip tvirtinti. 

— Taigi, — tariau,— nustatėme, jog mumyse yra du 
pradai. O ar sielos aršumas, dėl kurio mes ir būname 
pikti, yra trečiasis pradas, ar priskirsime jį vienam iš 
tų dviejų pradų, kuriam jis savo prigimtimi yra ar- 
timesnis? 

— Turbūt priskirsime jį prie neprotingojo prado. 

— Kartą girdėjau pasakojant, ir aš tuo tikiu, kad 
Leontijas, Aglajono sūnus, grįždamas iš Pirėjo keliu, 


einančiu palei šiaurinę sieną iš išorinės pusės, toje 4 


vietoje, kur buvo vykdomos mirties bausmės, paste-' 


bėjo gulinčius lavonus. Jis norėjo pasižiūrėti į juos, 
bet kartu jautė pasibjaurėjimą ir nusisuko. Kurį laiką 
jis kovojo su savimi, užsidengė galvą, bet troškimas 
pamatyti nugalėjo — plačiai atmerkęs akis, jis pribėgo 
prie lavonų, šaukdamas: „Šekit, žiūrėkit, nelaimingo- 
sios, sotinkintės tuo puikiu reginiu!“ 

— Ir aš pats apie tai girdėjau, — pasakė Glaukonas. 

— Šis pasakojimas rodo, kad kartais įniršis kovoja 
su geismais, vadinasi, skiriasi nuo jų. 

— Iš tikrųjų. 

XV. — Juk ir šiaip dažnai matome, — tariau — kaip 
geismai įveikia žmogų prieš proto nusistatymą: jis 
plūsta save, niršta ant tų jame įsikūrusių prievartau- 


tojų; kovojant tiems dviem pradams, pyktis tampa pro- 
to sąjungininku. Bet kad pyktis eitų išvien su troški- 


mais prieš protą, kai šis draudžia, to, manau, nesi pa- 
stebėjęs nei savyje, nei kituose. 

— Prisiekiu Dzeusu, niekada nesu pastebėjęs. 

— Kai žmogus jaučiasi pasielgęs neteisingai, tada, 
kuo jis kilnesnis, tuo mažiau suzeba pykti, jei nu- 
skriaustasis pasmerkia jį kęsti badą, šaltį ir kitas pa- 
našias kančias, nes mano, jog tasai elgiasi teisingai, ir, 
kaip jau sakiau, jo pyktis atsisako prieš jį sukilti. 

— Teisybė. 

— O jeigu žmogus jaučiasi nuskriaustas, jis virte 
verda, pyksta ir tampa sąjungininku to, kas jam atro- 
do teisinga, — dėl to jis yra pasirengęs iškęsti badą, 
šaltį ir kitas panašias kančias, kad tik nugalėtų; jis 
neatsižada savo kilnių siekių — arba pasiekti savo, 
arba numirti, — nebent jį nuramintų protas, panašiai 
kaip piemuo pašaukęs nutildo šunį. 

— Tavo palyginimas labai vykęs,— pagyrė Glauko- 
nas.— Juk mūsų valstybėje sargybiniai turi būti tarsi 
sarginiai šunys, o valdovai — tarsi piemenys. 

— Puikiai supratai mano mintį, — tariau— Bet at- 
kreipk dėmesį dar štai į ką. 

— Į ką? 

— Kad dėl įniršio išėjo priešingai, negu mums iš 
pradžių atrodė. Anksčiau mes jį siejome su geidžian- 
čiuoju pradu, o dabar jau manome visai kitaip, nes 
kai Žmogaus sieloje vyksta kova, įniršis eina išvien su 
protu. 

— Teisingai. 

— Tai ar jis skiriasi nuo protingojo prado, ar yra 
tik tam tikra jo rūšis, ir sielai būdingos tik dvi rūšys 
pradų: protingasis ir geidžiantysis? O gal panašiai kaip 
valstybėje yra trys luomai — verslininkų, sargybinių 
ir sprendžiančiųjų,— taip ir sieloje yra trečiasis pra- 


das — aistringasis (Ovuosiėno). Jei jo nesugadina blo- 
gas auklėjimas, jis būna protingojo prado padėjėjas. 

— Tikrai įniršis yra trečiasis pradas. 

— Taip, jeigu paaiškės, kad jis skiriasi nuo protin- 
gojo prado. 

— Tuo visai nesunku įsitikinti. Tai galima pastebėti 
jau vaikuose: iš pat kūdikystės jie nuolat pyksta, bet 
proto, Man rodos, daugelis iš jų visai neturi, o daugu- 
ma įgauna jo tik labai vėlai. 

— Prisiekiu Dzeusu, tu čia gerai pasakei. Ir gyvu- 
lius stebint galima įsitikinti, kad tikrai yra taip, kaip 
tu sakai. Be to, šitai liudija ir Homero eilutės, kurias 
jau anksčiau citavome: 

Trenkė sau kumščiu todėl į krūtinę ir pratarė šitaip: 
„Reikia ištverti, širdie!“ ? 


Cia Homeras aiškiai pavaizdavo, kaip vienas iš dvie- 
jų skirtingų pradų priekaištauja kitam — pradas, suvo- 
Kiantis, kas geriau, o kas blogiau, bara neprotingą 
aistringąjį pradą. 

-- Tu labai teisingai kalbi. 

XVI. — Vargais negalais išsiaiškinome, kad vals- 
tybėje ir kiekvieno paskiro žmogaus sieloje yra tie 
patys pradai ir jų yra tiek pat. 

— Tai tiesa. 

— Vadinasi, jeigu valstybė yra išmintinga, tai būti- 
nai turi būti išmintingas ir paskiras Žmogus, ir tuo 
pačiu atžvilgiu. 

— Be abejo. 

— Kur ir kaip pasireiškia paskiro Žmogaus narsu- 
mas, ten pat ir lygiai taip pat bus narsi ir valstybė. Ir 
visos kitos dorybės yra vienodai būdingos abiem — ir 
paskiram žmogui, ir valstybei. 

— Būtina, kad taip būtų. 

— Aš manau, Glaukonai, kad mes pripažinsime ir 
lai, jog paskiro Žmogaus teisingumas pasireiškia ly- 
giai taip pat, kaip ir valstybės. 

— Šitai taip pat būtina. 

— Bet turbūt dar neužmiršome, kad valstybė yra 
teisinga tada, kai kiekvienas iš trijų luomų dirba savo 
darbą. 

— Atrodo, kad neužmiršome. 

— Todėl reikia įsiminti, kad ir kiekvienas iš mūsų 
bus teisingas ir atliks savo darbą tada, kai kiekvienas 
iš Mumyse esančių pradų atliks savąjį. 

— Šitai reikia gerai įsiminti, — patvirtino Glauko- 
nas. 

-—- Taigi protui pritinka valdyti, nes jis yra išmin- 
lngas ir rūpinasi visa siela, o įniršis turi paklusti jam 
1 būti jo padėjėjas. | 

- Žinoma. 
Ir, kaip jau sakėme, dailiųjų menų ir gimnasti- 
kos derinys padės pasiekti šių pradų harmoniją — 
piolą jis padarys veržlesnį ir maitins jį gražiomis kal- 

bomis ir pamokymais, o įniršį susilpnins, sušvelnins 
žodžiais ir nuramins harmonija ir ritmu. 

— Tikra teisybė. 

— Abu šie pradai, šitaip išauklėti, išlavinti ir ge- 
rai suvokę savo paskirtį, valdys geidžiantįjį, kuris 
sudaro didžiausią sielos dalį ir iš prigimties yra ne- 
pasotinamas turtų. Reikia žiūrėti, kad, persisotinęs va- 
dinamaisiais kūno malonumais ir sustiprėjęs, jisai ne- 
atsisakytų atlikti savo paskirtį ir neužsimanytų pavergti 
ir valdyti tai, kas jam svetima, ir nesugriautų visų pra- 
dų veiklos. 

— Be abejo. 

— Abu pradai,— tariau,— puikiai saugotų ir sielą, 
ir kūną nuo išorės priešų: vienas iš jų — patarimais, 
o kitas — gindamas ginklu; jis paklus valdančiajam 
pradui ir narsiai vykdys jo nutarimus. | 

— Taip. | 

— Aš manau, kiekvieną paskirą žmogų vadinsime 


tiek narsiu, kiek jo įniršis ir skausme, ir malonumuose 
laikosi proto nurodymų dėl to, kas pavojinga, o kas ne. 


— Teisingai. 

— O išmintingų — tik dėl tos mažos dalies, kuri 
kiekviename viešpatauja ir duoda tuos nurodymus, 
nes ji žino, kas naudinga ir kiekvienam paskiram pra- 
dui, ir šių trijų pradų visumai. 

— Be abejo. 

— Na, o nuosaikiu jį pavadinsime dėl tų pradų 
draugystės ir santarvės, kai ir valdantysis, ir abu jam 
paklūstantys pradai sutaria, jog protingasis pradas turi 
valdyti ir negalima prieš jį sukilti. Ar neč 

— Tai ir yra ir valstybės, ir paskiro žmogaus nuo- 
saikumas. 

— Bet juk kaip tik dėl to ir kaip tik tokiu būdu, 
kaip jau ne kartą sakėme, žmogus bus ir teisingas. 

— Be abejo. 

— Na, ar dar liko bent mažiausias įtarimas, kad tei- 
singumas gali pasirodyti esąs kažkas kita, o ne tai, 
ką mes pripažinome esant valstybės teisingumu“ 

— Man atrodo, ne,— atsakė Glaukonas. 


— Jeigu mūsų sieloje dar yra kokia nors abejonė, 
mes galime visiškai ją išsklaidyti, pateikdami pavyz- 
((žių iš kasdienio gyvenimo. 

— Kokių? 

— Jeigu mums reikėtų susitarti dėl mūsų valstybės 
i" paskiro Žmogaus, panašaus į ją savo prigimtimi ir 
panašiai išauklėto, galėtume pateikti štai tokį pavyz- 
(lp; ar galima manyti, kad toks žmogus pasisavintų jam 
patikėtą auksą ar sidabrą? Kas, tavo nuomone, pagal- 
votų, kad toks žmogus labiau galėtų tai padaryti negu 
tas, kuris ne toks, kaip jis? 

— Niekas. 

— Argi toks žmogus būtų tinkamas šventvagys- 
tėms, vagystėms, išdavystėms— tiek draugų, tiek 
valstybės? 

— Aišku, netinkamas. 

— Argi jis galėtų sulaužyti priesaikas ar kokius 
kitokius susitarimus? 

— Negalėtų. 

— Argi tokiam žmogui pritiktų svetimauti, nesi- 
rupinti tėvais, negerbti dievų? Kam nori, tik ne jam! 

— Tik jau ne jam,— pritarė Glaukonas. 

— O viso to priežastis yra ta, kad kiekvienas jame 
esantis pradas atlieka savo darbą valdymo ir paklu- 
simo atžvilgiu, ar ne? 

— Taip, priežastis kaip tik ta. 

— Taigi, ar dar gali abejoti, kad teisingumas yra 
ne kas nors kita, o toji jėga, kuri ir žmones, ir valstybes 
padaro kaip tik tokius, o ne kitokius? 

— Prisiekiu Dzeusu, neabejoju. 

XVII. — Taigi visiškai išsipildė mūsų sapnas — tai, 
ką mes tik numanėme;: kai tik pradėjome kurti vals- 
lybę, iškart, kažkokio dievo vedami, suradome teisin- 
sumo pradą ir pavyzdį. 

— Tikrai išsipildė. 

— Vadinasi, Glaukonai, mūsų tvirtinimas, kad tam, 
kuris pagal prigimtinius sugebėjimus tinka būti batsiu- 
viuų, yra teisinga siūti batus ir neužsiimti niekuo kitu, 
o tas, kuris tinka būti dailide, tegul dailidžiauja ir ki- 

ti amatininkai tegul dirba tik savo darbą, buvo tam 
tikras teisingumo atvaizdas, todėl jis ir padėjo mums. 

— Atrodo, kad taip. 

— Teisingumas iš tikrųjų yra kažkas panašaus, tik 
ne žmogaus išorinių veiksmų, o vidinio poveikio sau 
pačiam ir savo sugebėjimams prasme. Toks žmogus 
nė vienam iš jo sieloje glūdinčių pradų neleis atlikti 
svetimo darbo ar kištis į kito sritį — priešingai, jis 
įves savo viduje tikrą tvarką, sudrausmins ir valdys 
save, bus pats sau draugas; jis suderins tris savo sie- 
los pradus kaip tris pagrindinius dermės tonus — aukš- 
čiausiąjį, žemiausiąjį ir vidurinį — ir visus galimus 
tarpinius tonus; visa tai jis susies ir iš daugialypio 
save padarys vieningą, nuosaikų ir harmoningą. To- 
kie yra ir jo veiksmai, nesvarbu, ar jie susiję su turto 
įsigijimu, ar su kūno priežiūra, ar su valstybės reika- 
lų sprendimu, ar su asmeniniais sandėriais. Visur jis 
laiko ir vadina teisinga ir gražia tokią veiklą, kuri 
padeda sukurti ir išsaugoti šitokią sielos būseną, o iš- 
mintimi — mokėjimą vadovauti tokiai veiklai; netei- 
singa jis laiko tokią veiklą, kuri pažeidžia šią būseną, 
o nemokšiškumu — nuomonę, kuri jai vadovauja. 

— Tu, Sokratai, visai teisus. 

— Tai štai — pasakiau.— Jeigu mes tvirtintume, kad 
apibūdinome teisingą žmogų ir teisingą valstybę bei 
vieno ir kito iš jų teisingumą, negalėtum pasakyti, jog 
labai klystame. 

— Prisiekiu Dzeusu, negalėtum. 

— Tai patvirtinsime šitai? 

— Patvirtinsime. 

XVIII. — Apie tai pakaks,— tariau— Dabar, ma- 
nau, reikia aptarti neteisingumą. 

— Teisingai. 

— Ar tai nebus šių trijų pradų nesantaika, truk- 
dymas vienas kitam, kišimasis į svetimus reikalus, vie- 
no kurio prado sukilimas prieš visą sielą, siekiant 
viešpatauti joje, nors jo prigimtis tokia; kad jam de- 
ra vergauti viešpataujančiam praduiė Aš manau, šitai 
ir tvirtinsime apie neteisingumą: jis yra įvairių sielos 


dalių sumišimas ir klaidžiojimas, nesivaldymas, bailu-- 


mas, nemokšiškumas — žodžiu, visokiausias blogis. 

— Tai vis viena ir tas pat. 

— Dabar jau aišku, — tariau,— kokie poelgiai yra 
teisingi, o kokie neteisingi, nes žinome, kas yra tei- 
singumas ir kas — neteisingumas. 

— Argi žinome? 


— Teisingumas ir neteisingumas niekuo nesiskiria 


nuo sveikų ir ligas sukeliančių pradų, tik šie glūdi 
kune, 0 anie — sieloje. 

— Kokiu būdu? 

— Sveikas pradas sąlygoja sveikatą, o ligas suke- 
liantis — ligą. 

— Taip. 

— Panašiai teisingi veiksmai skatina teisingumą, o 
neteisingi — neteisingumą. 

— Be abejo. 

— Suteikti sveikatą — tai sukurti tokius santykius 
tarp kūno pradų, kai valdo tas, kuriam pagal prigimtį 
dera valdyti, o sukelti ligą — tai sudaryti tokius santy- 
kius, kai valdoma arba paklūstama priešingai prigimčiai. 

— Teisingai. 

— Vadinasi, ir įdiegti sielai teisingumą — tai nu- 
statyti prigimtimi paremtus pradų pavaldumo santy- 
kius, o įdiegti neteisingumą — tai nustatyti vieno kurio 
prado viešpatavimą kitiems arba vieno prado paklus- 
numą kitam priešingai prigimčiai. 

— Tikra teisybė. 

— Taigi dorybė, atrodo, yra tam tikra sveikata, 
crožis ir sielos palaima, o nedorybė — liga, bjaurumas 
ir silpnumas. 

— Iš tikrųjų taip. 

— Ar geri įpročiai neskatina dorybės, o blogi — 
nedorybės? 

— Neišvengiamai. 

XIX. — Atrodo, mums dar liko išsiaiškinti, ar nau- 
dinga teisingai elgtis, turėti gerų įpročių ir būti teisin- 
gam, nesvarbu, ar kas mato tai, ar ne, ir daryti nusi- 
kaltimus, būti neteisingam, nors ir negrėstų bausmė. 

— Bet, Sokratai, man atrodo, kad dabar būtų juo- 
kinga šitai aiškintis: jeigu, pažeidus kūno prigimtį, 
gyvenimas žmogui pasidaro nepakenčiamas, net jei jis 
iki soties: turėtų visokiausių valgių, gėrimų, turtų ir 
neribotą valdžią, tai koks bus jo gyvenimas, jeigu su- 
darkyta ir pažeista prigimtis to, kuo mes gyvename, 
jeigų Žmogus daro ką tik panori, išskyrus tai, kas ga- 
lėtų padėti jam išsivaduoti iš nedorybės ir neteisingu- 
mo ir įgyti teisingumą ir dorybę? Juk mes gerai išsi- 
aiškinome, kas yra ir viena, ir kita. 

— Iš tikrųjų šitai būtų juokinga. Bet vis dėlto, ka- 
dangi mes jau pasiekėme tokį tašką, iš kurio aiškiau- 
siai Matyti, jog yra kaip tik taip, negalime trauktis. 

— Prisiekiu Dzeusu, trauktis — blogiau už viską. 

— Na, tai eikš šen, — tariau, — pažiūrėk, kiek yra 
nedorybės rūšių, — tai verta pamatyti. 

— Ateinu, o tu tęsk. 

— Iš tikrųjų, žiūrint iš čia tarsi iš stebėjimo bokš- 
to, į kurį užkopėme svarstydami, man atrodo, kad yra 
tik viena dorybės rūšis, o nedorybės rūšių — nesuskai- 
čiuojama daugybė; keturias iš jų verta paminėti. 

— Apie ką tu kalbi? — paklausė Glaukonas. 

— Kiek yra valstybės santvarkos rūšių, tiek, atro- 
do, yra ir sielos rūšių. 

— O kiek jų yra 

— Penkios valstybės santvarkos rūšys,— atsa- 
kiau, — ir penkios sielos rūšys. 

— Sakyk, kokios? 

— Viena iš santvarkos rūšių yra ta, kurią ką tik 
aptarėme; pavadinti ją galima dvejopai: kai tarp val- 
dančiųjų iškyla vienas Žmogus, šitai vadinama monar- 
chija, o kai valdžią dalijasi keletas — aristokratija. 

— Teisybę sakai, — tarė Glaukonas. 

— Vis dėlto tai viena rūšis, — pasakiau, — nes ar 
bus daug valdovų, ar vienas, jie nepažeis svarbiausių 
įstatymų, jeigu remsis tuo auklėjimu ir išsilavinimu, 
kurį mes aptarėme. 

— Be. abejo, nepažeis. 


PENKTOJI KNYGA 


I. — Šitokią valstybę ir valdymo formą aš vadinu 
teisinga ir gera. Tokiu laikau ir ją atitinkantį paskirą 
žmogų. O jei šitokia valstybė yra teisinga, tai visos 
kitos yra blogos ir neteisingos. Jos ne tik blogai val- 
domos, bet ir piliečių sielos jose blogai ugdomos. Jų 
yra keturios rūšys. 

— Kokios? — paklausė Glaukonas *. 

Aš jau rengiausi iš eilės išvardyti jas pagal tai, kaip 
jOs, Mano nuomone, pereina viena į kitą, kai Polemar- 
chas, sėdėjęs kiek tolėliau nuo Adimanto, ištiesė ran- 
ką, sugriebė jį už apsiausto ties petimi, prisitraukė prie 
savęs ir pasilenkęs pradėjo kažką sakyti jam į ausį. 
Mes išgirdome tik šiuos žodžius: „Ką darysime? Ar 
paliksime jį ramybėje?“ 

Adimantas atsakė jau garsiai: 

— Jokiu būdu. 

— Ko jūs neketinate palikti ramybėje? — paklau- 
siau. 

— Tavęs, — atsakė Adimantas. 

— Manes? Kodėl? 

— Mums atrodo, — pasakė jis, — kad tu nenori 
vargintis ir vogčiomis praleidi ištisą pokalbio dalį — 
ir gana svarbią, kad tik tau nereikėtų aiškinti. O gal 
manai, kad mes užmiršome, kaip tu prabėgomis pasa- 
kei dėl moterų ir vaikų, jog draugų viskas bus bendra? 

— Argi aš negerai pasakiau, Adimantai? 

— (Gerai, bet šitai, kaip ir kitus dalykus, reikia pa- 
aiškinti. Koks bus tas bendrumas? Juk gali būti viso- 

kių bendrumo rūšių. Taigi nesididžiuok ir pasakyk, 
apie kokį bendrumą tu kalbi. Mes jau seniai laukiame, 
kad tu pagaliau imsi kalbėti apie vaikų gimdymą, apie 
tai, kaip gimę jie bus auginami, ir apskritai apie tą, 
kaip tu sakei, moterų ir vaikų bendrumą. Mat mes 
manome, kad valstybės santvarkai turi didžiulę reikš- 
mę, ar tai gerai tvarkoma, ar blogai. O tu, dar neišaiš- 
kinęs šio klausimo, jau pradėjai kalbėti apie kitą vals- 
tybės santvarką. Todėl mes ir nutarėme, kaip pats gir- 
dėjai, neleisti tau eiti toliau, kol neišaiškinsi visų šitų 
dalykų, kaip išaiškinai kitus. 

— Aš irgi esu to nutarimo bendrininkas, — tarė 
Glaukonas. 

— Be abejo. Žinok, Sokratai, kad mes visi taip nu- 
tarėme, — pasakė Trasimachas. 

II. — Ką jūs darote? — sušukau. — Na ir prikibote 
prie manęs! Vėl pradedate ilgiausią pokalbį apie vals- 
tybės santvarką, tarsi viską pradėtume iš pradžių! Aš 
jau džiaugiausi, kad baigiau apie ją, maniau, jūs pasi- 
tenkinsite tuo, kas buvo pasakyta. Jūs nė nejtariate, 


„kokį klausimų spiečių išjudinote savo pasiūlymu — aš 


tai numačiau, todėl ir praleidau tą klausimą, nenorė- 
damas jūsų nuvarginti. 

— Tai ką, — pasakė Trasimachas, — ar tu manai, 
kad mes čia atėjome aukso žarstytiŽ, o ne kalbų pa- 
siklausyti? 

— Tik ne tokių ilgų, — atsakiau aš. 

— Sokratai, — tarė Glaukonas, — protingi Žmonės 
tokių kalbų gali klausytis visą gyvenimą. Bet dėl mūsų 
tu nesirūpink. Tik turėk kantrybės ir atsakyk į mūsų 
klausimą: išdėstyk, koks bus tas sargybinių moterų ir 
vaikų bendrumas. Kaip bus auginami vaikai nuo gimi- 
mo iki tol, kol pradės mokytis — šis laiko tarpas yra 
sunkiausias. Pamėgink parodyti, kaip visa tai turi 
vykti. : 

— Nelengva tai paaiškinti, mano mielas. Jums šitai 
sukels dar daugiau abejonių, negu tai, ką iki šiol svars- 
tėme: Jūs nepatikėsite, kad tuos dalykus galima įgy- 
vendinti, o jei ir sutiksite, kad galima, tai abejosite, 


ar tai pati geriausia išeitis. Todėl aš ir nesiryžau pa- 
liesti šių dalykų, kad pokalbis, mano mielas, neliktų 
vien tik gražiomis svajonėmis. 

— Nebijok! Tavo klausytojai juk ne bukapročiai, 
jie patiklūs ir geranoriai. 

— Tu, mielasai, turbūt šitai sakai, norėdamas mane 
padrąsinti? 

— Taip, — atsakė Glaukonas. 

— O tau išeina visai priešingai. Jei aš pasitikėčiau 
savimi ir būčiau tikras, kad žinau, ką sakau, tavo pa- 
drąsinimas labai tiktų: juk tas, kuris žino tiesą, pro- 
tingiems ir draugiškai nusiteikusiems žmonėms drąsiai 
ir nedvejodamas kalba apie svarbiausius dalykus; bet 
kai žmogus abejoja ir ieško, kaip aš dabar, kalbėti 
baisu ir pavojinga — ne dėl to, kad bijočiau sukelti 
klausytojų juoką (tai būtų vaikiška), bet dėl to, kad, 
pats nuklydęs nuo tiesos, ir savo draugus suklaidin- 
čiau dėl tokių dalykų, dėl kurių klysti yra pavojinga. 
Todėl, Glaukonai, aš maldauju Adrastėją*?, kad nejsi- 
Zeistų dėl to, ką kalbėsiu. Aš manau, kad netyčia nu- 
Zudyti žmogų yra mažesnis nusikaltimas, negu apgauti 
Jį grožio, gėrio ir teisėtumo dalykuose. Tokiais daly- 
kais verčiau rizikuoti priešų, o ne draugų tarpe. Todėl 
geriau nedrąsink manęs! 

— Na, Sokratai, — tarė Glaukonas, — jei dėl tavo 
aiškinimo pakliūsime į kokią bėdą, mes dovanosime 
lau kaltę, kaip daroma žmogžudystės atveju, — pa- 
skelbsime, kad esi apsivalęs nuo nusikaltimų, ir saky- 
sime, kad tu mūsų neapgavai. Taigi drąsiai kalbėk! 

— Gerai, — tariau.— Bet švarus yra tik tas, kuriam 
atleista kaltė, — juk taip skelbia įstatymas. Vadinasi, 
laip turi būti ir mano atveju. 


— Be abejo, tik tu kalbėk! 


— Dabar vėl reikia pradėti iš pradžių; verčiau jau“: 


butume iškart viską iš eilės aptarę. Turbūt geriausia 
bus padaryti štai kaip: dabar, kai jau visiškai išsiaiški- 
nome vyrų vaidmenį, reikia aptarti ir moterų vaidme- 
nį, juo labiau, kad ir tu ragini mane taip daryti. 

III. Geros prigimties ir išauklėtiems taip, kaip mes 
nutarėme, Žmonėms, mano nuomone, nėra geresnio bū- 
do pasirūpinti žmoną ir vaikų ir su jais elgtis, kaip tas 
kelias, kuriuo mes iš pat pradžių pradėjome eiti. Ban- 
dą saugančiais sargybiniais mes nusprendėme padaryti 
vyIUS. 

— Taip. 

— Taigi eikime toliau tuo pačiu keliu, suteikime 
moterims tokią pačią prigimti ir auklėjimą, kaip ir 
vyrams, ir pažiūrėkime, ar taip bus gerai, ar ne. 

— Kaipgi? — paklausė Glaukonas. 

— Štai kaip. Ar mes manome, kad sarginės kalės 
turi saugoti kaimenes kartu su šunimis, kartu su jais 
medžioti ir daryti visa kita, ar jos netinka tam, nes ve- 
da ir augina šuniukus ir, vadinasi, turi nesitraukti nuo 
namų, o kaimenių priežiūra reikia rūpintis šunims? 

— Jos viską turi daryti kartu, tik, žinoma, reikia 
atsižvelgti į tai, kad jos yra silpnesnės už šunis. 

— Ar galima reikalauti, kad kokie nors gyvi pada- 
rai atliktų tą patį darbą, jeigu jie nevienodai auginami 
ir auklėjami? 

— Negalima. 

— Taigi, jei moterims pavesime tuos pačius darbus, 
kaip ir vyrams, tai jas reikės lygiai taip pat mokyti. 

— Taip. 

— Vyrus mokėme dailiųjų menų ir gimnastikos. 

— Taigi ir moteris reikės mokyti tų dviejų menų, 
taip pat ir karo dalykų; ir naudosime jas lygiai taip 
pat, kaip vyrus. 

— Taip jau išeina pagal tavo žodžius. 

— Bet daugelis dalykų tikriausiai nesiderins su pa- 
pročiais ir atrodys juokingi, jei mėginsime juos įgy- 
vendinti. 

— Be abejo. 

— O kas tau atrodytų juokingiausia? — paklau- 
siau. — Turbūt tai, kad moterys nuogos mankštinsis 
palestrose * kartu su vyrais — ne tik jaunos, bet ir pa- 
gyvenusios, panašiai kaip seniai mankštinasi gimnazi- 


jose“: nors jų veidas raukšlėtas ir išvaizda nemalon;i, 
jie vis dėlto noriai mankštinasi. 

— Prisiekiu Dzeusu, šitai tikrai atrodytų juokin- 
vai — bent jau pagal dabartinius papročius, — atsakė 
(olaukonas. 

—- Jeigu jau pradėjome kalbėti, — tariau, — nesibi- 
įokime šaipūnų pajuokų, kad ir ką jie sakytų apie ši- 
lokį pasikeitimą — apie moterų mokymą gimnastikos 
ir dailiųjų Menų, 0 ypač valdyti ginklą ir jodinėti. 

— Teisybę sakai. 

—- Kadangi jau pradėjome kalbėti, reikia  išpeikti 
dabartinio papročio griežtumą ir paprašyti šaipūnų su- 
silaikyti nuo pašaipų ir prisiminti, kad dar visai 
neseniai graikai, panašiai kaip ligi šiolei dauguma bar- 
barų, laikė gėdingu ir juokingu dalyku pasirodyti vy- 


rui nuogam ir, kai kretiečiai pirmieji pradėjo mankštin- 


tis?, o paskui ir lakedemoniečiai, tų laikų šaipūnai irgi 
galėjo iš to pasijuokti. Ar ne taip? 

— Taip. 

— Bet kai žmonės patyrė, kad patogiau mankštintis 
issirengus, negu prisidengus visą kūną, akims šitai pa- 
liovė atrodyti juokinga, nes protas įtikinėjo, kad šitaip 
kur kas geriau. Tai parodė, kad tuščias yra tas žmogus, 
kuris juokingu dalyku laiko ne blogį, o ką nors kita; 
norėdamas ką nors išjuokti, jis tyčiojasi ne iš kvailu- 
mo ir blogio, o visai iš ko kito. 

— Tikra teisybė, — pritarė Glaukonas. 


IV. — Taigi pirmiausia mums reikėtų susitarti, ar + 
valima tuos dalykus įgyvendinti, ar ne, o paskui iš- į 
spręsti ginčytiną klausimą — juokais arba rimtai, kaip 


kam patinka, —ar žmonių giminės moteriškoji pusė 
vali dalyvauti visuose vyrų reikaluose, ar negali daly- 
vauti nė viename iš jų, o gal vienuose gali, o kituo- 

me savo tikslą? 
-— Zinoma. 

ne ir prie kurių priskirtume karo reikalus. Ar ne || 
„eriausia nuo to pradėti, kad sėkmingiausiai pasiektu- | 

— Jei sutinki, užuot ginčijęsi su kitais, mes ginčy- 
simės patys su savimi, kad priešininkų teiginiai, mūsų 
puolami, neliktų be apsaugos — kad neapgultume ne- 
ginamos tvirtovės. | 

— Mielu noru, — sutiko Glaukonas. 

— Taigi jų vardu pasakysime: ,„Sokratai ir Glau- 
konai! Jums visai nereikia, kad kiti užginčytų jūsų 
teiginius. Juk, pradėję kurti valstybę, jūs sutarėte, kad 
kiekvienas turi dirbti tik vieną darbą, atitinkantį jo 
prigimtį“. 

— Aš manau, sutarėme — kaipgi kitaip? 

— „O ar galima paneigti, kad moteris iš prigimties 
labai skiriasi nuo vyro?“ 

— Kurgi nesiskirs! 

— „Taigi, ar nereikia, kad kiekviena lytis dirbtų 
skirtingą darbą, atitinkantį jos prigimtį?“ 

— Be abejo. 

— „Tai argi jūs neklystate, argi neprieštaraujate 
patys sau, tvirtindami, kad vyrai ir moterys turi dirbti 
tuos pačius darbus, nors jų prigimtis yra labai skirtin- 
ga?“ Ar turėsi ką jiems į tai atsakyti, keistuoli? 

— Iš karto atsakyti būtų nelengva, bet aš tavęs 
paprašysiu, ir dabar prašau, kad tu atsakytum už mus 
ir išdėstytum visa tai, kas patvirtina mūsų teiginius. 

— Kaip tik šitai ir daugelį panašių dalykų aš se- 
niai numačiau, Glaukonai, todėl bijojau ir delsiau kal- 
bėti apie įstatymą dėl to, kaip įsitaisyti žmoną bei 
vaikų ir juos auginti. 

— Prisiekiu Dzeusu, atrodo, tai tikrai nelengvas 
dalykas! 

— Nelengvas, — tariau. — Bet mat kaip yra: ar kas 
įkris į mažą tvenkinį, ar į didžiulę jūrą, vis tiek steng- 
sis išplaukti. 

— Be abejo. 

— Todėl ir mums reikia plaukti ir pamėginti išsi- 
kapstyti iš šio svarstymo, tikintis, kad koks delfinas 
išneš mus ant nugaros arba išgelbės kitas koks ste- 
buklas 7. 

— Reikia pamėginti. 


— Na, tai žiūrėkime, — tariau, — ar nesurasime ko- 
kios išeities. Mes sutarėme, kad skirtingos prigimties 
žmonių užsiėmimai turi būti skirtingi ir kad vyro ir 
moters prigimtis yra skirtinga. O dabar mes staiga 
ėmėme tvirtinti, kad skirtingos prigimties žmonės gali 
dirbti tą patį darbą. Ar šitai mums prikiša? 

— Kaip tik šitai. 

— Didelė ginčijimosi meno galia, Glaukonai! 

— Kodėl? 

— Daugelis netgi nejučiom įsitraukia į ginčą ir ta- 
riasi samprotaują, nors iš tikrųjų ginčijasi, nes nesu- 
geba analizuojamo dalyko suskirstyti į rūšis. Todėl jie 
kimba prie žodžių, stengiasi surasti prieštaravimą prie- 
šininko teiginyje ir, užuot svarstę, ima rungtyniauti 
ginčijimosi mene. 

— Teisybė, daug kam taip atsitinka. Ar kartais ir 
mums čia nėra panašiai? 

— Be abejo, — atsakiau. — Juk ir mes nejučiom 
pradėjome ginčytis dėl žodžių Š. 

— Kaip čia išeina? 

— Mes narsiai gynėme teiginį, kad skirtingos pri- 
gimties žmonių užsiėmimai turi būti skirtingi, o ginčas 
kilo dėl žodžių — juk mes neišsiaiškinome, kas sudaro 
prigimtinių savybių rūšinį skirtumą ir panašumą ir su 
kuo susiję viena ir kita, kai skirtingos prigimties Žmo- 
nėms paskyrėme skirtingus užsiėmimus, o panašios 
prigimties — tuos pačius. 

— Iš tikrųjų šito mes neišsiaiškinome. 

— Todėl, atrodo, mes galime užduoti sau tokį klau- 
simą: ar nuplikusių ir plaukuotų žmonių prigimtinės 
savybės yra tokios pačios, ar priešingos? Jei sutarsi- 
me, kad priešingos, tada vėl paklausime: jeigu plikiai 
užsiima batsiuvio amatu, ar plaukuotieji gali juo užsi- 
imti, ir, priešingai, jei plaukuotieji siuva batus, ar gali 
Šitai daryti ir plikiai? 

— Juokinga šito klausti, — tarė Glaukonas. 

— Ar ne dėl to juokinga, kad tada, kai nustatėme 
vyrų ir moterų prigimties skirtingumą ir panašumą, 
nustatėme jį ne apskritai, o apsiribojome tik ta jų skiI- 

tingumo ir panašumo rūšimi, kuri susijusi su jų užsi- 
ėmimais. Pavyzdžiui, mes sakėme, kad ir gydytojas, ir 
tik gydytojo sielą turintis Žmogus pasižymi tomis pa- 
čiomis prigimtinėmis savybėmis. Ar ne taip? 

— Taip. 

— Bet gydytoją ir dailidę laikėme skirtingos pri- 
gimties žmonėmis? 

— Žinoma. 

V. — Vadinasi, jeigu paaiškės, kad tarp vyriškos 
ir moteriškos lyčių yra skirtumas tikimo kuriam nors 
menui arba užsiėmimui atžvilgiu, sakysime, kad tokiu 
atveju šitai ir reikia pavesti vienai arba kitai lyčiai. 
Bet jei pasirodys, kad vyrai ir moterys skiriasi tik tuo, 
kad moterys gimdo, 0 vyrai apvaisina, tai sakysime, 
kad šitai neįrodo, jog vyrai ir moterys skiriasi tuo at- 
žvilgiu, apie kurį mes kalbame. Priešingai, mes ir to- 
liau manysime, kad ir sargybiniai, ir jų Žmonos turi 
užsiimti tuo pačiu. 

— Teisingai manysime, — tarė Glaukonas. 

— Tada reikia paraginti mūsų priešininką paaiškin- 
ti: mums, kokio meno ar užsiėmimo atžvilgiu — iš tų 
menų ir užsiėmimų, kurie susiję su valstybės tvarky- 
mu, — vyro ir moters prigimtis yra skirtinga. 

— Būtinai reikia! 

— Tiesa, kaip tu neseniai sakei, taip ir kas nors 
kitas gali pasakyti, kad nelengva atsakyti iškart, bel 
pagalvojęs jis nesunkiai su tuo susidorosiąs. 

— Galimas daiktas, kad taip ir pasakytų. 

— Jei nori, paprašykime priešininko sekti mūsų 
samprotavimą. Gal mes įrodysime jam, kad su valsty- 
bės tvarkymu susijusių užsiėmimų atžvilgiu moterys 
niekuo nesiskiria. 

— Sutinku. 

— Tada pasakykime jam: „Atsakyk! Juk tu sakei, 
kad vienas žmogus yra gabus kuriam nors dalykui, o 
kitas — negabus; vienas greitai ką nors išmoksta, o 
kitas — sunkiai; vienas, truputį pasimokęs, būna labai 
išradingas, o kitas, ilgai mokęsis ir lavinęsis, neįsimena 
nė to, ko jį mokė; vieno kūnas gerai tarnauja dvasiai, 


G Kito — trukdo. Ar ne taip tu suskirstei tuos, kurie 
iš prigimties gabūs kokiam nors dalykui, ir tuos, kurie 
negabūs?“ 

— Kiekvienas atsakys, kad taip. 

— Ar žinai kokį žmonių užsiėmimą, kuriame vyriš- 
koji lytis nepranoktų visais atžvilgiais moteriškosios? 
Negaiškime pasakodami, kad moterys audžia, kepa pa- 
plotėlius, verda viralą, — čia. jos šį tą nutuokia! Todėl 
moterį labiausiai pajuokia, jei ji su tuo nesusidoroja. 

— Teisybę sakai, — tarė Glaukonas, — kad beveik 
visuose dalykuose vyriškoji lytis pranoksta moterišką- 
ją. Nors daugelis moterų įvairiais atžvilgiais yra pra- 
našesnės už vyrus, bet apskritai yra taip, kaip tu sakai. 

— Taigi, mielas drauge, negali būti, kad valstybės 
kūrėjai patikėtų kurį nors darbą moteriai tik todėl, kad 
įi moteris, arba vyrui — tik todėl, kad jis vyras. Ga- 
bumai yra paskirstyti lygiai abiem lytims, ir moteris 
iš prigimties tinka visoms pareigoms, kaip ir vyras, 
tik vyras yra stipresnis už moterį. 

— Teisybė. 

— Tai ar viską patikėsime tik vyrams, o mote- 
rims — nieko? 

— Jokiu būdu! 

— Tada turbūt sakysime, kad viena moteris iš pri- 
gimties turi sugebėjimų gydyti, o Kita — neturi, viena 
sabi dailiesiems menams, o kita — ne. 

— Be abejo. 

— Viena yra gabi gimnastikai ir karo dalykams, o 
kita — visai nekaringa ir nemėgsta gimnastikos? 

— Ir aš taip manau. 

— Viena linkusi į filosofiją, o kita jos nekenčia? 
Viena narsi, o kita — baili2 

— Yra ir tokių. 

— Vadinasi, yra moterų, tinkamų saugoti valstybei 
1 netinkamų tam. Juk ir iš vyrų sargybiniais atrinko- 
me tuos, kurie iš prigimties yra į tai linkę. 

— Taip, atrinkome kaip tik tokius. 

— Taigi valstybei saugoti pagal savo prigimtį ly- 
giai tinka ir vyrai, ir moterys, tik moterų šie sugebė- 
jimai silpnesni, 0 vyrų — stipresni. 

— Atrodo, kad taip. 

VI. — Todėl tokiems vyrams parinksime ir tokias 
moteris, kad jos būtų vyrų draugės ir kartu su jais 
saugotų valstybę, nes jos sugeba tai daryti ir savo pri- 
gimtimi yra giminingos sargybiniams. 

— Teisingai. 

— Argi toms pačioms prigimtims nereikia pavesti 
tų pačių darbų? 

— Aišku, reikia pavesti tuos pačius. 

— Štai, apsukę ratą, mes vėl grįžome į pradinį taš- 
ką ir sutariame, kad neprieštarauja prigimčiai mokyti 
sargybinių moteris dailiųjų menų ir gimnastikos. 

— Iš tikro neprieštarauja. 

— Taigi mūsų nuostatai nėra neįgyvendinami ir 
nepagrįsti, nes jie atitinka prigimtį. Atrodo, prigimčiai 
veikiau prieštarauja tai, kas dedasi dabar. 

— Taip atrodo. 

— Mes juk svarstėme, ar mūsų nuostatai įgyvendi- 
nami ir ar jie yra geriausi. 

— Taip. 

— Kad jie įgyvendinami, jau sutarėme. 

— Sutarėme. 

— Dabar reikia sutarti, kad jie yra geriausi. 

— Taip. 

— Argi, norint moterį išauklėti sargybine, netinka 
tas pats auklėjimas, kuris padaro sargybiniu vyrą? Juk 
abiejų lyčių prigimtiniai sugebėjimai tokie patys. 

— Tinka. 

— O ką tu manai apie tokį dalyką... 

— Kokį? 

— Ar tu nepatyrei, kad vienas žmogus geresnis, 
kitas — blogesnisė O gal tu visus laikai vienodais? 

— Jokiu būdu! 

— O kaip tu manai, kurie mūsų sukurtoje valsty- 
bėje bus geresni — ar sargybiniai, išauklėti taip, kaip 
mes aptarėme, ar batsiuviai, išauklėti savo amato? 


— Juokingas klausimas! — atsakė Glaukonas. 

— Suprantu, — tariau. — O ar sargybiniai, palygin- 
li su kitais piliečiais, nebus patys geriausi“ 

— Žinoma, geriausi. 

— O ar jų moterys bus geriausios, palyginti su ki- 
lomis moterimis? 

— Kur kas geresnės už kitas. 

— Ar valstybei gali būti kas nors naudingiau, kaip 
turėti geriausius vyrus ir geriausias moteris? 

— Negali. 

— (O tokius juos padarys dailieji menai ir gimnas- 
tika, jeigu jais auklėsime taip, Kaip mes aptarėme. 

— Be abejo. 

— Taigi tegul sargybinių žmonos nusivelka drabu- 
žius, nes vietoj jų jos apsisiaus narsumu, ir kartu su 
vyrais dalyvauja karuose ir visuose kituose valstybės 
gynimo reikaluose ir niekuo kitu neužsiima. Tik joms, 
kaip silpnesnėms, reikės duoti lengvesnes užduotis 
negu vyrams. O tas vyras, kuris juoksis, pamatęs nuo- 
gas moteris besimankštinančias, siekiant tobulumo, 
„skina dar nenunokusį juoko vaisių“ ? ir, atrodo, pats 
nežino, iš ko juokiasi ir ką daro. Juk gerai sakoma — 
ir bus sakoma, — kad tai, kas naudinga, yra gražu, o 
kas žalinga — bjauru. 

— Visai teisingai. 

VII. — Taigi galime sakyti, kad, svarstydami įsta- 
tymą dėl moterų, išvengėme pirmosios bangos, ir ji 
-neužliejo mūsų, kai nutarėme, kad sargybiniai vyrai 
ir sargybinės moterys viską turi daryti kartu: priešin- 
gai, mūsų pokalbis įrodė, kad šitai įgyvendinama ir 
naudinga. 

— Tikrai tu išvengei grėsmingos bangos. 

— Kai pamatysi, kas bus toliau, sakysi, kad ši bu- 
vo visai nedidelė. 

— Pamatysim, o tu kalbėk toliau, — tarė Glauko- 
nas. 

— Po šito įstatymo ir kitų, kuriuos aptarėme anks- 
čiau, eina štai koks. 

— Koks? 

— Visos šių vyrų Žmonos turės būti bendros; nė 
viena negalės atskirai gyventi su kuriuo nors vyru. 
Bendri turės būti ir vaikai; nei tėvas nepažins savo sū- 
naus, nei sūnus — tėvo. 

— Šį įstatymą bus sunkiau priimti, negu aną — var- 
gu ar žmonės patikės, kad jis įgyvendinamas ir nau- 
dingas. 

— Aš manau, — tariau, — kad niekas neužginčys, 
jog būtų labai naudinga turėti bendras žmonas, bend- 
rus vaikus — jei tik tai būtų įmanoma. Daugiausia gin- 
čų, Mano nuomone, sukels klausimas, ar toks dalykas 
įmanomas, ar ne. 

— Aš manau, kad bus ginčijamasi ir dėl vieno, ir 
dėl kito. š 

— Tu sakai, kad reikės įrodyti ir viena, ir kita, — 
tariau, — o aš maniau, kad nuo vieno iš įrodymų išsi- 
suksiu, jei tu sutiksi, jog tai yra naudinga; tada mums 
liktų tik aptarti, ar tai įgyvendinama, ar ne. 

— Ne, nieko nebus, neišsisuksi: įrodyk ir viena, 
ir kita! 

— Ką darysi, — tariau,— reikia prisiimti tokią baus- 
mę. Tik padaryk man vieną malonumą: leisk surengti 
sau šventę! Panašiai elgiasi tingūs žmonės: vaikščioda- 
mMi sau vieni, jie mėgaujasi savo svajonėmis. Užuot 
suradę, Kaip įgyvendinti savo troškimus, tokie žmonės 
apeina visa tai, kad nereikėtų kvaršinti galvos, ar tai 
įvykdoma, ar ne. Jie įsivaizduoja, kad tai, ko trokšta, 
jau yra, ir pradeda tvarkyti visa kita, džiaugsmingai 
svajodami apie tai, ką jie darys, kai troškimai bus 
įgyvendinti; jų ir taip tingi siela tampa dar tingesnė. 
Panašiai ir aš jau pradedu pasiduoti šiai silpnybei ir no- 
riu vėlesniam laikui atidėti svarstymą, kokiu būdu šitai 
būtų galima įgyvendinti. O dabar, taręs, kad tai įma- 
noma, aptarsiu, jeigu leisi, ką darys valdovai, kai šitai 
bus įgyvendinta, ir įrodysiu, kad tai būtų labai naudin- 
ga ir valstybei, ir sargybiniams. Taigi pirmiausia kartu 
sų tavim aptarsime šituos dalykus, o anuos, jei leisi, — 
paskui. 

— Žinoma, leidžiu. Aiškink, — tarė Glaukonas. 


— Aš manau, kad jeigu valdovai bus verti šio var- 
įsakymus, o kiti mielai įsakinės — arba paklusdami 
įstatymams, arba pamėgdžiodami tai, ką mes jiems įsa- 
kysime. 

— Suprantama. 

— Tu būk įstatymų leidėju ir panašiai, kaip atrin- 
kai į sargybinius vyrus, parink jiems ir Žmonas — tik 
žiūrėk, kad būtų kuo panašesnės į juos, — ir perduok 
jas jiems. Kadangi jie bendrai gyvens ir bendrai val- 
gys, neturėdami nieko nuosava, nuolat bendraus, kartu 
mankštinsis gimnastikos patalpose, bus vienodai auklė- 
jami, įgimtas poreikis sužadins siekimą suartėti vie- 
niems su kitais. O gal tau atrodo, kad aš kalbu ne apie 
tai, kas neišvengiama? 

— Tai ne geometrinė, o meilės būtinybė !?: ji, atro- 
do, yra stipresnė už aną ir geriau įtikina ir užvaldo 
daugumą žmonių. 

VIII. — Teisingai, — tariau. — Bet, Glaukonai, kles- 
tinčioje valstybėje būtų nedora be jokios tvarkos vie- 
niems su kitais santykiauti ar ką kita daryti, o ir val- 
dovai neleis. 

— Šitai būtų neteisinga, — patvirtino Glaukonas. 

— Aišku, jog vėliau įvesime santuokas — kiek tai 
įmanoma, šventas '!. O šventos bus naudingiausios san- 
tuokos. 

— Ir aš taip manau. 

— O kuriuo atžvilgiu naudingiausios? Tu, Glauko- 
mai, pasakyk man štai ką: tavo namuose aš matau 
daug medžioklinių šunų ir geriausių veislių paukščių. 
Vardan Dzeuso, pasakyk, ar tu skyrei dėmesio jų po- 
ravimuisi ir dauginimuisiė 

— Ką tu turi galvoje? 

— Pirmiausia, ar tarp jų nėra geresnių ir bloges- 
nių, nors visi jie geros veislės? 

— Yra. 

— Ar tu daugini visus, ar tik geriausiuosius? 

— Tik geriausiuosius. 

— Ar geriausią prieauglį veda tie, kurie visai jau- 
ni arba visai seni, ar tie, kurie yra pačiame stiprumeė 

— Tie, kurie yra pačiame stiprume. 

— O jeigu šito nežiūrėsi, tai ar labai pablogės šu- 
nų ir paukščių veislė? 

— Žinoma, labai. 

— Na, o arklių ir kitų gyvulių? Ar čia ne panašiai 
yra? 

— Būtų keista, jei būtų kitaip. 

— Ak, mano mielas, — tariau, — kokie šaunūs žmo- 
nės turės būti mūsų valdovai, jei ir žmonių giminėje 
yra taip pat. 

— Iš tikrųjų yra taip pat. O kas iš to? 

— Mat, — tariau,— jiems reikės naudoti labai daug 
įvairių vaistų. Kai kūnui nereikia vaistų ir žmogus 
noriai laikosi režimo, pakanka ir vidutinio gydytojo. 
Bet kai reikia skirti vaistus, žinome, jog tada prireiks 
narsesnio gydytojo. 

— Teisybė. Bet ką tu nori tuo pasakyti? 

— Ogi štai ką, — tariau. — Atrodo, kad valdovai 
pavaldinių labui dažnai turės meluoti ir juos apgaudi- 
nėti. Juk mes sakėme, kad melas dažnai būna naudin- 
gas kaip gydymo priemonė. 

— Teisingai sakėme. 

— Atrodo, kad šitai labiausiai derės santuokų su- 
darymo ir giminės pratęsimo atžvilgiu. 

— Kodėl? 

— Iš to, dėl ko mes sutarėme, išplaukia, kad ge- 
Triausi vyrai turi poruotis daugiausia su geriausiomis 
moterimis, o blogiausi, priešingai, — su blogiausiomis; 
geriausių vyrų ir moterų palikuonis reikia auginti, o 
blogųjų — ne, jeigu mūsų nedidelė kaimenė turi būti 
rinktinė. Bet, išskyrus valdovus, daugiau niekas neturi 
šito žinoti, kad sargybinių kaimenėje nekiltų jokia ne- 
santaika. 

— Teisingai, — pritarė Glaukonas. 

— Reikės įvesti ir tam tikras šventes, per kurias 
suvesime nuotakas ir jaunikius. Jų metu bus aukoja- 
mos aukos; mūsų poetai turės sukurti himnus, tinka- 


mus toms vestuvėms. Vedybų kiekį pavesime nustatyti 
valdovams, kad jie galėtų išsaugoti pastovų vyrų skai- 
čių — žinoma, atsižvelgdami į karus, ligas ir panašius 
dalykus, — ir mūsų valstybė pagal galimybes nepasi- 
darytų nei per didelė, nei per maža. 

— Teisingai. 

— O burtų traukimą, aš manau, reikia sutvarkyti 
taip, kad dėl kiekvienos santuokos netikę žmonės kal- 
tintų likimą, o ne valdovus. 

— Būtinai, — tarė Glaukonas. 

IX. — Jaunuolius, kurie pasižymės kare ar kur ki- 
tur, reikės pagerbti ir gausiai apdovanoti, suteikti 
jiems daugiau progų sueiti su moterimis, kad jie pra: 
dėtų kuo daugiau kūdikių. 

— Teisingai. 

— Užgimusius kūdikius iškart perims kaip tik tam 
paskirti pareigūnai — vyrai arba moterys, arba ir vie- 
ni, ir kiti, nes užimti pareigas galės lygiai ir vyrai, ir 
moterys. 

— Taip. 

— Iš gerų tėvų gimusius kūdikius tie žmonės nuneš 
į lopšelį ir atiduos žindyvėms, kurios gyvena atskiroje 
miesto dalyje. O blogiausių arba luošų tėvų kūdikius 
jie paslėps, kaip pridera, neprieinamoje, slaptoje vie- 
toje 1. | 

— Taip, nes sargybinių luomas turi būti grynas. 

— Jie rūpinsis ir vaikų maitinimu: ves į lopšelį 
motinas su pieno pritvinkusiomis krūtimis, bet viso- 
kiais būdais stengsis padaryti taip, kad nė viena neat- 
pažintų savojo kūdikio; jei motinų pieno neužteks, at- 
siųs kitų moterų, turinčių pieno, ir žiūrės, kad jos 
žindytų nustatytą laiką; budėjimas naktimis ir vaikų 
priežiūra bus žindyvių ir auklių pareiga. 

— Tu labai palengvini sargybinių žmonoms moti- 
nystę. 

— Taip reikia, — tariau. — Bet tęskime toliau tai, 
ką esame numatę. Sakėme, kad vaikus turi gimdyti 
Žmonės pačiame stiprume. 

— Taip. 

— Ar sutinki su manim, kad toks amžius moteriai 
yra dvidešimt metų, 0 vyrui — trisdešimt. 

— O kiek jis tęsiasi? — paklausė Glaukonas. 

— Moterys tegul gimdo valstybei vaikus nuo dvi- 
dešimties iki keturiasdešimt penkerių metų, 0 vyrai — 
kai praeis jų bėgiojimui stadione geriausiai tinkamas 
amžius: nuo to laiko tegul jie duoda valstybei vaikus 
iki penkiasdešimt penkerių metų **. 

— Teisybė, tai ir vienų, ir kitų kūno ir dvasios 
klestėjimo amžius. 

— O jeigu vyresnis arba jaunesnis ims gimdyti 
valstybei vaikus, tai sakysime, kad jis nusikalto ir ti- 
kėjimui, ir teisingumui, nes pagimdė valstybei vaiką, 
kuris buvo pradėtas be aukų ir maldų, kuriomis žyniai 
ir žynės ir visa valstybė meldžia, kad iš gerų ir nau- 
dingų žmonių gimtų dar geresni ir naudingesni, bet, 
priešingai, tamsos priedangoje kaip baisaus nesusival- 
dymo vaisius. 

— Teisybė. 

. — Tas pats įstatymas, — tariau, — galios ir tuo at- 
veju, jeigu kuris iš vyrų, dar galinčių turėti palikuo- 
nių, palies tegul ir santuokinio amžiaus moterį, bet be 
valdovo leidimo. Mes sakysime, kad toks vyras davė 
valstybei pavainikį, nes be jungtuvių ir pašventinimo 
gimęs vaikas yra neteisėtas. 

— Visai teisingai, — patvirtino Glaukonas. 


— Pasibaigus amžiui, kuris skirtas gimdyti palikuo- 
nims, leisime vyrams laisvai santykiauti su kuo patin- 
ka, išskyrus dukteris, motiną, dukterų dukteris ir vy- 
resnes giminaites iš Motinos pusės, o moterims — sū- 
nų, tėvą ir jų jaunesnius ir vyresnius giminaičius. 
Tačiau, nors mes duosime jiems laisvę, jie turės ypač 
žiūrėti, kad nė vienas gemalas neišvystų pasaulio, o 
jeigu vis dėlto vaikas gims, tegu pasirūpina, kad jo 
nereikėtų auginti. 

— Tai irgi teisinga, — tarė Glaukonas. — Bet kaip 
jie atskirs tėvus, dukteris ir kitus giminaičius, apie 
kuriuos kalbėjai? 


— Jokiu būdu neatskirs, — atsakiau. — Bet kiekvie- 
nas vadins savo vaikais visus tuos, kurie gimė dešimtą 
ar septintą mėnesį nuo jungtuvių dienos — berniukus 
sūnumis, o mergaites dukterimis, o tie vaikai juos vadins 
tėvais; jų palikuonis jie vadins savo vaikų vaikais, tie 
juos — seneliais ir močiutėmis, o visus tuos vaikus, 
kurie gimė tuo laiku, kai jų tėvai ir motinos gimdė 
palikuonis, — broliais ir seserimis, todėl, kaip sakėme, 


negalės su jais santykiauti. Broliams ir seserims bus-.; 
leista tuoktis tik tuo atveju, jei taip lems burtai ir jei + 


pitija '* tai patvirtins. 

— Labai teisingai, — tarė Glaukonas. 

X. — Tai toks bus, Glaukonai, sargybinių moterų 
ir vaikų bendrumas. Toliau svarstant, reikia pagrįsti, 
kad jis geriausiai atitinka valstybės santvarką. Ar ne 
taip darysime? 

— Taip, prisiekiu Dzeusu, — atsakė jis. 

— Kad susitartume, ar nereikėtų mums pirmiausia 
paklausti savęs, kas yra didžiausias gėris valstybės 
santvarkai, kurio vardan įstatymų leidėjas leidžia įsta- 
tymus, ir kas yra didžiausias blogis, o paskui žiūrėti, 
ar tai, ką mes ką tik aptarėme, turi gėrio pėdsakų ir 
iš tikrųjų nėra blogis? 

— Tai svarbiausia, — atsakė Glaukonas. 

— Ar gali būti valstybei didesnis blogis už tą, ku- 
ris suardo jos vienybę ir suskaldo ją į daugelį dalių? 
Arba didesnis gėris už tą, kuris valstybę jungia ir su- 
vienija? 

— Ne. 

— O labiausiai ją sujungia džiaugsmo ir skausmo 
bendrumas, kai visi piliečiai vienodai džiaugiasi ar 
liūdi dėl sėkmių ar nelaimių. 

— Be abejo. 

— O labiausiai valstybę skaldo tokių išgyvenimų 
atskirumas, kai dėl tų pačių valstybę ir jos piliečius 
liečiančių įvykių vieni liūdi, o kiti džiaugiasi. 

— Suprantama. 

— Ar ne dėl to valstybėje taip pasidaro, kad pasi- 
girsta nedarnūs balsai: ,„Tai — mano!“ arba „Tai — ne 
mano!“ Panašiai sakoma ir apie tai, kas svetima. 

— Tikra teisybė. 

— O valstybė, kurioje dauguma piliečių apie tuos 
pačius dalykus sako tą patį: „(Tai — mano!“ arba „Tai — 
ne mano!“, yra geriausiai tvarkoma. 

— Tikrai geriausiai. 

— Tas pat yra ir tokioje valstybėje, kuri labiausiai 
panaši į paskirą individą. Pavyzdžiui, kai kuris nors iš 
mūsų susimuša pirštą, visa kūno ir sielos bendruome- 
nė, susitelkusi apie vieną valdantįjį pradą, pajunta tai 
ir užjaučia tą dalį, kuriai skauda; tada sakome, kad 
žmogui skauda pirštą. Tą patį galima pasakyti ir apie 
bet kurį kitą Žmogaus išgyvenimą — apie kentėjimą, 
kai skauda kurią nors kūno dali, ir apie pasitenkinimą, 
Kai ji gyja. 

— Taip, tas pat. Tai ir yra atsakymas į tavo klau- 
simą: geriausici tvarkoma valstybė yra panaši į tokią 
valstybę. 

— Kai vienas iš tokios valstybės piliečių patiria ką 
nors gera arba bloga, tokia valstybė būtinai sakys, kad 
tai jos pačios išgyvenimas, ir džiaugsis arba liūdės 
kartu su tuo piliečiu. 

— Gerai tvarkomoje valstybėje būtinai taip bus, — 
pritarė Glaukonas. 

XI. — Jau laikas mums grįžti atgal į mūsų valsty- 
bę ir pažiūrėti, ar jai tinka mūsų svarstymo išvados, — 
o gal jos geriau tinka kitai valstybei? 

— Taip, reikia pažiūrėti. 

— Tai štai. Jeigu visose kitose valstybėse yra val- 
dovai ir liaudis, tai yra jie ir mūsų valstybėje. 

— Yra. 

— Ir visi vienas kitą vadina piliečiais. 

— Žinoma. 

— Bet, be pavadinimo „piliečiai“, kaip liaudis va- 
dina valdovus kitose valstybėse? 

— Daugumoje valstybių vadina viešpačiais, o de- 
mokratinėse — tuo pačiu valdovų vardu. 


— O kaip bus mūsų valstybėje? Be kreipinio „pi- 
liečiai“, kaip liaudis dar vadins valdovus? 

— Išgelbėtojais ir gynėjais, — atsakė Glaukonas. 

— O šie kaip vadins liaudį“ 

— Mokytojais ir maitintojais. 

— (O kaip valdovai vadina liaudį kitose valstybėse? 

— Vergais, — atsakė Glaukonas. 

— O kaip valdovai vadina vienas kitą? 

— Bendravaldžiais. 

— (O kaip mūsiškiai vadins? 

— Sargybos bendrais. 

— Ar galėtum nurodyti atvejų, kad kitose valsty- 
bėse kuris nors iš valdovų į vieną iš bendravaldžių 
kreiptųsi kaip į draugą, o į kitą — kaip į svetimą? 

— Galėčiau išvardyti daug tokių atvejų. 

— Artimą žmogų jis laiko ir vadina savu, o sveti- 
mo — ne. 

— Teisybė. 

— Na, o kaip elgsis tavo sargybiniai? Ar atsiras 
tarp jų toks, kuris laikytų ir vadintų svetimu kurį nors 
iš savo bendrų? 

— Jokiu būdu ne, — atsakė Glaukonas. — Kiekvie- 
ną sutiktąjį jis laikys broliu, seserimi, tėvu, motina, 
sūnumi, dukterimi arba šių vaikais ar seneliais. 

— Puikus atsakymas, — tariau, — bet pasakyk dar 
štai ką. Ar liepsi jiems tik kreiptis vieniems į kitus 
kaip į giminaičius, ar ir elgtis pagal tuos kreipinius — 
su tėvais elgtis taip, kaip paprastai vaikai elgiasi su 
tėvais: gerbti juos, rūpintis jais ir jų klausyti iš bai- 
mės, kad, jeigu elgsis kitaip, nesulauks nieko gera nei 
iš Žmonių, nei iš dievų, nes tokiu atveju jų elgesys 
bus ir nedoras, ir neteisingas. Ar šitai visi piliečiai kals 
vaikams į galvą —ir dėl tų, kuriuos jiems nurodys 
kaip tėvus, ir dėl kitų giminaičių? | 

— Šitai. Juk būtų juokinga ir giminaičių pavadini- 
mai liktų tik tušti žodžiai, jei būtų elgiamasi kitaip! 

— Vadinasi, iš visų valstybių tik mūsų valstybės 
piliečiai galėtų skambiai vienu balsu pasakyti: „Man 

gerai klojasi!“ arba „Man prastai klojasi!“, jeigu ku- 
riam noIs piliečiui einasi gerai arba prastai. 

— Tikra teisybė, — sutiko Glaukonas. 

— O argi mes nesakėme, kad toks požiūris ir tokie 
žodžiai susiję su bendru džiaugsmu ir bendru siel- 
vartu? 

— Ir teisingai sakėme. 

— Vadinasi, mūsų valstybės piliečiai bendrai išgy- 
vens įvairius įvykius, jei jie galės sakyti: „Tai mano 
reikalas“. Toks bendras išgyvenimas ir padarys 
džiaugsmus ir sielvartus bendrus. 

— Žinoma. 

— Be kitų nuostatų, ar ne tai yra sargybinių mote- 
rų ir vaikų bendrumo priežastis? 

— Taip, visų svarbiausia. 

XII. — Bet mes sutarėme, kad valstybei tai yra di- 
džiausias gėris — gerai sutvarkytą valstybę mes prily- 
ginome kūnui, kurio negalavimus ar sveikatą lemia įo 
delių būklė *?, 

— Mes teisingai sutarėme, — tarė Glaukonas. 

'— Vadinasi, to, kas valstybei yra didžiausias gėris, 
priežastis yra jos sargybinių žmonų ir vaikų bendrumas. 

— Be abejo. 

— Tai neprieštarauja ir mūsų ankstesniems tvirti- 
nimams. Juk sakėme, kad sargybiniai negalės turėti 
nei nuosavų namų, nei žemės, nei jokio turto, jie gaus 
maistą iš kitų piliečių kaip atlyginimą už sargybą ir 
viskuo naudosis bendrai, nes jie turi būti tikri sargy- 
biniai. 

— Teisingai. 

— Ir tai, ką teigėme anksčiau, o dar labiau tai, ką 
sakome dabar, padarys juos tikrais sargybiniais ir ap- 
saugos valstybę, kad jie nesudraskytų jos į skutus — 
taip paprastai atsitinka, kai žmonės savu laiko ne tą 
patį, o kiekvienas vis kitą dalyką: vienas tempia į sa- 
vo namus viską, ką tik įstengia įsigyti, nekreipdamas 
dėmesio į kitus, kitas — vėl į savo namus; kiekvienas 
turi savo žmoną ir vaikų, dėl to atsiranda ir savų 
džiaugsmų bei bėdų. Priešingai, kai visi vieningai lai- 


ko savu tą patį dalyką, visi siekia to paties tiksio ir 
pagal galimybes patiria tuos pačius išgyvenimus — 
džiaugsmingus ar skaudžius. 

— Be abejo, — tarė Glaukonas. 

— Na, o ar neišnyks tarp jų bylos ir vienas kito 
kaltinimai jau vien dėl to, kad jie neturės jokios nuo- 
savybės, išskyrus savo kūną? Visa kita jų bus bendra, 
todėl nekils jokių vaidų, nes Žmonės paprastai vaidi- 
jasi arba dėl turto, arba dėl vaikų ir giminaičių. 

— Šito tikrai nebebus, — patvirtino Glaukonas. 

— Jie neturės pagrindo bylinėtis dėl prievartos ir 
įžeidimų, nes mes laikysime geru ir teisingu dalykų 
užpultiesiems gintis nuo savo bendraamžių ir liepsime 
jiėms lavinti savo kūną. 

— Teisingai. 

— Šis įstatymas yra geras dar ir tuo, kad, jei kas 
su kuo nors susipyks, tai tuo numalšins savo įtūžį ir 
nekils didesnių vaidų. 

— Žinoma. 

— Vyresnieji valdys ir baus visus jaunesniuosius. 

— Aišku. 

— O jaunesnieji niekada nesiryš — tai supranta- 
ma — panaudoti prievartą prieš vyresniuosius arba pa- 
kelti prieš juos ranką, arba įžeisti, nebent valdovams 
įsakius. Jiems sukliudys du geri sargai — baimė ir pa- 
garba: pagarba neleidžia užgauti to, kuris gali būti 
tėvų, o baimė verčia nuogąstauti, kad nukentėjusiam 
neateitų į pagalbą jo sūnūs arba broliai, arba tėvai. 

— Taip būna. 

— Vadinasi, tokie įstatymai užtikrins taiką tarp 
žmonių. 

— Užtikrins. 

— Kadangi tarp šių žmonių nebus nesutarimų, tai 
nereikės bijoti, kad kiti piliečiai su jais vaidysis ir kad 
tarp jų kils nesantaika. 

— Žinoma, nereikės. 

— Apie įvairias mažas blogybes, nuo kurių jie taip 
pat išsivaduos, aš nenoriu kalbėti — šitai net ir nepri- 
tiktų: pavyzdžiui, apie vargšų pataikavimą turtuoliams, 

apie bėdas ir sunkumus, susijusius su vaikų auginimu, 
apie ieškojimą pinigų šeimynai išlaikyti, kai žmonėms 
prisieina tai skolintis, tai kitiems atsakyti, tai, kokiu 
nors būdų įsigijus pinigų, patikėti juos saugoti ir tvar- 
kyti Žmonoms ir šeimynykščiams, — kaip matai, mano 
mielas, rūpesčių čia per akis, tai kiekvienam aišku, 
bet neverta kalbėti apie tokius žemus dalykus. 

XIII. — Taip, šitai ir aklam aiškų, — pritarė Glau- 
konas. 

— Išsivadavę nuo visų tų vargų, jie gyvens laimin- 
giau negu olimpinių žaidynių nugalėtojai *. 

— Kuriuo atžvilgiu? 

— Pastariesiems tenka tik maža dalelė to, ką turės 
šie žmonės. Juk šių pergalė yra gražesnė, ir valstybė 
geriau juos aprūpina: savo pergale jie išgelbsti visą 
valstybę, o vietoj vainiko jie patys ir jų vaikai gauna 
išlaikymą ir visa kita, kas reikalinga; dar gyvi būdami, 
jie gauna iš valstybės visokių dovanų, o numirę dera- 
mai palaidojami. 

— Tai puiku. 

„— Ar prisimeni, — tariau, — anksčiau — nebežinau, 
kurioje vietoje, — kažkas mums prikišo, kad sargybi- 
niai nebus laimingi, nes jie nieko neturi, nors ir gali 
pasisavinti visą piliečių turtą. Mes tada atsakėme, kad 
šį klausimą aptarsime vėliau, pasitaikius progai; pir- 
miausia sargybinius reikia padaryti tikrais sargybiniais, 
o valstybę — kuo laimingesnę, bet ne turint galvoje 
kurio nors vieno luomo gerovę. 

— Prisimenu. 

— Dabar grįžkime prie sargybinių gyvenimo. Jei 
jis yra daug gražesnis ir geresnis negu olimpinių žai- 
dynių nugalėtojų gyvenimas, tai ar galima jį lyginti su 
batsiuvių ir kitų amatininkų arba žemdirbių gyvenimu? 

— Man atrodo, kad jokiu būdu negalima, — atsakė 
Glaukonas. 

— Bet — čia verta pakartoti tai, ką aš tada sa- 
kiau, — jeigu sargybinis ims laikyti laime nebūti sar- 
gybiniu, jeigu jis nepasitenkins tuo kukliu ir pastoviu 
gyvenimų, kurį mes laikome geriausių, bet pasiduos 


neprotingai ir vaikiškai nuomonei apie laimę, kuri 
skatins jį jėga pasisavinti visą valstybės turtą, tada jis 
pamatys, kad Heziodas buvo teisus, sakydamas, jog 
tam tikra prasme pusė yra daugiau už visumą *", 

— Jei toks sargybinis paklausytų mano patarimo, 
jis neatsisakytų tokio gyvenimo. 

— Vadinasi, — tariau, — mūsų aptartą šių vyrų mo- 
terų bendrumą tu laikai galimu dalyku. Tai liečia ir 
vaikus bei jų auklėjimą, ir kitų piliečių apsaugą. Ar 
moterys lieka mieste, ar eina į karą, jos kartu su vy- 
rais saugo valstybę, kartu su jais medžioja tarsi šunys; 
pagal išgales jos dalyvauja visur. Šitoks jų elgesys 
yra pats geriausias ir nė kiek neprieštarauja patelės ir 
patino santykių prigimčiai. 

— Sutinku. 

XIV. — Dar mums liko nustatyti, — tariau, — ar 
tarp žmonių galimas toks bendrumas, koks yra tarp 
kitų gyvų būtybių, ir kaip jis pasiekiamas. 

— Aš kaip tik norėjau šitai pridurti, bet tu mane 
aplenkei. 

— Kai dėl karo reikalų, — tariau,— tai, manau, ir 
taip aišku, kaip kariaus moterys. 

— O kaipgi? — paklausė Glaukonas. 

-— Jos kartu su vyrais dalyvaus karo žygiuose; pa- 
siims su savimi ir tuos vaikus, kurie jau įstengs Žy- 
giuoti kartu, kad, panašiai kaip kitų amatininkų vaikai, 
jie įsižiūrėtų į tą amatą, kurio pauūgėję turės išmokti, 
be to, kad būtų pagalbininkai ir pasiuntiniai visuose 
karo reikaluose ir patarnautų savo tėvams ir motinoms. 
Argi nesi pastebėjęs, kad, pavyzdžiui, puodžių vaikai 
iš pradžių ilgą laiką patarnauja ir stebi ir tik vėliau 
imasi žiesti puodus? 

— Esu. 

— Argi amatininkams reikia rūpestingiau mokyti 
savo vaikus negu sargybiniams, kad, prisižiūrėję ir įgi- 
įię patyrimo, jie žinotų, ką reikia daryti? 

— Tai būtų juokinga, — tarė Glaukonas. 

— Be to, visos gyvos būtybės būna daug karinges- 
nės, kai šalia yra palikuonys. 

— Taip yra. Bet, Sokratai, gresia pavojus, kad pra- 
laimėję — kare tai dažnai atsitinka — jie pražudys ir 
savo vaikus, 0 kiti piliečiai negalės atlyginti šio nuos- 
tolio. 

— Teisybę sakai, — tariau. — Bet ar tu manai, kad 
pirmiausia reikia apsaugoti juos nuo visokių pavojų? 

— Jokiu būdu ne. 

— Tai ką? Jeigu jau rizikuoti, tai tik su sąlyga, kad 
sėkmės atveju jie taps geresni. 

— Aišku. 

— Ar tu manai, jog tai nesvarbu ir neverta rizi- 
kuoti dėl to, kad tie, kurie užaugę taps kariais, jau 
nuo mažens stebėtų karą?. 

— Tai svarbu vardan to tikslo, apie kurį tu kalbi. 

— Taigi vaikams reikia suteikti galimybę stebėti 
karą, bet kartu reikia pasirūpinti jų saugumu — tada 
viskas bus gerai. Ar ne taip? 

— Taip. 

— Pirmiausia, — tariau, — jų tėvai bus prityrę ka- 
Tiai ir sugebės atskirti pavojingus žygius nuo nepavo- 
jingų. 

— Suprantama. 

— Į nepavojingus žygius jie vesis vaikus, o nuo 
pavojingų saugos. 

— Be abejo. 

— Jiems vadovauti paskirs ne eilinius, o labiausiai 
prityrusius vyresnio amžiaus žmones, kurie būtų ir 
geri vadovai, ir auklėtojai. 

— Taip ir dera. 

— Bet reikia pripažinti, kad dažnai viskas pakryps- 
ta labai nelauktai. 

— Taip dažnai būna. 

— Šitokiems atvejams, mano mielas, reikia vai- 
kams iš mažens auginti sparnus, kad, reikalui esant, 
jie galėtų purptelėti ir išvengtų pavojaus. 

— Ką tu turi galvoje? — paklausė Glaukonas. 

— Reikia vaikus kuo anksčiausiai sodinti ant ark- 
lių ir, kai išmoks joti, imti juos su savimi, kad stebėtų 
karą — tik jų arkliai turi būti ne smarkiauši ir karin- 


giausi, bet greičiausi ir klusniausi. Šitokiu būdu jie ge- 
riausiai įsižiūrės į savo amatą ir, jeigu prireiks, tik- 
riausiai išsigelbės, sekdami paskui savo globėjus. 

— Man atrodo, tu teisingai kalbi. 

— Na, o karas? — tariau. — Kaip elgsis tavo kariai 
ir kaip jie žiūrės į priešą? Ar man teisingai atrodo... 

— Sakyk, kas? 

— Jei kuris nors iš karių paliks rikiuotę, — ta- 
riau, — ar mes ginklą, ar padarys kokį kitą panašų da- 
lyką iš bailumo, tai ar nereikėtų pervesti jį į amati- 
ninkus arba žemdirbius? 

— Tikrai reikėtų. 

— O tą, kuris gyvas pasiduos priešams, ar nereikė- 
tų padovanoti tiems, kurie panorės pasinaudoti šiuo 
grobiu savo nuožiūra? 

— Žinoma. 

— Tą, kuris pasižymės narsumu, kartu su juo žy- 
gyje dalyvaujantys jaunuoliai ir paaugliai turėtų ap- 
vainikuoti paeiliui kiekvienas tiesiog Žygio metu. Ar 
ne? 

— Taip. 

— Ir sveikinti jį, paspausdami dešinę ranką. 

— Be abejo. 

— Bet, manau, tu nesutiksi. .. 

— Dėl ko? 

— Kad jis visus bučiuotų ir jį visi bučiuotų. 

— Kaip tik pritariu, — atsakė Glaukonas.— Prie šio 
įstatymo aš dar pridursiu, kad per visą žygį niekas ne- 
turi teisės atsisakyti, jei toks karys panorės jį pabu- 
čiuoti, — juk jeigu jis pamils jaunuolį ar moterį, įgis 
dar daugiau narsumo atlikti žygdarbiams. 

— Puiku! — tariau. — Be to, mes jau sakėme, kad 
tokiems žmonėms dažniau bus rengiamos jungtuvės, jie 
dažniau negu kiti bus parenkami tam tikslui, kad tu- 
rėtų kuo daugiau palikuonių. 

— Taip, jau sakėme tai. 

XV. — Ir pagal Homerą, narsius jaunuolius pride- 
ra pagerbti. Homeras sako, kad kovoje pasižymėjusiam 
Ajantui tekę „nugaros raumenys patys gardieji“ 'š. Tai 

deramas stipraus ir narsaus vyro pagerbimas: juo ne 
tik parodoma pagarba, bet ir BIECPEIDSOS jėgos. 

— „Tikra teisybė. 

— Taigi, — tariau, — šiuo atžvilgiu paseksime Ho- 
meru. Aukojimų ir kitų iškilmių metu mes pagerbsime 
narsius januolius — pagal tai, kiek kuris bus nusipel- 
nęs, — ne tik himnais ir tuo, apie ką tik ką kalbėjome, 
bet ir garbinga vieta, mėsa ir gėrimo pilnomis taurė- 
mis !'?, kad ne tik: pagerbtume, bet ir pastiprintume 
tuos narsius vyrus ir moteris. 

— Puikiai pasakei, — tarė Glaukonas. 

— Na, o apie tuos, kurie garbingai žuvo žygyje, pir- 
miausia sakysime, kad jie priklauso auksinei giminei. 

— Bė abejo. 

— Argi netikėsime Heziodu, kuris sako, kad kai 
kurie iš šios giminės žmonių po mirties 
Didžiojo Dzeuso valia (..:, demonais tapo geraisiais, 

Vaikštančiais žemės paviršium ir serginčiais žmones mariuosius 20, 

— Patikėsime.- 

— Taigi pasiklausime dievo, kaip reikia laidoti ir 
kokiomis ypatingomis apeigomis pagerbti tokius pa- 
laimintus dieviškus žmones, ir laidosime juos taip, kaip 
jis pasakys. 

— Taip ir darysime. 

— Ir nuo to laiko gerbsime jų kapus, nes jie — de- 
monai, ir jiems lenksimės. Lygiai taip pat pagerbsime 
mirusį iš senatvės ar dėl kokios kitos priežasties, jei- 
gu, gyvas būdamas, jis bus "pasižymėjęs EO DEDO 

— Labai teišingai. 

-— Na, o kaip mūsų kariai elgsis su priešais? 

— Kokia prasme? | 

— Pirmiausia dėl valstybių pavergimo. Ar tau at- 
rodo teisinga, kad graikai pavergtų graikų valstybes, 
ar, priešingai, šito, kiek tai įmanoma, niekam negalima 
leisti ir reikia pratinti tausoti graikus, kad jų nepa- 
vergtų barbarai? 

— Kaip tik taip. 

— Vadinasi, ir mūsų piliečiai negali. turėti vergo 
graiko, ir kitiems patarsime taip nedaryti. 


— Ir aš taip manau. Tada graikai savo jėgas vei- 
kiau nukreips prieš .barbarus ir susilaikys nuo tarpu- 
savio karų. 

— Na, o nugalėjus. apiplėšti užmuštuosius ir pasi- 
imti ne tik jų ginklus ar tau atrodo geras daiktas? Ar 
bailiams tai nėra dingstis išvengti kovos? Jie, tarsi at- 
likdami savo pareigą, grabinėja užmuštuosius. Per to- 
kius apiplėšinėjimus jau pražuvo ne viena kariuomenė. 

— Ne viena. 

— Apiplėšti lavoną — tai žemas gobšumas. Tik mo- 
teriškai ir lėkštai galvosenai būdinga laikyti priešu net 
žuvusiojo kūną, nors .pats priešas jau pabėgo, palikęs 
tik tai, kas jam padėjo kovoti. Argi yra koks skirtu- 
mas tarp tokių Žmonių ir šunų, pykstančių ant akme- 
nų, kuriais į juos pataikė, ir neliečiančių to, kuris juos 
mėto? 

— Jokio skirtumo, — atsakė Glaukonas. 

— Taigi reikia atsisakyti lavonų apiplėšinėjimo ir 
leisti priešui atsiimti žuvusius. 

— Prisiekiu Dzeusu, reikia atsisakyti. 

XVI. — Taip pat nenešime į šventyklas ginklų, kal 
pakabintume juos ant sienų, ypač jei tai bus graikų 
ginklai, — jei norime parodyti kitiems graikams pa- 
lankumą. O dar labiau baiminsimės padaryti šventva- 
gystę, atnešdami daiktus, atimtus iš savo gentainių, — 
nebent dievas taip lieptų. 

— Teisingai kalbi. 

— Na, o graikų žemės niokojimas ir namų degini- 
mas? Kaip, tavo nuomone, šiais atžvilgiais kariai elgsis 
su priešu? 

— Tu pasakyk savo nuomonę, aš mielai išklau- 
sysiu. 

— Man atrodo, — tariau, — kad jie nedarys nei 
viena, nei kita, o apsiribos tik metinio derliaus atėmi- 
mu. Ar nori, kad pasakyčiau, kodėl? 

— Noriu. | 

— Man atrodo, kad yra ne tik du žodžiai — karas 


(164euoc) ir nesantaika (oraoię), — bet ir du skirtingi 
dalykai, kuriuos lemia dvi rūšys nesutarimų — vieni iš 

jų būna tarp savųjų, artimųjų, o kiti — su pašaliniais, 
svetimšaliais. Priešiškumas tarp savųjų vadinamas ne- 
santaika, 0 su priešais — karu. 

— Tu nepasakei nieko nauja, — tarė Glaukonas. 

— Na, o ar įprasta tai, ką aš dabar pasakysiu? Aš 
tvirtinu, kad visi graikai yra vienas kitam artimi žmo- 
nės ir iš tos pačios giminės, o barbarams jie svetim- 
šaliai. 

— Teisybė. 

— Todėl, kai graikai kausis su barbarais, o barba- 
rai su graikais, sakysime, kad jie kariauja, kad jie iš 
prigimties yra priešai, ir tą jų priešiškumą vadinsime 
karu. O kai kas nors panašaus vyks tarp graikų, saky- 
sime, kad jie iš prigimties yra savi, bet šiuo atveju 
Graikija serga ir joje viešpatauja nesantaika, ir tokį 
priešiškumą vadinsime nesantaika 2ž. 

— Sutinku su tavimi. 

— Tu tik pagalvok, — tariau: — kai kyla tokia ne- 
santaika ir valstybė suskyla, kai piliečiai siaubia vieni 
kitų laukus, degina namus, kokia pražūtinga bus toji 
nesantaika ir kiek maža meilės savo tėvynei rodys 
vieni ir kiti. Kitaip jie neišdrįstų niokoti savo auklės 
ir motinos. Užtenka, jei nugalėtojai atims iš nugalėtų- 
jų jų darbo vaisius, bet tegul jie neužmiršta, kad jų 
tikslas — taika: juk ne amžinai jie kariaus! 

— Šitaip galvoti daug kilniau, — tarė Glaukonas. 

— Tai kaip? Argi tavo kuriama valstybė nebus 
graikų valstybė? 

— Būtinai bus, — atsakė Glaukonas. 

— Argi jos piliečiai nebus geri ir išauklėti? 

— Žinoma, bus. 

— Argi jie nemylės visko, kas graikiška? Argi 
Graikijos jie nelaikys savo žeme? Argi nebus to pa- 
ties tikėjimo, kaip ir kiti graikai? 

— Be abejo, bus. 

— Nesutarimus su graikais, kaip su savo gentai- 
niais, jie laikys nesantaika ir nevadins jų karu? 

— Nevadins. 


— Ir vaidydamiesi jie turės galvoje būsimą susi- 
taikymą? 

— Be abejo. 

— Savo priešininkus jie geranoriškai stengsis at- 
vesti į protą, nepavergdami jų ir nepražudydami, nes 
laikys juos ne priešais, bet tais, kuriuos reikia pamo- 
kyti. 

— Taip. 

— Taigi, patys būdami graikai, jie neniokos Grai- 
kijos, nedegins ten namų ir nelaikys savo priešais visų 
kurios nors valstybės piliečių — ir vyrų, ir moterų, ir 
vaikų; jie laikys jais tik nedaugelį žmonių — nesantai- 
kos kaltininkus. Todėl jie nepanorės nei nusiaubti ša- 
lies, nei griauti namų, nes daugumai piliečių nejaus 
jokio priešiškumo, ir gyvens nesantaikoje tik tol, kol 
nekaltai nukentėjusieji neprivers kaltininkų atsilyginti 
už skriaudas. 

— Sutinku, kad mūsų piliečiai kaip tik šitaip turi 
elgtis su savo priešininkais, o su barbarais — taip, kaip 
dabar graikai elgiasi su graikais. 

— Taigi įvesime sargybiniams ir tokį įstatymą — 
neniokoti šalies ir nedeginti namų. 

— Įvesime ir tvirtinsime, kad tai geras įstatymas, 
kaip ir ankstesnieji. | 

XVII. Bet, Sokratai, man atrodo, kad, jei tau ir to- 
liau leisime kalbėti apie tuos dalykus, tu ir neprisimin- 
si, jog pradėjai, atidėjęs atsakymą į anksčiau iškilusį 
klausimą: ar šitokia valstybės santvarka yra galima ir 
kaip ją įgyvendinti. Juk jeigu visa tai būtų įgyvendin- 
ta, valstybė iš to turėtų visokeriopos naudos. Aš dar 
nuo savęs pridėsiu tai, ką tu praleidai: tokios valsty- 
bės piliečiai narsiausiai kovotų su priešu, nes niekada 
nepaliktų savųjų nelaimėje, žinodami, kad jie vieni 
kitiems yra broliai, tėvai, sūnūs, ir taip vadindami vie- 
nas kitą. O jei ir moterys kartu su vyrais žŽygiuotų ar- 
ba greta jų, arba užpakalyje išsirikiavusios, kad prie- 
šams įvarytų daugiau baimės ir, ištikus reikalui, padėtų 
saviesiems, aš esu įsitikinęs, jog jie būtų nenugalimi. 
Nekalbėsiu apie tai, kiek gėrybių jie turėtų taikos 

metu. Kadangi aš visiškai sutinku su tavimi, kad, jeigu 
būtų įvesta tokia santvarka, valstybė turėtų visas šitas 
gėrybes ir dar daugybę kitų, tai tu nekalbėk daugiau 
apie pačią santvarką, bet pamėginkime patys sau įro- 
dyti, jog. ji yra įgyvendinama, o visa kita atidėkime į 
šalį. 

— Tu taip netikėtai įsibrovei į mano kalbą, ir be 
jokio gailesčio, vos tik aš sutrikau! Tu tikriausiai už- 
miršai, kad aš ką tik vargais negalais ištrūkau nuo 
dviejų bangų, ir siunti man trečią — didžiausią ir sun- 
kiausią. Kai tu ją pamatysi ir išgirsi jos grūmėjimą, 
būsi nuolaidesnis man ir suprasi, kad aš ne be pagrin- 
do delsiau: aš bijojau ir išsakyti, ir bandyti aptarti sa- 
vo mintį — tokia ji neįprasta. 

— Juo labiau atsikalbinėsi, tuo mažiau leisime tau 
išsisukinėti nuo klausimo, kokiu būdu įgyvendinama 
šitokia santvarka. Atsakyk mums negaišuodamas. 

— Pirmiausia, — tariau, — reikia prisiminti, kad šis 
klausimas iškilo, kai svarstėme, kas yra teisingumas ir 
neteisingumas. 

— Reikia. Bet kam gi tai? — paklausė Glaukonas. 

— Niekam. Tačiau argi, išsiaiškinę, kas yra teisin- 
gumas, mes reikalausime, kad teisingas žmogus niekuo 
nesiskirtų nuo paties teisingumo, bet visais atžvilgiais 
būtų toks pat, kaip teisingumas? O gal pasitenkinsime 
tuo, kad žmogus kuo labiau priartės prie jo ir turės 
jo kur kas daugiau negu kiti žmonės? 

— Taip, pasitenkinsime. 

— Kaip pavyzdį mes nagrinėjome, kas yra pats 
teisingumas ir kas yra tobulai teisingas žmogus, jei 
toks atsirastų; taip pat nagrinėjome ir tai, kas yra ne- 
teisingumas ir tikrai neteisingas Žmogus, kad, žiūrėda- 
mi į juos Kaip į pavyzdžius, pagal tai, ar jie mums at- 
rodys laimingi, prieitume išvadą ir apie pačius save: 
to, kuris bus į juos panašus, laukia toks pat likimas. 
Bet mes nesiekėme įrodyti, kad šitai yra įgyvendi- 
nama. 

— Tavo tiesa. 


— Ar tu manai, kad dailininkas pasidarys prastes- 
nis, jeigu jis įtaigiai nupieš gražiausio Žmogaus pa- 
veikslą, bet nemokės įrodyti, kad toks žmogus iš tik- 
rųjų gali būti? 

— Prisiekiu Dzeusu, nemanau. 

— Na, 0 mes ar nenupiešėme — žodžiais — tobulos 
valstybės pavyzdžio? 

— Nupiešėme. 

— Tai ar, tavo manymu, mūsų išvedžiojimai nustos 
savo vertės, jei nesugebėsime įrodyti, kad tokią vals- 
tybę įmanoma sukurti? 

— Nemanyčiau. 

— Tai tiesa, — tariau. — Bet jei nori, kad padary- 
čiau tau malonumą ir parodyčiau, kokiu būdu ir kokio- 
mis sąlygomis tokia valstybė gali būti įgyvendinta, tai 
turėsi vėl apdovanoti mane tuo pačiu... 

— Kuo? 

— Ar galima ką.nors padaryti taip, kaip nusakyta 
žodžiais? O gal jau pačia savo prigimtimi įkūnijimas 
yra toliau nuo tiesos negu žodis, nors daugelis mano 
kitaip? Ar sutinki su manimi? 

— Sutinkų, — atsakė Glaukonas. 

— Todėl nereikalauk, kad įrodyčiau, jog ir tikrovė- 
je viskas turi būti įgyvendinta taip, kaip mes nusakė- 
me žodžiais. Bet jei mums pasiseks surasti, kaip būtų 
galima sukurti valstybę, kuri kuo labiausiai priartėtų 
prie mūsų idealo, tada. turėsi pripažinti, kad aš išpil- 
džiau tavo reikalavimą, tai yra parodžiau, kaip šitai ga- 
lima įgyvendinti. Ar tu nepasitenkinsi tuo? Aš tai pa- 
sitenkinčiau. 

— Ir aš pasitenkinčiau, — pasakė Glaukonas. 

XVIII. — Po viso to, matyt, reikėtų pamėginti iš- 
tirti ir parodyti, kas dabartinėse valstybėse yra blogai 
tvarkoma, kuo jos skiriasi nuo mūsų valstybės ir koks 
visai nedidelis pakeitimas priartintų jas prie mūsų 
valstybės santvarkos; galbūt užtektų vieno pakeitimo 
arba dviejų, o gal prireiktų ir daugiau pakeitimų, bet 
vis dėlto jų turėtų būti visai nedaug ir nedidelių. 

— Žinoma, — pritarė Glaukonas. 


473 


474 


200 


— Man atrodo, — tariau, — kad užtenka vieno vie- 
nintelio pasikeitimo, ir mes galėsime parodyti, jog ta- 
da pasikeis visa valstybė. Tiesa, tas pasikeitimas ne- 
mažas ir nelengvas, bet vis dėlto jis galimas. 

— Koks? | 

— Štai ir priėjome tai, ką palyginome su didžiausia 
banga. Vis dėlto pasakysiu, net jei banga paskandintų 
mane patyčiose ir negarbėje. Klausyk, ką ketinu pasa- 
kyti. 

— Kalbėk, — tarė Glaukonas. 

— Kol valstybėse nekaraliaus filosofai arba vadi- 
namieji dabartiniai karaliai ir valdovai netaps tikrais 
ir rimtais filosofais, Kol valstybinė valdžia ir filosofija 
nesusilies į viena ir kol iš valdžios nebus prievarta 
pašalinti tie žmonės —o jų daug, — kurie iš prigim- 
ties linksta tik į vieną kurį iš tų dviejų dalykų, tol, 
mielas Glaukonai, nebus galo valstybių vargams??, tol 
toji valstybės santvarka, kurią nusakėme žodžiais, žmo- 
nių giminei bus nepasiekiama ir neišvys dienos šviesos. 
Štai kodėl aš ilgai delsiau — aš numačiau, kad tie žo- 
džiai prieštaraus įprastai nuomonei. Juk sunku pripa- 
žinti, kad kitaip neįmanoma nei asmeninė, nei visuo- 
meninė gerovė. 

— Sokratai — tarė Glaukonas,— po tokių tavo žo- 
džių ir juose slypinčios minties tik ir lauk, kad dauge- 
lis net ir neblogų Žmonių, nusimetę apsiaustus ir pa- 
sigriebę į rankas, kas paklius, nuogi ** puls tave, pasi- 
rengę viskam. Ir jeigu tu neatsiginsi įrodymais, bet 


pulsi bėgti, jie pasityčiodami tave nubaus! 


— Argi ne tu būsi dėl viso to kaltas? 

— Ir jausiuosi esąs visiškai teisus. Bet aš tavęs ne- 
paliksiu vieno — savo palankumu ir padrąsinimu ginsiu 
kiek galėdamas. Be to, aš galbūt geriau sugebėsiu at- 
sakinėti į tavo klausimus negu kas nors kitas. Todėl, 
turėdamas tokį pagalbininką, pamėgink tiems, kurie ne- 
tiki, įrodyti, kad iš tikro yra taip, kaip tu sakai. 

— Pamėginsiu,— tariau,— jeigu jau tu pažadi man 
tokią didelę pagalbą. Jei norime išvengti tų Žmonių, 
apie kuriuos tu kalbėjai, antpuolio, tai, man rodos, bū- 


lina paaiškinti jiems, ką mes vadiname tilosoiais, jeigu 
išdrįstame teigti, jog filosofams reikia patikėti valdžią. 
Kai šitai pasidarys aišku, tada galėsime gintis, įrodinė- 
dami, kad kai kuriems žmonėms iš prigimties yra skirta 
būti filosofais ir valdyti valstybę, o visiems kitiems 
nedera tuo užsiimti, jie turi klausyti valdovų. 

— Pats laikas tai paaiškinti. 

— Na, tai sek paskui mane ir žiūrėk, ar būšiu ge- 
ras vedlys. 

— Vesk! 

— Ar reikia tau priminti, o gal pats prisimeni, jog 
kai sakome, kad žmogus ką nors myli, tai, jei sakome 
apie jį teisybę, yra aišku, kad jis myli ne kurią nors 
vieną mylimo dalyko pusę, bet jį visą? 

XIX. — Matyt, reikia priminti, nes man šitai nela- 
bai aišku. 

—- Kam kam, o tau tai jau tikrai nepritiktų ši- 
laip kalbėti, Glaukonai. Vyras, kuris yra prityręs mei- 
lėje, neturėtų užmiršti, kad linkusio įsimylėti ir jau- 
nuoliams neabejingo žmogaus širdį vienaip ar kitaip 
Zeidžia ir jaudina visi jauni Žmonės — jie visi jam at- 
rodo verti jo dėmesio ir meilės. Argi ne taip jūs žiū- 
rite į gražuolius? Vieną vadinate žaviu dėl to, kad jis 
riestanosis, ir visaip jį liaupsinate, kumpanosį laikote 
turinčiu kažką karališka, o tą, kurio nosis vidutinio di- 
dumo,— proporcingai sudėtu žmogumi; juodbruviai 
jums atrodo esą narsios išvaizdos, o baltaplaukius va- 
dinate dievų vaikais; „medaus geltonumo“ spalvą bus 
sugalvojęs ne kas kitas, kaip tik įsimylėjėlis pagražinti 
ir pagirti mylimojo blyškumui, jei tik jaunuolis yra pa- 
čiame žydėjime. Vienu žodžiu, jūs išsigalvojate viso- 
kių dingsčių, visokių žodžių ir neatstumiate nė vieno 
iš tų, kurie yra pačiame žydėjime. 

— Jeigu, imdamas mane pavyzdžiu, nori parodyti, 
kaip elgiasi įsimylėjėliai, aš nusileidžiu, bet tik mūsų 
pokalbio labui. 

— O ką? — tariau.— Ar ne panašiai elgiasi tie, ku- 
'ic mėgsta vyną? Kiekviena dingstimi jie giria bet kokį 
vylią. 


475 


202 


— Taip ir yra. 

— Lygiai taip pat, aš manau, ir garbėtroškos. Tu 
pastebėjai, kad jeigu jie negali vadovauti visai kariuo- 
menei, pasidaro bent tritijų*? vadais; jeigu negali būti 
gerbiami didžių ir Žymių žmonių, jie pasitenkina ma- 
žesnių ir nereikšmingų Žmonių pagarba, tačiau trokšta 
garbės bet kokia kaina. 

— Tikra teisybė. 

— O dabar priimk arba paneik štai ką. Kai sakome, 
kad žmogus ko nors trokšta, tai ar turime galvoje, kad 
jis trokšta visų tos rūšies dalykų, ar vienų iš jų trokš- 
ta, o kitų — ne? 

— Aišku, kad visų, — atsakė Glaukonas. 

— Taigi sakysime, kad išminties mylėtojas siekia 
ne kurios nors vienos jos rūšies, bet apskritai išminties, 
ar ne? 

— Tai tiesa. 

— O jei Žmogus bodisi mokslais, ypač kai yra dar 
jaunas ir nesupranta, kas naudinga, o kas — ne, nepa- 
vadinsime jo nei smalsiu, nei filosofu, lygiai kaip to, 
kuris bjaurisi maistu, nelaikysime nei išalkusiu, nei 
norinčiu valgyti: šiuo atveju jis yra ne mėgėjas pa- 
valgyti, bet, priešingai, bodisi maistu. 

— Nė kiek nesuklysime, taip sakydami. 

— O tą, kuris trokšta paragauti visokių mokslų, 
mėgsta mokytis ir šiuo atžvilgiu yra nepasotinamas, 
tą mes pagrįstai vadinsime filosofu. 

Čia Glaukonas tarė: 

— Tokių Žmonių atsiras daug, be to, gana paikų. 
Juk tokie, man atrodo, yra reginių mėgėjai: jie džiau- 
giasi, sužinoję ką nors nauja. Būtų kvaila prie filosofų 
priskirti ir tuos, kurie mėgsta pasiklausyti: jų visai 
netraukia tokie pokalbiai, kuriuose kas nors svarsto- 
ma, bet užtat jie bėga į visas šventes, rengiamas Dio- 
niso garbei, nepraleisdami nei miesto, nei kaimo dio- 
nisijų, tarsi kas būtų pasamdęs juos išklausyti visus 
chorus. Argi visus tuos žmones ir kitus, kurie siekia 
sužinoti ką nors panašaus ir užsiima visokiais niekais, 
vadinsime filosoiaisė 


Jokiu būdu, nebent tik panašiais į juos. 

XX. — O ką tu laikai tikrais filosofaisė — paklau- 
=» (alaukonas. 

—-—- Tuos, kurie trokšta įžvelgti tiesą. 

-— Teisingai. Bet paaiškink, kaip tu šitai supranti. 

— Kitam būtų nelengva paaiškinti, bet tu, manau, 
sutiksi su manim... 

— Dėl ko? 

— Kadangi grožis ir bjaurumas yra vienas kitam 
priešingi, vadinasi, tai yra du skirtingi dalykai. 

— Žinoma. 

— O jeigu tai yra du dalykai, tai kiekvienas iš jų 
yra vienas. 

— Aišku. 

— Tą patį galima pasakyti apie teisingumą ir netei- 
singumą, gėrį ir blogį ir visas kitas rūšis: kiekviena 
iš jų yra viena, bet kadangi ji visur reiškiasi, būdama 
susijusi su kitomis, ir, be to, skirtinguose veiksmuose 
ir žmonėse, tai atrodo esanti dauginė. 

— Tu teisus. 

— Pagal tai aš ir skiriu: atskiriu tuos, kurie, kaip 
sakei, mėgsta reginius, taip pat amatininkus ir verslo 
žmones, ir tuos, apie kuriuos dabar kalbame ir kuriuos 
pagrįstai galėtume pavadinti žilosofais. 

-— O kam tu šitai darai? — paklausė Glaukonas.. 

— Mėgėjai klausytis ir žiūrėti gėrisi gražiais gar- 
sais, gražiomis spalvomis, formomis Ir visais tais kūri- 
niais, kuriuose pasireiškia šių dalykų grožis, bet jų 
protas nesugeba įžvelgti paties grožio prigimties ir jo 
pamilti. 

— Taip jau yra. 

— O tokių žmonių, kurie įstengia pakilti iki paties 
grožio ir matyti jį patį savaime, yra visai nedaug. 

— Labai nedaug. 


— Tas, kuris vertina gražius daiktus, bet nevertina“ 


grožio paties savaime ir neįstengia sekti paskui tą, ku- 
ris vestų jį į jo pažinimą, — ar toks žmogus, tavo nuo- 
mone, iš tikrųjų gyvena, ar tik sapnuoja? Pats pagal- 

vok: juk sapnuoti — nesvarbu, miegant ar budint,—- 
tai daikto atvaizdą laikyti ne atvaizdu, bet pačiu daiktu, 
į kurį jiš yra panašus, ar ne? 

""— Tikrai, aš pasakyčiau, kad toks žmogus sapnuoja. 

— Na, o tas, kuris, priešingai, įžvelgia grožį patį 
savaime ir įstengia matyti ir patį grožį, ir visa, kas jį 
sudaro, bet nepainioja viena su kita, — ar toks Žmogus, 
tavo nuomone, sapnuoja, ar iš tikrųjų gyvena? 

— Iš tikrųjų gyvena,-— atsakė Glaukonas. 

— Jo mąstymą pavadintume pažinimu (yvoun), nes 
jis pažįsta, o ano, pirmojo,— nuomone (66žu), nes jis 
tik mano. 

— Teisingai. 

— Na, o jeigu tas, kuris, kaip sakėme, tik mano, bet 
ne pažįsta, ims širsti ant mūsų ir ginčyti mūsų sprendi- 
mų teisingumą, ar-galėtume jį nuraminti ir švelniai įti- 
kinti, nesakydami tiesiai, kad jis yra ne viso proto? 

— Turime jį įtikinti, 

— Tad paklausyk, ką mes jam sė Arba, 
jei nori, šitaip jį paklausinėkime, įtikinę, kad mes ne 
prieš jį — priešingai, mums net malonu matyti išmanantį 
žmogų: „Pasakyk mums štai -ką: tas, kuris pažįsta, pa- 
žįsta ką nors ar nieko?“ Tu atsakinėk man už jį. 

— Atsakysiu, kad ką nors pažįsta, — tarė Glaukonas. 

— Ar tai, Kas yra, ar tai, ko nėra? 

— Tai, kas yra. Kaipgi pažinsi tai, ko nėra? 

— Taigi laikysime tikru dalyku, kad, nesvarbu, ku- 
riuo atžvilgiu ką nors nagrinėtume, tai, kas tikrai yra, 
tikrai galima pažinti, o to, ko visai nėra, visai negalima 
pažinti. 

— Be abejo. 

— Puiku. O jeigu yra tokių dalykų, kurie tai yra, 
tai nėra, argi jie nebus viduryje tarp grynos būties 
(rO 0v) ir to, kas visai neegzistuoja? 

— Jie bus viduryje tarp vieno ir kito. 

— Kadangi pažinimas (yvoo1ę) nukreiptas į tai, kas 
yra, o nežinojimas —į tai, ko nėra, vadinasi, to, kas 
nukreipta į tarpinius dalykus, turime ieškoti tarp žino- 


jimo (enmiwoTwnun) ir nežinojimo, jei tik kas nors pana- 
saus yra. 

— Visai teisingai. 

— Ar mes ką nors vadiname nuomone“ 

— Vadiname: 

— Ar tai tas pats sugebėjimas, kaip ir žinojimas, ar 
kitas? 

— Kitas. 

— Taigi nuomonė turi vieną objektą, o žinojimas — 
kitą, nes šie sugebėjimai yra skirtingi. 

— Taip. 

— Vadinasi, žinojimas pagal savo prigimtį yra nu- 
kreiptas į būtį ir siekia ją pažinti. Bet, man rodos, 
pirmiau dar reikia išsiaiškinti... 

— Ką? 

XXI. — Mes teigiame, kad sugebėjimai yra tam tik- 
ra būties rūšis; jų dėka mes galime tai, ką galime, — 
ne tik mes, bet ir visi mūsų sugebėjimai — pavyzdžiui, 
regėjimą ir klausą aš priskiriu prie tokių sugebėjimų, 
jei supranti, apie kokią rūšį aš kalbu. 

— Suprantu, — tarė Glaukonas. 

— Tad paklausyk, ką aš manau apie tuos sugebė- 
jimus. Aš nematau nei jų spalvos, nei formos, nei kokių 
nors kitų ypatybių, kurios būdingos kitiems daiktams ir 
pagal kurias aš skiriu juos vieną nuo kito. Sugebėji- 
me aš įžvelgiu tik tai, į ką jis yra nukreiptas ir koks 
jo poveikis, ir pagal tai aš įvardiju vieną ar kitą su- 
gebėjimą. Jei kryptis ir poveikis tie patys, aš laikau 
tai tuo pačiu sugebėjimu, o jei ir kryptis, ir poveikis 
skirtingi — tai jau kitas sugebėjimas. O kaip tau atrodo? 

— Lygiai taip pat, — atsakė Glaukonas. 

— Dabar, gerbiamasis, grįžkime atgal. Ar tu žino- 
jimą laikai sugebėjimu, ar priskiri jį kuriai kitai 
giminei? 

— Kaip tik laikau sugebėjimu, ir iš visų sugebėji- 
mų stipriausiu. 

— Na, o nuomonę kam priskirsime — sugebėji imams 
ar kuriai nors kitai rūšiai 

— Jokiu būdu. Juk nuomonė yra ne kas kita, kaip 
tai, kas mus įgalina manyti. 

— Bet juk anksčiau tu pripažinai, kad žinojimas ir 
nuomonė yra ne tas pat. 

— Argi protingas žmogus gali sutapatinti tai, kas 
neklaidinga, su tuo, kur pilna klaidų? 

— Puiku,— tariau.— Aišku, kad sutariame, jog ži- 
nojimas ir nuomonė yra skirtingi dalykai. 

— Skirtingi. 

— Kiekvienas iš jų turi skirtingą objektą ir skirtin- 
gą sugebėjimą. 

— Būtinai. 

— Žinojimo objektas yra būtis; jis siekia pažinti jos 
savybes. 

— Taip. 

— O nuomone, kaip mes tvirtiname, nesiekiama 
nieko kita, kaip tik manyti. 

— Taip. 

— Ar ji pažįsta tą patį, kaip ir pažinimas? Ar tai, 
kas pažįstama ir tariama, yra tas patė O gal taip ne- 
gali būti? 

— Pagal tai, ką mes sutarėme, taip negali būti — 
atsakė Glaukonas.— Jei kiekvienas sugebėjimas turi 
skirtingą objektą ir įeigu žinojimas ir nuomonė yra su- 
gebėjimai, be to, kaip mes tvirtiname, skirtingi suge- 
bėjimai, tai išeina, kad tas pats dalykas negali būti ir 
pažinimo, ir Manymo objektu. 

— Taigi, jeigu pažinimo objektas yra būtis, tai 
nuomonės objektas turi būti kas nors kita. 

-— Kas nors kita. 

— Vadinasi, nuomonės objektas yra nebūtis? O gal 
nebūtis negali būti net ir nuomonės objektu? Kas turi 
nuomone, turi nuomonę apie ką nors. Ar galima turėti 
nuomonę apie tai, ko nėra? 

— Negalima. 

— Taigi, kas turi nuomonę, turi nuomonę apie ką 
nors. 

— Taip. 


— Bet nebūtis nėra kas nors — visai pagrįstai ga- 
lima sakyti, kad ji yra niekas. 

— Be abejo. 

— Taigi nebūčiai priskirsime nežinojimą, o būčiai — 
pažinimą. 

— Visai teisingai, — tarė Glaukonas. 

— Taigi nuomonės nesusijusios nei su būtimi, nei su 
nebūtimi. 

— Nesusijusios. 

— Taigi nuomonė nėra nei nežinojimas, nei paži- 
nimas. 

— Nei viena, nei kita. 

— O gal, nesutapdama su jais, nuomonė aiškumu 
pranoksta pažinimą, o neaiškumu — nežinojimą? 

— Ne, ji nepranoksta nei vieno, nei kito. 

— Vadinasi, tu manai, kad nuomonė yra labiau 
miglota negu pažinimas ir aiškesnė negu nežinojimas? 

— Daugelį kartų, — atsakė Glaukonas. 

— Bet ji neperžengia šių ribų? 

— Ne.. 

— Tada nuomonė yra kažkas tarpiška tarp žinojimo 
ir nežinojimo. 

— Taip ir yra. 

— Kaip sakėme anksčiau, jeigu kas nors yra kartu 
ir esantis, ir nesantis, tai jo vieta yra per vidurį tarp 
grynosios būties ir visiškos nebūties, ir šitai negali 
būti nei žinojimo, nei nežinojimo objektas, bet tik 
kažko, kas yra tarp nežinojimo ir žinojimo. 

— Teisybė. i 

— Dabar paaiškėjo, kad tai, kas yra tarp jų, mes 
vadiname nuomone. 

— Paaiškėjo. 

XXII. — Kaip matyti, mums dar lieka surasti tai, 
kas būdinga abiem — ir būčiai, ir nebūčiai. — bet kas 
nėra nei gryna būtis, nei gryna nebūtis. Jei tai surasi- 
me, pagrįstai galėsime sakyti, jog tai kaip tik ir yra 
nuomonės objektas; kraštiniams nariams mes priski- 
rsime savybę būti kraštiniais, o tarpiniam — būti tar- 
piniu. Ar ne taip? 

— Taip. 

— Dabar, kai šitai nustatėme, tegul, pasakysiu aš, 
atsako. man tas gerasis žmogus, kuris neigia, kad yra 
grožis pats savaime ir tokio grožio idėja, visuomet ta- 
pati pati sau; tasai reginių mėgėjas pripažįsta tik daugy- 
bę gražių dalykų ir nepakenčia, kai kas nors sako jam, 
jog grožis yra vienas, kaip ir teisingumas, ir visi kiti 
dalykai: ,„Mielasis — pasakysime jam,— argi tarp tokios 
gausybės gražių dalykų nėra nė vieno, kuris kuriuo 
nors atžvilgiu būtų bjaurus? Argi tarp teisingų poelgių 
nesurasime tokio, kuris būtų neteisingas, 0 tarp dorų — 
nedoro?“ 

— Taip, — tarė Glaukonas,— gražūs dalykai kuriuo 
nors atžvilgiu būtinai atrodys bjaurūs; taip pat ir visi 
kiti dalykai, apie kuriuos kalbėjai. 

— O argi daugelis sudvejintų dalykų dėl to nega- 
lės kitu atžvilgiu atrodyti vienpusiai? 

— Galės. 

— O jei mes ką nors vadiname dideliu, mažu, leng- 
vu, sunkiu, tai ar tam turime daugiau pagrindo, negu 
vadinti priešingai? 

-— Nė kiek ne daugiau, nes kiekvienas daiktas gali 
turėti šias abi ypatybes. 

— Kiekvienas iš daugybės daiktų arba bus, arba ne- 
bus toks, kokiu jį vadina? 

— Šitie dalykai, — tarė Glaukonas,— panašūs į vai- 
šėse kartojamas dviprasmybes arba į vaikų mįslę apie 
eunuchą, kuris metė akmeniu į šikšnosparnį; reikia įs- 
pėti, kuo eunuchas metė ir ant ko tupėjo šikšnosparnis. 
Ir šitie dalykai taip pat yra dviprasmiai, nes apie jokį 
daiktą negalima tvirtai teigti, kad jis yra vienoks arba 
kitoks arba kad jam tinka abu pavadinimai arba ne- 
tinka nė vienas. 

— Ką tu darysi su tokiais pavadinimais? — ta- 
riau— Ar gali surasti jiems geresnę vietą negu tarp 
būties ir nebūties? Juk jie nėra labiau migloti už ne- 
būtį ir- negali būti labiau nesantys negu ji, jie nėra 
aiškesni už būtį ir negali būti labiau už ją esantys. 

— Visai teisingai. 


— Atrodo, įsitikinome, kad žmonių nuomonės apie 
grožį ir panašius dalykus dažniausiai svyruoja tarp gry- 
nos būties ir visiškos nebūties. 

— Įsitikinome. 

— Bet mes jau iš anksto sutarėme, kad, jeigu atsi- 
rastų kas nors panašaus, šitai reikėtų laikyti tuo, apie 
ką mes manome, o ne tuo, ką pažįstame, nes tai, kas 
svyruoja tarp šių kraštinių narių, pagaunama tarpiniu 
sugebėjimu. 

— Sutarėme. 

— Todėl apie tuos žmones, kurie regi daugybę gra- 
žių daiktų, bet nemato grožio paties savaime ir nesu- 
geba sekti paskui tą, kuris juos veda į jį, ir apie tuos, 
kurie mato daugybę teisingų poelgių, bet nepastebi 
paties teisingumo ir panašiai, sakysime, kad jie apie 
tuos dalykus turi nuomonę, bet jų nepažįsta. 

— Be abejo. 

— O ką sakysime apie tuos, kurie mato dalykus 
pačius savaime, visuomet tapačius sau? Argi jie ne- 
pakyla iki pažinimo, užuot turėję tik nuomonę? 

— Be abejo, pakyla. 

— Ar nesakysime, kad jie mėgsta ir myli tuos da- 
lykus, kuriuos pažįsta, o anie — tuos, apie kuriuos tu- 
Ti nuomonę? Juk prisimeni, kad pastarieji, kaip sakėme, 
mėgsta klausytis gražių balsų, gėrėtis gražiomis spal- 
vomis ir kitais gražiais dalykais, bet nepakenčia, kai 
kas nors jiems sako, jog egzistuoja ir grožis pats 
savaime? 

— Prisimenu. 

— Tad gal neapsiriksime, jei juos pavadinsime nuo- 
monių mylėtojais, o ne išminties mylėtojais? Ar jie 
labai širs ant mūsų, jei šitaip juos pavadinsime? 

— Jei manim patikės — neširs: juk nedera širsti dėl 
teisybės. 

— O tuos, kurie įžvelgia kiekvieno dalyko esmę, 
vadinsime išminties mylėtojais, o ne nuomonių. 

—— Be abejo. 

ŠEŠTOJI KNYGA 


I. — Štai, Glaukonai,— tariau— po ilgo svarstymo 
pagaliau paaiškėjo, kas tikrai filosofas, o kas — ne ir 
kas yra vieni ir kiti. 

— Būtų buvę nelengva prieiti šitai trumpesniu keliu. 

— Atrodo, kad nelengva. Mano nuomone, būtume 
geriau šitai išsiaiškinę, jei būtume kalbėję tik apie 
vieną dalyką ir būtume nesileidę į kitų klausimų svars- 
tymą, kai aiškinomės, kuo teisingo Žmogaus gyvenimas 
skiriasi nuo neteisingo. 

— Apie ką toliau kalbėsime? — paklausė Glaukonas. 

— Apie ką gi kita, —tariau — jei ne apie tai, kas 
eina iš eilės? Kadangi filosofai sugeba suvokti tai, kas 
visuomet yra tapatu sau, o kiti klaidžioja tarp daugy- 
bės nuolat kintančių dalykų ir todėl nėra filosofai, tai 
kurie iš jų geriau tinka būti valstybės vadovais? 

— Kaip mums deramai atsakyti į šį klausimą? 

— Kurie pasirodys sugebą saugoti valstybės įstaty- 
mus ir papročius, tuos ir reikia skirti valstybės 'sargy- 
biniais,— pasakiau. 

— Teisingai. 

— Turbūt aiškų, ar ką nors saugoti reikia patikėti 
aklam, ar turinčiam gerą regėjimą. 

— Kaipgi nebus aišku! 

— O kuo geresni už akluosius tie, kurie, iš tikrųjų 
nepažindami nė vieno dalyko esmės ir savo sieloje 
neturėdami aiškaus jo atvaizdo, negali, kaip dailinin- 
kai, regėti aukščiausios tiesos ir, nuolat turėdami ją 
prieš akis, kuo tiksliausiai jos atkurti ir todėl prirei- 


kus nesugebėtų leisti įstatymų dėl grožio, teisingu- 
no ir gėrio arba išsaugoti įau esančių? 

—- Prisiekiu Dzeusu, jie nedaug kuo skiriasi nuo 
aklųjų. | 

— Argi mes verčiau padarysime sargybiniais iuos, o 


ne tuos, kurie pažįsta kiekvieno dalyko esmę, 0 pa-. 


tyrimu ir kitomis dorybėmis nė kiek jiems nenusileidžia“ 

— Iš tikro būtų keista pasirinkti ne juos, jei jie 
aniems nė kiek nenusileidžia ir dar turi tokį didelį 
pranašumą. 

— Ar nereikėtų paaiškinti, kaip tiems patiems žmo- 
nėms gali būti būdingi abu šie dalykai? 

— Reikia. 

— Pokalbio pradžioje mes sakėme, kad pirmiausia 
reikia perprasti jų prigimtį. Jei mes sutarsime šiuo 
klausimu, tai, manau, sutiksime, kad tie patys Žmonės 
gali turėti abu šiuos pranašumus ir kad valstybių val- 
dovais turi būti tik jie, o ne kas nors kitas. 

— Kodėl tu taip manai? 

II. — Dėl filosofų prigimties sutarkime, kad jie 
aistringai siekia žinių (ua0nua), kurios bent kiek at- 
skieistų jiems esmę (ovova), amžiną ir nepatiriančią nei 
atsiradimo, nei išnykimo. 

— Sutinku. 

— Taip pat sutikime, — tariau,— kad jie siekia ap- 
rėpti visą esmę, neišleisdami iš akių, kiek tai nuo jų 
priklauso, nė vienos įos dalies — nei didelės, nei ma- 
žos, nei vertingos, nei menkavertės, tai yra elgiasi pa- 
našiai Kaip garbėtroškos ir EISS, apie kuriuos 
anksčiau kalbėjome. 

— Teisybė. 

— Na, o dabar pagalvok, ar žmonėms, kurie turi tap- 
ti tokie, kaip mes sakėme, būtinos dar ir tokios sa- 
vybės. .. 

— Kokios? 

— Tiesumas, ryžtingas atsisakymas bet kokio melo, 
neapykanta jam ir meilė tiesai. 

— Natūralu, kad įos būtinos. 


485 


211 


486 


212 


— Ne tik natūralu, mano mielas. Kiekvienas Žmo- 
gus, iš prigimties apimtas aistringo siekimo, būtinai 
brangina visa, kas gimininga ir artima tam, ką jis myli. 

— Teisybė, — pritarė Glaukonas. 

— O ar rastum ką nors artimesnio išminčiai už tiesą? 

— Kaip šitai suprasti? 

— Ar gali tas pats žmogus mylėti ir išmintį, ir melą? 

— Jokiu būdu. 

— Todėl tikrai smalsaus proto žmogus nuo pat jau- 
numės turi atkakliai siekti tiesos. 

— Be abejo. 

— Bet jei visi žmogaus troškimai stipriai nukreipti 
į ką nors viena, mes žinome, kad tada jie tampa silp- 
nesni visų kitų. dalykų atžvilgiu — tarsi į šalį nukreipta 
srovė. 

— Žinoma. 

— Taigi, jeigu jie yra nukreipti į žinių kaupimą 
ir panašius dalykus, šitai, manau, teikia -< malonumą jo 
sielai, o kūno malonumų toks žmogus. atsisako, jeigu 
jis ne dedasi, bet iš tikrųjų yra filosofas. 

—- Tai neišvengiama. 

— Toks žmogus bus nuosaikus ir jokiu būdu ne- 
sieks turtų, nes turtai ir prabanga, kuriems įsigyti de- 
dama tiek pastangų, tinka kam nori, tik ne filosofui. 

— Taip. 

— Kai nori atskirti filosofą nuo nefilosofo, reikia 
atkreipti dėmesį dar štai į ką. 

— Į ką? 

— Kad neliktų nepastebėti kokie nors žemi jo po- 
linkiai: juk smulkmeniškumas yra pikčiausias priešas 
sielos, kuri siekia to, kas dieviška, ir to, kas žmogiška, 
visumos. 

— Tikra teisybė. 

— Jeigu žmogus turi kilnią sielą ir mąstymu aprė- 
pia visuminio laiko ir būties esmę, tai ar, tavo many- 
mu, jis labai vertina žmogaus gyvenimą? 

— Ne, jis negali jo labai vertinti — atsakė Glau- 
konas. 


— Vadinasi, toks žmogus ir mirties nelaikys baisiu 
(dalyku? 

— Aišku, nelaikys. 

— Todėl bailios ir niekingos prigimties žmogui tik- 
roji filosofija, matyt, yra neprieinama. 

— Atrodo, kad neprieinama, 

— Na, o kuklus, negobšus, kilnios sielos žmogus, 
ne pagyrūnas ir ne bailys, ar gali kokiu nors būdu pa- 
sidaryti nesugyvenamas ir neteisingas? 

— Negali. 

— Todėl, norėdamas ištirti, ar siela yra filosofiška, 
ar ne, turėsi jau iš pat mažens žiūrėti, ar ji yra teisinga 
ir romi, ar nesugyvenama ir žiauri. 

— Žinoma, reikės žiūrėti. 

— Manau, neišleisi iš akių dar ir štai ko... 

—-Ko gi? 

— Ar žmogus lengvai mokosi, ar sunkiai. Juk ar' 
galima tikėtis, kad Žmogus rimtai pamėgs tai, prie ko 
jis kamuojasi ir ką sunkiai įveikia? 

— Negalima. 

— O jeigu jis yra toks užmaršus, kad neįstengia 
išlaikyti atmintyje nieko iš to, ką išmoko, ar gali jo 
galva nebūti tuščia ir žinių atžvilgiu? 

— Kaipgi galės! 

— Tuščiai vargdamas, jis galų gale ims neapkęsti 
ir paties savęs, ir tokio užsiėmimo. 

— Žinoma. 

— Taigi užmaršios sielos Žmogaus jokiu būdu ne- 
priskirsime prie filosofų ir ieškosime žmogaus su gera 
atmintimi. 

— Be abejo. 

— Ar galime sakyti, kad sudarkytą prigimtį, ku- 
riai svetimos Mūzos, traukia nedarnumas? 

— Žinoma. 

— O ar tiesa, tavo manymu, gimininga darnumui, 
ar nedarnumui? 

— Darnumui. 

— Taigi ieškosime žmogaus, kuris, be kita ko, būtų 
darnios prigimties ir pasižymėtų įgimtu proto subtilu- 
mu — šitai įgalintų jį suvokti būties esme. 

— Be abejo. 

— O gal tu manai, kad visos šios savybės, kurias 
išvardijome ir kurios yra glaudžiai viena su kita susi- 
jusios, nebūtinos sielai, siekiančiai pakankamai ir to- 
bulai suvokti būtį? 

— Ir dar kaip būtinos! — atsakė Glaukonas. 

— O ar galėtum ką nors prikišti užsiėmimui, kuriuo 
sėkmingai užsiimti gali tik tas, kuris iš prigimties turi 
gerą atmintį, yra nuovokus (zvuaOdnę), kilnios širdies, 
žavus ir, be to, tiesos, teisingumo, narsumo ir nuosai- 
kumo draugas ir sąjungininkas? 

— Net ir pats Momas * neturėtų čia ką prikišti. 

— Ar ne vien šitokiems Žmonėms — subrendusiems 
ir tobulai išauklėtiems — patikėtum valstybę? 

III. Čia į pokalbį įsikišo Adimantas: 

— Sokratai, tavo samprotavimams niekas nieko ne- 
galėtų prikišti. Bet ar nori žinoti, ką patiria klausytojai 
kiekvieną kartą, kai tu šitaip dėstai savo mintis? Ne- 
įpratę klausinėti ir atsakinėti, jie mano, kad kiekvienas 
klausimas, kurį tu pateiki samprotaudamas, tik šiek 
tiek nuveda įuos į šalį, bet kai susideda daug tokių 
mažų nukrypimų, tai svarstymo pabaigoje paaiškėja, 
kad nukrypta gerokai ir atsirado prieštaravimas pra- 
diniams teiginiams. Panašiai kaip žaidžiant šaškėmis 
įgudę Žaidėjai uždaro neįgudusiems visus kelius ir šie 
nežino, kur eiti, taip ir tavo klausytojai šitame savo- 
tiškame Žaidime, kur vietoj šaškių žaidžiama žodžiais, 
pagaliau atsiduria aklavietėje ir nebežino, ką sakyti, 
bet tiesa iš to nieko nelaimi. Aš kalbu, turėdamas gal- 
voje mūsų atvejį; juk kiekvienas prisipažins, kad ne- 
sugebėtų prieštarauti tau nė vienu iš tavo pateiktų 
klausimų; bet pažiūrėkime, kaip yra iš tikrųjų: juk 
tie, kurie veržiasi į filosofiją ne tam, kad išsilavintų, 
kaip kad tie, kurie, jauni būdami, domisi ja, o paskui 
meta, bet, priešingai, atiduoda jai daug laiko, tie daž- 
niausiai pasidaro keistuoliai — jei nenorime sakyti, 


kad visai netikę, — ir net protingiausius iš jų užsiėmi- 
mas, kurį tu taip giri, vis dėlto padaro visiškai nenau- 
dingus valstybei. 

Išklausęs Adimanto, aš tariau: 

— Vadinasi, tu manai, kad tie, kurie taip kalba, 
klysta? 

— Nežinau, bet mielai išgirsčiau tavo nuomonę. 

— Tu išgirstum, kad, mano nuomone, jie sako tiesą. 

— Bet kaip tada šitai suderinti su tuo, kad valstybė 
tol neatsikratys savo bėdų, kol jos nevaldys filosofai, 
kuriuos mes ką tik pripažinome netinkamais šitam da- 
lykui? 

— Tu keli klausimą, — tariau, —į kurį galima at- 
sakyti tik palyginimu. 

— Bet juk tu nesi įpratęs kalbėti palyginimais. 

IV. — Ką gi! Tu įtraukei mane į sunkiai išspren- 
džiamo klausimo svarstymą ir dar juokiesi! Na, tai iš- 
klausyk mano palyginimo, kad įsitikintum, kaip sun- 
kiai man šitai sekasi. Geriausiųjų Žmonių padėtis vals- 
tybės atžvilgiu yra tokia sunki, jog blogiau jau būti 
negali. Todėl palyginimui reikia sulipdyti juos iš dau- 
gelio vienas su kitu susijusių bruožų, kaip kad daili- 
ninkai piešia padarą, susidedantį iš Ožio ir elnio, ir 
kitokias panašias baidykles. Įsivaizduok, kad toks žmo- 
gus yra vieno ar kelių laivų vairininkas. Jis yra di- 
desnis ir stipresnis už kitus jūreivius, bet apykurtis, 
trumparegis, ne ką išmano apie jūreivystę, o jūreiviai 
vaidijasi tarp savęs dėl to, kuriam valdyti laivą; kiek- 
vienas laiko save tinkamiausiu tam dalykui, nors nie- 
kada nesimokė vairavimo meno ir negali nurodyti, kas 
buvo jo mokytojas ir kada jis mokėsi; kai kurie net 
pareiškia, kad to ir nereikia mokytis, ir yra pasirengę 
sudraskyti tą, kuris pasakys, kad reikia. Jie užgula 
vairininką prašymais ir daro viską, kad tik jis patikėtų 
jiems vairą. Vieni jo visai neklauso, kiti šiek tiek pri- 
vengia, ir tada anie šituos išžudo ir išmeta į jūrą, o 
kilnųjį vairininką įveikia mandragora Ž, vynu arba ko- 
"kiomis kitomis priemonėmis; užgrobę valdžią laive, jie 
ima jame šeimininkauti, geria, puotauja ir, žinoma, 

plaukia taip, kaip tokie tik ir gali plaukti; be to, jie 
giria ir Vadina prityrusiu jūreiviu, vairininku ir jūrei- 
vystės žinovu tą, kuris sugeba paimti vairą — arba jė- 
ga, arba įkalbėjęs vairininką, — ir vainoja tą, kuris ne 
toks, ir laiko jį niekam tikusiu. Jiems net į galvą ne- 
ateina, kad tikrasis vairininkas būtinai turi gerai nusi- 
manyti apie metų laikus, dangų, žvaigždes, vėjus ir 
visus kitus su šiuo menu susijusius dalykus, jei iš tik- 
rųjų nori valdyti laivą nepriklausomai nuo to, ar tai 
atitinka kieno nors norus, ar ne. Jie mano, kad negali- 
ma įgyti šio meno žinių, įgūdžių ir kartu vairininko 
valdžios. Kai laive dedasi tokie dalykai, ar jūreiviai 
tikro vairininko nelaikys tik pasipūtusiu plepiu 3 ir ne- 
tikėliu, kaip tu manai? | 

— Tikriausiai, — atsakė Adimantas. 

— Aš manau, kad nebereikia aiškinti tau, kuo šis 
vaizdas primena valstybės požiūrį į tikrus filosofus — 
tu juk supranti, ką aš turiu galvoje. 

— Puikiausiai. 

— Tad visų pirma išaiškink šį palyginimą tam, ku- 
ris stebisi, kodėl valstybėse filosofai negerbiami, ir pa- 
sistenk jį įtikinti, kad dar labiau reikėtų stebėtis, jeigu 
jie būtų gerbiami. 

— Aš jam išaiškinsiu. 

— Taip pat pasakyk jam, kad jis neklysta, sakyda- 
mas, jog žmonės, pasižymėję filosofijoje, daugumai yra 
nenaudingi, bet dėl jų nenaudingumo liepk kaltinti ne 
filosofus, o tuos, kurie nemoka jais pasinaudoti. Juk 
būtų keista, jeigu vairininkas prašytų jūreivių jam pa- 
klusti arba jeigu išminčiai belstųsi į turtuolių duris — 
tas, kuris sugalvojo šį sąmojį, melavo *. Priešingai, nė 
kiek nekeista, kad ligonis — nesvarbu, ar jis turtuolis, 
ar vargšas, — būtinai belsis į gydytojo duris, o kiek- 
vienas norintis paklusti — į duris to, kuris sugeba val- 
dyti. Valdovas neprašys pavaldinių paklusti jam, jeigu 
jis iš tikrųjų šio to vertas. Nesuklysi, šiuolaikinius 
valstybės pareigūnus palyginęs su ką tik minėtais jū- 
reiviais, o žmones, kuriuos jie laiko netikėliais ir pasi- 
pūtėliais, — su tikrais vairininkais. 


— Tikra teisybė. 

— Dėl šių priežasčių tokiomis sąlygomis geriausiam 
užsiėmimui nelengva tapti gerbiamam tų, kurie užsi- 
ima priešingais dalykais. Daugiausia ir labiausiai blogą 
vardą filosofijai užtraukia tie, kurie pareiškia, jog fi- 


losofija — tai jų užsiėmimas; tavo minėtas filosofijos 


niekintojas sakė, kad dauguma tų, kurie atsideda filoso- 
fijai, yra didžiausi nedorėliai, o geriausieji iš jų yra 
nenaudingi, ir aš tada su tuo sutikau, ar ne? | 

— Taip. 

V. — Taigi išsiaiškinome, kodėl dori žmonės yra 
nenaudingi. 

— Išsiaiškinome. | 

— Ar nori, kad išsiaiškintume, kodėl dauguma iš jų 
būtinai yra blogi, ir, jei įstengsime, pamėgintume įro- 
dyti, jog ir dėl šito filosofija yra nekalta? 

— Žinoma, noriu. 

— Tad klausykime ir atsakinėkime, prisimindami, 
kokiomis įgimtomis savybėmis, mūsų nuomone, turi 
pasižymėti žmogus, kad jis būtų nepriekaištingas. Jei 
atsimeni, visų pirma jis turi mylėti tiesą ir siekti jos 
visur ir visados, o tuščias pagyrūnas jokiu būdu nega- 
li turėti nieko bendra su tikrąja filosofija. 

— Tikrai taip sakėme. 

— Juk jau vien šitas tvirtinimas yra visiškai prie- 
šingas tai nuomonei, kuri yra paplitusi apie filosofus. 
— Visiškai priešingas, — patvirtino Adimantas. 

— Tad ar mūsų požiūriui apginti netiks pasakyti, 
kad žmogus, kuriam įgimtas žinių troškimas, iš visų 
jėgų siekia tikrosios būties? Jis nesustoja prie daugy- 
bės daiktų, kurie tik atrodo esą, bet nenuilsdamas eina 
pirmyn, ir jo aistra nenurimsta tol, kol jis nepaliečia 
kiekvieno daikto esmės ta sielos dalimi, kuriai ir dera 
liesti tokius daiktus — o dera šitai jiems giminingam 
pradui. Jo dėka priartėjęs prie tikrosios būties ir susi- 
jungęs su ja, jis pagimdys protą ir tiesą, jis ir pažins, 
ir gyvens tikrą gyvenimą, ir mMaitinsis tikruoju maistu, 
ir tik tokiu būdu išsivaduos iš kančių, bet ne anksčiau. 

— Šitai puikiai tiks apginti mūsų požiūriui. 

— Ar toks žmogus mėgs melą, ar, priešingai, jo ne- 
apkęs? 

— Neapkęs, — tarė Adimantas. 

— Kadangi jį veda tiesa, nemanau, kad paskui ją 
sektų nedorybių pulkas. 

— Jokiu būdu! 

— Bet už tai ją lydės sveikas ir teisingas būdas, o 
po įo eis nuosaikumas. 

— Teisybė. 

— Ar reikia vėl.vardyti visą filosofo savybių pulką 
ir įrodinėti, kad jos yra būtinos? Be abejo, prisimeni, 
kad mes sutarėme, jog filosofui pritinka narsumas, sie- 
los kilnumas, nuovokumas, gera atmintis? Tu man pa- 
prieštaravai, kad visi turi sutikti su tuo, ką mes sako- 
me, bet, metęs į šalį kalbas ir stebėdamas pačius filo- 
sotus, apie kuriuos čia kalbame, kiekvienas galėtų 
pasakyti, jog matąs tarp jų ir nenaudingų, ir daug ne- 
dorų žmonių. Ieškodami šio kaltinimo priežasčių, mes 
ir priėjome prie klausimo, kodėl dauguma iš jų yra 
blogi. Todėl mes vėl grįžome prie tikro filosofo pri- 
gimtinių savybių ir buvome priversti vėl iš naujo jas 
apibrėžti. 

— Iš tikrųjų taip, — tarė Adimantas. 

VI. — Dabar, — tariau, — reikia pažiūrėti, kodėl to- 
kia prigimtis sugenda, kodėi daugelio žmonių ji sunai- 
kinama, o tuos, kuriuose nors kiek jos išlieka, laiko 
Jeigu ne blogais, tai bent jau nenaudingais. Paskui ap- 
tarsime savybes tų, kurie mėgdžioja filosofus ir imasi 
jų amato, — tokios prigimties žmonės dažnai prašauna 
pro šalį, nes yra neverti užsiimti filosofija ir tai viršija 
jų jėgas; jie ir pelnė filosofijai ir visiems filosofams 
visur tokį vardą, apie kurį tu kalbi. 

— Kokį sugedimą tu turi galvoje? 

— Jei įstengsiu, pamėginsiu tau paaiškinti. Aš ma- 
nau, kiekvienas sutiks su mumis, jog prigimtys, pasi- 
žyminčios visomis tomis savybėmis, kurias mes laiko- 
me būtinomis, kad taptum tobulu filosofu, tarp žmonių 
yra retos ir išimtinės, ar ne? 

— Sutinku su tavimi. 


— Tokių žmonių maža, o kiek daug yra jiems pra- 
žūtingų dalykų! 

— Kokių gi? 

— Išgirsi keisčiausią dalyką — kiekviena iš tų pri- 
oimtinių savybių, kurias mes išgyrėme, žudo sielą ir 
atitraukia ją nuo filosofijos: aš turiu galvoje narsumą, 
nuosaikumą ir visas kitas mūsų išvardytas savybes. 

— Keista šitai girdėti, — pasakė Adimantas. 

— Be to, — tariau, — sielą gadina ir atitraukia taip 
pat visos vadinamosios gėrybės: grožis, turtas, kūno 
jėga, įtakinga giminystė valstybėje ir kiti panašūs da- 
lykai. Štai ir pasakiau bendrais bruožais, ką turiu gal- 
voje. 

— Suprantu, bet norėčiau išgirsti ir smulkesnį pa- 
aiškinimą. 

— Jei suvoksi, kas yra sugedimas apskritai, tada 
tau pasidarys aišku ir neatrodys keista tai, ką čia sa- 
kiau. 

— O kaip šitai padaryti? — paklausė Adimantas. 

— Mes visi žinome, — tariau, — kad kiekviena sėk- 
la, kiekviena augalo arba gyvulio užuomazga, negau- 
dama tinkamo maisto, neturėdama tinkamos vietos ir 
tinkamų oro sąlygų, tuo labiau kenčia nuo šių nepri- 
teklių, kuo yra stipresnė. Juk blogis gėriui yra labiau 
priešingas negu tam, kas nėra gėris. 

— Žinoma. 

— Aš manau, kad tai, jog geriausia prigimtis, mai- 
tinama netinkamu maistu, nukenčia labiau negu vidu- 
tinė, turi rimtą pagrindą. 

— Suprantama. 

— Ar ne panašiai, Adimantai, ir talentingiausios 
sielos, blogai auklėjamos, tampa itin blogos? Negi tu 
manai, kad didžios nedorybės ir baisiausia niekšybė 
kyla iš menkos, o ne iš veržlios, bet auklėjimo suga- 
dintos sielos? Silpna prigimtis niekada nebus nei di- 
džių gėrybių, nei didelių niekšybių priežastis. 

— Sutinku su tavimi. 

— Taigi, jeigu mūsų aptarta filosofo prigimtis bus 
tinkamai ugdoma, tai ji bręsdama būtinai įgis visokių 

dorybių. O jeigu ji pasėta ir ima leisti šaknis į netin- 
kamą dirvą, tai atsitinka priešingai, nebent . koks: die- 
vas jai pagelbėtų. Bet gal ir tu manai, kaip dauguma 
žmonių, kad tik kai kuriuos jaunuolius sugadina sofis- 
tai, kad juos gadina paskiri Žmonės ir tik apie juos ir 
esą verta kalbėti? Ar nematai, kad tie, kurie taip sako, 
patys yra didžiausi sofistai — jie puikiai sugeba per- 
auklėti ir. perdirbti pagal savo užgaidas ir jaunuolius, 
ir senius, ir vyrus, ir Moteris. 

— Kada jie tai daro? — paklausė Adimantas. 

— Tada, kai, sėdėdami susispaudę liaudies susirin- 
kimuose arba teismuose, arba teatruose, arba karo sto- 
vyklose, arba kitokiose sueigose, jie su didžiausiu 
triukšmu vienas kalbas ar veiksmus peikia, kitas giria, 
ir vis perdėtai — šaukdami ir plodami, o jų plūdimąsi 
ir pagyrimus aidu atkartoja uolos aplink tą vietą, kur 
visa tai vyksta, ir triukšmas tampa dvigubai stipresnis. 
Kas, tavo manymu, tokiomis sąlygomis dėsis, kaip sa- 
koma, jaunuolio širdyje? Koks privatus auklėjimas at- 
silaikys prieš tai ir nebus nuplautas ir nuneštas šito- 
kios-plūdimo ir gyrimo bangos? Ar jaunuolis neims 
laikyti gražiais ir bjauriais tų pačių dalykų, kaip ir 
jie? Ar nepradės elgtis taip, kaip jie? Ar nepasidarys 
toks, kaip ir jie? 

— Būtinai taip bus, Sokratai, — tarė Adimantas. 

VII. — Bet mes dar nekalbėjome apie didžiausia 
prievartą. 

— Kokią — paklausė Adimantas. 

— Kurią tie auklėtojai sofistai pasitelkia, kai ne- 
įstengia įtikinti žodžiais. Argi nežinai, kad nepaklus- 
nųjį jie baudžia pilietybės atėmimu, piniginėmis baus- 
mėmis, Mirtimi? 

— Žinau, kad jie šitaip baudžia. 

— Koks kitas sofistas, kokie prieš juos nukreipti 
paskirų Žmonių tvirtinimai įstengtų juos įveikti? 

— Manau, kad tokio soitisto nėra. 

— Tikrai nėra, — pasakiau. — Būtų kvaila mėginti 
juos įveikti. Juk minios išauklėto, tai yra žmogiškai 
išauklėto, žmogaus požiūris į dorybę nebūna, nebuvo 


ir tikriausiai nebus kitoks;-bet dieviškajam auklėjimui, 
mielas drauge, kaip sako priežodis, padarykime išimtį *. 
Mat reikia gerai žinoti, kad visa, kas šitaip tvarkomo- 
se valstybėse išsilaiko ir vyksta taip, kaip pridera, iš- 
silaiko tik dievo malonės dėka“, — šitaip sakydamas, 
nesuklysi. 

— Ir man taip atrodo, — tarė Adimantas. 

— Sutik, — tariau, — dar ir su šitokiu dalyku. 

— Su kokiu? 

— Kiekvienas iš tų atlyginimą imančių paskirų žmo- 
nių, kuriuos jie vadina sofistais ir laiko savo varžo- 
vais, moko ne ko nors kito, bet tų pačių dalykų, kurie 
yra minios pažiūros ir nuomonės, reiškiamos susirin- 
kimuose, ir vadina tai išmintimi; panašiai būtų, jeigu 
kas, augindamas didelį ir stiprų žvėrį, perprastų jo bu- 
dą ir norus, žinotų, iš kurios pusės prie jo prieiti, kur 
ji paglostyti, kada ir dėl ko jis darosi piktas arba nu- 
siramina, kada kokius garsus išduoda ir kokie pašali- 
niai garsai jį tramdo arba siutina, o perpratęs visa tai, 
ilgai su: juo bendraudamas, vadintų šitai. išmintimi ir, 
sudaręs taisyklių rinkinį, pradėtų mokyti, iš tikrųjų 
nežinodamas, kas jo pažiūrose ir noruose yra gražu 
ar bjaurų, gera ar bloga, teisinga ar neteisinga, ir, 
apie visa tai spręsdamas tik pagal to žvėries nuomo- 
nę, vadintų gerais tuos dalykus, -kurie jam malonūs, o 
blogais tuos, kurie jį pykina, ir nemokėtų kitaip šito 
pagrįsti, bet tvirtintų, kad teisinga ir gera yra tai, kas 
būtina; kuo iš esmės skiriasi būtinybės ir gėrio prigim- 
tis, jis nesupranta ir kitam negali paaiškinti. Vardan 
Dzeuso, sakyk, ar šitoks mokytojas tau neatrodytų 
keistas? 

— Tikrai atrodytų keistas, — atsakė Adimantas. 

— O kuo nuo jo skiriasi tas, kuris, pažinęs minios, 
susidedančios iš daugybės. visiškai skirtingų žmonių, 
norus ir pomėgius — ar tapybos, ar dailiųjų menų, ar 
net politikos srityje, — jau laiko tai išmintimiį Jeigu 
jis rodo miniai savo poezijos veikalą ar kokį kitą kū- 
rinį, ar savo atsidavimą valstybei, tai pasidaro labiau 
priklausomas nuo tos minios negu būtina, ir tada va- 

dinamoji „Diomedo prievarta“? privers jį daryti tai, 
kam pritars minia. O ar tai iš tikrųjų gera ir gražu — 
argi girdėjai, kad kada nors kuris iš jų būtų dė! to su- 
kęs galvą ir tie aiškinimai nebūtų kėlę juoko? 

— Manau, kad niekada ir neišgirsiu, — atsakė Adi- 
mantas. | 

VIII. — Turėdamas visa tai galvoje, prisimink dar 
štai ką: ar įmanoma, kad minia sutiktų ir pripažintų, 
jog egzistuoja grožis pats savaime, o ne daugybė gra- 
žių dalykų, įog egzistuoja kiekvieno daikto esmė, o ne 
daugybė daiktų? 

— Visai neįmanoma. 

— Vadinasi, — tariau, — minia negali būti filosofu. 

— Negali. 

— Todėl ji ir peikia tuos, kurie užsiima filosofija. 

— Žinoma. 

— Peikia ir tie paskiri žmonės, kurie, bendraudami 
su Minia, nori jai įtikti. 

— Aišku. 

— Visa tai turėdamas galvoje, sakyk, kokį tu ma- 
tai išsigelbėjimą filosofinei prigimčiai, kad ji neatsisa- 
kytų savo užsiėmimo ir pasiektų tikslą? Spręsk pagal 
tai, ką sakėme anksčiau. Juk sutarėme, kad tokiai pri- 
gimčiai būdinga dideli gabumai, gera atmintis, narsu- 
mas ir didžiadvasiškumas. 

— Taip. 

— Argi šitoks žmogus nuo pat vaikystės nebus pir- 
mas draugų tarpe, ypač jei jo kūnas bus panašus į jo 
sielą“ 

— Aišku, bus! 

— Aš manau, kai jis paugės, ir giminaičiai, ir 
bendrapiliečiai norės pasinaudoti juo savo reikalams. 

— Kurgi ne! | 

— Taigi prie jo puldinės su prašymais, rodys jam 
pagarbą, kad prisimeilintų ir jau iš anksto užsitikrintų 
jo įtakingą globą. 

— Paprastai taip ir būna, — pritarė Adimantas. 

— Ką, tavo nuomone, šitoks žmogus darys tarp to- 
kių žmonių, ypač jei likimas bus lėmęs jam gimti di- 


delėje valstybėje, būti turtingam ir kilmingam, be to, 
dar gražaus stoto ir patrauklios išvaizdos? Ar neapims 
jo neįgyvendinamos viltysė Ar neims jis vaizduotis 
galįs valdyti ir graikus, ir barbarus? Ar nepasikels į 
puikybę, neims didžiuotis ir tuščiai pasikliauti savimi, 
neklausydamas proto? 

— Veikiausiai taip ir atsitiks. 

— Tr jei kas nors, nepaisydamas tokios jo padėties, 
priėjęs ramiai pasakys jam tiesą — kad jis neturi pro- 
to, bet būtų pravartu jį turėti, o įsigyti jį galima tik 
visiškai atsiduodant šiam tikslui, — ar tu manai, kad 
jam, šitokiose bėdose gyvenančiam, bus lengva klau- 
sytis tokių dalykų? 

— Nelengva! 

— O jei kas nors — tegu tik vienas iš daugelio — 
dėl savo geros prigimties ir dėl to, kad tie žodžiai yra 
jam artimi, pajus jų jėgą, apsigręš ir pasuks į filosofi- 
jąė Ką, tavo manymu, darys tie, kurie pasijus neteke 
jo paslaugų ir draugystės? Jie darys viską, griebsis vi- 
sokiausių įrodinėjimų, kad tik perkalbėtų jį ir sunie- 
kintų tą, kuris jį įkalbinėjo, spęs jam žabangas ir as- 
meniškai, ir viešai, iškeldami jam bylas. 

— Tai neišvengiama. 

— Argi toks žmogus galės tapti filosofu? 

— Negalės. 

IX. — Dabar matai, — tariau, — kad mes teisingai 
sakėme, jog net ir pačios filosofinės prigimties ypaty- 
bės, kai ji atsiduria blogose sąlygose, tam tikra prasme 
paskatina Žmogų mesti savo užsiėmimą; šito priežastis 
būna ir vadinamosios gėrybės — turtai ir visokia ge- 
rovė. | 

— Teisingai sakėme; — patvirtino Adimantas. 

— Štai, mano drauge, kaip sugenda ir žūva geriau- 
sios prigimties žmonės, tinkami kilniausiam užsiėmi- 
mui, — o jų, kaip jau sakėme, tiek nedaug! Prie tokių 
žmonių priklauso ir tie, kurie valstybėms ir paskiriems 
žmonėms daro didžiausią žalą, ir tie, kurie padaro dau- 
giausia gero, jeigu juos traukia gėris. O silpnos pri- 

simties Žmogus dar niekuomet nei valstybei, nei pas- 
kiram piliečiui nėra padaręs nieko EE BSNES: 

— Tikra teisybė. 

— Atsimetę nuo filosofijos, kuri jiems geriausiai 
pritinka, šie Žmonės palieka ją vienišą ir neišbaigtą, o 


: patys gyvena netinkamai ir neteisingai; filosofijos, ku- 
"ri liko našlaitė ir neteko savo. giminaičių, imasi Žžmo- 
: nės, visai jos neverti. Jie užtraukia jai gėdą ir prie- 


kaištą, kad, kaip tvirtina, anot tavęs, jos niekintojai, 
ja užsiima arba nieko neverti, arba — tokių daugu- 
ma — nusipelnę paties blogiausio žmonės. 

— Taip kalbama apie juos. 

— Tr ne be pagrindo kalbama, — pasakiau aš. — 
Mat kai kurie žmogiūkščiai, matydami tą sritį tuščią, 
bet pilną skambių žodžių ir išorinio prašmatnumo, pa- 
našiai kaip iš kalėjimo ištrūkę kaliniai bėga į šven- 
tyklas, meta savo amatą ir veržiasi į filosofiją — ypač 
tie, kurie daugiau nutuokia apie savo amatą ir kuriems 


: geriau sekasi. Mat filosofija, nors ir būdama tokioje 


padėtyje, palyginti su kitais užsiėmimais, vis dėlto yra 
labiau gerbiama, todėl ji traukia daugelį netobulos 
prigimties žmonių; jų kūnai sužaloti amatų ir rankų. 
darbo, kurie palaužia bei išsekina ir sielą — juk tai ne- 
išvengiama. 

— Neišvengiama. 

— Pažiūrėk į juos — kuo jie skiriasi nuo praturtė- 
jusio kalvio, kresno ir nuplikusio, kuris, ką tik paleis- 
tas iš grandinių, išsiprausė pirtyje, užsivilko naują ap- 
siaustą ir išsipuošė tarsi jaunikis — jis mat iš tikrųjų 
rengiasi vesti savo nusigyvenusio bejėgio šeimininko 
dukterį! 

— Niekuo nesiskiria, — atsakė Adimantas. 

— Kas gali gimti iš tokių žmonių“ Neteisėti ir nie- 
kam tikę palikuonys. 

— Kitaip ir negali būti. 

— Na, o kai žmonės, neverti auklėjimo, prisiartinę 
prie jo, netinkamai elgiasi, tai kokios, tavo manymu, 
gimsta tada mintys ir nuomonės? Ar sofizmai nėra joms 


tinkamiausias pavadinimas, nes.jose nėra nei tiesos, 
nei išminties? 

— Be abejo. 

X. — Taigi, Adimantai, — tariau, — lieka visai ne- 


daug žmonių, kurie tikrai yra verti užsiimti filosofija. 


tai arba kilnios sielos ir gerai išauklėti žmonės, gyve- 
nantys tremtyje ir nepaliekantys filosofijos todėl, kad 
nebuvo kam juos sugadinti, arba mažoje valstybėje gi- 
mę didžios sielos žmonės, kurie nesidomi savo. valsty- 
bėlės reikalais, nes laiko juos nevertais dėmesio. Prie 
filosofijos pereis ir vienas kitas kitų menų atstovas, 
kuris, turėdamas įgimtų. sugebėjimų, teisingai panie- 
kins savo užsiėmimą. Galbūt kai ką sulaikys ir toks 
apynasris, kaip mūsų draugo Teago'. Mat Teagui vis- 
kas susiklostė taip, kad jis jau būtų metęs. filosofiją, 
bet pašlijusi sveikata jam trukdo užsiimti politika. 
Apie mano paties demoniškąjį ženklą? neverta ir kal- 


bėti — taip tikriausiai dar niekam nėra „buvę. Visi tie, . 


kurie įeina į šį nedidelį skaičių, paragavę filosofijos, 
pajunta, Koks saldus ir palaimintas yra šis lobis; jie 
matė minios beprotybę, taip pat ir tai, kad valstybėse 
nėra nė vieno politiko, kuris protingai spręstų valsty- 
bės reikalus, ir kad tarp jų neras sąjungininko, su ku- 
riuo išvien eidami, pagelbėtų teisingumui ir išliktų gy- 
vi, — priešingai, jeigu žmogus, atsidūręs tarsi tarp Žvė- 
rių, nenori kartu su jais daryti pikta, j1S negalės vienas 
prieš visus atsilaikyti ir, nespėjęs padaryti nieko gera 
nei valstybei, nei draugams, žus be jokios naudos ir 
sau pačiam, ir kitiems. Visa tai apgalvojęs, jis ramiai 
gyvena ir dirba savo darbą, tarsi pasislėpęs už sienos 
nuo smėlio audros ir liūties. Matydamas kitus perte- 
kusius nedorybių, jis yra patenkintas, kad nugyvens 
šitą gyvenimą, nesusitepęs netiesa ir nedorais darbais, 
o paskui pasitrauks iš jo su gražia viltimi, džiugiai ir 
romiai. 

— Vadinasi, jis pasitrauks, nemažai pasiekęs. 

— Bet pasiekęs ne viską, ką galėjo, nes valstybės 
santvarka buvo jam netinkama. Gyvendamas tinkamai 
tvarkomoje valstybėje, jis ir pats būtų išaugęs, ir kar- 

tu su savo paties gerove išsaugojęs taip pat ir valsty- 
bės gerovę. 

XI. Man atrodo, jau pakankamai paaiškinome, ko- 
dėl filosofija yra šmeižiama — nors tai ir neteisinga, — 
nebent tu norėtum dar ką nors pridurti. 

— Nieko nenoriu pridurti. Bet pasakyk, kuri iš da- 
bartinių santvarkų labiausiai tinka filosofijai? 

— Nė viena, — atsakiau. — Kaip tik dėl to aš ir 
apgailestauju, kad nė viena iš dabartinių valstybės 
santvarkų netinka filosofo prigimčiai. Jos sugadina to- 
kią prigimtį ir pakeičia ją į blogąją pusę. Panašiai kaip 
iš svetur atgabenta sėkla, pasėta į jai svetimą dirvą, 
išsigimsta ir įgyja vietinių augalų savybes, taip ir fi- 
losofo prigimtis dabartinėmis sąlygomis neįstengia iš- 
saugoti savo savybių ir pereina į kitą prigimtį. Bet at- 
sidūrusi puikiai sutvarkytoje, kaip ir ji pati, valstybė- 
įe, ji parodys, jog iš tikrųjų yra dieviška, o visos 
kitos prigimtys ir užsiėmimai yra tik žmogiški. Žinau, 
kad dabar tu paklausi, kokia yra toji santvarka. 

— Neįspėjai, — pasakė  Adimantas.— Aš. ketinu 
klausti, ar tai bus toji santvarka, kurią mes aptarėme, 
kurdami mūsų valstybę, ar kokia kita. 

— Apskritai toji, tik reikia pridurti dar vieną da- 
lyką. Jau ir tada minėjome, kad valstybėje visada turi 
būti tam tikra dalis, kuri laikytųsi tokio paties nusista- 
tymo, kaip ir tu, kai, būdamas įstatymų leidėju, leidai 
įstatymus. 

— Minėjome. 

— Bet nepakankamai šitai išsiaiškinome, nes jūs, 
iš anksto išsigandę, nutarėte, kad to klausimo nagri- 
nėjimas bus ilgas ir sunkus. Bet juk ir visa kita taip 
pat nelengva išsiaiškinti. 

— Ką? 

— Kaip valstybė turi elgtis su filosofija, kad pati 
nuo to nenukentėtų. Mat visi dideli dalykai yra ne- 
pastovūs, ir, kaip sakoma, kas gražu, tas sunku , 

— Bet vis dėlto mes tik tada baigsime įrodinėti, 
kai ir šitai pasidarys aišku. 


— Jei nepavyks įrodyti, — tariau, — bus kalta ne 
„eros valios stoka, bet nesugebėjimas — pats pamaty- 
si, kaip aš noriu įrodyti. Klausyk, kaip drąsiai ir ryž- 
tingai aš išdrįstu pasakyti, kad valstybė turi elgtis su 
filosofija visai priešingai, negu ji dabar elgiasi. 

— O kaip? 

— Dabar tie, kurie imasi filosofijos, yra dar pa- 
augliai, tik ką išaugę iš vaiko amžiaus, dar nesusipaži- 
tik susidūrę su sunkiausia filosofijos dalimi, jie tuoj 
pat meta ją, nors dedasi tikrais filosofais. Sunkiausia 
filosofijos dalimi aš vadinu įrodymų sritį. Vėliau jie 
laiko dideliu dalyku dalyvauti filosofų pokalbiuose, jei 
tik juos kviečiasi, nors, jų nuomone, filosofija reikia 
užsiimti tik tarp kitko. Į senatvę jie — išskyrus vieną 
kitą — užgęsta greičiau negu Heraklito saulė, nes jau 
niekada neužsidega iš naujo !*. 

— O kaipgi reikia elgtis su filosofija? — paklausė 
Adimantas. 

— Visai priešingai. Paaugliai ir vaikai turi būti 
auklėjami ir mokytis filosofijos pagal savo amžių; au- 
gimo ir brendimo metu ypač reikia rūpintis kūno la- 
vinimu, kad jis taptų geru filosofijos pagalbininku. 
Atėjus amžiui, kai pradeda vystytis siela, reikia įtemp- 
tai ją lavinti. O kai jėgos pradeda silpti ir Žmogus 
pasidaro netinkamas politikai ir karo reikalams, tada 
jiems, tarsi dievui pašvęstiems gyvuliams, reikia leisti 
laisvai ganytis ir užsiimti kuo nors tik tarp kitko, jei- 
gu jie nori palaimingai gyventi, o numirę gauti savo 
dali ir tenai. 

XII. — Tu kalbi, Sokratai, tikrai su užsidegimu, Vis 
dėlto aš manau, kad dauguma tavo klausytojų, prade- 
dant Trasimachu, dar karščiau imtų tau prieštarauti — 
juk tu jų niekuo nejtikinai. | 

— Nesukiršink manęs su Trasimachu — mes juk ką 
lik tapome draugais, o ir anksčiau nebuvome priešai. 
Ncpagailėsiu jėgų, kad įtikinčiau jį ir kitus arba kad 
benl duočiau jiems kokios nors naudos kitame gyve- 

nime!!, kai jie, vėl atgimę, susidurs su panašiais klau- 
simais. 

— Tu atidedi neilgam laikui! 

— Tai niekis, palyginti su amžinybe. O kad dau- 
guma žmonių netiki kito žodžiais, nereikia stebėtis. 
Juk jie niekad nematė to, apie ką mes dabar kalba- 
me, — jiems tai tik frazės, tyčia jungiamos viena su 
kita, o ne teiginiai, savaime išplaukiantys, kaip dabar, 
vienas iš kito. Ir žmogaus, kuris ir žodžiais, ir darbais 
būtų panašus į dorybę arba prilygtų jai ir viešpatautų 
valstybėje, panašioje į mūsiškę, jie niekada nėra ma- 
tę — nei vieno, nei daugiau tokių žmonių. O gal tu 
kitaip manai? 

— Jokiu būdu. 

— Mano .mielas, jie net nėra girdėję gražių ir kil- 
nių kalbų, kuriose įtemptai visokiais būdais ieškoma 
tiesos tik dėl pažinimo ir kurios. neturi nieko bendra 
su pasipūtėliškomis kalbomis dėl tuščios garbės arba 
rungtyniaujant teismuose ir kasdieniame gyvenime. 

— Taip, tokių kalbų jie nėra girdėję. 

-— Aš jau ir tada visa tai numačiau ir būgštavau 
dėl to, bet, tiesos skatinamas, vis dėlto sakiau, kad nei 
valstybė, nei valstybės santvarka, nei paskiras Žmogus 
tol nepasieks tobulumo, ko! kokios nors aplinkybės 
neprivers tų negausių filosofų, kurie anaiptol nėra ne- 
dori žmonės, nors dabar juos ir vadina nenaudingais, 
rūpintis valstybės reikalais — nesvarbu, ar jie to norės, 
ar nenorės, — o valstybė turės jiems paklusti, arba kol 
koks nors dieviškas įkvėpimas nepaskatins dabartinių 
valdovų ir karalių sūnų arba jų pačių aistringai pamil- 
ti tikrąją filosofiją. Aš nematau jokio pagrindo teig- 
ti, kad vienas kuris iš tų dviejų atvejų arba jie abu 
būtų negalimi. Kitaip mus teisingai išjuoktų, kad atsi- 
duodame tuščioms svajonėms. Ar ne taip? 

— Taip. 

— Taigi, jei kada nors neaprėpiamos praeities lai- 
kais arba dabar būtinybė vertė arba verčia žymius fi- 
losofus valdyti valstybę kokiam nors barbarų krašte, 
toli, kur nepasiekia mūsų akys, arba jei tokia būtinybė 


iškils ateityje, mes esame pasirengę ryžtingai tvirtinti, 
kad tokia valstybė buvo, yra ir bus, nes joje viešpa- 
lauja filosofijos mūza. Tokia valstybė yra visiškai įma- 
noma, ir mes kalbame apie galimus dalykus. Kad tai 
sunku, pripažįstame ir mes patys. 

— Ir man taip atrodo, — pasakė Adimantas. 

— Bet tu pasakysi, kad dauguma žmonių su tuo ne- 
sutiks. 

— Tikriausiai. 

— Mano mielas, nebūk toks griežtas daugumai 
žmonių. Jie tikrai pakeis savo nuomonę, jei tu, užuot 
su jais vaidijęsis, švelniai išsklaidysi jų klaidingą pa- 
žiūrą į meilę žinioms if parodysi, kokius žmones tu va- 
dini filosofais, nusakysi jų prigimtį ir užsiėmimą, kad 
jie nemanytų, jog tu kalbi apie tuos, kuriuos jie patys 
laiko filosofais. Tr jeigu jie pradės į filosofus šitaip 
žiūrėti, tai tu pasakysi, jog jie susidarė kitokią nuo- 
monę ir kitaip apie juos atsiliepia. Negi manai, kad 
kas nors širs ant to, kuris pats neširsta, ir pavydės 
tam, kuris pats nepavydi? Numanau tavo atsakymą ir 
pasakysiu, kad, mano nuomone, tokį netikusį būdą turi 
ne daugelis, o tik vienas kitas žmogus. | 

— Nusiramink, aš visiškai sutinku su tavo nuo- 
mone. > . 

— Be abejo, sutiksi ir su tuo, kad dėi daugumos 
žmonių nusistatymo prieš filosofiją yra kalti tie paša- 
liniai asmenys, kurie triukšmingai įsiveržia ten, kur 
jiems nedera, nuolat vaidijasi tarp savęs, vienas kitą 
įžeidinėja ir užsipuola — kitaip tariant, elgiasi taip, 
kaip filosofams visai netinka. 

—- Sutinku. 


XIII. — Tuo tarpu tas, Adimantai, kuris iš tikrųjų 
nukreipė savo mintis į būtį, neturi kada žiūrėti žemyn 
į Zmonių rūpesčius ir, kovojant su žmonėmis, pritvink- 
Li neapykantos ir pavydo; matydamas ir stebėdamas 
lai, kas darnu ir amžinai -tapatu, nedaro neteisybių ir 
nepatiria jų, visą laiką yra tvarkos ir proto valdoma, 
įis Lai pamėgdžioja ir stengiasi kuo labiau į tai panė- 

šėti. O gal tu manai, kad yra koks nors būdas nepa- 
mėgdžioti to, kuo bendraudamas gėriesi? 

— Tai neįmanoma, — atsakė Adimantas. 

— Bendraudamas su tuo, kas dieviška ir tvarkinga, 
filosofas pats tampa — kiek tai Žmogui įmanoma — 
dieviškas ir tvarkingas. O apšmeižti galima viską pa- 
saulyje. 

— Tikra teisybė. 

— Taigi, jeigu kokios nors aplinkybės privers filo- 
sofą pasirūpinti, kad tai, ką jis ten mato, būtų perkelta 
į Žmonių asmeninį ir visuomeninį gyvenimą, o ne ap- 
siriboti vien tik savęs tobulinimu, ar tu manai, kad jis 
bus blogas nuosaikumo, teisingumo ir apskritai visų 
visuotinių dorybių kūrėjas? 

— Visai neblogas. 

— Bet jeigu dauguma supras, kad mes apie jį sako- 
me tiesą, tai argi jie pyks ant filosofų ir netikės mu- 
mis, kai sakysime, jog valstybė niekuomet ir jokiu bū- 
du nebus laiminga, jeigu jos nenupieš dailininkai pa- 
gal dieviškąjį pavyzdį? 

— Jeigu supras, nepyks. Bet kaip jie tą valstybę 
nupieš? 

— Paėmę tarsi lentelę !! valstybę ir žmonių papro- 


čius, jie pirmiausia švariai juos nuvalys. Tai nelengvas 


darbas. Bet tu žinai, kad jie jau iš pat pradžių skirsis 
nuo kitų tuo, kad nesutiks užsiimti nei paskiru žmo- 
gumi, nei valstybe, nei leisti įstatymų tol, kol negaus 
švarios valstybės arba patys jos neapšvarins. 

— Jie elgsis teisingai, — pasakė Adimantas. 

— Paskui jie nupieš valstybės santvarkos apmatus. 

— Be abejo. 

— Paskui, mano nuomone, jie tobulins tuos apma- 
tus, žiūrėdami dviejų dalykų: kas prigimtyje yra tei- 
singa, gražu, nuosaiku ir panašiai ir, antra, kaip visa tai 
pasireiškia žmonėse. Sumaišydami ir derindami Žmonių 
įgūdžius, jie sukurs Žmogaus pirmavaizdį, nusižiūrėję 
į tai, ką jau Homeras pavadino dieviška ir dievus pri- 
menančia ypatybe, būdinga žmonėms. 

— Teisingai. 


— Aš manau, kai ką jie ištrins, kai ką pieš iš nau- 
j0, kol žmonių būdą padarys kaip galima malonesnį 
dievams. 

— Tai būtų labai gražus piešinys! 

— Ar tų, kurie, kaip tu sakei, iš visų jėgų mus 
puolė, mums nepasisektų įtikinti, jog kaip tik tokį 
santvarkų braižytoją mes jiems tada gyrėme, o jie 
piktinosi, kad mes jam patikėjome valstybę? Jeigu jie 
dabar mūsų paklausytų, ar nesuminkštėtų? 

— Žinoma, jei jie protingi. 

— Ką gi jie dar galėtų mums prikišti? Ar kad filo“ 
sofai nėra aistringi būties ir tiesos mylėtojai4 

— Tai būtų keista. | 

— Ar kad filosofų prigimtis, kurią mes aptarėme, 
negimininga aukščiausiam gėriuič 

— Ir šito negalės prikišti. 

— Argi prigimtis, suradusi sau tinkamą užsiėmimą, 
nebus tobulai dora ir filosofinė? O gal šitai turėtume 
tvirtinti apie kitas prigimtis — tas, kurias mes atme- 
tėme? 

— Žinoma, ne. 

— Ar juos vis dar siutins mūsų žodžiai, kad nei 
valstybė, nei piliečiai tol neišsivaduos iš vargų, kol 
nepradės valdyti filosofų giminė ir kol santvarka, ku- 
rią Mes nupiešėme vaizduotėje, netaps tikrove? 

— Tikriausiai dabar jau mažiau siutins. 

— Jei nori, sakykime, kad jie ne tik mažiau siun- 
ta, bet pasidarė jau visai romūs ir leidosi įtikinami, 
nors ir iš gėdos. 

— Labai norėčiau, — pasakė Adimantas. 

XIV. — Tarkime, kad tuo juos jau įtikinome. Bet 
kas ims ginčyti, kad tarp valdovų ir karalių sūnų gali 
pasitaikyti filosofinės prigimties žmonių? 

— Niekas. 

— Ar kas galėtų tvirtinti, kad tokie žmonės būtinai 
pages? Ir mes pripažįstame, kad jiems sunku išsaugoti 
savo prigimtį. Bet kad visais laikais nė vienam iš jų 
nepasisektų jos išsaugoti — kas galėtų šitai teigti? 

— Kaip galima šitai teigti“ 


502 


231 


503 


232 


— Jei atsirastų bent vienas toks, kuris išsaugotų 
tokią savo prigimtį, ir valstybė jam- paklustų, jis įgy- 
vendintų visa tai, kas dabar atrodo neįtikima. 

— Užtektų, jei atsirastų vienas toks Žmogus. 

— Jei valdovas išleis tokius įstatymus ir įves tokius 
papročius, kuriuos mes aptarėme, tai visai galimas 
daiktas, kad piliečiai noriai jų laikysis. 

— Visai galimas daiktas. 

— O argi kitiems Žmonėms būtų keista ir neįmano- 
ma pritarti mūsų pažiūroms? 

— Aš taip nemanau,— atsakė Adimantas. 

— Kad tai, ką mes siūlome, yra geriausia, jei tik 
būtų įgyvendinta, manau, jau įrodėme anksčiau. 

— Įrodėme. 

— O dabar išeina, kad ir mūsų įstatymai yra patys 
geriausi, jei tik jie būtų įgyvendinti, o tai nors ir sun- 
ku, bet nėra neįmanoma. 

— Taip išeina. 

XV. — Vargais negalais išsiaiškinome šį klausimą; 
dabar lieka dar aptarti, kokiu būdu ir kokie mokslai 
bei užsiėmimai išugdo žmones, ant kurių laikosi visa 
valstybės santvarka, ir kokio amžiaus sulauke kiek- 
vienas iš jų imasi savo darbo. | 

— Šitai reikia aptarti. 

— Gudravimas man nieko nepadėjo. Žinodamas, 
kiek prieštaravimų sukeltų tikroji tiesa ir kaip sunkiai 
ji įgyvendinama, aš pirma praleidau sunkųjį klausimą 
apie žmonų įsigijimą, vaikų gimdymą ir valdžios vie- 
tų paskirstymą. Bet dabar vis tiek reikia apie tai kal- 
bėti. Tiesa, žmonų ir vaikų klausimą mes jau aptarėme, 
bet apie valdovus viską reikia pradėti iš pradžių. Jei 
prisimeni, mes sakėme, kad jie turi mylėti savo vals- 
tybę, ta meilė turi būti patikrinta džiaugsmuose ir 
skausmuose ir jokie sunkumai, pavojai ar kitokios ne- 
laimės neturi priversti jų atsisakyti savo nusistatymo. 
Tą, kurį išmėginimai. palauš, teks atmesti, o tą, kuris 
išeis iš jų Švarus tarsi auksas iš ugnies, — padaryti 
valdovu, reikšti jam ypatingą pagarbą ir teikti dovanas 


ir gyvam, ir po mirties. Maždaug šitaip aš kalbėjau 
užuolankomis, slėpdamas savo mintis, nes bijojau, kad 
jos nesukeltų tų svarstymų, kurių dabar vis tiek neiš- 
vengsime. 

— Teisybė; aš juk prisimenu. 

— Tada, mano mielas, aš nesiryžau pasakyti tokių 
drąsių minčių, kurias dabar pasakiau. Tai išdrįskime 
pasakyti ir tai, kad rūpestingiausi sargybiniai bus 
tilosofai. 

— Pasakykime. 

— Turėk galvoje, kad jų, suprantama, bus nedaug. 
Juk jų prigimtis turi būti tokia, kaip mes aptarėme, 
tuo tarpu tos savybės retai kada pasireiškia visos 
kartu — dažniausiai jos būna išsibarsčiusios. 

— Kaip suprasti tavo Žodžius? 

— Nuovokumas, gera atmintis, įžvalgumas, sąmo- 
jingumas ir kitos panašios savybės, kaip žinai, papras- 
tai nepasitaiko visos kartu, o jaunuoliškai karšti, ašt- 
raus ir didžio proto Žmonės nelinkę visada gyventi tvar- 
kingai ir ramiai. Dėl savo gyvumo jie blaškosi į visas 
puses ir netenka bet kokio pastovumo. 

— Teisybę sakai, — pritarė Adimantas. 

—- Kita vertus, pastovaus ir nepajudinamo būdo 
žmonėmis galima labiau pasikliauti, kare jie nesiduoda 
pavojų išmušami iš pusiausvyros, bet šios savybės 
reiškiasi ir mokantis: jie nerangūs, sunkiai suvokia ir 
yra tarsi sukaustyti, o kai reikia stipriau įtempti protą, 
jie snaudžia ir žiovauja. 

— Taip būna. 

— O mes sakėme, kad visapusiško auklėjimo, gar- 
bingų vietų ir valdžios verti tik tie žmonės, kuriems bū- 
dingos ir vienos, ir kitos savybės. 

— Tai tiesa. 

— Bet tokių Žmonių retai pasitaiko. 

— Retai! 

— Taigi žmogų reikia patikrinti sunkumuose, pavo- 
juose ir malonumuose, kaip mes anksčiau sakėme; da- 
bar pridursime ir tai, ką tada praleidome: jį reikia la- 
vinti daugelyje mokslų ir žiūrėti, ar jis sugeba suvokti 

aukščiausią žinojimą (T4 ueyioTa uadnuaTa), ar gal ne- 
ištesės ir pabėgs, kaip kartais pabėgama iš sporto 
varžybų. 

—- Šito reikia žiūrėti. O kokį žinojimą tu vadini 
aukščiausiu? 

XVI. — Tikriausiai prisimeni, kad mes išskyrėme 
tris sielos rūšis ir paaiškinome, kas yra teisingumas, 
nuosaikumas, narsumas ir išmintis. 

— Jei neprisiminčiau, nebūčiau vertas klausyti 
toliau. 

— O ar prisimeni, ką sakėme prieš tai? 

— O ką? 

— Sakėme, kad šioms savybėms geriausiai aptarti 
yra kitas, ilgesnis, kelias, kuriuo einant jos pasidarytų 
visiškai aiškios, bet jau ir iš to, kas pasakyta, galima 
padaryti reikiamas išvadas ir pridėti jas kaip įrodymus 
prie mūsų samprotavimų. Jūs sakėte, kad jums to pa- 
kaktų, ir mes padarėme išvadas, man rodos, ne visai 
tikslias. Patys pasakysite, ar jos jus patenkina. 

— Man jos pasirodė pakankamai įtikinamos, kitiems 
irgi — atsakė Adimantas. 

— Bet, mano mielas, kai kalbame apie tokius svar- 
bius dalykus, jų matas, jei jis bent kiek neatitinka 
tikrovės, negali patenkinti; tai, kas netobula, negali 
būti matu. Bet kai kam atrodo, kad to pakankeo ir 
toliau nebereikia gilintis. 

— Daug yra taip manančių. Tai lengvapėdiškumas. 

— Šitokia galvosena ypač netinka valstybės ir įs- 
tatymų sargybiniui. 

— Suprantama. 

— Tokiam žmogui, mano mielas, reikia eiti ilgesniu 
keliu ir žinioms įgyti dėti ne mažiau pastangų negu 
gimnastikos pratimams; kitaip, kaip ką tik sakėme, jis 
niekuomet nepasieks aukščiausio ir labiausiai jam rei- 
kalingo žinojimo. 

— Ar tik ne tai yra svarbiau už teisingumą ir visa, 
ką mes aptarėme? | 

— Taip, yra kai kas už tai svarbiau, — pasa- 
kiau.— Ir šitai reikia aptarti ne tik bendrais bruožais, 


kaip darėme iki šiol; priešingai, čia nieko negalima 
praleisti, viskas turi būti išbaigta. Argi ne juokinga, 
kad dėl menkaverčių dalykų darome viską, kad tik 
viskas būtų kuo tiksliau ir ryškiau, 0 svarbiausiam 
dalykui didžiausias kruopštumas tarytum visai nerei- 
kalingas! 

— Tu teisus, — pasakė Adimantas.— Bet negi manai, 
kad išsisuksi, nepasakęs, kas yra tas aukščiausias Ži- 
nojimas ir apie ką jis? 

— Nemanau. Na, klausk! Bet juk tu jau ne kartą 
esi girdėjęs apie tai. Matyt, arba neprisimeni, arba ty- 
čia įsikišdamas nori vėl pridaryti man rūpesčių. Turbūt 
taip ir yra. Juk dažnai esi girdėjęs, kad gėrio idėja 
yra aukščiausias žinojimas: ji sąlygoja teisingumo ir 
visų kitų dorybių naudingumą ir tinkamumą. Tu ir 
dabar numanei, kad aš šitaip pasakysiu, ir dar pridur- 
siu, kad šią idėją mes nepakankamai pažįstame, o jei- 
gu jos nepažįstame, tai net jeigu visa kita puikiausiai 
žinotume, iš to mums nebūtų jokios naudos, panašiai 
kaip tada, jeigu įsigytume kokį nors daiktą, negalvo- 
dami, kuo jis gali būti naudingas. O gal tu manai, kad 
svarbiausia kuo daugiau turėti, visai negalvojant, ar 
tai, ką turi, yra gera? Galbūt reikia pažinti visa kita, 
O apie grožį ir gėrį net negalvoti? 

— Prisiekiu Dzeusu, ne. 

XVII. — Bet juk tu žinai, kad dauguma gėriu lai- 
ko malonumą (n600vn), o subtilesni žŽmonės— suprati- 
mą (ppovnote). 

— Kaipgi nežinosi! 

— O ar žinai, mano mielas, kad tie, kurie taip ma- 
no, nemoka paaiškinti, kas yra supratimas, bet paga- 
liau būna priversti pasakyti, kad tai supratimas, kas 
yra gera. 

— Tikrai juokinga. 

— Kaipgi nebus juokinga,— tariau,— jei, prikaišio- 
dami mums, kad nežinome, kas yra gėris, paskui jie 
kalba su mumis tarsi su žinančiais ir vadina gėriu su- 
pratimą, kas yra gera: tarytum mums paaiškės, ką jie 
sako, jeigu jie dažnai tars žodį „gėris“. 

— Tikra teisybė. 

— Na, o tie, kurie gėriu laiko malonumą,— ar jie 
mažiau klysta? Ir jie būna priversti pripažinti, jog esa- 
ma ir netikusių malonumų. 


— Be abejo. 

— Vadinasi, pagal. juos, gėris ir blogis yra tas pat. 
— Tas pat. 

— Taigi aišku, kad čia daug kas yra ginčytina. 

— Žinoma. | | 


— O argi neaišku ir tai, kad dauguma žmonių tei- 
singumu ir grožiu linkę laikyti tai, kas tik atrodo esą 
tokie, o ne yra iš tikrųjų; ir pagal tai elgtis, susida- 
ryti ir reikšti savo nuomones; tuo tarpu tariamu gėriu 
niekas nepasitenkina — visi ieško tikrojo gėrio, o ta- 
riamąjį niekina. 

— Tikrai taip yra, — pritarė Adimantas. 

— Gėrio siekia kiekvieną siela, dėl jo ji viską da- 
ro; ji nujaučia, kad yra kažkas svarbaus, bet nesu- 
pranta ir nemoka apibrėžti, kas tai. Ji negali tvirtai 
juo remtis, kaip visais kitais dalykais, todėl ji nepa- 
tiria naudos ir iš tų kitų dalykų. Nejaugi ir geriausieji 
valstybės žmonės, kuriems mes esame pasirengę viską 
patikėti, irgi turės klaidžioti tamsoje šio svarbaus da- 
lyko atžvilgiu? 

— Jokiu būdu. 

— Aš manau, kad teisingumas ir grožis neturės ge- 
ro saugotojo, jeigu neaiškų, kuriuo atžvilgiu jie yra 
gėris. Man atrodo, kad be šito niekas negali jų pažinti. 

— Tau teisingai atrodo. 

— Mūsų valstybės santvarka bus tobula tik tuo at- 
vejų, jeigu ją saugos šiuos dalykus išmanantis sargas. 

XVIII. — Tai būtina. O tu pats, Sokratai, kaip ma- 


-nai — ar gėris yra žinojimas, ar malonumas, ar dar 


kas nors kita? 

— Man jau seniai buvo aiškų, kad tu nepasitenkin- 
si kitų nuomone šiuo klausimu. 

— Man, Sokratai, atrodo neteisinga, kad kitų po- 
žiūrius moki išdėstyti, o savo — ne, nors seniai uUžsi- 
imi tais dalykais. | 


— Tai tu manai, — tariau,— kad teisinga kalbėti apie 
dalykus, kurių nežinai, ir dėtis žinančiu? 

— Visai ne žinančiu; reikia kalbėti taip. tarytum 
dėstytum tik savo nuomonę. 

— Argi tu nepastebėjai, Kad visos nuomonės, jeigu 
jos nepagrįstos žinojimu, yra niekam tikusios Net ir 
geriausios iš jų yra aklos. Ar, tavo manymu, tie, ku- 
rie, turėdami tikrą nuomonę apie ką nors, neturi apie 
tai supratimo, skiriasi kuo nors nuo aklųjų, tiesiai ei- 
nančių keliu? 

— Niekuo nesiskiria. 

— Argi tu norėtum geriau žiūrėti į tai, kas bjauru, 
miglota ir neaišku, jeigu galėtum iš kitų išgirsti apie 
tai, kas aišku ir gražu? 

— Vardan Dzeuso, Sokratai — sušuko Glaukonas,— 
nesitrauk į šalį, tarsi jau būtum UpalsS kalbą! Mums 
kinai teisingumą, nuosaikumą ir visa kita. 

— Man, mano mielas, šito tuo labiau pakaks. Kad 
tik įstengčiau, nes mano nevykęs uolumas gali sukelti 
jums juoką. Bet, mielieji, kas yra gėris pats savaime, 
kol kas šitai palikime nuošalyje, nes, man atrodo, jis 
yra aukštesnis už tas mano nuomones, kurias galėjau 
susidaryti pagal dabartinį savo. supratimą. Aš mielai 
pakalbėčiau apie tai, kas gimsta iš gėrio ir yra tiksliau- 
sias jo atvaizdas, jeigu jūs norite; jei ne, numosiu ran- 
ka ir į tai. 

— Kalbėk. Kitą kartą mums atsiteisi, paaiškindamas, 
kas yra jo tėvas 12, 

— Ir aš norėčiau grąžinti jums visą skolą, o ne tik 
palūkanas, kaip dabar. Bet priimkite kol kas nors pa- 
lūkanas — tai, kas gimsta iš paties gėrio. Tik saugoki- 
tės, kad netyčia neapgaučiau jūsų, pakišdamas nete!- 
singą sąskaitą. 

— Saugosimės, kiek įstengsime. Tik tu kalbėk. 

— Jeigu jūs sutinkate ir prisimenate, ką jau anks- 
čiau ir apskritai ne kartą esame sakę. 

— Ką giė 

— Mes teigiame, kad yra daug gražių dalykų, 

daug gerų dalykų ir taip toliau, ir skiriame juos, skir- 
tingai apibrėždami. 
— Taip teigiame. 
"Mes taip pat "teigiame, kad yra grožis pats sa- 


/ vaime, gėris pats savaime ir taip yra ir su visais daik- 


tais, nors mes ir pripažįstame, kad jų daug, ir sakome, 
kad kiekvienas daiktas turi atitinkamą idėją, kuri yra 
viena ir kurią vadiname daikto esme — ji yra tai, kuo 
yra kiekvienas daiktas. 

— Taip. 

— Mes sakome, kad tuos daiktus galime matyti, bet 
negalime jų suvokti, o idėjas, priešingai, galime su- 


N vokti, bet n negalime jų matyti. 
isai teisingai. 


— a gi mes matome regimus daiktus? 

— Regėjimu. 

— Klausa girdime visa tai, ką galima girdėti, o ki- 
tomis juslėmis juntame juntamus dalykus, ar ne? 

— Be abejo. 

— Ar tu atkreipei dėmesį į tai, koks brangus yra 
šis sugebėjimas matyti ir būti matomam, kurį kūrėjas 
suteikė mūsų juslėms? 

— Nelabai. 

— O tu pagalvok štai apie ką: ar kad klausa gir- 
dėtų, 0 garsas būtų girdimas, reikia dar kokio nors 
trečio dalyko, be kurio nieko nesigirdėtų ir niekas 
neskambėtų? 

— Nieko nereikia. 

— Aš manau, kad ir daugeliui kitų sugebėjimų — 
bet ne visiems — taip pat nereikia nieko kita. O gal 
tu gali man paprieštarauti? 

— Ne, negaliu. 

— Nejaugi tu nepastebėjai, kad regėjimui ir vis- 
kam, ką galima matyti, tai reikalinga? 

— Ką tu sakai? 

— Nors akims būdinga regėti ir jos stengsis pama- 
tyti, nors daiktai turi spalvą, tu žinai, kad akis nieko 
neįžiūrės ir spalvos bus nematomos, jeigu neprisidės 
kažkas trečia, turintis kaip tik tokią paskirtį. 


— Kas gi taiė 

— Tai, ką tu vadini šviesa, — atsakiau. 

— Tu teisus. 

— Taigi regėjimo pojūtį ir sugebėjimą būti regi- 
mam susieja labai svarbus pradas; jų ryšys vertingesnis 
už visus kitus, nes šviesa yra brangus dalykas. 

XIX. — Taip, labai brangus. 

— Kurį iš dangaus dievų tu laikai jos valdovu ir 
kieno šviesa įgalina mūsų regėjimą geriausiai matyti, 
o daiktus — būti regimus? 

— Tą patį, kaip ir tu, ir visi kiti. Juk aišku, kad 
tu turi galvoje Saulę. | 

— Ar ne toks santykis yra tarp regėjimo ir šito 
dievo. .. 

— Koks? 

— Nei pats regėjimas, nei tai, kur jis atsiranda — 
mes tai vadiname akimi, — nėra Saulė. 

— Nėra,— patvirtino Glaukonas. | 

— Bet iš visų jutimo organų akis yra labiausiai 
panaši į Saulę. | 

— Labiausiai. 

— Ir regėjimo galią akis gauna iš Saulės, kuri ją 
tarsi išspinduliuoja. 

— Žinoma. 

— Vadinasi, ir Saulė nėra regėjimas. Nors ji — re- 
gėjimo priežastis, bet pats regėjimas ją mato. 

—- Taip yra. 

— Tad žinok,— tariau — kad Saulę aš vadinu gė- 
rio kūdikiu — ji gimsta iš gėrio. Gėris pagimdo tai, kas 
panašu į jį patį: koks yra gėrio santykis su protu ir tuo, 
kas protu suvokiama, protu suvokiamoje srityje, toks 
yra Saulės santykis su regėjimu ir tuo, kas regima, regi- 
moje srityje. 

— Kaip tu sakai? Paaiškink geriau. 

— "Tu žinai, — tariau,— kad kai akys stengiasi įžiū- 
rėti daiktus, kurių spalvos apšviestos ne dienos švie- 
sos, o nakties blyškaus švytėjimo, jos mato silpnai ir 
yra beveik aklos, tarsi būtų netekusios regėjimo. 

— Taip. 


508 


239 


509 


240 


— O kai Saulė apšviečia daiktus, tos pačios akys 
aiškiai juos mato ir jų regėjimas būna puikus. 

— Suprantama. 

— Panašiai galvok ir apie sielą. Kai ji nukreipia 
savo žvilgsnį ten, kur spindi tiesa ir būtis, ji suvokia 
ir pažįsta jas, taigi yra protinga; o kai ji nukrypsta į 
tai, kas sumišę su tamsa, kas gimsta ir žūva, ji turi tik 
nuomones, blaškosi nuo vienos nuomonės prie kitos 
ir atrodo netekusi proto. 

— Atrodo, kad taip. 

— Tad tai, kas pažįstamiems daiktams suteikia tei- 
singumą, 0 žmogui — sugebėjimą pažinti, ir laikyk gė- 
rio idėja — žinojimo ir tiesos pažinumo priežastimi. Kad 
ir kaip gražu viena ir kita — pažinimas ir tiesa, — bet 
jeigu gėrio idėją laikysi kažkuo dar gražesniu, galvosi 
teisingai. Kaip šviesą ir regėjimą yra teisinga laikyti 
panašiais į Saulę, bet būtų klaidinga juos laikyti Saule, 
taip ir Čia: teisinga yra žinojimą ir tiesą laikyti pana- 
šiais į gėrį, bet klaidinga vieną kurį iš jų laikyti pačiu 
gėriu, nes gėrio prigimtis yra nepalyginamai vertin- 
gesnė. 

— Kokiu neapsakomai gražiu tu jį laikai, jeigu sa- 
kai, kad nuo jo priklauso ir pažinimas, ir tiesa, o pats 
jis pranoksta juos savo grožiu. Bet, žinoma, tu ji lai- 
kai ne malonumu? 
gėrį. 

— Kaip? 

— Manau, tu sutiksi, kad Saulė matomiems daik- 
tams suteikia ne tik galią būti regimiems, bet ir gi- 
mimą, augimą ir maistą, nors USB Saulė nėra tapsmas. 

— Be abejo! 

— Lygiai taip pat pažiniems daiktams gėris sutei- 


kia pažinumą, buvimą (T6 swvat) ir esmę, nors pats gė- 
ris nėra būtis; reikšmingumu ir galia jis pranoksta ją. 

XX. Glaukonas linksmai sušuko. 

— O Apolonai, kaip aukštai mes pasikėlėme! 

— Tu pats kaltas, — tariau— kad privertei mane 
pasakyti savo nuomonę apie tai. 


— Tik tu jokiu būdu nepaliauk kalbėjęs ir užbaik 
bent jau tą palyginimą su Saule — pažiūrėk, ar nepra- 
leidai ko nors. 

“-— Praleisti tai aš daug ką praleidau, — pasakiau. 

— Nepraleisk nė mažiausios smulkmenos! 

— Man atrodo, kad jų labai daug. Vis dėlto pasi- 
stengsiu, kiek bus įmanoma, nieko nepraleisti. 

— Žiūrėk, nepraleisk! — pagrasino Glaukonas. 

— Tai štai: yra, kaip sakėme, du valdovai; vienas 
iš jų valdo visas to, kas suvokiama protu, gimines ir 
sritis, o Kitas — regimąjį pasaulį; aš nenoriu vadinti 
jo dangumi, kad neatrodytų, jog Žaidžiu žodžiais. Ar 
perpratai šias dvi rūšis — protu suvokiamą ir regimą“ 

— Perpratau. 

— Įsivaizduok liniją, padalytą į dvi nelygias dalis. 
Kiekvieną iš tų dalių, vaizduojančių regimąją ir protu 
suvokiamą sritis, vėl padalyk tokiu pat būdu, be to, 
regimąją sritį padalyk pagal didesnį ar mažesnį ryšku- 
mą. Tada į vieną iš gautų atkarpų pateks atvaizdai. 
Atvaizdais aš pirmiausia vadinu šešėlius, paskui atspin- 
džius vandenyje ir kietų, lygių ir žvilgančių kūnų pa- 
viršiuje — žodžiu, visus panašius dalykus. Ar supranti 
mane? | 

— Suprantu. 

— Į kitą atkarpą, panašią į pirmąją, sudėsi visus 
gyvus padarus, visų rūšių augalus ir pagamintus daik- 
tus. 

— Taip ir padarysiu, — pasakė Glaukonas. 

— Dabar pasvarstyk, ar ne tas pat yra ir tikrumo 
bei netikrumo atžvilgiu: kaip tai, ką mes manome, 
santykiauja su tuo, ką mes tikrai žinome, taip atvaiz- 
das santykiauja su tuo, kieno jis yra atvaizdas. 

— Visiškai su tuo sutinku. 

— Dabar savo ruožtu pagalvok ir apie protu su- 
vokiamą sritį — pagal kokį požymį ją reikės padalyti? 

— O pagal kokį? 

— Vienos protu suvokiamos srities dalies siela bū- 
na priversta ieškoti, remdamasi prielaidomis, naudo- 
damasi atvaizdais iš anksčiau gautų atkarpų, ir todėl 

veržiasi ne į pradžią, o į užbaigimą. Tuo tarpu kitą 
dalį siela susiranda, eidama nuo prielaidos prie pra- 
džios, kuri tokios prielaidos neturi. Šiuo atveju ji ne- 
sinaudoja atvaizdais, kaip pirmuoju atveju, bet eina 
į priekį, padedama pačių idėjų **. 

— Aš nelabai supratau, ką tu pasakei. 

— Grįžkime atgal, — tariau. — Gal tu lengviau su- 
prasi, jei aš pirma pasakysiu štai ką: aš manau, tu Ži- 
nai, kad tie, kurie užsiima geometrija, skaičiavimu ir 
kitais panašiais dalykais, kiekvienu atveju taria, kad 
Jie žino, kas yra lyginis ir nelyginis skaičius, žino ifi- 
gūras, tris kampų rūšis ir kitus panašius dalykus. Šitai 
jie laiko pradiniais teiginiais, kurių nereikia įrodinėti 
nei patiems sau, nei kitiems, nes visiems yra aišku. 
Remdamiesi šiais teiginiais, jie aiškina visa kita ir 
nuosekliai baigia įrodyti tai, ką norėjo. 

— Šitai aš gerai žinau, — pasakė Glaukonas. 

— Žinai ir tai, kad, kai jie naudojasi brėžiniais ir 
iš jų daro išvadas, jų mintis nukreipta ne į brėžinius, 
O į tas figūras, kurių atvaizdai yra brėžiniai: jie daro 
išvadas apie kvadratą patį savaime ir jo įstrižainę, o 
ne apie jų nubraižytąjį. Panašiai ir apie visus kitus 
dalykus. Tą patį galima pasakyti ir apie lipdinius ar 
piešinius — jie gali mesti šešėlį, gali atsispindėti van- 
denyje, bei patys jie yra tik atvaizdas to, ką galima 
pamatyti vien protu. 

— Teisybę sakai. 

XXI. — Tai pirmoji protu suvokiamos srities at- 
maina, apie kurią tada kalbėjau: siekdama jos, siela 
būna priversta naudotis prielaidomis ir neprieina pra- 
džios, nes ji negali pakilti aukščiau už prielaidas. Ji nau- 
dojasi tik atvaizdais — daiktais, kurie priklauso žemes- 
nei sričiai, ypač tais, kuriuose ji suranda ir vertina 
didesnį ryškumą. 

— Suprantu, — pasakė Glaukonas; — tu kalbi apie 
tai, kas būna tiriama geometrija ir jai giminingais bū- 
dais. 

— Suprask ir tai, kad antrąja protu suvokiamos 
srities atmaina aš vadinu tai, ką mūsų protas pasiekia 


dialektinio sugebėjimo dėka. Savo prielaidas jis laiko 
ne kažkokiais pradais, o tik prielaidomis — tam tikro- 
mis pakopomis ir atramos taškais, siekiant visa ko pra- 
džios, kuri jau neturi jokių prielaidų. Pasiekęs ją ir 
laikydamasis visko, su kuo ji susijusi, jis pagaliau pri- 
eina galutinę išvadą, nesinaudodamas jokiais jus- 
lėms prieinamais dalykais, o tik pačiomis idėjomis ir 
jų tarpusavio santykiais, ir jo išvados susijusios tik 
su idėjomis. 

— Suprantu, nors ir ne visai aiškiai: man atrodo, 
tu kalbi apie sudėtingus dalykus. Tu nori įrodyti, kad 
dialektika įgalina geriau pažinti būtį ir tai, kas suvo- 
kiama protu, negu vadinamieji mokslai, kurie remiasi 
prielaidomis. Tiesa, tie, kurie tyrinėja protu suvokia- 
mą sritį, yra priversti tai daryti protu (vovę), o ne po- 
domis, nepakildami iki pradų, tai, pagal tave, jie nega- 
li suvokti jos protu, nors protui ji visiškai prieinama, 
jeigu suvoksi pradus. Geometrams ir į juos panašiems 
būdingą sugebėjimą tu vadini, man rodos, nuovoka 


(Guavota). Tačiau tai dar. nę protas, nes nuovoka užima 
tarpinę vietą tarp puomonės 7 proto. 

— Tu puikiai su ai, — tariau.— Dabar keturioms 
linijos atkarpoms priskirk keturias sielos būsenas: 
aukščiausioji pakopa yra mąstymas (vėnovę), antroje 





vietoje — nuovoka (dvavoia), trečioje vietoje — tikėji- 
mas (ntoTtę), o paskutinėje — spėjimas (ziwxaocia), ir su- 
rikiuok jas pagal tai, kiek kuri iš jų susijusi su tiesa; 
Kuo viena ar kita būsena artimesnė tiesai, tuo ji pati- 
kimesnė. 

— Suprantu. Aš sutinku ir surikiuosiu jas taip, kaip 
tu sakai. 

SEPTINTOJI KNYGA 


I. — Dabar, — pasakiau, — palygink mūsų žmogiš- 
kąją prigimtį išprusimo ir neišprusimo atžvilgiu su štai 
kokia būsena. Įsivaizduok žmones olą primenančiame 
požeminiame būste. Per visą jį driekiasi platus šviesos 
ruožas. Tų žmonių kojos ir kaklas iš pat mažens sura- 
kinti grandinėmis, todėl jie negali pasijudinti iš vietos 
ar pasukti galvos į šalį ir visą laiką mato tik tai, kas 
yra prieš juos. Jie yra nugara į šviesą, kuri sklinda 
nuo, toli aukštumoje degančios liepsnos. Tarp liepsnos 
ir kalinių aukštai eina kelias, atskirtas nedidele pertva- 
ra, primenančia uždangą, virš kurios fokusininkai rodo 
savo stebuklus. 

— Įsivaizduoju. 

— Įsivaizduok, kad už šios pertvaros žmonės neša 
visokius daiktus, laikydami juos taip, kad jie išsikiša 
virš pertvaros; neša jie ir statulas, ir visokiausius gy- 
vų būtybių atvaizdus, padarytus iš akmens ir medžio. 
Vieni nešdami kalbasi, kiti tyli. 

— Keistas vaizdas ir Keisti kaliniai! — pasakė Glau- 
konas. 

— Jie panašūs į mus, — tariau. — Visų pirma ar tu 
manai, kad jie yra matę ką nors kita, sava ar svetima, 
išskyrus šešėlius, kuriuos ugnis meta ant prieš juos 
esančios olos sienosė 

— Kaipgi matys, jei visą gyvenimą negali pajudin- 
ti galvos? 

— O daiktai, nešami už pertvaros? Ar ne tas pat 
atsitinka ir su jais? 


— Aišku, tas pat. 

— Jeigu kaliniai galėtų kalbėtis tarpusavyje, ar tu 
manai, kad jie šešėlių, kuriuos mato, nelaikytų pačiais 
daiktais ir nevadintų jų daiktų vardaisė 

-— Be abejo. | 

— O jeigu jų kalėjime aidas atkartotų visa, ką pa- 
sakytų bet kuris iš einančiųjų pro šalį, ar, manai, ka- 
liniai negalvotų, kad tai praeinančio šešėlio balsas? 

— Prisiekiu Dzeusu, nemanau, — atsakė Glaukonas. 

— Tie kaliniai tikrove laikytų ne ką kita, o pro šalį 
nešamų daiktų. šešėlius. 

— Būtinai taip būtų. 

— Dabar, — pasakiau, — pažiūrėk, kas būtų, jei 
juos išlaisvintų iš grandinių ir pagydytų nuo to neiš- 
manymo — kaip visa tai vyktų natūraliai? Jei kuriam 
nors iš jų nuimtų grandines ir priverstų jį atsistoti, 
pasukti galvą, vaikščioti, pažvelgti aukštyn — į šviesą, 
visa tai įam sukeltų skausmą, ir, šviesos apakintas, jis 
negalėtų žiūrėti į daiktus, kurių šešėlius matė iki šiol. 
Kaip tu manai, ką jis pasakytų, jei kas imtų jam tvir- 
tinti, kad iki šiol jis matydavo tik niekus, o dabar yra 
kur kas arčiau būties ir regi daug tikresnius dalykus, 
ir, rodydamas vieną ar kitą pranešamą daiktą, privers- 
tų jį atsakyti, kas tai? Ar tau neatrodo, kad jis labai 
sutriktų ir tai, ką matė anksčiau, laikytų Žymiai tik- 
resniu dalyku negu tai, Kas jam rodoma dabar? 

— Žinoma, laikytų. 

II. — O jeigu jį priverstų žiūrėti tiesiai į pačią 
šviesą, jam imtų skaudėti akis, ir jis apsisukęs bėgtų 
atgal prie tų daiktų, kuriuos įstengia matyti, ir many- 
tų, jog jie tikresni už tuos, kuriuos jam rodo. 

— Taip būtų, — pritarė Glaukonas. 

— O jeigu, — tariau, — kas nors jėga temptų jį 
šlaitu aukštyn ir nepaleistų tol, kol neišvilks į šviesą, 
argi jis nekentėtų ir nesipiktintų šitokia prievarta? O 
iškopęs į viršų, jis būtų apakintas stiprios šviesos ir 
negalėtų įžiūrėti nė vieno iš tų tikrų daiktų, apie ku- 
riuos jam kalba. 

— Taip, iš karto tikrai negalėtų įžiūrėti. 

— Kad galėtų pamatyti visa, kas yra ten, viršuje, 
jis pirmiau turėtų priprasti. Pradėti reikia nuo to, kas 
lengviausia: iš pradžių žiūrėti į šešėlius, paskui — į 
žmonių ir daiktų atspindžius vandenyje, o jau po to — 
į pačius daiktus; be to, tai, kas yra danguje, ir patį 
dangų jam būtų lengviau matyti ne dieną, bet naktį, 
tai yra būtų lengviau žiūrėti į žvaigždžių šviesą ir Mė- 
nulį, o ne į Saulę ir jos šviesą. 

— Be abejo. 

— Galų gale, manau, jis jau galėtų žiūrėti ir į Sau- 
lę — ne į apgaulingą jos atspindį vandenyje ar kurioje 
kitoje jai svetimoje aplinkoje, o į pačią Saule, esančią 
įprastinėje savo vietoje, ir įžvelgti jos savybes. 

— Žinoma. 

— Tada jis prieitų išvadą, kad nuo Saulės priklau- 
so ir metų laikai, ir metų tėkmė, kad ji valdo visa re- 
gimajame pasaulyje ir pati kažkokiu būdu yra priežas- 
tis viso to, ką jis ir kiti kaliniai matė oloje. 

— Aišku, kad pagaliau jis prieitų tokią išvadą. 

— Na, o jeigu jis prisimintų savo ankstesnį gyve- 
nimą, tenykštę išmintį ir savo kalėjimo bendrus, ar tu 
manai, kad jis nelaikytų palaima savo padėties pasi- 
keitimo ir negailėtų savo draugų? 

— Netgi labai gailėtų. 

— O jeigu jie tenai reikšdavo pagarbą ir girdavo 
vienas kitą, apdovanodavo tą, kuris geriausiai įžiūrė- 
davo pro šalį slėnkančius daiktus ir geriausiai įsimin- 
davo, kas paprastai pasirodydavo pirmiau, kas vėliau, 
o kas kartu, ir pagal tai nuspėdavo, kas bus, ar tu ma- 
nai, kad tas, kuris jau išsilaisvino, trokštų šito ir pa- 
vydėtų tiems kaliniams, kurie ten yra gerbiami ir vieš- 
patauja? Ar jis nenorėtų verčiau, kaip sako Homeras, 
„Už tarną būti pas kitą žmogų beturtį“ ' ir bet ką iš- 
kęsti, negu laikytis kalinių pažiūrų ir gyventi taip, 
kaip jie? 

— Aš manau, kad jis sutiks verčiau viską iškęsti, 
negu taip gyventi. 

— Įsivaizduok dar štai ką, — tariau: — jei šitas 
žmogus vėl nusileistų į olą ir užimtų savo ankstesnę 


vietą, ar jo akių neuždengtų tamsa, taip staiga pasi- 
traukus nuo Saulės šviesos? 

— Žinoma, uždengtų. 

— O jeigu jam vėl tektų rungtis su tais amžinais 
kaliniais, aiškinantis, kas yra tie šešėliai? Kol jo re- 
gėjimas nesusilpnės ir akys neapsipras — 0 tam pri- 
reiktų nemaža laiko, —ar jis nekeltų jiems juoko? Ar 
nesakytų jie, kad, užkopęs aukštyn, jis sugadino akis, 
ir todėl nesą verta nė mėginti išlipti į viršų? O to, ku- 
ris bandytų juos išlaisvinti ir išvesti į viršų, argi jie 
nenužudytų, jei tik jis pakliūtų jiems į rankas? 

— Nužudytų. | 

III. — Tai štai, mielas Glaukonai, — tariau, — šitą 
palyginimą reikia pritaikyti visam tam, kas buvo pa- 
sakyta anksčiau: regimasis pasaulis yra panašus į gy- 
venimą kalėjime, o liepsnos šviesa — į Saulės galią; iš- 
kopimą ir viršuje esančių daiktų stebėjimą palyginęs 
su sielos pasikėlimu į protu suvokiamą sritį, įspėsi ma- 
no slaptą mintį, nes tu nori ją sužinoti. Dievas Žino, ar 


įi teisinga. Kad ir kaip būtų, man atrodo, jog pasaulio, į 


| 


kurį galima pažinti, riba yra gėrio idėja. Ji sunkiai 
įžiūrima, bet kai tik ją pamatai, peršasi išvada, kad ji 
yra viso to, Kas teisinga ir gražu, priežastis. Regima- 
jame pasaulyje ji pagimdo šviesą ir šviesos valdovą, 
o protu suvokiamoje srityje ji pati yra valdovė, nuo 
kurios priklauso tiesa ir supratimas. Jos turi žiūrėti 
tas, Kuris nori sąmoningai elgtis ir asmeniniame, ir vi- 
suomeniniame gyvenime. 

— Aš sutinku su tavimi, kiek įstengiu suprasti ta- 
vo mintį. 

— Tada sutik dar ir štai dėl ko: nesistebėk, kad 
žmonės, kurie pasikėlė į tas aukštumas, nebenori užsi- 
imti žmogiškais reikalais — jų sielos veržiasi gyventi 
ten, aukštai. Tai visai suprantama, nes atitinka mūsų 
nupieštą vaizdą. 

— Suprantama, — pritarė Glaukonas. 

— Tai argi nuostabu, — paklausiau, — jei kas nors, 
nuo dieviškumo stebėjimo perėjęs prie žmogiškos men- 
kybės, elgiasi neoriai ir atrodo juokingas“ Akys dar 

neapsiprato, 0 jį, nepripratusį prie tamsos, jau verčia 
teismuose ar kur kitur kovoti dėl teisingumo šešėlių 
arba atvaizdų, metančių tuos šešėlius, ir ginčytis dėl 
jų, laikant juos tokiais, kaip juos supranta tie, kurie 
paties teisingumo niekada nėra matę? 

— Visai nenuostabu. 

— Kiekvienas, kuris yra protingas, turėtų prisimin- 
ti, jog yra dvi regėjimo susilpnėjimo priežastys ir dvi 
jo rūšys: arba kai pereinama iš šviesos į tamsą, arba 
iš tamsos į šviesą. Tas pat atsitinka ir sielai. Kai pa- 
matysi sielą sutrikusią ir neįstengiančią ką nors įžiū- 
rėti, užuot beprasmiškai juokęsis, išsiaiškink, ar ji atėjo 
iš šviesesnio gyvenimo ir, neįpratusi prie tamsos, ap- 
žilpo, ar, priešingai, iš visiško nežinojimo patekusi į 
šviesą, buvo apakinta ryškaus švytėjimo: tokią jos bū- 
seną ir tokį gyvenimą galima laikyti palaima, tuo tar- 
pu pirmąją — apgailėtina. Jeigu vis dėlto ką nors ima 
juokas, pažiūrėjus į sielą, tegul jis labiau juokiasi iš 
tos, kuri nusileido iš aukštybių, iš šviesos. 

— Tu labai teisingai kalbi, — pasakė Glaukonas. 

IV. — Jei tai teisybė, — tariau, — mes turime štai 
kaip galvoti: išprusimas yra visai ne tai, ką apie jį 
tvirtina kai kurie Žmonės, teigiantys, įog sielai esąs 
nebūdingas joks žinojimas, jog jie suteikią jį jai pana- 
šiai, kaip neregio akims suteiktų regėjimą. 

— Teisybė, jie taip tvirtina. 

— Tuo tarpu šis mūsų svarstymas rodo, kad kiek- 
viena siela turi tokį sugebėjimą, taip pat ir įrankį, pa- 
dedantį žmogui mokytis. Bet kaip akies negalima pa- 
sukti nuo tamsos į šviesą kitaip, kaip tik pasukant visą 
kūną, taip visa siela reikia nusigręžti nuo išnykstančių 
dalykų; tada sielos sugebėjimas pažinti įstengs Stebėti 
būtį ir tai, kas joje ryškiausia, — šitai mes ir vadina- 
me gėriu. Ar ne taip? 

— Taip. 

— Taigi, — tariau,— auklėjimas yra menas nukreip- 
ti — kokiu būdu lengviausiai ir geriausiai galima nu- 
kreipti žmogų; tai anaiptol nereiškia, kad jam reikia 
suteikti sugebėjimą matyti, — jis jį jau turi, bet netei- 


singai nukreiptą, todėl žiūri ne ten, kur reikia. Pastan- 
gos reikalingos, kad nukreiptume jį teisingai. 

— Taip. | 

— Kai kurios teigiamos sielos savybės, atrodo, 1a- 
bai panašios į tokias pačias kūno savybes; iš pradžių 
jų gali ir nebūti — jos išsiugdomos tik vėliau, lavinan- 
tis, ir tampa įpročiu. Bet sugebėjimas suprasti, kaip 
matyti, yra kažkas labiau dieviška, jis niekuomet ne- 
praranda savo galios, tik priklausomai nuo krypties 
būna čia naudingas ir pravartus, čia — nenaudingas ir 
net žalingas. Argi nesi pastebėjęs, kad tų, kuriuos va- 


dina nors ir protingais, bet netikusiais žmonėmis, sie- 


liukštė labai įžvalgi ir kad jie kiaurai mato tai, ko 
jiems reikia? Vadinasi, jų regėjimas neblogas, bet jis 
priverstas tarnauti nedorybei, ir kuo geriau jie mato, 
tuo daugiau bloga padaro. 

— Žinoma, pastebėjau. 

— Ir vis dėlto, — tariau, — jei iš pat mažens išrausi 
iš tokios sielos įgimtus polinkius, kurie tartum švini- 
niai pasvarai traukia ją į apsirijimą, smaližiavimą ir 
kitokius smagumus ir kreipia jos žvilgsnį žemyn, tai, 
išsilaisvinusi nuo jų, siela atsigręžtų į tiesą, ir tie pa- 
tys žmonės pradėtų ten skirti viską taip pat aiškiai, 
kaip dabar skiria tai, į ką yra nukreiptas jų žvilgsnis. 

— Teisybė, — sutiko Glaukonas. 

— Na, o ar iš to, Ką pasakėme, neišplaukia štai kas: 
valstybei valdyti netinka nei neišsiauklėję ir nėsuvo- 
kią tiesos žmonės, nei tie, kurie visą gyvenimą pralei- 
džia lavindamiesi,— pirmieji todėl, kad neturi vieno 
gyvenimo tikslo, kuriam pajungtų visus savo veiksmus 
ir asmeniniame, ir visuomeniniame gyvenime, o antrie- 
ji todėl, kad jie nepanorės veikti, įsivaizduodami, jog 
dar gyvi būdami persikėlė į Palaimintųjų salas 2. 

— Teisybę sakai. 

— Mūsų, valstybės kūrėjų, uždavinys yra priversti 
geriausios prigimties žmones siekti to žinojimo, kurį 
pirmai pavadinome aukščiausiu, — tai yra mokytis ma- 
tyti gėrį ir kopti į jo aukštumas; bet kai užkopę jie 

pakankamai įsižiūrės į jį, mes neleisime jiems daryti 
to, kas dabar leidžiama. 

— O kas gi? 

— Mes neleisime jiems pasilikti ten, aukštai, ir ne- 
panorėti vėl sugrįžti pas tuos kalinius * — gerai tai ar 
blogai, bet jie turės dalytis su jais jų vargais ir pa- 
garba. 

— Bet mes būsime jiems neteisingi ir versime juos 
gyventi blogiau, negu jie galėtų. 

V. — Tu, mano mielas, vėl užmiršai, kad įstatymui 
rūpi ne kurio nors vieno luomo gerovė; jis siekia ir 
stengiasi, kad visa valstybė taptų laiminga; todėl įti- 
kindamas arba prievarta jis suburia piliečius ir priver- 
čia juos dalytis vienus su kitais ta nauda, kurią kiek- 
vienas iš jų gali duoti bendruomenei; jis išugdo vals- 
tybei Žymių žmonių ne todėl, kad kiekvienas iš jų 
galėtų nukreipti savo veiklą kur panorėjęs, bet todėl, 
kad pats panaudotų juos valstybei stiprinti. 

— Tiesa, aš buvau tai užmiršęs, — pasakė Glauko- 
nas. 

— Tad įsidėmėk, Glaukonai, — tariau, — kad mes 
nenuskriausime filosofų, kuriuos išugdysime, bet teisė- 
tai priversime juos rūpintis kitais ir ginti jų interesus. 
Mes pasakysime jiems, kad kitose valstybėse žmonės, 
tapę filosofais, nedalyvauja valstybės reikaluose, nes 
Jie patys pasidarė filosofais, nepaisydami savo valsty- 
bės santvarkos poreikių,-o tas, kas išauga pats savai- 
me, niekam nėra skolingas už maitinimą; todėl ten ne- 
gali kilti noras reikalauti, kad jis atlygintų išlaidas. Bet 
jus išugdėme mes, jūsų pačių ir visos valstybės labui, 
panašiai kaip bičių spiečiuose būna vadai ir karaliai, 
jūs išauklėti geriau ir tobuliau negu anie filosofai ir 
geriau sugebate filosofiją jungti su valstybės tvarky- 
mu. Todėl jūs turite visi iš eilės leistis į kitų žmonių 
buveinę ir priprasti stebėti tamsius daiktus; kai pri- 
prasite, jūs tūkstantį kartų geriau už kitus įžiūrėsite 
ir pažinsite kiekvieną šešėlį ir žinosite, kieno atvaizdas 
jis yra, nes jau esate matę tikruosius gėrio, grožio ir 
teisingumo pavyzdžius. Tada mūsų valstybė bus įkurta 


tikrovėje, o ne sapne, kaip dabar yra daugelyje vals- 
tybių, kur vyksta tarpusavio karai ir Ųaiduokliškos 
kovos dėl valdžios, tarsi tai būtų didelis gėris. Iš tiesų 
yra štai kaip: valstybė, kurioje mažiausiai siekia val- 
džios tie, kuriems dera valdyti, yra geriausiai valdoma; 
joje nekyla jokių kivirčų. Kitaip būna valstybėje, kur 
valdantieji yra nusiteikę priešingai. 

— Tai tikra tiesa. 

— Ar tu manai, kad mūsų auklėtiniai, šitai girdė- 
dami, nepaklus ir nepanorės, atėjus kiekvieno eilei, 
triūsti kartu su piliečiais, nes jiems verčiau vieniems 
su kitais visą laiką būti grynųjų idėjų pasaulyje? 

— Jie negalės atsisakyti, — tarė Glaukonas. — Juk 
jie yra teisingi žmonės, ir mūsų reikalavimai teisingi. 
Aišku, kad kiekvienas iš jų eis valdyti tik iš parei- 
gos — priešingai, negu elgiasi dabartiniai valstybių 
valdovai. 

— Tai šit kaip yra, mano mielas. Jei tiems, kurie 
turės valdyti, surasi geresnį gyvenimo būdą, negu val- 
džios laikymas savo rankose, tai bus įmanoma sukurti 
gerai valdomą valstybę, nes tik šitokioje valstybėje 
valdys iš tikrųjų turtingi žmonės — turtingi ne aukso, 
o to, ko reikia laimingam gyvenimui: išminties ir 
dorybės. O jeigu skurdžiai, išalkę turtų, braunasi į val- 
džią, tikėdamiesi iš jos ir sau atsiplėšti kąsnelį, valsty- 
bė negali būti gerai tvarkoma, nes dėl valdžios kovo- 
jama, ir šis vidinis karas pražudo ir jame dalyvaujan- 
čius, ir visą valstybę. 

— Tikra teisybė, — sutiko Glaukonas. 

— Ar yra dar koks nors kitas gyvenimo būdas, iš- 
reiškiantis panieką valdovų gyvenimui, išskyrus tik- 
Tajai Tilosofijai atsidėjusio žmogaus gyvenimo būdą? 

— Prisiekiu Dzeusu, nėra. 

— Tačiau negalima leisti, kad ateitų į valdžią tie, 
kurie ją tiesiog įsimylėję, nes jiems teks kovoti su sa- 
vo varžovais. 

— Be abejo. 

— Tad ką kitą tu priversi eiti saugoti valstybę, jei 
ne tuos, kurie geriausiai nusimano apie valstybės val- 

dymą, be to, yra apdovanoti kitokiomis dorybėmis ir 
gyvena dorybingiau negu valstybės vyrai? 

— Nieko -kito. 

VI. — Jei nori, aptarkime, kaip išugdomi tokie 
žmonės ir kaip juos galima išvesti į šviesą, panašiai 
kaip, pasak padavimo, kai kurie iš Hado pasikėlė pas 
dievus. | 

— Kur čia nenorėsi! 

. — Šitai, atrodo, ne tas pat, kaip -apversti šukę*, 
čia reikia sielą atgręžti nuo tamsios dienos į tikrąją 
būties dieną: tokį sielos pasikėlimą mes pavadinsime 
išminties siekimu. 

— Teisingai. 

— Taigi reikia pažiūrėti, kuris iš mokslų turi šito- 
kią galią. 

— Be abejo. 

— Koks gi mokslas, Glaukonai, galėtų atitraukti 
sielą nuo tapsmo prie būties? Bet, taip sakydamas, aš 
pagalvojau štai ką: argi nesakėme, kad būsimieji filo- 
sofai jaunystėje būtinai turi susipažinti su EPS 

— Sakėme. 

— Taigi mokslą, kurio ieškome, turi Bania; dar 
ir šitai. 

— Kas? 

— Jis turi būti naudingas kariams. 

— Žinoma, turi, jei tik tai įmanoma. 

— Kaip jau sakėme, juos auklėsime gimnastika ir 
dailiaisiais menais. 

— Taip, dėl šito sutarėme. | 

— Bet gimnastika yra skirta tam, kas gali ir atsi- 
rasti, ir išnykti, — juk nuo jos priklauso, didėja ar 
mąžta kūno galia. 

— Aiškus dalykas. 

— Bet juk mes ieškome visai ne tokio mokslo. 

— Ne tokio. 

— Tai gal tokie yra dailieji menai, kuriuos aptarė- 
me anksčiau? 

— Jei atsimeni, jie kaip tik buvo tarsi atsvara 
gimnastikai: juk jie ugdo sargybinių būdą — harmoni- 


ja ugdo pusiausvyrą, nors ir neteikia žinojimo, o rit- 
mas jų veiksmams suteikia nuoseklumą. Pasakojimai — 
išgalvoti ir artimesni tikrovei — taip pat ugdo panašius 
gerus įpročius, bet žinių, vedančių į tą gėrį, kurio tu 
dabar ieškai, dailieji menai neteikia. 

— Labai teisingai man priminei, — tariau. — Iš tik- 
rųjų nieko tokio jie neteikia. Bet, mielas Glaukonai, 
kas galėtų teikti tokį žinojimą? Juk visi menai pasiro- 
dė esą. gruboki. 

— Be abejo. Koks dar žinojimas lieka, atmetus 
gimnastiką, dailiuosius ir visus kitus menus? 

— Na, gerai, jei mes, be jų, daugiau nieko neturi- 
me, tai imkime tą, kuris būdingas jiems visiems. 

— Kas gi tai? 

— Ogi tai, kuo naudojasi visi menai, mąstymas ir 
pažinimas; tai, ką kiekvienas turi išmokti pirmiausia. 

— Ką gi? 

-— Visai paprastą dalyką, — tariau: — skirti, kas 
yra vienas, du ir trys, žodžiu, skaičių ir skaičiavimo 
mokslą. Argi visi menai ir mokslai nėra priversti juo 
remtis? 

— Taip, jie yra priversti, — atsakė Glaukonas. 

— Ir Karo mokslas? 

— Tr jam šitai neišvengiama. 

— Palamedas * tragedijose kiekviena proga parodo, 
koks juokingas karvedys buvo Agamemnonas. Ar at- 
kreipei dėmesį, kad Palamedas, kuris išrado skaičius, 

sakosi suskirstęs kariuomenę į būrius ties Ilionu, su- 
skaičiavęs laivus ir visa kita, tarsi prieš tai jie nebūtų 
buvę suskaičiuoti, — matyt, Agamemnonas netgi neži- 
nojo, kiek turi kojų, jeigu nemokėjo skaičiuoti! Kaip 
tu manai, koks iš jo galėjo būti karvedys? 

— Nevykęs, jei tik iš tikrųjų taip buvo. 

VII. — Taigi, — tariau, — ar pripažinsime, kad ka- 
riams, be kitų mokslų, yra reikalingas taip pat ir skai- 
čių bei skaičiavimo mokslas? | 

— Šis mokslas būtinas, jei nori šį tą nutuokti apie 
karo meną ir apskritai jei nori būti žmogumi. 

— Ar tu įžvelgi šiame moksle tą patį, Ką ir ašė 

— O ką? 

— Atrodo, kad jis iš prigimties skatina žmogų 
mąstyti, taigi yra tai, ko mes ieškome, tik niekas ne- 
moka pasinaudoti juo kaip mokslu, vedančiu mus prie 
pačios esmės. 

— Ką tu turi galvoje — paklausė Glaukonas. 

— Pamėginsiu paaiškinti savo mintį. Bet kaip aš 
pats sau nustatysiu skirtumą tarp to, kas veda į mūsų 
tikslą, ir to, kas neveda į jį, tu pažiūrėk kartu su ma- 
nimi ir tiesiai pasakyk, su kuo sutinki, o su kuo — ne. 
Šitaip mes aiškiau pamatysime, ar teisingi mano spė- 
jimai. 

— Tai dėstyk. 

— Dėstau, o tu klausyk. Kai kurie iš juslėmis su- 
vokiamų dalykų neskatina proto tyrinėti toliau, nes 

kia nieko tikra. 

— Tu, matyt, turi galvoje daiktus, į kuriuos žiūri- 
ma iš tolo, tarsi per miglą. 

— Ne visai įspėjai, ką norėjau pasakyti. 

— Tai ką tu turi galvoje? 

— Tyrinėti neskatina tai, kas tuo pat metu nesuke- 
lia priešingo pojūčio, o tai, kas sukelia tokį pojūtį, aš 
laikau skatinančiu tyrinėti, nes pojūtis viena atsklei- 
džia ne daugiau negu kita, nesvarbu, ar jį sukelia arti, 
ar toli esantys daiktai. Pateiksiu tau pavyzdį, iš kurio 
geriau suprasi, ką sakau. Štai, sakysim, yra trys pirš- 
tai — mažasis, smilius ir vidurinysis. 

— Sakykim. 

— Turėk galvoje, kad į juos žiūrime iš arti, bet 
atkreipk dėmesį štai į ką. 

>. Ka: 

— Kiekvienas iš jų lygiai yra pirštas — šiuo atžvil- 
giu tarp jų nėra jokio skirtumo, nesvarbu, ar žiūrėsi 
į jo vidurį, ar galą, ar baltas jis, ar juodas, ar storas, 
ar laibas ir taip toliau. Dėl visų šių dalykų daugumos 
žmonių siela nėra verčiama klausti proto, kas yra pirš- 


la, nes regėjimas niekada nerodė jai, kad pirštas kar- 
lu via ir kažkas priešinga pirštui. 
Žinoma, nerodė. 
Todėl suprantama, kad šiuo atveju tai neskatina 
i neverčia mąstyti. 
- Suprantama. 

-— Bet ar iš akies galima pakankamai tiksliai nu- 
slatyti, ar pirštas didesnis, ar mažesnis, ar regėjimui 
nėra jokio skirtumo, kuris pirštas yra viduryje, o ku- 
vis — iš krašto? Ar galima apčiuopomis tiksliai nusta- 
Lyti, ar pirštas storas, ar plonas, ar minkštas, ar kietas? 
(“) ir kiti pojūčiai ar gali pakankamai šitai atskleisti? 
Ar ne taip atsitinka kiekvienam iš jų: pojūtis, skirtas 
nustatyti kietumui, yra priverstas kartu justi ir minkš- 
tumą, todėl jis praneša sielai, jog tą patį daiktą junta 
esant ir kietą, ir minkštą. 

— Taip, šitaip atsitinka. 

— "Tokiais atvejais, — tariau, — siela tikrai nežino, 
ką reiškia šis pojūtis, nes tą patį daiktą jis rodo esant 
ir kietą, ir minkštą. Lygiai taip pat siela nesupranta, 
ar daiktas sunkus, ar lengvas, jei pojūtis sunkumą žy- 
mi kaip lengvumą, o lengvumą — kaip sunkumą. 

— Tokie duomenys sielai yra keisti, ir juos reikia 
ištirti. 

— Suprantama, — pasakiau. — Tokiais atvejais sie- 
la pasitelkia protą ir mąstymą ir pirmiausia mėgina 
išsiaiškinti, ar apie vieną, ar apie du skirtingus daik- 
tus praneša jai pojūtis. 

— Kaipgi kitaip! 

— Jeigu paaiškės, kad tai du daiktai, tai kiekvie- 
nas iš jų pasirodys esąs ir kitas, ir tas pats. 

— Taip. 

— Jei kiekvienas iš jų yra vienas, o abu kartu jie 
yra du, tai šie du mąstymo bus atskirti, nes jeigu jie 
nebūtų atskirti, tai būtų mąstomi jau ne kaip du, o 
kaip vienas. 

— Teisingai. 

— Juk tvirtiname, kad regėjimas. didumą ir mažu- 
mą suvokia ne skyrium, bet kartu, kaip tam tikrą vie- 
nybę, ar ne? 

— Taip. 

— Kad šitai išaiškintų, mąstymas turi ištirti didu- 
mą ir mažumą ne kaip susijusius, bet skyrium — prie- 
šingai, negu darė regėjimas. 

— Teisybė. 

— Todėl mums ir kyla klausimas, kas gi yra didu- 
mas ir mažumas. : 

— Kaip tik todėl. 

— Taigi vieną mes vadiname protu suvokiamu, o 
kitą — regimu. | 

— Visai teisingai, — sutiko Glaukonas. 

VIII. — Štai šitai aš ir norėjau pasakyti: vieni da- 
lykai skatina protą veikti, o kiti — ne, ir prie pirmųjų 
aš priskyriau tuos, kurie sukelia priešingus pojūčius, 
o prie antrųjų — tuos, kurie tokių pojūčių nesukelia 
ir todėl nežadina mąstymo. 

+ — Jau supratau, — tarė Glaukonas. — Man irgi taip 
atrodo. 

— Na, o skaičius ir vienetas prie kurių priklauso? 

— Nežinau. 

— Bet gali spręsti iš to, ką sakėme. Jeigu kažkas 
vienas gerai suvokiamas pats savaime, nesvarbu, ar re- 
gėjimu, ar kokiu kitu pojūčiu, tai nekyla noras išsi- 
aiškinti jo esmę, kaip aš parodžiau piršto pavyzdžiu. 
O jeigu jame nuolat reiškiasi ir kokia nors priešingy- 
bė ir jis yra tiek pat vienetas, tiek pat ir jo priešin- 
gybė, tada jau reikia spręsti, ir siela būna priversta 
suglumti, ieškoti, išjudinti savo mintį ir klausti savęs, 
kas gi yra vienetas pats savaime. Šitaip vieneto paži- 
nimas vestų į būties stebėjimą ir skatintų tai“. 

— Bet ne mažiau šitai pasireiškia ir tuo atveju, kai 
stebime tai, kas tapatu: tą patį mes matome ir kaip 
vieną, ir kaip nesuskaičiuojamą daugybę. 

— Jei taip yra vieneto atžvilgiu, tai tas pat bus ir 
kiekvieno skaičiaus atžvilgiu! 

— Kaipgi kitaip! 


— Bet juk skaičiavimas ir aritmetika ištisai remiasi 
skaičiumi. 

— Žinoma. 

— Vadinasi, šitie mokslai kaip tik ir veda į tiesą. 

— Puikiausiai. 

— Taigi tai ir yra tie mokslai, kurių mes ieškome. 
Kariui juos būtina perprasti, kad mokėtų rikiuoti ka- 
riuomenę, o filosofui — kad išeitų iš tapsmo srities ir 
pasiektų esmę. Kitaip jis niekada netaps mąstytoju. 

— Iš tikrųjų taip. 

— O mūsų sargybinis yra ir karys, ir filosofas. 

— Be abejo. 

— Taigi, Glaukonai, šitą mokslą reikėtų įstatymu 


padaryti privalomą tiems, kurie užims valstybėje aukš- 
čiausias vietas, ir įtikinti juos, kad būtina mokytis * 


skaičiavimo, bet ne kaip papuola, o tol, kol protu pa- 
sieks pačią skaičių prigimtį ne dėl pirkimo ir pardavi- 
mo, kaip daro pirkliai ir prekiautojai, bet karo tiks- 
lais ir Kad palengvintų sielai pereiti nuo tapsmo prie 
tiesos ir esmės. 

— Puikiai kalbi. 

— Dabar, aptaręs su jumis skaičiavimo mokslą, aš 
suprantu, koks jis puikus ir daugeliu atžvilgių naudin- 
gas mūsų tikslui, jeigu jo mokomasi dėl pažinimo, o 
ne dėl prekiavimo. 

— Kuo gi jis naudingas? — paklausė Glaukonas. 

— Tuo, kad, kaip ką tik sakėme, jis atkakliai vi- 
lioja sielą aukštyn ir priverčia samprotauti apie skai- 
čius pačius savaime, jokiu būdu neleisdamas pakeisti 
jų skaičių turinčiais regimais ir apčiuopiamais kūnais. 
Tu žinai, kad dideli šio mokslo žinovai juokiasi iš to, 
kuris mintyse mėgina padalyti patį vienetą — jie neno- 
ri net girdėti apie tai. Bet jeigu tu vis dėlto vienetą 
suskaidysi, jie vėl sudaugins dalis, bijodami, kad vie- 
netas gali pasirodyti esąs ne vienetas, bet daugybė 
vieno dalių. 

— Teisingai kalbi. 

— Kaip tu manai, Glaukonai, ką jie atsakytų, jei 
kas nors jų paklaustų: „„(Garbieji žmonės, apie kokius 

skaičius jūs samprotaujate? Ar ne apie tuos, kuriuose 
vienetas iš tikrųjų yra toks, kokiu jūs jį laikote, — tai 
yra bet kuris vienetas yra lygus bet kuriam vienetui, 
nė kiek nuo jo nesiskiria ir neturi savyje jokių dalių?“ 

— Aš manau, jie atsakytų, jog kalba apie skaičius, 
kuriuos galima tik mąstyti — nieko kita su jais negali- 
ma daryti 7. 

— Dabar tu matai, mano mielas, kad šitas mokslas 
mums tikrai būtinas, nes jis, pasirodo, verčia sielą pa- 
sitelkti mąstymą, siekiant tiesos. 

— Ir kaip sumaniai jis šitai daro! 

— O ar nesi pastebėjęs, kad iš prigimties skaičia- 
vimui gabūs žmonės greitai, galima sakyti, perpranta 
ir visus kitus mokslus; net tie, kurių galvosena lėta, 
jeigu jie mokomi skaičiavimo ir nuolat lavinasi, nors 
ir neturi iš to kitokios naudos, tai bent jau tampa įžval- 
gesni, negu anksčiau buvo. 

— Tai tiesa, — pritarė Glaukonas. 

— Aš manau, kad nelengvai ir nedaug rastum to- 
kių mokslų, kurie besimokančiajam suteiktų daugiau 
vargo ir pareikalautų daugiau pastangų negu šis. 

— Sutinku. 

— Dėl visų šių priežasčių negalima šito mokslo pa- 
likti nuošalyje, būtina mokyti jo gabiausius žmones. 

— Pritariu tau. 

IX. — Šitą mokslą jau priėmėme. Bet yra ir kitas 
mokslas, susijęs su šituo. Pažiūrėkime, ar jis tiks 
mums. 

— Koks mokslas? Ar tu turi galvoje geometriją 3? 

— Taip, ją, — atsakiau. 

— Kadangi ja naudojamasi karo reikaluose, aiškų, 
kad ji mums tinka. Juk kai reikės įrengti stovyklą, 
užimti įtvirtintas vietoves, sutelkti ir išskleisti kariuo- 
menę ir įvairiai ją išdėstyti ir mūšio, ir žygio metu, 
geometrijos žinovas, žinoma, pasirodys pranašesnis už 
tą, kuris neišmano šio mokslo. 

— Bet šiems reikalams pakanka paprasčiausių ži- 
nių iš geometrijos ir skaičiavimo mokslo. Tačiau rei- 
kia išsiaiškinti, ar svarbiausioji jos dalis, kuri plačiau- 


11 laikoma, veda mus į mūsų tikslą — padeda mums 
rvelpli gėrio idėją. O mes teigiame, kad į šį tikslą ve- 
da visa tai, kas priverčia sielą atsigręžti į tą sritį, 
kurioje glūdi didžiausia būties palaima — ją siela ir 
turi išvysti bet kokia kaina. 

- Teisingai kalbi, — tarė Glaukonas. 

- Vadinasi, jei geometrija verčia stebėti esmę, ji 
mums tinka, o jei tapsmą — netinka. 

- Mes tikrai šitai tvirtiname. 

— Bet aš manau, kad visi, kurie šį tą nutuokia 
apie geometriją, neneigs, kad šis mokslas yra visai 
priešingas tiems posakiams, kuriuos vartoja juo užsi- 
wmantys Žmonės. 

— Kokiems? — paklausė Glaukonas. 

— Jie kalba labai juokingai ir nenatūraliai. Mat 
jie į geometriją žiūri kaip praktikai ir vartoja tokius 
posakius, kaip „nubraižysime“ kvadratą, ,,„nubrėšime“ 
liniją, „pridėsime“ ir taip toliau, o iš tikrųjų šiuo 
mokslu užsiimama tik pažinimo dėlei. 

— Suprantama. 

— Ar nepasakius mums dar štai ką... 

— Ką gič 


— Kad šiuo mokslu užsiimama, siekiant pažinti am- 


Zinąją būtį, o ne tai, kas atsiranda ir žūsta. 

— Teisybė; iš tikrųjų geometrija yra amžinosios 
būties pažinimas. 

— Taigi, gerbiamasis, ji veda sielą į tiesą ir vei- 
kia filosofinį mąstymą, pakylėja jį aukštyn, tuo tarpu 
dabar jis yra žemesnis negu dera. 

— Taip, ji netgi labai jį paveikia. 

— Todėl, — tariau, — reikia kuo griežčiau paragin- 
ti mūsų puikiosios valstybės piliečius, kad jie pasirū- 
pintų geometrija — juk ji teikia ir nemažą papildomą 
naudą. 

— Kokią? — paklausė Glaukonas. 

— Tu jau pats pasakei, kam ji naudinga: karo rei- 
kalams. Be to, ji padeda geriau perprasti ir kitus moks- 
lus. Mes žinome, koks didelis skirtumas tarp to, kuris 
mokėsi geometrijos, ir to, kuris jos nesimokė. 

— Prisiekiu Dzeusu, labai didelis skirtumas! 

— Tad tai bus antrasis dalykas, kurio turės moky- 
tis mūsų jaunuoliai. 

— Taip. 

X. — Na, o trečiasis dalykas bus astronomija. Kaip 
tu manai? 

— Ir man taip atrodo. Atidūs metų laikų, mėnesių 
ir metų kaitos stebėjimai naudingi ne tik žemdirbiams 
ir jūrininkams, bet ne mažiau ir karo vadams. 

— Tai malonu iš tavo pusės! Matyt, bijai, kad dau- 
gumai nepasirodytų, jog teiki. nenaudingus mokslus. 
Bet mūsų pasirinktieji mokslai yra naudingi, nors tą 
naudą sunku suvokti. Mat jie apvalo ir atgaivina kiek- 
vieno sieloje tam tikrą įrankį, kurį kiti užsiėmimai su- 
gadina ir apakina. Jį išsaugoti tūkstantį kartų svar- 
biau negu akis, nes tik jo dėka galima išvysti tiesą. 
Tie, kurie tau pritaria, labai išgirs tavo žodžius, bet 
tie, kurie to niekada nėra pajutę, sakys, jog tu kalbi 
niekus. Mat jie iš to nemato jokios kitos naudos, išsky- 
rus praktinę. Tad žiūrėk, su kuriais žmonėmis tu kalbi; 
o gal nei su vienais, nei su kitais, tik pats sau dėl savęs 
paties? Bet tada tu negali prieštarauti, jei kas pasinau- 
dotų tais tavo samprotavimais. 

— Aš labiausiai mėgstu kalbėti pats sau, pats kelti 
klausimus ir pats į juos atsakinėti. 

— Jei taip, tai grįžkime atgal, nes mes neteisingai 
nustatėme po geometrijos einantį dalyką. 

— Kurgi mes suklydomeė — paklausė Glaukonas. 

— Po paviršių mes ėmėmės aplinkui besisukančių 
kietų kūnų, o pirmiau reikėtų ištirti juos pačius? — 
juk po antrojo matavimo teisingiau būtų išnagrinėti 
trečiąjį: jis būdingas kubams *? ir viskam, kas turi gylį. 

— Tai tiesa, Sokratai, bet čia, atrodo, dar niekas 
neatskleista. 

— Dėl dviejų priežasčių, — pasakiau. — Pirmoji 
priežastis yra ta, kad nė viena valstybė negerbia tokio 
mokslo, jis menkai tyrinėjamas, nes yra sunkus. Ant- 
toji priežastis — ta, kad tyrinėtojai neturi vadovo, 0 
be jo jie negali nieko išrasti. Bet sunku tikėtis, kad 


toks vadovas atsirastų, o jeigu ir atsirastų, tai tie, ku- 
itt tyrinėja šituos dalykus, dėl išdidumo nepanorėtų 
jo klausyti. Jei visa valstybė gerbtų tokius užsiėmimus 
ir remtų juos, tada tyrinėtojai paklustų ir, be paliovos 
iLemptai dirbdami, atskleistų tiriamo dalyko savybes. 
Net ir dabar, kai dauguma niekina šiuos užsiėmimus 
ir trukdo, o ir patys tyrinėtojai nesuvokia jų naudin- 
„umo, jie vis dėlto vystosi — tokie jie yra patrauklūs. 
Tad nenuostabu, kad atsirado šis mokslas. 

— Iš tikrųjų jis labai patrauklus. Bet paaiškink 
man, ką tik ką sakei: paviršių tyrinėjimą tu priskyrei 
geometrijai? 

— Taip. 

— Po jos ėmeisi astronomijos, bet paskui vėl grį- 
žai atgal. | . 

— Matai, aš taip skubėjau kuo greičiau viską iš- 
dėstyti, kad išėjo lėčiau. Po geometrijos turėtų eiti 
gylio. matavimo mokslas, bet Kadangi jis juokingai 
prastai teištirtas, aš peršokau jį ir perėjau prie astro- 
nomijos, besisukančių kūnų mokslo. 

— Teisingai kalbi. 

— Taigi atsronomija yra ketvirtoje vietoje — pas- 
taruojų metu ji tarsi užmiršta, bet atgis, jei tik vals- 
tybė ja užsiims. 

— Suprantama. Kadangi neseniai prikišai man, kad 
aš išgyriau ją banaliai; tai dabar ją išgirsiu pagal tave. 
Man atrodo, visiems turi būti aišku, jog ji verčia sielą 
žvelgti aukštyn ir veda ją ten, kuo toliau nuo viso to, 
kas yra čia. 

— (Galbūt visiems ir aišku, tik ne man. Man taip 
neatrodo. 

— O kaip tau atrodo? — paklausė Glaukonas. 

— Jeigų užsiimsi astronomija taip, kaip tie, kurie 
ją prilygina filosofijai, tai ji netgi labai nukreipia mū- 
sų žvilgsnius žemyn. 

— Ką tu turi galvoje? 

— Man atrodo, — tariau, — kad tu puikiai pats sau 
nusprendei, kaip galima pažinti aukščiausiuosius daly- 
kus. Jei kas nors, užvertęs galvą, apžiūrinės išmargin- 

"tas lubas ir ten kai ką matys, tu, ko gera, sakysi, kad 
'jis mato ne akimis, o protu! Galbūt tu teisingai ma- 


nai — aš esu kvailokas ir negaliu manyti, kad koks 
nors kitas mokslas verstų sielą žvelgti aukštyn, išsky- 
rus tą, kuris tiria būtį ir tai, kas nematoma. Nesvarbu, 
ar kas išsižiojęs žiūri aukštyn, ar prisimerkęs — žemyn, 
jis nieko nepažins, nes tokių dalykų negalima pažinti, 
ir tokiu atveju siela žiūri ne aukštyn, o žemyn, ne- 
svarbu, ar žmogus gulėtų kniūpsčias ant žemės, ar 
plauktų ant nugaros jūroje. 

XI. — Taip, pelnytai man kliuvo! — pasakė Glau- 
konas. — Tu teisus. Bet sakyk, kaip, tavo nuomone, 
reikėtų mokytis astronomijos kitaip, negu šitai daroma 
dabar, ir kuo ji naudinga mūsų tikslui? 

— Štai kaip. Margieji dangaus skliauto raštai, puo- 
šiantys regimąją sritį, yra gražiausi ir tobuliausi iš to- 
kių daiktų, bet vis dėlto jie toli gražu neprilygsta tik- 
riesiems daiktams, kurie tikruoju greičiu ir tikruoju 
lėtumu, tikruoju kiekiu ir visais galimais tikrais pa- 
vidalais juda vieni kitų atžvilgiu ir kartu juda visa, 
kas yra juose. Juos galima suvokti tik protu ir mąs- 
tymu, bet ne regėjimu. O gal tu kitaip manai? 

— Jokiu būdu, — atsakė Glaukonas. 

— Vadinasi, dangaus raštais reikia naudotis kaip 
pagalbine priemone, kad pažintume tai, kas nematoma, 
panašiai kaip jeigu mums pakliūtų į rankas puikūs ir 
kruopštūs Dedalo *!! ar kurio kito meistro ar dailininko 
kūriniai. Žmogus, nusimanantis apie geometriją, pa- 
žvelgęs į juos, pripažintų, kad jie puikiai nubraižyti, 
bet būtų juokinga tyrinėti juos rimtai, kaip įgalinan- 
čius pažinti lygybės, dvejinimo ar kokius nors kitus 
santykius. 

— Tikrai būtų juokinga! 

— Ar tu manai, kad tikras astronomas, žiūrėdamas 
į žvaigždžių judėjimą, nebūtų įsitikinęs tuo pačiu? Jis 
manytų, kad viskas sutvarkyta kuo puikiausiai — juk 
kūrėjas taip sukūrė dangų ir visa, kas yra danguje: 
santykius tarp dienos ir nakties, paros ir mėnesio, mė- 


nesi) ir metų, žvaigždžių ir visų šių dalykų ir vienų 
+vaieždžių su kitomis. Bet argi jam neatrodys kvaila 
manyti, kad visa tai visada vyksta vienodai ir nepati- 
ra jokių nukrypimų, ir visokiais būdais siekti prieiti 
tiesą, nors dangaus šviesuliai turi kūną ir yra regimi? 

-— Tavęs pasiklausius, ir man taip atrodo. 

-— Taigi, — tariau,— astronomiją — kaip ir geomet- 
tiją — tyrinėsime, remdamiesi bendrais teiginiais, o tai, 
kas yra danguje, paliksime nuošalyje, jeigu iš tikrųjų 
norime perprasti astronomiją ir protingąjį mūsų sielos 
pradą, kurio iki šiol nepanaudojome, padaryti nau- 
(lingą. 

— Tu keli astronomijai daug sunkesnį uždavinį, 
palyginti su tuo, kaip įi dabar tyrinėjama. 

— Aš manau, kad ir kiti mūsų nurodymai bus pa- 
našūs, jei esame rimti įstatymų leidėjai. 

XII. — O ar galėtum pasakyti dar kokį mokslą, 
kuris tiktų mūsų tikslui? 

— Dabar taip staiga negalių, — atsakė Glaukonas. 

— Judėjimas, mano nuomone, būna kelių rūšių. 
Visas jas išvardyti galėtų nebent žinovas, bet dvi rūšis 
Žinome ir mes. 

— Kokias? 

— Be tos, kurią minėjome, yra dar viena, ją ati- 
tinkanti. 

— Kokia? 

— Panašiai kaip mūsų akys yra nukreiptos į astro- 
nomiją, taip mūsų ausys — į darnių sąskambių judėji- 
mą; šie du mokslai yra tarsi broliai, kaip tvirtina pita- 
goriečiai, ir mudu, Glaukonai, jiems pritarsime 'Ž, ar 
ne? 

— Be abejo. 

— Kadangi dalykas yra sudėtingas, tai mes išklau- 
sysime, Kaip jie visa tai aiškina — galbūt jie dar ką 
a0rs pridurs. Bet kad ir kaip būtų, mes laikysimės sa- 
vo nusistatymo. 

— Kokio? 

— Žiūrėsime, kad mūsų auklėtiniai nemėgintų iš- 
mokti ko nors netobulo ir nukreipto ne į lą tikslą, i 

kurį visada viskas turi būti nukreipta, kaip mes 
ką tik sakėme dėl astronomijos. Argi nežinai, kad ta 
pati klaida daroma ir harmonijos atžvilgiuė Kaip ir 
astronomai, žmonės šioje srityje triūsia tuščiai — jie 
matuoja ir lygina girdimus sąskambius ir garsus. 

— Prisiekiu dievais, jie elgiasi juokingai. Jie kalba 
apie kažkokius „sutankėjimus“ ir ištempia ausis, tarsi 
klausydamiesi garsų, sklindančių iš kaimyninio namo; 
vieni teigia, kad tarp dviejų garsų dar girdimas kaž- 
koks kitas garsas — kaip tik čia ir esąs mažiausias 
tarpas, kurį reikia imti matavimo vienetu; kiti šitai už- 
ginčija ir tikina, kad čia nesą jokio skirtumo tarp 
garsų, bet ir vieni, ir kiti ausis vertina labiau už protą. 

— Tu turi galvoje tuos šaunuolius, kurie neduoda 
stygoms ramybės, visaip jas mėgina, įtempdami suky- 
nėmis. Nenorėdamas vilkinti pasakojimu, kaip jie 
plektru užgauna stygas, kaip kaltina jas, jei jos atsi- 
sako skambėti, arba puikuojasi jomis, aš nutrauksiu jį 
ir pasakysiu, kad turėjau galvoje ne jų, o tų, kuriuos 
sakėme išklausinėsią apie harmoniją, atsakymus. Juk 
jie elgiasi lygiai taip pat, kaip ir astronomai: jie ieš- 
ko skaičių klausa suvokiamuose sąskambiuose, bet ne- 
pakyla iki bendrųjų klausimų ir nebando išsiaiškinti, 
kurie skaičiai yra harmoningi, o kurie — ne ir kodėl *š, 

— Tai, apie ką tu kalbi, būtų nuostabu! — tarė Glau- 
konas. 

— Taip, tai iš tikrųjų būtų naudinga, ieškant gro- 
žio ir gėrio; kitaip neverta ir stengtis. 

— Be abejo. 

XIII. — Jei, tirdami visus šiuos mūsų apžvelgtus 
dalykus, nustatysime jų bendrumą ir giminingumą ir 
išsiaiškinsime, kuriuo atžvilgiu jie artimi vienas kitam, 
tai aš manau, kad šitai padės mums siekti mūsų užsi- 
brėžto tikslo, ir mūsų triūsas nenueis veltui. Priešingu 
atveju iš jo nebūtų jokios naudos. 

— Ir man taip atrodo. Bet tai, apie ką tu kalbi, So- 
kratai, yra labai sudėtinga. 

— Tu turi galvoje įvadinę dalį, ar ką nors kita? 
Juk žinome, kad tai tik įžanga dainos, kurią reikia iš- 


mokti. Negi tu manai, kad tas, kuris gerai išmano šiuos 
(lalykus, yra ir puikus dialektikas? 

- Prisiekiu Dzeusu, ne! Tarp jų sutikau tik vieną 
kilą tokį. 

— O žmonės, kurie nesugeba pateikti protingo įro- 
(lymo arba suvokti kitų įrodymų, niekada nežinos nie- 
ko iš to, ką mes laikome esant būtina žinoti. 

-— Aišku, nežinos, — pritarė Glaukonas. 

— Taigi, Glaukonai, ar tai nebus kaip tik ta daina, 
kurią traukia dialektika? Ji suvokiama protu, tuo tar- 
pu regėjimo galia norėtų ją atkurti; bet juk jos pas- 
tangos ką nors įžiūrėti yra nukreiptos į pačias gyvas 
būtybes, į pačias žvaigždes, pagaliau į pačią Saulę. O 
kai kas nors bando samprotauti, jis, apeidamas poju- 
čius, siekia vien tik protu pasiekti kiekvieno daikto 
esmę ir nesustoja tol, kol pačiu protu nesuvokia gėrio 
esmės; galų gale jis atsiduria pačioje protu suvokia- 
mos srities viršūnėje, panašiai kaip anas užkopia į re- 
gimosios srities viršūnę. 

— Tikra teisybė. 

— Tai kaip? Ar šito kelio nepavadinsi dialektiniu? 

— Na, o toliau? 

-— Tai bus išsilaisvinimas iš grandinių, atsigręžimas 
nuo šešėlių į atvaizdus ir šviesą, išėjimas iš požemio 


į Saulę. Jei ir tada bus neįmanoma žiūrėti į gyvas bū- 


tybes, augalus ir Saulę, vis dėlto geriau žiūrėti į die- 
viškus atspindžius vandenyje ir realių daiktų šešėlius, 
negu į.atvaizdų šešėlius, sukurtus šviesos šaltinio, ku- 
ris pats yra tik šešėlis, palyginti su Saule. Visi mūsų 
aptartieji Mokslai suteikia šią galimybę ir kilniausiąjį 
mūsų sielos pradą veda aukštyn, į to, kas iš visos esa- 
ties tobuliausia, stebėjimą, panašiai kaip pirmuoju at- 
vejų aiškiausias mūsų kūno pojūtis yra nukreiptas į 
tai, kas ryškiausia kūniškame ir regimame pasaulyje. 

—— Tarkime, kad taip ir yra, nors man sunku su tuo 
sutikti. Bet, kita vertus, sunku ir nesutikti. Kadangi 
apie tai kalbame ne tik dabar ir dar ne kartą teks 
prie to sugrįžti, tai, tarę, kad iš tikrųjų taip yra, pe- 
reikime prie pačios dainos — išnagrinėkime ją taip pat 

smulkiai, kaip ir šią įžangą. Taigi pasakyk mums, kas 
būdinga šiam sugebėjimui samprotauti, į kokias rūšis 
jis skirstomas ir kokie keliai veda į jį. Jie, atrodo, 
atveda į tikslą — jo pasiekimas būtų tarsi atokvėpis 
keliautojui ir jo kelionės galas. 

— Mielas Glaukonai, — tariau, —tu kol kas ne- 
įstengsi sekti paskui mane, nors man tikrai netrūksta 
geros valios ir ryžto. O tu juk pamatytum jau nebe 
atvaizdą to, apie ką mes kalbame, o pačią tiesa — bent 


jau kokia ji man atrodo. Ar iš tikrųjų taip yra, kol 


kas neverta dėl to guldyti galvos, bet pamatyti šitai 
būtinai reikia — tą galiu teigti. Ar ne? 

— Žinoma. 

— Turbūt taip pat galima tvirtinti, kad tik sugebė- 
jimas samprotauti gali parodyti šitai žmogui, nusima- 
nančiam apie mūsų ką tik aptartus mokslus, — kitaip 
tai jokiu būdu neįmanoma. 

— Ir šitai verta tvirtinti, — sutiko Glaukonas. 

— Niekas mums neįrodys, jog esą galima paban- 
dyti kokiu nors kitu būdu nuosekliai aprėpti visa — 
tai yra bet kurio daikto esmę. Juk visi kiti būdai arba 
yra susiję su žmonių nuomonėmis ir troškimais, arba 
tiria daiktų atsiradimą ir jungimą, arba rūpinasi viso 
to, kas auga ir jungiasi, palaikymu. Kai dėl kitų moks- 
lų, kurie, kaip sakėme, mėgina pasiekti nors šį tą iš 
būties — geometrija ir jai artimi mokslai, — tai būtis 
jiems tik sapnuojasi, o iš tikrųjų jie neįstengs jos iš- 
vysti, kol naudosis savo prielaidomis, laikydami jas 
nepajudinamomis, nes negali jų pagrįsti. Jeigu pradedi 
tuo, ko nežinai, o pabaiga ir vidurys taip pat yra su- 
pinti iš to, ko nežinai, tai ar šitai, nepaisant visų tų 
dalykų suderinimo, gali kada nors tapti žinojimu? 

— Jokiu būdu ne, — atsakė Glaukonas. 

XIV. — Taigi, —tariau, — tik dialektinis metodas 
eina teisingu keliu ir, atmesdamas prielaidas, pakyla 
iki paties prado, kad pagrįstų savo išvadas; jis pama- 
žu išlaisvina mūsų sielos žvilgsnį, tarsi panirusį į bar- 
bariškumo purvą, ir nukreipia jį aukštyn, pasinaudoda- 
mas kaip pagalbininkais ir tarnais tais menais, kuriuos 


aplarėme. Iš įpročio mes dažnai vadiname juos moks- 
luis, bet jiems reikėtų kito pavadinimo, nes jie ne to- 
kic akivaizdūs kaip mokslas, nors ir aiškesni už nuo- 
mones. Man atrodo, juos anksčiau pavadinome nuo- 
voka. Bet neverta ginčytis dėl pavadinimo, kai reikia 
aiškintis tokius svarbius dalykus, kaip šie. e 

— Tikrai neverta; svarbu tik, kad pavadinimas aiš- 
kiai rodytų, kas turima galvoje. 

— Tada mus patenkins, kaip ir anksčiau, tokie pa- 
vadinimai: pirmoji pakopa — žinojimas, antroji — nuo- 
voka, trečioji — tikėjimas ir ketvirtoji — spėjimas; dvi 534 
paskutiniosios sudaro numonę, o dvi pirmosios — mąs- 
tymą. Nuomonė susijusi su tapsmu, o mąstymas — su 
esme. Koks yra santykis tarp esmės ir tapsmo, toks 
pat yra ir tarp mąstymo ir nuomonės; o koks yra san- 
tykis tarp mąstymo ir nuomonės, toks pat yra ir tarp 
žinojimo ir tikėjimo, tarp nuovokos ir spėjimo. Su- 
skirstymą į dvi sritis — į tai, ką mes manome, ir tai, 
ką suvokiame protu, —ir tų pavadinimų bei jais žy- 
mimų dalykų atitikimą mes, Glaukonai, paliksime nuo- 
šalyje, kad išvengtume daug kartų ilgesnių samprota- 
vimų negu ankstesnieji. 

— Aš tau pritariu, kiek įstengiu sekti tavo mintį. b 

— Tu, žinoma, dialektiku vadini tą, kuriam priei- 
namas kiekvieno daikto esmės įrodymas. O jeigu kas 
šito nesugeba, tai tu sakysi, kad kuo mažiau jis gali 
pagrįsti šitai sau ir kitiems, tuo mažiau jis turi ir su- 
pratimo apie tai. 

— Kaipgi nesakysi! 

— Panašiai yra ir su gėriu. Kas nesugeba apibrėžti 
gėrio idėjos ir išskirti jos iš visų kitų idėjų, kas, tarsi 
karys mūšio lauke, neprasiveržia pro visas kliūtis, C 
siekdamas įrodymo, pagrįsto ne nuomone, 0 esmės su- 
pratimų, kas neina pirmyn, skatinamas tvirto įsitikini- 
mo, apie tą sakysi, kad jis nepažįsta nei gėrio paties 
savaime, nei apskritai jokio gėrio, o jeigu jis kokiu 
nors būdu ir palytės gėrio šešėlį, tai ne žinojimo, otik 
nuomonės dėka. Toks žmogus leidžia dabartinį savo 
gyvenimą snausdamas ir sapnuodamas ir, nespėjęs pa- 

busti šiame pasaulyje, atsidurs Hade ir ten visiškai 
užmigs. 

— Prisiekiu Dzeusu, aš tikrai šitaip sakysiu. 

— O savo vaikams — kuriuos dabar augini ir auk- 
lėji tik savo vaizduotėje, — jei iš tikrųjų tektų juos 
auginti, manau, neleistum valdyti valstybės ir tvarkyti 
svarbiausių reikalų, kol jie yra nebylūs (aldoyovę) tarsi 
brėžinio linijos **. 

-— Žinoma, ne, — atsakė Glaukonas. 

— Tu įstatymu paskirsi jiems ypač tokį auklėjimą, 
kuris įgalintų juos kuo puikiausiai išmanyti klausimų 
kėlimo ir atsakymo į juos meną. kB 

— Mes abu išleisime-tokį įstatymą. 

— Vadinasi, tu manai, kad dialektika apvainikuos 
visus mokslus, ir būtų neteisinga kokį nors kitą moks- 
lą vertinti labiau už ją — juk ji yra jų visų viršūnė. 

— Taip. 

XV. — Dabar tau belieka nustatyti, ką mes moky- 
sime šių dalykų ir kokiu būdu. 

— Aišku. 

— Ar prisimeni, kokius valdovus mes parinkome, 
kai kalbėjome apie jų parinkimą? 

— Kaipgi neprisiminsi! 

— Apskritai, — tariau,— reikia parinkti tokius žmo- 
nes, kokius tada nurodėme, — ištvermingiausius, nar- 
siausius ir, pagal galimybes, gražiausius. Be to, reikia 
ieškoti ne tik kilnių ir tvirto būdo žmonių, bet ir žiū- 
rėti, kad jie iš prigimties būtų tinkami tokiam auklė- 
jimui. 

— Kokių gi savybių jie privalo turėti? 

— Jie, mano mielas, turi būti gabūs mokslams ir 
nuovokūs. Mat mokslų galia Žmones gąsdina kur kas 
labiau negu gimnastika: šie sunkumai labiau liečia 
sielą, yra jos ypatybė; Kūnas čia nedalyvauja. 

— Teisybė. 

— Taip pat jie turi būti geros atminties, nepalau- 
žiami ir darbštūs. Kitaip argi jie, tavo manymu, norės 
pakelti ir kūniškus sunkumus, ir, be to, dar tiek mo- 
kytis ir lavintis? 


Tokio nerasime, nebent tai būtų iš prigimties 
apdlovanotas nepaprastais gabumais žmogus. 

Mūsų laikų klaida ir filosofijos negerbimo prie- 
zastis,. Kaip jau sakėme, yra ta, kad filosofijos imasi 
įos neverti žmonės; jos turėtų imtis ne žemi, o kilnūs 
Žmonės. | 

— Ką tu turi galvoje? — paklausė Glaukonas. 

— Visų pirma, — tariau, — kas nori imtis filosofi- 
jos, to darbštumas neturi šlubuoti, kaip būna, kai žmo- 
gus yra tik pusiau darbštus, o visur kitur vengia sun- 
kumų. Toks yra žmogus, kuris mėgsta gimnastiką, 
medžioklę ir visa, kas lavina kūną, bet nemėgsta moky- 
tis, samprotauti, tyrinėti ir nekenčia tokio pobūdžio 
sunkūmų. Šlubas bus ir tas, kuris mėgs tik šiems prie- 
šingus dalykus. 

— Labai teisingai kalbi. 

— Ar ne tą patį pasakysime ir tiesos atžvilgiuė Ar 
nevadinsime suluošinta tos sielos, kuri nekenčia tyči- 
nio melo, pati jo bodisi ir labai piktinasi, kai kiti me- 
luoja, bet atsitiktiniam melui nuolaidžiauja ir, sugauta 
nieko neišmananti, nesigėdi lengvabūdiškai išsivolioju- 
si nemokšiškume tarsi kiaulė purve? 

—- Visa tai tikra teisybė. 

— Tr nuosaikumo, narsumo, didžiadvasiškumo bei 
visų kitų dorybės dalių atžvilgiu taip pat reikia skirti 
kilnų žmogų nuo žemo. Kas nemoka atskirti tokių da- 
lykų — ar paskiras žmogus, ar valstybė, — tas, pats ši- 
to nepastebėdamas, pasitelks vieniems ar kitiems rei- 
kalams — kaip draugus arba kaip valdovus — šlubus ir 
žemus žmones. 

— Iš tikrųjų dažnai šitaip atsitinka, — pritarė Glau- 
konas. 

— Taigi — tariau,— dėl to mes turime būti labai 
atidūs. Jeigu mes parinksime sveiko kūno ir sveikos 
sielos žmones ir auklėsime juos kilniais mokslais ir 
uolia mankšta, tai pats teisingumas nieko negalės mums 
prikišti, ir mes išsaugosime sveiką valstybę ir jos 
santvarką; O jei pasirinksime netinkamus žmones, tai 

išeis priešingai, ir filosofijai užtrauksime dar didesnes. 
patyčias. 

— Tai būtų gėda, — tarė Glaukonas. 

— Didelė gėda. Bet atrodo, kad aš darausi juokin- 
gas. 

— Kodėl? — paklausė Glaukonas. 

— Aš užmiršau, kad mes tik žaidžiame, ir pradėjau: 
kalbėti, stengdamasis kiek įmanydamas. Mat kalbėda- 
mas nuolat žvilgčiojau į filosofiją ir mačiau, kaip ji 
neteisingai drabstoma purvais. Įširdęs ant kaltininkų, 
įsikarščiavau ir ėmiau kalbėti pernelyg rimtai. 

— Prisiekiu Dzeusu, man, kaip klausytojui, neatro- 
do, kad būtum smarkiau kalbėjęs. 

— Už tai man, kaip oratoriui, taip atrodo. Bet neuž- 
mirškime štai ko: tada, kalbėdami apie parinkimą ieško- 
jome pagyvenusių žmonių, o dabar pasirodo, kad šitai 
netinka — juk negalima tikėti Solonu, kuris sako, kad 
sendamas žmogus. gali daug ko išmokti — priešingai, 
šitai jis dar mažiau gali negu bėgti! Visi dideli ir sun- 
kūs darbai tinka jauniems. 

— Be abejo. 

XVI. — Vadinasi, jau iš mažens reikia mokyti arit- 
metikos, geometrijos ir kitų mokslų, kuriuos reikia 
išeiti prieš dialektiką, bet negalima mokyti prievarta. 

— Ką tu tuo norėjai pasakyti? 

— Laisvas žmogus nė vieno mokslo neturi mokytis 
vergiškai. Prievartinis kūno mankštinimas nesusilp- 
nina kūno, bet prievarta sielai įkaltos žinios yra ne- 
tvirtos. 

— Teisybę sakai. 

— Todėl, mano mielas, vaikus mokyk ne prievarta, 
o žaisdamas. Tada geriau pastebėsi, Kam kuris iš jų 
geriausiai tinka. 

— Tai, ką tu sakai, turi pagrindą. 

— Prisimeni, mes sakėme, kad ir vaikus reikia imti 
į karą — žinoma, kaip žiūrovus, raitus, o kur saugų, 
leisti jiems pasižiūrėti ir iš arčiau; tegųl paragauja 
kraujo tarsi šuniukai. 

— Prisimenu. 


- Tuos, kurie visuose šiuose darbuose, moksluose 
11 pavojuose pasirodys esą išradingiausi, reikia išskirti 
1 atskirą grupę. 

— O kokio amžiaus? 

— Kai užbaigs privalomą gimnastikos mokymąsi, 
nes tuos dvejus ar trejus metus jie negalės užsiimti 
kuo nors kitu — juk nuovargis ir miegas yra mokslo 
priešai. Be to, šitai juk irgi vienas iš svarbiausių iš- 
mėginimų: kas kaip pasirodys gimnastikos pratimuose. 

— Suprantama. 

— Pasibaigus šiam laikui, iš dvidešimtmečių jau- 
nuolių bus atrinkti gabiausieji, ir jiems bus rodoma 
didesnė pagarba negu kitiems; dabar jiems bus pateik- 
ta bendra mokslų, kurių jie vaikystėje mokėsi kiek- 
vieno skyrium, apžvalga, kad jie suvoktų jų giminystę 
ir ryšį su būties prigimtimi. 

— Tik šitokiu būdu įgytos žinios yra tvirtos. 

— Tai taip pat geriausias būdas patikrinti, ar žmo- 
gus turi gabumų dialektikai, ar ne. Tas, kuris sugeba 
apžvelgti viską kartu, bus dialektikas, o kuris nesuge- 
ba, ne. 

— Ir aš taip manau. 

— Štai tau ir reikės žiūrėti, kurie čia labiausiai pa- 
sižymės, kurie bus ištvermingi moksluose, kare ir ki- 
tuose įstatymo nustatytuose dalykuose. Iš šių jaunuo- 
lių, kai jie sulauks trisdešimties metų, vėl reikės at- 
rinkti geriausius, apsupti juos dar didesne pagarba ir 
istirti jų gabumus dialektikai, stebint, kurie iš jų, ne- 
kreipdami dėmesio į regėjimo ir kitus pojūčius, suge- 
bės pakilti iki tikrosios būties. Bet čia, mano drauge, 
reikalingas didžiausias atsargumas. 

— Kodėl? — paklausė Glaukonas. 

—- Argi tu nepastebi, kokį blogį mūsų laikais gim- 
do mokėjimas samprotauti? 

— Kokįė 

— Žmonės, kurie iuo užsiima, nesilaiko įstatymų. 

— Ir netgi labai. 

— Ar tave stebina jų nusistatymas Ar galima 
jiems dovanoti? 

— Kokia prasme? 

— Įsivaizduok pamestinuką, užaugintą gausioje, 
turtingoje ir žymioje šeimoje, kur jam visaip patai- 
kaujama. Užaugęs jis sužino, kad tie, kuriuos jis laikė 
savo tėvais, yra jam svetimi, o tikrųjų tėvų negali su- 
rasti. Kaip, tavo manymu, jis elgsis su pataikautojais.. 
ir tariamais tėvais — tada, kai dar nežinojo, jog yra 
rastinukas, ir vėliau, kai jau sužinos? Jei nori, pasa- 
kysiu, kaip aš įsivaizduoju. 

— Noriu. 

XVII. — Aš numanau, kad, dar nežinodamas tie- 
sos, jis labiau gerbs tariamą tėvą, motiną ir giininai- 
čius negu pataikautojus, labiau paisys giminaičių po- 
reikių, vengs netinkamai su jais elgtis ar kalbėti, bus. 
jiems „pakiusnesnis negu pataikautojams. 

— Suprantama. 

— O kai jis sužinos tiesą, tada, mano manymu, jo: 
pagarba ir atidumas tariamiems giminaičiams susilp- 
nės, Oo pataikautojams — sustiprės; jis klausys jų kur 
kas labiau negu anksčiau, gyvens taip, kaip jie, atvirai 
prie jų prisijungęs, o ankstesniaisiais savo tėvais ir 
kitais tariamais giminaičiais visiškai paliaus rūpintis, 
nebent jis būtų nepaprastai kilnios prigimties žmogus. 

— Paprastai taip ir būna, kaip tu sakai. Bet ką bend- 
ra šis pavyzdys turi su tais, kurie užsiima dialektika? 

— Štai ką; mes nuo pat vaikystės turime savo po- 
žiūrį, kas teisinga ir gera, iskiepytą mūsų tėvų, — mes. 
jų klausome ir juos gerbiame. 

— Taip. 

— Bet yra ir priešingi įpročiai, susiję su malonu- 
mais, jie glosto mūsų sielą ir traukia mus prie savęs. 
Tačiau bent kiek santūrūs Žmonės įiems nepasiduo- 
da — jie gerbia tėvų priesakus ir jų laikosi. 

— Visa tai tiesa. 

— Na, o jeigu šitaip nusiteikusi žmogų paklaustum, 
kas yra grožis, jis atsakytų tai,-ką yra girdėjęs iš įsta- 
tymų leidėjo, tačiau tolesnis svarstymas šitai paneigtų. 
Jeigu dažnai ir įvairiais būdais paneigsi jo nuomonę, 
šitas žmogus ims manyti, kad grožis nė kiek ne gra- 


snis negu bjaurumas. Tas pat ištiks ir teisingumą, 
ori ir visa kita, ką jis ypač gerbė. Kaip tu manai, ar 
jis ir po to gerbs šias dorybes ir bus klusnus? 

— Aiškų, kad nebeliks tokios pagarbos ir įsitiki- 
nimo. 

—- O jeigu jis nebegerbs ir nebrangins šių dalykų 
kaip anksčiau ir tiesos surasti nesugebės, tai kokį 
gyvenimo būdą jam pasirinkti, jei ne tą, kuris glostys 
jį malonumais? 

— Aišku, tik tokį. 

— Taigi jis taps įstatymų pažeidėjų, nors anksčiau 
jų laikėsi. 

— Tai neišvengiama. 

— Vadinasi, visai suprantama, kad tie, kurie imasi 
dialektikos, yra šitaip nusiteikę, ir tokie žmonės tikrai 
verti užuojautos. 

— Ir gailesčio, — pridūrė Glaukonas. 

— Todėl, kad netektų gailėtis išrinktųjų trisdešimt- 
mečių, reikia labai atsargiai eiti prie dialektikos. 

— Be abejo. 

— Argi nebus viena iš svarbių atsargumo priemo- 
nių neleisti visai jauniems paragauti dialektikos? Aš 
manau, esi pastebėjęs, kad paaugliai, vos tik paragavę 


dialektikos, ima piktnaudžiauti ja pramogos dėlei, ža- 


vėdamiesi prieštaravimais ir pamėgdžiodami tuos, ku- 
rie juos paneigia; jie ir patys imasi sugriauti kitų teigi- 
nius ir džiaugiasi, kad savo samprotavimais tarsi šu- 
niukai sudrasko į dalis visa, kas tik jiems pakliūva. | 

— Taip, šitai jiems tikrai teikia didelį džiaugsmą. 

— Kai jie patys sugriauna daugelio teiginius ir daug 
kas sugriauna jų teiginius, jie greitai ima visiškai neig- 
ti tai, ką anksčiau tvirtino, todėl ir jie patys, ir visa 
filosofija susilaukia kitų Žmonių paniekos. 

— Teisybė. 

— Na, o vyresnio amžiaus žmogus nenorės įsivelti 
į šitokias Kvailystes; jis veikiau pamėgdžios tą, kuris 
ginčijasi, norėdamas surasti tiesą, o ne tą, kuris prieš- 
tarauja pramogos dėlei, juokais. Jis ir pats bus santu- 

resnis, ir savo užsiėmimą padarys garbingą, 0 ne ver- 
tą paniekos. 

— Be abejo. 

— Atsargumo priemonės yra ir visa kita, apie ką 
anksčiau kalbėjome: dialektika leisti užsiimti tik pado- 
riems ir tvirtiems žmonėms, o ne taip, kaip dabar, kai 
jos imasi bet kas, net ir visai netinkami Žmonės. 

— Suprantama. 

XVIII. — Ar samprotavimo menui įvaldyti užteks 
dukart ilgesnio laiko tarpo negu tas, kuris skirtas la- 
vinti kūnui gimnastikos pratimais — jeigu nuolat ir 
įtemptai užsiimsi tik tuo? 

— Ar tu turi galvoje šešerius, ar ketverius metus? 

— Tai nesvarbu. Tegul bus penkeri. Paskui jie vėl 
turės nusileisti į olą: juos reikės priversti būti kariais 
ir užimti valstybėje kitas pareigas, derančias jauniems 
žmonėms, kad jie ir patyrimu nenusileistų kitiems. Tai 
padės dar kartą juos išmėginti — ar jie atsilaikys prieš 
visokias pagundas, o gal kai kur ir pasiduos joms. 

— O kiek tam reikės laiko? — paklausė Glaukonas. 

— Penkiolikos metų. Kai jiems sueis penkiasde- 
šimt metų, tuos, kurie išliks ir bus visur pasižymėję — 
ir darbuose, ir moksluose, — bus laikas nuvesti į galu- 
tinį tikslą: priversti juos pakelti aukštyn savo sielos 
žvilgsnį ir pažvelgti į tai, kas viskam teikia šviesą, o pa- 
mačius gėrį patį savaime, imti jį pavyzdžiu ir visą likusį 
gyvenimą tvarkyti pagal jį valstybę, paskirus piliečius 
lr pačius save — visus iš eilės. Didesnę laiko dalį jie 
užsiims filosofavimu, bet, atėjus eilei, dirbs visuomenės 
labui ir vadovaus valstybei — ne todėl, kad tai yra 
garbė, bet todėl, kad jų pareiga yra dirbti valstybės 
gerovės vardan. Jie visą laiką auklės žmones, panašius 
į save, kad jie pakeistų juos valstybės sargyboje, o 
patys persikels gyventi į Palaimintųjų salas. Valstybė 
savo lėšomis pastatys jiems paminklus, aukos jiems 
aukas kaip dievams, jei pitija pritars, o jei ne — kaip 
laimingiems ir dieviškiems žmonėms. 

— Tu, Sokratai, tarsi skulptorius, puikiai užbaigei 
lipdyti savo sukurtus valdovus. 


Ir valdoves. Nemanyk, Glaukonai, kad tai, ką 
a5 pasakiau, daugiau tinka vyrams, 0 ne moterims — 
z1moma, toms, kurios turi tam įgimtų sugebėjimų. 

— Tai teisinga, jeigu jos visur dalyvaus lygiai su 
vyrais, kaip mes kalbėjome. 

— Ką gi, — tariau,— ar sutinkate, kad tai, ką mes 
kalbėjome apie valstybę ir jos santvarką, nėra tuščios 
vaizduotės vaisius? Tiesa, šitai sunkiai įgyvendinama, 
bet įmanoma; tačiau tik tokiu būdu, kaip mes nusa- 
kėme: kai valstybės valdovais taps tikri filosofai — 
nesvarbu, ar jų bus keli, ar tik vienas, — jie niekins 
garbinimą, kurio dabar visi siekia, kaip nepritinkantį 
laisvam žmogui ir nieko nevertą, o labiausiai vertins 
pareigos vykdymą ir iš to kylančią pagarbą; laikyda- 
mi teisingumą svarbiausiu ir būtiniausiu dalyku, jie 
tarnaus jam, jį stiprins ir pagal jį tvarkys savo valstybę. 

— O kaip? — paklausė Glaukonas. | 

— Visus tuos, kuriems bus daugiau kaip dešimt 
metų, jie išsiųs į kaimą, o kitus vaikus, apsaugoję juos 
nuo dabartinių papročių, būdingų jų gimdytojams, iš- 
auklės pagal savo papročiųs ir įstatymus, kuriuos iš- 
dėstėme anksčiau. Šitaip jie labai greitai ir lengvai 
įves mūsų aptartąją santvarką; valstybė suklestės, o 
joje gyvenantys žmonės turės sau didžiulę naudą. 

— Taip, didžiulę. Mano manymu, Sokratai, tu gerai 
paaiškinai, kaip gali būti įgyvendinta mūsų santvar- 
ka — jei ji kada nors bus įgyvendinta. 

— Vadinasi, mes jau pakankamai aptarėme tą vals- 
tybę ir žmogų, kuris joje gyvens. Aišku, koks jis, pa- 
gal mus, turėtų būti. 

— Aišku. Atrodo, tavo iškeltas klausimas jau iš- 
spręstas. 

"AŠTUNTOJI KNYGA 


I. — Tebūnie taip. Mudu jau sutarėme, Glaukonai, 
kad mūsų pavyzdingai sutvarkytoje valstybėje žmonos 
bus bendros, vaikai bendri, auklėjimas bendras; taip 
pat bendri bus kariniai ir taikūs užsiėmimai, o kara- 
liaus tie, kurie bus labiausiai pasižymėję filosofijoje ir 
karo mene. 

— Sutarėme. 

— Sutarėme ir dėl to, kad, kai tik bus paskirti val- 
dovai, jie apgyvendins savo karius būstuose, apie ku- 
riuos anksčiau kalbėjome; niekas neturės nieko nuo- 
sava, nes viskas bus bendra. Jei prisimeni, mes jau 
aptarėme, ką jie ten dar turės, be būstų. 

— Prisimenu. Mes sakėme, kad nė vienas iš jų ne- 
galės turėti asmeninės nuosavybės, kaip yra dabar: kaip 
kariai ir sargybiniai, jie gaus iš kitų piliečių atlygini- 
mą — Maisto atsargą vieneriems metams — ir už tai pri- 
valės rūpintis visos valstybės saugumu. 

— Teisingai kalbi;— tariau— Kadangi šį klausimą 
jau užbaigėme, prisiminkime, apie ką kalbėdami nu- 
krypome į šalį, kad galėtume eiti toliau. 

— Visai nesunku prisiminti. Savo samprotavimą 
apie valstybės santvarką tu užbaigei maždaug tais pa- 
čiais žodžiais, kaip ir dabar: tu pasakei, kad laikai gera 
mūsų tada aptartą valstybę ir ją atitinkantį žmogų, nors 
būtum galėjęs nurodyti dar puikesnę valstybę ir dar 
puikesnį žmogų !. Kadangi tokia valstybės santvarka 
yra teisinga, sakei tu, tai visos kitos — ydingos. Kiek 
prisimenu, tu minėjai keturias ydingų santvarkų rūšis 


ir sakei, jog vertėtų jas aptarti, Kad savo akimis įsi- 
tikintume jų ydingumųu; tas pat, sakei, liečia ir atitin- 
kamus Žmones: juos visus taip pat verta aptarti. Susi- 
larę mes imtume geriausią ir blogiausią žmogų ir 
pažiūrėtume, ar tiesa, kad geriausias žmogus — laimin- 
giausias, 0 blogiausias — nelaimingiausias, ar kitaip 
yra. Kai aš tavęs paklausiau, kokios yra tos keturios 
santvarkos, įsikišo Polemarchas su Adimantu, ir tu 
kalbėjaisi su jais, kol mes priėjome šį klausimą. 

— Tu labai teisingai priminei,— tariau. 

— Tad panašiai kaip imtynininkas vėl užimk tą 
pačią kovos padėtį Ž ir į tą patį klausimą pamėgink at- 
sakyti tai, ką tada ketinai. 

— Jei tik įstengsiu. 

— Man labai knieti sužinoti, kokios tos keturios 
santvarkos, kurias minėjai. 

— Visai nesunku šitai pasakyti. Aš kalbu apie tas, 
kurios yra gerai žinomos: labiausiai giriama kretietiš- 
koji, arba lakedemonietiškoji, santvarka *; antroje vie- 
toje, mažiau giriama, yra oligarchija, labai ydinga sant- 
varka; toliau eina pastarajai priešinga demokratija, o 
garsioji tironija, kuri skiriasi nuo jų visų — tai ketvir- 
toji ir sunkiausia valstybės liga. Gal tu žinai kokią 
kitą santvarką, kuri sudarytų atskirą rūšį? Juk pa- 
veldima ar už pinigus įgyjama karaliaus valdžia ir 
kitos panašios santvarkos yra tarpinės; tarp barbarų 
jų pasitaiko ne rečiau negu tarp graikų. 

— Apie tai pasakojama daug keistų dalykų. 

II. — Taip pat tu Žinai, kad žmonių būdų būtinai 
yra tiek pat rūšių, kaip ir valstybės santvarkų. Negi 
manai, kad tos santvarkos atsiranda iš medžių ar uolų, 
o ne iš piliečių papročių, kurie lemia visa kita, nes 
turi persvarą? 

— Jos atsiranda tik iš papročių, o ne iš ko kita. 

— Jeigu yra penkios valstybių rūšys, tai ir paskirų 
žmonių sielos sandarų taip pat turi būti penkios rūšys. 

— Be abejo. 

— Mes jau aptarėme aristokratiją atitinkantį žmo- 
gų ir pagrįstai teigėme, kad jis yra geras ir teisingas. 

— Aptarėme. 

— Dabar mums reikia apibūdinti ir blogesniuosius: 
pirmiausia tuos, kurie nuolat varžosi tarpusavyje ir yra 
garbėtroškos — jie atitinka lakedemoniečių santvarką, 
paskui — oligarchijos, demokratijos ir tironijos žmo- 
gų,— kad, pastatę neteisingiausiąjį prieš teisingiausiąjį, 
galėtume tiksliai nustatyti, koks yra gryno teisingumo 
ir gryno neteisingumo santykis jo atstovo laimingumo 
ar nelaimingumo atžvilgiu. Tada mes arba paklausy- 
sime Trasimacho ir sieksime neteisingumo, arba priei- 
sime tą išvadą, kuri jau dabar darosi aiški, ir laikysi- 
mės teisingumo. 

— Iš tikrųjų reikia taip ir daryti — pritarė Glauko- 
nas. 

— Kadangi mes pirmiau pradėjome nagrinėti vals- 
tybės, o ne paskirų Žmonių papročius, nes valstybėje 
jie ryškesni, tai ir dabar pirmiau aptarkime valstybės 
santvarką, grindžiamą garbės troškimu (kito pavadini- 
mo, Kuris būtų vartojamas, neturiu — galbūt ją reikė- 
tų vadinti „timokratija“*, arba „timarchija“); paskui 
aptarsime ją atitinkanti paskirą žmogų, po to — Oli- 
garchiją ir oligarchinį Žmogų; vėliau pažvelgsime į 
demokratiją ir demokratinį Žmogų; pagaliau, nuvykę 
į tironų valdomą valstybę, pažiūrėsime, kas ten dedasi 
ir kokia yra tironiška siela. Žodžiu, mes pamėginsime 
tinkamai atsakyti į mūsų iškeltąjį klausimą. 

— Tai būtų nuoseklus ir nuodugnus aptarimas. 

III. — Na, tai pamėginkime paaiškinti, kokiu būdų 
iš aristokratijos atsiranda timokratija. Galbūt viskas 
labai paprasta, ir pasikeitimai valstybėje vyksta dėl 
tos jos dalies, kuri turi savo rankose valdžią, kai jos 
viduje kyla nesutarimų ir vaidųė O jeigu joje viešpa- 
tauja santarvė, tai, nors ji būtų ir labai nedidelė, sant- 
varka bus nepajudinama. 

— Tai tiesa. 

— O kas gi, Glaukonai, galėtų išklibinti mūsų vals- 
tybę ir dėl ko galėtų vaidytis valstybės globėjai ir 
valdovai? O gal, sekdami Homeru, melskime Mūzas *, 
kad pasakytų mums, kaip pirmą kartą kilo nesantaika, 


1 įsivaizduokime, kad jos atsakinės mums iškilmin- 
„u tragedijos tonu, tarsi rimtai, o iš tikrųjų joms tai 
tėbus tik pokštas, ir jos erzins mus tarsi vaikus. 

— Ką gi jos pasakys mums? 

— Ką nors maždaug šitaip: „Sunku išklibinti taip 
sutvarkytą valstybę, kaip jūsiškė. Bet kadangi visa, 
kas atsirado, turi žūti, tai ir šitokia santvarka neišliks 
amžinai —ir ji turės iširti. O atsitiks šitai štai kaip: 
ne tik tai, kas auga iš žemės, bet ir tai, kas gyvena ant 
žemės — gyvų būtybių sielos ir kūnai, — patiria vai- 
singumo ir nevaisingumo periodus; jų kaita sudaro 
uždarą ratą, kiekvienai rūšiai skirtingą — trumpaamžių 
butybių šis ratas mažesnis, ilgaamžių — didesnis; kai 
ratas užsidaro, ciklas prasideda iš naujo. Nors ir išmin- 
tingi tie, kuriuos jūs išauklėjote valstybės valdovais, 
bet ir jie nė kiek ne geriau už kitus Žmones sugebės 
nei vaisingumo ir nevaisingumo periodus ir kartais 
gimdys vaikus netikusiu laiku. Dieviškųjų palikuonių 
atžvilgiu šį ciklą nusako tobulas skaičius, o žmonių — 
skaičius, kuriame — pirmajame iš visų — dėl kėlimo 
kvadratu ir kubu, turinčiais tris tarpus ir keturias ribas 
(panašėjimas ir nepanašėjimas, didėjimas ir mažėjimas), 
visa įgyja bendrą matą ir tampa išreiškiama. Keturi treč- 
daliai tų skaičių, sujungti su penketuku ir triskart pa- 
dauginti, sudarys du harmoningus derinius — vieną 
lygiašonį, sudarytą iš šimto, paimto šimtą kartų, kitą — 
to paties ilgio, bet pailgą; kitaip sakant, penketuko 
baigtinių skersmenų skaičius imamas šimtą kartų, kiek- 
vieną kartą išskaičiuojant po vienetą, o iš nebaigtinių 
išskaičiuojama po dvejetą, ir jie imami šimtą kartų 
trejetuko kubu. Visas šis skaičius yra geometrinis, ir 
jis lemia geresnę ar blogesnę gimimų kokybę“. Jeigu 
jūsų sargybiniai, nežinodami šito dėsnio, nelaiku supo- 
ruos jaunikius su nuotakomis, gims negabūs ir iš pri- 
gimties nelaimingi vaikai. Ankstesnieji sargybiniai ge- 
riausius iš jų paskirs savo įpėdiniais, bet šie, būdami 
neverti, perėmę savo tėvų pareigas, nesirūpins mumis, 
nors ir būdami sargybiniai. Jie neįvertins kaip pridera 

dailiųjų menų, o vėliau ir gimnastikos. Todėl jaunoji 
karta bus mažiau išsilavinusi. Iš jos išeis ne kokie val- 
dovai ir sargybiniai, nesugebantys skirti ir išsaugoti 
Heziodo kartų — juk ir jūsų valstybėje jos bus tos pa- 
čios: auksinė, sidabrinė, varinė ir geležinė 7; susimai- 
šius geležiai su sidabru, o variui su auksu, atsiras ne- 
atitikimų ir nukrypimų, o kur tik jie atsiranda, iškart 
sukelia vaidus ir neapykantą. Tai tokia nesantaikos 
kilmė, kad ir kur ji atsirastų". 

— Mūzos mums kalbėjo teisingai ir gražiai, — pa- 
sakė Glaukonas. 

— Kas čia nuostabaus — juk jos Mūzos. 

— -.O ką jos sako paskui? 

— Jeigu kilo nesantaika, vadinasi, kiekvienos dvi 
giminės tempė į savo pusę: geležinė ir varinė traukė 
žmones į pasipelnymą, žemės, namų, aukso ir sidabro 
įsigijimą, o auksinė ir sidabrinė, nepatyrusios skurdo, 
bet, priešingai, iš prigimties turtingos, stengėsi vesti 
sielas į dorybę ir senovinę santvarką. Abiem pusėms 
kovojant tarpusavyje ir tempiant. kiekvienai į save, 
pagaliau buvo prieitas vidurys: susitarta žemę ir na- 
mus padaryti asmenine nuosavybe, o tuos piliečius, ku- 
riuos iki tol jie saugojo kaip savo laisvus draugus ir 
maitintojus, nusprendė paversti vergais, padaryti juos 
žemės darbininkais ir tarnais, o patys ir toliau užsiimti 
karu ir eiti sargybą. 

— Be abejo, ši permaina kilo dėl to. 

— Ar šita santvarka nebus tarsi tarpinė tarp aris- 


„tokratijos ir oligarchijos? 


— Tikriausiai. 

IV. — Šitaip pasikeis santvarka; o kokia gi ji bus 
tada? Aišku, kad kai kuriais atžvilgiais ji mėgdžios 
ankstesniąją santvarką, kai kuriais — oligarchiją, nes 
ji yra tarpinė tarp šių dviejų, o kai ką turės ir visai 
savita. 

— Taip. 

— Tuo, kad bus gerbiami valdovai, kad šalies gy- 
nėjai susilaikys nuo žemės darbų, amatų ir visokių ki- 
tokių pelningų užsiėmimų, bendru maitinimusi, gim- 


nastikos pratimais ir karinėmis varžybomis, — visais 
siais dalykais ši santvarka primins ankstesniąją. 

—— Taip. 

— -Bet jie bijos išmintingiems vyrams patikėti val- 
džios vietas, nes ten jau nebebus nuoširdžių ir tiesių 
žmonių, o tik mišraus būdo; jie mėgs smarkius ir pa- 
prastesnio būdo žmones, iš prigimties daugiau tinka- 
mus karui negu taikai, laikys garbingais dalykais klas- 
tą ir apgaulę, kurių griebiamasi karo metu, — juk ši 
valstybė visą laiką kariaus. Štai kokie bus tos santvar- 
kos saviti bruožai. 

— Taip. 

— Tokie žmonės bus godūs turtų, kaip įprasta oli- 
garchijoje. Tarsi laukiniai jie garbins tamsoje auksą ir 
sidabrą, turės įsirengę savo asmeninius sandėlius ir sau- 
gyklas, savo namus apsups sutvirtinimais; iie gyvens 
pasislėpę tuose savo lizduose ir švaistys pinigus mote- 
Trims ir kam tik panorės. 

— Tikra teisybė, — pritarė Glaukonas. 

— Jie bus šykštūs, nes garbins pinigus; savo turtą 
jie slėps ir mėgs gyventi iš kito kišenės, tenkindami 
savo aistras. Malonumams jie atsiduos slapta, stengda- 
miesi pabėgti nuo įstatymo kaip vaikai nuo griežto 
tėvo, nes jie buvo auklėjami ne įtikinėjimu, o prievar- 
ta, nepaisė tikrosios Mūzos, tos, kurios sritis — dialek- 
tika ir filosofija, ir labiau vertino gimnastiką negu dai- 
liucsius menus. 

— Tu kalbi apie santvarką, kurioje gėris sumišęs 
su blogiu. 

— Joje iš tikrųjų viskas sumišę. Tik vienas dalykas 
joje krinta į akis — garbės troškimas ir jos vaikymasis, 
atsiradęs dėl to, kad ten viešpatauja aistros. 

— Taip, šitai labai krinta į akis. 

— Tokia yra ir taip atsiranda ši santvarka. Aš nu- 
piešiau tik jos apmatus?, o smulkmenas praleidau, nes 
jau ir to pakanka, kad pamatytum, koks ten bus teisin- 
giausias ir koks — neteisingiausias žmogus; aptarti vi- 
sas santvarkas ir visus žmonių būdus, nieko nepralei- 
džiant, būtų labai ilgas darbas. 

— Teisybė, — sutiko Glaukonas. 

V. — O koks bus šioje santvarkoje gyvenantis 
žmogus? Kaip jis bus ugdomas ir kokie bus jo bruožai? 

— Aš manau, — tarė Adimantas, — kad savo sieki- 
mu būtinai pasižymėti jis bus panašus į Glaukoną *. 

— Galbūt, bet, mano manymu, jis skiriasi nuo Glau- 
kono štai kuo. 

— Kuo? 

—- Jis yra smarkesnis, mažiau išprusęs ir, nors ver- 
tina išprusimą ir mielai klausosi kitų kalbų, bet pats 
visai nemoka kalbėti. Toks žmogus vergams yra labai 
kietas, nors jų neniekina, nes yra pakankamai išauklė- 
tas; su laisvais žmonėmis jis elgiasi mandagiai, 0 val- 
dovams yra labai paklusnus. Trokšdamas valdžios ir 
garbės, jis mano, kad valdžios pagrindas turi būti ne 
iškalba ir kiti panašūs dalykai, bet kariniai Žygdarbiai 
ir apskritai karo dalykai; todėl jis mėgsta gimnastiką 
ir medžioklę. 

— Ši: ks būdas tinka tokiai santvarkai. 

— Jaunystėje toks Žmogus gal ir niekins turtus, 
bet sendamas jis vis labiau juos pamėgs, nes turės sa- 
vo prigimtyje gobšumo daigų ir dorybei svetimų prie- 
maišų — juk jį paliko jo geriausias sargas. 

— Koks sargas? — paklausė Adimantas. 

— Proto ir meninio išprusimo derinys. Tik šitai 
išsaugoja dorybę per visą gyvenimą, jeigu Žmogui ji 
būdinga. 

— Gražiai pasakei. 

— Toks jaunuolis panašus į savo timokratinę vals- 
tybę. 

— Tikrai panašus. 

— Štai kaip jis pasidaro toks: kartais tai būna su- 
augęs gero tėvo sūnus, kai tėvas gyvena blogai tvar- 
komoje valstybėje ir todėl vengia garbės, valdžios vie- 
tų, teismo bylų ir visokio panašaus triukšmo, verčiau 
būna kuklus, kad tik išvengtų nemalonumų. 

— Kaip šitai atsiliepia jo sūnui? — paklausė Adi- 
mantas. 


— Pirmiausia jis girdi motiną skundžiantis, kad jos 
vyras nesąs valdžioje ir dėl to ji patirianti pažeminimą 
moterų draugėje; ji matanti, kad vyras nesirūpinąs 
praturtėti, neatsikertąs įžeidėjams nei teismuose, nei 
susirinkimuose, bet lengvai pakenčiąs visokias nuo- 
skaudas; ji nuolat pastebinti, kad jis visą laiką galvo- 
jąs tik apie save, o ją ne itin gerbiąs, nors ir neįžeidi- 
nėjąs. Ji piktinasi visu tuo ir sako sūnui, kad jo tėvas 
esąs ne vyras, o lepšė, ir kitus panašius dalykus, ku- 
riuos tokiais atvejais žmonos Mėgsta porinti apie savo 
vyrus. 

— Taip, čia jos visada ištikimos sau, — tarė Adi- 
mantas. 

— Tu žinai, — tęsiau, — kad kartais ir tokių vyrų 
tarnai slaptai pasakoja sūnums panašius dalykus — at- 
seit iš gailesčio, kai mato, kad šeimininkas neišreika- 
lauja skolos iš savo skolininko arba nenubaudžia kito 
skriaudiko, — ir ragina vaiką, kad užaugęs, atkeršytų 
jiems už tai ir pasirodytų vyriškesnis už savo tėvą. 
Išėjęs iš namų, jaunuolis mato ir girdi maždaug tą pa- 
ti: tuos, kurie dirba savo darbą, vadina kvailiais ir su 
jais nesiskaito, o tuos, kurie užsiima ne savo reikalais, 
gerbia ir giria. Jaunuolis, visa tai girdėdamas ir maty- 
damas, įsiklauso ir į tai, ką sako jo tėvas, ir iš arti 
mato, ką šis veikia, nepaisydamas kitų žmonių. Štai 
kaip jį visa tai veikia: tėvo įtaka ugdo ir stiprina pro- 
tingąjį jo sielos pradą, o kitų žmonių įtaka — geidžian- 
tijį ir aistringąjį pradus; kadangi jis yra neblogas žmo- 
gus, tik pakliuvęs į prastą draugiją, jis pasirenka vi- 
durį tarp tų dviejų požiūrių ir savo sielą valdyti patiki 
kažkam tarpiniam — garbės troškimui ir aršumui, štai 
kodėl jis tampa garbėtroška ir stengiasi prasimušti. 

— Tu puikiai paaiškinai, kaip išsiugdo jo būdas. 

— Taigi jau aptarėme antrąją iš eilės valstybės 
santvarką ir ją atitinkantį Žmogų. 

— Aptarėme. 


VI. — Tad ar nederėtų dabar priminti Eschilo žo- 
džius: „Prie kito miesto stovi kitas vyras“ *?, 0 gal ver- 

čiau, laikydamiesi savo metodo, iš pradžių aptarkime 
pačią valstybę? 

— Geriau šitaip. 

— Po šios santvarkos, mano manymu, eina oligar- 
chija. 

— Kokią santvarką tu vadini. oligarchija? 

— Tai santvarka, paremta turto cenzu,— valdo tur- 
tingieji, o skurdžiai nedalyvauja E 

— Suprantu. 

— Ar nereikėtų paaiškinti, kokiu būdu iš š timarchi- 
jos pereinama į oligarchiją“ 

— Žinoma, reikėtų. 

— Bet juk ir aklam aišku, kaip vyksta šis perėji- 
mas. 

— Kaip? | 

— Turtų susitelkimas paskirų Žmonių rankose žudo 
timokratiją. Pirmiausia jie ieško, kaip juos panaudoti, 
ir keičia įstatymus, mažai jų paisydami; taip elgiasi ir 
jie patys, ir jų Žmonos. 

— Tai tiesa. 

— O paskui, — tęsiau, — žiūrėdami, kuo kuris pra- 
našesnis, ir varžydamiesi vienas su kitu, jie visus pilie- 
čius padaro panašius į save. 

— Be abejo. | 

— Kuo labiau jie vertina tolesnį žengimą pirmyn 
turtėjimo keliu, tuo mažiau gerbia dorybę. Turtas ir 
dorybė yra tokie skirtingi, kad, uždėjus juos abu ant 
svarstyklių lėkščių, vienas iš jų visada nusvers kitą. 

— Teisybė. 

— Jei valstybėje garbinamas turtas ir turtingieji, 
vadinasi, joje negerbiami dorieji ir pati dorybė. 

— Aišku. 

— Žmonės visada atsiduoda tam, ką vertina, ir ne- 
sirūpina tuo, kas nevertinama. 

— Taip yra. 

— Šitaip savimylos ir garbėtroškos tampa godūs 
ir siekia praturtėti, ir visi giria turtuolius, jais žavisi, 
sodina į valdžios vietas, o vargšus niekina. 

— Tai tiesa. 


— Turto cenzas tampa įstatymu ir oligarchinės sant- 
varkos norma: kuo santvarka labiau oligarchinė, tuo 
cenzas didesnis, kuo mažiau oligarchinė — tuo mažes- 
nis. Tiems, kurie neturi nustatyto turto, neleidžiama 
dalyvauti valdžioje. Tokia santvarka įvedama arba 
ginklu, arba įbauginus piliečius. Ar ne taip? 

— Taip. 

— Tai maždaug tokia yra toji santvarka. 

— Taip. Bet kokie yra jos papročiai ir kas sudaro 
jos ydingumą, kuris, kaip sakėme, jai būdingas? 

VII. — Pagrindinė yda, — tariau, — tai pats jos pa- 
srindas. Tik pagalvok, kas atsitiktų, jei vairininkai lai- 
vuose būtų skiriami pagal turto cenzą, 0 vargšui, net 
jei jis geriau sugebėtų vairuoti laivą, neleistų būti. vai- 
rininku. 

— Nelabai kur nuplauktum tokiu laivu. 

— Ar ne tas pat yra ir kiekvienu kitu atveju, kai 
reikia valdyti? 

— Aš manau, kad tas pat. 

— Išskyrus valstybę? Ar ir valstybėje tas pat? 

— Tuo labiau, nes ją valdyti nepaprastai sunku, o 
valdymo reikšmė didžiulė. 

— Tai pirmoji ir labai didelė oligarchijos yda. 

— Atrodo, kad taip. 

— Na, 0 šita yda ar mažesnė? 

— Kokia? 

— Tokia valstybė nebus: vieninga, joje bus tarsi 
dvi valstybės — turtingųjų ir vargšų, gyvenančių toje 
pačioje vietoje ir nuolat rezgančių vieni kitiems pink- 
les. 

— Prisiekiu Dzeusu, ši yda nė kiek ne mažesnė. 

:— Negerai dar ir tai, kad jie negalės kariauti, nes 
arba oligarchai, apginklavę minią, bijos jos labiau ne- 
gu priešų, arba, atsisakę apginkluoti minią, jie pasi- 
rodys kovoje esą tikri oligarchai; be to, dėl šykštumo 
jie nepanorės eikvoti pinigų karui. 

— Tai negerai. 

— Na, o šimtadarbiškumas? Juk mes jau ir anks- 
čiau peikėme, kad, esant šitokiai santvarkai, tie patys 

žmonės ir žemę dirbs, ir pinigus kraus, ir kariaus, žo- 
džiu, darys viską iškart. Ar tau atrodo, kad tai tei- 
singa? 

— Jokiu būdu ne. 

— Pagalvok, ar ne tokioje santvarkoje suklestės 
didžiausioji iš visų blogybių? 

— Kokia? 

— Galimybė parduoti visą savo turtą, o Eitam — jį 
įsigyti, ir pardavus toliau gyventi valstybėje, nepri- 
klausant nė vienam iš luomų — nei verslininkų, nei 
amatininkų, nei raitelių, nei hoplitų — ir būti tais, ku- 
riuos vadina skurdžiais ir vargšais. 

— Ši santvarka tarsi sukurta tam! 

— Oligarchijose tokiems dalykams nėra jokių kliū- 
čių — kitaip vieni nebūtų pertekę turtų, o kiti — visiš- 
ki skurdžiai. 

— Teisybė. 

— Pažvelk dar štai į ką: kai turtingas Žmogus švais- 
to savo turtą, ar valstybei tai teikia kokią nors naudą 
ta prasme, kaip mes ką tik kalbėjome? O gal tik atro- 
do, kad jis priklauso prie tų, kurie valdo, o iš tikrųjų 
jis valstybėję nei valdovas, nei pavaldinys, bet tik sa- 
vo turtų eikvotojas? 

— Taip, jis tik atrodo toks, o iš tikrųjų yra eikvo- 
tojas. 

— Jei neprieštarauji, pasakysime, kad, kaip koriuo- 
se atsiradęs tranas yra nelaimė spiečiui, taip ir toks 
žmogus savo namuose — nelaimė valstybei. 

— Teisingai, Sokratai. 

— Visus skraidančius tranus dievas sukūrė be ge- 
luonių, o rėpliojančius — vienus be geluonių, už tai 
kitus — su baisiausiais geluoniais. Tie, kurie be geluo- 
nių, visą amžių būna skurdžiai, o iš tų, kurie turi ge- 
luonį, išeina niekadėjai. Ar ne tiesa, Adimantaiė 

— Tikra tiesa. 

— Todėl kur valstybėje pamatysi skurdžių, žinok, 
kad ten slepiasi ir tie, Kurie vagia, nupjausto pinigi- 
nes, išniekina šventyklas ir daro kitokius piktus dar- 
bus. 


— Aišku. 

— Na, o oligarchinėse valstybėse ar yra skurdžių? 

— Išskyrus valdančiuosius, ten beveik visi yra 
skurdžiai, — atsakė Adimantas. 

— Tad ar neturime pagrindo manyti, kad, kita ver- 
tus, ten daug ir nedorėlių, turinčių geluonis, kuriuos 
tik valdžia jėga sulaiko nuo nusikaltimų? 

— Turime. 

— Ar negalima tvirtinti, kad žmonės tampa tokie 
dėl neišprusimo, netikusio auklėjimo ir blogos valsty- 
bės santvarkos? 

— Taip ir yra. 

— Štai kokia yra oligarchinė valstybė ir kiek joje 
blogybių — o gal ir dar daugiau. 

— Galbūt. 

— Taigi jau aptarėme ir tą santvarką, kuri vadi- 
nama oligarchija. Joje valdantieji parenkami pagal tur- 
to cenzą. Dabar pažvelkime ir į ją atitinkantį žmogų — 
kaip jis atsiranda ir kokios jo savybės. 

— Pažvelkime. 

VIII. — Timokratinis žmogaus būdas tampa oligar- 
chiniu šitokiu būdu. 

— Kokiu? 

— Timokrato sūnus iš pradžių seka tėvu, eina jo 
pėdomis, o paskui pamato, kad tėvas sužlugo, netikėtai 
atsitrenkęs į valstybę tarsi į povandeninę uolą, — taip 
gali atsitikti, jeigu tėvas buvo karo vadas ar užėmė 
kokias nors aukštas pareigas valstybėje, o paskui dėl 
šmeižikų apkalbų buvo patrauktas į teismą ir nuteistas 
mirti arba ištremtas, arba neteko pilietybės teisių ir 
viso savo turto. 

— Suprantama. 

— Visa tai matydamas, nukentėjęs ir praradęs tur- 
tą ir netgi, aš manau, baimindamasis dėl savo galvos, 
jis sielos gilumoje nuverčia nuo sosto garbės troškimą 
ir išdidumą. Pažemintas skurdo, jis griebiasi kokio nors 
pelningo užsiėmimo, tampa nepaprastai taupus ir savo 
darbu pamažu kraunasi turtą. Argi šitoks Žmogus savo 
sieloje nepasodins į sostą godumo ir šykštumo ir ne- 

padarys jų Didžiuoju karaliumi su tiara !! ant galvos, 
apkarstytu vėriniais, su trumpu persišku kardu už 
diržo? 

— Tikriausiai. 

— O protingumą ir aršumą jis pasodins ant žemės 
iš abiejų sosto šonų kaip vergus. Jis neturės jokių kitų 
minčių, išskyrus tai, kaip padidinti savo kuklius ištek- 
lius. Be turto ir turtuolių, daugiau niekas nekels jam 
susižavėjimo ir pagarbos, o jo garbės troškimas apsiri- 
bos turtų kaupimu ir visu tuo, kas padeda jų. įsigyti. 

— Nėra kito kelio, kuris garbės trokštantį jaunuolį 
taip greitai ir tvirtai vestų į godumą. 

— Tai ir bus oligarchinės santvarkos žmogus. 

— Šitai rodo, kaip pasikeičia ankstesnę santvarką 
atitikęs Žmogus. 

— Dabar pažiūrėkime, ar jis atitinka oligarchinę 
santvarką. 

— Pažiūrėkime. 

IX. — Visų pirma jų panašumą sudaro tai, kad jis 
labai vertina turtą. 

— Be abejo. 

— Jis taupus ir darbštus, tenkina tik būtiniausius 
savo norus, o visų kitų išlaidų atsisako ir kitus troški- 
mus numalšina kaip tuščius. 

— Iš tikrųjų taip. 

— Jis vaikščioja paniuręs, iš visko darydamas pi- 
nigus ir juos kaupdamas. Tokius žmones minia giria. 
Argi jis neprimena panašios valstybės santvarkos? 

— Man atrodo, primena. Bent jau ir tokia -valsty- 
bė, ir toks žmogus labiausiai vertina pinigus. 

— Toks žmogus, manau, nekreipia dėmesio į savo 
išsilavinimą. 

— Tikriausiai, nes kitaip nebūtų pasirinkęs neregio 
vadovauti chorui ir taip labai jo negarbintų **. 

— (erai. Pagalvok dar štai apie ką. Ar nesakysime, 
kad dėl išsilavinimo stokos jame atsiranda tranų po- 
linkių — iš dalies elgetiškų, iš dalies nusikaltėliškų, — 


nors iš atsargumo jis juos tramdo? 


— Taip. 


--- Ar žinai, į ką žiūrėdamas išvysi jų nedorybes? 

— Į ką? — paklausė Adimantas. 

— Į tai, Kaip jie globoja našlaičius arba daro ką 
nors kita, kur jie gali nevaržomi nedorai elgtis. 

— Tavo teisybė. 

— Argi iš to neaišku, kad kituose versliniuose san- 
tykiuose toks žmogus, turėdamas gerą vardą, nes yra 
laikomas teisingu, dar išlikusių gerų savybių padeda- 
mas, sutramdo savo blogus polinkius, nors ir nėra tik- 
ras, kad taip bus geriau; jis juos sutramdo ne proto 
skatinamas, o tik verčiamas baimės, nes dreba dėl savo 
turto. 

— Tikrai taip yra. 

— Prisiekiu Dzeusu, — tariau, — tu daugelyje iš šių 
žmonių aptiksi tranų polinkių, kai kalba eina apie iš- 
laidas kito sąskaita. 

— Taip, šie jų polinkiai labai stiprūs. 

— Vadinasi, tokį žmogų drasko nuolatiniai vidiniai 
nesutarimai — tai jau bus ne vienas, o du žmonės; 
vienos aistros nugali kitas, dažniausiai gerosios — blo- 
gąsias. 

— Tai tiesa. 

— Todėl toks žmogus, mano nuomone, vis dėlto 
padoresnis už daugelį kitų, nors tikroji dorybė, kurią 
sudaro sielos harmonija ir santarvė, yra įam labai to- 
lima.. 

— Ir man taip atrodo. 

— Taupumas neleis šiam žmogui pasirodyti savo 
sąskaita, kai piliečiai varžysis dėl pergalės ar taurios 
savimeilės patenkinimo: jis nenorės leisti pinigų dėl 
tokių varžybų ir garbės, bijodamas, kad nesužadintų 
savyje švaistymo aistros ir nepadarytų jos sąjunginin- 
ke, siekiant patenkinti savimeilę; jis kovos kaip tikras 
oligarchas, išleisdamas kuo mažiausiai savo išteklių, ir 
dažniausiai pralaimės, bet už tai išsaugos savo turtus. 

— Teisybė. 

— Tad ar galima dar abejoti, kad šis šykštuolis ir 
turtuolis yra panašus į oligarchinę valstybę? 

— Jokiu būdu negalima, — atsakė Adimantas. 

X. — Dabar, matyt, reikia aptarti demokratiją —- 
kokiu būdu ji atsiranda ir kokios yra jos ypatybės, — 
kad perprastume demokratinio žmogaus būdą ir galė- 
tume apie jį spręsti. 

— Šitaip mes paėjėtume į priekį pasirinktuoju ke- 
lių. 

— Oligarchija pereina į demokratiją maždaug ši- 
taip: tai atsitinka, kai žmonės atsiduoda nepasotina- 
mam tariamo gėrio vaikymuisi — pasidaryti kuo tur- 
tingesniems. 

— Kaip tu šitai supranti? 

— Mano nuomone, oligarchijoje valdantieji, turin- 
tys savo rankose valdžią tik todėl, kad yra labai tur- 
tingi, nepanorės įstatymu uždrausti palaidiems jaunuo- 
liams švaistyti savo turtą ir jo netekti, nes patys, 
supirkinėdami jų turtus ar skolindami jiems už palū- 
kanas pinigus, tikisi dar labiau praturtėti ir pasidaryti 
dar galingesni. 

— Kaip tik to jie siekia. 

— Argi neaišku, kad tokios valstybės piliečiams 
neįmanoma kartu ir turtą garbinti, ir būti pakankamai 


' nuosaikiems — jie neišvengiamai nepaisys arba vieno, 


arba kito iš“tų dviejų dalykų. 

— Pakankamai aišku, — tarė Adimantas. 

— Oligarchijose nekreipiama dėmesio į palaidumą 
ir leidžiama jam klestėti, todėl kartais ir kilnūs žmo- 
nės ten neišvengia skurdo. 

— Tikrai taip būna. 

— Mano nuomone, tokioje valstybėje šie Žmonės 
sėdi be darbo, bet už tai jie turi geluonį ir yra apsi- 
ginklavę; vieni iš jų įbridę į skolas, kiti netekę pilie- 
tinių teisių, dar kitus ištiko ir viena, ir kita; jie neken- 
čia ir stato pinkles tiems, kurie dabar valdo jų turtus, 
taip pat ir kitiems, ir trokšta perversmo. 

— Visa tai tiesa. 

— O palūkininkai, paskendę savo reikaluose, tarsi 
nepastebi tokių žmonių; jie dairosi į kitus ir, radę kur 
nuolaidesnį, suleidžia jam geluonį — piniginę pasko- 
lą — ir, lupdami už paskolintus pinigus palūkanas, ku- 


05 daug kartų viršija skolą, veisia valstybėje tranus 
u clpclas. 

lr dar kokią daugybę jų! 

Kai valstybėje įsiliepsnoja toks blogis, jie ne- 
nori jo gesinti, uždrausdami elgtis su savo turtu kaip 
kam patinka arba išleisdami kitą įstatymą, pašalinantį 
“ią nelaimę. 

— Kokį? 

-— Įstatymą, kuris paremtų pirmąjį ir priverstų pi- 
licčius siekti dorybės. Juk jeigu įstatymu būtų nusta- 
tyla, kad daugumą sandėrių piliečiai sudarinėtų savo 
pačių rizika, valstybėje būtų mažiau begėdiško lupi- 
kavimo ir sumažėtų tų blogybių, apie kurias kalbė- 
joMe. 

— Tikrai sumažėtų, — pritarė Adimantas. 

— Mūsų laikais dėl visų šių priežasčių valdantieji 
kaip tik šitaip ir nuteikia pavaldinius, 0 jų pačių ir 
jų aplinkos Žmonių vaikai yra išlepinti; jie leidžia lai- 
ką be darbo, pasiduoda kūno ir sielos suglebimui, yra 
vangus, nesugeba susitvardyti nei sielvartuose, nei 
malonumuose. 

—- Kitaip ir negali būti. 

— O patys tėvai, niekuo daugiau nesirūpindami, 
kaip tik turtėjimu, nė kiek ne daugiau jaudinasi dėl 
dorybės negu skurdžiai. 

— Nė kiek. 

— Štai kokia yra valdovų ir pavaldinių būklė. Tuo 
tarpu jie būna vieni greta kitų ir kelionėse, ir kito- 
kiuose susibūrimuose: šventiniuose vaidinimuose, karo 
žygiuose, plaukdami tuo pačiu laivu, būdami tuose pa- 
čiuose kariniuose būriuose; pagaliau ir pavojuose jie 
yra drauge, ir nė vienomis iš šių aplinkybių vargšai 
turtuolių akyse nepasirodo esą niekingi. Priešingai, daž- 
nai vargšas, išdžiūvęs, įdegęs saulėje, stovėdamas ri- 
kiuotėje šalia pavėsyje užaugusio turtuolio, užsiauginu- 
sio per daug lašinių, mato, kaip šis šniokštuoja ir ne- 
žino, ką daryti. Ar tu manai, kad jis nepagalvos, jog 
tokie žmonės yra turtingi tik dėl vargšų bailumo, ir ar, 
susitikęs kitą tokį pat vargšą, kai nematys pašalinės 

akys, nepasakys jam: „Tie žmonės nuo mūsų priklauso, 
jie yra niekingi"? 

— Žinau, kad jie taip ir galvoja, — tarė Adimantas. 

— Panašiai kaip liguistam kūnui užtenka mažiausio 
išorinio sukrėtimo, kad apsirgtų, o kartais jame atsi- 
randa sutrikimų ir be išorinių priežasčių, taip ir pa- 
našioje būklėje esanti valstybė dėl mažiausios dings- 
ties suserga ir kariauja pati su savimi; be to, kai kurie 
jos piliečiai pasikviečia į pagalbą kurią nors oligar- 
chinę valstybę, o kiti — demokratinę, tačiau kartais 
vidaus karas kyla ir be išorinio įsikišimo. 

— Tr netgi labai dažnai. 

— Demokratija, mano nuomone, įsigali tada, kai 
vargšai, nugalėję savo priešus, vienus iš jų išžudo, ki- 
tus ištremia, o visus kitus sulygina pilietinių teisių ir 
valstybės valdymo atžvilgiu — valstybinės pareigos 
demokratijoje dažniausiai skirstomos burtų keliu. 

— Taigi šitaip įvedama demokratija — arba ginklu, 
arba kai jos priešininkai išsigandę atsitraukia. 

XI. — Kaip Žmonės gyvena šioje santvarkoje ir 
kokia ji yra? Juk aišku, kad ji atsiliepia ir žmogui, ku- 
ris irgi įgyją demokratinių bruožų. 

— Aišku. 

— Visų pirma tai bus laisvi žmonės, valstybėje įsi- 
galės visiška laisvė ir atvirumas, ir kiekvienas galės 
daryti, ką nori. 

— Bent jau taip kalbama. 

— Kur yra laisvė, ten kiekvienas gali susikurti to- 
kį asmeninį gyvenimą, koks jam patinka. 

— Aišku. 

— Tad, aš manau, tokioje santvarkoje Žmonės bus 
labai įvairūs. , 

— Žinoma. 

— Atrodytų, — tariau, — kad tai geriausia iš visų 
santvarkų. Kaip visokiomis spalvomis išmargintas ap- 
siaustas, taip ir ši santvarka, išmarginta visokiais pa- 
pročiais, gali pasirodyti gražiausia. Galimas daiktas, 
kad, kaip vaikai ir moterys gėrisi viskuo, kas marga, 
taip daugelis šią santvarką laikys esant geriausią. 


Daug kas ją tokia laikys, — pritarė Adimantas. 
-- Esant demokratijai, mano mielas, patogu pasi- 
ri1kli valstybės santvarką. 

—— Ką tu turi galvoje? 

—- Mat dėl laisvės daryti, ką nori, joje glūdi visos 
santvarkų rūšys. Tas, kuris panorės įkurti valstybę, 
kaip Mudu, būtinai turės vykti ten, kur yra demokra- 
tija, ir, atsidūręs tarsi visokiausių santvarkų mugėje, 
išsirinkti tą, kuri jam patinka, 60 pasirinkęs įkurti vals- 
lybę! 

— Tikriausiai ten netrūks santvarkų pavyzdžių. 

— Demokratinėje valstybėje visai nebūtina daly- 
vauti valdyme, nors ir turėtum tokių sugebėjimų; ne- 
būtina ir paklusti, jei nenori, arba kariauti, kai kiti 
kariauja, arba gyventi taikoje kaip kiti, jei nenori 
taikos. Kita vertus, jei įstatymas ir draudžia tau val- 
dyti arba teisti, tu vis tiek gali valdyti ir teisti, jei tik 
tau ateis į galvą tokia mintis. Argi iš pirmo žvilgsnio 
toks gyvenimas neatrodo dieviškas ir saldus? 

— Iš pradžių galbūt, — atsakė Adimantas. 

— Na, o gailestingumas nuteistųjų atžvilgiu? Argi 
tu nesi matęs, kaip šitokioje santvarkoje žmonės, nu- 
teisti mirti arba ištremti, pasilieka ir sukinėjasi visuo- 
menėje, vaikščioja tarsi didvyriai — tarytum jie nie- 
kam nerūpėtų ir niekas jų nepastebėtų? 

— Daug tokių mačiau. 

— Šitas atlaidumas — tai ne kokia nors demokra- 
tinės santvarkos. smulkmena; tai panieka visam tam, 
ką mes laikėme svarbiais dalykais, kurdami savo vals- 
tybę. Mes sakėme, kad, jei Žmogus neapdovanotas ga- 
bumais, jis niekada netaps dorybingas; tas pat bus ir 
tuo atveju, jei jis iš mažens žaisdamas ir mokydamasis 
nesusidurs su grožiu. Tuo tarpu demokratija, išdidžiai 
pamynusi visa tai, visai nesirūpina, kas nuo kokių už- 
siėmimų pereina prie valstybinės veiklos. Žmogui reiš- 
kiama pagarba, jei tik jis parodo savo palankumą mi- 
niai. 

— Tikrai puiki santvarka! 

— Štai tokios savybės būdingos demokratijai — 
santvarkai, neturinčiai jokio valdymo, bet maloniai ir 
margai. Joje įgyvendinama savotiška lygybė — sulygi- 
nami lygūs ir nelygūs. 

— Tu kalbi visiems žinomus dalykus, — tarė Adi- 
mantas. 

XII. — Pažiūrėk, kaip visa tai atsiliepia paskiram 
žmogui. O gal pirmiau reikia aptarti, kaip atsiranda 
tie jo bruožai, panašiai kaip mes aptarėme pačią sant- 
varką? 

— Taip. 

— Ar ne šitaip tai vyks: šykštuoliui oligarchui gims 
sūnus, kuris bus auklėjamas pagal tėvo pažiūras ir 
įpročius. 

— Suprantama. 

— Kaip ir tėvas, jis prievarta slopins tuos savo 
troškimus, kurie skatina švaistyti pinigus, o ne juos 
kaupti — tokius troškimus galima pavadinti nebūti- 
nais. 

— Aiškų. 

— Kad aiškiau susikalbėtume, jei nori, pirmiau nu- 
statykime, kurie troškimai būtini, o kurie ne. 

— Noriu, — atsakė Adimantas. 

— Būtinais turbūt pagrįstai vadinsime tuos, kurių 
neįmanoma atsikratyti, ir tuos, kurie būna naudingi, 
jei juos patenkini. Ir vienus, ir kitus patenkinti siekia 
pati mūsų prigimtis. 

— Teisybė. 

— Vadinasi, juos pagrįstai galėsime vadinti būti- 
nais 

— Pagrįstai. 

— O tuos troškimus, kurių galima atsikratyti, jei 
dėsi pastangas iš pat jaunų dienų, ir kurie neteikia 
jokios naudos, bet dažnai net, priešingai, daro žalą, 
pavadinę nebūtinais, turbūt pasielgtume teisingai? 

— Be abejo. 

— Dabar aptarkime vienų ir kitų troškimų pavyz- 
džius, kad susidarytume bendrą jų vaizdą. 

— Šitai reikia padaryti. 


Ar maisto, tai yra duonos ir ko nors prie duo- 
nos, poreikis nėra būtinas, kad būtume sveiki ir gerai 
jaustumėmės? 

- Manau, kad būtinas. 

—- Duonos poreikis būtinas dėl dviejų priežasčių — 
jis yra naudingas ir reikalingas gyvybei palaikyti. 

— Teisybė. 

—- O priedo prie duonos, tai yra mėsos ar Žuvies, 
poreikis būtinas tiek, kiek tas priedas padeda palaikyti 
Verą savijautą. 

— Suprantama. 

— Na, o noras dar ir kitokių, prašmatnesnių, val- 
vių, kurio galima atsikratyti, įei iš mažens jį tramdysi 
ir stengsiesi užkirsti jam kelią auklėjimu, yra žalingas 
ir kūnui, ir sielai, nes jis neugdo nei proto, nei nuo- 
saikumo. Todėl teisinga jį vadinti nebūtinu. 

— Teisinga. 

— Ar nederėtų šių troškimų pavadinti niokojan- 
čiais, o pirmųjų — pravarčiais ir naudingais, nes jie pa- 
deda veikti? 

— Taip, žinoma. 

— Tą patį pasakysime ir apie meilės bei kitus pa- 
našius troškimus. 

— Tą patį. 

— Tas, kurį pavadinome tranu, pilnas tokių nebū- 
tinų norų ir troškimų ir yra jų valdomas, o šykštų, 
oligarchinio būdo žmogų valdo tik būtini troškimai. 

— Suprantama. 

XIII. — Dabar grįžkime atgal, — tariau, — ir pažiū- 
rėkime, kaip iš oligarcho pasidaro demokratas. Daž- 
niausiai šitai atsitinka taip. 

-— Kaipgiė 

— Kai jaunas Žmogus, kuris, kaip mes ką tik sakė- 
me, nebuvo deramai auklėjamas, o tik pratinamas tau- 
pyti, paragauja tranų medaus ir atsiduria pavojingų 
ir plėšrių Žvėrių, galinčių suteikti jam įvairiausių ir 
margiausių smagumų, draugėje, tada jo viduje ir pra- 
sideda perėjimas nuo oligarchinio būdo prie demokra- 
tinio. 

— Taip, tai neišvengiama, — pritarė Adimantas. 

— Kaip valstybėje įvyksta perversmas, kai tam tik- 
rai daliai jos piliečių teikiama išorinė parama dėl pa- 
žiūrų giminingumo, taip ir jaunuolis pasikeičia, kai 
tam tikrai jo troškimų daliai iš išorės padeda jai gimi- 
ningų troškimų rūšis. 

— Be abejo. 

— O jeigu kaip atsvarą kas nors teikia pagalbą jo 
oligarchiniam pradui — nesvarbu, ar tai bus tėvo pa- 
mokymai ar priekaištai, ar kitų šeimos narių, — jo vi- 
duje kils maištas ir pasipriešinimas, taip pat ir kova 
su pačiu savimi. 

— Žinoma. 

— Tokiu atveju kartais demokratinis pradas. pasi- 
traukia oligarchiniam iš kelio, kai kurie troškimai iš- 
nyksta, kiti išvejami, jaunuolio sieloje atsiranda gėda, 
ir viskas vėl susitvarko. 

— Kartais taip būna. 

— Bet paskui vietoj išvytųjų slapta išauga kiti 
jiems giminingi troškimai, ir, kadangi tėvas yra nesu- 
manus auklėtojas, jų atsiranda daug ir stiprių. 

— Paprastai taip ir būna. 

— Jie traukia jaunuolį į ankstesnę jo aplinką, ir 
šitas slaptas bendravimas pagimdo daug naujų troš- 
kimų. 

— Suprantama. 

— Galų gale jie užima jaunuolio sielos akropolį, 
pamatę, kad jis tuščias: ten nėra nei Žinių, nei gerų 
įpročių, nei teisingų kalbų — visų tų geriausių žmonių 
proto saugotojų ir gynėjų, kuriuos myli dievai. 

— Be abejo. 

— Jų vietą urmu užima klaidingos nuomonės ir 
pagyrūniški žodžiai. 

— Tai neišvengiama. 

— Tada jis vėl sugrįžta pas lotofagus '** ir atvirai 
ten apsigyvena. Jeigu artimieji pasiųs kariauną išgel- 
bėti taupiajam jo sielos pradui, tai jo pagyrūniški žo- 
džiai uždarys jame karališkos tvirtovės vartus, neįsi- 
leis sąjungininkų kariaunos, nepriims netgi pasiunti- 


nių — senesnių ir išmintingesnių Žmonių protingų 
žodžių, nors tai būtų tik paskiri asmenys; jie nugalės 
mūšyje su taupiuoju pradu ir, pavadinę gėdą kvailys- 
te, išvys ją, nuplėšę jai garbę, o nuosaikumą pavadins 
nuosaikumas ir tvarkingas išteklių eikvojimas yra kai- 
miškas tamsumas ir žeminantis bruožas, jie pašalins 
juos iš savo šalies, remdamiesi daugybe nenaudingų 
užgaidų. 

— Taip, šitai jie būtinai padarys. 

— Ištuštinę ir apvalę jų jau užgrobtą jaunuolio 
sielą ir atidengę jai didžiąsias paslaptis, jie paskui įves 
į ją įžūlumą, nesivaldymą ir ištvirkimą, išpuoštus ir 
apvainikuotus, didelio choro lydimus. Šlovindami juos, 
jie įžūlumą vadins išprusimu, nesivaldymą — laisve, iš- 
tvirkimą — didžiadvasiškumu, begėdiškumą — narsu- 
mu. Argi ne šitokiu būdu jaunuolis, kurį auklėjo bū- 
tinais troškimais, dar jaunystėje pereina prie palaido 
ir laisvo gyvenimo, nuolaidžiavimo nebūtiniems ir ža- 
lingiems troškimams? 

— Tai visiškai akivaizdu. 

— Tada šitoks žmogus gyvens, nebūtiniems troški- 
mams skirdamas nė kiek ne mažiau pinigų, pastangų 
ir laiko negu būtiniems. Jei, laimei, jo pasinėrimas į 
ištvirkavimo siautulį nebus besaikis, tai, kai su amžiu- 
mi praeis didžiausios aistros, jis vėl įsileis į savo sielą 
dalį išvytųjų troškimų, nebe visiškai atsiduos įsiveržu- 
sioms aistroms, ir jo sieloje atsiras tam tikra pusiaus- 
vyra: kiekvieną kartą jis paklus tam troškimui, kurį 
jam tarsi lėmė burtai, o kai jį visiškai patenkins, pa- 
klus kitam, ir nė vieno neatsisakys, visus laikydamas 
lygiais, 

— Be abejo. 

— Bet vis dėlto jis nepriims teisingo samprotavimo, 
neįsileis jo į savo tvirtovę, ir, jei kas nors jam sakys, 
kad šitie štai malonumai kyla iš kilnių ir gerų troški- 
mų, o anie— iš blogų ir kad šituos reikia puoselėti 
ir gerbti, 0 anuos — užgniaužti ir valdyti, jis purtys 

galvą ir sakys, jog visi troškimai yra lygūs ir todėl vi- 
sus reikia vienodai gerbti. 

—- Tokie žmonės iš tikrųjų taip elgiasi, — pritarė 
Adimantas. 

— Toks žmogus diena iš dienos gyvena, pataikau- 
damas pirmam įį apėmusiam troškimui: čia jis girtau- 
ja, grojant fleitai, Čia staiga geria tik vandenį ir kan- 
kina save, čia susižavi gimnastikos pratimais, čia jį 
apima tingulys, ir jis nieko nenori. Kartais jis susido- 
mi pokalbiais, kurie atrodo esą filosofiški, dažnai užsi- 
ima visuomeniniais reikalais: staiga pašokęs, pasako, 
kas jam užėjo ant liežuvio, ir puola vykdyti. Susižavė- 
jo karingais žmonėmis — ir pasuko į tą puse, o jeigu 
verslininkais — tada kita kryptimi. Jo gyvenime nėra 
jokios tvarkos, jo nevaldo būtinybė; tokį gyvenimą jis 
vadina maloniu, laisvu ir laimingu ir taip gyvena visą 
laiką. 

— Tu puikiai apsakei lygybę mėgstančio žmogaus 
gyvenimą. 

— Aš parodžiau, — tariau, — kad šis žmogus toks 
pat daugiaveidis, margas ir puikus, kaip ir jo valstybė. 
Daugelis vyrų ir moterų pavydėtų šitokio gyvenimo, 
kuriame derinasi daugybė visokiausių santvarkų ir pa- 
pročių. 

— Taip, tai tiesa, — pasakė Adimantas. 

— Vadinasi, pripažinsime, kad toks žmogus atitin- 
ka demokratiją ir todėl jį pagrįstai galime pavadinti 
demokratiniu žmogumi. 

— Pripažinsime. 

XIV. — Mums liko apžvelgti pačią nuostabiausią 
santvarką ir patį nuostabiausią žmogų: tai tironija ir 
tironas. 

— Taip. 

-— Na, mielasis, tai pažiūrėkime, kaip atsiranda ti- 
ronija. Kad ji atsiranda iš demokratijos, tai aišku. 

— Aišku. 

— Ar ne panašiai, kaip iš oligarchijos atsiranda 
demokratija, taip iš demokratijos — tironija? 

— Ką tu turi galvoje? 


— Gėris, iškeltas kaip galutinis tikslas — dėl to ir 
alsirado oligarchija, — buvo turtas, ar ne? 

— Taip. 

— O nepasotinamas turtų siekimas ir nesirūpini- 
mas niekuo kitu pražudė oligarchiją. 

— Teisybė. 

— Tai štai — demokratiją taip pat pražudo tai, ką 
ji laiko gėriu ir ko nepasotinamai siekia. 

— O ką ji, tavo nuomone, laiko gėriu? 

— Laisvę, — tariau. — Demokratinėje valstybėje 
tik ir girdi, kad tai yra gražiausias dalykas ir kad lais- 
vam gimusiam žmogui tik tokioje valstybėje verta gy- 
venti. 

— Taip, šitai dažnai kartojama. 

— Kaip aš ką tik sakiau, toks nepasotinamas vie- 
no dalyko siekimas ir nesirūpinimas kitais dalykais iš- 
kreipia šią santvarką ir ruošia dirvą tironijai. 

— Kaip tai atsitinka? — paklausė Adimantas. 

— Kai laisvės ištroškusioje demokratinėje valsty- 
bėje valdžią paima nevykę vyno pilstytojai, valstybė 
per daug apsvaigsta nuo neatmieštos laisvės, o valdo- 
vus, jeigu jie nepakankamai nuolaidūs ir neduoda vi- 
siškos laisvės, apkaltina ir baudžia kaip nusikaltėlius 
ir oligarchus. 

— Taip ir būna. 

— Piliečius, kurie paklūsta valdžiai, drabsto pur- 
vais kaip nieko nevertus savanorius vergus, už tai 
valdovai, panašūs į pavaldinius, ir pavaldiniai, panašūs 
į valdovus, giriami ir gerbiami ir paskirų Žmonių, ir 
visuomenės. Argi tokioje valstybėje neišvengiamai ne- 
paplis laisvė viskam? 

— Be abejo. 

— Ji įsiskverbs į kiekvienus namus, o galų gale 
nepaklusnumas prigis net gyvuliams. 

— Kaip suprasti tavo žodžiusį — paklausė Adiman- 
tas. 

— Pavyzdžiui, tėvas įpranta vaiką laikyti sau lygiu 
ir ima bijotis savo sūnų, o sūnus lyginasi su tėvu II 
nejaučia pagarbos ir baimės savo gimdytojams, nes 

nori būti laisvas, persikėlėlis susilygina su tikru pilie- 
čių, o pilietis — su persikėlėlių; tas pat atsitiks ir su 
svetimšaliu. 

— Taip būna. 

— Be to, dar visokios kitos smulkmenos: mokytojas 
bijosi mokinių ir pataikauja jiems, mokiniai nekreipia 
dėmesio į mokytoją ir auklėtoją. Apskritai jaunieji 
ima mėgdžioti vyresniuosius ir lenktyniauja su jais ir 
žodžiais, ir darbais, 0 seniai, prisitaikydami prie jau- 
nųjų, nuolat pokštauja ir tauškia niekus, mėgdžioja 
jaunuolius, kad neatrodytų niūrūs ir valdingi. 

— Teisybė. 

— Bet didžiausia laisvė, kurią tokioje valstybėje 
turi liaudis, — tai, kad pirktieji vyrai ir pirktosios mo- 
terys nė kiek ne mažiau yra laisvi negu jų pirkėjai. 
Tiesa, mes būtume užmirše pasakyti, kokią lygybę ir 
laisvę ten turi moterys, palyginti su vyrais, ir vyrai, 
palyginti su moterimis. 

— Eschilo žodžiais tariant, „mes pasakysime tai, 
kas dabar mums ant liežuvio“ **, 

— Taigi aš taip ir kalbu. O kad žmogui tarnaujan- 
tys gyvuliai šičia yra laisvesni negu kur kitur, tuo nie- 
kas nenorėtų tikėti, pats nepamatęs. Čia ir kalės, kaip 
sako priežodis, — šeimininkės, arkliai ir asilai įpratę 
išdidžiai ir laisvai vaikštinėti, užkliudydami praeivius, 
jei šie nepasitraukia iš kelio. Taip ir visa kita čia trykš- 
ta laisve. 

— Tu tarsi pasakoji man mano paties sapna, — pa- 
sakė Adimantas: — aš juk ir pats dažnai kenčiu nuo 
jų, kai vykstu į kaimą. 

— O kai visa tai sudedi į krūvą, tai svarbiausias 
dalykas — tu ir pats šitai supranti — yra tai, kad pilie- 
čių siela pasidaro be galo jautri netgi dėl smulkmenų: 
bet kokia prievarta kelia jų pasipiktinimą kaip neleis- 
tinas dalykas. Galų gale, kaip žinai, jie ims nepaisyti 
net įstatymų — nei rašytų, nei nerašytų, — kad tik nie- 
kas neturėtų jiems valdžios. 

— Šitai aš gerai žinau. 


XV. — Tokia, mano mielas, yra ta graži ir jau- 
natviškai įžūli pradžia, iš kurios, kaip man atrodo, iš- 
auga tironija. 

— Tikrai įžūli. Na, o kas būna paskui? 

— Ta pati liga, kuri išsikerojo oligarchijoje ir pa- 
galiau ją pražudė, čia dėl savivalės dar labiau keroja 
ir stiprėja ir pavergia pačią demokratiją. Iš tikrųjų 
kiekvienas kraštutinumas paprastai sukelia pasikeitimą 
į priešingą pusę — oro, augalų, kūnų būklės ir net 
santvarkos. 

— Suprantama. 

— Pernelyg didelė laisvė — ir paskiro Žmogaus, ir 
valstybės, — matyt, paprastai virsta pernelyg didele 
vergija. 

— Tam yra pagrindo. 

— Taigi, — tariau, — tironija, suprantama, atsiran- 
da ne iš kurios nors kitos santvarkos, o tik iš demo- 
kratijos — kitaip sakant, iš pernelyg didelės laisvės 
turi atsirasti didžiausia ir žiauriausia vergija. 

— Suprantama. 

— Bet, man atrodo, tu manes ne šito klausei, o ko- 
kia liga, būdinga oligarchijai, lygiai taip pat pakerta 
ir demokratiją ir ją pavergia. 

— Teisybė. 

— Aš turėjau galvoje atsiradimą ypatingos rūšies 
žmonių — tinginių ir švaistūnų, vadovaujamų: pašėlu- 
sių drąsuolių, paskui kuriuos seka bailesnieji. Mes juos 
palyginome su tranais, iš kurių vieni turi geluonį, o 
kiti — neturi. 

— Teisingai. 

— Ir vieni, ir kiti, vos tik atsiradę bet kurioje 
valstybėje, sukelia tokius pat sutrikimus, kaip kūne 
uždegimas ir tulžis. Ir geras gydytojas, ir įstatymų lei- 
dėjas turi iš anksto imtis priemonių, kad užkirstų jiems 
kelią, kaip kad patyręs bitininkas žiūri, kad neatsiras- 
tų tranų, o jeigu jau jų atsiranda, tai reikia kuo grei- 
čiausiai išpjauti juos kartu su koriais. 

— Prisiekiu Dzeusu, tai būtina padaryti. 

padarykime štai kaip. 

— Kaip? 

— Mintyse demokratinę valstybę padalykime į tris 
dalis — ji iš tikrųjų susideda iš trijų dalių. Viena iš tų 
dalių bus tranai; jie čia atsiranda dėl savivalės, bet jų 
nė kiek ne mažiau negu oligarchijoje. 

— Tai tiesa. 

— Tik čia jie daug nuodingesni negu oligarchi- 
joje. 

— Kodėli 

— Oligarchijoje jie negali suklestėti ir lieka silp- 
ni, nes ten jie niekinami ir neprileidžiami prie valdžios. 
O demokratijoje jie — su mažomis išmintimis — vos ne 
valdo valstybę: nuodingiausieji tranai sako kalbas ir 
veikia, o kiti sėdi aplink tribūną, dūzgia ir nepakenčia, 
jei kas pamėgina kitaip kalbėti. Vadinasi, esant šiai 
santvarkai, viską, išskyrus tik nedaugelį dalykų, tvarko 
tokie Žmonės. 

— Iš tikrųjų. 

— Iš minios išsiskiria ir kita dalis žmonių. 

— Kokia? 

— Kai visi vaikosi pelno, tie, kurie iš prigimties 
yra tvarkingesni, dažniausiai tampa turtingiausi. 

— Suprantama. 


— Iš jų, manau, tranai gauna daugiausia medaus ir 
lengviausiai jį iščiulpia. 

— Kaipgi jį iščiulpsi iš tų, kurie įo mažai turi? 

— Dėl to tokius turtuolius paprastai vadina tranų 
ganykla. 

— Kaip tik dėl to. 

XVI. — Trečiąją grupę sudaro liaudis — tie, kurie 
dirba savo rankomis, kuriems svetimas verteiviškumas; 
jų turtas labai menkas. Susirinkę į krūvą, jie demo- 
kiatijoje sudaro gausiausią ir galingiausią dalį. 

— Taip, bet jie nelabai nori eiti į susirinkimus, 
jeigu negauna savo dalies medaus. 


— Betgi jie visada gauna savo dalį, nes valdžia 
gali atimti iš turtingųjų jų nuosavybę ir išdalyti ją 
liaudžiai — žinoma, didžiausiąją dalį pasilikdama sau. 

— Šitokiu būdu jie visada gauna savo dalį. 

— O tie, iš kurių atima turtą, yra priversti gintis, 
kalbėti liaudies susirinkimuose ir daryti visa, ką tik 
gali. 

— Žinoma! 

— Ir nors jie ir nerengtų sąmokslo, juos vis tiek 
apkaltins rezgant pinkles liaudžiai ir oligarchiškumu. 

— Taip. 

— Galų gale, matydami, kad liaudis, šmeižikų ap- 
gauta, ne iš blogos valios, o dėl nežinojimo yra pasi- 
rengusi susidoroti su jais, jie norom nenorom pasidaro 
tikrais oligarchijos šalininkais. Jie čia niekuo dėti — 
tiesiog jiems įgėlė tranas, ir dėl to juose gimė toks 
blogis. 

— Tikra tiesa. 

— Tada prasideda kaltinimai, bylos, vaidai. 

— Taip. 

— Liaudis paprastai išsirenka kurį nors vieną žmo- 
gų, ji puoselėja ir išaukština. 

— Šitai jai būdinga. 

— Todėl, — tariau— aiškų, kad tironas, jeigu jis 
atsiranda, visada išauga iš šios šaknies, kaip liaudies 
statytinis. 

— Visiškai aišku. 

— O nuo ko prasideda tokio statytinio virtimas ti- 
ronu? Aišku, kad tai atsitinka tada, kai jis pradeda 
daryti tą patį, kas pasakojama mite apie Dzeuso Likie- 
čio šventyklą Arkadijoje. 

— Kas gi pasakojama tame mite? — paklausė Adi- 
mantas. 

— Kad tas, kuris paragauja žmogaus širdies, plau- 
čių ir kepenų, smulkiai supjaustytų ir įmaišytų į auko- 
jamų gyvulių mėsą, būtinai virsta vilku. Ar negirdėjai 
Sito pasakojimoį 

— Girdėjau. 


303 


566 


304 


— Panašiai atsitinka ir liaudies vadui. Turėdamas 
savo rankose pernelyg paklusnią minią, jis neįstengia 
susilaikyti nuo savo gentainių kraujo. Priešingai, jis, 
kaip paprastai būna, pradės traukti žmones į teismą, 
remdamasis neteisingais kaltinimais, ir, atimdamas iš 
žmogaus gyvybę, suterš savo sąžinę žmogžudyste: sa- 
vo nešvaria burna ir liežuviu jis ragaus nužudytųjų 
tautiečių kraują. Bausdamas tremtimi ir mirtimi, jis 
siūlys panaikinti skolas ir iš naujo perdalyti žemę. Argi 
šitokiam Žmogui nėra likimo lemta arba žūti nuo prie- 
šų rankos, arba tapti tironu ir iš žmogaus pasidaryti 
vilku? 

— Tikrai lemta. 

— Jis sukelia karą prieš tuos, kurie turi nuosavybę. 

— Taip, jis padaro šitai. 

— Jeigu jis pralaimėjo ir buvo ištremtas, o paskui 
vėl grįžo, savo priešų pykčiui, tai jis grįžta jau tikras 
tironas. 

— Aišku. 

— O jeigu tie, kurie jį išvijo, neįstengs jo vėi nu- 
versti ir nubausti mirtimi, apjuodinę piliečių akyse, 
tada jie kėslaus nužudyti jį slapta. 

— Taip dažnai būna. 

— Iš čia išplaukia visiems gerai žinomas tironų rei- 
kalavimas — kai tik jie įgyja tokią valdžią, liepia liau- 
džiai paskirti jiems asmens sargybinius, kad liaudies 
užtarėjas būtų sveikas ir gyvas. 

— Šitai tai jau būtinai. 

— Ir liaudis jam duoda juos, nes būgštauja dė! jo 
gyvybės, o pati kol kas jaučiasi rami. 

— Be abejo. 

— Kai šitai pamato žmogus, turintis pinigų, o kartu 
ir pagrindą nekęsti liaudies, jis, mano mielas, tuoj pat, 
kaip orakulas nurodė Krezui, 

prie žvirgždėtojo Hermo 
Bėga skubiai ir nebijo, kad gali bailiu pasirodyt *?. 


— Antrą kartą jam jau netektų gėdytis savo bai- 
lumo,— pasakė Adimantas, 


— Jeigu jį būtų pagavę, jis būtų buvęs nubaustas 
mirtimi. 

— Būtinai. 

— O tasai liaudies statytinis, aišku, neguli „išsitie- 
sęs kaip milžins" 19, bet, išžudęs daugelį kitų, stovi sa- 
vo valstybės vežime jau ne kaip liaudies atstovas, o 
kaip tikras tironas. 

— Kurgi jis nestovės! 

XVII. — Dabar, — tariau — pažiūrėkime, kas sudaro 
šio Žmogaus ir tos valstybės, kurioje atsiranda toks 
mirtingasis, laimę. 

— Pažiūrėkime. 

— Pirmomis savo valdymo dienomis jis šypsosi vi- 
siems, sveikina kiekvieną sutiktąjį ir ginasi esąs tiro- 
nas. Jis dalija pažadus ir paskiriems piliečiams, ir visai 
valstybei, jis panaikina skolas ir išdalija žemę liau- 
džiai ir savo svitai. Jis apsimeta esąs visiems gailes- 
tingas ir malonus. 

— Būtinai. 

— O kai jis susidoroja su savo priešais — su vie- 
nais susitaiko, kitus sunaikina — ir kai jie nebekelia 
jam pavojaus, jis pirmiausia įtraukia piliečius į karus, 
kad liaudžiai būtų reikalingas vadas. 

— Suprantama. 

— Be abejo, ir dėl to, kad mokesčiai nuskurdintų 
piliečius ir jie diena iš dienos plūktųsi, neturėdami ka- 
da regzti pinklių prieš jį. 

— Aišku. 

— O jeigu jis įtars ką nors galvojant kitaip ir ne- 
norint pasiduoti jo valdžiai, tokius žmones jis sunai- 
kins ta dingstimi, kad jie esą pasidavę priešams. To- 
dėl tironas visada turi kurstyti karą. 

— Be abejo. 

—- Bet tokie jo veiksmai kelia vis didesnę piliečių 
neapykantą. 

— Kaipgi nekels! 

— Be to, ir kai kurie iš įtakingų asmenų, padėju- 
sių jam paimti valdžią — bent jau drąsiausieji iš jų — 

pradės atvirai ir kalbėdamiesi tarp savęs reikšti jam 
savo nepasitenkinimą tuo, kas dedasi. 

— Be abejo. 

— Kad išlaikytų valdžią, tironas turės juos visus 
sunaikinti, ir galų gale nei iš draugų, nei iš priešų 
neliks nė vieno bent kiek vertesnio žmogaus. 

— Aišku. 

— Todėl jis turi budriai sekti tuos, kurie yra nar- 
sūs, didžiadvasiai, protingi, turtingi. Tirono klestėji- 
mas pagrįstas tuo, kad jis neišvengiamai yra priešiškas 
visiems šiems žmonėms ir rezga prieš juos pinkles, kol 
apvalo nuo jų valstybę. 

— Nieko sau apvalymas! 

— Taip,— tariau,— jis priešingas tam, kurį naudoja 
gydytojai: šie pašalina iš kūno visa, kas blogiausia, o 
palieka tai, kas geriausia, tuo tarpu tironas elgiasi prie- 
šingai. 

— Matyt, jis privalo taip elgtis, jei nori išlaikyti 
valdžią. 

XVIII. — Jis yra supančiotas palaimingos būtiny- 
bės — arba gyventi kartu su gauja niekšų, ir dar jo 
nekenčiančių, arba visai negyventi! 

— Taip, supančiotas. 

— Kuo labiau jis įsipyks piliečiams, šitaip elgda- 
masis, tuo daugiau ir tuo ištikimesnių sargybinių jam 
reikės, ar ne? 

— Be abejo. 

— O kas tie ištikimieji? Iš kur jų imti? 

— Jie patys lėkte atlėks, jei tik užmokėsi. 

— Po šimts! Tu, atrodo, vėl kalbi apie kažkokius 
tranus, svetimšalius valkatas. 

— Tu neapsirinki,— tarė Adimantas. 

— Argi tironas nenorės turėti sargybinių iš vieti- 
nių žmonių“ 

— Kaip? 

— Jis atims iš piliečių vergus, paleis juos į laisvę 
ir padarys savo sargybiniais. 

— Iš tikrųjų. Be to, šie bus ištikimiausi. 


-—- Na ir laimingas Žmogus, anot tavęs, yra tironas, 
jci šie Žmonės — ištikimi įo draugai, o ankstesniuosius, 
tikruosius, įis pražudė! 

— Jis priverstas tenkintis tokiais. 

— Šitie jo draugai juo žavėsis, jo draugiją sudarys 
šie naujieji piliečiai, o dori Žmonės jo neapkęs ir vengs. 

— Be abejo. | 

— Matyt, ne veltui sakoma, kad ne juokas kurti 
tragedijas, o juk čia ypač pasižymėjo Euripidas. 

— Ką tu turi galvoje? 

— Jis yra pasakęs tokią gilią mintį: „Tironai, drau- 
gaudami su protingais, tampa protingi“ *". Matyt, jis 
manė, kad tironai bendrauja su išminčiais. 

— Kaip jis aukština tironiją, laikydamas ją dieviš- 
ka 8, ir visa, kas su ja susiję! Taip daro ir kiti poetai. 


— Jeigu jau tragedijų rašytojai yra tokie išminčiai, | 
tegul jie atleis mums ir visiems tiems, kurie pritaria 


mūsų požiūriui į valstybės santvarką, jei mes nepriim- 
sime jų į savo valstybę kaip tik dėl to, kad jie taip 
liaupsina tironiją. 

— Aš manau, kad jie mums atleis, bent jau protin- 
giausieji. 

— Vaikščiodami po kitas valstybes, jie suburia mi- 
nias ir, pasisamdę atlikėjus su gražiais, stipriais ir įs- 
pūdingais balsais, patraukliai piešia piliečiams tironi- 
ją ir demokratiją. 

— Taip, ir netgi labai stengiasi. 

— Be to, už tai jie dar gauna atlyginimą ir yra 
gerbiami, ypač, suprantama, tironų, 0 po jų — demo- 
kratijų. Bet kuo aukščiau jie pakyla prie valdžios vir- 
šūnių, tuo labiau mąžta jų garbė, tarsi jai neužtektų 
kvapo kopti aukštyn. 

— Tikrai taip yra. 

XIX. — Bet mes, — tariau,— nukrypome į šalį. Grįž- 
kime atgal prie tirono kariaunos. Iš ko jis išlaikys tą 
gražią, gausią, margą, nuolat besikeičiančią sargybą? 

— Aišku, kad jis eikvos jai šventykių turtus, jei- 
gų jų yra valstybėje, ir kol jų užteks išlaidoms padeng- 
ti, jis mažins piliečiams užkraunamus mokesčius. 

— O kai šie ištekliai išseks? 

— Aišku, kad tada ir jis pats, ir jo bendražygiai 
bei bendražygės gyvens iš jo tėvo išteklių. 

— Suprantu, — tariau.— Kadangi liaudis pagimdė ti- 
roną, ji turi ir maitinti jį bei jo bendražygius. 

— Tironui šitai būtina. 

— Ką tu sakai? O jeigu liaudis pasipiktinusi pasa- 
kys, kad suaugęs sūnus neturi teisės reikalauti, į0g 
tėvas jį Maitintų, veikiau jau priešingai — sūnus turėtų 
maitinti tėvą, ir kad tėvas ne tam jį pagimdė ir pastatė 
ant kojų, jog, šiam užaugus, pats taptų savo paties 
vergų vergu ir mMaitintų ir sūnų, ir vergus, ir visokias 
atmatas? Priešingai, jeigu jau liaudies atstovas taip 
iškilo, tai liaudis galėtų tikėtis išsivaduoti nuo turtuo- 
lių ir vadinamųjų garbingų piliečių; o dabar liaudis 
įsako jam ir jo bendražygiams nešdintis iš valstybės: 
taip tėvas išveja iš namų sūnų kartu su jo įkyriais 
sugėrovais. 

— Prisiekiu Dzeusu, tada liaudis pamatys, kokį pa- 
darą ji pagimdė ir su meile užaugino, ir supras, kad tie, 
kuriuos ji bando išvyti savo silpnomis jėgomis, yra 
daug galingesni už ją. 

— Ką tu sakai4 Argi tironas išdrįs panaudoti prie- 
vartą prieš savo tėvą ir, jei šis nepaklus, netgi ims 
mušti jį? 

— Taip, jis atims iš savo tėvo ginklą. 

— Taigi tironas yra tėvažudys ir prastas savo gim- 
dytojų karšintojas; visi pripažįsta, kad tironijai šitai 
būdinga. Kaip sakoma, „nuo dūmų bėgdamas į ugnį 
pataikysi': taip ir liaudis, norėdama atsikratyti laisvų 
žmonių jungo, pakliūva į despotizmo priespaudą ir be- 
saikę laisvę iškeičia į sunkiausią ir karčiausią vergiją. 

— Deja, taip ir atsitinka. 

— Na ką giė Ar neperdėsime sakydami, jog jau 
aptarėme, kokiu būdu iš demokratijos atsiranda tiro- 
nija ir kokios yra jos ypatybės? 

— Nė kiek,— atsakė Adimantas. 


DEVINTOJI KNYGA 


I. — Beliko aptarti tironiškos santvarkos Žmogų — 
kaip jis atsiranda iš demokratinio žmogaus, koks jis 
yra ir kaip gyvena — vargingai ar laimingai. 

— Taip, jis dar liko neaptartas. 

— Ar žinai, ko, mano manymu, dar trūksta? 

— Ko gi? 

—- Man rodos, mes nepakankamai aptarėme troški- 
mus — kokie jie yra ir kiek jų. Kol šito neišsiaiški- 
nome, nebus visiškai aiškus ir tas tyrinėjimas, kurį 
pradedame. 

— Vadinasi, dabar pats laikas juos aptarti. 

— Teisingai. Štai ką aš čia norėčiau išsiaiškinti: 
man atrodo, kad kai kurie nebūtini malonumai ir troš- 
kimai yra priešingi įstatymams. Jie būdingi visiems 
žmonėms, bet, įstatymų ir geresniųjų troškimų tramdo- 
mi, padedant protui, kai kuriuose žmonėse jie arba vi- 
sai išnyksta, arba susilpnėja, ir jų lieka nedaug; ta- 
Čiau yra ir tokių žmonių, kuriuose jie stiprėja ir 
gausėja. 

— Apie kokius troškimus tu čia kalbi? 

— Apie tuos, — tariau,— kurie sukyla miegant, kai 
sielos protingasis, romusis ir valdantysis pradas miega, 
o gyvuliškasis ir laukinis pradas, sotus ir apgirtęs, sto- 
jasi piestu, gena šalin miegą ir ieško, kaip čia numal- 
šinus savo nirtulį. Tu žinai, kad tada jis gali išdrįsti 
viską, pamynęs bet kokią gėdą ir protą. Jis nepasi- 
drovės netgi santykiauti su savo motina ar su bet ku- 
riuo iš Žmonių, dievų arba gyvulių, susiteps bet 

kokiomis Žžudynėmis, nesusilaikys nuo jokio maisto — 
vienu žodžių, jis nevengs jokios kvailystės, jokios 
begėdystės. Ė 

— Tikra teisybė. 

— Bet kai žmogus laikosi sveiko nuosaikumo, ei- 
damas miegoti, jis pažadina savo sielos protingąjį pra- 
dą ir, pavaišinęs jį gražiomis mintimis ir samprotavi- 
mais, pasineria į vidinius apmąstymus; geidžiantįjį pra- 
dą jis apmalšina, neleisdamas jam persisotinti: tegul 
jis miega ir savo džiaugsmais bei sielvartais nedrums- 
čia kilniausiojo sielos prado, kad šis galėtų niekieno 
netrikdomas, visiškai grynas siekti surasti ir pajusti 
tai, ko jis dar nežino arba iš praeities, arba iš dabar- 
ties, arba iš ateities. Lygiai taip pat žmogus nuramdo 
ir aistringąjį pradą ir eina miegoti nurimusia širdimi, 
ant nieko neširsdamas. Nuraminęs tas dvi rūšis sielos 
pradų ir išjudinęs trečiąją, kuriai būdinga išmintis, jis 
atsiduoda poilsiui. Tu žinai, kad tada jis veikiausiai 
pasieks tiesą ir sapne jam mažiausiai vaidensis tie įsta- 
tymams prieštaraujantys reginiai. 

— Aš visiškai tikiu, kad taip yra. 

— Bet mes per daug nuklydome į šalį, kalbėdami 
apie tai. Juk mes norėjome pabrėžti tik štai ką: kiek- 
viename iš mūsų slypi baisių, laukinių, įstatymams 
priešingų troškimų rūšis — net ir tuose žmonėse, kurie 
atrodo labai santūrūs. Tai rodo sapnai. Pats spręsk, ar 
aš sakau tiesą ir ar tu sutinki su manimi. 

— Sutinku. 

II. — Dabar prisimink, ką sakėme apie demokrati- 
nį žmogų. Iš mažens jis buvo auklėjamas šykštaus tė- 
vo, kuris vertino tik pelno troškimą, o kitus troškimus 
laikė nereikalingais ir niekino kaip siekiančius tik 
pramogų ir gražumo. 

— Taip. 

— Bet, bendraudamas su įmantresniais žmonėmis, 
valdomais troškimų, apie kuriuos ką tik kalbėjome, 
jis perima jų gyvenimo būdą ir puola į nežabotą pa- 
laidumą, nes neapkenčia tėvo šykštumo. Tačiau, bū- 
damas iš prigimties geresnis už savo tvirkintojus, tem- 


piamas į abi puses, jis sustoja tarsi viduryje tarp šių 
dviejų gyvenimo būdų: saikingai, kaip jam atrodo, ra- 
gaudamas abiejų, jis gyvena nei nedorą, nei įstaty- 
mams priešingą gyvenimą — taip iš oligarcho jis tam- 
pa demokratu. 

— Apie tokį Žmogų susidarė šitokia nuomonė; jos 
ir dabar laikomasi. 

— Įsivaizduok,— tariau,— kad šis žmogus, jau sens- 
telėjęs, turi jauną sūnų, kurį išaugino pagal savo pa- 
pročius. 

— Įsivaizduoju. 

— Įsivaizduok, kad jam atsitinka lygiai tas pat, kas 
ir jo tėvui: jis pasineria į palaidą gyvenimą, kurį jo 
tvirkintojai vadina visiška laisve. Tėvas ir artimieji 
skatina jo polinkį laikytis vidurio, bet jo tvirkintojai — 
priešingai. Kai tie išmaningi kerėtojai ir tironų kūrė- 
jai nesitiki kokiu nors kitu būdu išlaikyti jaunuolį 
savo rankose, jie įsigudrina įdiegti jam kokią nors 
aistrą, valdančią dykinėjimo ir švaistymo troškimus; 
ši aistra — tai tarsi didelis sparnuotas tranas. Ar gali 
ši aistra būti kas nors kita? 

— Negali. 

— Aplink šią aistrą spiečiasi kiti troškimai, lydi- 
mi smilkalų, miros, vainikų, vynų ir tokioms bendri- 
joms įprastų palaidų smagumų. Išauginę ir išpuoselėję 
gašlumo geluonį, šie troškimai įdiegia jį tranui, ir ta- 
da tasai sielos valdovas, apimtas šėlo, gelia. Ir jeigu jis 
aptinka jaunuolio sieloje nuomonių ar troškimų, ku- 
riuose dar likę šiek tiek padorumo ir gėdos, užmuša 
juos, išstumia lauk, kol jaunuolis galutinai apvalo sa- 
vo sielą nuo nuosaikumo ir pripildo ją jį užplūdusio 
šėlo. 

— Tu nupasakoji, kaip atsiranda tikras tironas. 

— Argi ne dėl šitų dalykų Erotas! nuo neatmena- 
mų laikų vadinamas tironu? 

— Veikiausiai. 

— (O girtas žmogus ar nepanašus į tironą“ 

— Panašus. 

— Na, o apimtas šėlo ir išprotėjęs Žmogus tariasi 
galįs valdyti ne tik Žmones, bet ir dievus. 

— Iš tikrųjų. | 

— Žmogus, mano mielas, tikru tironu tampa -tada, 
kai jis arba dėl savo prigimties, arba dėl įpročio, ar- 


"ba ir dėl vieno, ir dėl kito pasidaro girtuoklis arba 


nuolat būna ką nors įsimylėjęs, arba išeina iš proto, 

— "Tikra teisybė. 

III. — Atrodo, šitaip ir atsiranda toks žmogus. O 
kaip jis gyvena? 

— Žinai, kaip juokais sakoma — „Tu man pasa- 
Kysi““ 

— Gerai, — tariau,— pasakysiu. Paskui prasidės jų 
puotos, šventės, pasilinksminimai, heteros ir kiti pana- 
šūs dalykai: juk jų sieloje gyvenantis tironas Erotas 
valdys visa, kas joje yra. 

— Tai neišvengiama. 

— Kas dieną ir kas naktį gims daugybė naujų stip- 
rių aistrų, reikalaujančių jas patenkinti. 

— Tikra daugybė. 

— Taigi jei buvo kokių pajamų, jos greitai ištirps. 

— Kurgi neištirps! 

— Tada jie skolinsis ir švaistys tėvų palikimą. 

— Be abejo. 

— O kai viskas bus išeikvota, tada stiprių ir giliai 
įsišaknijusių aistrų spiečius pradės Zzvimbti, ir Žmonės, 
tarsi genami visokiausių troškimų, ypač Eroto, paskui 
kurį tarsi sargybiniai seka kiti troškimai, pradės gelti, 
žiūrėdami, kas ką turi ir ką galima atimti apgaule arba 
prievarta. 

— Žinoma. 

— Jie būtinai turi grobti — kitaip jiems teks kentėti 
baisias kančias ir skausmus. 

— Būtinai. 

— Panašiai kaip vėlesnieji malonumai tokiame žmo- 
guje nustelbia ankstesniuosius ir juos nuskurdina, taip 
ir jis pats nori būti pranašesnis už savo tėvą ir moti- 
ną, nes yra jaunesnis už juos, ir, iššvaistęs savąją da- 
lį, pasisavins ir eikvos tėvo pinigus. 


— Na, o toliau? — paklausė Adimantas. 

— Jeigu tėvai neleis jam šito daryti, argi jis pir- 
miausia nepabandys jų apvogti ir apgauti? 

— Aš manau, kad pabandys. 

— O jeigu jam nepasisektų, argi jis neapiplėštų jų 
jėga“ 

— Tikriausiai. 

— O jeigu jo seni tėvai priešinsis ir kovos, argi 
jis pasigailės jų ir nepasielgs su jais kaip tironas? 

— Aš nedėčiau galvos dėl tokio Žmogaus tėvų li- 
kimo. 

— Bet, vardan Dzeuso, Adimantai, negi dėl kokios 
nors naujos draugužės, meilužės, be kurios galėtų ir 
apsieiti, jis ims mušti seniai mylimą ir artimą žmogų — 
motiną? Arba dėl gražaus jaunuolio, su kuriuo tik ką 
susibičiuliavo ir be kurio taip pat galėtų apsieiti, pa- 
kels ranką prieš tikrą tėvą, seniausią savo draugą? 
Nejaugi šis žmogus privers savo tėvus tarnauti jo drau- 
gams, kuriuos įsileis į savo namus? 

— Prisiekiu Dzeusu, privers,— atsakė Adimantas. 

— Kokia didelė laimė pagimdyti sūnų tironą! 

— Labai didelė. 

— Na, o kai išseks ir tėvo, ir motinos pinigai, ta- 
čiau jo sieloje bus susispietęs ištisas įgeidžių spiečius, 
tai ar šitai neprivers jo iš pradžių pasikėsinti į sveti- 
mo namo sienas arba į vėlyvo naktinio praeivio ap- 
siaustą, o paskui įsibrauti ir į šventyklą? Visuose šiuo- 
se poelgiuose ankstesnės jo nuomonės apie tai, kas 
gražu ir kas šlykštu, perimtos dar vaikystėje ir laiky- 
tos teisingomis, turės užleisti vietą troškimams, kurie 
neseniai buvo paleisti į laisvę, — jie sudaro Eroto pa- 
lydą ir kartu su juo nugalės ankstesniąsias nuomones. 
Kol jaunuolis dar pakluso įstatymams ir tėvui, 0 vi- 
dujai buvo demokratas, tie troškimai išsilaisvindavo 
tik jam miegant, sapnuose; dabar, kai jį užvaldė Ero- 
tas, žmogus visam laikui tapo toks, koks tik retkar- 
čiais būdavo sapne: jis jau nebesusilaikys nuo jokių 
žudynių, nuo jokio maisto, nuo įokio nedoro darbo. 
Erotas kuris, viešpataujant visiškai netvarkai ir palai- 

dumui, kaip tironas gyvena jo sieloje, būdamas vie- 
ninteliu valdovu, ves jo apimtą žmogų tarsi tironas 
valstybę į visokias įžūlias nedorybes, kad duotų peno 
ir sau, ir jį lydinčiai triukšmingai šutvei, kurią sudaro 
troškimai, užplūdę žmogų iš išorės, iš netikusios jo 
aplinkos, ir troškimai, kilę jo paties viduje iš anks- 
tesniųjų panašaus pobūdžio troškimų, kuriuos jis da- 
bar atpalaidavo, suteikęs jiems laisvę. Argi ne šitaip 
gyvens toks žmogus? 

— Aišku, kad šitaip, — tarė Adimantas. 

— Kai šitokių Žmonių valstybėje būna nedaug, o 
dauguma piliečių yra nuosaikūs, tai tie išvyksta į sve- 
timas šalis ir tampa kokio nors tirono asmens sargy- 
biniais arba parsisamdo kariais, jei kur vyksta karas; 
o jeigu visur viešpatauja taika ir ramybė, tai jie, pa- 
silikę savo tėvynėje, daro aibes visokių mažų šunybių. 

— Apie kokias šunybes tu kalbi? |. 

— Pavyzdžiui, vagia, įsilaužinėja į namus, nupjaus- 
tinėja pinigų kapšus, nurenginėja praeivius, šventva- 
giauja, pardavinėja žmones į vergiją, kartais įskundi- 
nėja, o jei moka gerai kalbėti — neteisingai liudija, ima 
kyšius. 

— Ir tu tai vadini mažomis šunybėmis! Juk tu taip 
sakei apie tokių žmonių padaromą blogį, kai jų būna 
nedaug? 

— Taip, mažomis, — tariau,— nes, palyginti su di- 
delėmis blogybėmis, tai iš tikrųjų yra niekai: tironas 
daro kur kas didesnes niekšybes ir atneša valstybei 
daug didesnių nelaimių. O kai valstybėje atsiranda 
daug tokių žmonių ir jų sekėjų ir kai jie pamato savo 
gausumą, tai Kaip tik iš jų tarpo ir atsiranda tironas — 
prie to prisideda liaudies kvailumas. Juo tampa tas, 
kurio sieloje tūno didžiausias ir kiečiausias tironas. 

— Suprantama — juk toks žmogus ir bus didžiausias 
tironas. 

— Jeigu jam pasiduos savo noru; 0 jei valstybė 
pasipriešins, tada, kaip anksčiau baudė savo tėvą ir 
motiną, taip dabar jis baus tėvynę, jei tik įstengs: jis 
įsives naujuosius draugus, ir kadaise jam buvusią bran- 


gią „mMotinynę“ (unvpiėa), kaip sako kretiečiai — tai 
yra tėvynę, — privers vergauti tiems žmonėms ir laikys 
ją kaip vergę. Toks yra šitokio žmogaus troškimų galu- 
tinis tikslas. 

— Tikrai toks, — pritarė Adimantas. 

— Panašiai tokie žmonės elgiasi ir asmeniniame gy- 
venime, dar prieš ateidami į valdžią: nesvarbu, su kuo 
jie bendrautų, jie reikalauja pataikauti jiems ir visa- 
da būti pasirengusiems jiems patarnauti, o jei jiems 
patiems ko nors prireikia, jie šliaužioja prieš kitus, 
nesidrovėdami apsimeta jų draugais, bet kai tik pa- 
siekia savo tikslą, iškart atsuka jiems nugarą. 

— Tai tiesa. 

— Tokie žmonės per visą gyvenimą neturi drau- 
gų— jie arba viešpatauja, arba vergauja; tikrosios 
draugystės ir laisvės tironiška prigimtis niekada ne- 
paragauja. 

— Suprantama. 

— Tad ar nebūtų teisinga tokius žmones pavadinti 
nepatikimais? 

— Kaipgi kitaip! 

— Ir pačiais neteisingiausiais, jei mes anksčiau tei- 
singai nutarėme, kas yra teisingumas. 

— Žinoma, mes nutarėme teisingai. 

— Taigi, glaustai kalbant, nedoriausias Žmogus yra 
tas, kuris tikrovėje elgiasi taip, Kaip tuose sapnuose, 
kuriuos aptarėme. 

— Teisybė. 

— Toks pasidaro tas, kuris, iš prigimties būdamas 
tironas, tampa vienvaldžiu, ir kuo ilgiau jis turi to- 
kią valdžią, tuo labiau darosi toks. 

— Būtinai, — pasakė Glaukonas, įsijungdamas į po- 
kalbį. 

IV. — Tad ar tasai, kuris yra didžiausias nedorė- 
lis, nebus ir pats nelaimingiausias žmogus? Kuo ilgiau 
žmogus valdys ir kuo didesnė bus jo valdžia, tuo ilgiau 
ir labiau jis bus iš tikrųjų nelaimingas, nors dauguma 
tai įsivaizduoja labai skirtingai. 

— Būtinai bus kaip tik taip. 

— Be to, juk tironiškas žmogus atitinka tirono val- 
domą valstybę, o demokratinis — demokratinę valsty- 
bę; panašiai ir kitais atvejais, ar neė 

— Suprantama! 

— Ir koks yra valstybės santykis su kita valstybe 
dorybės ir gerovės atžvilgiu, toks yra ir žmogaus san- 
tykis su žmogumi. 

— Be abejo. 

— O koks yra santykis — dorybės atžvilgiu — tarp 
tirono valdomos valstybės ir karaliaus valdomos vals- 
tybės, kurią aptarėme anksčiau? 

— Jos yra viena kitai visiškai priešingos — viena 
iš jų yra pati geriausia, o kita — pati blogiausia. 

— Aš neklausiu,— pasakiau, — kurią iš jų tu laikai 
geriausia — šitai ir taip aišku. O laimingumo ir nelai- 
mingumo atžvilgiu ar tu jas taip pat vertini, ar gal 
kitaip? Nesileiskime apstulbinami tirono — jis yra vie- 
nas, jo svita taip pat negausi; mums reikia spręsti apie 
visą valstybę, todėl išvaikščiokime ją visą, gerai įsi- 
žiūrėkime ir tik tada pasakykime savo nuomonę. 

— Teisingas reikalavimas, — tarė Glaukonas.— Bet 
juk kiekvienam aišku, kad nėra nelaimingesnės vals- 
tybės už tirono valdomą ir laimingesnės — už karaliaus 
valdomą. 

— O jeigu ir sprendžiant apie paskirus žmones aš 
pareikalaučiau to paties, ar tai nebūtų teisingas reika- 
lavimas? Mano manymu, apie juos gali spręsti tik tas, 
kuris sugeba mintimis įsiskverbti į žmogaus būdą, o 
ne žiūrėti, kaip vaikas, tik į jo išorę ir stebėtis visu 
tuo, ką tironai sugalvoja, norėdami padaryti įspūdį 
minioms,— čia reikia mokėti susigaudyti. Aš manau, 
kad mums visiems reikėtų išklausyti nuomonės to, ku- 
ris tikrai gali spręsti, tai yra kuris būtų gyvenęs su 
tironu po vienu stogu ir stebėjęs jo asmeninį gyveni- 
mą, jo elgesį su saviškiais — tada jis būtų matęs tiro- 
ną tarsi nuogą, be tų puošnių tragedijos aktoriaus 
drabužių. Tas pat ir tuo atveju, kai padėtis valstybėje 
pakrypsta pavojinga linkme: kas stebėjo visa tai, te- 


gul pasako mums, ar tironas yra laimingas, ar nelai- 
mingas, palyginti su kitais žmonėmis. 

— Ir šis tavo reikalavimas būtų labai teisingas. 

— (Gerai,— pasakiau.— Įsivaizduokime, kad mes esa- 
me iš tų, kurie sugeba spręsti, arba kad jau sutikome 
galintį spręsti žmogų. Tada jau būtų kam atsakyti į 
mūsų klausimus. | 

— Įsivaizduokime. 

V. — Tada tau reikia daryti štai ką: prisimink, 
kuo valstybė ir paskiras žmogus yra panašūs, ir iš eilės 
imk kiekvieną savybę, nurodydamas, kokie jos atžvii- 
giu yra vienas ir kitas. 

— O kaip man šitai daryti? 

— Pirmiausia, — tariau,— pradėk nuo valstybės ir 
pasakyk, ar tirono valdoma valstybė yra laisva, ar 
pavergta. 

— Aišku, kad pavergta — ir dar kaip! 

— Bet joje tu matai valdovus ir laisvus žmones. 

— Matau, bet jų nedaug, o visa valstybė ir netgi 
geriausieji jos piliečiai kenčia gėdingą ir nelaimingą 
vergiją. 

— Jei paskiras žmogus yra panašus į valstybę, tai 
jame turi būti panašiai, kaip ir valstybėje: jo siela 
kupina vergijos ir žemumo, geriausios jos dalys ver- 
gauja, o maža dalelė — ydingiausia ir beprotiškiausia — 
valdo. 

— Būtinai taip yra,— tarė Glaukonas. 

.— Kaip pavadinsi tokią sielą — laisva ar verge? 

— Be abejo, verge. 

— Pavergta ir tirono valdoma valstybė nėgali da- 
ryti, ką nori. 

— Negali. 

— Tad ir tirono valdoma siela, kaip visuma, nega- 
lės daryti, ką norės: prievarta genama kankinančių 
aistrų, )i bus pilna nerimo ir atgailos. 

— Žinoma. 

— Ar tirono valdoma valstybė bus turtinga, ar 
nuskurdusi? 

— Nuskurdusi. 

— Tad ir tirono valdoma siela bus skurdi ir nuo- 
lat alkana. 

— Taip. 

— Ar tokia valstybė ir toks žmogus nebus pilni 
baimės? 

— Būtinai bus. 

— Kurioje kitoje valstybėje rasi daugiau skaus- 
mo, vaitojimų, raudų ir sielvarto? 

— Niekur kitur nerasi. 

— Na, o ar kuris nors kitas žmogus patiria jų 
daugiau negu tironiškas žmogus, šėlstantis nuo geis- 
mų ir aistrų? 

— Žinoma, pastarasis patiria jų daugiausia! 

— Visa tai matydamas, tu, manau, nusprendei, kad 
tokia valstybė yra nelaimingiausia iš visų? 

— Argi aš neteisingai nusprendžiau? — paklausė 
Glaukonas. 

— Labai teisingai, — tariau— O ką tu pasakysi apie 
tironišką žmogų, pastebėjęs jame visas šias blogybes? 
— Sakysiu, kad jis yra nelaimingiausias iš visų. 

— Dabar tu jau klysti. 

— Kodėl? 

— Mano nuomone, ne jis yra nelaimingiausias iš 
visų. 

— O kas gi? 

— Šitas galbūt tau atrodys dar nelaimingesnis. 

— Kuris? 

— Tas, — tariau,— kuriam, iš prigimties turinčiam 
tironiškų polinkių, nepasiseks visą amžių nugyventi 
kaip paprastam žmogui, kurį ištiks tokia nelaimė, taip 
susidės aplinkybės, kad jis taps tironu. 

— Iš to, kas buvo pasakyta, sprendžiu, kad tu tei- 
sus, — tarė Glaukonas. 

— Taip, bet, sprendžiant tokius klausimus, negali- 
ma remtis bendrais samprotavimais — reikia, kaip ir 
anksčiau, viską nuodugniai išsiaiškinti. Juk čia kalba- 
ma apie tai, kas svarbiausia,— apie gerą ir blogą gy- 
venimą. 

— Tu teisus. 


— Kaip tau atrodo, ar aš teisingai manau, kad šį 
klausimą reikia pradėti svarstyti štai nuo ko... 

— Nuo ko? 

— Nuo to, kaip gyvena bet kuris iš turtingųjų 
piliečių, turinčių daug vergų. Jie labai panašūs į ti- 
ronus tuo, kad valdo daugelį žmonių, — skirtumas tik 
tas, kad tironas valdo jų daugiau. 

— Taip, skirtumas tik tas. 

— Kaip tu Žinai, jie gyvena ramūs ir nesibijo sa- 
vo vergų. 

— (O kodėl jie turėtų bijotis? 

— Nėra ko jiems bijotis— tariau,— bet ar tu su- 
pranti, kodėl? 

— Todėl, kad kiekvienam iš jų padėtų visa valstybė. 

— (Gerai sakai. Na, o jei kuris nors dievas tokį 
žmogų, turintį penkiasdešimt ar daugiau vergų, kartu 
su žmona, vaikais, vergais ir visa manta perkeltų kur 
nors į dykumą, kur nebūtų nė vieno laisvo Žmogaus, 
galinčio jam padėti, argi jis neimtų baimintis ir dėl 
savęs, ir dėl žmonos, ir dėl vaikų, kad vergai nepra- 
žudytų jų visų? 

— Man atrodo, jis visą laiką būtų pilnas baimės, — 
tarė Glaukonas. 

— Argi jis neimtų meilikauti kai kuriems vergams, 
dalyti visokius pažadus, neprašomas paleidinėti juos į 
laisvę, Žodžiu, ar nepradėtų pataikauti savo tarnams? 

— Tai neišvengiama — kitaip jis žūtų. 

— O jeigu aplinkui dievas apgyvendintų daug kai- 
mynų, bet tokių, kurie nepakenčia, jei Kas nors kėsi- 
nasi valdyti kitus, ir, kai jiems pakliūva toks Žmogus, 
baudžia jį žiauriausia bausme? 

— Tada jo padėtis būtų dar blogesnė, nes iš visų 
pusių jis būtų saugomas priešų. 

— Argi ne panašiame kalėjime yra uždarytas tiro- 
nas, kurio būdą aptarėme? Juk jis pilnas visokių bai- 
mių ir aistrų; turėdamas godžią sielą, tik jis vienas 
iš visų valstybės piliečių negali niekur išvykti, nega- 
li nueiti pasižiūrėti to, kas žadina visų laisvų Žmonių 
smalsumą. Dažniausiai jis tūno užsidaręs savo namuo- 

se tarsi moteris ir pavydi kitiems piliečiams, kurie iš- 
vyksta į svetimas šalis ir pamato ką nors gera. 

— Taip ir yra — patvirtino Glaukonas. 

VI. — Dar daugiau nelaimių ištinka tą, kurio vidi- 
nė santvarka yra bloga, tai yra tironiškos prigimties 
žmogų — jį tu ką tik pavadinai nelaimingiausiu,— 
jeigu jis, užuot nugyvenęs visą gyvenimą kaip papras- 
tas žmogus, kokio nors atsitiktinumo bus priverstas iš 
tikrųjų tapti tironu ir, nemokėdamas suvaldyti savęs 
paties, pamėgins valdyti kitus. Tai tas pat, kaip įeigu 
silpnos sveikatos žmogus, negalintis įveikti savo ligų, 
užuot sėdėjęs namie, būtų priverstas visą gyvenimą 
kovoti ir rungtis su stipriais ir tvirtais žmonėmis. 

— Tavo palyginimas labai taiklus, Sokratai, ir visiš- 
kai atitinka tiesą. 

— "Tad ar ne tiesa, mielas Glaukonai, kad tokia bū- 
sena yra tikra nelaimė ir kad tirono gyvenimas yra dar 
sunkesnis už tą, kurį tu pripažinai pačiu sunkiausiu? 

— Taip, tai akivaizdu. 

— Taigi tikras tironas, nors kai Kas su tuo ir ne- 
sutiks, iš tikrųjų yra vergas, žemiausias tarnas, patai- 
kaujantis.nedoriausiems žmonėms; jis negali patenkin- 
ti savo troškimų, jam labai trūksta daugelio dalykų — 
tai tikras skurdžius, jei kas sugeba aprėpti žvilgsniu 
visą jo sielą. Jis visą gyvenimą visko baiminasi, dre- 
ba ir kankinasi, jei yra panašus į valstybę, kurią val- 
do. O jiedu juk panašūs, ar ne? 

— Ir netgi labai, — patvirtino Glaukonas. 

— Be to, šiam žmogui priskirsime dar ir kitus bruo- 
žus, kuriuos anksčiau minėjome,— valdžia neišvengia- 
mai padaro jį pavydų, neištikimą, neteisingą, nedrau- 
gišką, nedorą; ji palaiko ir puoselėja visokias ydas. 
Pamažu visa tai jame dar labiau stiprės; jis bus nelai- 
mingiausias žmogus ir padarys nelaimingus savo arti- 
muosius. 

— Nė vienas protingas žmogus tau neprieštaraus. 

— (O dabar, — tariau,— panašiai kaip vyriausias tei- 
sėjas paskelbia nuosprendį, taip ir tu pasakyk, kuris, 
tavo nuomone, užima pirmą vietą pagal laimingumą, 


kuris antrą ir taip toliau iš visų penkių — karališko- 
sios santvarkos žmogus, timokratinis, oligarchinis, de- 
mokratinis ir tironiškasis. 

— Šitai nuspręsti nesunku, — tarė Glaukonas.— Do- 
rybės ir ydos, laimės ir jos priešingybės prasme aš 
rikiuoju juos tokia pačia tvarka, kokia jie pasirodė 
mums tarsi teatro chorai. 

— Na, tai nusisamdykime šauklį! — tariau— Arba 
aš pats paskelbsiu, kad Aristono sūnus nusprendė, jog 
doriausias ir teisingiausias Žmogus yra laimingiausias — 
tai yra karališkiausias Žmogus, valdantis pats save, o 
blogiausias ir neteisingiausias Žmogus yra nelaimin- 
giausias — toks yra tasai, kuris ir pats sau, ir valstybei, 
kurią valdo, yra didžiausias tironas. 

— Gerai, paskelbk. 

— O ar man nepridūrus dar, kad visai nesvarbu, 
ar visi Žmonės ir dievai žino, kad jis toks, ar nežino. 

— Pridurk ir šitai. 

VII. — Gerai, — tariau. — Tai bus pirmasis įrody- 
mas. O štai antrasis, jei tik jis įtikinantis. 

— Koks tas įrodymas? 

— Kaip valstybę sudaro trys luomai, taip ir kiek- 
vieno žmogaus sieloje galima skirti tris pradus. Iš čia 
išplaukia kitas įrodymas. 

— Koks? 

— Štai koks. Kadangi sieloje yra trys pradai, tai, 
man atrodo, juos atitinka trys malonumų rūšys — kiek- 
vieną pradą atskira rūšis; panašiai skirstomi ir troški- 
mai bei jų valdymas. 

— Ką tu turi galvoje? — paklausė Glaukonas. 

— Mes sakėme, kad vieno iš tų pradų dėka žmo- 
gus pažįsta, kito — pasidaro aršus, o trečiajam dėl jo 
įvairumo negalėjome surasti kokio nors vieno jam tin- 
kamo pavadinimo, todėl pavadinome jį pagal tai, kas 
jam labiausiai būdinga, — geidžiančiuoju pradu, nes jis 
pasireiškia stipriu maisto, gėrimo, meilės smagumų ir 
kitų panašių dalykų troškimu; čia reikia priskirti ir 
turto troškimą, nes tokiems troškimams patenkinti la- 
bai reikalingi pinigai. 

— Teisingai. 

— Net jei apie šio prado patenkinimą ir troškimus 
pasakytume, kad jais siekiama naudos, mes geriausiai 
išreikštume vieną iš svarbiausių jo ypatybių, ir kiek- 
vieną kartą mums būtų aišku, apie kurią sielos dalį 
kalbama, — tad turbūt nesuklystume pavadinę šį pra- 
dą siekiančiu turtų ir naudos. 

— Ir man taip atrodo, — tarė Glaukonas. 

— Na, o apie aršumą turbūt pasakysime, kad jis 
visada ir iš visų jėgų siekia valdyti, nugalėti ir įgyti 
šlovę. 

— Be abejo. 

— Todėl jį teisingai pavadintume trokštančiu per- 
galės ir garbės. 

— Labai teisingai. 

— O dėl to prado, kurio dėka pažįstame, visiems 
yra aišku, kad jis visada siekia tik pažinti tiesą tokią, 
kokia ji yra, Oo pinigai ir garbė jam mažiausiai rūpi. 

— Visai nerūpi. 

— Ar, pavadindami jį pažįstančiuoju ir filosofiniu, 
mes pasielgtume teisingai? 

— Žinoma. 

— Vienų žmonių sielą valdo vienas pradas, kitų — 
kitas, kaip kur išeina. 

— Taip jau yra. 

— Todėl sakome, kad ir žmonių yra trys pagrindi- 


:* nės rūšys — filosofai, garbėtroškos ir gobšuoliai. 


— Teisingai. 

— Ir malonumų yra trys rūšys, atitinkančios tris 
žmonių rūšis. 

— Be abejo. 

— Jeigu kiekvieno iš tų trijų Žmonių iš eilės pa- 
klaustume, koks gyvenimas yra maloniausias, kiekvie- 
nas išgirtų savąjį. Trokštantis pralobti pasakytų, kad 
garbės arba mokslo teikiami malonumai yra niekis, 
palyginti su turtu, nebent ir iš jų būtų galima pasi- 
pelnyti. 
 —- Teisvbę sakai. 


— Na, o garbėtroška? — paklausiau. — Jis pinigų 
teikiamą malonumą laiko žemu, o žinių, kadangi moks- 
las neteikia garbės, — tik tuščiais niekais. 

— Jis taip mano. 

— O kuo, mūsų nuomone, filosofas laikys kitus ma- 
lonumus, palyginti su malonumu pažinti tiesą tokią, 
kokia ji yra, ir nuolat plėsti savo pažinimą? Argi jam 
neatrodys, kad visa kita yra labai toli nuo tikrojo ma- 
lonumo? Be to, kiti malonumai jam visai nereikalin- 
gi — nebent jų niekaip negalima išvengti; todėl jis 
juos ir vadina būtinais. 

— Iš tikrųjų taip yra. 

VIII. — Kai ginčijamasi dėl šių trijų Žmonių rūšių 
malonumų ir netgi paties gyvenimo būdo — ne ta pras- 
me, kurio iš jų gyvenimas yra garbingesnis ar gėdin- 
gesnis, blogesnis ar geresnis, o tik dėl to, kuris malo- 
nesnis ir teikia mažiausiai sielvarto, — kaip mums su- 
žinoti, kuris iš tų trijų Žmonių yra teisiausias? 

— Aš neįstengčiau nustatyti, — tarė Glaukonas. 


— Tada pagalvok, kuo turi remtis sprendimas, kad 
jis būtų teisingas? Argi ne patirtimi, protu ir įrodymu? 
O gal yra koks geresnis matas? 

— Žinoma, ne. 

— Pasvarstyk, kuris iš šių trijų žmonių yra labiau- 
slai prityręs visuose mūsų minėtuose malonumuose! 
Ar gobšuolis turi daugiau patirties apie pažinimo tei- 
kiamą malonumą, kai Žmogus pažįsta pačią tiesą tokią, 
kokia ji yra, ar filosofas — apie pasipelnymo teikiamus 
malonumus? | 

— Be abejo, filosofas bus labiau prityręs, nes jis 
jau iš mažens buvo priverstas paragauti ir kitų rūšių 
malonumų, o gobšuoliui, net jei jis pagal savo įgimtus 
sugebėjimus ir galėtų pažinti esmę, nebūtina paragauti 
šio malonumo ir iš patirties įsitikinti jo saldumu; net 
jei jis ir mėgintų, šitai jam būtų nelengva. 

— Taigi, — tariau, — abiejų rūšių malonumų paty- 
rimu filosofas pranoksta gobšuolį. 

— Gerokai pranoksta. 

— Na, o garbėtroška? Ar filosofas bus mažiau pri- 
tyręs garbės teikiamų malonumų atžvilgiu, negu gar- 
bėtroška — mąstymo teikiamų malonumų atžvilgių? 

— Juk pagarba reiškiama kiekvienam, kuris gerai 
atlieka tą darbą, kurio ėmėsi. Daugelis gerbia turtingą 
žmogų, narsuolį arba išminčių, todėl visi yra patyrę 
garbės teikiamų malonumų. O kokį malonumą teikia 
būties pažinimas, to niekas nėra paragavęs, išskyrus 
filosofą. 

— Vadinasi, dėl savo patyrimo jis iš tų trijų Žmo- 
nių geriausiai gali spręsti. 

— Be abejo. 

— Ir tik jo vieno patyrimas derinamas su protu. 

— Žinoma. 

— Tas įrankis, kuriuo naudojamės spręsdami, taip 
pat priklauso ne gobšuoliui ir ne garbėtroškai, bet fi- 
losofui. 

— Koks irankis? 

— Juk sakėme, kad spręsti reikia, remiantis įrody- 
mais, ar ne? 

— Taip. 

— O įrodymas ir yra filosofo įrankis. 

— Be abejo. 

— Jeigu būtų sprendžiama, remiantis turtu ir gob- 
šumu, tada gobšuolio gyrimas ar peikimas būtų teisin- 
giausias sprendimas. 

— Žinoma. 

— O jei būtų sprendžiama, remiantis garbe, perga- 
le ir narsumu, tai teisingi būtų garbėtroškos ir perga- 
lių siekiančio Žmogaus sprendimai. 

— Aišku. 

— Bet kadangi sprendžiama, remiantis patirtimi, 
protu ir įrodymais. .. 

— Tai tiesa turi būti tai, ką sako filosofas — žmo- 
gus, mėgstantis įrodymus. 

— Taigi iš trijų malonumų rūšių didžiausias malo- 
numas yra tas, Kuris būdingas pažįstančiajai sielos da- 
liai; žmogus, kuriame ši sielos dalis viešpatauja, gyve- 
na maloniausią gyvenimą. 


Kitaip ir negali būti, — tarė Glaukonas. -- Juk 
laip savo gyvenimą vertina išmintingas Žmogus, o jis 
yra išmanantis teisėjas. 

— O kokiam gyvenimui ir kokiems malonumams 
mūsų teisėjas paskirs antrąją vietą? 

— Aišku, jog tai bus kario ir garbėtroškos gyve- 
nimas, nes jis yra artimesnis jam negu gobšuolio gy- 
venimas. 

— Paskutinėje vietoje, kaip matyti, lieka pralobti 
siekiantis Žmogus. 

— Be abejo. 

IX. — Taigi iš esmės vyko tarsi dvejos varžybos, 
ir abu kartus teisingas žmogus nugalėjo neteisingąjį. 
Dabar bus trečios varžybos, olimpinės, Dzeuso Olim- 
piečio garbei. Įsidėmėk: išskyrus išmintingą žmogų, 
visų kitų žmonių malonumai nėra nei visiškai tikri, 
nei visiškai gryni — tai tik tarsi malonumų apmatai, 
jų šešėliai, kaip girdėjau sakant vieną išminčių. Šitai 
jau būtų visiškas pralaimėjimas. 

— Taip, bet paaiškink, ką tu turi galvoje? 

— Paaiškinsiu, — tariau, — jei man padėsi atsaki- 
nėdamas. 

— Na, tai klausk. 

— Sakyk, ar kentėjimas nėra priešingas malonu- 
muiė 

— Zinoma, priešingas. 

— Ar nėra tokios būsenos, kai nejauti nei skaus- 
mo, nei džiaugsmo? 

— Yra. 

— Būdama viduryje tarp dviejų kraštutinumų, ji 
atspindi savotišką sielos ramybę. Ar ne taip? 

— Taip, — atsakė Glaukonas. 

— Ar prisimeni, ką sako ligoniai negaluodami? 

— O ką? 

— Kad nieko nėra malonesnio už sveikatą, bet kol 
buvo sveiki, jie nepastebėjo, kad tai yra maloniausias 
dalykas. 


— Prisimenu. 

— O ar nesi girdėjęs, Kaip tie, kurie kenčia dide- 
lius skausmus, sako, jog užvis maloniausia, kai praei- 
na skausmas? 

— Esu. 

— Be abejo, esi pastebėjęs, kad ir daugeliu kitų 
panašių atvejų, kai žmonės kenčia, jie svajoja ne apie 
džiaugsmus kaip apie didžiausią malonumą, bet apie 
ramybę, kai praeina skausmai. 

— Tokiais atvejais ramybė tampa labiausiai gei- 
džiamu ir maloniausiu dalyku. 

— O kai žmogus netenka kokio nors džiaugsmo, 
tada ramybė teikia sielvartą. 

— Turbūt taip. | 

— Taigi ramybė, kurią sakėme esant viduryje tarp 
dviejų kraštutinumų, būna. ir viena, ir kita — ir kan- 
čia, ir malonumas. 

— Taip išeitų. 

— Argi gali tas pats dalykas būti ir viena, ir kita, 
o kartu nebūti nei viena, nei kita? 

— Man atrodo, negali. 

— Ir sieloje atsirandantis malonumas, ir kančia yra 
tam tikri judesiai. 

— Taip. 

— O Kai nėra nei malonumo, nei kančios, tada bū- 
na ramybė, kuri yra tarpinė tarp šių abiejų būsenų. 

— Taip, tarpinė. 

— Tad argi būtų teisinga sakyti, kad kančios ne- 
buvimas yra malonumas, 0 malonumo „nebuvimas — 
kančia? 

— Jokiu būdu. 

—- Taigi, — tariau, — ramybė iš tikrųjų nėra nei 
malonumas, nei kančia; ji tik atrodo esanti malonu- 
mas, palyginti su kančia, ar kančia, palyginti su malo- 
numu; bet su tikru malonumu šitai neturi nieko bend- 
ra: tai tik nesveikos vaizduotės žaismas, apgaulė. 

— Tai rodo mūsų samprotavimas, — tarė Glauko- 
nas. 

— Dabar, — pasakiau, — paanalizuok tuos malonu- 
mus, kurie atsiranda ne po kančios, kad nemanytum, 


įop malonumas yra kančios nebuvimas, o kančia — ma- 
Ionumo nebuvimas. 

— Kokie tie malonumai? 

— Jų daug ir, be to, labai įvairių; bet tu, jeigu 
nori tai suprasti, ypač atkreipk dėmesį į kvapų teikia- 
mus malonumus: jie atsiranda staiga ir būna nepapras- 
lai stiprūs; prieš juos nebūna jokios kančios, o kai jie 
praeina, dėl jų nelieka jokio skausmo. 

— Tikra teisybė, — pritarė Glaukonas. 

— Todėl mes nepatikėsime, kad grynas malonumas 
yra išsivadavimas nuo kančios, o kančia — išsivadavi- 
mas nuo malonumo. 

— Nepatikėsime. 

— Bet vadinamieji malonumai, kuriuos siela patiria 
per kūną — tokių bene daugiausia, ir jie ypač stip- 
rūs, — priklauso kaip tik tai rūšiai, kitaip sakant, jie 
kyla kaip išsivadavimas nuo kančios. 

— Jie tokie ir yra. 

— Tą patį galima pasakyti ir apie išankstinį 
džiaugsmą ar kentėjimą, kuriuos sukelia būsimųjų 
malonumų ir kančių nuojauta. 

— Tą patį. 

X. — Ar žinai, kas tai yra ir į ką tai labai panašu? 

— Į ką? — paklausė Glaukonas. 

— Ar sutinki, kad gamtoje yra tai, ką mes vadina- 
me viršumi, apačia ir viduriu? 

— Sutinku. | 

— Jei ką nors perkelia iš apačios į vidurį, tai ar 
jam neatrodo, kad jis kyla aukštyn? Sustojęs viduryje 
ir Žvelgdamas į ten, iš kur jis čia pateko, jis manys, 
kad yra viršuje, o ne kur nors kitur, nes dar nėra ma- 
tęs tikrojo viršaus, ar ne? 

— Prisiekiu Dzeusu, jis negali kitaip manyti. 

— O jeigu jis kristų atgal, tai manytų, kad leidžia- 
si žemyn, ir teisingai manytų. 

— Žinoma. 

— Jis taip manytų todėl, kad neturi patyrimo apie 
tai, kas iš tikrųjų yra viršus, vidurys ir apačia. 

— Aišku. 

— Argi reikia stebėtis, jei Žmonės, nežinantys tie- 
sos, susidaro klaidingą nuomonę apie daugelį dalykų, 
taip pat ir apie malonumą, kančią ir tarpinę būseną? 
Kai juos nubloškia į kančią, jie sprendžia teisingai ir 
iš tikrųjų kenčia, bet kai jie iš kančios pereina į tarpi- 
nę būseną, tada jie būna įsitikinę, jog pasiekė malo- 
numo pilnatvę ir džiaugsmą; panašiai kaip Žmonės, ne- 
žinantys baltos spalvos, pilką spalvą lygina su juoda, 
taip ir jie apsigauna, lygindami kančią su jos nebuvi- 
mu ir nežinodami, kas tai yra malonumas. 

— Prisiekiu Dzeusu, aš labiau stebėčiausi, jeigu 
būtų kitaip, — pasakė Glaukonas. 

— Pagalvok štai apie ką: ar alkis, troškulys ir pa- 
našūs dalykai nėra kažkokios tuštumos kūne jutimas? 

— Be abejo. 

— O nežinojimas ir nesupratimas — ar tai ne tuš- 
tumos būsena sieloje? 

— Tš tikrųjų. 

— Tą tuštumą žmogus užpildytų pavalgęs arba įgi- 
jęs proto. 

— Žinoma. 

— O kas iš tikrųjų užpildo — ar tai, kas labiau 
tikra, ar tai, kas mažiau? 

— Aišku, tai, kas labiau tikra. 

— O kuri daiktų rūšis, tavo nuomone, labiau susi- 


jusi (uerex0O) su grynąja būtimiė Ar ta, kurią sudaro 
duona, gėrimai, mėsa ir visokiausi valgiai, ar tikrosios 
nuomonės, žinojimo, proto ir apskritai visokių dorybių 
rūšis? Štai kaip spręsk apie tai: ar tau neatrodo, kad 
tai, kas susiję su amžinai tapačia, tikra ir nemirtinga 
būtimi, kas pats yra tapatus ir atsiranda tapačiame, yra 
tikresnis, negu tai, kas susiję su amžinai kintančia, 
mirtinga būtimi, pats yra toks pat ir atsiranda tokiame 
pačiame? 

— Tai, kas amžinai tapatu, yra kur kas tikriau, — 
atsakė Glaukonas. 

— O ar amžinai kintanti esmė labiau susijusi su 
būtimi negu su pažinimu? 

— Jokiu būdu ne. 


() su tiesa ar ji labiau susijusi? 
- Irgi ne. 

—- O jei ji mažiau susijusi su tiesa, tai mažiau ir 
su būtimi? 

— Mažiau. 

— Vadinasi, kūnui palaikyti reikalingų dalykų rū- 
sis Mažiau susijusi su tiesa ir būtimi negu sielai palai- 
kyti reikalingų dalykų rūšis? 

— Žymiai mažiau. 

— Ar tau neatrodo, kad lygiai taip pat ir kūnas 
mažiau susijęs su būtimi negu siela? 

— Aš manau, kad taip ir yra. 

— Vadinasi, tai, ką pripildo tikresni dalykai ir- kas 
pats yra tikresnis, pripildoma labiau, negu tai, ką pri- 
pildo mažiau tikri dalykai ir kas pats yra mažiau tik- 
ras. 

— Suprantama. 

— Jeigu yra malonu, kai esi pripildomas to, kas 
tinka pagal savo prigimtį, vadinasi, tikras pripildymas 
to, kas labiau tikra, skatina tikriau ir patikimiau 
džiaugtis tikruoju malonumu, tuo tarpu pripildymas to, 
kas mažiau tikra, pripildo ne taip tikrai ir stipriai ir 
teikia mažiau patikimą ir tikrą malonumą. 

— Tai neišvengiama, — tarė Glaukonas. 

— Tad žmonės, kurie nepažįsta išminties ir dory- 
„bės, kurie amžinai puotauja ar pasineria į kitas pana- 
šias pramogas, suprantama, nusileidžia į apačią, o pas- 
kui vėl pasikelia iki vidurinės srities ir taip klajoja 
visą gyvenimą. Jie negali peržengti šių ribų: juk jie 
niekada nėra pakėlę akių į tikrąsias aukštybės ir mė- 
ginę į jas įkopti, niekada nėra tikrai prisipildę to, kas 
tikra, nėra ragavę tikro ir gryno malonumo; tarsi gy- 
vuliai jie, nunarinę galvas, visą laiką žiūri į žemę ir 
į stalus, ganosi, gausiai prisikimšdami pašaro ir kerg- 
damiesi, ir iš godumo trypia vieni kitus, badosi gele- 
žiniais ragais, negyvai užspardo vieni kitus kanopo- 
mis, negalėdami pasotinti savo aistrų, — Mat jie nepri- 
pildo nieko tikro nei savo tikrojo prado, nei savo 
pilvo. 

— Tu, Sokratai, puikiai, tarsi koks pranašas, pieši 
daugumos žmonių gyvenimą, — pasakė Glaukonas. 

— Argi prie tų malonumų neišvengiamai neįsimai- 
šo ir kančių? Juk jie tėra tikrojo malonumo šešėliai, re- 
gimybė, ir šiokią tokią spalvą įgyja tik tada, kai gre- 
tinami su kančia, — tada jie taip sustiprina vieni kitus, 
kad kursto neprotingų žmonių šėlstančias aistras ir 
tampa nesantaikos priežastimi: pasak Stesichoro, prie 
Trojos vyrai kovėsi tik dėl Elenos šešėlio, nežinodami 
tiesos 2. | 

— Taip, šitai būtinai turi būti kažkas panašaus. 

XI. — Na, o aistringasis sielos pradas ar nesukelia 
panašių dalykų? Žmogus daro. tą patį iš pavydo, nes 
trokšta garbės, arba griebiasi smurto, norėdamas žūt- 
būt laimėti, arba dėl savo sunkaus būdo atsiduoda pyk- 
čiui, kai beprasmiškai ir neprotingai siekia tik vieno: 
prisisotinti garbės, pergalės ir įniršio. 

— Ir šiuo atveju visa tai neišvengiama. 

— Tai kaip — ar išdrįsime pasakyti, kad ir naudos 
bei garbės troškimai, jeigu jie paklūsta pažinimui ir 
protui ir kartu su jais siekia malonumų, kuriems va- 
dovauja protingasis pradas, vis dėlto yra patenkinami 
tikrųjų malonumų, nes tikrieji malonumai, kiek juos 
įmanoma pasiekti, prieinami tiesos siekiantiems žmo- 
nėms? Tai būtų derami malonumai, nes tai, kas kam 
nors yra geriausia, tai jam labiausiai ir dera. 

— Taip, labiausiai dera, — pritarė Glaukonas. 

— Vadinasi, jei visa siela paklūsta filosofiniam 
pradui ir jos nedrasko prieštaravimai, tai kiekviena 
sielos dalis gali daryti, kas jai priklauso, elgdamasi 
teisingai, ir patirti iš to savo ypatingus malonumus, 
geriausius ir, kiek tai įmanoma, tikriausius. 

— Be abejo. 

— O kai sielą užvaldo kuris nors kitas pradas, jis 
negali surasti jam būdingo malonumo ir kitas sielos 
dalis priverčia siekti svetimų ir netikrų malonumų. 

— Tai tiesa. 

— Kuo labiau nutolstama nuo filosofijos ir proto, 
tuo labiau šitaip atsitinka. 


-— Tuo labiau. | 

—- O labiausiai nuo proto nutolsta tai, kas nukryps- 
la nuo įstatymo ir tvarkos“ 

— Aišku, kad -taip. 

— Jau išsiaiškinome, kad labiausiai nuo proto yra 
nutolę meilės ir tironiški troškimai. | 

— Labiausiai. | 

— O mažiausiai nutolę karališki ir saikingi troški- 
mai. 

— Taip. 

— Taigi tironas bus labiausiai nutolęs nuo tikrųjų 
savo malonumų, O karalius — mažiausiai. 

— Be abejo. 

— Vadinasi, tironas gyvens be jokių malonumų, o 
karalius turės jų apsčiai. 

— Taip. 

— Ar žinai, kiek kartų tirono gyvenime mažiau 
malonumų negu karaliaus? 

— Jei pasakysi, žinosiu, — tarė Glaukonas. 

— Kaip atrodo, yra trys malonumų rūšys: viena 
iš jų tikra, dvi — netikros. Tironas, bėgdamas nuo įsta- 
tymų ir proto, peržengia netikrų malonumų srities ri- 
bas ir gyvena ten su visa kažkokių vergiškų malonumų 
svita. Kiek kartų sumažėjo jo malonumai, sunku pa- 
sakyti, nebent štai kokiu būdu... 

— Kokiu? — paklausė Glaukonas. 

— Po oligarcho tironas yra trečioje vietoje, o tarp 
jų yra demokratinis žmogus. 

— Taip. 

— lr, pradedant nuo oligarcho, tironas turi trečios 
eilės tikrojo malonumo atvaizdą — jei mūsų ankstesni 
išvedžiojimai teisingi. 

— Teisingai. 

— O ir pats Šlisasdikūjss: žmogus yra trečioje vie- 
toje po karališkojo žmogaus, jeigu karališkąjį Žmogų 
sutapatinsime su aristokratiniu. 

— Taip, trečioje vietoje. 

— Taigi, — tariau, — tirono patiriamas malonumas 
yra triskart po tris kartus mažesnis už tikrąjį. 

— Taip atrodo. 

— Vadinasi, tas šešėlis būtų Kvadratinė plokštu- 
ma, išreiškianti tirono patiriamo malonumo dydį. 

— Teisingai. 

— Tą skaičių pakėlę kvadratu, o paskui kubu, pa- 
matytume, koks atstumas skiria tironą nuo karaliaus. 

— Kas moka skaičiuoti, tam bus aišku. 

— Ir priešingai, jei kas norės sužinoti, kiek kara- 
lius yra nutolęs nuo tirono patiriamo malonumo tik- 
rumo prasme, tai, sudauginęs iki galo, pamatys, kad 
jis gyvena 729 kartus laimingiau negu tironas ir kad 
tironas gyvena tiek pat kartų nelaimingiau. 

— Kokį stulbinantį skaičių tu mums pateikei! Štai 
koks didžiulis skirtumas tarp tų dviejų Žmonių — tei- 
singo ir neteisingo — malonumo ir kančios atžvilgiu. 

— Šis skaičius tikslus ir atitinka jų gyvenimus, nes 
juos atitinka dienos, naktys, mėnesiai ir metai *. 

— Tikrai atitinka, — tarė Glaukonas. 

— Jeigu geras ir teisingas Žmogus tiek pranoksta 
blogą ir neteisingą žmogų malonumo prasme, tai kiek 
kartų jis pranoks jį gyvenimo padorumu, gražumu ir 
dorybėmis! 

— Prisiekiu Dzeusu, neišmatuojamai pranoks! 

XII. — Gerai, — tariau. — Kadangi jau pradėjome 
kalbėti apie tai, grįžkime atgal prie to, ką sakėme 
anksčiau ir dėl ko pradėjome svarstyti šį klausimą. 
Sakėme, kad visiškai neteisingam žmogui, jei tik jis 
yra laikomas teisingu, neteisingumas yra naudingas. 

— Sakėme. 

— Dabar, —tariau, — kai jau žinome, ką reiškia 
elgtis teisingai ir neteisingai ir kokių padarinių turi 
teisingo ir neteisingo žmogaus veiksmai, aptarkime šį 
teiginį. 

— Kaip mes šitai padarysime? — paklausė Glauko- 
nas. 

— Mes sukursime mintyse sielos atvaizdą, kad tas, 
kuris šitai tvirtino, suprastų, ką jis iš tiesų kalbėjo *. 

— Kokį atvaizdą? — paklausė Glaukonas. 


— Tokį, kokios buvo, pasak mitų, senovės pabaisos 
Chimera, Skila, Kerberas* ir daugelis kitų baidyklių, 
apie kurias pasakojama, kad jos buvusios suaugusios 
is kelių pavidalų. 

— Taip pasakojama. 

— Taigi sukurk atvaizdą žvėries su daugeliu gal- 
vų; tos galvos — naminių ir laukinių žvėrių — išsidės- 
tę ratu; pabaisa gali jas keisti ir išauginti iš savęs 
pačios. 

— Čia reikia gero lipdytojo, bet, kadangi mintimis 
yra lengviau lipdyti negu iš vaško, tarkime, kad toks 
žvėris jau sukurtas! 

— Sukurk dar liūto ir žmogaus atvaizdus. Pirmasis 
tegul būna daug didesnis, o antrasis — daug mažesnis 
už pirmąjį. 

-— Šitai lengviau: jie jau sukurti! 

— Visus tris pavidalus sujunk taip, kad jie suaugtų 
į vieną kūną. 

— Jau sujungiau. 

— Dabar suteik toms pabaisoms vieną pavidalą — 
žmogaus, — kad tas, kuris negalės pažvelgti į vidų ir 
matys tik išorinį apvalkalą, manytų, jog prieš jį yra 
viena būtybė — žmogus. 

— Padariau ir šitai. 

— Dabar tam, kuris teigia, jog tokiam žmogui nau- 
dinga būti neteisingam, o būti teisingam — nenaudin- 
ga, pasakykime, kad jis tvirtina ne ką kita, bet tai, 
jog yra naudinga penėti ir stiprinti daugiagalvį žvėrį 
ir liūtą ir visa, kas su- juo susiję, 0 žmogų marinti ba- 
du ir silpninti, kad anie galėtų tempti jį kur panorėję, 
o jis, užuot pratinęs tuos žvėris draugiškai sugyventi, 
būtų priverstas leisti jiems kandžiotis, pjautis ir ėsti 
vienas kitą. 

— Kaip tik šitai tvirtintų tas, kuris giria neteisin- 
gumą, — pasakė Glaukonas. 

— O tas, kuris teigia, jog naudinga būti teisingam, 
tvirtina, kad reikia taip elgtis ir taip kalbėti, jog žmo- 
gaus viduje esantis žmogus būtų kuo stipresnis ir su- 
gebėtų valdyti tą sudėtinį žmogų: jis rūpintųsi daugia- 

galve pabaisa kaip žemdirbys, kuris augina ir puoselė- 
ja geros veislės augalus, o laukinėms žolėms trukdo 
augti, liūtą padarytų savo sąjungininku ir kartu su juo 
rūpintųsi visais ir pratintų juos draugiškai sugyventi 
tarpusavyje ir su juo pačiu. 

— Tikrai kaip tik šitai tvirtina tas, kuris giria tei- 
singumą. 

— Kad ir kaip pakreipsi, vis tiek išeina, kad tiesą 
kalba tas, kuris giria teisingumą, o tas, kuris giria ne- 
teisingumą, klysta. Ar pažvelgsi į tai gero vardo, ar 
malonumo, ar naudingumo požiūriu, visada bus teisus 
tas, Kuris pritaria teisingumui, o tas, kuris jį peikia, 
ničnieko neišmano, jam kad tik peikti. 

— Man rodos, tas žmogus tikrai nieko neišmano,— 
tarė Glaukonas. 

— Pamėginkime švelniai nurodyti jam jo klaidą, 
nes jis klysta ne savo norų, ir paklauskime jo: ,„Lai- 


mingasis žmogau! Ar ne tokiu pačiu būdu mes skiria- 


me tai, kas gražu, nuo to, kas gėdinga? Kai gyvuliškoji 
prigimties dalis pajungiama žmogiškajai — tikriau sa- 
kant, dieviškajai, — tai yra gražu, o kai švelnioji pri- 
gimties dalis pavergiama laukinės, tai gėdinga ir bjau- 
ru“. Kaip tu manai, ar jis sutiks? 

— Jei manęs paklausys, sutiks, — atsakė Glauko- 
nas. 

— Jei su tuo sutinkama, — tariau, — tai ar kam 
nors būtų naudinga neteisingų būdu įsigyti pinigų? Juk 
tokiu atveju atsitiktų štai kas: imdamas pinigus, jis 
kartu geriausiąją savo dalį pajungtų blogiausiajai. Ar- 
ba jeigu už pinigus žmogus parduotų į vergiją lauki- 
niams ir žiauriems žmonėms savo sūnų ar dukterį, ar 
jam būtų naudinga taip daryti net ir už labai didelius 
pinigus? O jeigu jis dieviškiausiąją savo dalį be jokio 
gailesčio pajungia bedieviškiausiai ir nedoriausiai, ar- 
gi jis nėra nelaimingas ir argi gautasis atpildas neuž- 
trauks jam dar žiauresnės pražūties negu Erifilei“', ku- 
ri įsigijo vėfinį už vyro gyvybę? 

— Jis užsitrauks daug žiauresnę pražūtį, atsakysiu 
tau už jį, — tarė Glaukonas. | | 


XIII. — Kaip tau atrodo, ar ne dėl to nuo seno 
peikiamas nesusivaldymas, kad jo apimtas žmogus pci 
daug atleidžia vadžias tai baisiai daugialypei baidyk- 
lei? 

— Zinoma, dėl to. 

— O pasitenkinimas savimi ir niurgzlumas ar ne 
dėl to yra peikiami, kad tada labai išauga ir per daug 
išsiplečia ta žmogaus dalis, kuri panaši į liūtą arba gy- 
vatę? | 

— Kaip tik dėl to. 

— O prabanga ir išlepimas ar ne dėl to smerkiami, 
kad jie žmogų padaro išglebusį ir bailų? 

— Be abejo. 

— Žemas pataikūniškumas atsiranda dėl to, kad 
aistringasis sielos pradas pajungiamas tam nerimstan- 
čiam žvėriui, kuris dėl nepasotinamo turtų troškimo jį 
nuolat žemina, iš liūto virsdamas beždžione. 

— Žinoma, dėl to, — tarė. Glaukonas.. 

-— O kodėl su panieka žiūrima į amatus ir rankų 
darbą? Ar ne dėl to, kad, kai geriausioji žmogaus dalis 
būna tokia silpna, jog jis neįstengia valdyti jo viduje 
esančių padarų, jis gali tik pataikauti jiems ir nieko 
kita negali išmokti, kaip tik šliaužioti prieš juos? 

— Atrodo, kad taip. 

— Kad ir šitokį žmogų valdytų pradas, panašus į 
tą, kuris valdo geriausius žmones, mes teigiame, jog 
jis turi būti vergas geriausiojo žmogaus, kuriame, vieš- 
patauja dieviškasis pradas. Vergija jam nė kiek ne- 
būtų žalinga, kaip manė apie visus pavaldžiuosius Tra- 
simachas, — priešingai, mes manome, kad visiems žmo- 
nėms yra geriau būti valdomiems dieviško ir išmintingo 
prado, arba glūdinčio jų pačių viduje — tai būtų 
geriausia, — arba, jeigu viduje jo nėra, tegul jis vei- 
kia iš išorės, kad mes visi, kiek tai įmanoma, būtume 
panašūs ir draugai ir visus mus valdytų tas pats pra- 
das. 

— Visai teisingai, — tarė Glaukonas. 

— To paties tikslo siekia ir įstatymas, kuris yra 
visų valstybės piliečių sąjungininkas. Dėl to paties mes 

valdome ir vaikus, neduodami jiems laisvės tol, koi 
jų tarsi valstybės neišmokysime tvarkytis ir kol, pa- 
dedami savo pačių geriausiojo prado, neišugdysime jų 
geriausiojo prado ir nepadarysime jo jų sargu ir val- 
dovu,— tik tada paleidžiame juos į laisvę. 

— Tai akivaizdu. 

— Taigi, Glaukonai, kuo remdamiesi mes galėtume 
sakyti, kad yra naudinga neteisingai elgtis, nesivaldyti 
ir daryti niekšybes? Juk nuo to žmogus pasidarys tik 
nedoresnis, nors ir įsigytų daugiau turtų ir taptų ga- 
lingesnis. 

— Nėra jokio pagrindo, kuriuo galėtume remtis, — 
atsakė Glaukonas. 

— O kokia nauda neteisingam žmogui, jeigu jo 
poelgiai neiškils aikštėn ir jis išvengs bausmės? Juk 
tas, Kuriam pasisekė pasislėpti, dėl to tampa dar ne- 
doresnis! Susekto ir nubausto nusikaltėlio Žvėriškasis 
pradas nuraminamas ir sutramdomas, o švelnūs polin- 
kiai išlaisvinami, ir visa jo siela, dabar jau nukreipta 
į gerąją pusę, prisipildo nuosaikumo, teisingumo ir iš- 
mintingumo ir tampa tiek vertingesnė už kūną — nors 
ir ugdantį savo jėgą, grožį ir sveikatą, — kiek apskri- 
tai siela yra vertingesnė už kūną. 

— Be jokios abejonės. 

— Protingas Žmogus gyvens, visomis jėgomis siek- 
damas šio tikslo, ar ne? Pirmiausia jis vertins tuos 
mokslus, kurie jo sielą daro tokią, o į kitus nekreips 
dėmesio. 

— Aišku. 

— Be to, savo kūno būklės ir jo maitinimo jis ne- 
pajungs gyvuliškam ir beprasmiui malonumui, visą sa- 
vo gyvenimą kreipdamas ta linkme. Jis net nelabai 
žiūrės sveikatos, nesieks būtinai tapti stiprus, sveikas 
ir gražus, jeigu tai neskatins nuosaikumo, bet visuo- 
met rūpinsis kūno harmonija sielos darnumo labui. 

— Būtinai, jeigu jis nori tapti tikrai išprususiu 
žmogumi. 

— Tr turto atžvilgiu jis sieks tvarkos ir darnumo. 
Dauguma žmonių garbina turtingumą, bet argi jis per- 


siims tuo ir ims be galo didinti savo turtą, ir galo nc- 
bus nelaimei? 

— Nemanau, kad jis taip darytų, — atsakė Glau- 
konas. | 

— Jis rūpinsis savo vidine santvarka ir žiūrės, kad 
turto perteklius arba jo stoka jos nepažeistų: taip jis 
tvarkys savo turtą, savo pajamas ir išlaidas. 

— Be abejo. 

— Panašiai jis žiūrės ir į garbingas vietas: jis ne- 
atmes ir netgi mielai paragaus tų, kurios, jo nuomone, 
daro jį geresni, o tų, kurios galėtų sudrumsti jo sielos 
darną, vengs ir asmeniniame, ir viešajame gyvenime. 

— Tada jis atsisakys politinės veiklos, jeigu rūpin- 
sis tokiais dalykais, — pasakė Giaukonas. 

— Neatsisakys, po šimts, bet tik savo valstybėje, 
o savo tėvynėje galbūt ir atsisakys — nebent dieviš- 
kas likimas taip lemtų. 

— Suprantu — tu kalbi apie valstybę, kurios sant- 
varką ką tik aptarėme; ji gyvuoja tik mūsų kalbose, 
nes niekur pasaulyje, mano nuomone, jos nėra. 

— Bet, — tariau, — galbūt danguje yra jos pavyz- 
: dys. Kas nors, žiūrėdamas į jį, susimąstys, Kaip sutvar- 
kyti savo valstybę. Nesvarbu, ar tokia valstybė kur 
nors yra, ar ji bus. Tik šitokios valstybės reikalais užsi- 
imtų šis žmogus — jokios kitos. 

— Taip ir turi būti. 

I. — Aš ir iš kita ko sprendžiu, kad mes teisin- 
giausiai sutvarkėme savo valstybę; aš tai sakau, ypač 
turėdamas galvoje poeziją. 

— Ką gi tu apie tai manai? — paklausė Glaukonas. 

— Jos jokiu būdu negalima įsileisti į mūsų vals- 
tybę, nes ji yra pamėgdžiojimas. Man atrodo, kad da- 
bar, kai mes aptarėme skyrium kiekvieną sielos rūšį, 
šitai pasidarė dar aiškiau. 

— Kaip tu tai supranti? 

— Jums aš kalbėsiu visai atvirai — jūs juk neįskų- 
site manęs nei tragedijų kūrėjams, nei kitiems pamėg- 
džiotojams: mano nuomone, visa tai yra tiesiog pikt- 
žaizdė klausytojų protui, jeigu jie neturi vaistų — ne- 
gali sužinoti, kas tai yra. 

— Paaiškink, ką tu nori tuo pasakyti. 

— Teks paaiškinti, — tariau, — nors dar iš vaikys- 
tės laikų išlikęs tam tikras palankumas ir pagarba Ho- 
merui trukdo man kalbėti. Atrodo, kad jis buvo visų 
tų šauniųjų tragedijų kūrėjų pirmasis mokytojas ir va- 
das !. Bet tiesą reikia gerbti labiau negu Žmogų. Todėl 
ir reikia pasakyti tai, apie ką aš ketinu kalbėti. 

— Be abejo, — tarė Glaukonas. 

— Tad klausyk, tikriau sakant, atsakinėk. 

— Klausk. 

— Ar gali apibūdinti man, kas apskritai yra pa- 
mėgdžiojimas? Mat ir aš pats nelabai susigaudau, kas 
tai yra. 

— Tai kur jau čia man susigaudyti! 


— Kas čia nuostabaus, — tariau. — Juk dažnai bū- 
na, kad apyakliai žmonės pastebi ką nors pirmiau ne- 
gu akylieji. 

— Būna, — tarė Glaukonas. — Bet tavo akivaizdoje 
aš jokiu būdu neišdrįsčiau kalbėti, net jeigu man tai 
ir paaiškėtų. Tu pats aiškink. 

— Nori, pradėkime aiškintis nuo čia, savo įprastu 
būdu Kiekvienai daugybei daiktų, vadinamų tuo 
pačiu pavadinimu, mes paprastai priskiriame tik vieną 
tam tikrą rūšį. Ar supranti? 

— Suprantu. 

— Taigi ir dabar imkime kokią nors daugybę daik- 
tų — štai, pavyzdžiui, lovų ir stalų yra daugybė. 

— Žinoma. 

— Bet šių daiktų idėjos yra tik dvi: viena — lovos, 
kita — stalo. 

— Taip. 

— Mes paprastai sakome, kad meistras daro vieną 
lovas, kitas stalus, kurie mums reikalingi, ir taip to- 
liau. Bet pačios idėjos nė vienas meistras negalėtų pa- 
gaminti. Ar ne? 

— Jokiu būdu. | 

— Bet kaip tu pavadinsi tokį meistrą... 

— Kokį? 

— Tą, kuris sukuria visa, ką gamina skyrium kiek- 
vienas amatininkas. 

— Tai turi -būti nepaprastas meistras! 

— Palauk, tu dar labiau nustebsi: šitas meistras ne 
tik sugeba pagaminti įvairius daiktus, jis sukuria visa, 
kas auga iš žemės, visas gyvas būtybes, taip pat ir patį 
save, be to, dar ir žemę, dangų, dievus ir visa tai, kas 
yra danguje ir kas yra Hade, po žeme: 

— Tu kalbi apie nuostabų kūrėją, — tarė Glauko- 
nas. | | 

— Ar netiki? — paklausiau. — Pasakyk man, ar tu 
manai, kad tokio meistro iš viso negali būti, ar kad 
galima tapti viso to kūrėju, bet tik vienu tam tikru 

būdu? Argi nematai, kad ir tu pats tam tikru būdu bū- 
tum galėjęs visa tai sukurti? 

— Bet koks gi tas būdas? 

— Tai visai nesunku, — tariau, — ir padaroma daž- 
nai ir greitai. Jei nori padaryti, tai kuo greičiau, paimk 
veidrodį ir sukinėk į visas puses: bematant sukursi ir 
saulę, ir visa tai, kas yra danguje, ir žemę, ir patį sa- 
ve, ir visas kitas gyvas būtybes, ir daiktus, ir augalus, 
ir visa kita, apie ką tik ką kalbėjome. 

— Taip, bet tai bus tik regimybė, o ne tikri daiktai. 

— Puiku. Tu pataikei pasakyti. Prie tokių meistrų, 
man atrodo, reikia priskirti ir dailininką. Ar ne? 

— Be abejo. 

— Bet, manau, tu sakysi, kad jis ne iš tikrųjų ga- 
mina tai, Ką gamina, nors tam tikra prasme ir dailinin- 
kas gamina lovą. Ar ne? 

— Taip, jis gamina, bet tik jos regimybę. 

II. — Na, o dailidė? Argi nesakei, kad jis gamina 
ne idėją, kuri, pagal mus, ir yra pati lova, o paskirą 
lovą? 

— Sakiau. 

— Jei jis daro ne tai, kas yra, jis padaro ne tikrai 
esantį daiktą, o tik panašų į jį. Taigi, jei kas sakytų, 
kad dailidės ar kurio kito amatininko dirbinys yra tik- 
Iai esantis, vargu ar sakytų tiesą. 

— Bent jau ne tokios nuomonės yra tie, kurie lei- 
džiasi į tokių klausimų svarstymą, — tarė Glaukonas. 

— Vadinasi, mūsų nestebins, jeigu jo dirbinys bus 
tik kažkoks miglotas tikrovės atvaizdas. 

— Nestebins. 

— Jei nori, — tariau, — remdamiesi šiais dirbiniais, 
pažiūrėkime, koks bus tas pamėgdžiotojas. 

— Pažiūrėkime, — tarė. 

— Lovos būna trejopos: viena yra pačioje gamtoje, 
ir ją sukūrė, sakytume, dievas. O gal kas nors kitas? 

— Niekas kitas, mano nuomone, tik dievas. 

— Kitą padarė dailidė. 

— Taip. 


— Trečią — dailininkas, ar ne? 

— Tegul bus taip. 

— Taigi dailininkas, dailidė, dievas — štai trys tri- 
jų lovos rūšių kūrėjai. 

— Taip, jų yra trys. 

— Dievas padarė tik vieną vienintelę lovą — arba 
dėl to, kad nenorėjo, arba dėl to, kad būtinybė vertė, 
jog gamtoje būtų tik viena lova, — ji ir yra lova pati 
savaime; dviejų ar daugiau panašių lovų dievas nepa- 
darė, ir gamtoje jų nebus. 

— Kodėl? — paklausė Glaukonas. 

— Mat, — pasakiau, — jeigu jis padarytų dvi 10- 
vas, vis tiek pasirodytų, kad tai viena — ta, kurios pa- 
vidalą turėtų jos abi: tai būtų ta vienintelė lova, lova 
pati savaime, 0 ne dvi lovos. 

— Teisingai. 

— Tai žinodamas ir norėdamas būti tikruoju tikrai 
esančios lovos kūrėju, o ne kažkokiu kažkokių lovų 
meistru, dievas ir sukūrė tik vieną lovą — vienintelę 
pagal savo prigimtį. 

— Atrodo, kad taip. 

— Jei nori, pavadinkime jį šio daikto kūrėju 
arba kaip nors panašiai. 

— Jis vertas šio vardo, — tarė Glaukonas, — nes 
sukūrė ir šį daiktą, ir visa kita gamtoje. 

— O kaip pavadinsime dailidę? Ar ne lovų meist- 
rųč 

— Taip. 

— O dailininką — irgi meistru ir gamintoju? 

— Jokiu būdu. 

— Tai kas jis yra šiuo atžvilgiu? 

— Man atrodo, geriausiai jį pritiktų vadinti meist- 
rų kūrinių pamėgdžiotoju. 


— Gerai, — tariau. — Vadinasi, pamėgdžiotoju tu 


vadini tą, kuris gamina kūrinius, esančius trečioje vie- 
toje nuo tikrosios esmės. 
— Teisingai. 

— Toks bus ir tragedijų kūrėjas, jeigu jis yra pa- 
mėgdžiotojas: jis yra trečioje vietoje nuo karaliaus ir 
tiesos; panašiai ir visi kiti pamėgdžiotojai. 

— Atrodo, kad taip. 

— Dėl pamėgdžiotojo jau, sutarėme. Bet pasakyk 
man dar štai ką: ar dailininkas, tavo nuomonę, imasi 
pamėgdžioti kiekvieną gamtoje esantį daiktą, ar tik 
amatininkų kūrinius? | 

— Amatininkų kūrinius, — atsakė Glaukonas. 

— Ar tokius, kokie jie yra iš tikrųjų, ar kokie at- 
rodo? Ir šitai tu turi nustatyti. 

— O kaip tu šitai supranti? 

— Štai kaip. Ar lova, jei žiūrėsi į ją iš šono arba iš 
priešakio, ar dar iš kokios nors pusės, skirsis pati nuo 
savęs, ar bus ta pati, tik atrodys vis kitokia? Panašiai 
ir kiti daiktai. 

— Bus ta pati. Ji tik atrodys kitokia, — atsakė Glau- 
konas. || | 

— Šitai ir reikia išsiaiškinti. Kokį tikslą kiekvieną 
kartą kelia sau tapyba? Ar ji siekia atkurti tikrąją būtį, 
ar tik tai, kas atrodo? Ar tai regimybės, ar tiesos pa- 
mėgdžiojimas? 

— Regimybės. 

— Vadinasi, pamėgdžiojantis menas yra toli nuo 
tikrovės, todėl, man atrodo, jis ir gali atkurti vis- 
ką — juk jis tik vos vos paliečia kiekvieną daiktą, bet 
ir tada išeina tik miglotas jo atvaizdas. Pavyzdžiui, 
dailininkas nupieš mums batsiuvį, dailidę ir kitus ama- 
tininkus, pats nieko neišmanydamas apie tuos amatus. 
Vis dėlto, jei jis bus geras dailininkas, tai, nupiešęs 
dailidę ir iš tolo rodydamas piešinį vaikams ir neiš- 
manėliams, apgaus juos, ir jiems atrodys, kad tai yra 
tikras dailidė. 

— Tikriausiai. 

— Bet, mano mielas, aš manau, kad panašių daly- 
kų atžvilgiu reikia laikytis štai kokio požiūrio. Jei kas 
nors pasakys, jog sutiko žmogų, mokantį visus ama- 
tus geriau už bet ką ir išmanantį viską, ką žino kiek- 
vienas skyrium, tokiam reikia atsakyti, kad jis, matyt, 


yra naivus, jei leidosi apgaunamas kažkokio apgaviko 
ir pamėgdžiotojo, kurį susitikęs palaikė išminčiumi to- 
dėl, kad pats nesugeba atskirti žinojimo nuo nemok- 
šiškumo ir pamėgdžiojimo. 

— Tikra teisybė, — patvirtino Glaukonas. 

III. — O dabar, — tariau,— reikia aptarti tragediją ir 
jos pradininką Homerą, nes girdime kai kuriuos žmo- 
nes kalbant, jog šie poetai moka visus menus, žino 
visus žmonių reikalus, ir dorus, ir nedorus, ir netgi 
išmano dieviškuosius dalykus, nes geras poetas, norė- 
damas, kad jo kūrinys būtų puikus, būtinai turi pažin- 
ti tuos dalykus, apie kuriuos kalba, — kitaip jis visai 
negalės kurti. Todėl reikia išsiaiškinti, ar žmonės, susi- 
tikę tuos pamėgdžiotojus, apsigaudavo ir, žiūrėdami 
į jų kūrinius, nepastebėdavo, kad jie yra triskart nu- 
tolę nuo tikrovės ir lengvai kuriami tų, kurie nežino 
tiesos, — juk jie kuria tik atvaizdus, o ne tikrus daik- 
tus. O gal tų žmonių kalbose yra šiek tiek tiesos, ir 
gerieji poetai iš tikrųjų išmano-tuos dalykus, apie ku- 
riuos jie, žmonių nuomone, taip gerai kalba? 

— Būtinai reikia šitai išsiaiškinti. 

— Jei kas nors sugebėtų kurti ir viena, ir kita — 
ir tikrąjį daiktą, ir jo atvaizdą, — ar tu manai, kad jis 
kuo kruopščiausiai darytų vien tik atvaizdus ir laikytų 
tai svarbiausiu savo gyvenimo tikslu, tarsi nebūtų nie- 
ko geresnio? 

— Nemanau. 

— Jeigu jis iš tikrųjų pažintų tuos dalykus, kuriuos 
pamėgdžioja, visas jėgas skirtų kūrimui, o ne pamėg- 
džiojimui, jis stengtųsi palikti kaip paminklą ateičiai 
daug puikių kūrinių ir norėtų verčiau būti garbinamas, 
negu pats garbinti kitus. 

— Ir aš taip manau. Iš to jam būtų didesnė ir gar- 
bė, ir nauda. 

— Dėl kitų dalykų mes nereikalausime ataskaitos 
nei iš Homero, nei iš kitų poetų, neklausime, ar kuris 
nors iš jų buvo geras gydytojas, o ne tik gydytojų 
kalbos pamėgdžiotojas, ar yra padavimas, pasakojan- 
tis, kad kuris nors iš senųjų ar naujųjų poetų būtų ką 

nors išgydęs, kaip Asklepijas, arba būtų palikęs mo- 
kinių, išmanančių gydymo meną, kokie buvo Askle- 
pijo palikuonys; neklausinėsime jų nei apie kitus me- 
nus — paliksime visa tai nuošalyje. Bet kai Homeras 
imasi kalbėti apie svarbiausius ir gražiausius dalykus — 
apie karus, apie vadovavimą kariams, apie valstybių 
valdymą, apie žmonių auklėjimą, — tada mes turime 
teisę pasidomėti ir paklausti jį: ,,Mielas Homerai, jei- 
gu tobulumo atžvilgiu tu nesi trečioje vietoje nuo 
tiesos, jei tu nesi tik atvaizdų kūrėjas, Kurį mes pa- 
vadinome pamėgdžiotoju, bet, būdamas antroje vieto- 
je, įstengei sužinoti, kokie dalykai žmones daro ge- 
resnius ar blogesnius asmeniniame ir visuomeniniame 
gyvenime, tai pasakyk mums, kokia valstybė tavo dė- 
ka įsivedė geresnę santvarką, kaip, pavyzdžiui, Lake- 
demonas Likurgo dėka Ž ir daugelis kitų didelių ir ma- 
žų valstybių — kitų įstatymų leidėjų dėka? Kuri vals- 
tybė laiko tave geruoju įstatymų leidėju, kuriam ji 
turi būti dėkinga už viską? Italija ir Sicilija laiko juo 
Charondą 3, mes — Soloną *, o kas tave?“ Ar galės Ho- 
meras nurodyti bent vieną valstybę? 

— Manau, kad negalės, — tarė Glaukonas.— Net ir 
patys homeridai ? apie tai nieko nekalba. 

— Ar yra minimas koks karas, vykęs Homero lai- 
kais, Kuris buvo laimėtas dėl to, kad Homeras buvo 
karvedys ar patarėjas? 

— Tokio karo nebuvo. 

— Ar pasakojama apie kokius nors sudėtingus iš- 
radimus — kokiuose nors menuose ar kitose veiklos 
srityse, — kur Homeras būtų parodęs savo sumanumą, 
kaip pasakojama apie miletietį Talį ir skitą Anacharsį *7 

— Nieko apie tai nepasakojama. 

— Jei jis niekuo nepasižymėjo valstybės reikaluo- 
se, tai galbūt pasakojama, kad jis buvo kieno nors 
auklėtojas ir tie žmonės jį mylėjo, vertino jo patari- 
mus ir perdavė vėlesnėms kartoms tam tikrą homeriš- 
ką gyvenimo būdą, kaip, pavyzdžiui, buvo vertinamas 
Pitagoras", o jo sekėjai dar ir šiandien savo gyveni- 


mo būdą vadina pitagorietišku ir išsiskiria iš kilų 
žmonių? 

— Nė apie šitokius dalykus nieko nėra pasakoja- 
ma, Sokratai,— atsakė Glaukonas.— Juk Kreofilas*, ku- 
ris galbūt buvo artimas Homero bičiulis, dėl savo ne- 
išsiauklėjimo yra dar juokingesnis už savo vardą *— 
jei tiesa tai, Kas pasakojama apie Homerą. Mat pasa- 
kojama, kad, Homerui gyvam esant, tas žmogus su 
juo visai nesiskaitė. 

IV. — Taip pasakojama. Bet ar tu, Glaukonai, ma- 
nai, kad Homeras, jeigu jis iš tikrųjų būtų sugebėjęs 
auklėti žmones ir padaryti juos geresnius, remdamasis 
išmanymuų, o ne pamėgdžiojimu, nebūtų turėjęs dau- 
gybės šalininkų, kurie jį būtų gerbę ir mylėję? Pro- 
tagoras Abderietis'?, Prodikas Kejietis!! ir daugelis 
kitų sugeba pokalbiuose įtikinti savo mokinius, kad 
jie nemokės nei valstybės valdyti, nei savo namų tvar- 
kyti, jeigu nepasiduos jų auklėjimui, ir dėl savo iš- 
minties yra taip mokinių mylimi, jog vos ne ant rankų 
nešiojami. Nejaugi Homerui arba Heziodui, jeigu jie- 
du iš tikrųjų būtų galėję padėti žmonėms tapti dory- 
bingiems, jų amžininkai būtų leidę būti klajojančiais dai- 
niaisė Argi jie nebūtų branginę jų labiau už auksą ir 
argi nebūtų vertę pas juos apsigyventi, o jeigu šie 
būtų nesutikę, argi jų amžininkai nebūtų sekę paskui 
juos, kur tik jie ėjo, kad iš jų mokytųsi? 

— Atrodo, Sokratai, kad tu sakai tikrą tiesą. 

— Taigi laikykime tikru dalykų, kad visi poetai, 
pradedant Homeru, atkuria tik dorybės ar kitų daly- 
kų, kuriuos vaizduoja, atvaizdus, bet nepasiekia tie- 
sos. Kaip jau sakėme, dailininkas nupiešia batsiuvį, 
pats apie batų siuvimą nieko neišmanydamas, bet tiems, 
kurie taip pat nieko neišmano apie batų siuvimą, jis 
atrodo tikras batsiuvys, nes jie sprendžia tik iš linijų 
ir spalvų. 

— Žinoma. 

— Tą patį, aš manau, pasakysime ir apie poetą: 
žodžiais ir įvairiais posakiais jis perteikia tik vienų ar 
kitų menų ir amatų atspalvius, nors pats nieko daugiau 

nemoka, kaip tik pamėgdžioti, o tokiems pat neišma- 
nėliams žmonėms jo žodžiai sudaro įspūdį, kad tai la- 
bai gerai pasakyta — nesvarbu, ar, pasitelkęs metrą, 
ritmą ir harmoniją, poetas kalbėtų apie batsiuvio ama- 
tą, ar apie karo žygius, ar dar apie ką nors kita: tokį 
didelį įgimtą žavesį turi visos tos puošmenos. Bet jei- 
gu iš poetų kūrinių atimsime visas dailiųjų menų spal- 
vas ir. paliksime juos be tų puošmenų, aš manau, tu 
gali įsivaizduoti, kaip jie atrodys,— be abejo, ir pats 
esi tai pastebėjęs. 

— Pastebėjau,— tarė.Glaukonas. 

— Jie panašūs į veidus, kurie, nors ir jauni, yra 
negražūs, nes matyti, kad juose nėra nė lašelio kraujo. 

— Labai panašūs, — tarė Glaukonas. 

— Atkreipk dėmesį dar štai į ką. Atvaizdų kūrė- 
jas — pamėgdžiotojas — nieko neišmano apie tikrąją 
būtį, jam prieinama tik regimybė. Ar ne taip? 

— Taip. 

— Tad nepalikime įpusėję šio klausimo, eikime iki 
galo. i 

— Kalbėk. 

— Dailininkas, sakykime, nupieš vadžias ir brizgilą. 

— Taip. 

— O juos padarys odininkas ir kalvis. 

— Žinoma. | | 

— Ar dailininkas žino, kokios turi būti vadžios ir 
brizgilas? Šitai žino net ir ne tie, kurie juos pagami- 
no — tai yra odininkas ir kalvis, o tik tas, kuris moka 
jais naudotis — tai yra raitelis. 

— Tikriausiai. 

— Ar ne panašiai yra ir kitų daiktų atžvilgiu? 

— Būtent? 

— Kiekvieno daikto. atžvilgiu yra trys menai — 


„menas juo naudotis, menas jį gaminti ir menas Ji pa- 
: mėgdžioti. 


— Taip. 
— Bet kokio reikmens, gyvos būtybės ar veiksmo 
kokybė, grožis ir tikslumas siejami ne su kuo nors ki- 


tu, o kaip tik su. ta paskirtimi, dėl kurios kas nors bu- 
vo pagaminta arba gamtos sukurta. 

— Be-abejo... | 

— Todėl tas, kuris naudojasi daiktu, bus labiausiai 
prityręs ir galės gamintojui nurodyti jo darbo gerą- 
sias ypatybes ir trūkumus, remdamasis patyrimu. Pa- 
vyzdžiui, fleitininkas pasako fleitų gamintojui, kokio- 
mis fleitomis patogiausia groti, nurodo, .kokias jas 
reikia gaminti, ir. gamintojas paklauso jo patarimo. 

— Suprantama. 

— Tas, kuris išmano, nurodo fleitų gerąsias ypa- 
tybes ir trūkumus, o tas, kuris juo tiki, taip jas ir 
gamina. 

— Taip. 

— Taigi kurio nors daikto gerosiomis savybėmis ir 
trūkumais gamintojas įsitikins, bendraudamas su išma- 
nančiu žmogumi ir norom nenorom klausydamas jo 
nurodymų, o išmanys tik tas, kuris naudojasi tuo 
daiktu. 

— Be abejo. 

— O pamėgdžiotojasė Ar. jis patyrimu įgis žinių 
apie daiktus, kuriuos piešia — ar jie geri, ar tinkami, 
ar ne, — ar susidarys teisingą nuomonę tik dėl to, kad 
bus priverstas bendrauti su išmanančiu žmogumi ir 
klausyti jo nurodymų, kaip reikia piešti? 

— Nei viena, nei kita. 

— Vadinasi, pamėgdžiotojas neturės nei žinių, nei 
teisingos nuomonės apie tų daiktų, kuriuos jis vaiz- 
duoja, gerąsias savybes ir trūkumus. 

— Atrodo, kad neturės. 

— Puikus ir nagingas meistras bus toks pamėgdžio- 
tojas! | 

— Nieko sau meistras! 

— Bet jis vis dėlto vaizduos daiktus, nors nė apie 
vieną iš jų neturės supratimo, kuriuo atžvilgiu jis 
geras ar blogas. Todėl, suprantama, jis vaizduos gražų 
tą daiktą, kuris toks atrodo nieko neišmanančiai miniai. 

— O ką kita jis gali daryti? 

— Atrodo, šiuo atžvilgiu mes visiškai sutarėme: 
pamėgdžiotojai neturi deramo supratimo apie tai, ką 
jie vaizduoja, ir pamėgdžiojimas yra tik vaikiškas žai- 
dimas, o ne rimtas užsiėmimas; o tie, kurie kuria tra- 
gedinę poeziją — nesvarbu, ar tai jambinės eilės, ar 
epinės, — visi jie iš esmės yra pamėgdžiotojai. 

— Be abejo. 

V. — Bet, vardan Dzeuso, argi toks pamėgdžioji- 
mas nėra trečioje vietoje nuo tiesos 12? 

— Taip. 

— Kurį žmogaus pradą pamėgdžiojimas veikia sa- 
vo galia? 

— Apie ką tu čia kalbi? 

— Štai apie ką: tas pats dydis, žiūrint iš toli ir iš 
arti, atrodo nevienodas. 

— Nevienodas. 

— Tie patys daiktai, jei žiūri į juos panardintus į 
vandenį arba išimtus iš vandens, atrodo tiesūs arba 
laužti, įgaubti arba išgaubti, nes jų spalvos apgauna 
akį — aiškų, kad visa ši sumaištis būdinga mūsų sie- 
lai, ir tokia mūsų prigimties būsena kaip tik ir naudo- 
jasi tapyba su visais savo kerais F— čia ji nė kiek ne- 
atsilieka nuo pokštininkų ir visokių „stebukladarių '. 

— Teisybė. 

— Bet tokiais atvejais mums ateina į pagalbą ma- 
tavimas, skaičiavimas ir svėrimas, todėl mumyse nugali 
ne tai, Kas atrodo didesnis ar mažesnis, lengvesnis ar 
sunkesnis, 0 tai, kas apskaičiuoja, išmatuoja ir pasveria. 

— Be abejo. 

— Bet tai yra mūsų sielos protingojo prado darbas. 

— Taip, tai jo darbas. 

— Dažnai matuodamas, šis pradas įsitikino, kad kai 
kurie daiktai yra didesni, kiti — mažesni, dar kiti — 
lygūs, tuo tarpu iš pažiūros tie patys daiktai atrodo 
visai priešingai! 

— Taip. 

— Bet mes tvirtinome, kad tas pats pradas apie tuos 
pačius dalykus tuo pačiu metu negali turėti dviejų 
priešingų nuomonių. 


— Tr teisingai tvirtinome. 

— Todėl tas sielos. pradas, kuris sprendžia, neatsi- 
žvelgdamas į matmenis, negali būti tapatus tam, ku- 
Tris sprendžia, remdamasis matavimo duomenimis. 

— Be abejo. | 

— Bet tas sielos pradas, kuris pasikliauja matavi- 
mu ir skaičiavimu, yra geriausias pradas. 

— Geriausias. 

— O tai, kas jam priešinga, sudaro žemąją mūsų 
dalį. 

— Žinoma. 

— Kaip tik tuo aš ir norėjau jus įtikinti, sakyda- 
mas, kad tapyba — ir apskritai pamėgdžiojantis me- 
nas — kuria labai nuo tikrovės nutolusius kūrinius ir 
yra susijusi su tuo mūsų sielos pradu, kuris yra toli 
nuo išminties; todėl toks menas ir negali būti viso to, 
kas sveika ir tikra, draugas ir bendražygis. 

— Iš tikrųjų taip yra, — pritarė Glaukonas. 

— Vadinasi, pamėgdžiojantis menas, būdamas že- 
mas, santykiaudamas su tuo, kas žema, gimdo tai, kas 
žema. 

— Suprantama. 

— Ar tai liečia tik regimąjį pamėgdžiojimą, ar ir 
toki, kuris suvokiamas klausa,— tą, kurį vadiname po- 
ezija? 

. — Be abejo, liečia ir jį. 

— Nepasitikėkime regimybe, remdamiesi vien tik 
tapyba, bet aptarkime tą sielos pradą, su kuriuo susi- 
jęs poetinis pamėgdžiojimas, ir pažiūrėkime, ar tai rim- 
tas pradas, ar niekingas. 

— Taip, šitai reikia išsiaiškinti. 

— Kelkime klausimą štai kaip: sakome, kad pa- 
mėgdžiojanti poezija vaizduoja žmones, veikiančius 
prievarta arba savo valia; 0 žmonės savo poelgius ver- 
tina kaip gerus ar blogus ir todėl arba džiaugiasi, arba 
liūdi. Ar ji vaizduoja, be to, dar ką nors kita? 

— Nieko kita. 

— Ar visomis šiomis aplinkybėmis žmogus išlieka 
nesutrikdomas? O gal, panašiai kaip regėjimu suvokia- 

mų daiktų atžvilgiu jis nesutarė pats su savimi ir apie 
tuos pačius dalykus tuo pačiu metu turėjo priešingas 
nuomones, taip ir dėl savo veiksmų žmogus nesutaria 
ir kovoja pats su savimi? Bet, kiek prisimenu, šito mums 
dabar jau nebereikia aiškintis, nes ankstesniais sam- 
protavimais pakankamai aiškiai įrodėme, kad mūsų 
sieloje knibžda tūkstančiai tokių tuo pačiu metu atsi- 
randančių prieštaravimų. 

— Teisybė,— tarė Glaukonas. 

— Taip, bet tada mes kai ką praleidome, tad da- 
bar reikia tai išsiaiškinti. 

— Ką gi? — paklausė Glaukonas. 

— Santūrus žmogus, ištiktas nelaimės — netekęs sū- 
naus ar praradęs ką nors, kas jam ypač brangu, — pa- 
kels tai lengviau negu kiti — taip mes tada sakėme. 

— Taip. 

— (O dabar išsiaiškinkime štai ką: ar jis visai ne- 
sielvartaus — juk tai neįmanoma, — ar sugebės apval- 
dyti savo skausmą? 

— Veikiau antra, — atsakė Glaukonas. 

— Pasakyk man dar štai ką. Ar tu manai, kad jis 
labiau kovos su savo skausmu ir priešinsis jam tada, 
kai jį matys kiti žmonės, ar kai jis pasiliks vienas? 

— Jis labiau valdysis, kai kiti jį matys. 

— Pasilikęs vienas, jis, manau, neiškes neraudo- 
jęs, bet jeigu kas tai išgirstų, jis susigėstų; ir dar daug 
ką jis darys, ko neišdrįstų, kitiems matant. 

— Taip, žinoma. 

VI. — Ar tai, kas skatina jį priešintis skausmui, 
nėra protas ir paprotys, o tai, kas verčia jam pasiduo- 
ti — pats skausmas? 

— Be abejo. 

— Jei žmoguje tuo pačiu metu to paties dalyko at- 
žvilgiu kyla du priešingi siekimai, tai jame yra kažko- 
kie du skirtingi pradai. 

— Suprantama. 

— Vienas iš jų klusniai laikosi papročio. 

— Kokiu būdu? 


— Paprotys sako, kad nelaimėse geriausia išlikti 
ramiam, kiek tai įmanoma, ir per daug nesigraužti, 
nes dar neaišku, kas tuose įvykiuose yra gera, o kas 
bloga; ba to, kad ir kiek sielvartausi, nieko tuo nelai- 
mėsi, ir nė vienas iš žmogiškų dalykų nėra vertas, kad 
dėl jo labai sielvartautum; pagaliau. sielvartas labai 
trukdys tam, kas tokiomis aplinkybėmis yra svarbiausia. 

— O kas gi svarbiausia? 

— Apmąstyti tai, kas atsitiko, ir, jeigu jau mums, 
tarsi Žaidžiant kauliukais, teko toks likimas, reikia pri- 
sitaikyti prie susidariusios padėties ir elgtis taip, kaip 
protas sako būsiant geriausia, o ne daryti kaip vai- 
kams, kurie užsigavę laikosi ranka už sumuštos vietos 
ir verkia. Reikia pratinti sielą kuo greičiausiai imtis 
gydymo, atstatyti tai, kas prarasta ar sužalota, ir gy- 
dant nuslopinti sielvarto raudas. 

— Iš tikrųjų šitaip elgtis nelaimėse būtų teisingiau- 
sia,— pritarė Glaukonas. 

— Geriausias mūsų sielos pradas noriai paklus šiems 
protingiems patarimams. 

— Aišku.. | 

— O tą pradą, kuris verčia mus prisiminti nelaimę, 
aimanuoti ir niekada tuo nepasisotina, laikysime ne- 
protingu, vangiu ir bailiu. | 

— Taip, laikysime jį kaip tik tokiu. 

— Širstantijį sielos pradą. dažnai pasiseka atvaiz- 
duoti, o santūrų ir ramų būdą žmogaus, kuris visuo- 
met išlieka toks pat, nelengva atvaizduoti, o jeigu at- 
vaizduosi, žmonėms bus sunku jį pastebėti ir suprasti, 
ypač visaliaudinių švenčių metu ar. teatruose, kur su- 
sirenka įvairiausi žmonės — juk tai bus jiems visiš- 
kai svetimos būsenos atvaizdavimas. 

— Be abejo, svetimos. 

— Aiškus dalykas, -kad poetas pamėgdžiotojas iš 
prigimties neturi nieko bendra su protinguoju sielos 
pradu ir ne jį siekia patenkinti savo menu, kai nori 
laimėti minios palankumą. Jis pasirenka širstantį ir 
permainingą būdą, kurį lengviau atvaizduoti. 

— Aišku. 

— Todėl mes pagrįstai pulsime tokį poetą ir pa- 
statysime jį greta dailininko, į kurį jis panašus tuo, 
kad tiesos atžvilgiu kuria nieko nevertus kūrinius ir 
yra susijęs toli gražu ne su geriausiuoju sielos pradu. 
Todėl pagrįstai neįsileisime jo į valstybę, kuri turės 
būti tvarkoma gerų įstatymų, nes jis pažadina, puo- 
selėja ir stiprina blogąją sielos dalį, o protingąjį jos 
pradą Žžudo,— tai būtų tas pat, Kaip atiduoti valstybę 
į netikusių Žmonių rankas, o išmintinguosius išnaikin- 
ti; tą patį, sakysime mes, daro ir poetas pamėgdžio- 
tojas: į kiekvieno žmogaus sielą jis įdiegia blogą sant- 
varką, nes pataikauja neprotingam jos pradui, kuris 
nesugeba skirti, kas daugiau ir kas mažiau, bet tuos 
pačius daiktus vieną kartą laiko dideliais, kitą — ma- 
žais ir todėl kuria atvaizdus, kurie yra labai toli nuo 
tiesos. 


— Be abejo. 

VII. — Tačiau mes dar nepateikėme poezijai di- 
džiausio kaltinimo: baisiausia yra tai, kad ji turi galią 
žaloti ir dorus žmones — tik vienas kitas to išvengia. 

— Jeigu ji ir šitai daro, kas gali būti baisiau! 

— Tad paklausyk ir spręsk pats: net ir geriausieji 
iš mūsų, klausydamiesi, kaip Homeras ar kuris kitas 
iš tragedijų kūrėjų vaizduoja kurį nors herojų sielvar- 
taujantį ir sakantį ilgiausią kalbą, pilną aimanų, o ki- 
tus verčia dainuoti ir iš nevilties muštis į krūtinę, kaip 
tu žinai, patiria malonumą ir pasiduoda herojaus išgy- 
venimams, kartu su juo sielvartauja ir kenčia. Mes gi- 
riame ir laikome geru tą poetą, kuris priverčia mus 
tai išgyventi. 

— Žinau, kurgi nežinosi! 

— O kai kurį nors iš mūsų ištinka nelaimė, ar 
tu pastebėjai, kad tada mes didžiuojamės priešingu 
dalyku — sugebėjimu ramiai ir kantriai ją iškęsti: to- 
kį elgesį laikome vyrišku, o anokį, kurį gyrėme tada,— 
moterišku. 

— Pastebėjau,— atsakė Glaukonas. 


— Tad argi gerai, kai, matydami žmogų elgiantis 
taip, kaip patys nenorėtume ir netgi gėdytumės elg- 
tis, užuot bjaurėjęsi, patiriame malonumą ir gėrimės? 

— Prisiekiu Dzeusu, tai nesusipratimas! 

— Taip,— tariau,— jei pažvelgsi į tai štai kaip... 

— Kaip? 

— Jei suvoksi, kad šiuo atveju malonumą pati- 
ria tas mūsų sielos pradas, kurį, kai mus pačius ištinka 
nelaimė, mes iš visų jėgų stengiamės sutramdyti — 
jis trokšta išsiraudoti, į valias pasielvartauti ir tuo 
pasisotinti: tokia jau jo prigimtis; jį ir patenkina poe- 
tai. Iš prigimties geriausia mūsų sielos dalis, dar ne- 
pakankamai sutvirtinta auklėjimo ir įpročių, tada at- 
leidžia vadžias tam verksmingajam pradui, nes nelaiko 
gėdingu dalyku žiūrėti į svetimas kančias ir, jei žmo- 
gus, kuris sakosi esąs garbingas, nederamai reiškia 
savo sielvartą, jį girti ir jo gailėtis — priešingai, ji netgi 
mano, kad tas malonumas ją praturtina, ir nesutiktų 
jo atsisakyti ir paniekinti visą kūrinį. Aš manau, tik 
nedaug kas pagalvoja, kad svetimi išgyvenimai būti- 
nai yra užkrečiami: jei atsiranda stiprus gailestis sve- 
timoms kančioms, nelengva nuo jo susilaikyti ir savo 
pačių kančiose. | 

— Tikra teisybė, — pritarė Glaukonas. 

— Arne tą patį galima pasakyti ir apie juoką? Nors 
tau pačiam gėda juokinti žmones, komedijų vaidini- 
muose arba namuose, siaurame rate, tu su malonumu 
klausaisi tokių dalykų ir neatmeti jų kaip nederamų; 
kitaip sakant, tu elgiesi taip pat, kaip ir tais atvejais, 
kai pagiduodi geilesčiui. Protu tu slopini savo polinkį 
krėsti juokus, nes bijai pasirodyti šaipūnu, bet tokiais 
atvejais tu duodi jam valią, įsismagini ir dažnai, pats 
to nepastebėdamas, saviškių tarpe tampi juokdariu. 

— Tikrai taip būna. 

— Meilės aistras, pyktį ir įvairiausias kitas mūsų 
sielos būsenas — malonias ir skausmingas, — kurios, 
kaip mes sakome, lydi kiekvieną mūsų veiksmą, su- 
žadina poetinis pamėgdžiojimas; jis visa tai puoselėja, 
laisto tai, kas turėtų išdžiūti, ir padaro mūsų valdovu, 

kai tuo tarpu tai turėtų būti valdoma, kad mes, užuot 
buvę blogesni ir nelaimingesni, taptume geresni ir 
laimingesni. į 

— Geriau nesugebėčiau pasakyti, — tarė Glaukonas. 

— Tai štai, Glaukonai,— tariau,— kai sutiksi Home- 
ro gerbėjus, tvirtinančius, kad šis poetas išauklėjo 
Graikiją ir kad vardan žmonių reikalų sutvarkymo ir 
jų auklėjimo jį verta imti į rankas ir mokytis iš jo, 
ir net pagal jį sutvarkyti visą savo gyvenimą, tu su 
jais elkis maloniai ir draugiškai, nes, kiek tai įmano- 
ma, įie yra geri žmonės. Sutik, kad Homeras yra di- 
džiausias poetas ir pirmasis tarp tragedijų kūrėjų, bet 
žinok, kad iš poezijos į mūsų valstybę reikia įsileisti 
tik himnus dievams ir panegirikas žymiems Žmonėms; 
o jeigu įsileisi saldžiąją Mūzą — epinę arba lyrinę, — 
tai valstybėje vietoj papročio ir protingojo prado, ku- 
ris visų visada buvo laikomas geriausiu, įsiviešpataus 
malonumas ir sielvartas. 

— Tikra teisybė. 

VIII. — Šis priminimas tegul bus mūsų pasiteisini- 
mas prieš poeziją, kad mes ją išvijome iš savo vals- 
tybės, nes ji yra tokia. Juk protas privertė mus taip 
pasielgti. O kad ji nekaltintų mūsų grubumu ir storžie- 
viškumu, dar pridursime, jog tarp filosofijos ir poezi- 
jos nuo seno buvo nesantaika. Tai liudija tokie prie- 
žodžiai, kaip: „tai ta kalė, kuri urzgia ir loja ant 
savo šeimininko“ arba „jis didis tuščiais bepročių ple- 
palais“, arba „išminčių minia įveiks ir Dzeusą“, arba 
„jie leidžiasi į smulkmenas, vadinasi, jie elgetos“, — ir 
tūkstančiai kitų senosios nesantaikos įrodymų. Vis 
dėlto iškilmingai pareikškime: jeigu pamėgdžiojan- 
čioji poezija, skirta tik teikti malonumą, sugebėtų įro- 
dyti, kad jai reikia surasti vietą gerų įstatymų tvar- 
komoje valstybėje, mes mielai ją priimtume, nes 
ir patys būname pakerėti jos žavesio. Bet būtų nedo- 
Ta išduoti tai, ką laikai tiesa. Mielas drauge, argi tavęs 
nežavi poezija, ypač turint galvoje Homerą? 

— Labai žavi. 


Todėl, kai tik ji pasiteisins lyrinėmis ar kitokio- 
mis cilėmis, ji vėl galės sugrįžti iš tremties. 

— Be abejo. 

-— Ir tiems jos gerbėjams, kurie patys nėra poetai, 
bet myli poetus, mes leisime apginti ją proza ir įrodvti, 
kad ji yra ne tik maloni, bet ir naudinga tiek valsty- 
bei, tiek apskritai žmogaus gyvenimui, — mes mielai jų 
išklausysime. Juk mes praturtėtume, jei paaiškėtų, kad 
ji ne tik maloni, bet ir naudinga. 

— Žinoma, praturtėtume! 

— Bet jeigu nepasiseks jos apginti, mes, mielas 
drauge, pasielgsime taip, kaip įsimylėjėliai, kurie nu- 
tarė, kad meilė yra nenaudinga, ir todėl, nors ir prie- 
varta, bet vis dėlto nuo jos susilaiko. Taip ir mes: 
dėl geros dabartinių valstybių santvarkos mumyse iš- 
sikerojo meilė tokiai poezijai, ir mes norime jai gero, 
tai yra kad ji pasirodytų ir puiki, ir tikroviška. Bet 
kol ji neįstengs savęs pateisinti, mes, jos klausydamiesi, 
nuolat kaip užkeikimą kartosime tai, ką dabar sako- 
me, kad apsisaugotume nuo jos kerų ir vėl nepasi- 
duotume tai vaikiškai meilei, Kuri būdinga daugumai 
žmonių. Tokios poezijos negalima laikyti rimta ir at- 
skleidžiančia tiesą; jos klausančiam reikia saugotis, bai- 
minantis dėl savo vidinės santvarkos, ir laikytis to, 
ką mes sakėme apie poeziją. 

— Visiškai sutinku su tavimi, — tarė Glaukonas. 

— Mielas Glaukonai,— tariau, — juk vyksta kova dėl 
didžio dalyko, daug didesnio, negu atrodo, — dėl to, 
ar žmogui būti geram, ar blogam. Todėl nei garbė, nei 
turtas, nei valdžia, nei poezija neverti to, kad dėl jų 
reikėtų nepaisyti teisingumo ir kitų dorybių. 

— Sutinku su tavimi, nes tai išplaukia iš mūsų sam- 
protavimo. Manau, ir kiti su tuo sutiks. 

IX. — Tačiau mes dar nekalbėjome apie didžiau- 
sią atpildą už dorybę ir už ją skiriamas dovanas. 

— Jei yra dar didesnis atpildas už tą, kurį minė- 
jome, tai jis tikrai turi būti didis. 

— Kas didinga gali atsitikti per trumpą laiką? Juk, 
palyginti su amžinybe, laiko tarpas nuo vaikystės iki 
senatvės yra toks trumpas! 

— Labai trumpas. 

— Tai ką? Negi tu manai, kad nemirtinga būtybė 
turi rūpintis tik tuo trumpu laiko tarpu, o ne amžinybe? 

— Nemanau, —atsakė Glaukonas.-— Bet kur tu 
lenkiė 

— Argi nežinai, — tariau, — kad mūsų siela yra ne- 
mirtinga ir niekad nežūsta? 

Jis pasižiūrėjo į mane nustebes ir tarė: 

— Prisiekiu Dzeusu, ne. Ar tu gali tai įrodyti? 

— Jei negalėčiau, būčiau neteisus. Aš manau, ir tu 
galėtum įrodyti, nes tai visai nesunku. 

— Tik ne man. Aš mielai paklausyčiau, kaip tu 
nesunkiai tai įrodysi. 

— Tai klausyk. 

—— Kalbėk! 

— Ar pripažįsti, kad yra gera ir bloga? 

— Pripažįstu. 

— Ar apie tai manai tą patį, ką ir aš? 

— Ką? 

— Visa, kas žudo ir naikina, yra bloga, o kas sau- 
go ir stiprina — gera. 

— Taip. 

-— Ar tau neatrodo, kad kiekvienam daiktui yra 
skirta gera ir blogaė Pavyzdžiui, akims — uždegimas, 
visam kūnui — liga, javams — raugės, medžiams — pu- 
vimas, geležiai ir variui — rūdys, ir apskritai kiekvie- 
nam daiktui iš prigimties yra skirta kokia nors blo- 
gybė ir liga. 

—- Aišku. 

— Kai ta blogybė įsimeta į kurį nors daiktą, ji pa- 
daro jį netikusį, o galų gale jį visai pražudo ir sunai- 
kina. 

— Žinoma! 

— Taigi kiekvieną daiktą pražudo iš prigimties jam 
skirta blogybė, ir jeigu ji nepražudytų, niekas kitas 
neįstengtų jo pražudyti. Juk gėris niekada nieko ne- 


pražudo, taip pat negali pražudyti ir tai, kas nėra nci 
gera, nei bloga. 

- - Kaipgi pražudys! 

— Taigi, jei surasime ką nors, ką jam skirtas blo- 
gis gadina, bet neįstengia sunaikinti, tai žinosime, kad 
šitai pagal savo prigimtį yra nesunaikinama. 

— Matyt, taip ir yra. L“ 

— Na, — tariau, — o sielai ar būdinga kokia nors 
blogybė, kuri ją gadina? 


— O kaipgi? — atsakė Glaukonas. — Tai tos ydos, : 


kurias aptarėme, — neteisingumas, nesusivaldymas, bai- 
lumas, nemokšiškumas. 

— Ar šitos ydos gali ją sunaikinti ir pražudyti? Tik 
žiūrėk, kad mes neapsigautume ir nemanytume, jog 
nedoras ir neprotingas žmogus, sučiuptas darant nu- 
sikaltimą, žūsta dėl savo neteisingumo, kuris yra jo 
sielos blogybė. Verčiau galvok štai kaip: kaip liga — 
kūno blogybė — sekina ir naikina kūną, kol jis pasi- 


daro jau nebe kūnas, taip ir visi kiti dalykai, apie ku- | 


riuos ką tik kalbėjome, žūsta dėl juose pačiuose glū- 
dinčios blogybės, kuri viduje viską naikina. Ar ne 
taip? 

— Taip. 

— Na, o dabar tą patį pritaikyk ir sielai. Ar joje 
olūdintis neteisingumas ar kokia kita blogybė gali ją 
taip išsekinti ir sunaikinti, kad ji mirtų ir atsiskirtų 
nuo kūno? 

— Jokiu būdu ne, — atsakė Glaukonas. 

— Bet juk, kita vertus, būtų neprotinga teigti, kad 
ką nors gali pražudyti svetima blogybė, o sava — ne. 

— Neprotinga. 

— Pagalvok, Glaukonai, apie tai, kad ne nuo suge- 
dusio maisto — seno ar sušvinkusio, ar dar kokio 
nors — kūnas turi žūti; bet jeigu sugedęs maistas su- 
kelia kokią nors kūno negalią, tada mes sakysime, jog 
kūnas žuvo nuo savo paties blogybės — nuo ligos, o 
nuo maisto blogybės, kuri kūnui yra svetima, jis nie- 
kuomet negalėtų žūti, kol ta jam svetima blogybė ne- 
sukels jam pačiam būdingos blogybės. 


616 


357 


358 


— Labai teisingai kalbi, — tarė Glaukonas. 

X. — Remdamiesi šiuo samprotavimu, — tariau, — 
jeigų kūno blogybė nesukels pačiai sielai būdingos 
blogybės, mes niekuomet netvirtinsime, kad ji žūsta 
nuo jai svetimos blogybės, o ne nuo savo pačios ydin- 
sumo — nuo jai svetimos blogybės ji negali žūti. 

— Tai, ką tu sakai, turi pagrindą. 

— Taigi arba įrodykime, kad tai, ką pasakėme, yra 
klaidinga, arba tol, kol šito neįrodysime, jokiu būdu 
nesutikime, kad siela žūsta nuo drugio arba nuo kurios 
kitos ligos, arba perpjovus gerklę, — net jei kas su- 
pjaustytų kūną į mažus gabaliukus, dėl viso to nė kiek 
nepadidėtų galimybė sielai žūti, kol kas nors neįrodys, 
kad dėl šių kūno kančių pati siela pasidarė neteisin- 
gesnė ir nedoresnė. Neleiskime tvirtinti, kad svetima 
blogybė, jeigu ji nesukelia savos blogybės, pražudo 
sielą ar ką nors kita. 

— Bet juk niekas niekada negalės įrodyti, kad 
mirštančiųjų sielos dėl mirties tampa neteisingesnės,— 
tarė Glaukonas. 

— Jei kas nors išdrįs pulti mūsų samprotavimą ir 
iš baimės, kad nebūtų priverstas pripažinti sielos ne- 
mirtingumą, tvirtins, jog mMirštantysis tampa nedores- 
nis ir neteisingesnis, tai, jeigu jis sako tiesą, mes 
padarysime išvadą, kad neteisingumas tarsi liga yra 
mirtinas tam, kam jis būdingas, ir kad neteisingi žŽmo- 
nės miršta dėl neteisingumo mirtinos prigimties — vie- 
ni greičiau, kiti — lėčiau, o ne taip, kaip dabar, kai 
nedorėliai miršta todėl, kad juos baudžia kiti. 

— Prisiekiu Dzeusu, tokiu atveju neteisingumas pa- 
sirodytų ne toks jau baisus, jeigu jis mirtinas tam, 
kam jis būdingas, — juk tai būtų išsivadavimas nuo 
nelaimių! Bet aš manau, kad yra visai priešingai: jis 
pražūtingas visiems kitiems, nes tai jo galioje, o tą, 
kuriam jis būdingas, daro labai gyvybingą — ne tik 
gyvybingą, bet ir nenuilstantį. Tokiais atvejais jis, 
matyt, yra labai toli nuo to, kas mirtina! 

— Gerai sakai, — tariau. — Jeigu net jos pačios 
ydingumas ir blogis neįstengia nužudyti ir sunaikinti 


stelos, tai vargų ar kitam daiktui skirta blogybė Ga. 
iėtų pražudyti ją arba kokį kitą daiktą, išskyrus la, 
kuriam ji skirta. 

— Vargu. Tai visai suprantama, — tarė Glaukonas. 

— Bet jeigu kas nors nežūva nei nuo jam pačiam 
būdingos, nei nuo svetimos blogybės, tai aišku, kad 
tai būtinai turi būti kažkas amžinai esantis, o jeigu tai 
amžinai yra, vadinasi, tai nemirtinga. 

— Be abejo. 

XI. — Tokią išvadą ir padarykime, o iš jos, pats 
supranti, išplaukia, kad sielos visada yra tapačios pa- 
čios sau. Jų skaičius nei mažėja, nes nė viena iš jų 
nežūsta, nei didėja, nes tai, kas nemirtinga, gali pa- 
gausėti tik to, kas mirtinga, sąskaita, ir galų gale vis- 
kas taptų nemirtinga. 

— Teisybę sakai. 

— Bet mes su tuo nesutiksime, nes mūsų sampro- 
tavimas tam prieštarauja. Taip pat nesutiksime, kad 
tikrąją sielos prigimtį sudaro įvairovė, netapatumas ir 
skirtingumas. 

— Ką tu turi galvoje? — paklausė Glaukonas. 

— Sunku įsivaizduoti, kad amžina būtų tai, kas su- 
dėta iš daugybės pradų ir, be to, sudėta netobulai: 
kaip tik tokia dabar pasirodė esanti mūsų siela. 

— Sunku įsivaizduoti. 

+ — O kad siela yra nemirtinga, rodo ir ką tik mūsų 
pateikti įrodymai, ir daugelis kitų. Norint sužinoti, ko- 
kia iš tikrųjų yra siela, reikia analizuoti ją ne puo- 
lusią, kokią ją padaro/susijungimas su kūnu ir kitos 
blogybės, bet tokią, kokia ji yra gryna. Kaip tik šitai 
reikia išanalizuoti, pasitelkus mąstymą. Tada pamatysi 
ją esant daug gražesnę ir aiškiau galėsi atskirti teisin- 
gumą nuo neteisingumo ir visus tuos dalykus, apie 
kuriuos čia kalbėjome. Kol kas mes teisingai kalbėjo- 
me apie sielą — tokią, kokia ji mums atrodo; bet mes 
matėme tik tai, kokia ji dabar yra, panašiai kaip, ma- 
tant jūrų dievą Glauką **, sunku įžvelgti jo pirmykštę 
prigimtį, nes kai kurios ankstesnės jo kūno dalys yra 
sulaužytos, kitos — nuzulintos ir sutjaurotos bangų; 

be to, jis apaugęs kriauklėmis, dumbliais, žvirgždu ir 
kur kas labiau panašus į pabaisą, negu į tai, koks jis 
buvo iš tikrųjų. Taip ir sielą mes matome subjaurotą 
įvairiausio blogio. Bet, Glaukonai, atkreipkime dėmesį 
štai į ką... 

— Į ką? | 

— Į sielos siekimą išminties. Reikia pažiūrėti, ko- 
kių dalykų ji siekia, kokios draugystės ieško, jeigu ji 
yra gimininga tam, kas dieviška, nemirtinga ir amžina, 
ir kokia ji pasidarytų, jei visa atsiduotų šiam pradui 
ir tas jos veržlumas išneštų ją iš vandenyno, kuriame 
ji dabar yra, ir ji nusipurtytų tuos akmenukus ir 
kriaukles, kuriais yra apaugusi — kadangi ji maitinasi 
žemiškais dalykais, tai nuo tų šventinių puotų, kurios, 
kaip sakoma, ir yra laimė, prie jos prilipo daug žemės 


ir žvirgždo. Jeigu ji visa tai nusipurtytų, tada būtų 


galima pamatyti jos tikrąją prigimtį — ar ji daugialy- 
pė, ar vientisa ir Kaip ji sutvarkyta kitais atžvilgiais. 
Dabar mes, man atrodo, aptarėme jos būsenas Žmogiš- 
kajame gyvenime ir jos rūšis. | 

— Išsamiai aptarėme, — tarė Glaukonas. 

XII. — Ir kitų prieštaravimų atsikratėme, tačiau 
nekalbėjome apie atpildą už teisingumą ir garbę, kuri 
jį lydi, —o tai, kaip jūs sakėte, daro Homeras ir He- 
ziodas. Priešingai, mes įrodėme, kad teisingumas pats 
savaime yra didžiausias gėris sielai ir kad ji privalo 
teisingai elgtis nepriklausomai nuo to, ar jai atiteko 
Gigo žiedas, o priedo dar ir Hado šalmas *?, ar ne. 

— Tikra teisybė. 

— Dabar,  Glaukonai, — tariau, — niekas negalės 
mums prieštarauti, jei pasakysime, kad vis dėlto yra 
atpildas už teisingumą ir kitas dorybes, kurį įvairiais 
būdais teikia sielai žmonės ir dievai — ir žmogui gy- 
vam esant, ir po mirties. 

— Niekas negalės paprieštarauti, — pritarė Glau- 
konas. 

— O ar sugrąžinsite man tai, ką pasiskolinote 
svarstymo metu? 

— Ką 9i4 


— Aš leidau jums tarti, kad teisingas žmogus pali 
atrodyti neteisingas, o neteisingas — teisingas. Nors Lo 
ir nebūtų įmanoma paslėpti nuo dievų ir žmonių, vis 
dėlto jūs sakėte, jog reikia šitai tarti, kad būtų galima 
palyginti teisingumą patį savaime ir neteisingumą palį 
savaime. Ar neprisimeni? 

— Pasielgčiau neteisingai, jei pasakyčiau, kad ne- 
prisimenu. 

— Kadangi jau palyginome, tai aš teisingumo var- 
dan reikalauju, kad kartu su manimi priimtumėte tą 
nuomonę, kurios apie teisingumą laikosi dievai ir žmo- 
nės. Teisingiesiems teisingumas atlygina bent jau tuo, 
kad pelno jiems gerą vardą; kad teisingumas iš tikrų- 
jų yra gėris tam, kuris jo tikrai laikosi, šitai mes jau 
išsiaiškinome. 

— Tavo reikalavimas teisingas, — sutiko Glauko- 
nas. 

— Pirmiausia man sugrąžinkite prielaidą, kad šie 
žmonės nelieka dievų nepastebėti. 

— Grąžinsime. 

— O jei šitai negali pasislėpti nuo dievų, tai vie- 
nas žmogus yra dievų mylimas, o kitas — nekenčia- 
mas, kaip mes iš pradžių sutarėme. 

— Taip ir yra. 

— Turbūt sutarsime, kad tam, kurį myli, dievai 
teiks didžiausią gėrį, nebent dėl kokio nors ankstesnio 
nusižengimo jiems neišvengiamai reikėtų patirti ir ką 
nors bloga. 

—- Sutarsime. 2 

—- Vadinasi, tą patį reikia pripažinti ir teisingo 
žmogaus atžvilgiu: net jeigu jį apniks skurdas, ligos 
ar dar Kokios nors nelaimės, galų gale jam visa lai 
išeis į gera — arba dar gyvam esant, arba po mirties. 
Juk dievai niekuomet neapleis to žmogaus, kuris sien- 
giasi būti teisingas ir, puoselėdamas dorybės, tampa 
panašus į dievą, kiek tai žmogui yra įmanoma. 

— Suprantama, kad tokio žmogaus neapleis tas, į 
kurį jis yra panašus. 

— O apie neteisingą žmogų reikia galvoti visai 
priešingai. 

— Žinoma. 

— Tai tokį atpildą teisingas Žmogus gauna iš die- 
vų. 

— Bent aš taip manau, — tarė Glaukonas. 

— Na, o iš žmonių? — paklausiau. — Ar ne taip yra 
iš tikrųjų: neteisingi žmonės, nepaisant jų gudrumo, 
elgiasi kaip tie bėgikai, kurie į vieną galą bėga grei- 
tai, o bėgdami atgal pritrūksta kvapo **: iš pradžių jie 
lekia galvotrūkčiais, bet į galą pasidaro juokingi ir, 
negavę vainiko, pasišalina, nuleidę galvas, o tikrai 
geri bėgikai, pasiekę finišą, apdovanojami ir apvaini- 
kuojami. Dažniausiai taip būna ir teisingiems žmonėms. 
Kiekvienas jų poelgis, kiekvienas bendravimas su žŽmo- 
nėmis ir visas jų gyvenimo būdas galų gale pelno 
įiems kitų žmonių pagarbą — tai ir yra atpildas jiems. 

— Žinoma. 

— Vadinasi, tu pakęsi, jei aš apie teisingus žmones 
pasakysiu tą patį, ką tu sakei apie neteisingus? Aš 
pasakysiu, kad teisingi žmonės, sulaukę vyresnio am- 
žiaus, jei nori, savo valstybėje užima aukštas valdžios 
vietas, veda žmonas iš kokių tik nori šeimų, išleidžia 


„ savo dukteris už ko tik nori, ir visa, ką tu sakei apie 


neteisingus žmones, aš dabar tvirtinu apie teisingus. 
O apie neteisingus aš sakau, kad, net jei daugumai iš 
jų jaunystėje ir pasiseka pasislėpti, tai gyvenimo pa- 
baigoje juos vis tiek sučiups, iš jų tyčiosis, ir senatvė- 
je jų laukia apgailėtina dalia: juos įžeidinės ir sve- 
timšaliai, ir savieji, juos plaks botagais, pagaliau — ši- 
tai tu pavadinai žiauriausia bausme (ir teisingai) — 
kankins ant rato, degins įkaitinta geležimi. Manyk, kad 
aš tada kalbėjau apie visas tas kančias. Na, ar pakęsi, 
jei aš taip pasakysiu? 

— Taip, — tarė Glaukonas; — juk tavo žodžiai tei- 
singi. 

XIII. — Štai kokį atpildą ir dovanas teisingas žŽmo- 
gus, dar gyvas būdamas, gauna iš žmonių ir dievų, jau 


nekalbant apie tas gėrybes, kurias teikia pals teisin- 
gumas. 

— Tai tikrai garbingas ir patikimas atpildas. 

— Tačiau ir kiekio, ir didumo atžvilgiu tai yra nic- 
kai, palyginti su tuo, kas vieno ar kito — tai yra tci- 
singo ir neteisingo žmogaus — laukia po mirties. Apie 
tai verta išgirsti, kad ir vienas, ir kitas sužinotų iš mū- 
sų svarstymo, kas pridera. 

— Tai pasakok. Nedaug rasi dalykų, apie kuriuos 
labiau norėčiau išgirsti. 

— Aš tau papasakosiu ne Alkinojo!", o šaunaus 
vyro Ero *, Armenijo sūnaus, kilusio iš Pamfilijos, pa- 
sakojimą. Jis žuvo kovos lauke; po dešimties dienų, 
kai buvo laidojami jau sugedę lavonai, Erą rado visiš- 
kai sveiką. Iš mūšio lauko jį nugabeno į namus, ir štai 
dvyliktą dieną, kai jį rengėsi laidoti, jau gulėdamas 
ant laužo, jis atgijo, o atgijęs papasakojo, ką buvo te- 
nai matęs. Jis sakė, kad jo siela, kai tik ji išėjusi iš 
kūno, kartu su kitomis sielomis atvykusi į kažkokią 
nuostabią vietą. Žemėje ten vienas šalia kito žiojėję 
du plyšiai, o priešais juos, danguje, irgi du. Tarp jų 
sėdėję teisėjai. Kai tik jie padarydavę nuosprendį, tei- 
singiems žmonėms liepdavę eiti keliu į dešinę ir aukš- 
tyn į dangų ir užkabindavę jiems iš priekio ant kaklo 
lentelę su nuosprendžiu, o neteisingiems įsakydavę eiti 
į kairę ir žemyn ir užkabindavę jiems ant nugaros len- 
telę, kurioje būdavę surašyti visi jų nedori darbai. Kai 
priėjęs Eras, teisėjai pasakę, kad jis turėsiąs būti pa- 
siuntiniu žmonėms ir pranešti jiems visa, ką čia matė, 
ir liepę jam atidžiai stebėti ir klausyti. Jis ten matęs, 
kaip sielos, gavusios nuosprendį, nučidavusios į du 
plyšius — vieną dangaus, kitą — žemės, o per kitus du 
ateidavusios — vienos iškildavusios iš žemės, nuvargu- 
sios ir apsinešusios dulkėmis, o kitos nužengdavusios 
iš dangaus švarios. Atrodę, jog visos sielos grįždavu- 
sios iš ilgos kelionės; jos mielai įsikurdavusios pievo- 
je, panašiai kaip Žmonės švenčių metu. Kurios buvu- 
sios pažįstamos, sveikindavęsi ir klausinėjusios atėjusių 
iš žemės, kaip ten, žemėje, o nusileidusių iš dangaus —- 

kaip ten, danguje. Vienos pasakojusios verkdamos ir 
aimanuodamos, prisiminusios, kiek visko turėjusios iš- 
kęsti ir ką mačiusios, keliaudamos po žeme — ta ke- 
lionė trunkanti tūkstantį metų, — o kitos, nusileidusios 
iš dangaus, pasakojusios apie didžiausią palaimą ir 
neapsakomo grožio reginį. Prireiktų daug laiko, Glau- 
konai, jei norėčiau viską papasakoti. Svarbiausia, pa- 
sak Ero, buvę štai kas: už kiekvieną kam nors padary- 
tą skriaudą nedorėliai buvę baudžiami dešimteriopai — 
bausmė trunkanti šimtą metų, nes tiek tęsiasi Žmogaus 
gyvenimas, — kad už kiekvieną nusikaltimą tektų at- 
kentėti dešimteriopai. Pavyzdžiui, jei kas nužudė daug 
žmonių ar išdavė valstybę arba kariuomenę ir dėl jo 
kaltės daugelis pateko į vergiją, ar šiaip yra kaltas 
dėl kokios nelaimės, už kiekvieną nusikaltimą turi at- 
kentėti dešimteriopas kančias. O tiems, kurie darė ge- 
rus darbus, buvo teisingi ir dori, atlyginama pagai 
nuopelnus. Ką Eras pasakojo apie vaikus, kurie mirė 
tik gime, neverta minėti. Jis taip pat pasakojo, kad 
tiems, kurie negerbę dievų ir gimdytojų, ir savižu- 
džiams buvusios skiriamos dar sunkesnės bausmės. 
Eras girdėjęs, Kaip vienas žmogus klausęs kito, kur 
dingęs didysis Ardiėjas. Tas Ardiėjas prieš tūkstantį 
metų buvęs vieno Pamfilijos miesto tironas. Apie jį 
buvę pasakojama, kad jis nužudęs savo seną tėvą ir 
vyresnįjį brolį ir padaręs daug baisių nusikaltimų. Pa- 
klaustasis atsakęs: ,„Jis čia neatėjo ir neateis. 

XIV. Tarp kitų baisių reginių mes matėme ir tokį: 
Kai, patyrę daugybę kančių, buvome jau arti angos ir 
rengėmės išlipti, staiga pamatėme Ardiėją kartu su ki- 
tais — dauguma jų buvo tironai, o iš paprastų Žmo- 
nių — tik didžiausi nusikaltėliai. Jie jau norėjo išlipti, 
bet anga jų neleido: kai tik kuris nors iš tų piktada- 
rių, nepataisomų dėl savo prigimties arba dar per ma- 
žai nubaustų, mėgindavo išlipti, anga pradėdavo staug- 
ti. Tada šalia stovėję laukiniai ugninio veido vyrai, 
išgirdę staugimą, kai kuriuos iš jų pagriebė ir nuvedė 
šalin, o Ardiėjui ir kitiems supančiojo rankas ir kojas, 
užnėrė ant kaklo kilpas, nulupo odą ir nuvilko pakele 


per aštrius spyglius, o visiems sutiktiesicms aiškino, 
už kokius nusikaltimus juos šitaip kankina, i: sakė 
numesią juos į Tartarą **. Nors mes ir buvome iškenlų 
daug baisių dalykų, bet tada visus juos pranoko baimė, 
kad nepasigirstų tas staugimas, kai prieisime prie an- 
gos, ir kiekvienam iš mūsų būdavo didžiausias džiaugs- 
mas, kai, įėjus į angą, staugimas liaudavosi“. Šiai 
kokios ten bausmės ir štai koks atpildas. Tie, kurie išbū- 
davę pievoje septynias dienas, aštuntąją dieną pakil- 
davę ir eidavę tolyn ir po keturių dienų prieidavę vietą, 
iš kurios pamatydavę šviesos juostą, iš viršaus besi- 
driekiančią per dangų ir žemę tarsi stulpas, panašią į 
vaivorykštę, tik daug ryškesnę ir grynesnę. Po dienos 
kelio jie prieidavę prie to šviesos stulpo ir ties jo vi- 
duriu pamatydavę nuo dangaus nukarusius saitų galus: 
mat ta šviesa — tai dangaus juosta, panašiai kaip tri- 
jerių virvės apjuosianti ir sutvirtinanti dangaus skliau- 
tą. Ant saitų galų pakabintas Anankės verpstas, 
suteikiantis viskam sukimąsi. Jo ašis ir kabliukas 
esą iš plieno, o velenas — iš plieno, sumaišyto su ki- 
tais metalais. Veleno sandara tokia; iš išorės jis pana- 
šus į čia naudojamus velenus, bet, pagal Ero pasakoji- 
mą, jį reikia įsivaizduoti taip: į didelį tuščiavidurį 
veleną įdėtas kitas toks pat velenas, tik mažesnis, pana- 
šiai kaip sudedami vienas į kitą indai; į antrąjį ve- 
leną įdėtas trečias, į trečiąjį — ketvirtas ir dar keturi. 
Iš viso jų aštuoni, jie įdėti vienas į kitą; iš viršaus jų 
graižai atrodę tarsi žiedai, nubrėžti apie bendrą ašį, 
tad iš išorės jie tarsi sudarę ištisinį vieno veleno 
paviršių, o ašis ėjusi kiaurai per aštuntojo veleno vidu- 
zį??, Pirmutinio, išorinio, veleno žiedas buvęs plačiau- 
sias; šeštojo veleno — antrasis pagal didumą, ketvirto- 
jo — trečias, aštuntojo — ketvirtas, septintojo — ponk- 
tas, penktojo — šeštas, trečiojo — septintas, antrojo 

aštuntas. Didžiausiojo veleno žiedas buvęs marpas, 
septintojo — ryškiausias; aštuntojo veleno žiedo spal 
va buvusi tik septintojo skleidžiamos šviesos alšvailas, 
antrojo ir penktojo — beveik ta pati spalva, tik pello 
nesnė už anų dviejų, trečiojo — balčiausia, kelviito 

jo — rausva, šeštojo — antroje vietoje pagal baltumą *!. 
Visas verpstas vienodai sukęsis apie savo ašį, bet, jam 
sukantis, septyni vidiniai žiedai iš lėto sukęsi priešin- 
ga kryptimi. Iš jų greičiausiai sukęsis aštuntasis žiedas, 
septintasis, šeštasis ir penktasis sukęsi vienodu grei- 
Čiu, bet jau lėčiau; ketvirtasis, kaip jiems atrodę, pa- 
gal sukimosi greitį užėmęs trečiąją vietą, trečiasis — 
ketvirtąją, o penktąją — antrasis. Pats verpstas sukęsis 
ant Anankės kelių. Ant kiekvieno žiedo viršaus sėdė- 
jusi Sirena, kuri, sukdamasi kartų su žiedu, dainavusi 
vieno jai būdingo aukštumo balsu. Jų visų aštuonių 
balsai sudarę gražų sąskambį *. Aplink Sirenas vieno- 
du atstumu nuo jų sėdėjusios sostuose kitos trys būty- 
bės, apsirengusios baltais drabužiais, su vainikais ant 
galvų; tai buvusios Anankės dukros Moiros: Lachesė, 
Klota ir Atropė 2*. Jos dainavusios vienu balsu su Si- 
renomis — Lachesė apie praeitį, Klota apie dabartį, o 
Atropė apie ateitį. Be to, Klota kartkartėmis dešine 
ranka paliesdavusi išorinį verpsto žiedą, padėdama jam 
suktis, Atropė kaire ranka padėdavusi suktis vidiniams 
žiedams, o Lachesė tai viena, tai kita ranka padėda- 
vusi ir vienam, ir kitam. 

XV. Atvykę jie tuojau turėję eiti pas Lachesę. Kaž- 
koks pranašas sustatęs juos į eilę, o paskui paėmęs 
nuo Lachesės kelių burtus ir gyvenimo pavyzdžius, 
užlipęs ant aukštos pakylos ir taręs: „Anankės dukros 
Lachesės žodis. Viendienės sielos! Štai naujo rato, ku- 
ris mirtingųjų giminei baigiasi mirtimi, pradžia! Ne 
jus demonas burtais ištrauks, bet jūs pasirinksite de- 
moną **. Kas pirmas ištrauks burtą, tas tegul pirmas 
pasirenka gyvenimą, kurį jam neišvengiamai teks gy- 
venti. Dorybė nėra kieno nors nuosavybė: ją gerbda- 
mas arba jos negerbdamas, kiekvienas daugiau ar ma- 
žiau prie jos priartės. Kiekvienas yra atsakingas už 
savo pasirinkimą — dievas čia nekaltas“. Šitaip pasa- 
kęs, pranašas metęs burtus į minią, ir kiekvienas pasi- 
ėmęs tą burtą, kuris nukritęs arčiausiai jo — tik Erui 
neleidę pasiimti. Kiekvienas tada sužinojęs, kelintas 
jis pagal eilę pasirinkti gyvenimą. Paskui pranašas 


išdėliojęs prieš juos ant žemės gyvenimų pavyzdžius 

jų buvę daug daugiau negu sielų, ir labai įvairių: vi 
sokių gyvulių gyvenimai, visos Žmonių gyvenimo ru 
šys; tarp jų buvę net tironų gyvenimų — arba truv- 
kančių iki mirties, arba nutrūkstančių per viduri ir 
pasibaigiančių tremtimi, skurdu ir elgetavimuų; buvų 
ten ir garbingų žmonių gyvenimų, žmonių, pagarsėju- 
sių savo išvaizda, grožiu, stiprumu, vikrumu varžybose 
arba savo aukšta kilme ir protėvių šaunumu. Buvę ir 
nežymių žmonių, taip pat ir moterų gyvenimų. Bet tai 
nenulėmę sielų sandaros, nes siela būtinai pasikeis, 
pasikeitus gyvenimo būdui. Šiaip čia buvę pakaitora 
turtas ir skurdas, sveikata ir ligos, taip pat ir tarpinės 
būsenos. Čia, mielas Glaukonai, žmogui ir slypi di- 
džiausias pavojus, ir todėl pagal galimybes reikia siek- 
ti, kad kiekvienas iš mūsų, metęs į šalį kitus mokslus, 
imtų mokytis ir tyrinėti šituos dalykus, jei tik jam tai 
bus prieinama. Reikia surasti ir tą, kuris jam suteiks 
galimybę ir sugebėjimą skirti dorą gyvenimą nuo ne- 
tikusio ir iš visų galimybių visur ir visada išsirinkti 
geriausią. Turėdamas galvoje, kokį ryšį su dorybingu 
gyvenimu turi visa tai, apie ką dabar kalbėjome, žmo- 
gus supras, ką gera ar bloga teikia grožis, sujungtas 
su turtų arba neturtu ir su vienokia ar kitokia sielos 
busena, kas tai yra aukšta ar žema kilmė, asmeninis 
gyvenimas, valstybinės pareigos, galia ir silpnumas, 
gabumas mokslui ir negabumas. Įgimtų ir įgytų sielos 
savybių dėka žmogus, atsižvelgdamas į sielos prigimtį, 
gali -pasirinkti: blogesniu jis laikys tą gyvenimo būdą, 
kuris sielą padaro nedoresnę, o geresniu — tą, kuris ją 
padaro teisingesnę; į visa kita jis numos ranka. Mes 
jau matėme, kad žmogui ir gyvam esant, ir po mirties 
tai yra svarbiausias pasirinkimas. Į Hadą reikia leistis 
su šiuo tvirtu kaip plienas įsitikinimu, kad ir ten ne- 
susižavėtum turtais ir kitokiomis panašiomis blogybė- 
mis, kad nepasidarytum tironu ir tokia bei panašia 
veikla nepridarytum nepataisomo blogio, ypač sau pa- 
čiam. Visuomet reikia mokėti pasirinkti vidurinį kelią 

ir vengti kraštutinumų — ir šiame gyvenime, ir kiek- 
viename būsimame. Tik tada žmogus bus laimingas. 
XVI. Ir ano pasaulio pasiuntinys pasakojo, kad pra- 
našas, mesdamas burtus, šitaip taręs: „Net ir paskuti- 
nysis, jei tik mokės protingai pasirinkti ir griežtai gy- 
vens, turės visai neblogą, pakenčiamą gyvenimą. Todėl 
pirmasis tegul apdairiai pasirenka, o paskutinysis te- 
gul nenusimena“. Po šių pranašo žodžių tuojau priėjęs 
pirmasis ir pasirinkęs galingiausio tirono gyvenimą — 
tai buvęs neprotingas, visiškai neapgalvotas pasirinki- 
mas, paskatintas gobšumo. Jis nežinojęs, kad likimo 
jam buvę lemta ryti savo paties vaikus ir kitokie bai- 
sūs dalykai. Vėliau, kai ramiai viską apsvarstęs, jis 
ėmęs muštis į krūtinę ir aimanuoti, kad rinkdamasis 
nepaklausęs pranašo. Tačiau jis kaltinęs ne save, bet 
likimą, demonus — ką tik nori, tik ne pats save. Jis 
buvęs vienas iš tų, kurie atvykę iš dangaus, ir anks- 
tesnį savo gyvenimą nugyvenęs geroje santvarkoje, 
bet, matyt, jo dorybingumą skatinęs tik įprotis, o ne 
filosofinis apmąstymas. Apskritai nemaža iš dangaus 
atėjusių sielų šitaip įkliuvę, nes jos buvusios sunkumų 
neužgrūdintos. O tos, kurios atvykdavusios iš Žemės, 
pačios patyrusios daug vargo ir mačiusios kitų kan- 
čias, rinkęsi apdairiau. Dėl to, taip pat ir dėl burtų 
traukimo lemtų atsitiktinumų daugeliui sielų bloga pa- 
sikeisdavę į gera, gera — į bloga. Jei kas, atėjęs į šį 
gyvenimą, rimtai užsiimdavęs filosofija ir jei renkan- 
tis burtas tekdavęs ne iš paskutiniųjų, tai, sprendžiant 
pagal žinias iš ano pasaulio, jis ne tik čia laimingai 
gyvensiąs, bet ir jo kelias iš čia į ten ir atgal būsiąs 
ne požeminis ir dygliuotas, bet dangiškas ir lygus. 
Eras sakęs, kad buvę įdomu žiūrėti, kaip sielos rin- 
kesi gyvenimus. Tai buvęs ir graudus, ir juokingas, ir 
keistas reginys. Mat dauguma sielų rinkęsi pagal anks- 
tesnio gyvenimo įpročius. Jis sakėsi matęs, kaip bu- 
vusio Orfėjo siela iš neapykantos Moterims — Moterys 
jį pražudė — pasirinkusi gulbino gyvenimą, nes nepa- 
norėjusi gimti iš moters. Jis matęs, kaip Tamiro *? sie- 
la pasirinkusi lakštingalos gyvenimą; matęs ir gulbę, 


kuri savo gyvenimą pakeitusi į žmogiškąjį; panažiai 
elgęsi ir kiti gyvūnai giesmininkai. Dvidešimiąjį burt.; 
ištraukusi siela pasirinkusi liūto gyvenimą. Tai buvu: 
Telemono sūnaus Ajanto siela, kuri, prisimindama nuo 
sprendį dėl Achilo ginklų *, nenorėjusi tapti žmogumi. 
Po jo ėjusi Agamemnono Ž' siela. Trgi nekęsdama žmo 
nių giminės dėl iš jų patirtų kančių, ji pasirinkusi erelio 
gyvenimą. Tada burtas tekęs Atalantės Žš sielai: maty- 
dama, kokia pagarba rodoma varžybų nugalėtojams, ji 
neatsilaikiusi ir pasirinkusi šią dalią. Po jos jis matęs, 
kaip Panopėjo sūnaus Epėjo ?? siela pasirinkusi darbš- 
čios moters buitį. Tarp paskutiniųjų jis matęs juokda- 
rio Tersito?? sielą — ji pasivertusi beždžione. Paskuti- 
nysis burtas atsitiktinai tekęs Odisėjo *! sielai. Prisimin- 
dama ankstesniąsias kančias ir atsikračiusi garbės 
troškimo, ji ilgai ieškojusi paprasto žmogaus, kuris toli 
nuo visokių reikalų, gyvenimo; pagaliau ji užtikusi 
toki kažkur gulinti, kitų paniekintą, ir labai pa- 
tenkinta jį pasiėmusi, sakydama, jog būtų jį pasirin- 
kusi ir tuo atveju, jeigu jai būtų tekęs pirmasis burtas. 
Gyvulių sielos elgęsi panašiai: vienos virtusios Žmo- 
nėmis, kitos — kitais gyvuliais, neteisingos — laukinė- 
mis, o teisingos — romiomis; žodžiu, ten vykęs visoks 
maišymasis. 

Kai visos sielos pasirinkusios gyvenimus, tada jos 
iš eilės, kaip buvo ištraukusios burtus, ėjusios pas La- 
chesę. Ši kiekvienai sielai davusi demoną, kurį ta bu- 
vo .pasirinkusi; jis turėjęs būti jos sargų per visą 
gyvenimą ir įvykdyti visa, ką siela pasirinkusi. Šis 
sargas pirmiausia vesdavęs sielą pas Klotą ir pastaty- 
davęs ją po jos ranka ir po jos sukamu verpstu- - 
taip jis patvirtindavęs sielos pasirinktąjį likimą. Da- 
lietus verpstą, jis vesdaves sielą prie Atropės siulų, 
kad padarytų nepakeičiama tai, ką priverpusi Klola. 
Toliau neatsigręždama siela eidavusi prie Anankės 
sosto ir pereidavusi per jį kiaurai. Kai ir kitos sielos 
perėjusios per sostą, tada jos visos kartu per baisią, 
sloginančią kaitrą ėjusios į Letės*ž lygumą. Lygumoje 
nebuvę nei medžių, nei kitokios augmenijos. Atėjus 


ŠV 


d 


vakarui, jos apsistojusios nakvynės prie Ameleto ** 
upės, kurios vanduo nesilaikąs jokiame inde. Visos 
sielos turėjusios saikingai atsigerti to vandens, bet kai 
kurios pametusios protą ir gėrusios be saiko. Vos tik 
atsigėrusios, viską užmiršusios. Kai jos sumigusios, vi- 
durnaktį pasigirdęs griausmas ir pradėjusi drebėti žemė. 
Sielas staiga ėmę nešti aukštyn į visas puses, į tas vie- 
tas, kur joms buvo lemta gimti, ir jos pasklidusios po 
dangų tarsi žvaigždės. Erui neleidę gerti Letės vandens. 
Jis nežinąs, kur ir kokiu būdu jo siela grįžusi į kūną; 
švintant staiga atmerkęs akis, jis pamatęs, jog guli ant 
laužo. 

Tai šitokiu būdu, Glaukonai, buvo išsaugotas ir 
mums išliko šis pasakojimas. Jei juo tikėsime, ir mes 
lengvai pereisime per Letės upę ir nesuteršime savo 
sielos. Tvirtai tikėdami, kad siela yra nemirtinga, gali 
pakelti bet kokį gėrį ir bet kokį blogį, mes visuomet 
eisime keliu, vedančiu į aukštybes, ir visokiais būdais 
laikysimės teisingumo ir išminties, kad, čia gyvendami, 
būtume mieli ir patys sau, ir dievams; 0 jei mes nu- 
sipelnysime atpildo, tarsi varžybų nugalėtojai, iš visur 
gaunantys dovanų, tai būsime laimingi ir čia, ir toje 
tukstantmetėje kelionėje, kurią apsakėme. 


PAAIŠKINIMAI 


„Valstybė“ — nebe pirmas Platono veikalas lietuvių kalba. Iš 
visų antikos filosofų Platonas susilaukė didžiausio lietuvių vertė- 
jų dėmesio. Dar buržuaziniais metais žurnale „Logos“ buvo iš- 
spausdinti bei atskirais leidiniais išėjo penki Platono dialogai — 
„Eutifronas“, ,,„Fedonas“, „„Kritonas“, „Sokrato apologija“ ir „Puota“ 
(vertėjas M. Račkauskas). Nedidelių ištraukų iš dialogų „Jonas“ ir 
„Fedras“ buvo pateikta estetikos antologijoje „Ties grožio verty- 
bėmis“ (Kaunas, 1944. Vertėjas ir sudarytojas — R. Serapinas). Ta- 
rybiniais metais išleista Platono dialogų rinktinė (Platonas. Dialo- 
gai.— V., 1968), į kurią įeina keturi dialogai — „Puota“, „„Kritonas“, 
„Fedonas“ ir „Sokrato apologija“ (jų vertimai M. Račkausko iš 
naujo peržiūrėti). „Valstybė“ lietuvių kalba pasirodo pirmą kartą. 
Tiesa, pora ištraukų (dalis pirmosios knygos ir septintoji knyga) 
buvo publikuota antikai skirtame Filosofijos istorijos chrestomati- 
jos tome (vertė B. Kazlauskas), tačiau jų vertimuose esama kai 
kurių netikslumų. 

„Valstybė'— vienas iš stambiausių ir reikšmingiausių Platono 
kūrinių. Pagrindinė jo tema — teisingumas, tačiau, analizuodamas 
šią sąvoką, Platonas paliečia beveik visas svarbiausias filosofines 
problemas. Tai daiktų būties tikrųjų priežasčių — idėjų ir aukščiau- 
sios iš jų — gėrio idėjos problema, žmogaus prigimties (sielos, jos 
pažintinių galių, sielos ir kūno santykio, sielos likimo po žmogaus mir- 
ties), valstybės ir jos piliečių luomų kilmės klausimai, pagaliau — 
kokia turi būti ideali valstybė, kas ir kaip ją turi valdyti, kokia 
tinkamiausia jos piliečių mokymo ir auklėjimo sistema ir t. t. Dėl 
savo užmojo, nagrinėjamų problemų daugiaplaniškumo „Valstybė“ 
tyrinėtojų laikoma visos brandaus laikotarpio Platono filosofinės 
sistemos išdėstymu (išskyrus kosmologiją ir dialektiką). 

„Valstybė“ parašyta apie 370—360 m. pr. m. e. (išskyrus pir- 
mąją knygą, kurią dauguma tyrinėtojų priskiria ankstyvajam Pla- 
tono kūrybos periodui). Dialogo veiksmas vyksta maždaug 421 arba 
411—410 m. pr. m. e. birželio mėn., atėniečių garbintos deivės 
Bendidės-Artemidės šventės metu. Sokratas atpasakoja filosofinį 
pokalbį, vykusį Pirėjuje, garbingo sirakūziečio Kefalo, Lisanijo sū- 
naus ir garsaus oretoriaus Lisijo tėvo, atvykusio į Atėnus Periklio 
kvietimu, namuose. Pokalbyje dalyvauja Sokratas, Platono broliai 
Adimantas ir Glaukonas, Kefalo sūnus Palemarchas (Trisdešimties 
tironų valdymo metu nubaustas mirtimi), sofistas Trasimachas Chal- 

kedonietis. Tylėdami pokalbio klausosi Kefalo sūnūs Lisijas ir Eu- 
tidemas, žymaus Atėnų politinio veikėjo Nikijo sūnus Nikeratas, 
Trasimacho mokinys sofistas peanietis Charmantidas. Aristonimo 
sūnus Klitofontas — sofistas, Trasimacho šalininkas — dialogo daly- 
vių sąraše neminimas, tačiau jis kartkartėmis įsikiša į pokalbį. 

„Valstybę“ iš senosios graikų kalbos išvertė Jonas Dumčius. 
Versta iš: Plaion. La Rėpubligue.— In.: Plaion Oeuvres Complėtes. 
Paris, 1932, t. 6. 


PIRMOJI KNYGA 


1 Turima galvoje trakų mėnulio deivė Bendidė, kuri Atikoje 
buvo tapatinama su Artemide. Jos garbei Atėnuose kasmet būdavo 
rengiama šventė — bendidijos. Jų metu vykdavo raitelių lenkty- 
nės su fakelais iš Atėnų į Pirėją, kur buvo Bendidės šventykla. 

Žž Aukodami dievams, graikai užsidėdavo ant galvos vainiką. 
Kiekvieno namo kieme būdavo aukuras. 

3 Platono dialoge „Puota“ šis priežodis skamba taip: „Panašūs 
visada prie panašių šliejasi“ (Platonas. Dialogai, p. 39). Homeras 
„Odisėjoje“ sako: „Dievas, matyti, jau pats taip suveda lygų su 
lygiu“ (XVII giesmė, 218). 

* Sofoklis (ZopoxMnS, 496—406 m. pr. m. e.) — žymus senovės 
graikų dramaturgas, tragedijų kūrėjas. 

9 Temistoklis (8BnKuvoToxMMS, gim. apie 525 m. pr. m. e.) — Atė- 
nų karvedys ir valstybės veikėjas. 

6 Serifas — nedidelė salelė Egėjo jūroje, dėl savo nereikšmin- 
gumo ir gyventojų skurdumo buvusi pašaipos objektu pasiturintiems 
graikams. | 

* Hadas — pagal senovės graikų mitologiją, požeminė mirusiųjų 
karalystė. 

8 Pindaras (Ilwėdapoc, apie 522 — apie 442 m. pr. m. e.) — 
žymiausias senovės graikų lyrikas, chorinės lyrikos kūrėjas. Iki 
mūsų dienų išliko 45 jo epinikijos — odės įvairių varžybų nuga- 
lėtojų garbei —ir daugiau kaip 300 kitų kūrinių fragmentų. 

9 Simonidas Kejietis (Žiuovionę, 557/6 — 468 m. pr. m. e.) — 
žymus senovės graikų poetas, kūręs elegijas ir chorinę lyriką. 

10 Homeras (<!Ounpoc) — legendinis senovės graikų poetas. Su 
jo vardu susijęs graikų herojinis epas, ypač „Iliada“ ir „Odisėja“ 
(VIII a. pr. m. e.). 

11 Homeras apie Autoliką sako: 


Pranoko visus Autolikas 
Priesaikom ir klastom, kaip elgtis jį buvo išmokęs 
Dievas Hermėjas, kuriam avinėlių jis ir ožkyčių 
Degino kulšis geriausias, o tas jį globojo ir gynė. 


( „Odisėja“, XIX, 395—398) 


12 Biantas Prienietis (Bvag, VI a. pr. m. e.), Pitakas (IltrTuxoOG, 
VII-—VI a. pr. m. e), Mitilėnės miesto (Lesbo s.) tironas, — du iš 
vadinamųjų septynių išminčių. Kiti — lakedemonietis Chilonas 
(Nov, VI a. pr. m. e. pradžia), Kleobulas (Kleėpovioc, VI a. pr. 


m. e. pradžia), Lindo miesto Rode tironas; Periandras (IIeouavėpog, 
625—585 m. pr. m. e.), Korinto tironas; Solonas (Žolwv, apie 638— 
559 m pr. m. e.), Atėnų poetas ir įstatymų leidėjas, ir Talis Mile- 
tietis (GaMnę, 625—547 m. pr. m. e.), senovės graikų filosofas, tei- 
gęs, kad visos esaties pagrindas yra vanduo. 

13 Zr. 12 komentarą. 

14 Perdikas II (Ilepdimxac, V a. pr. m. e) — Makedonijos ka- 
ralius. 

15 Kserksas (Zepžnę) — Persijos karalius, 485—465 m. pr. m. e. 
mėginęs užkariauti graikus. 

16 Ismenijas (Iounvuac) — Tėbų demokratų vadas, kurstęs su- 
kilti prieš Spartą. Užėmę Tėbus, spartiečiai jį nužudė (382 m. 
r. m. e.). 
S 17 Aliuzija į senovės prietarą, kad jeigu sutiktas vilkas žmogų 
pamatąs pirmiau negu žmogus vilką, žmogus staiga netenkąs žado. 

18 Heraklis — senovės graikų mitų didvyris, atlikęs dvylika 
žygdarbių. 

19 Atėnų teismuose pačiam teisiamajam būdavo liepiama pa- 
siūlyti sau bausmę (mirtį, tremtį, piniginę baudą ir t. t.). 

20 Užuomina į tai, kad sofistai savo „išminties“ visada moky- 
davo už užmokestį. 

ži Polidamantas Tesalietis (Ilohvdauaę) — trakų atletas penkia- 
kovininkas, Sokrato amžininkas. Pasakojama, kad jis plikomis ran- 
komis įveikęs liūtą. 

22 Ši patarlė būdavo taikoma tiems, kurie mėgindavo imtis ko 
nors neįmanomo. 


ANTROJI KNYGA 


' Herodotas pasakoja apie karalių Gigą, Daskilo sūnų (VII a. 
pr. m. e.), kuris, būdamas ietininku, nužudęs savo šeimininką Kan- 
daulą, Lydijos valdovą, ir užgrobęs jo turtus, žmoną ir karalystę. 
Gigo žiedas taip pat minimas „Valstybės“ X knygoje. Lydas, Pla- 
tono laikomas Gigo tėvu, pagal Herodotą — Ačio sūnus, lydiečių 
eponimas. Galimas daiktas, kad Platonas, kaip dažnai esti, pats 
kuria mitą, suteikdamas jam gilią dorovinę prasmę. 

Ž Eschilas. Septynetas prieš Tėbus, 610—612. 

3 Heziodas. Darbai ir dienos, 232—234. 

Heziodas (€Hovwodoc, VIII-VII a. pr. m. e.) — senovės grai- 
kų poetas, kilęs iš Beotijos. Davė pradžią didaktiniam graikų epui. 

* Homeras. Odisėja, XIX, 108—113. 

? Musėjas (Movoavos) ir jo sūnus Eumolpas (Evuolnog) — 
mitiniai dainiai. Musėjas paprastai figūruoja kaip Orfėjo ('Oppevę) 
mokytojas arba mokinys. 

6 Pagal padavimą, Danaidės, nužudžiusios savo vyrus, dievų 
buvusios pasmerktos amžinai pilti vandenį į bedugnę statinę. 

7. Heziodas. Darbai ir dienos, 287—290. 

š Homeras. Iliada, IX, 497—501. 

9 Musėjui buvo priskiriamos poemos ,„Eumolpija“, ,„Teogonija“ 
ir kt., Orfėjui — 24 giesmių teogoninė poema, vadinamieji ,Šven- 
tieji žodžiai“. Aristotelis atvirai neigė egzistavus poetą Orfėją, 
tuo tarpu sofistas Hipijas laikė jį Homero ir Heziodo pirmtaku. 

10 Selenė — senovės graikų mėnulio deivė. 

11 Čia turimi galvoje orfikai ir jų paslaptys. Orfikai — seno- 
vės graikų religinė srovė, atsiradusi VIII a. pr. m. e. ir susijusi 
su Dioniso ir Demetros kultu. Orfizmo kūrėju laikomas mitinis 
Orfėjas. 

12 Archilochas (ApywMoxoc, apie 714—676 m. pr. m. e) — 
žymus senovės graikų poetas, rašęs satyrinius eilėraščius — jambus. 
Jam priklauso dvi eiliuotos pasakėčios apie lapę ir beždžionę, 
kuriose vaizduojami Archilocho ir jo mylimosios Neobulos tėvo 
Likambo, klastingai apgavusio poetą, asmeniniai santykiai. Abi šias 
pasakėčias perpasakojo Ezopas. 

13 Aristono vaikai — pažodžiui „geriausio žmogaus vaikai“ (gr. 
apLoTOC — „geriausias“). Spėjama, kad cituojamos eilutės autoriu- 
mi galėjęs būti Kritijas, nors iki mūsų dienų išlikusiuose jo elegijų 
fragmentuose jos nėra. 

14 Hoplitai — senovės graikų sunkieji pėstininkai, ginkluoti 
skydais, ietimis, kalavijais. 

15 Terminu Wuovovxn (pažodžiui — „muzika“, „išsilavinimas“, 
„dvasinė kultūra“) Platonas apima poeziją, retoriką, muziką siau- 
Iąja prasme ir orchestiką (šokio meną). Plačiau apie tai žr. 
JTocee A. O. HeTopha auTrhuHoK s>cTeTHKH: BHIcoKaga KJaccHKa.— 
M., 1974, c. 59—62. 

16 Pasak padavimo, Gėja (Žemė) pagimdžiusi Uranui (Dangui) 
šimtarankius ir kiklopus. Uranas jais pasibaisėjęs, surišęs juos ir 
nutrenkęs į Tartarą. Supykusi Gėja sukursčiusi savo sūnus titanus 
atkeršyti tėvui. Jauniausias iš brolių, Kronas, paėmęs motinos pjau- 
tuvą, iškastravęs tėvą. Už tai savo sūnaus Dzeuso Kronas buvęs 
nutrenktas į Tartarą. Šią istoriją vaizdingai aprašė Heziodas poemoje 
„Dievų kilmė“. 

17 Čia turimas galvoje siauras ratas žmonių, dalyvaudavusių 
misterijose, galbūt eleusinijose — mistika apgaubtose religinėse iškil- 
mėse deivių Demetros, Persefonės ir dievo Dioniso garbei, kasmet 
rengiamose Eleusyno mieste, netoli Atėnų, — per kurias būdavo au- 
kojamas paršelis. 

18 Apie titanų kovą su olimpiečiais pasakojama Heziodo poemo- 
je „Dievų kilmė“ (674—735), apie dievų kovas — Homero „Iliadoje“ 
(XX, 1—75; XXI, 385—514). 

19 Homeras. Iliada, XXIV, 527—528, 530, 532. 

20 Šioje nežinia iš kur paimtoje eilutėje išreikšta mintis, artima 
Heziodui ir Pindarui. 

21 Apie tai žr. Homeras. Iliada, IV, 68—126. 

22 Kai Gėja (Motina Žemė) pasiskundusi Dzeusui, kad per daug 
esą žmonių, jis kartu su savo buvusia žmona Temide nusprendęs 
sunaikinti dalį žmonių giminės ir sukėlęs baisųjį Trojos karą. 

23 Cituojama iš neišlikusios Eschilo tragedijos „Niobė“. 

2* Niobė didžiavosi turinti daugiau vaikų negu deivė Latonė. 
Užsirūstinusi Latonė liepusi savo vaikams Apolonui ir Artemidei 
išžudyti Niobės vaikus (žr. Ovidijus. Metamorfozės, VI, 146—312). 

Pelopas pamilęs Enomajo dukrą Hipodamiją ir gavęs ją tik 
Enomajo vežėjo Mirtilo padedamas. Kai po to Mirtilas pareikala- 
vęs žadėto atlyginimo, Pelopas gudrumu nusiviliojęs jį ant jūros 
kranto ir nustūmęės nuo aukštos uolos. Krisdamas nuo uolos, Mir- 
tilas prakeikęs Pelopą ir jo palikuonis. Nuo to laiko Pelopo pali- 
kuonis persekiojusios visokios nelaimės. 


25 Homeras. Odisėja, XVII, 485—486. 

26 Protėjas — pagal senovės graikų mitologiją, Poseidonui pa- 
valdi jūrų dievybė, „jūrų senis“, nuolat keičiantis savo pavidalą. 
Tetidė — Nerėjo duktė, jūrų deivė, mirtingojo didvyrio Pelėjo žmo- 
na ir Achilo motina. Ji, kaip ir Protėjas, nuolat keisdavo savo 
pavidalą. 

27 Ši eilutė paimta greičiausiai iš Eschilo tragedijų. Argo ka- 
raliaus Inacho duktė Ijo, Dzeuso mylimoji, buvusi Heros žynė. 

28 Dzeusas pasiuntęs Agamemnonui apgaulingą sapną, norėda- 
mas išmėginti achajų ryžtą (žr. Homeras. Iliada, II, 1—41). 

29 Čia cituojamas fragmentas iš nenustatytos Eschilo tragedijos. 

30 Duoti poetui chorą V a. pr. m. e. Atėnuose reiškė leisti vai- 
dinti jo tragedijas. 


TREČIOJI KNYGA 


1 Šiais žodžiais Achilo šešėlis kreipiasi į Odisėją, nusileidusį 
į mirusiųjų karalystę (Homeras. Odisėja, XI, 489—491). 

Žž Homeras. Iliada, XX, 63—64. 

3 Šiuos žodžius taria Achilas, riesugebėjęs sulaikyti naktį jam 
pasirodžiusio savo žuvusio draugo Patroklo šešėlio (Homeras. Ilia- 
da, XXIII, 103—104). 

* Hade sugebėjimas mąstyti esąs paliktas tik Tėbų pranašui 
Teiresijui. Iš kitų sielų atimtas protas ir atmintis (Homeras. Odisė- 
ja, X, 495). 

5 Čia kalbama apie Hektoro nužudyto Patroklo sielą (Homeras. 
Iliada, XVI, 856—857). 

6 Taip Patroklo siela išslydo iš mėginusio ją apkabinti Achilo 
rankų (Homeras. Iliada, XXIII, 100—101). 

* Su šikšnosparniais lyginamos Odisėjo nužudytų Penelopės 
jaunikių sielos, kurias dievas Hermis veda į Hadą (Homeras. Odi- 
sėja, XXIV, 6—9). 

š Kokitas — pažodžiui: „raudų upė" (upė Epyre, Acheronto in- 
takas, mituose tapusi, kaip ir Acherontas, viena iš požemio kara- 
lystės upių). 

Stiksas — pažodžiui „baisioji upė“, svarbiausia požemio kara- 
lystės upė, aptekanti ją septynis kartus. Jos vandenimis prisiekdavę 
dievai. 

? Čia cituojamos eilės iš Homero „Iliados“, vaizduojančios Achi- 
lo sielvartą, žuvus jo draugui Patroklui („Iliada“, XXIV, 10—12; 
XVIII, 23—24). 

10 Trojos karalius Priamas, Hektoro tėvas, prašė trojiečių leisti 
ji pas Achilą maldauti, kad liautųsi tyčiotis iš užmušto sūnaus la- 
vono (Homeras. Iliada, XXII, 414—415). 

11 Šiuos žodžius taria Achilo motina, jūrų deivė Tetidė, išėjusi 
iš jūros su savo seserimis Nereidėmis, kad paguostų sūnų, aprau- 
dantį savo draugą Patroklą (Homeras. Iliada, XVIII, 54). 

12 Šiuos žodžius Dzeusas taria, žiūrėdamas į Achilo persekio- 
jamą Hektorą (Homeras. Iliada, XXII, 168—169). 

15 Dzeusas sielvartauja, nujausdamas, kad jo sūnus Sarpedonas 
žus nuo Patroklo rankos (Homeras. Iliada, XVI, 433—434). 

14 Homeras. Iliada, I, 598— 599, 

15 Homeras. Odisėja, XVII, 386. 

16 Šiais žodžiais Diomedas kreipiasi į Stenelą, neteisingai kalti- 
nantį karalių Agamemnoną melu (Homeras. Iliada, IV, 412). 

17 Pirmoji eilutė — „Iliada“, III, 8, antroji — ten pat, IV, 431. 

18 Taip įpykęs Achilas plūsta Agamemnoną („Iliada“, I, 225). 

19 Šiais žodžiais Odisėjas, klausydamasis Demodoko dainų, gi- 
ria karaliaus Alkinojo vaišingumą („Odisėja“, IX, 8—10). Čia Pla- 
tonas tarsi užmiršta, kad Homero Odisėjas giria ne tik valgių gau- 
sumą, bet ir „linksmumą“, kurį svečiams teikia dainius, „dievams 
prilygstantis balso grožybe“ (IX, 2—8). 

20 Šie žodžiai buvo įtikinantis argumentas Odisėjo bendrakelei- 
viams, papjovusiems šventas Helijo karves („Odisėja“, XII, 342). 

21 Žr. „Iliada“, XVI, 294—296. 

22 Žr. „Odisėja“, VIII, 266—366. 

23 Šitaip Odisėjas tramdo save, užrūstintas jaunikių begėdišku- 
mo jo paties namuose („Odisėja“, XX, 17—19). 

24 Ši eilutė priskiriama Heziodui. 

25 Žr. „Iliada“, IX, 515—526. 

26 Žr. „Iliada“, XIX, 278—280. 

27 Žr. „Iliada“, XXIV, 175. 

28 Žr. „Iliada“, XXII, 15, 20. 

29 Žr. „Iliada“, XXI, 130—132, 211—226, 233—327 apie Achilo 
dvikovą su upės dievu Skamandru. 

30 Žr. „Iliada“, XXIII, 140—151. Platonas užmiršta, kad Achi- 
las turėjo paaukoti savo plaukus Sperchėjo upei taip pat ir Patroklo 
garbei, nes Patroklo žuvimas tarsi pranašavo ir jo žūtį. 

31 Žr. „Iliada“, XXII, 395—405. 

32 Žr. „Iliada“, XXIII, 175—183. 

33 Pelėjas — mirmidonų karalius, Eako sūnus ir Dzeuso anūkas. 

3* Chironas — Krono ir nimfos Filiros sūnus, išmintingas ken- 
tauras, gyvenęs Pelijo kalne ir išauklėięs ne vieną herojų. 

35 Tesėjas ir mitinės lapitų tautos karalius Piritojas norėjo pa- 
grobti Hado žmoną, mirusiųjų karalystės deivę Persefonę. Platonas 
Piritoją vadina Dzeuso sūnumi, tačiau jis buvo karaliaus Iksiono 
sūnus. 

36 Fragmentas iš Eschilo tragedijos ,,„Niobė". 

37 „Iliada“, I, 15—16. 

38 Žr. „Iliada“, I, 7—21. 

9 Sokratas proza atpasakoja „Iliados“ I giesmės 11—42 eilutes. 

40 Trigonas — trikampio formos styginis instrumentas, artimas 
lyrai, kuriuo išgaunamas labai švelnus ir minkštas garsas. Pek- 
tida — daugiastygės lyros variantas, atsiradęs Lydijoje. Jos stygas 
užgaudavo pirštais. Pagal Platoną, daugiastygiai instrumentai, su- 
skaidantys vieningą harmoniją į daugelį atspalvių, tarsi griauna 
žmogaus vieningumą, ugdydami rafinuotumą ir palaidumą. Dėl tos 
pačios priežasties iš valstybės išgujama ir fleita (žr. toliau), ku- 
riai būdingas daugiabalsiškumas ir subtilus, jaudinantis skambėji- 
mas, tolimas nuo klasikinio paprastumo. 

41 Apolono instrumentas — lyra, skleidžianti kilnius garsus, o 
Marsijo — fleita, jaudinanti ir žadinanti aistras. Pagal padavimą, 
satyras Marsijas pagriebęs Atėnės numestą fleitą ir bandęs var- 
žytis grojimu su Apolonu. Nugalėjęs Apolonas liepęs nulupti Mar- 
sijui odą ir pakabinti ją oloje, kur, siūbuodama nuo vėjo, ji sklei- 

džianti gailius garsus (Ovidijus. Metamorfozės, VI, 382—400; Kse- 
notfontas. Anabazis, I, 2, 8). Šiame mite simboliškai priešpastatomas 
kilnus lyros santūrumas ir laukinis lyros aistringumas. 

42 Senovės graikų eilėdaros pagrindą sudarė ilgų ir trumpų 
skiemenų kaita. Dėsningai pasikartojantis skiemenų derinys buvo 
vadinamas pėda. Pėdos buvo trejopos — vienų. pėdų ilgoji dalis 


buvo lygi trumpajai (2:2, daktilis — 0; anapestūs O —, spon- 
dėjas — —), kitų ilgoji dalis buvo dvigubai ilgesnė už trumpąją 
(2:1, jambas OC —, trochėjas (chorėjas) — L, jonikai O ——, 


— — 00), dar kitų pėdų ilgoji dalis buvo pusantro karto ilgesnė 
už trumpąją (3:2, visos keturios peonų rūšys — 700, 0 — 00, 
UU— 0, UL —, kretikas — O —, bakohijas — — L). Trum- 
poji pėdos dalis buvo vadinama pakilimu (apowę), ilgoji — nulei- 
dimu (Oeowę). Daktilinis-spondėjinis metras buvo laikomas rimtu, 
iškilmingų, didingu (epinis hegzametras), eleginis — švelniu ir liūd- 
nu, anapestas — žvaliu, primenančiu maršą, trochėjas — greitu, jam- 
bas — aistringu, pašėlusiu ir t. t. 

Keturi sąskambiai — čia turimas galvoje muzikinis tetrachordas, 
kurį sudaro du tonai ir vienas pustonis, užpildantis vieną iš in- 
tervalų tetrachordo pradžioje, viduryje ar pabaigoje ir sudarantis 
tam tikrą kaitą, t. y. harmoniją, arba dermę — fryginę, lydinę, 
dorinę, joninę. 

43 Damonas (Aauov, V a. pr. m. e.) — Atėnų muzikas ir so- 
fistas, Periklio draugas, Sokrato mokytojas. Jis išrado hipolydinę 
dermę, priešingą miksolydinei, bet labai panašią į joninę. 

44 Antikos atletai labai daug valgydavo, nes buvo įsitikinę, kad 
gausus maistas teikia kūnui stiprybę. 

*5 Helespontas — Dardanelų sąsiauris. 

46 Sirakūziečiai mėgo prašmatnius patiekalus, turėjo ne vieną 
garsų kulinarą (Glaukas Lokridietis, Epainetas, Eutidemas ir kt.). 

41 Korintiečiai garsėjo papročių laisvumu. 

i *8 Įvairūs atėniečių kepiniai buvo garsūs visoje senovės Grai- 
ijoje. 

*2 Tai buvo į šiuolaikinę polikliniką panašios įstaigos, skirtos 
daugiau konsultacijai negu gydymui, nors kartais į jas priimdavo 
ir vieną kitą ligonį stacionariniam gydymui. 

* Asklepijas — senovės graikų gydymo dievas, Apolono ir 
Koronidės sūnus. Jo sūnūs Podalirijas ir Machaonas taip pat bu- 
vę garsūs gydytojai, dalyvavę Trojos apgulime. 

*! Platonas čia sujungia du skirtingus „Iliados“ epizodus. 
XI giesmėje (638—641) Nestoro belaisvė Hekamedė vaišina Nestorą 
ir sužeistą Machaoną gėrimu, sutaisytu iš Pramno vyno, ožkos 
sūrio ir miežinių miltų. XI giesmės 842—848 eilutėse vaizduojama, 
kaip Patroklas išgydė sužeistą Euripilą, išpjovęs iš šlaunies strėlės 
antgalį ir pabarstęs žaizdą karčiosios šaknies milteliais. 

52 Herodikas (€Hpėdvwoc) — Hipokrato mokytojas. Įvedė gimnas- 
tiką kaip gydymo priemonę. Prailgindavo ligonio gyvenimą, jo ne- 
išgydydamas. 

53 Fokilidas Miletietis (OoxvMdnę, VI a. pr. m. e.) — poetas, 
rašes moralinius pamokymus eleginio disticho iorma. 


34 „Iliada“, IV, 218—219. 
55 Midas — mitinis Frygijos karalius, garsėjęs turtingumu. 

56 Žr. „Iliadą“, XVII, 588. Apolonas priekaištauja Hektorui, kad 
šis bėgąs nuo Menelajo, kuris visuomet buvęs „menkas kovotojas“. 

97 Finikiečių prasimanymas —t. y. labai senas prasimanymas, 
sukurtas svetimoje šalyje, kurį sumanūs įstatymų leidėjai panau- 
dojo liaudies labui. 


KETVIRTOJI KNYGA 


1 Turimas galvoje žaidimas šachmatais, kuriame „miestas“ (,,vals- 
tybė“) padalijamas į dvi priešiškas dalis. 

Žž Homeras. Odisėja, I, 351—352. 

3 Palyginimas su devyngalve Lernos hidra, kuriai vietoj He- 
raklio nukirstos vienos galvos ataugdavusios dvi. 

* Apolonas buvo laikomas valstybinės santvarkos, įstatymų ir 
visuomeninės santaikos globėju (žr., pavyzdžiui, Eschilo tragediją 
„Eumenidės“). 

S Čia turimas galvoje dievas Apolonas. Atėniečiai jį laikė 
savu, vietiniu dievu, nes, pagal padavimą, jis buvęs jonėnų — taigi 
ir atėniečių — protėvio Jono tėvas. 

6 Delfuose, prie Apolono šventyklos, gulėjo akmuo, kurį, pa- 
gal padavimą, Rėja davusi praryti Kronui vietoj kūdikio Dzeuso. 
Kai Kronas jį išspjovęs atgal, jį padėję Delfuose, Parnaso kalno 
papėdėje, kaip šventenybę, žymėjusią Žemės vidurį (Heziodas. 
Dievų kilmė, 497—500). 

* Trakija — šalis Balkanų pusiasalio šiaurės rytuose. 

Šš Skitija — šalis Juodosios jūros pakrantėje (šių dienų Ukrai- 
nos TSR teritorijoje). i 

9 Homeras. Odisėja, XX, 17—18. 


PENKTOJI KNYGA 


į '1 Atsakymas į šį klausimą pateikiamas „Valstybės“ VIII knygo- 
Je, kurioje kritikuojamos iškreiptos valdymo formos — timokratija, 
oligarchija, demokratija ir tironija. 

Žž Priežodis, reiškiantis lengvabūdišką užsiėmimą. 

„3. Adrastėja, dar vadinama Nemezide,— likimo ir keršto deivė. 

* Palestra (naAavoTpo) — gimnastikos mokykla. | 

5 Gimnazija (yvuvaovov) — fizinio lavinimo mokykla, kurią lan- 
kė palestrą baigę jaunuoliai. Be gimnastikos, jie ten mokydavosi 
politikos, filosofijos ir literatūros. 

6 Kretiečiai ir spartiečiai, garsėję savo įstatymų griežtumu, anks- 
čiau už kitus graikus atkreipė dėmesį į piliečių fizinio lavinimo 
nuo mažens iki pat senatvės sistemą. Kretoje ir Spartoje mankštin- 
davosi nuogi. 

7 Pagal padavimą, delfinai visada išgelbėdavę į nelaimę pa- 
tekusį Žmogų. 

š Platonas ginčijimosi meną (eristiką). priešpastatė filosofinėms 
diskusijoms — dialektikai. Dialektika siekia objektyvios tiesos, o 
eristika — kiekvieno iš besiginčijančių subjektyvaus teisumo. Eris- 
tika esanti neverta tikro filosofo. 

9 Galimas daiktas, čia slypi užuomina į Aristofano komediją 
„Moterys tautos susirinkime“, kurioje išjuokiamos įvairios sociali- 


nės teorijos. Šioje komedijoje moterys įveda nuosavybės, pinigų, 
vergų, drabužių, žmonų, vaikų ir kitų dalykų bendrumą. 

Cituojama eilutė priklauso Pindarui. 

10 Geometrinė būtinybė —t. y. protu pagrįsta būtinybė. 

11 Šventomis santuokomis buvo vadinamos Dzeuso ir Heros ir 
apskritai dievų santuokos. Platonas šventomis vadina tas santuo- 
kas, kurios sudaromos pagal įstatymus ir yra neišardomos. 

12 Čia Platonas, kaip ir toliau (461 c), matyt, pasmerkia mirti 
vaikus, turinčius fizinių trūkumų. Tai Spartoje įsigalėjusio papro- 
čio atgarsiai. 

13 Kad vaikus reikia gimdyti „žydėjimo“ amžiuje (moterims 
nuo 20 iki 30 metų, o vyrams maždaug nuo 25 iki 50 metų), Pla- 
tonas nustato pagal analogiją su spartiečių įstatymais. 

14 Pitija — Apolono žynė Delfuose. 

15 Antikai būdinga valstybės kaip kūno (o0ua) samprata. Netgi 
žmogus antikos laikais buvo suprantamas pirmiausia kaip kūnas, o 
ne kaip asmenybė vėlesne šio žodžio prasme. | 

16 Olimpinių žaidynių nugalėtojai turėdavo daug privilegijų — 
pavyzdžiui, jie visą gyvenimą maitindavosi valstybės sąskaita arba 
kaudavosi pirmoje gretoje, petys į petį su valdovais. 

17 Heziodas rašo: 

Jie nesupranta, kvailiai, kad pusė verčiau, negu visa. 

(,„Darbai ir dienos“, 40). 

18 Homeras. Iliada, VII, 321. 

19 Žr. Homeras. Iliada, VIII, 162. 

20 Heziodas. Darbai ir dienos, 122—123. 

21 Graikijoje nuo seno buvo įsigalėjęs paprotys nuimti nuo 
nugalėto priešo lavono ginklus ir kabinti juos šventykloje. 

Žž Graikai buvo giliai įsitikinę, kad jie skiriasi nuo „barbarų“ 
ir savo prigimtimi, ir įstatymais, kad „barbarai — vergų padermė, 
o graikai — laisvi“ (žr. Euripidas. Ifigenija Aulidėje, 1397—1401). 

23 Šią garsiąją tezę Platonas mėgino įgyvendinti Sicilijoje. Jis 
triskart keliavo pas jos tironus Dionisiją Vyresnįjį ir Dionisiją Jau- 
nesnįjį, vildamasis padaryti juos apsišvietusiais valdovais. 

Ž4 T. y. kaip imtynininkai palestroje. 

Ž5 Demokratiniuose Atėnuose buvo 10 filių; kiekviena iš jų 
buvo padalyta į tris dalis — tritijas, kurios savo ruožtu buvo dali- 
jamos į fratrijas. Kiekviena tritija turėjo savo vadą — tritiarchą. 


ŠEŠTOJI KNYGA 


1 Momas — senovės graikų pašaipos dievas, Nakties sūnus. 

Ž Mandragora — augalas, kurio šaknis primena žmogaus figūrą 
ir, jos užvalgius, sukelia miegą. 

3 Taip Sokratą pavadino jo kaltintojai. 

* Aristotelis žodžius, kad „turtuoliai nuolat kiūto prie turtuo- 
lių durų“, priskyrė poetui Simonidui. Diogenas Laertietis pasakoja, 
kad į Sirakūzų tirono Dionisijo klausimą, kodėl filosofai einą prie 
turtuolių durų, o ne turtuoliai — prie filosofų durų, filosofas Aris- 
tipas atsakęs: „Todėl, kad vieni žino, ko jiems reikia, o kiti — ne“ 
(„Apie garsiųjų filosofų gyvenimą ir pažiūras“, II, 8, 69). 

5 Pagal Platoną, dievo malonė dalijama nepriklausomai nuo 
auklėjimo. Pavyzdžiui, ,,Menone“ sakoma, kad valstybės vyrai ne 
išmokomi dorybių (94b-e), bet gauną išmintį „iš dievo“ (99b-d). 

Š Grįždami iš Trojos, Diomedas su Odisėju slapta pagrobę pa- 
ladijų (Atėnės statulą). Achajų stovykloje Odisėjas mėginęs nu- 
žudyti Diomedą, tačiau jam nepasisekę. Tada Diomedas supykęs, 
surišęs Odisėjui rankas ir, mušdamas bukąja kardo puse, parsivaręs 
Jį į stovyklą. 

7 Teagas minimas „Sokrato apologijoje“ Kaip vienas iš Sokrato 
mokinių. Jo vardu pavadintas vienas Platono dialogas. 

8 Sokratas pasakodavęs, kad kažkoks vidinis balsas (jis jį 
vadinęs demonu) įspėdavęs jį visuomet, kai jis ketindavęs daryti 
ką nors nederama (plačiau apie tai žr. „Sokrato apologijoje“). 

9 Šis posakis priskiriamas Solonui. 

10 Heraklitas Efesietis (“HoaxAevioc, apie 544 — apie 483 m. 
pr. m. e.) — senovės graikų filosofas materialistas, vienas iš dialek- 
tikos pradininkų. Jis teigė, kad viso, kas egzistuoja, pagrindas — 
amžinai judanti ir kintanti ugnis. Jo saulė — ne tik kasdien nauja 
saulė, bet ir nuolat, be paliovos atsinaujinanti. 

11 Lentelė (nuwvaxiwov) — lentelė pastaboms pasižymėti. 

12 Tėvas — čia: aukščiausias gėris, kurį įkūnija pasaulio kū- 

rėjas (Šnuvovpydo). 

13 Aukščiausias gėris, pagal Platoną, nuo nieko nepriklauso, 
jis yra už būties ribų (ennekewa TNG OoVOLaC), pats save sąlygoja ir 
yra pradas, neturintis jokių prielaidų (apxyn avvndoVETOS). 

14 Mąstymą ir nuovoką Platonas priskiria protu suvokiamai 
sričiai, o tikėjimą ir spėjimą — juslėmis suvokiamai sričiai. 


SEPTINTOJI KNYGA 


1 Homeras. Odisėja, XI, 489—490. 

Žž Apie Palaimintųjų salas, kur be jokių rūpesčių, ramūs ir lai- 
mingi gyvena po mirties teisuoliai, kalbama Heziodo poemoje „Dar- 
bai ir dienos“ (167—173). 

š Čia kaliniai — žemdirbių ir amatininkų luomas, kuriems ne- 
prieinama „šviesa“. 

* Čia kalbama apie atsitiktinumą, kuriuo paremtas žaidimas 
šukėmis (plg. „Fedrą“, 241b). Viena šukės pusė būdavo nudažyta 
baltai, kita — juodai. Vienas iš žaidėjų mesdavo ją, klausdamas: 
„Diena ar naktis?" 

5 Palamedas — vienas iš Trojos karo herojų, Odisėjo neteisin- 
gai įskųstas graikams ir jų nužudytas. Jis buvęs poetas ir išradėjas, 
išradęs alfabetą, skaičiavimo mokslą ir kt. 

Agamemnonas — Atrėjo sūnus, Mikėnų karalius, vyriausiasis 
achajų ir jų sąjungininkų kariuomenės vadas Trojos karo metu. 

6 Pojūčiais suvokiamas vienetas („viena“) visada apima ir 
daugybę (vienas miestas — daug žmonių, vienas žmogus — daug kū- 
no dalių, viena ranka — daug pirštų ir t.t.). Bandymai surasti tokį 
„viena“, kuris nesuponuoja nieko kita, išskyrus patį save, — tai 
priartėjimas mąstant prie jokių prielaidų neturinčio prado. Taigi 
skaičių mokslas, pagal Platoną, skatina filosofinius apmąstymus. 

7 Čia turimas galvoje konkretaus skaičiaus, įkūnyto daiktuose, 

380 begalinis dalumas ir idealaus skaičiaus nedalumas. 


8 Platonas geometrijai teikė labai didelę reikšmę. Prie įėjimo 
į Akademiją buvo užrašas: „Kas ne geometras, tegul čia neįeina . 
Tarp Platono mokinių buvo garsūs matematikai Eudoksas (Evdotog, 
IV a.pr. m.e.) ir Menechmas, o geometras Euklidas (Evxleidng, 
3652 — 3002 m.pr.m.e.) buvo artimas Platono filosofijai. 

? Čia turima galvoje stereometrija (gr. oTepe66 — „kietas'), 
nagrinėjanti kietų kūnų padėtį erdvėje. 

10 Čia kubu vadinamas bet koks trimatis daiktas. 

11 Dedalas — senovės graikų mitinis architektas ir skulptorius. 
Už jį pralenkusio mokinio nužudymą buvęs išvarytas iš Atėnų. 
Kretoje karaliui Minui pastatęs Labirintą. Kai Minas jį su sūnumi 
Ikaru įkalinęs Labirinte, jiedu iš vaško ir plunksnų pasidarę spar- 
nus ir išskridę. 

12 Platonas susieja astronomiją ir muziką, nes, pagal pitagorie- 
čių teoriją, kurios jis čia laikosi, regėjimui prieinamas dangaus 
kūnų judėjimas sukuria sferų harmoniją, sudarančią žmogaus klau- 
sai prieinamos muzikinės harmonijos pagrindą. 

13 Čia kritikuojamas pitagoriečių pomėgis eksperimentuoti. 
Garsų kokybę tyrinėjo pitagorietis Hipas: jis pasidarė varinius 
strypus ir iš jų išgaudavo „garsų simfoniją“. Jis sukūrė teoriją 
apie greitą ir lėtą garsų judėjimą, kurį stebėjo, pripildęs indus 
nevienodu skysčio kiekiu. 

14 Pagal Platoną, nesubrendusį vaikų protą galima palyginti su 
linijų nebylumu arba su dydžiais, kurių negalima išreikšti, t. y. su 
įracionaliais dydžiais. 


AŠTUNTOJI KNYGA 


1 Galimas daiktas, tai užuomina į idealų gyvenimą jau už ju- 
timinio pasaulio ribų, kurį Platonas vaizdingai nupiešė ,„Fedone“ 
ir ,,„Valstybės“ X knygoje. 

Žž Profesinis imtynininkų išsireiškimas, kai kova baigiasi ly- 
giomis ir reikia imtis iš naujo. 

s Platonas labai žavėjosi spartiečių valstybine santvarka. Pa- 
gal jį, Spartoje leidęs įstatymus Apolonas, o Kretoje — Dzeusas, su 
kuriuo bendravęs karalius Minas. 

* Timokratija (gr. vuun — „kaina“, „užmokestis“, „garbė“) lai- 
koma turto cenzu pagrįsta valdžia, kaip, pavyzdžiui, Atėnuose iki 
Solono konstitucijos. 

9 Čia, matyt, užuomina į „Iliadą“ (XVI, 112). 

6 Mūzų pranašystė apie idealios valstybės žuvimą pagrįsta va- 
dinamuoju „Platono skaičiumi“. Šis mįslingas skaičius — būdingas 
Platonui mėginimas matematiškai apmąstyti geriausias sąlygas idealios 
visuomenės, kuriamos pagal žmogaus organizmo modelį, klestėjimui. 
Konkreti matematinė šio skaičiaus reikšmė jau antikoje kėlė daug 
ginčų. Dėl jos ginčijamasi iki šiol. Kai kurie komentatoriai čia 
įžvelgia ryšį su kūdikio embrioninio vystymosi periodu. Plačiau 
apie tai žr.: JIocee A. D. Hcropua auTHYHOK 3CTeTHKH: CodbucTBI. 
Cokpar. IlnxaToH.— M., 1969, c. 319—326. 

7 Žr. Heziodas. Darbai ir dienos, 109—201. 

š Platonas čia piešia valstybę, pagrindiniais bruožais primenan- 
čią Spartą V a.pr.m.e., kur karinės stovyklos griežtas paprastumas 
buvo derinamas su godžiu turtų kaupimu ir neregėta prabanga. 

9 Glaukonas, Ksenofonto liudijimu, teturėdamas vos dvidešimt 
metų, norėjęs valdyti valstybę ir jautęsis didžiu žmogumi, girdėda- 
mas ironiškus Sokrato pagyrimus. Galų gale Sokratas jį atkalbė- 
jęs, pataręs siekti kuo gilesnių žinių pasirinktoje veiklos srityje, 
jei norįs pelnyti šlovę ir pagarbą („Atsiminimai apie Sokratą“, III 
6, 1—2, 18). 

10 Čia perfrazuojami Eschilo tragedijos ,„Septynetas prieš Tė- 
bus“ herojaus Eteoklio žodžiai, kuriais jis kreipiasi į pasiuntinį, 
prašydamas papasakoti apie vadus, stovinčius su savo kariais prie 
kitų miesto vartų (Eschilas. Septynetas prieš Tėbus, 455). 

11 Tiara — senovės Persijos ir Asirijos karalių galvos apdan- 
galas. 

12 Čia turimas galvoje turto dievas Plutas, kuris buvęs aklas 
ir todėl neteisingai dalijęs žmonėms turtus. 

13 Lotofagai — mitinė tauta, mitusi jėgas stiprinančiu lotosu 
(dobilų giminės augalu). Užvalgę lotoso, svetimšaliai užmiršdavę 
savo tėvynę (Homeras. Odisėja, IX, 83—102). 

14 Tai citata iš neišlikusios Eschilo tragedijos „Niobė“. 

15 Herodotas. Istorija, I, 55. 

16 Homeras. Iliada, XVI, 775. 

17 Tai citata ne iš Euripido, bet iš Sofoklio neišlikusios tragedi- 
jos „„Ajantas Lokrietis“. Sofoklis turėjo galvoje tironų siekimą tapti 
kultūros skleidėjais. Dėl to jie kviesdavosi į savo rūmus didžiuosius 
poetus. Platonas čia savaip iškreipia Sofoklio mintį. 

18 Plg. Euripidas. Trojietės, 1169. 


DEVINTOJI KNYGA 


1 Erotas — senovės graikų meilės dievas, karo dievo Arėjo ir 
meilės bei grožio deivės Afroditės sūnus. Vaizduojamas gražiu ber- 
niuku su sparnais ir lyra ar lanku ir strėline ant pečių. 

Ž Tai priežodis apie tuos, kurie, ko nors paklausti ir nežino- 
dami, ką atsakyti, sakydavo: „Tu man pasakysi“. 

š Stesichoras (Žinovyopoc, VII a. pab.— apie 556 m. pr. 
m. e.) — senovės graikų poetas lyrikas, herojinių himnų kūrėjas. 
Jis parašęs himną „Elena“, kuriame heroję pavaizdavęs kaip nedo- 
rą ir neištikimą moterį. Pasak padavimo, dėl tokios Elenos cha- 
rakteristikos Stesichoras apakęs, tačiau sugalvojęs versiją, kad bu- 
vusi pagrobta ne pati Elena, o tik jos šmėkla, ir parašęs ,„Palino- 
diją' — himną, kuriame išgarbino gražuolę Eleną, — vėl praregėjęs. 

* Platonui labai būdinga moralines ypatybes ir žmogaus būseną 
reikšti geometrinėmis figūromis. Tirono laimė, pagal jį, — tik tik- 
rosios laimės šešėlis, ir ją galima išreikšti tik kvadratu, kurio 
kraštinė lygi 9(32), o plotas — skaičiui 81 (37). Tačiau norint išreikšti 
visą tirono nuopuolio dydį, reikia sukurti trimatį kūną, t. y. kubą 
(9 X9X9—=729). Taigi karaliaus laimė 729 kartus pranoksta tirono 
patiriamą malonumą. Šis skaičius, pagal Platoną, atitinka metų die- 
nų ir naktų skaičių: 364 1/24364 1/2 (taip apskaičiavo pitagorietis 
Filolajas (DikdhUos, V a. pr. m. e.). Bet tas pats skaičius išreiškia 
ir vadinamuosius didžiuosius metus, kuriuos, pagal Filolają, sudaro 
59 metai ir dar 21 mėnuo — iš viso 729 mėnesiai; galimas daiktas, 
kad čia turimi galvoje kaip tik šie didieji metai. Kai dėl gyveni- 


mų, tai galbūt karaliaus gyvenimas lygus skaičiui 729, padalytam 
iš 12 mėnesių, t. y. maždaug 67 metams, o antikoje vidutine žmo- 
gaus gyvenimo trukme buvo laikoma 60 metų. 

5 Užuomina į Trasimachą, kuris I knygoje (343 d— 344 cC) 
įrodinėjo, kad neteisingumas stipresnis ir galingesnis už teisingu- 
mą ir teikia žmogui daugiau naudos negu pastarasis. 

6 Chimera, Skila, Kerberas — mitinės baidyklės. Chimera — 
pabaisa su liūto galva ir drakono kūnu. Skila — baidyklė su še- 
šiomis šuns galvomis, gyvenanti oloje virš jūros ir ryjanti jūrei- 
vius. Kerberas — trigalvis šuo. 

7 Erifilė — Alkmeono motina ir Argo karaliaus Amfiarajo 
žmona. Amfiarajas, būdamas doras, nenorėjęs žygiuoti prieš Tėbus. 
Erifilė išdavė savo vyrą, susiviliojusi brangiu vėriniu (Homeras. 
Odisėja, XI, 326—327). Alkmeonas, keršydamas už tai, vėliau nu- 
žudė savo motiną. 


DEŠIMTOJI KNYGA 


1 „Pamėgdžiojančios“ (draminės) poezijos pradininku Homerą 
laikė ne tik Platonas (plg. „„Teaitetą“, 152 e), bet ir Aristotelis. Jis 
rašė: „Homeras buvo žymiausias kilniosios poezijos kūrėjas: jis 
vienintelis sukūrė gražių epinių veikalų, pritaikydamas jiems dra- 
minę formą, taip pat jis pirmasis išryškino pagrindinius komedijos 
bruožus“ („,„Poetika“, IV). 

Ž Lakedemonaūs — senas Spartos srities ir miesto pavadinimas. 
Likurgas (Avkovoyoc, IX a. pr. m. e.) — menamas griežtosios spar- 
tiečių santvarkos įkūrėjas. 

3 Charondas (Xapovdaę, V a. pr. m. e) — Sicilijoje gyvenęs 
garsus įstatymų leidėjas. 

* Solonas — žr. I kn., 12 kom. 

3 Homeridai — rapsodai, dainavę Homero kūrinius arba pa- 
mėgdžioję jį savo pačių kūriniuose. 

6 Talis — žr. I kn., 12 kom. 

Anacharsis (Avayapotę) — legendinis skitas, kelionės į Graiki- 
ją metu pagarsėjęs savo išmintimi ir, Solono paveiktas, atsidėjęs 
filosofijai. Senovės graikai jam priskyrė visokius išradimus: esą 
jis išradęs laivo inkarą, žiestuvą ir kt. 

* Pitagoras (Ilvdayvopas, VI a. pr. m. e.) — senovės graikų fi- 
losofas. Su jo vardu susiję daug legendinių motyvų. Po daugybės 
kelionių į Rytus apsigyveno Italijos pietuose, Krotone. Ten įkūrė 
mokyklą, kurioje ypač didelis dėmesys buvo skiriamas matematikos 
mokslams ir asketiškiems pratimams. 

š Kreofilas (Koeogpvioc) iš Chijo salos buvęs Homero žentas, 
gavęs iš jo dovanų „Iliadą“ ir priėmęs poetą į savo namus. Pagal 
kitą versiją, samietis Kreofilas, priėmęs Homerą, gavęs iš jo poe- 
mą „Echalijos paėmimas“, kurią poetas jam leidęs laikyti sava. Pa- 
gal Kalimachą, poemos autorius buvęs pats Kreofilas; jis net buvęs 
laikomas Homero mokytoju. 

9 Kreofilo vardas reiškia „kilęs iš mėsos giminės" (gr. KpEOĘ — 
mėsa, VA — giminė). 

10 Protagoras Abderietis (Ilgorayėpac, 481—411 m. pr. m. e.) — 
senovės graikų filosofas, sofistas. Už bedievystę buvo išvytas iš 
Atėnų. 

11 Prodikas Kejietis (Ilp6dv4og, apie 470 m. pr. m. e.) — sofistas, 
kurio moraliniams pamokymams, skirtingai nuo kitų sofistų, bū- 
dingas didelis moralinis patosas. Be to, jis domėjosi kalbos filo- 
sofija — sinonimika, — kaip ir būdinga sofistams. 

12 Poetas, Sokrato ir Platono nuomone, yra, kaip ir dailininkas, 
labai toli nuo modelio, kurį pamėgdžioja; jis yra tik trečios eilės 
pamėgdžiotojas. Tuo tarpu fleitininkas nusimano apie savo meno 
teikiamą naudą, taigi jis yra arčiau pamėgdžiojamo modelio tikrojo 
supratimo negu poetas. 

13 Čia turimas galvoje perspektyvos dėsnis. 

14 Pasak mitų, Glaukas buvęs žvejys. Paragavęs stebuklingos žo- 
lės, jis tapęs nemirtingas ir šokęs į jūrą. Okeanas ir Tetija padarę 
jį dievu. 

15 Užsidėjęs Hado šalmą, žmogus pasidarydavęs nematomas. 

16 Senovės graikų bėgikai lenktyniaudami turėdavo nubėgti iki 
stadiono gale esančio stulpo ir grįžti atgal. 

17 Alkinojas — fajakų karalius. Jam Odisėjas pasipasakojo apie 
savo klajones (Homeras. Odisėja, IX—XII). 

18 Senovės graikai Ero vardą laikė žydišku vardu. Evangelijoje 
pagal Luką Eras — dailidės Juozapo protėvis (3, 28). Klemensas 
Aleksandrietis sutapatina jį su Zoroastruų, Armėnijos sūnumi. 

19 Tartaras — tamsi bedugnė, giliausia vieta Hade, kur Dzeusas 
nutrenkė Kroną, titanus ir kt. 

20 Anankės (gr. avayxn — „būtinybė“) verpsiūs yra šviesos 
stulpo viduryje. Verpsto ašis — tai pasaulio ašis. Aštuoni vienas į 
kitą sudėti velenai — tai aštuonios dangaus sferos. 

21 Sferų spalvos atitinka planetų spalvas. Išorinė, didžiausioji, 
sfera — nejudančių žvaigždžių sfera. Ji pati margiausia, nes spin- 
duliuoja visais ją sudarančių šviesulių atspalviais. Septintoji sfe- 
ra — Saulės, ji pati ryškiausia; aštuntoji — Mėnulio ir Žemės — 
švyti tik atspindėta Saulės šviesa; antroji — Saturno — ir penkto- 
ji — Merkurijaus — geltonos, trečioji — Jupiterio — įkaitusi iki bal- 
tumo, ketvirtoji — Marso — raudona ir šeštoji — Veneros — balta. 

Žž Intervalai tarp aštuonių sferų sudaro oktavą, arba harmo- 
niją, tad Platono kosmosas skamba kaip gerai suderintas instru- 
mentas. 

2š Moiros — likimo deivės. Lachesė — „„duodanti traukti burtą“, 
Klota — „verpėja“, verpianti žmogaus likimo siūlą, Atropė — „ne- 
pakeičiamoji“, „nepajudinamoji“. 

24 Čia turimas galvoje žmogaus sielos demonas („genijus“), 
geras arba piktas. 

25 Tamiras — mitinis trakų dainius, varžęsis su Mūzomis ir jų 
apakintas (žr. Homeras. Iliada, II, 594—599). 

26 Žuvus Achilui, jo ginklai buvo paskirti ne narsiam achajui 
Ajantui, Salamino salos karaliaus Telamono sūnui, bet Odisėjui. 
Įtūžęs Ajantas norėjo išžudyti achajų vadus, bet Atėnė sumaišė 
jam protą ir nukreipė jo pyktį į achajų gyvulių kaimenę. Atsipei- 
kėjęs po šio priepuolio, Ajantas iš gėdos nusižudė. Šią istoriją 
pavaizdavo Sofoklis tragedijoje „„Ajantas“. 

27 Žr. VII kn., 5 kom. 

28 Atalantė — mitinė mergaitė medžiotoja iš Arkadijos, Jaso 
duktė. Ji dalyvavusi Kalidono šerno medžioklėje ir pirmoji pašo- 
vusi šerną, todėl Meleagras jai padovanojęs užmuštojo šerno galvą. 


2? Epėjas — dailininkas, achajų karys, pastatęs medinį arklį, į 
kurį sulindę achajai įsiveržę į Troją. 

30 Tersitas — išsigimėliškos išvaizdos achajų karys, šmeižęs 
achajų vadus ir kurstęs achajus grįžti namo (žr. Homeras. Iliada, II, 
212—277). 

31 Odisėjas — Trojos karo didvyris, Itakės karalius, garsėjęs 
protu ir gudrumu. 

32 Letė — užmaršties upė mirusiųjų karalystėje, iš kurios atsi- 
gėrusios mirusiųjų sielos užmiršdavusios savo žemiškąjį gyvenimą. 

* Ameleto upė — pažodžiui: „upė, nusinešanti visus rūpes- 
čius". 

Valstybė /Iš senosios graikų k. vertė J. Dum- 
čius; [Įž. str. „Platono filosofijos bruožai“, p. 5— 
20, K. Rickevičiūtės|]. — V.: Mintis, 1981. — 

Bibliogr. paaišk. / Parengė J. Dumčius, R. Jakimavičiū- 
tė, p. 371—385. 


„Valstybė"— vienas iš stambiausių ir reikšmingiausių Platono 
dialogų. Čia teoriškai pagrindžiami tiesos, gėrio, grožio ir kt. idealai. 
„Mąstymo ir fantazijos galiomis jis [Platonas] kūrė abstrakčius 
idealus, o juos įgyvendinti patikėjo valstybei. Todėl visa Platono 
filosofija glaudžiai susijusi su valstybės teorija“,— rašoma įžangi- 
niame straipsnyje. Knyga skiriama mokslo darbuotojams, studentams 
ir visiems, besidomintiems filosofija. 


0302010000 


10501—232 BBK 873 


47—81 


P M851(08)—81 1F 


